
SURAH AL-MA'IDAH 

Surah Hidangan 

(Madaniyah) 




Dengan nama Allah 

Yang Maha Penyayang dan Maha Pengasih 


(Muqaddimah surah) 

Al-Qur'anul-Karim ini diturunkan ke dalam hati 
Rasulullah s.a.w. untuk melahirkan satu umat, 
membangunkan sebuah negara, menyusun sebuah 
masyarakat, mengasuh dan mendidik hati nurani, 
budi pekerti dan akal fikiran, seterusnya untuk 
mengatur hubungan-hubungan daiaman masyarakat 
itu, mengatur hubungan negara itu dengan negara- 
negara yang lain seluruhnya, mengatur hubungan 
umat itu dengan berbagai umat yang lain dan 
mengikatkan semua hubungan-hubungan itu dengan 
satu ikatan yang kuat, di mana semua bahagiannya 
yang berselerak dikumpul dan dipadu, disusun dan 
diatur dengan rapi dan semuanya diikat pada satu 
sumber, satu kuasa dan satu arah. Itulah agama 
mengikut hakikatnya di sisi Allah dan mengikut 
sebagaimana ia dikenali oleh kaum Muslimin semasa 
mereka muncul sebagai kaum Muslimin. 

Oleh sebab itulah kita dapati di dalam surah ini - 
sebagaimana kita dapati dalam tiga surah yang 
panjang sebelumnya - berbagai-bagai maudhu' 
pembicaraan dan yang menjadi tali pengikatnya ialah 
matlamat asasi yang seluruh Al-Qur'an 
digemblengkan untuk merealisasikannya, iaitu 
matlamat melahirkan satu umat, membangunkan satu 
negara, menyusun sebuah masyarakat di atas 
landasan 'aqidah yang khusus, kefahaman dan 
pandangan yang tertentu dan di atas satu struktur 
yang baru, dan yang menjadi pokok dalam struktur ini 
ialah 'aqidah tauhid yang menjadikan Allah S.W.T. 
Yang Maha Esa satu-satunya yang berhak memegang 
teraju pengurusan, pentadbiran dan kekuasaan dan di 
samping itu seluruh sistem hidup, undang-undang 
dan peraturan, neraca-neraca ukuran dan nilai- 
nilainya adalah diambil dari Allah Yang Maha Esa 
sahaja tanpa sebarang sekutu. 

Begitu juga kita dapati dalam surah ini 
pembicaraan-pembicaraan untuk menegakkan 
kefahaman i‘tiqad yang dijelas dan dibersihkan dari 
dongeng-dongeng wathaniyah/paganisme (3 j2jJI) dan 
penyelewengan-penyelewengan kaum Ahlil-Kitab dan 
ubah pinda mereka di samping membuka mata dan 
menyedarkan kelompok Muslimin terhadap hakikat 
diri mereka, hakikat peranan mereka dan tabi'at jalan 
perjuangan mereka yang penuh dengan lubang- 
lubang gelincir, duri-duri dan jerat-jerat yang dipasang 


oleh musuh-musuh mereka dan musuh-musuh agama 
Islam dan di samping mengemukakan hukum, syi'ar- 
syi'ar ibadat yang membersihkan jiwa individu Muslim 
dan jiwa kelompok Muslimin dan mengikatkan 
mereka dengan Allah serta menghuraikan peraturan- 
peraturan • • kemasyarakatan yang mengatur 
perhubungan-perhubungan masyarakat mereka dan 
undang-undang antarabangsa yang mengaturkan 
hubungan negara mereka dengan lain-lain negara, 
juga mengemukakan undang-undang yang menghalal 
dan mengharam beberapa jenis makanan, minuman 
dan pernikahan atau beberapa ragam perbuatan dan 
kelakuan. Semuanya merupakan seberkas persoalan 
yang dimuat dalam satu surah yang menggambarkan 
konsep agama sebagaimana yang dikehendaki Allah 
dan sebagaimana yang difahamkan oleh kaum 
Muslimin semasa mereka muncul sebagai kaum 
Muslimin. 

Tetapi cara gaya pernyataan Al-Qur'an - 
sebagaimana dapat dilihat dalam surah ini dan Surah 
Aali 'Imran dan an-Nisa' sebelum ini - tidak berpada 
dengan pengertian secara tersirat ini sahaja yang 
difaham dari tujuan mengutarakan semua maudhu’ 
pembicaraan ini di dalam satu surah di samping 
membicarakannya dalam berbagai-bagai surah yang 
lain yang membentuk isi kandungan Al-Qur'an dan 
menggambarkan sistem hidup Rabbani yang 
dikandunginya. Cara dan gaya penyataan Al-Qur'an di 
sini tidak hanya berpada dengan pengertian yang 
tersirat ini sahaja, malah ia menerangkannya dengan 
nas yang jelas dan tegas serta memberi tekanan yang 
berat bahawa segala apa yang diterangkannya itulah 
agama dan bahawa mengikrar segala apa yang 
diterangkannya itulah "Iman" dan bahawa amalan 
berhakimkan kepada segala peraturan yang 
diterangkannya itulah "Islam" dan sebaliknya mereka 
yang tidak berhakimkan kepada undang-undang dan 
peraturan yang diturunkan Allah adalah dicapkan 
sebagai orang-orang yang kafir, orang-orang yang 
zalim dan orang-orang yang fasiq (al-Kafirun, az- 
Zalimun dan al-Fasiqun) dan sebagai orang-orang 
yang inginkan peraturan-peraturan jahiliyah, 
sedangkan orang-orang Mu’min dan Muslim tidak 
inginkan peraturan-peraturan jahiliyah. 

Inilah dasar agung yang menonjol di dalam surah ini 
dengan begitu ketara dan jelas dan diterangkan 
dengan nas yang jelas di samping membetulkan 
kefahaman i’tiqad yang menjadi asas dasar yang 
agung ini. 

Di sini eloklah kami gambarkan dari gaya 
pernyataan Al-Qur'an dalam surah ini sebagaimana 

kedua-dua dasar agung itu menonjol dalam semua 
penyataannya dan bagaimana kedua-dua dasar iman 
dan Islam secara tabi'i dan logikal. 

Cara penyataan Al-Qur'an yang menjelaskan 
bahawa kewajipan berhakimkan kepada undang- 
undang dan peraturan yang diturunkan Allah itulah 
"Islam" dan bahawa segala hukum halal dan haram 
yang disyari'atkan Allah kepada manusia itulah 
"Agama" adalah didasarkan kepada hakikat bahawa 
Allah itulah Tuhan Yang Maha Esa dan tiada sekutu 
bagi-Nya dalam Uluhiyah-Nya dan kepada hakikat 
bahawa Allah itulah Pencipta yang tunggal yang tiada 
sekutu bagi-Nya dalam urusan ciptaan-Nya, juga 
kepada hakikat bahawa Allah itulah Pemilik dan 
Pemerintah yang tunggal yang tiada sekutu bagi-Nya 
dalam kerajaan alam buana yang dimiliki-Nya. Oleh 
sebab itu adalah jelas dari segi kepastian dan logik 
agar tiada suatu hukum atau perintah yang 
diputuskan melainkan dengan syari'at Allah dan 
kebenaran-Nya, kerana Allah selaku Pencipta dan- 
Pemilik segala sesuatu adalah satu-satunya yang 
berhak dan yang berkuasa menentukan sesuatu 
peraturan yang diredhai-Nya bagi para makhluk yang 
dimiliki-Nya. Dialah satu-satunya yang berhak 

menggariskan syari'at bagi para hamba yang dimiliki- 
Nya dan Dialah satu-satunya yang harus dita'ati 
undang-undang-Nya dan dilaksanakan hukum-Nya. 
Jika tidak, maka itulah tindakan derhaka, 

penentangan dan kekufuran terhadap Allah. Dialah 
satu-satunya yang berhak menjelaskan i'tiqad yang 
betul bagi hati manusia di samping menentukan 
peraturan yang betul bagi kehidupan mereka. Orang- 
orang yang beriman kepada Allah ialah orang-orang 
yang beriman kepada 'aqidah yang telah ditetapkan 
oleh-Nya dan mematuhi peraturan yang diredhai-Nya. 
Kedua-duanya adalah sama. Para Mu'minin 
mengabdikan diri mereka kepada Allah dengan 
mengerjakan syi'ar-syi'ar ibadat dan menjunjung 
syari'at-Nya tanpa membezakan di antara syi'ar ibadat 
dengan undang-undang syari'at, kerana kedua- 
duanya dari Allah belaka. Tiada siapa pun yang 
berkuasa dalam kerajaan-Nya dan di atas para hamba- 
Nya bersama-sama dengan-Nya, kerana Allah itulah 
Tuhan dan pemilik yang tunggal yang mengetahui 
segala isi langit dan bumi. Di sini jelaslah bahawa 
memerintah dan menghukum dengan syari'at Allah 
itulah agama setiap nabi kerana itulah agama Allah 
dan tiada agama yang lain dari-Nya. 

Oleh sebab itulah dalam surah ini, datangnya nas- 
nas berturut-turut menjelaskan hakikat Uluhiyah Yang 
Maha Esa dan menolak segala bentuk syirik atau triniti 
atau kepercayaan yang mencampur-adukkan di 
antara zat Allah S.W.T. dengan yang lain dari-Nya 
atau di antara ciri-ciri Uluhiyah dengan ciri 'Ubudiyah 
umumnya: 

" Wahai Ahlil-Kitab! Sesungguhnya telah datang kepada 
kamu rasul kami yang menjelaskan kepada kamu banyak 
dari isi kandungan a!-kitab (Injil dan Taurat) yang kamu 
sembunyikannya dan banyak pula yang diabaikannya . 
Sesungguhnya telah datang kepada kamu satu nur dari Allah 
dan sebuah kitab (Al~Qudan) yang amat jelas.(IS) 
Dengannya (kitab Al-Qur'an) Allah memberi hidayat kepada 

mereka yang mengikuti keredhaan-Nya ke jalan keselamatan 
dan mengeluarkan mereka dari kegelapan-kegelapan kepada 
nur yang terang benderang dengan keizinan-Nya dan 
memimpin mereka ke jalan yang lurus. (16) Sesungguhnya 
telah kafirlah orang-orang yang mengatakan bahawa Allah 
itu ialah al-Masih putera Maryam. Katakanlah: Siapakah 
yang berkuasa menghalangkan sesuatu dari kehendak Allah 
jika Dia mahu membinasakan al-Masih putera Maryam dan 
bondanya serta sekalian penghuni bumi? Allah memiliki 
kerajaan langit dan bumi dan kejadian di antara keduanya 
dan Dialah yang berkuasa menciptakan segala apa yang 
disukai-Nya. Dan Allah Maha Berkuasa di atas segala 
sesuatu. (17) Kamilah putera-putera Allah dan para kekasih- 
Nya. Katakanlah: Mengapa pula Allah mengazabkan kamu 
kerana dosa-dosa kamu ? Malah sebenarnya kamu adalah 
manusia biasa di antara mereka yang telah diciptakan Allah. 
Dia mengampunkan siapa yang dikehendaki-Nya dan 
menyeksakan siapa yang dikehendaki-Nya dan Allah memiliki 
kerajaan langit dan bumi dan kejadian di antara keduanya 
dan kepada-Nya kembali seluruh makhluk. (18) Wahai Ahlil- 
Kitab I Sesungguhnya telah datang kepada kamu rasul kami 
menjelaskan (peraturan syari'at) kepada kamu ketika 
putusnya pengiriman rasul-rasul agar kamu tidak dapat 
berdalih: Tidak pernah datang kepada kami seorang rasul 
pun baik yang menyampaikan berita gembira mahupun yang 
memberi amaran. Sebenarnya telah datang kepada kamu 
rasul yang menyampaikan berita gembira dan memberi 
amaran dan Allah Maha Berkuasa di atas segala 
sesuatu/ '(19) 

" Sesungguhnya telah kafirlah orang-orang yang mengatakan 
bahawa Allah itu ialah al-Masih putera Maryam , sedangkan 
al-Masih sendiri berkata: Wahai Bani Israel i Sembahlah Allah 


Tuhanku dan Tuhan kamu. Sesungguhnya sesiapa yang 
mempersekutukan Allah nescaya Allah haramkan Syurga 
kepadanya dan tempatnya kelak ialah Neraka dan orang- 
orang yang zalim tidak akan mempunyai penoiong- 
penolong.(72) Sesungguhnya telah kafirlah orang-orang 
yang mengatakan bahawa Allah itu salah satu dari tiga 
(tuhan), sedangkan sebenarnya tiada Tuhan yang lain 
melainkan Tuhan Yang Maha Esa. Andainya mereka tidak 
berhenti dari mengucapkan apa yang dikatakan mereka 


nescaya orang-orang yang kafir dari mereka akan disentuh 
azab yang amat pedih. "(73) 


Dan oleh sebab Allah Yang Maha Esa sahaja yang 
menjadi Tuhan, maka Dialah sahaja yang menjadi 
Pencipta dan Pemilik yang tunggal dan Dialah sahaja 
yang berhak menentukan halal dan haram dan 
seterusnya Dialah sahaja yang wajar dipatuhi undang- 


undang dan peraturan yang disyari’atkan dan hukum- 
hukum halal dan haram yang telah ditetapkan. 
Sebagaimana Allah sahaja yang wajar disembah maka 
Dialah juga yang wajar ditumpukan kepada-Nya 
segala syi'ar-syi'ar ibadat. Allah telah mengikatkan 
perjanjian dengan para hamba-Nya untuk 
melaksanakan semuanya ini dan Allah menuntut 
orang-orang yang beriman agar menyempurnakan 
perjanjian mereka dengan-Nya serta mengingatkan 
mereka terhadap akibat-akibat buruk kerana 
merombak dan memungkiri perjanjian itu 
sebagaimana yang telah berlaku kepada Bani Israel 
sebelum mereka: 



"Wahai orang-orang yang beriman! Tunaikanlah segala 
perjanjian."(1) 



menghalalkan syi'ar-syi'ar Allah , juga jangan kamu 
menghalalkan bulan-bulan haram i, " jangan kamu 

(mengganggu) binatang-binatang korban (yang dihadiahkan 
kepada Ka'bah) dan binatang-binatang korban yang 
dikalungkan dan jangan kamu mengganggu pengunjung- 
pengunjung Baitullah yang mencari limpah kurnia dan 
keredhaan dari Tuhan mereka. "(2) 



"Dan kenangilah nTmat Allah kepada kamu dan perjanjian- 
Nya yang telah diikatkan dengan kamu ketika kamu berkata: 
Kami dengar dan kami ta'at dan bertaqwalah kepada Aliah 
sesungguhnya Aliah Maha Mengetahui segala isi dada 
(kamu).(7) Wahai orang-orang yang beriman I Hendaklah 
kamu jadi para penegak kebenaran kerana Allah dan para 
saksi dengan adil dan janganlah sekali-kali perasaan benci 
kamu terhadap sesuatu kaum itu mendorong kamu untuk 
berlaku tidak adil. Hendaklah kamu berlaku adil kerana 
keadilan itu lebih dekat kepada taqwa dan • bertaqwalah 
kepada Allah. Sesungguhnya Allah Maha Mengetahui segala 
apa yang dilakukan kamu . "(8) 

"Dan sesungguhnya Allah telah mengambil perjanjian dari 
Bani Israel dan Kami telah mengangkatkan di antara mereka 
dua belas orang pemimpin dan Allah telah berfirman: 
Sesungguhnya Aku bersama kamu. Dan sesungguhnya jika 
kamu mendirikan solat dan menunaikan zakat serta beriman 
kepada para rasul-Ku dan kamu membantu mereka dan 
meminjamkan pinjaman yang baik kepada Allah nescaya 
akan Ku hapuskan dosa-dosa kamu dan akan Ku masukkan 
kamu ke dalam Syurga yang mengalir di bawahnya sungai- 
sungai. Dan sesiapa yang kafir di antara kamu selepas itu ; 
maka sesungguhnya dia telah tersesat dari jalan yang 
lurus. (12) Oleh sebab mereka membatalkan perjanjian 
mereka Kami kutukkan mereka dan Kami jadikan hati 
mereka keras membatu. Mereka mengubahkan kalam Allah 
dari tempat-tempatnya yang sebenar dan mereka sengaja 
melupakan sebahagian dari perjanjian yang diperingatkan 


mereka dengannya dan engkau (wahai Muhammad) sentiasa 
menghadapi pengkhianatan dari mereka kecuali sebilangan 
yang kecil dari mereka. Oleh itu maaf dan ampunkan 
mereka . Sesungguhnya Allah kasihkan para Muhsinin.(13) Di 
antara mereka yang telah mengatakan: Sesungguhnya kami 
adalah penganut agama Nasara, Kami telah mengambil 
perjanjian dari mereka , tetapi mereka sengaja melupakan 
sebahagian dari perjanjian yang diperingatkan mereka 
dengannya lalu Kami timbulkan permusuhan dan kebencian 
di antara mereka sampai kepada hari Kiamat dan Allah akan 
menceritakan kepada mereka segala perbuatan yang 
dilakukan mereka. "(14) 

Penjelasan rangkaian ayat-ayat surah ini 
mengandungi berbagai-bagai hukum syarak Di 
antaranya ialah hukum-hukum halal dan haram yang 
berkaitan dengan binatang-binatang sembelihan dan 
binatang-binatang buruan, di antaranya ialah hukum- 
hukum halal dan haram dalam masa ihram dan di 
dalam Masjidil-Haram, di antaranya ialah hukum- 
hukum halal dan haram yang berkaitan dengan 
perkahwinan, di antaranya ialah hukum-hukum yang 
berkaitan dengan hukuman hudud dalam jenayah 
mencuri dan gerakan memberontak terhadap 
kelompok Muslimin, di antaranya ialah hukum-hukum 
yang berkaitan dengan arak, judi, berhala-berhala dan 
azlam, di antaranya ialah hukum-hukum yang 
berkaitan dengan denda-denda atau kifarat-kifarat 
kerana membunuh buruan dalam masa ihram dan 
kerana bersumpah, di antaranya ialah hukum-hukum 
yang berkaitan dengan wasiat ketika hampir mati, di 
antaranya ialah hukum-hukum yang berkaitan dengan 
unta bahirah (unta lepasan yang dibelahkan 
telinganya setelah sepuluh kali melahirkan anak), unta 
sa'ibah (unta lepasan setelah lima kali melahirkan 
anak), biri-biri wasilah (anak biri-biri jantan yang 
dibebaskan dari penyembelihan apabila ia dilahirkan 
kembar dengan anak betina) dan binatang-binatang 
ternakan kami (binatang yang dibebaskan dari 
ditunggang setelah sepuluh kali melahirkan anak), di 
antaranya ialah hukum-hukum yang berhubung 
dengan undang-undang qisas di dalam Taurat yang 
dijadikan Allah sebagai undang-undang kepada kaum 
Muslimin. Demikianlah undang-undang dan peraturan 
itu bertemu dengan syi'ar-syi'ar ibadat dalam 
penjelasan surah ini tanpa dicerai dan dipisah. 

Di samping menjelaskan berbagai-bagai hukum 
syara 1 ini dikemukakan pula perintah supaya ta'at dan 
mematuhi segala peraturan yang disyari'at dan 
disuruh oleh Allah, juga dikemukakan larangan 
menghalal dan mengharamkan sesuatu melainkan 
dengan perintah Allah dan selepas itu datang pula nas 
yang menegaskan bahawa Islam itu adalah agama 
yang diredhai Allah untuk dianuti oleh umat yang 
beriman setelah Allah melengkap dan 
menyempurnakan agama itu sebagai kemuncak 
limpah kurnia-Nya. 

"Wahai Rasul (Muhammad)! Janganlah engkau 
didukacitakan oleh perbuatan mereka yang cepat 
memperlihatkan kekafiran, iaitu dari orang-orang 
(Munafiqin) yang berkata dengan mulut mereka: 1 Kami telah 
beriman ', sedangkan hati mereka belum lagi beriman dan 
dari orang-orang Yahudi . Mereka amat gemar mendengar 
perkataan-perkataan yang dusta dan mereka amat suka 
mendengar perkataan golongan yang lain (pendeta-pendeta 
Yahudi) yang belum pernah bertemu dengan engkau. 
Mereka ini mengubahkan perkataan-perkataan (Taurat) dari 
tempat-tempatnya yang sebenar. Mereka berkata: Jika 
hukum ini (hukum yang diubah) diberikan kepada kamu. 


maka terimalah dan jika kamu tidak diberikan hukum ini, 
maka hendaklah kamu berhati-hati/ Barangsiapa yang Aliah 
berkehendak menyesatkannya , maka engkau tidak akan 
berdaya menolaknya sedikitpun. Merekalah orang-orang 
yang Allah tidak berkehendak membersihkan hati mereka. Di 
dunia mereka mendapat kehinaan dan di Akhirat pula 
mereka akan mendapat azab yang amat besar (41). Mereka 
amat gemar mendengar perkataan yang dusta dan amat 
gemar memakan harta yang haram. Oleh itu jika mereka 
(orang-orang Yahudi) datang kepadamu (untuk meminta 
keputusan), maka adililah di antara mereka atau berpalinglah 
dari mereka dan jika engkau berpaling dari mereka, maka 
mereka tidak akan dapat memudaratkan engkau sedikitpun 
dan jika engkau adili, maka adililah di antara mereka dengan 
adil. Sesungguhnya Allah kasihkan orang-orang yang adil 
(42). Dan bagaimana mereka hendak berhakimkan 
kepadamu, sedangkan mereka mempunyai kitab Taurat yang 
mengandungi hukum-hukum Allah kemudian mereka 
berpaling pula sesudah itu (dari keputusanmu)? Dan 
sebenarnya mereka bukanlah orang-orang yang beriman 
(kepada keputusanmu) (43). Sesungguhnya Kami telah 
menurunkan kitab Taurat yang mengandungi hidayat dan 
nur, yang mana dengan peraturan-peraturan para nabi yang 
menyerahkan diri kepada Allah menjalankan pengadilan ke 
atas orang-orang Yahudi, juga para ulama 1 dan para 
pendeta (mereka) kerana mereka telah diamanahkan 
memelihara kitab Allah (Taurat). Oleh itu janganlah kamu 
takut kepada manusia tetapi takutlah kepada Aku dan 
janganlah kamu menjual ayat-ayat-Ku dengan harga yang 
sedikit, dan barang siapa yang tidak menjalankan pengadilan 
dengan peraturan-peraturan yang telah diturunkankan Allah, 
maka mereka adalah orang-orang yang kafir (44). Dan Kami 
telah menetapkan (hukuman qisas) ke atas mereka di dalam 
Taurat, iaitu nyawa dibalas dengan nyawa, mata dibalas 
dengan mata , hidung dibalas dengan hidung, telinga dibalas 
dengan telinga, gigi dibalas dengan gigi dan luka-luka juga 
ditetapkan hukum qisas. Barang siapa yang melepaskan hak 
qisasnya, maka pelepasan itu menjadi penebus dosanya dan 
barang siapa yang tidak menjalankan pengadilan dengan 
peraturan-peraturan yang telah diturunkan Allah, maka 
mereka adalah orang-orang yang zalim (45). Dan Kami 
iringkan jejak langkah mereka (nabi-nabi Bani Israel) dengan 
Isa putera Maryam yang membenarkan kitab Taurat (yang 
diturunkan) sebelumnya dan Kami kurniakan kepadanya 
kitab Injil yang mengandungi hidayat dan nur dan 
membenarkan kitab Taurat (yang diturunkan) sebelumnya, 
juga menjadi hidayat dan pengajaran kepada orang-orang 
yang bertaqwa (46). Dan hendaklah pendokong-pendokong 
kitab Injil itu menjalankan pengadilan dengan peraturan- 
peraturan yang diturunkan Allah di dalamnya dan barang 
siapa yang tidak menjalankan pengadilan dengan peraturan- 
peraturan yang telah diturunkan Allah maka mereka adalah 
orang-orang yang fasiq (47). Dan Kami telah turunkan 
kepadamu (Muhammad) kitab A!-Qur'an dengan membawa 
kebenaran yang mengesahkan kitab-kitab suci (yang 
diturunkan) sebelumnya dan mengawasinya. Oleh itu 
hendaklah engkau adili di antara mereka dengan peraturan- 
peraturan yang telah diturunkan Allah dan janganlah engkau 
mengikut kehendak hawa nafsu mereka untuk 
menyeleweng dari peraturan-peraturan yang benar yang 
telah datang kepadamu. Setiap umat dari kamu telah Kami 
jadikan untuknya peraturan dan cara hidup yang tertentu 
dan andainya Allah kehendaki nescaya Dia jadikan kamu 
satu umat sahaja, tetapi Allah hendak menguji kamu dalam 
pengurniaan-pengurniaan yang telah dikurniakan kepada 
kamu. Oleh itu hendaklah kamu berlumba-lumba 
mengerjakan kebajikan-kebajikan. Kepada Allah kamu 
sekalian kembali dan Allah akan menceritakan kepada kamu 

sega/a perkara yang dipertikaikan oieh kamu (48). Dan 
hendaklah engkau (Muhammad) adili di antara mereka 
dengan peraturan-peraturan yang telah diturunkan Allah 
dan janganlah engkau mengikut kehendak hawa nafsu 
mereka dan hendaklah engkau berwaspada terhadap 
mereka yang hendak menyelewengkan engkau dari 
setengah-setengah peraturan yang telah diturunkan Allah 
kepada engkau ; kemudian jika mereka berpaling ; maka 
ketahuilah bahawa Allah sebenarnya hendak menimpakan 
musibah ke atas mereka kerana beberapa dosa (yang telah 
dilakukan) mereka dan sesungguhnya kebanyakan manusia 
itu adalah fasiq (49). Apakah mereka mahukan pengadilan 
jahiliyah dan siapakah yang lebih baik dari pengadilan Allah 
bagi orang-orang yang yakin ? "(50) 

Demikianlah persoalan ini kelihatan begitu jelas, 
iaitu satu Tuhan, satu pencipta dan satu pemilik dan 
ini mengertikan satu pengadil/pemerintah, satu 
penggubal undang-undang dan satu pentadbir sahaja 
dan ini mengertikan satu syari'at, satu sistem dan satu 
undang-undang sahaja. Jadi, keta'atan, kepatuhan 
dan pengadilan dengan peraturan-peraturan yang 
diturunkan Allah itulah iman dan Islam atau 
penderhakaan, pemberontakan dan pengadilan 
dengan peraturan-peraturan yang bukan diturunkan 
Allah itulah kekafiran, kezaliman dan kefasiqkan. 
inilah "agama" mengikut perjanjian yang diikatkan 
Allah dengan sekalian hamba-Nya dan inilah agama 
yang dibawa oleh sekalian rasul dari Allah dan di 
dalam aspek ini sama sahaja di antara umat 
Muhammad dengan umat-umat yang lain 
sebelumnya. 

Ciri yang pasti bagi "agama Allah" ialah 

pengadilan/ pemerintahan dengan menggunakan 
peraturan-peraturan yang telah diturunkan Allah dan 
bukannya dengan peraturan-peraturan yang lain. 
Inilah fenomena kekuasaan Allah. Inilah fenomena 
kuasa pengadilan dan pemerintahan Allah dan inilah 
fenomena konsep Vi <Uj V". 

Kepastian perkaitan di antara "agama Allah" 
dengan pengadilan/pemerintahan yang menggunakan 
peraturan-peraturan yang diturunkan Allah itu bukan 
sahaja hasil dari hakikat bahawa peraturan-peraturan 
yang telah diturunkan Allah itu adalah lebih baik dari 
peraturan-peraturan dan undang-undang yang 
diciptakan oleh manusia sendiri. Walaupun sebab ini 
merupakan salah satu dari sebab-sebab kepastian ini, 
namun ia bukannya merupakan sebab yang utama 
atau sebab yang asasi, malah sebab yang utama dan 
asasi atau dasar utama dan asasi dari kepastian 
perkaitan ini ialah pengadilan/pemerintahan dengan 
menggunakan peraturan-peraturan yang diturunkan 
Allah itu adalah suatu pengiktirafan terhadap 
Uluhiyah Allah dan penolakan terhadap Uluhiyah dan 
cirinya dari yang lain dari Allah. Inilah Islam dalam 
ertikata bahasa "menyerah diri kepada Allah" dan 
dalam ertikata istilah yang dibawa oleh agama-agama 
Samawi, iaitu "penyerahan diri yang bulat kepada 
Allah" dan membersihkan diri dari dakwaan 
mempunyai ciri Uluhiyah bersama Allah dan dakwaan 
mempunyai ciri Uluhiyah Allah yang paling istimewa, 
iaitu kekuasaan, pengadilan, pemerintahan dan hak 


memerintah dan menundukkan manusia dengan 
syari'at dan undang-undang-Nya. 

Kini jelaslah bahawa manusia tidak cukup dengan 
hanya menciptakan undang-undang sendiri yang 
serupa dengan syari'at Allah, malah tidak cukup 
walaupun dengan menggunakan syari'at Allah itu 
sendiri andainya mereka hubungkan undang-undang 
itu kepada diri mereka dengan meletakkan lebal 
mereka di atas undang-undang itu tanpa 
mengembalikannya kepada Allah dan tanpa 
melaksanakannya atas nama Allah sebagai 
pengiktirafan terhadap Uluhiyah Allah dan 
ketunggaian-Nya memiliki ciri Uluhiyah itu, iaitu 
ketunggalan yang melucutkan manusia dari 
mempunyai - hak kekuasaan, pengadilan dan 
pemerintahan kecuali hak menjalankan syari'at Allah 
dan menegakkan kekuasaan-Nya di muka bumi ini. 


Dari kepastian inilah lahirnya hakikat pengadilan/ 
pemerintahan yang dijelaskan di dalam ayat-ayat 
berikut dari surah ini: 

"Dan barang siapa yang tidak menjalankan pengadilan 
dengan peraturan-peraturan yang telah diturunkan Allah , 
maka mereka adalah orang-orang yang kafir.(44) Dan 
barang siapa yang tidak menjalankan pengadilan dengan 
peraturan-peraturan yang telah diturunkan Allah, maka 
mereka adalah orang-orang yang zalim.(45) Dan barang 
siapa yang tidak menjalankan pengadilan dengan peraturan- 
peraturan yang telah diturunkan Allah, maka mereka adalah 
orang-orang yang fasiq"(47) 


kerana orang-orang yang tidak mahu 
mengadili/memerintah dengan peraturan-peraturan 
yang telah diturunkan Allah bererti mengumumkan 
penolakan mereka terhadap Uluhiyah Allah S.W.T. 
dan penolakan mereka terhadap ketunggalan-Nya 
memiliki ciri Uluhiyah itu. Mereka mengumumkan 
penolakan ini dengan amalan dan realiti mereka 
walaupun mereka tidak mengumumkan dengan 
mulut dan lisan mereka, kerana bahasa amalan dan 
realiti adalah lebih kuat dan lebih lantang dari bahasa 
mulut dan lisan. Oleh sebab itulah Al-Qur'an 
mengecopkan mereka dengan ciri kekafiran, 
kezaliman dan kefasiqkan berlandaskan penolakan 
mereka terhadap Uluhiyah Allah apabila mereka 
menolak hak dan kuasa pengadilan/ pemerintahan 
Allah yang mutlaq dan apabila mereka memberi 
kepada diri mereka ciri Uluhiyah yang utama lalu 
menggubalkan untuk manusia undang-undang dari 
karangan mereka sendiri yang tidak diredhai Allah. 


Di atas konsep inilah surah ini dengan nas-nasnya 
yang terang menekankan penjelasannya. 


****** 


Ada satu perkara lagi yang dibicarakan oleh surah 
ini selain dari pembicaraan membina kefahaman 
i‘tiqad yang betul dan menjelaskan penyelewengan- 

penyelewengan yang membabitkan i'tiqad dalam 
kalangan kaum Ahlil-KItab dan kaum jahiliyah, dan 
selain dari pembicaraan yang menjelaskan konsep 
"agama", iaitu berpegang dengan i'tiqad yang betul, 
ta'at kepada Allah dan menerima dari Allah sahaja 
segala hukum halal dan haram, mengadili dan 
memerintah dengan menggunakan peraturan- 
peraturan yang diturunkan Allah sahaja tanpa 
membuat sebarang pindaan, pengubahan dan 
penukaran. 

Perkara itu ialah perkara kedudukan umat Muslimin 
ini sendiri, iaitu peranan mereka yang sebenar di 
muka bumi ini, sikap mereka terhadap musuh-musuh 
mereka di samping mendedahkan musuh-musuh itu 
dan tipudaya mereka yang jahat terhadap umat 
Muslimin dan agama Islam, juga menerangkan 
kesesatan-kesesatan dan penyelewengan yang 
berlaku dalam 'aqidah musuh-musuh mereka dan 
perseteruan serta usaha-usaha jahat mereka yang 
sebulat dan sepakat terhadap kelompok Muslimin. 


Itulah perjuangan yang diharungi oleh Ai-Qur'anul- 
Karim bersama kelompok Muslimin, iaitu perjuangan 
yang telah dibicarakan di dalam tiga surah panjang 
yang telah lepas. 


A!-Qur'an kitab suci umat Muslimin ini adalah kitab 
Allah yang terakhir bagi umat manusia, la mengesah 
dan membenarkan segala kitab suci yang diturunkan 
sebelumnya mengenai dasar i‘tiqad dan kepercayaan. 
Dan sebagai kitab suci yang terakhir, ia mengawasi 
segala kitab suci yang terdahulu dan kepadanya 
berakhir syari'at Allah yang diredhai-Nya untuk para 
hamba-Nya sehingga hari Kiamat. Oleh itu mana- 
mana peraturan dari syari'at Ahlil-Kitab yang 
ditetapkan oleh Al-Qur'an, maka peraturan itu adalah 
dari syari'at Allah dan mana-mana peraturan yang 
dimansukhkan olehnya, maka hilanglah darinya sifat 
syari'at Allah walaupun peraturan itu dinyatakan di 
dalam mana-mana kitab suci diturunkan itu: 



"Pada hari ini Aku teiah sempurnakan untuk kamu agama 
kamu dan Aku teiah sempurnakan penganugerahan ni'mat- 
Ku kepada kamu dan Aku telah redhai Islam sebagai agama 
untuk kamu. "(3) 


" Dan Kami telah turunkan kepadamu (Muhammad) kitab Al- 
Qur'an dengan membawa kebenaran yang mengesahkan 
kitab-kitab suci (yang diturunkan) sebelumnya dan 
mengawasinya . "(48) 







Oleh sebab itu peranan umat Muslimin ialah 
menjadi penjaga dan pengawas umat manusia, iaitu 


mereka bertugas menegakkan keadilan tanpa 
tefpengaruh kepada sebarang sentimen kasih atau 
benci dan tanpa melihat kepada keburukan yang 
telah menimpa mereka atau akan menimpa mereka 
dari orang-orang (yang sedang diadili mereka). Inilah 
tugas-tugas kepimpinan, penjagaan dan pengawasan 
dan seterusnya tanpa terpengaruh kepada 
penyelewengan-penyelewengan orang-orang yang 
lain dan kehendak-kehendak hawa nafsu mereka, 
iaitu mereka tidak menyeleweng seurat rambut pun 
dari peraturan, syari'at dan jalan hidup mereka yang 
betul dengan tujuan untuk mencapai keredhaan 
seseorang atau untuk menjinakkan hatinya. Mereka 
tidak memandang kepada pertimbangan- 
pertimbangan yang lain kecuali kepada Allah dan 
ketaqwaan kepada-Nya: 

"Janganlah sekali-kali perasaan benci kamu terhadap sesuatu 
kaum kerana mereka menghalangkan kamu dari Masjidil- 
Haram itu mendorong kamu menceroboh dan hendaklah 
kamu saling membantu dalam usaha membuat kebajikan 
dan taqwa dan janganlah kamu saling membantu dalam 
melakukan perbuatan yang berdosa dan pencerobohan.Dan 
bertaqwalah kepada Aliah sesungguhnya Allah amat berat 
balasan keseksaan-Nya. "(2) 




"Wahai orang-orang yang beriman ! Hendaklah kamu jadi 
para penegak keadilan kerana Allah dan para saksi dengan 
adil dan janganlah sekali-kali perasaan benci kamu terhadap 
sesuatu kaum itu mendorong kamu untuk berlaku tidak adil. 
Hendaklah kamu berlaku adil kerana keadilan itu lebih dekat 
kepada taqwa dan bertaqwalah kepada Allah. 
Sesungguhnya Allah Maha Mengetahui segala apa yang 
dilakukan kamu. "(8) 

" Dan Kami telah turunkan kepadamu (Muhammad) kitab Al- 
Qur'an dengan membawa kebenaran yang mengesahkan 
kitab-kitab suci (yang diturunkan) sebeiumnya dan 
mengawasinya.Oleh itu hendaklah engkau adili di antara 
mereka dengan peraturan-peraturan yang diturunkan Allah 
dan janganlah engkau mengikut kehendak-kehendak hawa 
nafsu mereka untuk menyeleweng dari peraturan-peraturan 
yang benar yang telah datang kepada kamu. (48) Dan 
hendaklah engkau (Muhammad) adili di antara mereka 
dengan peraturan-peraturan yang telah diturunkan Allah 
dan janganlah engkau mengikut kehendak hawa nafsu 
mereka dan hendaklah engkau benA/aspada terhadap 
mereka yang hendak menyelewengkan engkau dari 
setengah-setengah peraturan yang telah diturunkan Allah 
kepada engkau , kemudian jika mereka berpaling, maka 
ketahuilah bahawa Allah sebenarnya hendak menimpakan 
musibah ke atas mereka kerana beberapa dosa (yang telah 
dilakukan) mereka dan sesungguhnya kebanyakan manusia 
itu adalah fasiq."(49) 

Di antara kehendak-kehendak yang tepat dengan 
kedudukan umat Muslimin selaku pewaris risalah- 
risalah yang silam dan selaku pendokong risalah yang 
terakhir dan agama yang terakhir, juga sebagai 
pemegang amanah penjagaan dan kepimpinan umat 
jnanusia-dengan agama yang terakhir ini ialah mereka 
tidak harus bersetiakawan dengan orang-orang yang 
menolak agama ini dan dengan orang-orang yang 
mempersenda-sendakan kewajipan-kewajipan dan 
syi'ar-syi'ar ibadat mereka, malah hendaklah mereka 
berhubung setia dengan Allah dan rasul-Nya dan 
jangan sekali-kali cenderung mengadakan hubungan 
setiakawan dengan orang-orang yang tidak beriman 
kepada Allah dan rasul-Nya. Umat Muslimin adalah 
satu umat yang tegak dengan 'aqidah mereka bukan 
dengan bangsa mereka, bukan dengan negeri mereka 
dan bukan pula dengan budaya-budaya warisan 
jahiliyah mereka, malah mereka adalah satu umat 
yang tegak dengan 'aqidah mereka yang baru, 
dengan sistem hidup Rabbani dan dengan risalah 
yang terakhir ini dan inilah satu-satunya tali pengikat 
percantuman dan perpaduan mereka: 



"Pada hari ini orang-orang kafir telah putus asa untuk 
mengatasi agama kamu. Oleh sebab itu janganlah kamu 
takut kepada mereka dan takutlah kepada-Ku. Pada hari ini 
Aku telah sempurnakan untuk kamu agama kamu dan Aku 
telah sempurnakan penganugerahan ni l mat-Ku kepada 
kamu dan Aku telah redhai Islam sebagai agama untuk 
kamu. "(3) 



"Wahai orang-orang yang beriman I Janganlah kamu 
mengambil orang-orang Yahudi dan Nasara selaku sahabat- 
sahabat setia kerana setengah mereka adalah bersahabat 
setia terhadap satu sama lain dan sesiapa dari kalangan 
kamu yang bersahabat setia dengan mereka , maka dia 
adalah dari golongan mereka. Sesungguhnya Allah tidak 
memberi hidayat kepada orang-orang yang zalim. "(S 1) 



"Sesungguhnya sahabat setia kamu ialah Aliah dan rasul-Nya 
dan orang-orang yang beriman yang mendirikan solat dan 
menunaikan zakat, sedangkan mereka tunduk rukuk. (5 5) 
Dan barang siapa yang bersahabat setia dengan Allah dan 
rasul-Nya dan orang-orang yang beriman, maka 
sesungguhnya kumpulan Allah itulah yang pasti menang. (56) 
Wahai orang-orang yang beriman I Janganlah kamu 
mengambil orang-orang yang telah mengambil agama kamu 
sebagai bahan sendaan dan permainan , iaitu dari mereka 
yang telah dikurniakan kitab suci sebelum kamu dan orang- 
orang yang kafir itu selaku sahabat-sahabat setia dan 

bertaqwa!ah kepada Allah jika kamu benar-benar 
beriman. (57) Dan apabila kamu menyeru (azan) untuk 
mengerjakan solat maka mereka mengambil seruan itu 
sebagai bahan sendaan dan permainan. Hal yang sedemikian 
disebabkan kerana mereka adalah satu kaum yang tidak 
berfikir."(58) 









"Wahai orang-orang yang beriman ! Awasilah diri kamu. 
Kamu tidak akan dimudaratkan oleh mereka yang sesat jika 
kamu telah mendapat hidayat. "(105) 


Musuh-musuh umat Muslimin ialah musuh-musuh 
hidayat dan musuh-musuh sistem hidup Ilahi yang 
sentiasa lurus dan betul. Mereka sengaja tidak mahu 
melihat agama yang benar di samping tidak mahu 
meninggalkan perseteruan yang berakar umbi di 
dalam hati mereka terhadap agama yang benar baik 
dahulu atau kemudian. Oleh sebab itu umat Muslimin 
adalah berkewajipan mengenal hakikat musuh-musuh 
mereka berdasarkan sejarah mereka yang lama 
bersama para rasulullah dan berdasarkan sikap 
mereka yang baru terhadap umat Muslimin dan 
terhadap agama mereka yang lurus: 




"Dan sesungguhnya Allah telah mengambil perjanjian dari 
Bani Israel dan Kami telah mengangkatkan di antara mereka 
dua belas orang pemimpin dan Allah telah berfirman: 
Sesungguhnya Aku bersama kamu. Dan sesungguhnya jika 
kamu mendirikan solat dan menunaikan zakat serta beriman 
kepada para rasul-Ku dan kamu membantu mereka dan 
meminjamkan pinjaman yang baik kepada Allah nescaya 
akan Ku hapuskan dosa-dosa kamu dan akan Ku masukkan 
kamu ke dalam Syurga yang mengalir di bawahnya sungai- 
sungai. Dan sesiapa yang kafir di antara kamu selepas itu , 
maka sesungguhnya dia telah tersesat dari jalan yang 
lurus.(12) Oleh sebab mereka membatalkan perjanjian 
mereka Kami kutukkan mereka dan Kami jadikan hati 
mereka keras membatu. Mereka mengubahkan kalam Allah 
dari tempat-tempatnya yang sebenar dan mereka sengaja 
melupakan sebahagian dari perjanjian yang diperingatkan 
mereka dengannya dan engkau (wahai Muhammad) sentiasa 
akan menghadapi pengkhianatan dari mereka kecuali 
sebilangan yang kecil dari mereka. Oleh itu maaf dan 
ampunkan mereka. Sesungguhnya Allah kasihkan orang- 
orang yang melakukan kebaikan.(13) Di antara mereka yang 
telah mengatakan: Sesungguhnya kami adalah penganut 
agama Nasara. Kami telah mengambil perjanjian dari 
mereka , tetapi mereka sengaja melupakan sebahagian dari 
perjanjian yang diperingatkan mereka dengannya lalu Kami 
timbulkan permusuhan dan kebencian di antara mereka 
sampai kepada hari Kiamat dan Allah akan menceritakan 
kepada mereka segala perbuatan yang dilakukan 
mereka. "(14) 

"Dan (kenangilah) ketika Musa berkata kepada kaumnya: 
Wahai kaumku! Hendaklah kamu ingat kepada ni'mat Allah 
yang dikurniakan kepada kamu sewaktu Dia menjadikan 
para anbiya' di dalam kalangan kamu dan menjadikan kamu 
selaku raja-raja. Allah telah mengurniakan kepada kamu 
ni'mat-ni'mat yang belum pernah dikurniakan kepada 
seseorang pun dari umat-umat yang lain. (20) Wahai 
kaumku I Masuklah ke tanah suci yang telah ditetapkan Allah 
untuk kamu dan janganlah kamu mundur ke belakang 
nescaya kamu kelak menjadi orang-orang yang rugi. (21) 
Mereka berkata: Wahai Musa i Sesungguhnya di dalam 
negeri itu ada satu kaum yang gagah perkasa dan 
sesungguhnya Kami tidak akan memasukinya sehingga 
mereka keluar darinya. Oleh itu jika mereka keluar darinya , 
maka Kami tetap akan memasukinya. (22) Lalu berkatalah 
dua orang lelaki dari golongan mereka yang takut kepada 
Allah dan yang telah Allah kurniakan kepada keduanya 
ni'mat keyakinan: "Hendaklah kamu masuk menyerang 
mereka melalui pintu (kota) dan apabila kamu memasukinya, 
maka kamu tetap mendapat kemenangan. Oleh itu 


"Oleh kerana itu Kami tetapkan (suatu hukum) ke atas Bani 
Israel: Barang siapa membunuh seseorang manusia bukan 
kerana ia membunuh orang lain atau bukan kerana ia 
melakukan sesuatu kerosakan di bumi, maka seolah-olah ia 
telah membunuh manusia seluruhnya dan barang siapa yang 
memelihara nyawa seseorang manusia , maka seolah-olah ia 
memelihara nyawa manusia seluruhnya. Sesungguhnya 
rasul-rasul Kami telah datang kepada mereka membawa 
pengajaran-pengajaran yang jelas kemudian banyak di 
antara mereka sesudah itu menjadi manusia-manusia 
pelampau di muka bumi. "(32) 

hendaklah kamu bertawakkal kepada Allah jika kamu benar- 
benar beriman. "(23) Mereka berkata: Wahai Musa i Kami 
tidak akan memasukinya buat selama-lamanya selagi kaum 
itu berada di dalamnya. Oleh itu pergilah engkau bersama 
Tuhanmu dan berperanglah kamu berdua. Sesungguhnya 
kami akan menunggu di sini sahaja. (24) Ujar Musa: Wahai 
Tuhanku I Sesungguhnya aku tidak dapat menguasai kecuali 
diriku dan saudaraku sahaja. Oleh sebab itu pisahkanlah di 
antara kami dengan kaum yang fasiq itu. (25) Firman Allah: 
(Jika demikian) maka sesungguhnya negeri itu adalah 
diharamkan ke atas mereka selama empat puluh tahun (dan 
selama itu) mereka akan mengembara tanpa keruannya di 
bumi (padang gurun) itu. Oleh itu janganlah engkau 
bersedih hati terhadap kaum yang fasig itu. "(26) 




"Wahai Rasul(Muhammad)! Janganlah engkau didukacitakan 
oleh perbuatan mereka yang cepat memperlihatkan 
kekafiran, iaitu dari orang-orang (Munafiqin) yang berkata 
dengan mulut mereka: 'Kami telah beriman', sedangkan hati 
mereka belum lagi beriman dan dari orang-orang Yahudi. 
Mereka amat gemar mendengar perkataan-perkataan yang 

dusta dan mereka amat suka mendengar perkataan 
golongan yang lain (pendeta-pendeta Yahudi) yang belum 
pernah bertemu dengan engkau. Mereka ini mengubahkan 
perkataan-perkataan (Taurat) dari tempat-tempatnya yang 
sebenar. Mereka berkata: 'Jika hukum ini (hukum yang 
diubah) diberikan kepada kamu ; maka terimaiah dan jika 
kamu tidak diberikan hukum ini, maka hendaklah kamu 
berhati-hati / Barang siapa yang Allah berkehendak 
menyesatkannya, maka engkau tidak akan berdaya 
menolaknya sedikitpun. Merekalah orang-orang yang Allah 
tidak berkehendak membersihkan hati mereka. Di dunia 
mereka mendapat kehinaan dan di Akhirat pula mereka 
akan mendapat azab yang amat besar. (41) Mereka amat 
gemar mendengar perkataan yang dusta dan amat gemar 
memakan harta yang haram. Oleh itu jika mereka (orang- 
orang Yahudi) datang kepadamu (untuk meminta 
keputusan), maka adililah di antara mereka atau berpalinglah 
dari mereka dan jika engkau berpaling dari mereka, maka 
mereka tidak akan dapat memudaratkan engkau sedikitpun 
dan jika engkau adili, maka adililah di antara mereka dengan 
adil. Sesungguhnya Allah kasihkan orang-orang yang 
adil. "(42) 




" Katakanlah (Muhammad): Kamu tidak bencikan kami 
melainkan semata-mata kerana kami telah beriman kepada 
apa yang telah diturunkan kepada kami dan kepada apa 
yang diturunkan sebelumnya dan sesungguhnya kebanyakan 
kamu adalah fasiq.(59) Katakanlah: Apakah kamu suka aku 
beritakan kepada kamu cerita balasan yang lebih buruk di 
sisi Aliah dari kebencian kamu itu? laitu cerita mereka 
(orang-orang Yahudi) yang telah dilaknat dan dimurkai Allah 
dan di antara mereka telah dijadikannya kera-kera dan babi- 
babi dan orang-orang yang menyembah Taghut. Merekalah 
orang-orang yang lebih buruk kedudukannya dan lebih 
tersesat dari jalan yang betul. (60) Dan apabila mereka 
(orang-orang Munafiqin) datang kepada kamu mereka 
berkata: Kami telah beriman sedangkan yang sebenarnya 
mereka telah masuk dengan kekafiran dan keluar dengan 
kekafiran juga dan Allah amat mengetahui apa yang 
disembunyikan mereka. (61) Dan engkau dapat melihat 
kebanyakan dari mereka (kaum Yahudi) begitu segera 
mengerjakan dosa , melakukan pencerobohan dan memakan 
harta yang haram. Sesungguhnya amatlah keji perbuatan- 
perbuatan yang telah dilakukan mereka. (62) Mengapa 
ulama'-ulama 1 dan ketua-ketua agama tidak melarang 
mereka dari mengucapkan perkataan-perkataan yang 
berdosa dan dari memakan harta yang haram itu? 
Sesungguhnya amatlah keji perbuatan-perbuatan yang telah 
dilakukan mereka. "(63) Dan orang-orang Yahudi telah 
berkata: Tangan Allah terbelenggu i Sebenarnya tangan 
merekalah yang telah dibelenggukan dan mereka telah 
dilaknat kerana perkataan yang telah diucapkan mereka 
bahkan dua tangan Aliah sentiasa terbuka. Dia membelanja 
mengikut bagaimana yang dikehendakinya dan 
sesungguhnya kebanyakan dari mereka bertambah 
menceroboh dan kafir dengan sebab apa yang diturunkan 
kepada-mu dari Tuhan-mu. Dan Kami campakkan 
permusuhan dan kebencian di antara mereka sehingga hari 
Kiamat Setiap kali mereka menyalakan api peperangan, 
maka Allah telah memadamkannya dan mereka sentiasa 
berusaha melakukan kerosakan di bumi, sedangkan Allah 



"Katakanlah: Wahai Ahlil-Kitab! Kamu tidak berpegang 
dengan agama sedikitpun sehingga kamu tegakkan ajaran 
Taurat dan Injil dan segala peraturan yang diturunkan 
kepada kamu dari Tuhan kamu dan sesungguhnya 
kebanyakan dari mereka bertambah menceroboh dan kafir 
dengan sebab apa yang diturunkan kepadamu dari 
Tuhanmu. Oleh itu janganlah engkau bersedih hati terhadap 
kaum yang kafir. "(68) 

" Sesungguhnya Kami teiah mengikat perjanjian dengan Bani 
Israel dan Kami utuskan rasul-rasul kepada mereka . Setiap 
kali datangnya seorang rasul yang membawa apa yang tidak 
diingini oleh hati mereka , maka mereka dustakan 
sebahagian dari rasul-rasul itu dan membunuh sebahagian 
yang lain.(70) Dan mereka menyangka bahawa tidak akan 
berlaku sebarang bencana lalu mereka membutakan mata 
mereka (dari melihat hidayat) dan memekakkan telinga 
mereka (dari mendengar da' wah). Kemudian Allah menerima 
taubat mereka dan setelah itu ramai di antara mereka 
(kembali) membukakan mata dan memekakkan telinga 
mereka pula , sedangkan Allah amat melihat segala apa yang 
dilakukan mereka. "(71) 




"Orang-orang kafir dari Bani Israel telah dilaknatkan Allah di 
atas lidah Daud dan Isa putera Maryam. Laknat yang 
sedemikian itu disebabkan kerana mereka menderhaka dan 
kerana mereka selalu menceroboh. (7 8) (Dan kerana) mereka 
sela lunya tidak saling melarang perbuatan mungkar yang 
dilakukan mereka. Sesungguhnya amatlah buruk perbuatan- 
perbuatan yang telah dilakukan mereka.(79) Engkau dapat 
melihat kebanyakan dari mereka bersahabat setia dengan 
orang-orang kafir (Musyrikin Arab). Sesungguhnya amatlah 
buruk akibat yang mereka sediakan untuk diri mereka , iaitu 
mereka dimurkakan Allah dan mereka akan kekal di dalam 
azab. (80) Jika mereka benar-benar beriman kepada Allah 
dan nabi (Musa) dan kepada apa yang diturunkan 
kepadanya tentulah mereka tidak mengambil orang-orang 
kafir itu selaku sahabat setia , tetapi kebanyakan mereka 
adalah fasiq. (81) Demi sesungguhnya engkau (Muhammad) 
akan dapati bahawa manusia yang paling ketat 
permusuhannya terhadap orang-orang yang beriman ialah 
orang-orang Yahudi dan orang-orang Musyrikin dan demi 
sesungguhnya engkau akan dapati bahawa manusia yang 
paling dekat kemesraannya terhadap orang-orang yang 
beriman ialah orang-orang yang berkata: J Sesungguhnya 
kami adalah orang-orang Nasara' keadaan yang sedemikian 
kerana di antara mereka terdapat paderi-paderi dan rahib- 
rahib dan kerana- mereka tidak berlagak angkuh. "(82) 

•k i< 'k -k ’k ’k 

Serangan yang mendedahkan tembelang musuh- 
musuh kelompok Muslimin ini terutama kaum Yahudi 
dan kaum Musyrikin yang ditekankan secara khusus di 
samping beberapa singgungan yang kadang-kadang 
menyentuh kaum Munafiqin dan Nasara telah 
membawa kita kepada suatu keperihalan yang lain 
dari keperihalan-keperihalan yang dibicarakan oleh 
surah ini. 

Surah ini membicarakan kedudukan yang wujud 
dalam kehidupan masyarakat kelompok Muslimin di 
Madinah pada masa itu di samping sejarah mereka 
dalam menghadapi khemah-khemah musuh yang 
menentang mereka. Kedudukan itu adalah sama 
sahaja di sepanjang zaman. 

Di zaman sejarah kehidupan kelompok Muslimin di 
Madinah yang manakah turunnya surah ini? 

Mengikut kebanyakan riwayat surah ini turun 
selepas Surah al-Fath dan yang diketahui umum Surah 
al-Fath adalah diturunkan dalam peristiwa Hudaybiyah 
di dalam tahun yang keenam Hijrah. Mengikut 
setengah-setengah riwayat surah ini diturunkan 
sekaligus kecuali ayat yang ketiga yang menyebut: 



kerana ayat ini diturun pada masa Hujjatul-Wida' 
dalam tahun yang kesepuluh, tetapi hasil semakan 
yang objektif dan teliti terhadap surah ini dengan 
berlandaskan peristiwa-peristiwa sirah adalah hampir- 
hampir menolak riwayat yang mengatakan bahawa 
surah ini diturun sekaligus selepas Surah al-Fath lebih- 
lebih lagi di sana terdapat satu peristiwa dari 
peristiwa-peristiwa sirah di dalam Peperangan Badar 

yang memberi kepastian bahawa ayat-ayat yang 
khusus mengenai pendirian Bani Israel terhadap Nabi 
Musa a. s. apabila mereka diperintah memasuki tanah 
suci Palestin adalah umum diketahui oleh kaum 
Muslimin sebelum berlakunya Peperangan Badar di 
dalam tahun yang kedua Hijrah. Cerita ini telah 
disebut oleh Sa'd ibn Mu'az al-Ansari r.a. menurut 
satu riwayat dan oleh al-Miqdad ibn'Amr mengikut 
satu riwayat yang lain ketika ia berkata kepada 
Rasulullah s.a.w.: Demi Allah, kami tidak akan berkata 
kepadamu, wahai Rasulullah, sebagaimana kaum 
Musa telah berkata kepada Musa: 



" Pergilah engkau bersama Tuhanmu dan berperanglah kamu 
berdua. Sesungguhnya kami akan menunggu di sini 
sahaja ".(24) 


Tetapi Kami akan berkata: "Pergilah engkau 
bersama Tuhanmu dan berperanglah dan 
sesungguhnya Kami tetap mengikut jejak 
perjuanganmu." 

Hasil semakan yang teliti itu menggambarkan 
keadaan yang sebenar, di mana kaum Yahudi semasa 
turunnya ayat-ayat yang khusus mengenai mereka 
adalah mempunyai kekuatan, pengaruh dan kegiatan 
yang jahat di Madinah dan di dalam barisan Muslimin 
yang memerlukan kepada penjelasan AI-Qur'an untuk 
mendedahkan tembelang pendirian mereka dan 
melumpuhkan tipudaya mereka yang jahat itu, tetapi 
kekuatan dan pengaruh mereka semakin kecil selepas 
pertempuran dengan kaum Yahudi Bani Qurayzah, 
iaitu selepas Peperangan Khandaq. Ketika itu bumi 
Madinah telah bersih dari tiga suku kaum Yahudi 
yang kuat iaitu suku Bani Qurayzah, suku Bani Nadhir 
dan Bani Qainuqa‘'. Oleh itu selepas peristiwa 
Hudaibiyah mereka tidak lagi mempunyai kedudukan 
yang perlu diberi perhatian hingga ke tahap ini. Selain 
dari itu tempoh gencatan senjata dan rancangan 
damai dengan mereka telah pun tamat dan mereka 
tidak lagi mempunyai tempat setelah mereka 
menunjukkan belang mereka. Oleh itu firman Allah 
yang berikut yang ditujukan kepada Nabi-Nya yang 
mulia: 



" Dan engkau (Muhammad) masih melihat perbuatan khianat 
dari golongan mereka kecuali segelintir sahaja dari mereka 
(yang tidak melakukan pengkhianatan itu). Maafkan mereka 
dan biarkan mereka. Sesungguhnya Allah kasihkan para 
Muhsinin."(13) 

adalah secara pastinya diturunkan sebelum ini. Begitu 
juga ayat yang memerintah (dengan memberi pilihan) 


supaya dijalankan pengadilan di antara mereka atau 
berpaling dari mereka. 

Dari pengamatan-pengamatan ini kami mendapat 
bukti yang kuat bahawa permulaan-permuiaan surah 
ini dan setengah-setengah bahagiannya sahaja yang 
diturunkan selepas Surah al-Fath sementara beberapa 
bahagian yang lain adalah diturunkan sebelum itu, 
sedangkan ayat yang menyebut firman Allah yang 
berikut: 



secara pastinya adalah diturunkan selepas itu kerana 
ayat ini ialah ayat Al-Qur'an yang terakhir turunnya 
mengikut pendapat yang lebih rajih dan jelaslah 
bahawa surah ini tidak diturunkan sekaligus seperti 
yang diterangkan oleh satu riwayat. 

Sebagaimana kami telah tegaskan dalam kata 
pengantar Surah al-Baqarah, Surah Aali 'Imran dan 
Surah an-Nisa', maka di sini juga kami membuat 
penegasan yang sama tentang perjuangan yang 
diharungi oleh Al-Qur'an bersama kelompok Muslimin 
dalam usaha menentang musuh-musuh mereka dan 
musuh-musuh agama mereka terutama kaum Yahudi, 
kaum Musyrikin dan kaum Munafiqin di samping 
membina kefahaman dan pandangan Islam di dalam 
jiwa orang-orang yang beriman dan di samping 
mengatur masyarakat Islam dengan garis-garis 
panduan, undang-undang dan peraturan. Semuanya 
berlangsung serentak dalam satu waktu, dalam satu 
sistem dan dalam satu jiwa. 

Dasar-dasar pembinaan yang paling penting ialah 
membersihkan 'aqidah tauhid dari segala kekeliruan 
dan kecemaran dan menjelaskan konsep "agama" 
sebagai satu cara hidup dan menegaskan bahawa 
pelaksanaan pengadilan dan pemerintahan hendaklah 
dengan menggunakan peraturan-peraturan yang 
diturunkan Allah sahaja dan bahawa punca 

penerimaan undang-undang dan peraturan dalam 
seluruh urusan kehidupan adalah dari Allah Yang 
Maha Esa sahaja. Itulah erti keimanan dan keislaman 
yang sebenar dan tanpa pembinaan yang seperti ini, 
maka konsep mentauhidkan Allah tidak lagi wujud, 
kerana maksud dari mentauhidkan Allah ialah 
mempercayai bahawa Allah sahaja yang mempunyai 
sifat Uluhiyah dan ciri-cirinya tanpa disyarikati atau 
dikongsikan oleh sesiapa pun. Perbuatan memberi 
kepada manusia sifat hakimiyah atau sifat pemerintah 
atau pelaksaan keadilan yang menjadi salah satu dari 
ciri-ciri Uluhiyah itu adalah sama dengan perbuatan 
menyembah sesama manusia dengan upacara- 
upacara ibadat. Di atas noktah inilah surah ini 
memberi penekanannya yang amat kuat sebagai- 
mana telah kami jelaskan sebelum ini. 

Walaupun maudhu'-maudhu’ yang dibicarakan oleh 
tiga surah panjang yang telah silam itu hampir sama 
dengan maudhu'-maudhu’ yang dibicarakan oleh 
surah ini sebagaimana dapat dilihat dari tinjauan yang 

pantas ini, namun setiap surah mempunyai 
keperibadiannya yang tersendiri dan mempunyai 
suasana, bayangan dan gaya pengungkapan masing- 
masing dalam menghuraikan maudhu'-maudhu' ini 
dan sudut-sudut yang dibicarakannya, juga 
mempunyai sorotan-sorotan cahaya yang tersendiri 
yang difokuskan ke atas maudhu’ itu dan mempunyai 
jenis fakta-fakta yang memberi kesan dan saranan 
yang tersendiri yang digunakan ketika 
membentangkan maudhu'-maudhu’ itu. Pendeknya 
setiap surah masing-masing mempunyai 
keperibadiannya yang tersendiri yang 
membezakannya dari surah yang lain. 

Ciri yang menonjol dari surah ini ialah ciri penjelasan 
dan pengungkapan yang tegas sama ada ketika 
menghuraikan hukum-hukum syara' yang memang 
memerlukan kepada penjelasan dan pengungkapan 
yang tegas di dalam AI-Qur'an seluruhnya atau ketika 
menghuraikan dasar-dasar dan garis-garis panduan 
yang mungkin di dalam surah-surah yang lain ia 
dijelaskan dalam bentuk-bentuk pengungkapan yang 
lain, tetapi di dalam surah ini ia dijelaskan dengan 
pengungkapan yang tegas, iaitu dengan 
menggunakan bentuk dan uslub penjelasan yang 
halus dan hemat. Inilah ciri umum yang membezakan 
syakhsiyah surah ini dari awal sehingga akhirnya. 

****** 

Sebelum kami mengakhiri kata pengantar surah ini, 
kami ingin tonjolkan satu hakikat yang terkandung di 
dalam ayat yang ketiga surah ini, kerana firman Allah 
S.W.T. yang ditujukan kepada umat Muslimin yang 
berbunyi: 



" Pada hari ini Aku teiah sempurnakan untuk kamu agama 
kamu dan Aku telah sempurnakan penganugerahan ni'mat- 
Ku kepada kamu dan Aku telah redhai Islam sebagai agama 
untuk kamu"(3) 

adalah mengandungi konsep tauhid sumber hukum 
dan peraturan atau konsep wujudnya satu sumber 
yang tunggal atau punca pengambilan hukum dan 
peraturan dari sumber yang tunggal inilah umat 
Muslimin menerima segala peraturan hidup mereka, 
sistem masyarakat mereka dan undang-undang yang 
menyangkut perhubungan-perhubungan dan 
kepentingan-kepentingan mereka sehingga hari 
Kiamat. Dan ayat ini juga mengandungi hakikat 
ketetapan atau kemantapan agama ini dengan segala 
bahagiannya, iaitu bahagian i’tigad, bahagian ibadat 
dan bahagian undang-undang dan peraturan. 
Semuanya tetap dan mantap tidak boleh diubah dan 
dipinda, kerana agama ini telah sempurna dan telah 
sampai ke titik akhirnya. Sebarang tindakan yang 
cuba mengubah dan membezakan sesuatu darinya 
adalah sama dengan tindakan mengingkarkan 
keseluruhannya, kerana tindakan itu mengingkarkan 
penjelasan yang telah diumumkan Allah bahawa 


agama ini telah pun dilengkap dan disempurnakan 
oleh-Nya. Keingkaran ini tidak syak lagi adalah satu 
pernyataan kekafiran. Adapun tindakan menafikan 
seluruh undang-undang dan peraturan agama ini dan 
memilih peraturan dan sistem hidup yang lain, maka 
tindakan itu tidak perlu kita sifatkan dengan sifat-sifat 
yang lain kerana Allah telah pun menetapkan sifat- 
sifatnya di dalam surah ini (iaitu sifat-sifat kafir, zalim 
dan fasiq) dan kita juga tidak perlu tambahkannya 
dengan sifat-sifat yang lain setelah Allah sendiri 
menetapkan sifat-sifatnya. 

Ayat ini tidak syak lagi menjelaskan bahawa agama 
Islam adalah agama dan syari'at yang kekal abadi dan 
bentuk agama ini yang telah diredhai Allah untuk 
menjadi ag'ama umat Muslimin itu adalah bentuk 
agama Allah yang terakhir. Agama Islam itulah syari'at 
Allah di zaman itu (zaman Rasulullah) dan syari'at 
Allah di setiap zaman. Tidak ada lagi syari’at dan 
agama bagi setiap zaman kerana agama Islam adalah 
risalah yang terakhir untuk umat manusia dan agama 
ini telah pun mengambil bentuknya yang lengkap dan 
sempurna dan telah pun diredhai Allah menjadi 
agama untuk seluruh manusia. Oleh itu sesiapa yang 
ingin mengubah, membeza, memperkembang dan 
sebagainya dari kata-kata yang lumrah diungkapkan 
di zaman ini, maka hendaklah ia mencari agama yang 
lain dari Islam. 

z&ZM 

" Dan sesiapa yang < mencari agama yang lain dari Islam , maka 
ia tidak akan diterima darinya. " 

(Surah Aali-'lmran:85) 

Sistem hidup Ilahi ini adalah meliputi bidang-bidang 
kefahaman i’tiqad, syi'ar-syi'ar ibadat dan undang- 
undang dan peraturan yang mengawal seluruh aktiviti 
kehidupan manusia, la mengendali, mengawal dan 
menguasai seluruh kegiatan hidup mereka. Ia 
meluangkan kepada kehidupan manusia untuk subur 
dan berkembang maju dalam batas-batas 
lingkungannya tanpa melanggar mana-mana 
peraturan 'dasar dan peraturan kecilnya, kerana 
kedatangannya memang untuk tujuan ini dan kerana 
inilah juga ia layak menjadi agama yang terakhir bagi 
seluruh umat manusia. 

Perkembangan kehidupan manusia di bawah 
naungan sistem Ilahi ini tidaklah mengertikan 
meninggalkan kehidupan atau membiarkannya 
kerana mematuhi mana-mana peraturan dasar atau 
mana-mana peraturan kecil dalam sistem itu, tetapi ia 
mengertikan bahawa tabi'at sistem hidup Ilahi itu 
mempunyai segala kemungkinan untuk menampung 
perkembangan-perkembangan itu tanpa melanggar 
mana-mana peraturan dasar atau mana-mana 
peraturan kecil. Dan ia juga mengertikan bahawa 
segala perkembangan dan kemajuan dalam 
kehidupan adalah telah dikira dan diperuntukkannya 
di dalam sistem itu, kerana tentulah tidak terluput dari 
ilmu Allah - ketika menyusun agama ini dalam 
bentuknya yang terakhir dan ketika mengisytiharkan 

kesempurnaan agama ini dan keredhaan-Nya supaya 
ia menjadi agama seluruh manusia - bahawa di sana 
akan berlaku perkembangan-perkembangan dan 
kemajuan-kemajuan dan akan timbul keperluan- 
keperluan manusia yang baru, juga akan wujud 
kehendak-kehendak baru yang akan dituntut oleh 
perkembangan-perkembangan dan keperluan- 
keperluan tadi. Oleh itu jelaslah bahawa agama Allah 
ini adalah semestinya dapat mendokong semua 
kehendak-kehendak itu. 

Sesiapa yang tidak berfikir begini terhadap mana- 
mana urusan agama ini, maka bererti ia tidak 
membuat penilaian yang sebenar terhadap Allah. 

Dengan ini kami akhiri kata pengantar yang umum 
dan ringkas bagi surah ini dan sekarang marilah kita 
masuk ke dalam huraian yang terperinci pula. 


(Diiringi Jilid Yang Ketiga) 

"Wahai orang-orang yang beriman ! Tunaikanlah perjanjian- 
perjanjian (iman). Dihalalkan kepada kamu binatang- 
binatang ternakan kecuali binatang yang akan dibacakan 
(hukum haramnya selepas ini) kepada kamu dan (kecuali) 
kamu tidak boleh menghalalkan perburuan ketika kamu 
sedang berihram . Sesungguhnya Allah menetapkan hukum 
mengikut bagaimana la kehendaki (1). Wahai orang-orang 
yang beriman! Janganlah kamu menghalalkan syTar-syi'ar 
Allah , juga jangan kamu menghalalkan bulan haram , jangan 
kamu (mengganggu) binatang-binatang hadiah dan 
binatang-binatang yang di kalung dan jangan kamu 
mengganggu para pengunjung Baitullah yang mencari 
limpah kurnia dan keredhaan dari Tuhan mereka dan apabila 
kamu berada dalam keadaan ihlal, maka bolehlah kamu 
berburu dan janganlah sekali-kali perasaan benci kamu 
terhadap satu kaum kerana mereka telah menghalangkan 
kamu dari Masjidil-Haram (mendorong) kamu untuk 
menceroboh dan hendaklah kamu saling membantu dalam 
usaha membuat kebajikan dan taqwa dan janganlah kamu 
saling membantu dalam melakukan perbuatan yang berdosa 
dan pencerobohan. Sesungguhnya Allah amat berat balasan 
keseksaan-Nya (2). Diharamkan kepada kamu bangkai f, 
darah , daging babi l daging sembelihan yang disembelih atas 
nama yang lain dari Allah , binatang-binatang yang tercekik 
mati ; yang dipukul mati yang ditanduk mati dan yang 
dimakan binatang buas kecuali yang sempat kamu 
menyembelihnya dan binatang-binatang yang disembelih 
untuk berhala. (Juga diharamkan) menilik nasib dengan 
(anak-anak panah) azlam perbuatan itu adalah suatu 
kefasiqan. Pada hari ini orang-orang kafir telah berputus asa 
untuk (mengatasi) agama kamu. Oleh sebab itu janganlah 
kamu takut kepada mereka dan takutlah kepada Aku. Pada 
hari ini Aku telah sempurnakan untuk kamu agama kamu 
dan Aku telah sempurnakan penganugerahan ni'mat-Ku 
kepada kamu dan Aku telah redhai Islam sebagai agama 
untuk kamu. Barangsiapa terpaksa kerana kelaparan tanpa 
sengaja melakukan dosa , maka sesungguhnya Allah Maha 
Pengampun dan Maha Pengasih (3). Mereka bertanya 
kepadamu : Apakah yang dihalalkan kepada mereka ? 
Katakanlah dihalalkan kepada kamu segala makanan yang 
baik dan enak dan tangkapan binatang-binatang pemburu 
yang telah kamu ajarkannya selaku pelatih-pelatih binatang 
pemburu dari kepandaian yang telah diajarkan Allah kepada 


kamu. Oleh itu makanlah binatang-binatang yang telah 
ditangkapnya untuk kamu dan sebutlah nama Allah di 
atasnya (ketika melepasnya) dan bertaqwalah kepada Allah . 
Sesungguhnya Allah amat cepat hisab-Nya (4). Pada hari ini 
Aku halalkan kepada kamu segala makanan yang baik dan 
enak. Dan makanan orang-orang dari Ahlil-Kitab (Yahudi 
dan Nasara) adalah halal untuk kamu dan makanan kamu 
adalah halal untuk mereka dan (dihalalkan kamu berkahwin 
dengan) perempuan-perempuan muhsan dari orang-orang 
yang beriman dan perempuan-perempuan muhsan dari 
kalangan Ahlil-Kitab sebelum kamu jika kamu memberi 
kepada mereka maskahwin mereka dengan maksud 
bernikah bukannya berzina dan bukan mengambil mereka 
sebagai perempuan-perempuan simpanan. Dan barangsiapa 
yang menghapuskan keimanan i, maka gugurlah amalannya 
dan di Akhirat kelak dia tergolong di dalam golongan orang- 
orang yang rugi (5). Wahai orang-orang yang beriman! 
Apabila kamu bangkit untuk mengerjakan solat, maka 
hendaklah kamu basuh muka kamu dan kedua tangan kamu 
sampai kepada siku dan hendaklah kamu sapu sebahagian 
dari kepala kamu dan basuh kaki kamu sampai kepada dua 
buku lall dan jika kamu berhadas besar maka . hendaklah 
kamu bersuci (dengan mandi) dan jika kamu sakit atau 
dalam persafiran atau salah seorang dari kamu datang dari 
tempat buang air atau kamu saling bersentuh dengan 
perempuan , sedangkan kamu tidak mendapat air maka 
hendaklah kamu bertayammum dengan tanah yang suci 
iaitu sapulah muka kamu dan tangan kamu dengan tanah 
itu. Allah tidak sekali-kali berkehendak untuk menjadikan 
sebarang kesukaran kepada kamu, tetapi dia berkehendak 
untuk membersihkan kamu dan untuk menyempurnakan 
ni'mat-Nya kepada kamu supaya kamu bersyukur (6). Dan 
kenangiiah ni'mat Allah kepada kamu dan perjanjian-Nya 
yang telah diikat dengan kamu ketika kamu berkata: "Kami 
dengar dan kami ta'at" dan bertaqwalah kepada Allah 
sesungguhnya Allah Maha Mengetahui segala isi dada kamu 
(7). Wahai orang-orang yang beriman I Hendaklah kamu jadi 
para penegak keadilan kerana Allah dan para saksi dengan 
adil dan janganlah sekali-kali perasaan benci kamu terhadap 
sesuatu kaum itu mendorong kamu untuk berlaku tidak adil. 
Hendaklah kamu berlaku adil kerana keadilan itu lebih dekat 
kepada taqwa dan bertaqwalah kepada Allah. 
Sesungguhnya Allah Maha Mengetahui segala apa yang 
dilakukan kamu (8). Allah telah berjanji dengan orang-orang 
yang beriman dan mengerjakan amalan yang soleh bahawa 
mereka akan memperolehi keampunan dan pahala yang 
amat besar (9). Dan orang-orang yang kafir dan 
mendustakan ayat-ayat Kami merekalah penghuni-penghuni 
Neraka (10). Wahai orang-orang yang beriman I Kenangiiah 
ni'mat Allah kepada kamu ketika satu kaum (Musyrikin) 
hendak menghulurkan tangan mereka menyerang kamu lalu 
Allah menahan tangan mereka dari menyerang kamu. Dan 
bertaqwalah kepada Aliah dan kepada Allah jua hendaklah 
sekalian para Mu'minin berserah diri. "(1 1 ) 

(Pentafsiram ayat-ayat 1 - 5) 



"Wahai orang-orang yang beriman I Tunaikanlah perjanjian- 
perjanjian Allah. "(1) 

Pengertian Perjanjian Dengan Erti Kata 
Yang Seluas-luasnya 

Hidup pastilah memerlukan peraturan-peraturan 
sama ada hidup seseorang dengan hatinya sendiri 
yang terletak di antara dua lambungnya atau hidup 
seseorang dengan yang lain, iaitu dengan orang 

ramai, dengan makhluk-makhluk yang bernyawa dan 
dengan segala benda-benda yang lain. Hidup dengan 
orang ramai yang terdiri dari kaum kerabat yang 
dekat dan yang jauh, iaitu dari anggota-anggota 
keluarga, kelompok-kelompok dan umat seluruhnya, 
juga terdiri dari kawan-kawan dan lawan-lawan dan 
hidup dengan makhluk-makhluk yang bernyawa yang 
telah dijadikan Allah untuk manusia atau yang tidak 
ditundukkan kepada manusia dan hidup dengan 
segala benda-benda yang melingkungi manusia di 
alam buana yang lebar ini kemudian hidup seseorang 
dengan Tuhannya dan pelindungnya merupakan asas 
segala hidup yang lain. 

Islam menegakkan peraturan-peraturan ini di dalam 
kehidupan manusia. Ia tegak dan menggariskannya 
dengan halus dan jelas dan seluruh peraturan itu 
adalah dihubungkan dengan Allah S.W.T. Serentak 
dengan itu Islam menjamin agar peraturan-peraturan 
itu diberi penghormatan yang wajib, ia tidak boleh 
dicabul dan dipersenda-sendakan. Ia tidak boleh 
diperlakukan mengikut kehendak-kehendak hawa 
nafsu dan keinginan hati manusia yang berubah-ubah 
dan ia tidak boleh mengikut kehendak-kehendak 
muslihat atau kepentingannya yang mendadak yang 
difikirkan oleh seseorang atau difikir oleh sekumpulan 
orang atau oleh satu umat atau satu generasi 
manusia. Oleh itu mereka tidak boleh menghancurkan 
peraturan-peraturan ' kerana muslihat atau 
kepentingan itu, kerana peraturan-peraturan yang 
ditegak dan digariskan Allah itu sendiri merupakan 
muslihat dan kepentingan yang sebenar walaupun ia 
tidak dipandang sebagai muslihat dan kepentingan 
oleh seseorang atau sekumpulan atau satu umat atau 
satu generasi manusia, kerana ' Allah Maha 
Mengetahui, sedangkan manusia tidak mengetahui 
dan segala peraturan yang ditetapkan Allah adalah 
lebih baik dari peraturan yang ditetapkan oleh 
manusia. Serendah-rendah adab sopan seseorang 
terhadap Allah Ta'ala ialah menuduh kebenaran 
penilaian atau pandangannya terhadap sesuatu 
muslihat atau kepentingan di hadapan penilaian 
Allah, tetapi mengikut adab sopan yang haqiqi 
seseorang tidak seharusnya mempunyai penilaian atau 
pandangan sendiri selain dari penilaian Allah dan 
tidak seharusnya mempunyai sikap yang lain terhadap 
penilaian Allah melainkan sikap ta'at, patuh dan 
berserah bulat kepada Allah dengan penuh 
keredhaan, keyakinan dan ketenangan. 

Peraturan-peraturan inilah yang dinamakan Allah 
sebagai 'aqad-'aqad atau perjanjian-perjanjian dan 
menyuruh orang-orang yang beriman supaya 
menunai atau memenuhi kehendak-kehendak 
perjanjian-perjanjian ini. Surah ini dimulakan dengan 
perintah supaya menunaikan perjanjian-perjanjian dan 
selepas pembukaan ini ia terus menghuraikan hukum- 
hukum halal dan haram mengenai persembelihan- 
persembelihan, makanan-makanan, minuman- 
minuman dan pernikahan-pernikahan, menghuraikan 
berbagai-bagai hukum syara' dan ibadat, 


menghuraikan hakikat ibadat yang sahih, hakikat 
'Ubudiyah dan hakikat Uluhiyah, menghuraikan 
bentuk-bentuk hubungan umat Muslimin dengan 
berbagai-bagai umat dan agama yang lain, 
menghuraikan tugas-tugas umat Muslimin selaku 
penegak keadilan kerana Allah, selaku para saksi yang 
adil dan selaku pengawas dan penjaga umat manusia 
dengan kitab suci mereka Al-Qur'an yang mengawasi 
kitab-kitab suci sebelumnya, menghuraikan kewajipan 
mereka agar mengadili dan memerintah dengan 
peraturan-peraturan yang diturunkan Allah semuanya 
dan memberi amaran dan peringatan kepada mereka 
agar berwaspada dari percubaan-percubaan musuh 
yang hendak menyelewengkan mereka dari beberapa 
peraturan yang telah diturunkan Allah dan dari 
bersikap tidak adil kerana terpengaruh dengan 
perasaan-perasaan peribadi, sentimen kasih dan 
emosi benci dan marah. 

Pembukaan surah yang diiringi dengan penjelasan 
yang sedemikian rupa memberikan kepada kata-kata 
"perjanjian-perjanjian" itu pengertian yang lebih luas 
dari pengertian yang biasa difaham sekali imbasnya. Ia 
mendedahkan bahawa yang dimaksudkan dengan 
perjanjian itu ialah setiap peraturan hidup yang telah 
ditetapkan Allah terutama perjanjian beriman kepada 
Allah, iaitu mengenal hakikat Uluhiyah-Nya dan 
kehendak 'Ubudiyah kepada Uluhiyah-Nya, kerana 
dari perjanjian inilah lahir dan tegaknya segala 
perjanjian yang lain dan segala peraturan hidup yang 
lain. 

Perjanjian beriman kepada Allah dan pengakuan 
terhadap Uluhiyah, Rububiyah dan pentadbiran Allah 
dan kehendak-kehendak dari pengakuan ini, iaitu 
menunjukkan 'Ubudiyah dan iltizam yang sempurna, 
kepatuhan yang mutlaq dan penyerahan diri yang 
amat mendalam kepada Allah. Perjanjian ini telah 
diikati Allah dari awal lagi dengan Adam a.s. ketika 
Allah menyerahkan teraju khilafah di bumi dengan 
syarat dan perjanjian yang berbunyi: 



" Kami telah berfirman: Turunlah kamu sekalian dari Syurga 
ini dan jika datang kepada kamu hidayat dari-Ku (melalui 
para rasul), maka ingatlah sesiapa yang mematuhi hidayat- 
Ku, maka tidak ada sebarang ketakutan bagi mereka dan 
tidak pula mereka akan berdukacita (38). Dan orang-orang 
yang kafir dan mendustakan ayat-ayat Kami, merekalah 
penghuni-penghuni Neraka yang kekal abadi. "(39) 

(Surah a!-Baqarah) 

Itulah khilafah atau pentadbiran pemerintahan yang 
disyaratkan dengan kewajipan mengikut hidayat Allah 
yang diturunkan di dalam kitab-kitab suci-Nya kepada 
para rasul-Nya. Jika tidak, maka pemerintahan itu 
adalah bertentangan dengan perjanjian khilafah dan 
penyerahan kuasa memerintah. Pertentangan itu akan 
membuat setiap peraturan yang menyalahi peraturan 
yang diturunkan Allah itu adalah satu peraturan yang 
batil dari akar umbinya lagi dan tidak dapat 
dibetulkan semula. Pertentangan ini mewajibkan 
setiap orang yang beriman kepada Allah dan mahu 
menunaikan perjanjiannya dengan Allah menolak 
peraturan yang batil itu dan jangan mengi'tirafkannya 
dan seterusnya jangan berurusan dengannya dari 
awal lagi. Jika tidak, maka ini bererti dia tidak 
menunaikan perjanjiannya dengan Allah. 


Perjanjian ini berulang-ulang kali diadakan dengan 
zuriat Adam a.s. ketika mereka masih berada di alam 
benih dari tulang belakang datuk nenek mereka 
sebagaimana telah diterangkan di dalam surah yang 
lain: 



"Dan (kenangilah) ketika Tuhanmu mengeluarkan keturunan 
anak-anak Adam dari tulang belakang mereka dan Dia 
jadikan mereka saksi di atas diri mereka sendiri (seraya 
berfirman): 'Bukankah aku Tuhan kamu?' Jawab mereka: 
'Benar! Kami mengaku' (agar dengan pengakuan ini) kamu 
tidak lagi berdalih: Sesungguhnya kami adalah orang-orang 
yang lalai dan tidak sedar terhadap perkara ini (172). 
Sesungguhnya datuk nenek kamilah yang telah 
mempersekutukan Allah, sedangkan kami hanya anak-anak 
cucu selepas mereka sahaja oleh itu apakah Engkau akan 
membinasakan kami dengan kesalahan yang telah dilakukan 
oleh orang-orang (dahulu) yang sesat itu. "(173) 


(Surah al-A'raf) 
Perjanjian Dengan Zuriat Adam 

Ini satu lagi perjanjian Allah dengan setiap individu, 
iaitu perjanjian yang diikati Allah dengan seluruh anak 
Adam semasa mereka berada di alam benih di dalam 
tulang belakang datuk nenek mereka. Di sini kita 
tidak sewajarnya bertanya: Bagaimana? Kerana Allah 
lebih mengetahui makhluk ciptaan-Nya dan lebih 
mengetahui bagaimana hendak berbicara dengan 
mereka dalam setiap tahap perkembangan hidup 
mereka dengan hujjah yang mengikatkan mereka. Di 
sini Allah S.W.T. telah menjelaskan bahawa Dia telah 


mengikat perjanjian ini dengan zuriat Adam, iaitu 
perjanjian mengi'tirafkan Rububiyah Allah ke atas 
mereka, maka pastilah kisah perjanjian itu benar- 
benar telah berlaku sebagaimana yang diceritakan 
oleh Allah S.W.T. sendiri. Oleh itu apabila zuriat Adam 
tidak menunai dan menyempurnakan perjanjian 
mereka dengan Allah, maka ini bererti mereka tidak 
setia kepada perjanjiannya. 

Allah telah mengikat perjanjian dengan Bani Israel - 
sebagaimana akan diterangkan dalam surah ini - pada 
hari Bukit Tursina diangkat di atas kepala mereka 
seolah-olah payung dan mereka yakin bahawa bukit 
itu akan dihumban ke atas mereka dan dari 
penerangan surah ini kita akan mengetahui 
bagaimana mereka memungkiri perjanjian itu dan 
bagaimana mereka menerima akibat malapetaka yang 
telah diterima oleh setiap pemungkir janji. 

Orang-orang yang beriman kepada Nabi 
Muhammad s.a.w. di masa itu telah mengikat 
perjanjian dengan Allah di atas tangan beliau, iaitu 
perjanjian ta'at setia yang tidak berbelah bagi sama 
ada di dalam keadaan senang atau susah. Mereka 
berjanji menafikan kepentingan diri (demi 
kepentingan agama) dan tidak membantah perintah 
pihak yang' berwenang. 

Setengah-setengah mereka .mengadakan pula 
perjanjian-perjanjian khas selepas itu, iaitu perjanjian- 
perjanjian yang dilandaskan di atas perjanjian umum. 
Misalnya di dalam Perjanjian 'Aqabah yang kedua 
yang menghasilkan gerakan hijrah Rasulullah s.a.w. 
dari Makkah ke Madinah di sana terdapat satu 
perjanjian dengan para pemimpin Ansar dan di 
Hudaybiyah terdapat "Perjanjian Asy-Syajarah" iaitu 
"Bay'atur-Ridhwan" atau "Perjanjian Ridhwan." 

Di atas landasan perjanjian iman dan 'Ubudiyah 
kepada Allah inilah tegaknya segala perjanjian yang 
lain sama ada khusus mengenai setiap perintah atau 
setiap larangan di dalam syari'at Allah atau 
berhubung kait dengan urusan-urusan mua'malah 
dengan manusia, makhluk-makhluk yang bernyawa 
dan kejadian-kejadian di alam buana ini mengikut 
batas-batas peraturan yang telah disyari'atkan Allah. 
Semuanya merupakan 'aqad-'aqad atau perjanjian- 
perjanjian, di mana sekalian Mu'minin, diseru dengan 
sifat Mu'min mereka supaya menunai dan 
menyempurnakan perjanjian-perjanjian itu, kerana 
sifat beriman itu mempasti dan menggalakkan supaya 
mereka menunaikan perjanjian-perjanjian itu. Inilah 
maksud seruan: 



"Wahai orang-orang yang beriman! Tunaikanlah perjanjian- 
perjanjian (iman)..... (1)" 

Kemudian ayat-ayat yang berikut menghuraikan 
setengah-setengah 'aqad itu. 

"Wahai orang-orang yang beriman i Tunaikanlah perjanjian- 
perjanjian (iman) itu. Dihafalkan kepada kamu binatang- 
binatang ternakan kecuali binatang yang akan dibacakan 
(hukum haramnya selepas ini) kepada kamu dan (kecuali) 
kamu tidak boleh menghalalkan perburuan ketika kamu 


sedang berihram.Sesungguhnya Allah menetapkan hukum 
mengikut sebagaimana yang dikehendaki-Nya (1). Wahai 
orang-orang yang beriman I Janganlah kamu menghalalkan 
syi'ar-syi'ar Allah , juga janganlah kamu menghalalkan bulan 
haram ; janganlah kamu (mengganggu) binatang-binatang 
hadiah dan binatang-binatang yang di kalung dan janganlah 
kamu mengganggu para pengunjung Baitullah yang mencari 
limpah kurnia dan keredhaan dari Tuhan mereka dan apabila 
kamu berada dalam keadaan ihlal, maka bolehlah kamu 
berburu dan janganlah sekaii-kali perasaan benci kamu 
terhadap satu kaum kerana mereka telah menghalangkan 
kamu dari Masjidil-Haram (mendorong) kamu untuk 
menceroboh dan hendaklah kamu saling membantu dalam 
usaha membuat kebajikan dan taqwa dan janganlah kamu 
saling membantu dalam melakukan perbuatan yang berdosa 
dan pencerobohan. Sesungguhnya i, Allah amat berat balasan 
keseksaanNya (2). Diharamkan kepada kamu bangkai [ darah , 
daging babi ’ daging sembelihan yang disembelih atas nama 
yang lain dari Aliah i, binatang-binatang yang tercekik mati 
yang dipukul mati yang ditanduk mati dan yang dimakan 
binatang buas kecuali yang sempat kamu menyembelihnya 
dan binatang-binatang yang disembelih untuk berhala. (Juga 
diharamkan) menilik nasib dengan (anak-anak panah) azlam 
perbuatan itu adalah suatu kefasiqan. Pada hari ini orang- 
orang kafir telah berputus asa untuk (mengatasi) agama 
kamu . Oleh sebab itu janganlah kamu takut kepada mereka 
dan takutlah kepada Aku. Pada hari ini Aku telah 
sempurnakan untuk kamu agama kamu dan Aku telah 
sempurnakan penganugerahan nTmat-Ku kepada kamu dan 
Aku telah redhai Islam sebagai agama untuk kamu. 
Barangsiapa terpaksa kerana kelaparan tanpa sengaja 
melakukan dosa , maka sesungguhnya Allah Maha 
Pengampun dan Maha Pengasih (3). Mereka bertanya 
kepadamu: Apakah yang dihalalkan kepada mereka ? 
Katakanlah dihalalkan kepada kamu segala makanan yang 
baik dan enak dan tangkapan binatang-binatang pemburu 
yang telah kamu ajarkannya selaku pelatih-pelatih binatang 
pemburu dari kepandaian yang telah diajarkan Allah kepada 
kamu. Oleh itu makanlah binatang-binatang yang telah 
ditangkapnya untuk kamu dan sebutlah nama Aliah di 
atasnya (ketika melepasnya) dan bertaqwalah kepada Allah . 
Sesungguhnya Allah amat cepat hisab-Nya."(4) 

Hukum-hukum haram dan halal (yang dihuraikan di 
dalam ayat ini) mengenai binatang-binatang 
sembelihan, jenis-jenis makanan, tempat-tempat dan 
waktu-waktu adalah semuanya termasuk di dalam 
‘agad-'agad atau perjanjian-perjanjian (yang wajib 
ditunaikan). Itulah 'aqad-'aqad atau perjanjian yang 
ditegakkan pada mulanya di atas ‘aqad atau 
perjanjian iman. Oleh kerana itu orang-orang yang 
beriman adalah diwajibkan - mengikut perjanjian 
iman - supaya menerima hukum-hukum halal dan 
haram itu dari Allah Yang Maha Esa sahaja dan 
supaya tidak menerima sesuatu pun dari hukum- 
hukum ini dari punca-punca yang lain dari Allah. Oleh 
sebab itulah mereka diseru dengan menggunakan 
sifat orang yang beriman di permulaan huraian ini. 
Dan selepas itu barulah dijelaskan hukum-hukum 
halal dan haram: 

" Dihalalkan kepada kamu binatang-binatang ternakan 
kecuali binatang-binatang yang akan dibacakan (hukum 
haramnya selepas ini). "(1) • 

T emakan Yang Halal Dimakan 

Berdasarkan konsep penentuan hukum halal ini 
adalah dari Allah, dari keizinan-Nya dan dari 
perundangan-Nya bukan dari mana-mana sumber 
atau punca yang lain, maka halallah bagi kamu 
memakan apa sahaja binatang yang termasuk dalam 
pengertian kata-kata "Al-An'am" atau "binatang 
ternakan" yang disembelih atau diburu kecuali 
binatang-binatang yang akan diterangkan hukum, 
haramnya selepas ini sama ada hukum haramnya itu 
bersifat sementara atau kerana berkaitan dengan 
tempat atau bersifat sebagai pengharaman yang 
mutlaq pada mana-mana tempat dan pada bila-bila 
waktu sekalipun. Binatang ternakan meliputi unta, 
lembu(kerbau), kambing dan biri-biri termasuk yang 
liar darinya seperti lembu liar, hemar liar dan rusa. 

Kemudian ayat yang berikut membuat pengecualian 
dari kenyataan yang umum itu. Pengecualian yang 
pertama ialah berburu dalam masa ihram: 

j A -y 

"Tidak boleh menghalalkan perburuan ketika kamu sedang 
berihram. "(1) 

Haram Memburu Binatang Dalam Masa Ihram 

Pengharaman di dalam ayat ini pada dasarnya 
dikenakan ke atas perbuatan berburu itu sendiri 
kerana ihram haji atau 'umrah itu melambangkan 
pembebasan diri dari segala punca hidup dan cara 
hidup yang biasa dan melambangkan pemusatan 
tawajjuh kepada Allah di Baitul-Haram, iaitu tempat 
suci yang dijadikan pusat perhimpunan manusia yang 
aman damai, di mana harus diberhentikan segala 
kegiatan dan tindakan menyerang atau menceroboh 
mana-mana makhluk yang hidup. Masa ihram 
merupakan masa kedamaian jiwa yang perlu bagi jiwa 
manusia, di mana ia dapat merasakan hubungan 
hidup bersama di antara semua makhluk yang hidup 
di bawah naungan Allah selaku pengurnia hayat dan 
di mana ia memberi keamanan dan diberi keamanan 
dari segala pencerobohan dan pencabulan. Di sini jiwa 
manusia dapat meringankan dirinya dari bebanan 
keperluan-keperluan hidup yang kerananya ia 
dihalalkan memburu burung-burung dan binatang- 
binatang untuk dijadikan makanan agar dalam 
tempoh ihram ini jiwa manusia dapat meningkatkan 
dirinya ke tahap yang lebih tinggi dari tahap hidup 
secara biasa. Dan agar sentiasa meletakkan harapan 
dan cita-citanya di ufuk yang luas dan gemilang itu. 

Sebelum ayat-ayat yang berikut menghuraikan 
pengecualian-pengecualian dari hukum halal yang 
umum itu ia menghubungkan perjanjian ini dengan 
perjanjian yang lebih besar dan mengingatkan para 
Mu'minin terhadap sumber perjanjian itu: 



"Sesungguhnya Allah menetapkan hukum mengikut 
sebagaimana yang dikehendaki-Nya. "(1) 


Yakni Allah mempunyai kehendak masyi'ah yang 
bebas dan iradat yang mengatur hukum-hukum yang 
berkuatkuasa dan Dialah sahaja yang mempunyai 
kuasa mengaturkan hukum-hukum mengikut 
bagaimana yang dikehendaki-Nya. Di sana tiada siapa 
pun yang berkuasa menyatakan iradatnya di samping 
iradat Allah dan tiada siapa pun yang berhak 
mengaturkan hukum-hukum selepas hukum-hukum 
yang diaturkan oleh-Nya dan seterusnya tiada siapa 
pun yang berkuasa menolak hukum-hukum dan 
ketetapan-ketetapan-Nya. Dan inilah hukum-Nya yang 
menentukan halal dan haram sesuatu yang 
dikehendaki-Nya. 

Kemudian dalam ayat yang berikut Al-Qur'an 
memulakan seruannya yang ditujukan kepada orang- 
orang yang beriman untuk melarangkan mereka dari 
menceroboh perkara-perkara yang diharamkan Allah: 



"Wahai orang-orang yang beriman! Janganlah kamu 
menghalalkan syi'ar-syi'ar Allah, juga janganlah kamu 
menghalalkan bulan haram, janganlah kamu (mengganggu) 
binatang-binatang hadiah dan binatang-binatang yang di 
kalung dan janganlah kamu mengganggu para pengunjung 
Baitullah yang mencari limpah kurnia dan keredhaan dari 
Tuhan mereka dan apabila kamu berada dalam ihlal, maka 
bolehlah kamu berburu. "(2) 

Pengertian yang paling dekat yang difaham dari 
maksud kata-kata "syi'ar-syi'ar Allah" di sini ialah 
syi'ar-syi'ar ibadat haji dan 'umrah, di mana 
terkandung di dalamnya perkara-perkara yang haram 
dilakukan oleh seseorang yang berihram dengan 
ibadat haji atau 'umrah sehingga ia selesai 
menunaikan ibadat hajinya dengan (bertahallul) dan 
menyembelih binatang-binatang korban yang telah 
dibawakannya ke Baitul-Haram. Oleh itu seseorang 
yang berihram tidak boleh melanggarkan perkara- 
perkara itu dalam masa ia berihram, kerana perbuatan 
itu menghinakan Hormatullah yang telah 
mensyari'atkan syi'ar-syi'ar ini. Al-Qur'an 
menghubungkan syi'ar-syi'ar itu kepada Allah untuk 
memuliakan-Nya dan menakutkan kita dari 
melanggarnya. 

Yang dimaksudkan dengan "bulan haram" ialah 
bulan-bulan haram, iaitu bulan-bulan Rejab, 
Zulqaedah, Zulhijjah dan Muharram. Allah telah 
mengharamkan peperangan di dalam bulan-bulan ini. 
Sebelum Islam orang-orang Arab juga menghormati 
bulan-bulan ini, tetapi mereka mempermain- 
mainkannya mengikut kehendak hawa nafsu mereka, 
iaitu mereka menangguh-nangguhkan bulan-bulan itu 
berdasar fatwa setengah-setengah kahin atau 
setengah-setengah qabilah yang kuat, iaitu mereka 

menangguh-nangguhkannya dari satu tahun ke satu 
tahun yang lain, tetapi apabila datang agama Islam, 
maka Allah mensyari'atkan pengharamannya 
berdasarkan perintah yang tetap dari Allah sejak Dia 
menciptakan langit dan bumi sebagaimana yang 
diterangkan oleh-Nya di dalam Surah at-Taubah: 



"Sesungguhnya bilangan bulan-bulan di sisi Allah ialah dua 
belas bulan (yang ditetapkan) dalam kitab Allah pada hari 
Dia menciptakan langit dan bumi f di antaranya ialah empat 
bulan haram. Itulah ketetapan agama yang lurus." 

(Surah at-Taubah: 36) 

Bulan-bulan Haram 


sebagai tanda bahawa binatang itu telah dinazarkan 
kepada Allah. Mereka melepaskan binatang-binatang 
itu meragut dengan bebas sehingga sampai masa ia 
dikorbankan di tempatnya dan termasuk di dalam 
kategori binatang ini ialah binatang-binatang hadiah 
yang ditanda dengan alamat hadiah dan dibebaskan 
sehingga sampai masa korban. Semua binatang ini 
diharamkan diganggu atau disembelih melainkan 
kerana tujuan yang telah ditetapkan kepadanya. 
Mengikut satu pendapat yang lain, yang dimaksudkan 
dengan "kalung-kalung" itu ialah kalung-kalung yang 
dipakai oleh orang-orang yang mahu mendapatkan 
keamanan dari pembalasan dendam atau keamanan 
dari musuh dan sebagainya. Mereka membuat 
kalung-kalung itu dari pokok-pokok tanah haram dan 
memakainya dan dengan kalung ini dapatlah mereka 
berjalan dengan bebas dan aman di tanah haram 
tanpa diserang oleh sesiapa pun, tetapi pendokong- 
pendokong pendapat ini telah berkata:. Bahawa 
(keamanan dengan memakai kalung) itu telah 
dimansukhkan dengan firman Allah: 


Di sana juga Aliah menjelaskan bahawa perbuatan 
menangguhkan bulan haram adalah satu perbuatan 
yang menambahkan kekufuran. Kini peraturan 
menghormati bulan-bulan haram telah ditetapkan 
dengan perintah Allah selama pencerobohan tidak 
berlaku ke atas orang-orang islam dalam bulan-bulan 
itu dan andainya pencerobohan berlaku, maka 
mereka berhak membalas pencerobohan itu dan tidak 
membiarkan musuh-musuh yang menceroboh itu 
berlindung di sebalik kehormatan bulan-bulan haram 
kerana mereka tidak menghormatinya. Mereka tidak 
boleh berlindung di sebaliknya dengan tujuan 
menyerang orang-orang Islam kemudian pulang 
dengan selamat. Allah telah pun menjelaskan hukum 
haram berperang di dalam bulan-bulan haram 
sebagaimana kita telah lalui di dalam Surah al- 
Baqarah. 

Yang dimaksudkan dengan "binatang hadiah" ialah 
binatang sembelihan yang dibawa oleh orang-orang 
yang mengerjakan haji atau 'umrah ^ dan 
mengorbankannya pada akhir hari raya haji atau 
'umrah dan dengan pengorbanan ini ia menamatkan 
syi'ar-syi'ar haji atau 'umrahnya. Binatang-binatang 
itu ialah unta atau lembu atau biri-biri. Maksud 
larangan jangan menghalalkan binatang-binatang itu 
ialah binatang-binatang itu tidak boleh disembelih 
kerana sesuatu tujuan yang lain dari tujuan haji atau 
'umrah, yang icerananya binatang-binatang itu 
dibawa mereka, juga tidak boleh dikorbankannya 
melainkan pada hari korban di dalam ibadat haji dan 
ketika selesai mengerjakan ibadat 'umrah. Mereka 
seterusnya tidak boleh mengambil manfa at sedikit 
pun dari daging, kulit dan bulu-bulu binatang itu 
malah seluruhnya hendaklah diberikan kepada fakir 
miskin. 

Yang dimaksudkan dengan "binatang-binatang 
yang di kalung" ialah binatang-binatang ternakan 
yang dipakaikan kalung di lehernya oleh tuan-tuannya 



"Sesungguhnya orang-orang Musyrikin itu najis. Oleh kerana 
itu janganlah mereka mendekati Masjidil-Haram." 


(Surah at-Taubah: 28) 

dan firman-Nya: 


"Maka tawanlah mereka dan bunuhlah mereka di mana 
sahaja kamu menemui mereka" 

(Surah an-Nisa': 91) 

Pendapat yang lebih kuat ialah pendapat yang 
pertama, iaitu pendapat yang mengatakan bahawa 
yang dimaksudkan dengan "kalung-kalung" itu ialah 
binatang-binatang temakan yang dikalung untuk 
dijadikan nazar kepada Allah, la disebut selepas 
disebut binatang-binatang hadiah yang dikalung 
untuk dikorbankan dalam ibadat haji atau 'umrah 
kerana ada hubungan yang rapat di antara keduanya. 

Pengunjung Baitullah al-Haram Diganggu 

Begitu juga Allah mengharamkan . perbuatan 
mengganggu pengunjung-pengunjung Baitullah yang 
mencari limpah kurnia dan keredhaan Allah, iaitu 
mereka berkunjung ke Baitullah untuk menjalankan 
perniagaan yang halal dan menuntut keredhaan dari 
Allah baik selaku jamaah haji mahupun selaku bukan 
jama'ah haji dan Allah mengurniakan kepada mereka 
keamanan di kawasan rumah suci-Nya. 

Kemudian Allah menghalalkan berburu apabila 
selesai tempoh ihram di luar kawasan Baitul-Haram, 
kerana tidak dihalalkan berburu di dalam kawasan 
Baitul-Haram. 

Allah telah jadikan kawasan Baitul-Haram itu 
sebagai kawasan aman sebagaimana Dia jadikan 
bulan-bulan haram itu sebagai masa aman. Dalam 
lingkungan kawasannya manusia, haiwan, burung- 
burung dan pokok diamankan dari sebarang 
gangguan dan pencerobohan. Itulah kedamaian dan 
keamanan yang mutlaq yang menyelubungi 
BaitulHaram sebagai memperkenankan do‘a Nabi 
Ibrahim bapa umat Muslimin yang mulia. Dan 
keamanan ini menyelubungi seluruh negeri Makkah 
selama empat bulan penuh daiam setahun di bawah 
naungan Islam, iaitu keamanan yang dapat dirasakan 
kemanisan, ketenteraman dan ketenangannya oleh 
hati manusia agar mereka memeliharanya dengan 
baik - mengikut syarat-syaratnya - dan agar mereka 
memelihara perjanjian Ailah dan berusaha 
menerapkan keamanan itu dalam seluruh kehidupan 
mereka di sepanjang tahun dan di setiap tempat. 

Dalam suasana Hormatullah dan kawasan aman, 
Allah menyeru para Mu’minin yang telah. mengikat 
perjanjian dengan-Nya supaya memenuhi perjanjian 
mereka dan meningkatkan diri mereka ke tahap 
peranan yang dipegang oleh mereka, iaitu peranan 
kepimpinan umat manusia tanpa terpengaruh kepada 
emosi-emosi dan sentimen-sentimen peribadi dan 
tanpa dijejaskan oleh kejadian-kejadian yang 

mendadak dalam kehidupan Allah menyeru 

mereka supaya jangan menceroboh walaupun 
terhadap mereka yang pernah menghalangkan 
mereka memasuki Masjidil-Haram pada tahun 
Hudaybiyah dan sebelumnya. Mereka telah 
meninggalkan luka-luka dan parut-parut di dalam hati 
kaum Muslimin kerana penghalangan itu. Mereka 
telah meninggalkan perasaan benci dan marah di 
daiam hati mereka, tetapi perkara sentimen itu 
merupakan satu persoalan, dan kewajipan mereka 
selaku umat Muslimin merupakan satu persoalan yang 
iain pula, iaitu satu persoalan yang sesuai dengan 
peranan mereka yang amat besar: 



" Dan janganlah sekali-kali perasaan benci kamu terhadap 
satu kaum kerana mereka telah menghalangkan kamu dari 
Masjidil-Haram mendorong kamu untuk menceroboh dan 
hendaklah kamu saling membantu dalam usaha membuat 
kebajikan dan taqwa dan janganlah kamu saling membantu 
dalam melakukan perbuatan yang berdosa dan 
pencerobohan. Sesungguhnya Allah amat berat balasan 
keseksaan-Nya. "(2) 

Itulah kemuncak pengawalan diri dan toleransi hati 
yang pasti didaki oleh umat Muslimin yang ditugas 
oleh Aliah supaya memimpin umat manusia, iaitu 


memberi hidayat kepada mereka dan meningkatkan 
mereka ke kemuncak yang mulia dan gemilang ini. 

Itulah tanggungjawab kepimpinan dan peranan 
menjadi saksi terhadap umat manusia, iaitu 
tanggungjawab yang mewajibkan kaum Muslimin 
melupakan segala gangguan dan kesusahan yang 
telah menimpa diri mereka agar mereka dapat 
menunjukkan satu contoh perilaku yang diwujudkan 
oleh Islam dan satu contoh peningkatan diri yang 
diciptakan oleh Islam dan dengan perilaku dan 
peningkatan diri ini mereka dapat memberi kesaksian 
atau bukti yang baik terhadap keunggulan Islam yang 
boleh menarik dan memikat hati manusia yang lain 
kepadanya. 

Itulah' satu taklif yang amat besar, tetapi di dalam 
. bentuk yang tidak menyulit dan menyusahkan 
manusia dan tidak membebankan mereka di luar 
kemampuan mereka. Islam mengiktiraf bahawa 
mereka berhak menyatakan kemarahan dan 
meluahkan kebencian mereka, tetapi mereka tidak 
berhak menceroboh dan mencabul ketika kemarahan 
mereka sedang mendidih dan kebencian mereka 
sedang meluap-luap. Di samping itu ayat ini 
menyarankan agar umat Muslimin bekerjasama dan 
saling membantu dalam gerak-kerja kebajikan dan 
taqwa dan jangan bekerjasama dan saling membantu 
dalam melakukan dosa dan pencerobohan, kemudian 
ia mengancamkan mereka dengan balasan Allah dan 
menyuruh mereka bertaqwa kepada-Nya agar dengan 
pertolongan perasaan taqwa mereka dapat mengawal 
emosi mereka dan dapat meluhurkan diri dan 
bertoleransi demi bertaqwa kepada Allah dan mencari 
keredhaan-Nya. 

Dengan cara pendidikan Rabbani, tarbiyah Islamiyah 
telah berjaya mengasuh jiwa orang-orang Arab 
tunduk kepada perasaan taqwa yang kuat dan 
membiasakan diri mereka dengan perilaku yang 
mulia, sedangkan dulunya jiwa mereka amat jauh dari 
tahap dan aliran ini. Cara tindak-tanduk orang-orang 
Arab yang biasa dan dasar orang-orang Arab yang 
masyhur ialah "tolonglah saudara anda sama ada ia 
zalim atau kena zalim" itulah perasaan fanatik 
jahiliyah dan perkauman. Pada mereka bekerjasama 
dan saling membantu dalam kerja-kerja yang berdosa 
dan menceroboh adalah lebih dekat dan lebih kuat 
dari bekerjasama dalam kerja-kerja kebajikan dan 
taqwa. Mereka berikat untuk saling membantu dan 
bekerjasama kerana kebatilan sebelum bekerjasama 
kerana kebenaran, dan di zaman jahiliyah jarang 
terdapat satu perikatan yang bertujuan membela 
kebenaran. Sikap yang seperti ini adalah satu sikap 
yang biasa di dalam mana-mana masyarakat yang 
tidak mempunyai pertalian dengan Allah dan tidak 
mengambil tradisi-tradisi dan akhlak-akhlaknya dari 
agama Allah dan neraca Allah. Sikap ini dilambangkan 
oleh cogankata jahiliyah yang masyhur - "Tolonglah 
saudara anda sama ada ia zalim atau dizalimi." 

Dan dasar ini telah diungkapkan oleh penyair 
jahiliyah (Durayd ibn as-Sumat) dalam sajaknya yang 
berbunyi: 

Aku ini tiada lain 

Melainkan anak dari suku Ghaziyah 
Sesat Ghaziyah sesatlah aku 
Betul Ghaziyah betullah aku 


Saranan Bertindak Mengikut Lunas 
Keadilan Bukan Mengikut Sentimen 



Kemudian datang agama Islam dan datang cara 
pendidikan Rabbani berkata kepada orang-orang 
yang beriman: 



"Dan janganlah sekali-kali perasaan benci kamu terhadap 
satu kaum kerana mereka telah menghalangkan kamu dari 
Masjidil-Haram mendorong kamu untuk menceroboh dan 
hendaklah kamu saling membantu dalam usaha membuat 
kebajikan dan taqwa dan janganlah kamu saling membantu 
dalam melakukan perbuatan yang berdosa dan 
pencerobohan. Sesungguhnya Allah amat berat balasan 
keseksaan-Nya. "(2) 

Ia datang untuk mengikatkan hati manusia dengan 
Allah dan mengikatkan ukuran nilai-nilai dan akhlak 
dengan ukuran dan neraca Allah. Ia datang untuk 
mengeluarkan bangsa Arab dan umat manusia 
seluruhnya dari kefanatikan jahiliyah, dari ta'assub 
perkauman, dari tekanan perasaan dan emosi peribadi 
dan dari sentimen kekeluargaan dan kesukuan dalam 
bidang mua'malah dengan kawan dan lawan. 

"Manusia" telah dilahirkan semula di Semenanjung 
Tanah Arab, iaitu manusia baru yang berakhlak 
dengan akhlak-akhlak Allah. Ia juga merupakan hari 
kelahiran yang baru bangsa Arab dan hari kelahiran 
yang baru bagi manusia di seluruh bumi ini. Sebelum 
Islam tidak ada di Semenanjung Tanah Arab 
melainkan jahiliyah yang fanatik secara membabi buta 
(dan bercogankan) - "Tolong saudara anda sama ada 
ia zalim atau dizalimi." 

Begitu juga tidak ada di seluruh bumi ini melainkan 
hanya jahiliyah yang fanatik secara membabi buta ini 
sahaja. 

Jurang yang luas di antara dasar jahiliyah dengan 
ufuk Islam yang tinggi adalah sama dengan jurang 
yang wujud di antara cogankata jahiliyah - "Tolonglah 
saudara anda sama ada ia zalim atau dizalimi" 
dengan firman Aliah: 


"Dan janganlah sekali-kali perasaan benci kamu terhadap 
satu kaum kerana mereka telah menghalangkan kamu dari 
Masjidil-Haram mendorong kamu untuk menceroboh dan 
hendaklah kamu saling membantu dalam usaha membuat 
kebajikan dan taqwa dan janganlah kamu saling membantu 
dalam melakukan perbuatan yang berdosa dan 
pencerobohan . Sesungguhnya Allah amat berat balasan 
keseksaan-Nya . "(2) 

Jurang perbezaan itu terlalu jauh! 

***** * 


Makanan-makanan Yang Diharam 


Ayat yang berikut mulai menghuraikan apa yang 
dikecualikannya dari ayat yang pertama mengenai 
hukum yang menghalalkan binatang-binatang 
ternakan: 




"Diharamkan kepada kamu bangkai i, darah , daging babi [ 
daging sembelihan yang disembelih atas nama yang lain dari 
Allah , binatang-binatang yang tercekik mati, yang dipukul 
mati, yang ditanduk mati dan yang dimakan binatang buas 
kecuali yang sempat kamu menyembelihnya dan binatang- 
binatang yang disembelih untuk berhala. (Juga diharamkan) 
menilik nasib dengan (anak-anak panah) azlam perbuatan itu 
adalah suatu kefasiqan. Pada hari ini orang-orang kafir telah 
berputus asa untuk (mengatasi) agama kamu. Oleh sebab itu 
janganlah kamu takut kepada mereka dan takutlah kepada 
Aku. Pada hari ini Aku telah sempurnakan untuk kamu 
agama kamu dan Aku telah sempurnakan penganugerahan 

ni'mat~Ku kepada kamu dan Aku telah redhai Islam sebagai 
agama untuk kamu. Barangsiapa terpaksa kerana kelaparan 
tanpa sengaja melakukan dosa f maka sesungguhnya Allah 
Maha Pengampun dan Maha Pengasih. "(3) 

Bangkai, darah dan daging babi telah pun 
diterangkan hukumnya dan alasannya masing-masing 
sekadar yang dapat dicapai oleh ilmu pengetahuan 
manusia terhadap hikmat undang-undang Ilahi ketika 
mentafsirkan ayat Surah al-Baqarah yang khusus 
mengenai makanan-makanan yang diharamkan itu 
(lihat Tafsir Fi Ziial juzu’ yang kedua). Sama ada ilmu 
pengetahuan manusia dapat menangkap hikmat 
pengharaman itu atau tidak, namun ilmu Ilahi telah 
menjelaskan bahawa makanan-makanan yang 
diharamkan ini adalah makanan-makanan yang tidak 
baik. Keterangan ini sahaja sudah cukup, kerana Allah 
tidak mengharamkan melainkan makanan-makanan 
yang tidak baik atau makanan-makanan yang 
membahayakan hidup manusia dalam mana-mana 
aspeknya sama ada manusia telah mengetahui bahaya 
itu atau masih tidak mengetahuinya. Apakah kini ilmu 
manusia telah sampai ke tahap mengetahui segala 
makanan yang berbahaya dan segala makanan yang 
berguna? 

Hukum Binatang-binatang Yang Disembelih Dan 
Yang Mati Tidak Disembelih 

Adapun binatang yang disembelih atas nama yang 
lain dari Aliah, maka binatang itu diharamkan makan 
kerana ia bertentangan dari awal-awal lagi dengan 
konsep keimanan, kerana keimanan ialah 

mentauhidkan Allah, iaitu mempercayai bahawa Allah 
sahaja yang berhak dengan sifat Uluhiyah dan hasil 
dari kepercayaan tauhid ini lahirlah kehendak- 
kehendaknya yang tertentu. Dan kehendak yang 
terutama dari kehendak-kehendak ini ialah 

memusatkan tawajjuh kepada Allah Yang Maha Esa 
dalam setiap niat dan amalan, menyebut nama Aliah 
sahaja dalam setiap tindakan dan harakat, iaitu setiap 
harakat dan setiap tindakan hendaklah dimulakan 
dengan nama Allah Yang Maha Esa sahaja. Oleh itu 
segala sembelihan yang disembelih atas nama yang 
lain dari Allah atau disebut ketika sembelih nama 
yang lain dari Aliah (begitu juga segala sembelihan 
yang tidak disebut nama Allah atau nama sesiapa 
pun) adalah haram dimakan kerana ia membatalkan 
keimanan dari asasnya lagi dan kerana dari awal lagi 
ia tidak terbit dari keimanan. Oleh sebab itu 
sembelihan ini dianggap keji dari segi ini dan 
digolongkan di dalam kategori makanan-makanan 
keji seperti bangkai, darah dan daging babi. 

Adapun binatang-binatang yang mati tercekik, 
binatang-binatang yang mati dipukul dengan tongkat 
atau kayu atau batu, binatang-binatang yang mati 
terjatuh dari bumbung atau bukit atau jatuh ke dalam 
telaga, binatang-binatang yang mati ditanduk 
binatang yang lain dan binatang-binatang yang mati 
dibaham binatang-binatang buas, maka semuanya 
termasuk ke dalam kategori bangkai jika tidak sempat 
disembelih semasa ia masih bernyawa dan hukumnya 
ialah hukum bangkai: 


"Kecuali yang kamu sempat menyembelihkannya. "(3) 


Ai-Qur'an memperincikan binatang-binatang ini di 
sini untuk menolak kekeliruan bahawa binatang- 
binatang ini mempunyai hukum yang berasingan, 
namun demikian di sana memang ada perincian yang 
lain di dalam pendapat-pendapat ahli fiqah dan ada 
perselisihan pandangan mereka mengenai hukum 
sembelih dan bilakah binatang-binatang itu dikira 
sebagai binatang-binatang yang disembelih. 
Setengah-setengah pendapat mengeluarkan dari 
kategori binatang yang disembelih mana-mana 
binatang yang biasanya akan mati dengan segera 
atau pasti mati jika terkena kemalangan itu. Oleh itu 
binatang yang seumpama ini tidak dikira sebagai 
binatang yang disembelih sekalipun ia sempat 
disembelih. Sementara setengah-setengah pendapat^ 
yang lain mengirakannya sebagai binatang yang 
disembelih apabila ia sempat disembelih ketika ia 
masih bernyawa walau bagaimana sekalipun 
kemalangan yang menimpanya. Huraian yang 
terperinci boleh dicari di dalam kitab-kitab fiqah yang 
khusus membicarakan persoalan ini. 

Adapun ‘binatang yang disembelih untuk berhala- 
berhala ialah binatang-binatang yang disembelih 
untuk berhala-berhala yang didirikan di Ka'abah (pada 
masa itu). Biasanya orang-orang Musyrikin 
menyembelihkan binatang-binatang itu berhampiran 
dengan berhala-berhala itu dan melumurkan rumah 
Ka'abah dengan darahnya di zaman jahiliyah. Sama 
dengan binatang-binatang yang disembelih kerana 
berhala-berhala di Ka'abah ialah binatang-binatang 
yang disembelih untuk berhala-berhala yang lain di 
mana-mana tempat sekalipun. Hukum binatang, itu 
ialah haram kerana ia disembelihkan untuk berhala- 
berhala walaupun disebut nama Allah (ketika 
menyembelihkannya) kerana perbuatan itu 
mengandungi konsep syirik terhadap Allah. 


Menilik Nasib Dengan Anak Panah 

Akhirnya ialah perbuatan menilik nasib dengan 
azlam, iaitu anak-anak panah yang digunakan mereka 
untuk mendapat nasihat apabila mereka hendak 
melakukan sesuatu pekerjaan atau hendak 
meninggalkannya. Mengikut satu riwayat azlam itu 
terdiri dari tiga batang anak panah dan mengikut satu 
pendapat yang lain tujuh anak panah. Azlam ini juga 
digunakan untuk permainan judi yang terkenal di sisi 
orang-orang Arab. Di dalam perjudian ini unta yang 
dijadikan pertaruhan itu akan dibahagikan di antara 
para peserta berdasarkan petunjuk-petunjuk anak- 
anak panah itu. Kerana setiap peserta diperuntukkan 
satu anak panah kemudian dipusing dan andainya 
anak panah yang diperuntukkan kepada seseorang itu 
keluar, maka dia akan mendapat habuan dari daging 
unta pertaruhan itu sebanyak yang diperuntukkan 
kepada anak panah itu. Oleh kerana itu Allah 
mengharamkan perbuatan menilik nasib dengan anak 
panah azlam, kerana ia merupakan sejenis perjudian 

yang diharamkan, juga mengharamkan daging yang 
dibahagikan dengan perantaraan undian azlam. 

Dalam Keadaan Darurat Yang Haram Menjadi Halal 



"Barang siapa terpaksa kerana kelaparan tanpa sengaja 
melakukan dosa, maka sesungguhnya Allah Maha 
Pengampun dan Maha Pengasih. "(3) 


Orang yang terpaksa kerana kelaparan yang 
mengancam keselamatan nyawanya diharuskan 
kepadanya memakan benda-benda yang haram itu 
selama ia tidak sengaja hendak melakukan dosa dan 
mengerjakan perkara yang haram. Para ahli fiqah 
telah berselisih pendapat dalam menentukan had 
makan yang diharuskan itu. Adakah sekadar 
menyelamatkan nyawa sahaja atau mengikut had 
yang mencukupi dan kenyang atau sampai kepada 
had boleh disimpan untuk waktu-waktu makan 
selanjutnya jika dikhuatirkan putus makanan. Kita 
tidak payah masuk ke dalam perincian-perincian yang 
panjang lebar mengenai masalah ini, malah cukuplah 
kepada kita menyedari dasar kemudahan yang 
terkandung di dalam agama Islam ini, di mana ia 
memberi hukum-hukum ringan yang tidak menyulit 
dan menyusahkan dalam menghadapi keadaan- 
keadaan darurat dan menggantungkan semua 
persoalan ini kepada niat yang jujur dan taqwa 
kepada Allah. Oleh itu sesiapa yang melakukannya 
kerana terpaksa tanpa berniat hendak melakukan 
perkara yang haram, maka tidak' ada apa-apa 
kesalahan dan hukuman di atasnya. 



"Maka sesungguhnya Allah Maha Pengampun dan Maha 
Pengasih." (3) 


Setelah selesai menghuraikan makanan-makanan 
yang haram marilah kita berhenti sejenak di hadapan 
pernyataan yang diselingkan di celah-celah ayat yang 
menerangkan hukum-hukum haram itu, iaitu firman 
Allah: 


Islam Merupakan Anugerah Allah Yang 
Sempurna Kepada Umat Manusia 



"Pada hari ini orang-orang kafir telah berputus asa untuk 
(mengatasi) agama kamu. Oleh sebab itu janganlah kamu 
takut kepada mereka dan takutlah kepada Aku. Pada hari ini 
Aku telah sempurnakan untuk kamu agama kamu dan Aku 


telah sempurnakan penganugerahan ni'mat-Ku kepada 
kamu dan Aku telah redhai Islam sebagai agama untuk 
kamu. "(3) 

Inilah ayat yang terakhir dari Al-Qur'anul-Karim 
yang diturun untuk mengumumkan kesempurnaan 
agama Islam dan kesempurnaan ni'mat Allah dan 
dengan turunnya ayat ini Umar r.a. melihat dengan 
matahatinya yang tajam dan merasa dengan hatinya 
yang sampai kepada hakikat bahawa masa hidup 
Rasulullah s.a.w. tidak lama lagi akan berakhir, kerana 
beliau telah menyempurnakan amanahnya dan 
menyampaikan risalahnya dan tiada tugas yang lain 
lagi bagi beliau kecuali menemui Allah. 
Mengenangkan hakikat ini Umar r.a. terus menangis 
dan dia benar-benar merasa bahawa hari perpisahan 
dengan beliau sedang mendekati. 

Apakah maksud kata-kata yang agung ini disebut 
dalam ayat yang membicarakan tentang hukum- 
hukum haram dan halal setengah-setengah makanan 
ini dan disebut dalam surah ini yang menjelaskan 
beberapa tujuan dasar yang telah kami ulaskan 
sebelum ini? Di antara maksudnya ialah untuk 
menegaskan bahawa syari'at Allah adalah suatu 
keseluruhan yang sepadu dan tidak berbeiah-bagi 
sama ada yang berhubungkait dengan kefahaman 
dan i'tiqad atau yang berhubungkait dengan syi'ar- 
syi'ar dan ibadat-ibadat atau yang berhubungkait 
dengan peraturan-peraturan kemasyarakatan dan 
undang-undang antarabangsa, kerana keseluruhan ini 
merupakan "agama" yang telah diterangkan di dalam 
ayat ini bahawa Allah telah menyempurnakannya dan 
juga merupakan "ni'mat" yang telah dibentangkan 
Allah di dalam ayat ini bahawa Dia telah 
menyempurnakan penganugerahan-Nya kepada 
mereka, la bermaksud menjelaskan bahawa di dalam 
agama Islam tidak ada sebarang perbezaan di antara 
perkara-perkara yang berkaitan dengan kefahaman 
dan. i’tiqad dengan perkara-perkara yang berkaitan 
dengan halal dan haram dan dengan perkara-perkara 
yang berkaitan dengan peraturan-peraturan 
kemasyarakatan dan undang-undang antarabangsa 
kerana keseluruhannya membentuk satu sistem 
Rabbani yang diredhai Allah kepada orang-orang 
yang beriman. Sebarang tindakan melanggar mana- 
mana bahagian dari sistem Allah ini bererti melanggar 
keseluruhannya, iaitu melanggar agama Islam yang 
boleh mengakibatkan seseorang itu terkeluar dari 
Islam. Dalam persoalan ini haruslah dirujukkan kepada 
penjelasan kami yang telah dihuraikan sebelum ini, 
iaitu sebarang tindakan menolak atau enggan 
menerima mana-mana bahagian dari peraturan 
agama Allah yang telah diredhakan Allah kepada 
orang-orang yang beriman dan menukarkannya 
dengan peraturan yang lain dari peraturan ciptaan 
manusia adalah terang-terang bererti menolak 
Uluhiyah Allah S.W.T. dan memberi ciri-ciri Uluhiyah 
kepada setengah-setengah manusia, juga bererti 
mencabul kuasa Allah di bumi serta mendakwa 
mempunyai ciri Uluhiyah yang utama, iaitu ciri 


12 


£D SURAH AL-MA'IDAH Cfc 


JUZU' KE 6 


memerintah dan mengadili dan ini adalah terang- 
terang bererti melanggar agama Islam yang 
mengakibatkan seseorang itu keluar dari Islam. 

" Pada hari ini orang-orang kafir teiah berputus asa untuk 
(mengatasi) agama kamu. "(3) 

Islam Tetap Utuh Dan Abadi Walaupun 
Digugat Orang-orang Kafir 

Yakni mereka berputus asa untuk menghapuskan 
agama Allah atau mencacatkannya atau 
memesongkannya kerana Allah telah menetapkan 
kesempurnaannya dan merakamkan keabadiannya. 
Mereka mungkin berjaya mengalahkan kaum 
Muslimin dalam suatu peperangan atau dalam suatu 
masa yang tertentu tetapi mereka tidak mungkin 
•mengalahkan agama ini, kerana Islam adalah satu- 
satunya agama yang kekal terpelihara tidak dapat 
dilanda kemusnahan dan terselamat dari 
pemesongan. Walaupun begitu kerap dicuba dan 
dirancangkan berbagai-bagai tipu daya yang jahat 
oleh musuh-musuh mereka dan walaupun penganut- 
penganutnya sendiri begitu jahil terhadap hakikatnya 
di dalam setengah-setengah zaman, namun Allah 
tidak mengosongkan bumi ini dari kelompok 
Muslimin yang benar-benar mengenal hakikatnya dan 
berjuang membelanya hingga ia kekal terpelihara dan 
difahami dengan sempurna dalam kalangan mereka 
sehingga dapat diserahkannya kepada generasi yang 
datang selepas mereka. Alangkah benarnya apa yang 
telah diterangkan Allah bahawa orang-orang kafir 
telah berputus asa untuk menggugatkan agama ini. 



"Oleh sebab itu janganlah kamu takut kepada mereka dan 
takutlah kepada-Ku. "(3) 

Orang-orang kafir tidak akan berjaya 
menggugatkan agama Islam buat selama-lamanya 
dan mereka tidak dapat menggugatkan penganut- 
penganutnya kecuali mereka menyeleweng darinya 
dan tidak menjadikan diri mereka sebagai 
terjemahannya yang hidup, tidak menyempurnakan 
tugas-tugas dan kehendak-kehendaknya dan tidak 
melaksanakan nas-nas dan matlamat-matlamatnya di 
dalam realiti hidup mereka. 

Arahan dan bimbingan dari Allah yang ditujukan 
kepada kelompok Muslimin yang berada di Madinah 
ini bukanlah dikhususkan kepada generasi ini sahaja, 
malah ia adalah satu pengumuman yang ditujukan 
kepada sekalian orang-orang yang beriman di setiap 
zaman dan tempat. Kami maksudkan dengan "orang- 
orang yang beriman" di sini ialah orang-orang yang 
meredhai agama ini sebagaimana ia diredhai Allah, 
iaitu keredhaan dalam ertikatanya yang sempurna dan 
syamil, di mana mereka memilih seluruh agama ini 
sebagai sistem hidup mereka seluruhnya. Mereka 
yang seperti inilah sahaja dianggap sebagai orang- 
orang yang benar-benar beriman kepada agama ini. 





"Pada hari ini Aku telah sempurnakan untuk kamu agama 
kamu dan Aku telah sempurnakan penganugerahan ni'mat- 
Ku kepada kamu dan Aku telah redhai islam sebagai agama 
untuk kamu. "(3) 


Maksud "pada hari ini" ialah hari diturunkan ayat 
ini semasa haji al-Wida' yakni pada hari ini Allah telah 
menyempurnakan agama ini dan ia tidak lagi 
memerlukan tokok tambah yang lain. Pada hari ini 
Allah telah menyempurnakan penganugerahan 
ni’mat-Nya yang agung kepada orang-orang yang 
beriman, iaitu ni’mat penganugerahan satu sistem 
.hidup yang sempurna dan syamil dan Allah telah 
merestukan "Islam" sebagai agama mereka. Oleh 
kerana itu sesiapa yang tidak meredhai agama ini 
menjadi sistem hidupnya, maka bererti ia menolak 
agama yang telah direstukan Allah kepada para 
Mu’minin. 


•k k -k -k k k 

Makna Kesempurnaan Islam 

Apabila seorang Mu'min berdiri di hadapan ayat 
yang mengandungi ungkapan-ungkapan yang agung 
ini, maka ia hampir-hampir tidak habis-habis melihat 
berbagai-bagai hakikat yang besar, berbagai-bagai 
bimbingan yang amat mendalam, berbagai-bagai 
kehendak dan kewajipan yang terkandung di dalam 
ayat ini. 

Pertama: la berdiri di hadapan hakikat 

penyempurnaan agama ini, di mana terbayang dalam 
benaknya gambaran angkatan iman, angkatan 
risalah-risalah dan para rasul sejak permulaan sejarah 
manusia, sejak rasul pertama Adam a.s. hingga 
kepada risalah yang terakhir ini, iaitu risalah Nabi 
Muhammad s.a.w. yang ummi kepada seluruh umat 
manusia. Apakah yang dilihatkan olehnya? Ia melihat 
angkatan iman yang bersambung-sambung melihat 
angkatan hidayat dan nur, ia melihat batu-batu 
pedoman di sepanjang jalan, ia melihat setiap rasul - 
sebelum Muhammad Khatamin-Nabiyin - adalah 
diutuskan untuk kaumnya sahaja dan ia melihat setiap 
risalah - sebelum risalah yang terakhir - adalah 
dikhususkan untuk satu jangka masa yang tertentu 
sahaja, la hanya merupakan satu risalah khusus untuk 
sekumpulan manusia yang tertentu di dalam 
persekitaran yang tertentu sahaja. Oleh sebab itu 
risalah-risalah ini dicorak dan disesuaikan dengan 
suasana-suasana dan keadaan-keadaan ini. Seluruh 
risalah itu menyeru kepada bertuhankan Allah Yang 
Maha Esa - inilah konsep tauhid - seluruhnya menyeru 
kepada ‘Ubudiyah kepada Allah Yang Maha Esa - 
inilah konsep agama - seluruhnya menyeru kepada 
dasar penerimaan undang-undang dan peraturan dari 
Allah Yang Maha Esa sahaja dan patuh kepada Allah 
Yang Maha Esa sahaja - inilah konsep Islam - 
seluruhnya menyeru kepada Aliah Yang Maha Esa - 
inilah konsep agama - tetapi setiap risalah itu 

mempunyai syari'at atau undang-undang dan 
peraturan hidup yang sesuai dengan persekitaran, 
suasana zaman dan kedudukan keadaan itu. 

Sehingga apabila Allah berkehendak menamatkan 
risalah-risalah-Nya kepada umat manusia, maka Dia 
mengutuskan kepada mereka seorang rasul 
Khatamin-Nabiyin membawa satu risalah untuk umat 
manusia seluruhnya bukan untuk satu kumpulan 
manusia yang terbatas dalam persekitaran yang 
tertentu sahaja dan bukan untuk satu zaman dan 
dalam suasana-suasana yang khusus sahaja, satu 
risaiah yang berbicara dengan "manusia" di sebaiik 
semua keadaan, persekitaran dan zaman, kerana ia 
berbicara dengan fitrah manusia yang tidak berubah 
dan bertukar: 


"laitu agama fitrah Allah yang telah menciptakan manusia 
sesuai dengannya. Tiada perubahan bagi ciptaan Allah. 
Itulah agama yang lurus. " 





(Surah ar-Rum: 30) 

Dan di dalam risalah yang terakhir ini telah 
dihuraikan satu syari'at yang merangkumi segala 
aspek kehidupan "manusia" dan segala bidang 
aktivitinya dan di dalam syari'at ini telah diadakan 
dasar-dasar umum dan kaedah-kaedah asasi untuk 
menghadapi persoalan-persoalan yang berkembang 
dan berubah-ubah mengikut perubahan zaman dan 
tempat. Begitu juga syari'at ini dengan dasar-dasar 
umumnya dan hukum-hukumnya yang terperinci itu 
mengandungi segala garis kawalan, garis panduan, 
bimbingan-bimbingan, undang-undang dan 
peraturan-peraturan yang diperlukan oleh kehidupan 
manusia dari titik permulaan risalah ini hingga ke 
akhir zaman supaya ia dapat terus berfungsi, subur, 
berkembang dan membaharui di sekitar paksi dan di 
dalam lingkungan ini. Allah berfirman kepada orang- 
orang yang beriman: 



kamu dan Aku telah sempurnakan penganugerahan ni'mat- 
Ku kepada kamu dan Aku telah redhai Islam sebagai agama 
untuk kamu. "(3) 

Yakni Allah mengumumkan kepada mereka 
penyempurnaan 'aqidah dan syari'at bersama. Inilah 

agama dan dengan pengumuman ini mana-mana 

orang Mu'min tidak lagi boleh berfikir bahawa agama 
ini masih mempunyai sesuatu yang kurang yang perlu 
disempurnakan atau sesuatu yang lemah yang perlu 
ditokok-tambahkan atau sesuatu yang bersifat 
setempat atau bersifat sementara yang perlu 


dikembang atau diubahkan jika tidak, maka dia 
bukanlah seorang Mu'min yang sejati, bukan seorang 
yang percaya kepada Allah dengan kepercayaan yang 
tulen dan seterusnya ia bukanlah seorang yang benar- 
benar redha terhadap agama yang telah direstukan 
Allah kepada para Mu'minin. 

Syari'at di zaman turunnya Al-Qur'an itulah syari'at 
setiap zaman, syari'at itu dengan pengakuan Allah 
sendiri adalah syari'at agama yang datang untuk 
manusia di seluruh zaman dan di seluruh tempat, 
bukannya untuk satu kelompok manusia di dalam 
mana-mana generasi yang berada di sesuatu tempat 
seperti kedatangan para rasul dan risalah-risalah 
mereka di zaman-zaman sebelum risalah terakhir ini. 

Hukum-hukum yang terperinci itu adalah datang 
untuk kekal sebagaimana asalnya, sedangkan dasar- 
dasar umum adalah datang untuk menjadi pemidang 
atau ruang lingkup, di mana suburnya dan 
berkembangnya kehidupan, manusia sehingga akhir 
zaman tanpa melanggar atau melewatinya kecuali 
seseorang itu mahu keluar dari ruang lingkup 
keimanan. 

Allah yang telah menciptakan manusia dan 
mengetahui rahsia manusia yang telah diciptakan-Nya 
itulah Tuhan yang telah merestukan agama ini untuk 
mereka, iaitu agama yang mendokong syari'at ini. 
Oleh kerana itu tiada siapa yang akan mengatakan 
bahawa syari'at di zaman dahulu itu tidak sesuai 
menjadi syari'at di zaman sekarang kecuali orang 
yang mendakwa dirinya lebih tahu dari Allah tentang 
kehendak-kehendak dan keperluan-keperluan 
manusia dan tentang peringkat-peringkat 
perkembangannya. 

Seorang Islam Tidak Mempunyai Kewujudannya 
Sebelum Ia Mengenal Allah 

Kedua: la berdiri di hadapan penyempurnaan ni'mat 
Allah ke atas para Mu'minin dengan 
menyempurnakan agama ini. Itulah ni'mat yang amat 
sempurna, amat besar dan agung dan itulah ni'mat 
yang melambangkan kelahiran manusia mengikut 
hakikat yang sebenar, di samping melambangkan 
kewujudan dan kesempurnaannya. Seseorang "insan" 
itu tidak mempunyai kewujudannya sebelum ia 
mengenal Allah seperti yang diperkenalkan oleh 
agama ini dan sebelum ia mengenal alam al-wujud 
yang menjadi tempat hidupnya seperti yang 
diperkenalkan oleh agama ini dan sebelum ia 
mengenal dirinya sendiri dan peranannya di alam al- 
wujud ini juga sebelum ia mengenal kemuliaan 
martabatnya di sisi Allah seperti yang diketahuinya 
dari agamanya yang diredhai Allah. Seorang "insan" 
itu tidak mempunyai kewujudannya sebelum ia 
membebaskan dirinya dari 'Ubudiyah kepada sesama 
manusia dengan mengabdikan diri kepada Allah Yang 
Maha Esa. Dan sebelum ia mencapai taraf persamaan 
yang haqiqi, iaitu syari'at yang dipatuhi olehnya ialah 
syari'at dari ciptaan Allah dan dikuatkuasakan dengan 

kuasa Allah bukan syari'at dari ciptaan manusia dan 
bukan dikuatkuasakan dengan kuasa manusia. 

Ma'rifat atau pengenalan "manusia" terhadap 
hakikat-hakikat yang agung ini yang telah 
digambarkan oleh agama ini adalah menjadi titik 
permulaan kelahiran manusia. Tanpa pengenalan ke 
tahap ini manusia mungkin menjadi "haiwan" atau 
mungkin berada dalam peringkat "projek manusia" 
yang masih dalam proses pembentukan, namun 
demikian ia tidak akan menjadi manusia dengan 
gambarannya yang paling sempurna kecuali ia 
mengenal hakikat-hakikat yang agung ini 
sebagaimana yang telah digambarkan oleh Al-Qur'an. 
Jarak perbezaan adalah terlalu jauh di antara 
gambaran insan yang sempurna dengan gambaran- 
gambaran insan yang diciptakan oleh manusia di 
setiap zaman. 

Penghakikatan atau realisasi gambaran insan yang 
kamil ini dalam kehidupan manusia itulah yang dapat 
menghakikatkan insaniyah yang kamil bagi manusia, 
la dapat menghakikatkan insaniyah yang kamil ini 
apabila ia mengeluarkan manusia melalui penerangan 
kefahaman i'tiqad yang betul terhadap Allah, para 
malaikat-Nya, kitab-kitab suci-Nya, para rasul-Nya dan 
negeri Akhirat dari daerah tanggapan haiwaniyah 
yang hanya dapat memahami perkara-perkara yang 
berada dalam lingkungan tanggapan pancaindera 
kepada daerah tanggapan insaniyah yang mampu 
memahami perkara-perkara yang berada dalam 
lingkungan tanggapan pancaindera dan perkara yang 
berada di sebalik tanggapan pancaindera atau yang 
mampu memahami alam as-Syahadah dan alam ghaib 
atau alam kebendaan dan alam di sebalik kebendaan, 
dan menyelamatkan manusia dari kesempitan daerah 
tanggapan pancaindera haiwaniyah yang terbatas 
itu. 1 Ia dapat menghakikatkan insaniyah yang kamil itu 
apabila ia mengeluarkan manusia - melalui 
penerangan 'aqidah tauhid - dari ’Ubudiyah kepada 
sesama makhluk kepada 'Ubudiyah kepada Allah 
Yang Maha Esa sahaja, kepada taraf persamaan, 
kebebasan dan rasa keunggulan di hadapan segala 
sesuatu yang lain dari Allah. Oleh itu manusia hanya 
beribadat dan mengabdikan dirinya kepada Allah 
sahaja dan dari Allah sahaja ia menerima agama, 
undang-undang dan peraturan dan seterusnya 
kepada Allah sahaja ia berserah dan kepada-Nya 
sahaja ia menaruh perasaan takut Ia dapat 
menghakikatkan insaniyah yang kamil dengan 
perantaraan sistem hidup Rabbani yang dapat 
meningkatkan minat dan cita-citanya dan dapat 
mendidik dan mengawal dorongan-dorongan hatinya, 
dapat mengembeli-ngkan daya tenaga untuk 
kebajikan, pembangunan dan kemajuan dan 
membangunkan rasa unggul dan lebih tinggi yang 
memandang rendah kepada keinginan-keinginan 


Lihat tafsir Surah al~Fatihah dan tafsir permulaan Surah al- 
Bagarah. 


haiwaniyah, kelazatan-kelazatan kebinatangan dan 
kebebasan binatang-binatang ternakan. 2 

Hakikat ni'mat Aliah dalam agama ini tidak dapat 
dirasa dan dinilai dengan sewajarnya oleh mereka 
yang tidak mengenal hakikat jahiliyah dan tidak 
merasa akibat-akibatnya yang buruk. Jahiliyah di 
seluruh zaman dan tempat ialah sistem hidup yang 
tidak diaturkan oleh Allah. Oleh itu sesiapa yang telah 
mengenal jahiliyah dan merasa akibat-akibatnya yang 
buruk, dalam kefahaman dan kepercayaan dan 
akibat-akibat yang buruk dalam realiti kehidupan, 
maka dialah yang dapat merasa, melihat, mengenal, 
memahami dan menghayati hakikat ni'mat Allah di 
dalam agama ini. 

Orang-orang yang mengenal dan mengalami 
■akibat-akibat buruk dari kesesatan dan kebutaan hati, 
akibat-akibat buruk dari kebingungan fikiran dan 
kecelaruan akal dan akibat-akibat buruk dari 
kehilangan diri dan kekosongan jiwa yang dirasa di 
dalam kepercayaan-kepercayaan jahiliyah dan 
kefahaman-kefahamannya, maka dia yang dapat 
mengenai dan merasa ni'mat keimanan. 3 

Orang yang mengenal akibat-akibat buruk dari 
tindakan-tindakan melampau dan mengikut hawa 
nafsu, akibat-akibat buruk dari tindakan meraba-raba 
dalam gelap dan dari keadaan, terumbang-ambing 
dan akibat-akibat buruk dari ciri-ciri kecuaian dan 
keterlaluan yang dialami dalam setiap sistem hidup 
jahiliyah, maka dialah yang dapat mengenal dan 
merasa ni'mat hidup di bawah naungan iman yang 
percaya kepada sistem hidup Islam. 4 

Orang-orang Arab yang pertama kali ditujukan AI- 
Qur'an ini kepada mereka memang mengetahui, 
menyedari dan merasakan kebenaran kata-kata ayat 
ini, kerana segala pengertiannya adalah tergambar 
dalam generasi mereka yang menerima Al-Qur'an itu. 

Mereka telah menghayati jahiliyah, mereka telah 
mengecapi kefahaman-kefahaman i'tiqad-i'tiqad dan 
kepercayaan-kepercayaan jahiliyah, mereka telah 
mengecapi peraturan-peraturan kemasyarakatannya 
dan mereka telah mengecapi akhlak-akhlak jahiliyah 
dalam pembawaan individu dan kelompok dan dari 
pengalaman-pengalaman ini semua mereka dapat 
memahami hakikat ni'mat Allah terhadap mereka 
melalui agama ini dan hakikat limpah kurnia Allah 
terhadap mereka dengan penganugerahan agama 
Islam dari-Nya. 

Islam telah memungut mereka dari kaki bukit 
jahiliyah dan membawa mereka naik ke kemuncak 
yang tinggi - sebagaimana telah kami huraikan di 


2 Lihat tafsir ayat - Alis ^A\ ^ IjIsji \j!a\ 4-ji L " (208-S. 
al-Baqarah) juzu' yang kedua . 

3 Lihat bab dalam buku " 

'UUA-aj " 

4 Lihat bab "uiljkilj dalam buku " csssAaj 

SjluaaJl" 


JUZU' KE 6 


ZO SURAH AL-MA'IDAH G& 


15 


permulaan Surah an-Nisa' - di mana mereka telah 
berada di puncak dan dari puncak ini mereka melihat 
seluruh umat-umat yang lain di sekeliling mereka di 
muka bumi ini sebagaimana mereka melihat zaman 
silam mereka di dalam jahiliyah. 

Islam telah memungut mereka dari kaki bukit 
jahiliyah di mana mereka terbenam di dalam i‘tiqad~ 
i’tiqad dan kepercayaan-kepercayaan yang 
mempertuhankan berhala-berhala, malaikat, jin dan 
bintang-bintang dan datuk nenek, iaitu terbenam di 
dalam dongeng-dongeng yang dungu dan tahyul- 
tahyul yang karut untuk memindahkan mereka ke 
puncak 'aqidah tauhid atau ke puncak keimanan yang 
percaya kepada Allah Yang Maha Esa, Maha Kuasa, 
Maha Gagah, Maha Pengasih dan Penyayang, Maha 
Mendengar dan Melihat, Maha Mengetahui, Maha 
Mendalam Ilmu-Nya, Maha Adil, Hampir dan sentiasa 
memperkenankan permohonan hamba-Nya, tiada 
perantaraan di antara Dia dengan hamba-Nya. 
Seluruh makhluk adalah menyembah Dia dan 
seluruhnya adalah hamba kepada Dia. Oleh sebab 
itulah Islam membebaskan mereka dari kuasa kahin 
atau kuasa ketua agama sekaligus pada hari ia 
membebaskan mereka dari kuasa kepercayaan- 
kepercayaan yang karut dan tahyul. 

Islam telah memungut mereka dari kaki bukit 
jahiliyah, di mana mereka hidup dengan peraturan- 
peraturan kemasyarakatan yang mengadakan 
perbezaan kelas-kelas, mengamalkan adat-adat yang 
keji dan penonjolan kuasa yang sewenang-wenang 
yang dilakukan oleh setiap mereka yang mendapat 
kesempatan mempunyai kuasa (bukan seperti 
tanggapan yang salah yang lumrah bahawa 
kehidupan orang-orang Arab adalah melambangkan 
kehidupan demokrasi). 

Kezaliman Merupakan Kemegahan 
Pembesar-pembesar 

"Kebolehan melakukan kezaliman merupakan bukti 
martabat kemuliaan, kekuasaan dan kehormatan 
mengikut tradisi tuan dan hamba di kalangan amir- 
amir di Semenanjung Tanah Arab dari hujung 
selatannya ke hujung utaranya. Penyair an-Najjashi 
ternyata seorang pengkritik yang tajam dan pelampau 
apabila - dalam sajaknya yang berikut -ia sifatkan 
orang yang dikritiknya itu sebagai seorang yang 
lemah dengan alasan kerana: 

'Suku kaumnya tidak pernah mengkhianati walau satu 

janji . 1 

'Mereka tidak pernah berlaku zalim walau sekecil sawi . 1 

"Hajar ibn al-Harith pula ternyata seorang raja Arab 
yang tulen apabila ia menyeksa Bani Asad dan 
menindas mereka dengan kekuatan tongkat hingga 
penyair mereka Ubayd ibn al-Abras pernah merayu 
memohon kasihan kepada baginda dengan sajaknya: 

Tuanku tetap raja mereka yang dipatuhi. 

Dan mereka tetap hamba Tuanku hingga Kiamat. 

Mereka tunduk hina kepada cemeti Tuanku. 


Sebagaimana tunduknya ai»UsyayqarZul Khuzamah. 

"Umar ibn Hind pula ternyata seorang raja Arab 
yang tulen apabila baginda membiasakan rakyat 
jelatanya mengadap dan mendengar titahnya di 
belakang tabir dan apabila baginda marahkan 
pembesar-pembesar suku-suku kaum kerana ibu-ibu 
mereka enggan berkhidmat di istana baginda. 

"An-Nu'man ibn al-Munzir juga ternyata seorang 
raja Arab yang tulen apabila kezalimannya sampai ke 
tahap, di mana baginda memperuntukkan satu hari 
untuk memperlihatkan kesukacitaan dan kemurahan 
hatinya dan pada hari ini baginda akan memberi 
berbagai-bagai hadiah dan keraian kepada siapa 
sahaja yang datang mengadapnya dan satu hari yang 
lain pula untuk meluahkan kemurkaannya dan pada 
hari ini baginda akan membunuh siapa sahaja yang 
datang mengadapnya dari pagi hingga ke petang. 

"Ada cerita tentang kebesaran Kulayb bin Wall, 
iaitu dia dinamakan Kulayb (anjing) kerana dia suka 
memanah anjing apabila berburu dan di waktu itu 
tiada seorang pun yang berani menghampiri tempat- 
tempat di mana dapat didengar suara salakan anjing. 
Bidalan yang berbunyi "tiada orang yang merdeka di 
Wadi 'Auf ialah kerana di antara sifat kebesaran 'Auf 
ia tidak melindungi di wadinya mereka yang memiliki 
kemerdekaan selama mereka berada dalam 
perlindungannya. Oleh itu orang-orang yang 
mendapat perlindungannya ialah orang-orang yang 
merdeka tetapi serupa dengan hamba." 5 

Islam telah memungut mereka dari kaki bukit 
jahiliyah, di mana mereka hidup dengan adat, tradisi- 
tradisi, akhlak-akhlak dan hubungan-hubungan 
kemasyarakatatan ala jahiliyah. Mereka dipungut dari 
lembah adat yang menanam hidup-hidup anak 
perempuan, menindas kaum wanita, menagih arak, 
bermain judi dan melakukan hubungan seks yang 
bebas lepas, pendedahan wanita, pergaulan lelaki dan 
perempuan yang bercampur-baur, memandang hina 
dan rendah terhadap kaum wanita, gerakan-gerakan 
menuntut bela dan membalas dendam yang tidak 
berhenti, gerakan-gerakan serang-menyerang, 
menyamun dan merompak. Di samping berpecah- 
belah dan lemah dalam menghadapi serangan luar 
yang serius seperti peristiwa serangan tentera-tentera 
Habsyah yang hendak meruntuhkan Ka'abah yang 
berlaku pada tahun Gajah, di mana seluruh qabilah 
Arab memperlihatkan sikap yang amat 
mengecewakan, sedangkan mereka bersikap begitu 
bengis dan garang terhadap satu sama lain. 6 

Islam telah menjadikan umat Arab satu umat yang 
berada di kemuncak yang tinggi, di mana mereka 


5 Dari buku oleh al-Ustaz al-'Aqqad 

muka surah 150. 

6 Lihat tafsir Surah a!~Fil dalam juzu ' yang ke-30, dan juga 
juzu' yang ke-empat 

melihat umat-umat manusia yang lain yang berada di 
kaki-kaki bukit atau di tahap-tahap yang rendah di 
semua lapangan kehidupan. Umat Arab dalam satu 
generasi telah mengenal kehidupan tahap yang paling 
rendah dan mengenal tahap kehidupan kemuncak. 
Mereka mengenal jahiliyah dan mengenal Islam. Oleh 
sebab itu mereka benar-benar dapat merasa dan 
memahami maksud firman Allah: 



" Pada hari ini Aku telah sempurnakan untuk kamu agama 
kamu dan Aku telah sempurnakan penganugerahan ni'mat- 
Ku kepada kamu dan Aku telah redhai Islam sebagai agama 
untuk kamu "(3) 

Ketiga: Dia berdiri di hadapan keredhaan Allah yang 
telah merestukan Islam sebagai agama untuk orang- 
orang yang beriman, iaitu dia berdiri di -hadapan 
ri'ayah dan perhatian Allah yang berat terhadap umat 
Muslimin sehingga Dia memilih untuk mereka satu 
agama yang diredhai-Nya. Ini adalah suatu 
pengungkapan yang membayangkan kasih sayang 
Allah dan keredhaan-Nya terhadap umat ini hingga 
Dia memilih satu sistem hidup yang istimewa untuk 
mereka. 

Kata-kata ayat yang agung ini sebenarnya 
meletakkan satu tanggungan yang amat berat di atas 
bahu umat Muslimin, iaitu satu tanggungan yang 
selaras dengan ri'ayah dan perhatian Allah amat besar 

terhadap mereka. Astaghfirullah tiada suatu yang 

dimiliki oleh umat Muslimin termasuk seluruh 
generasinya yang dapat dikemukakan mereka sebagai 
balasan yang setimpal terhadap perhatian Allah yang 
amat besar itu melainkan mereka berusaha dengan 
seluruh daya tenaga mereka untuk mensyukuri ni'mat 
itu dan mengenal penganugerahannya, melainkan 
mereka menyedari kewajipan dan melaksanakannya 
sedaya upaya di samping memohon keampunan dan 
kemaafan terhadap segala kecuaian dan kelemahan. 

Kewajipan Kaum Muslimin Terhadap 
Anugerah AUah Yang Agung 

Keredhaan Allah memilih Islam sebagai agama umat 
Muslimin pada asasnya mewajibkan mereka agar 
memahami dan menyedari nilai pilihan ini kemudian 
berusaha bersungguh-sungguh untuk berdiri teguh 
dan jujur di atas agama ini sedaya upaya mereka. Jika 
Tidak, maka alangkah malangnya, dan alangkah 
tololnya orang-orang yang cuai atau menolak agama 
yang telah dipilih Allah untuk mereka, kerana memilih 
agama yang tidak dipilih oleh Allah. Ini jelas sekali 
suatu jenayah yang amat jahat yang tidak boleh 
dibiarkan tanpa hukuman dan balasan. Orang-orang 
yang melakukan jenayah ini tidak boleh dibiarkan 
berlalu dengan selamat setelah mereka tergamak 
menolak agama yang telah direstukan Allah untuk 
mereka. Memang benar Allah membiarkan mereka 
yang tidak memilih agama Islam sebagai agama 
mereka dan Allah membiarkan mereka bebas 


melakukan kejahatan-kejahatan yang hendak 
dilakukan mereka dan menangguhkan hukuman ke 
atas mereka hingga ke satu masa yang tertentu, 
tetapi bagi orang-orang yang telah mengetahui 
agama ini kemudian mereka meninggal atau 
menolaknya kerana memilih sistem-sistem hidup yang 
lain dari sistem hidup yang direstui Allah kepada 
mereka, maka Allah sekali-kali tidak akan membiarkan 
mereka dan tidak akan menangguhkan hukuman ke 
atas mereka sehingga mereka merasa akibat-akibat 
yang buruk dari perbuatan mereka dan mereka 
memang wajar ditimpa akibat-akibat itu. Kita tidak 
dapat berhenti di hadapan kata-kata ayat-ayat yang 
agung ini lebih lama dari ini kerana perjalanan masih 
panjang. Oleh itu cukuplah sekadar singgungan- 
singgurigan yang ringkas ini sahaja dalam Fi Zilal ini 
dan marilah kita terus bersama pembicaraan surah ini 
dalam bahagiannya yang baru: 



"Mereka bertanya kepadamu: Apakah makanan yang 
dihalalkan kepada mereka? Katakanlah dihalalkan kepada 
kamu segala makanan yang baik dan enak dan tangkapan 
binatang-binatang pemburu yang telah kamu ajarkannya 
selaku pelatih-pelatih binatang pemburu dari kepandaian 
yang telah diajarkan Allah kepada kamu. Oleh itu makanlah 
binatang-binatang yang telah ditangkapnya untuk kamu dan 
sebutlah nama Allah di atasnya (ketika melepasnya) dan 
bertaqwalah kepada Allah. Sesungguhnya Allah amat cepat 
hisab-Nya (4). Pada hari ini Aku halalkan kepada kamu 
segala makanan yang baik dan enak. Dan makanan orang- 
orang dari Ahlil-Kitab (Yahudi dan Nasara) adalah halal 
untuk kamu dan makanan kamu adalah halal untuk mereka 
dan (dihalalkan kamu berkahwin dengan) perempuan- 
perempuan muhsan dari orang-orang yang beriman dan 
perempuan-perempuan muhsan dari kalangan Ahlil-Kitab 
sebelum kamu jika kamu memberi kepada mereka 
maskahwin mereka dengan maksud bernikah bukannya 
berzina dan bukan mengambil mereka sebagai perempuan- 
perempuan simpanan. Dan barang siapa yang 
menghapuskan keimanan , maka gugurlah amalannya dan di 

Akhirat kelak dia tergolong di daiam golongan orang-orang 
yang rugi. "(5) 

Pertanyaan ini adalah terbit dari orang-orang yang 
beriman yang mahu mengetahui jenis makanan yang 
dihalalkan kepada mereka. Pertanyaan ini 
menggambarkan keadaan jiwa kelompok Muslimin 
yang terpilih itu, yang telah berbahagia dengan 
kehormatan menerima firman Allah bagi pertama 
kalinya dan seterusnya membayangkan keinginan- 
keinginan hendak menjauhi dosa dan menjaga diri 
dari segala sesuatu yang diamalkan di dalam masa 
jahiliyah kerana bimbangkan perkara itu telah pun 
diharamkan oleh Islam di samping membayangkan 
keinginan mereka untuk bertanya tentang segala 
sesuatu untuk mendapat kepastian bahawa perkara 
itu mendapat restu dan kebenaran dari peraturan 
agama yang baru itu. 


Jenis-jenis Makanan Yang Halal 

Ini adalah satu jawapan yang wajar mendapat 
perhatian kerana ia menyampaikan ke dalam hati 
mereka hakikat itu, iaitu mereka tidak pernah 
diharamkan atau ditegahkan dari sebarang makanan 
yang baik dan enak, malah segala makanan yang baik 
dan enak itu adalah halal kepada mereka dan tidak 
ada makanan yang diharamkan kepada mereka 
kecuali makanan-makanan yang keji. Dari segi realiti 
segala makanan yang telah diharamkan Allah itu ialah 
makanan-makanan yang memang dijijikkan oleh 
fitrah manusia yang suci dari segi fizikalnya seperti 
bangkai, darah, daging babi atau dibencikan oleh hati 
yang Mu'min seperti sembelihan yang disembelih atas 
nama yang lain dari Allah atau disembelih kerana 
berhala atau menilik nasib dengan azlam yang 
menjadi sejenis perjudian. 


Pemerhati sejarah zaman itu dapat merasakan 
bahawa Islam telah menimbulkan satu perubahan 
yang amat mendalam dalam jiwa orang-orang Arab. 
Islam telah menggoncangkan jiwa mereka dengan 
goncangan yang begitu kuat hingga tercampak 
darinya segala keladak jahiliyah. Islam telah membuat 
kaum Muslimin yang telah dipungut olehnya dari kaki 
bukit untuk dibawa naik ke puncak yang tinggi itu 
merasa bahawa mereka dilahirkan semula atau 
diciptakan semula di samping membuat mereka 
merasa begitu mendalam betapa jauhnya 
perpindahan dan lompatan mereka, betapa mulianya 
kemuncak yang didaki mereka dan betapa besarnya 
ni’mat yang dikurniakan kepada mereka. Oleh kerana 
itu seluruh minat mereka tertumpu kepada usaha- 
usaha menyesuaikan diri mereka dengan sistem hidup 
Rabbani yang telah dirasakan keberkatannya ke atas 
mereka itu dan tertumpu kepada usaha-usaha 
berwaspada dari melanggar peraturan-peraturannya. 
Keinginan menjauhi dosa dan perasaan bimbang dan 
risau dari segala sesuatu yang biasa diamalkan mereka 
di masa jahiliyah itu merupakan hasil dari perasaan 
mereka yang amat mendalam dan hasil dari 
goncangan Islam yang amat kuat. 

Oleh sebab itu mereka terus bertanya Rasulullah 
s.a.w. setelah mereka mendengar ayat-ayat 
pengharaman: 

"Apakah makanan yang telah dihalalkan kepada 
mereka? "(4) 

agar mereka yakin terhadap kehalalannya sebelum 
mereka mendekatinya. 


Kemudian pertanyaan mereka dijawab: 


; s* 




"Katakanlah: Dihalalkan kepada kamu segala makanan yang 
baik dan enak. "(4) 


Binatang-binatang Tangkapan Dan Binatang 
Pemburu Halal Dimakan 

Di samping makanan-makanan baik yang 
dinyatakan secara umum itu ditambahkan pula 
dengan sejenis makanan yang lain, yang juga terbukti 
baiknya kerana ia disebut khusus selepas 
dikemukakan kenyataan yang umum itu. Makanan itu 
ialah binatang-binatang yang ditangkap oleh 
binatang-binatang pemburu yang terlatih seperti 
helang, rajawali, anjing-anjing pemburu atau harimau 
atau singa yang diajar dan dilatih oleh tuannya 
bagaimana cara hendak menangkap mangsanya: 



"Dan tangkapan binatang-binatang pemburu yang telah 
kamu ajarkannya selaku pelatih-pelatih binatang pemburu 
dari kepandaian yang telah diajarkan Allah kepada kamu. 
Oleh itu makanlah binatang-binatang yang telah 
ditangkapnya untuk kamu dan sebutlah nama Allah di 
atasnya (ketika melepasnya) dan bertaqwalah kepada Allah. 
Sesungguhnya Allah amat cepat hisab-Nya. "(4) 

Syarat halalnya binatang-binatang yang ditangkap 
oleh binatang-binatang pemburu yang terlatih ini 
ialah ia menangkap untuk tuannya, iaitu ia 
memegang apa yang ditangkapnya itu tanpa 
memakan sesuatu darinya kecuali tuannya tidak 
berada di situ lalu ia lapar (dan memakannya). Oleh 
itu apabila binatang-binatang pemburu ini memakan 
sesuatu dari mangsanya ketika ditangkap olehnya, 
maka binatang-binatang itu tidak dikira terlatih dan 
dia dikira memburu untuk dirinya bukan untuk 
tuannya oleh sebab itu tangkapannya tidak halal 
dimakan oleh tuannya walaupun sebahagian terbesar 
dari binatang yang dimakannya itu masih tersisa jika 
binatang ini membawa tangkapannya dalam keadaan 
masih hidup, tetapi sebahagian darinya telah 

dimakannya, maka binatang ini tidak boleh 
disembelih dan jika disembelih, maka ia tidak menjadi 
halal. 

Allah mengingatkan orang-orang yang beriman 
terhadap ni'mat binatang-binatang pemburu yang 
terlatih yang dikurniakan kepada mereka. Mereka 
telah mengajar binatang-binatang itu dengan ilmu 
pengetahuan yang telah diajar oleh Allah kepada 
mereka. Aliahlah yang telah mencipta dan 
menundukkan binatang-binatang pemburu itu untuk 
kegunaan mereka dan Allah telah membolehkan 
mereka mengajar dan melatih binatang-binatang itu 
dan Allah telah mengajar mereka bagaimana cara 
hendak mengajar dan melatihkannya. Ini adalah satu 
tarikan perhatian Al-Qur'an yang menggambarkan 
cara tarbiyah Al-Qur'an dan membayangkan tabi'at 
cara didikan Ilahi yang bijaksana yang tidak pernah 
mengabaikan sedetik pun dan satu peristiwa pun 
melainkan ia mencetuskan di dalam hati manusia rasa 
kesedaran terhadap hakikat yang utama.ini, iaitu 
hakikat bahawa Aliahlah yang mengurniakan segala 
sesuatu. Dialah yang mencipta dan Dialah yang 
mengajar. Dialah yang menundukkan segala sesuatu 
dan memberi kemudahan menggunakannya. Dan 
kepada Allah jua terpulangnya segala limpah kurnia 
dalam setiap harakat, setiap peroiehan dan setiap 
kemungkinan yang dicapai oleh makhluk. Oleh kerana 
itu orang yang Mu'min tidak lupa sedetik pun bahawa 
segala sesuatu yang wujud di dalam dirinya dan 
segala sesuatu dan peristiwa yang berada di 
sekelilingnya adalah dari Allah dan kepada Allah 
belaka. Orang yang Mu'min tidak lalai sedetik pun 
dari melihat tangan qudrat Allah dan kemurahan-Nya. 
Dalam setiap keazaman jiwanya, setiap goncangan 
sarafnya dan setiap harakat binatang-binatang yang 
memburu dan dengan seluruh kesedaran ini ia 
menjadi seseorang "Rabbani" mengikut 
pertimbangan yang betul. 

Cara Melepaskan Binatang Pemburu 

Dan Allah mengajar orang-orang yang beriman 
supaya menyebut nama Allah diatas buruan yang 
ditangkap oleh binatang-binatang pemburu itu, iaitu 
menyebut nama Allah ketika melepaskan binatang 
pemburu itu, kerana ia mungkin membunuh buruan 
itu dengan taring atau kukunya dan ini samalah 
dengan perbuatan menyembelihkannya. Jika nama 
Allah di suruh supaya disebut ketika menyembelihkan 
binatang, maka ia juga disuruh supaya disebut ketika 
melepaskan binatang pemburu itu. 

Kemudian (di dalam ayat yang berikut) ia 
memulangkan mereka kepada sikap bertaqwa kepada 
Allah dan menakutkan mereka terhadap hisab Allah 
yang amat pantas. Di sini Al-Qur'an mengikatkan 
semua persoalan halal dan haram itu dengan 
kesedaran taqwa yang menjadi asas bagi setiap niat 
dan setiap amalan dan tindakan di dalam kehidupan 
seseorang yang beriman. Kesedaran taqwa inilah yang 
mengubahkan seluruh hidup manusia kepada 
kegiatan mengadakan hubungan yang berterusan 
dengan Allah, kepada perasaan mengagungi 


kebesaran Allah dan kepada kegiatan sentiasa 
bermuraqabah dengan Allah sama ada dalam 
suasana-suasana yang sulit atau di dalam suasana 
yang nyata: 




"Dan bertaqwalah kepada Allah sesungguhnya Allah amat 
cepat hisab-Nya. "(4) 


Ayat yang berikut menerangkan lagi makanan- 
makanan yang dihalalkan kepada mereka dan 
menggabungkannya dengan pernikahan yang 
dihalalkan kepada mereka: 



"Pada hari ini Aku halalkan kepada kamu segala makanan 
yang baik dan enak dan makanan orang-orang dari Ahlil- 
Kitab (Yahudi dan Nasara) adalah halal untuk kamu dan 
makanan kamu ' adalah halal untuk mereka dan (dihalalkan 
kamu berkahwin dengan) perempuan-perempuan muhsan 
dari orang-orang yang beriman dan perempuan-perempuan 
muhsan dari kalangan Ahlil-Kitab sebelum kamu jika kamu 
memberi kepada mereka maskahwin mereka dengan 
maksud bernikah bukannya berzina dan bukan mengambil 
mereka sebagai perempuan-perempuan simpanan." (5) 

Demikianlah Al-Qur'an sekali lagi memulakan 
penerangannya tentang jenis-jenis keni'matan yang 
halal dengan firman-Nya: 



"Pada hari ini aku halalkan kamu segala makanan vanq baik 
dan enak." (5) 

Ayat ini menekankan maksud yang kami telah 
singgungkan tadi dan menghubungkan di antaranya 
dengan jenis-jenis keni'matan yang baru dan 
semuanya adalah baik-baik belaka. 


Di sini dapatlah kita menatap satu lembaran dari 
lembaran-lembaran toleransi Islam dalam hubungan 
dengan orang-orang bukan islam yang hidup dalam 
masyarakat Islam dalam negara Islam atau dengan 
orang-orang bukan Islam yang terikat dengan 
pertalian-pertalian zimmah dan perjanjian dari kaum 
Ahlil-Kitab. 

Toleransi Islam Terhadap Warga Negara 
Yang Bukan Islam 

Islam tidak berpada dengan hanya memberi 
kebebasan beragama kepada mereka kemudian 
memencilkan mereka hingga mereka hidup terasing 
atau tersisih di dalam masyarakat Islam, malah Islam 
liputi mereka dengan suasana hidup bersama, 
suasana hidup bermesra, berbudi bahasa dan 
bercampur-gaul. la menjadikan makanan (kaum Ahlil- 
Kitab) yang bukan Islam itu halal kepada orang Islam 
dan makanan-makanan orang-orang Islam halal 
kepada mereka agar suasana kunjung-mengunjung, 
suasana menerima tamu dan menjadi tamu, dan 
makan minum bersama dapat berlangsung dengan 
sempurna dan agar masyarakat seluruhnya berada di 
bawah naungan perasaan mesra dan toleransi, 
seterusnya Islam menjadikan perempuan-perempuan 
mereka yang muhsan halal bernikah dengan lelaki- 
lelaki Muslimin. Di sini perempuan-perempuan 
mereka yang muhsan itu disebut bersama-sama 
perempuan-perempuan yang muhsan dari kaum 
Muslimin. Ini adalah satu toleransi yang tidak dapat 
dikecapi melainkan oleh penganut-penganut Islam 
sahaja di antara penganut-penganut agama yang lain, 
kerana penganut Kristian dari sekta Katholik merasa 
keberatan atau berdosa dari bernikah dengan 
perempuan Kristian dari sekta Orthodoks atau sekta 
Protestant atau sekta Maroniyah. Tidak ada penganut 
Kristian yang sanggup melakukan pernikahan itu 
kecuali mereka yang keluar dari kepercayaan itu. 

Demikianlah -ternyata bahawa Islam adalah satu- 
satunya agama atau sistem hidup yang membenarkan 
wujudnya masyarakat sejagat, di mana tidak ada 
pemisahan dan pemencilan di antara orang-orang 
Islam dengan penganut-penganut agama Kitabi dan 
di mana tidak ada dinding-dinding yang memisahkan 
di antara penganut-penganut berbagai-bagai agama 
yang bernaung di bawah panji-panji masyarakat Islam 
dalam perkara-perkara yang berhubung dengan 
pergaulan hidup bersama dan perilakunya (tetapi 
dalam perkara-perkara yang berhubung dengan 
setiakawan dan setia bantu, maka ia mempunyai 
hukum yang berlainan yang akan dijelaskan oleh 
rangkaian ayat surah ini: 


Syarat halal berkahwin dengan perempuan- 
perempuan muhsan kaum Ahlil-Kitab adalah sama 
dengan syarat halal berkahwin dengan perempuan- 
perempuan muhsan kaum Muslimin, iaitu: 


$ 


& 






U 


"Jika kamu memberi maskahwin mereka kepada mereka 
dengan maksud bernikah bukannya berzina dan bukan 
mengambii mereka sebagai perempuan-perempuan 
simpanan. "(S) 


Yakni syarat halal berkahwin dengan mereka ialah 
dengan membayar maskahwin dengan tujuan 
perkahwinan syari'i, di mana suami menjaga, 
memelihara dan melindungi isterinya, bukannya wang 
pembayaran itu dijadikan jalan ke arah perzinaan dan 
penyimpanan teman wanita. Dalam perzinaan 
seorang perempuan boleh ditiduri oleh mana-mana 
lelaki, sedangkan di dalam penyimpanan teman 
wanita pula seorang perempuan dipunyai oleh 
seorang lelaki yang tertentu tanpa bernikah. Kedua- 
dua bentuk perhubungan lelaki perempuan ini adalah 
terkenal di dalam jahiliyah bangsa Arab dan 
diiktirafkan oleh masyarakat jahiliyah sebelum ia 
dibersihkan oleh Islam dan sebelum ia diangkat dari 
kaki bukit jahiliyah yang amat rendah itu ke 
kemuncakyang tinggi. 


Kemudian (ayat yang berikut) mengemukakan satu 
ulasan yang keras dan penuh ancaman: 



"Dan barang siapa yang menghapuskan keimanan , maka 
gugurlah amalannya dan di Akhirat kelak dia tergolong di 
dalam golongan orang-orang yang rugi"(5) 


Yakni seluruh peraturan ini bergantung kepada 
keimanan dan kesanggupan melaksanakan peraturan- 
peraturan ini. Itulah pencerminan dan bukti 
keimanan. Oleh itu sesiapa yang menyeleweng atau 
berpaling dari peraturan-peraturan ini bererti ia 
menghapus, menutup dan mengingkarkan keimanan, 
dan sesiapa yang menghapuskan keimanannya, maka 
segala amalannya dibatal dan dikembalikan balik 
kepadanya dan tidak diterima dan tidak diakui. Kata- 
kata "habita"((^^)) diambil dari kata-kata "hubut" 
yang bererti penyakit kembung yang membawa maut 
kepada binatang apabila ia memakan rumput yang 
beracun. Kekembungan ini merupakan satu 
gambaran terhadap hakikat amalan yang kosong dan 
sia-sia. Amalan itu kelihatan menggelembung dan 
membesar tetapi akhirnya kempis dan hilang tanpa 
kesan sama seperti binatang yang mengalami 
keracunan makanan lalu ditimpa penyakit kembung 
yang membawa maut. Dan di Akhirat kelak ia akan 
menerima kerugian di samping kesesiaan amalan dan 
kekosongannya di dunia itu. 

Ulasan yang keras dan ancaman yang menakutkan 
ini dikemukakan selepas diterangkan hukum syara 1 
yang berkaitan dengan makanan-makanan dan 
pernikahan-pernikahan yang halal dan haram. Ini 
menunjukkan wujudnya hubungan yang erat di 
antara semua bahagian peraturan-peraturan agama 
ini, iaitu setiap bahagian peraturan merupakan 
"agama" yang tidak boleh ditentangi dengan apa 
cara dan amalan yang bertentangan itu sama ada 
kecil atau besar tidak akan diterima. 

(Pentafsiran ayat 6] 

Di bawah naungan pembicaraan mengenai 
makanan-makanan yang baik dan perempuan- 
perempuan yang baik itu dikemukakan pula perkara 
solat dan hukum-hukum Taharah untuk mengerjakan 
solat: 


Hukum-hukum Taharah untuk Mengerjakan Solat 



"Wahai orang-orang ygang beriman ! Apabiia kamu bangkit 
untuk mengerjakan solat, maka hendakiah kamu basuh 
muka kamu dan kedua tangan kamu sampai kepada siku 
dan hendaklah kamu sapu sebahagian dari kepala kamu dan 
basuh kaki kamu sampai kepada dua buku laii, dan jika 
kamu berhadas besar maka hendaklah kamu bersuci 
(dengan mandi) dan jika kamu sakit atau dalam persafiran 
atau salah seorang dari kamu datang dari tempat buang air 
atau kamu saling bersentuh dengan perempuan, sedangkan 
kamu tidak mendapat air maka hendaklah kamu 
bertayammum dengan tanah yang suci, iaitu sapulah muka 
kamu dan tangan kamu dengan tanah itu. Allah tidak sekali- 
kali berkehendak untuk menjadikan sebarang kesukaran 
kepada kamu, tetapi dia berkehendak untuk membersihkan 
kamu dan untuk menyempurnakan ni'mat-Nya kepada kamu 
supaya kamu bersyukur. "(6) 


Pembicaraan solat dan Taharah di samping 
pembicaraan makanan-makanan yang baik dan 
perempuan-perempuan yang baik, penerangan 
hukum-hukum Taharah di samping penerangan 
hukum-hukum perburuan dan ihram juga tindak layan 
terhadap orang-orang yang telah menghalangkan 
kaum Muslimin dari Masjidil-Haram itu bukanlah 
suatu kebetulan kerana semata-mata hendak 
memberi penjelasan dan bukanlah suatu pembicaraan 
yang jauh dari suasana konteks pembicaraan ayat dan 
matlamat-matlamatnya, malah pembicaraan dan 
penerangan itu adalah dibuat sesuai dengan 


tempatnya dan ia juga dibuat kerana ada hikmatnya 
di dalam susunan Al-Qur'an. 

Pertama: Ayat AI-Qur'an menarik perhatian kepada 
satu keni'matan yang baik dari jenis yang lain, iaitu 
keni'matan rohaniyah yang tulen di samping 
keni'matan makanan-makanan yang baik dan 
perempuan-perempuan yang baik, iaitu keni'matan di 
mana hati orang yang beriman mendapat keni'matan 
yang tidak didapatinya di dalam seluruh keni'matan 
yang lain. Itulah keni'matan pertemuan dengan Allah 
di dalam suasana suci, khusyu' dan jernih hening. Ini 
bererti bahawa sesudah Al-Qur'an selesai 
memperkatakan keni'matan makanan dan 
perkahwinan ia meningkatkan pula kepada 
memperkatakan keni'matan Taharah dan solat untuk 
melengkapkan berbagai-bagai jenis keni'matan di 
' dalam hidup manusia dan dengan keni’matan- 
keni'matan itu tercapailah kesempurnaan yang 
sepadu di dalam kewujudan manusia. 

Dalam Islam Ada Pemisahan Dalam Hukum-hukum 
Ibadat Dan Hukum-hukum Mu'amalah 

Kedua: Al-Qur'an menarik perhatian bahawa 
hukum-hukum Taharah dan solat sama seperti 
hukum-hukum makanan dan perkahwinan, sama 
seperti hukum-hukum perburuan daiam masa ihlal 
dan ihram, sama seperti hukum-hukum 
bermu'amalah dengan manusia dalam masa 
keamanan dan peperangan dan sama dengan hukum- 
hukum selanjutnya yang akan diterangkan di dalam 
surah ini, iaitu semuanya merupakan ibadat kepada 
Allah dan semuanya merupakan agama Allah belaka. 
Oleh itu di dalam agama ini tidak ada pemisahan dan 
penceraian di antara apa yang diistilahkan di dalam 
ilmu fiqah di masa-masa kebelakangan ini dengan 
nama "hukum-hukum ibadat" dan "hukum-hukum 
mu'amalah." 

Pemisahan dan penceraian yang dilakukan oleh ilmu 
fiqah itu kerana mengikut kehendak karangan untuk 
menjeniskan hukum dan membuat bab-'babnya itu 
adalah tidak wujud dalam dasar sistem hidup Rabbani 
dan tidak pula wujud di dalam dasar syari'at 
islamiyah, kerana sistem hidup Rabbani adalah 
terbentuk dari kedua hukum-hukum yang sama itu 
dengan erti hukum-hukum ibadat adalah sama 
dengan hukum-hukum mu'amalah dari segi kedua- 
duanya membentuk agama Allah, syari'at Allah dan 
sistem hidup Rabbani dan kedua-duanya adalah sama 
sahaja, tiada salah satunya lebih utama dita'ati dan 
dipatuhi dari yang lain, malah setiap satu dari kedua- 
dua jenis hukum itu tidak mungkin berdiri sendiri 
tanpa yang satu lagi dan agama tidak mungkin tegak 
melainkan kedua-duanya sama-sama dilaksanakan 
dalam kehidupan kelompok Muslimin. 

Semua hukum-hukum itu merupakan 'aqad-'aqad 
dan perjanjian-perjanjian yang telah diperintah oleh 
Allah kepada orang-orang yang beriman supaya 
menunai dan memenuhinya dengan sempurna. 
Semuanya merupakan ibadat-ibadat belaka yang 
seharusnya ditunaikan dengan niat mendampingkan 

diri kepada Allah dan seluruhnya merupakan 
keislaman dan pengakuan seseorang Muslim terhadap 
‘Ubudiyahnya kepada Allah. 

Di sana tidak wujud "ibadat-ibadat" sahaja dan 
mua'malah-mua'malah sahaja melainkan dalam 
karangan menyusun hukum-hukum di dalam ilmu 
fiqah, sedangkan pada hakikatnya kedua-dua ibadat 
dan mua'malah dengan pengertian istilah ini adalah 
semuanya merupakan "ibadat-ibadat", "fardu- 
fardu", "‘agad-’agad dan perjanjian-perjanjian" 
dengan Allah belaka. 7 

Inilah perhatian yang ditudingkan oleh uslub Al- 
Qur'an ketika ia mengemukakan pelbagai hukum ini 
di dalam rangkaian ayat-ayat surah ini. 


****** 



" Wahai orang-orang yang beriman! Apabila kamu bangkit 
untuk mengerjakan solat. "(6) 


Solat ialah pertemuan dengan Allah, berdiri 
mengadap Allah S.W.T., berdo'a kepada Allah dan 
berbisik dengan Allah. Untuk menghadapi amalan ini 
perlulah diadakan persediaan yang tertentu, iaitu 
perlulah dilakukan pembersihan badan yang disertai 
dengan persiapan rohani. Pada hemat kami wallahu 
alam - dari sinilah diwajibkan wudhu' mengikut 
perhitungan kami wallahu a'lam - dan inilah fardu- 
fardunya yang dihuraikan di dalam ayat ini, iaitu 
membasuh muka, membasuh dua tangan sehingga 
dua siku, menyapu kepala dan membasuh dua kaki 
sehingga kepada dua buku lali dan di sekitar 
(pemahaman mengenai) fardhu-fardhu wudhu' ini 
terdapat perselisihan-perselisihan fiqhiyah yang kecil, 
yang terpenting dari perselisihan itu ialah adakah 
fardhu-fardhu ini wajib mengikut bagaimana tertib 
yang disebutkan itu? Atau ia memada dan sah 
dilakukan tanpa tertib? Dalam masalah ini terdapat 
dua pendapat Kewajipan mengambil wudhu' ialah 
dalam hadas yang kecil, tetapi dalam hadas yang 
besar atau janabah sama ada kerana hubungan 
kelamin atau bermimpi, maka diwajibkan mandi. 
Setelah selesai menghuraikan fardhu-fardhu wudhu' 
dan mandi, AI-Qur'an menjelaskan pula hukum 
bertayammum dalam keadaan-keadaan yang betikut: 

Keadaan tidak ada air bagi orang yang berhadas 
sama ada hadas kecil atau hadas besar. 

Hukum Tayammum 

Keadaan pesakit yang berhadas kecil yang 
memerlukan berwudhu' tetapi tidak dapat 
menggunakan air kerana memudaratkannya atau 
keadaan pesakit yang berhadas besar yang 
mewajibkan mandi tetapi tidak dapat menggunakan 
air kerana membahayakan kesihatannya. 


7 Lihat bab "As-Syumul" dalam buku 


Keadaan musafir yang berhadas kecil atau besar: 


Al-Qur'an mengungkapkan hadas kecil dengan 
firman-Nya: 


-W3' sa fUi 

"Atau salah seorang dari kamu datang dari tempat 
membuang air." (6) 


Kata-kata bererti "tempat yang rendah" di 

mana mereka membuang air. Maksud dari ungkapan 
"datang dari tempat membuang air" ialah kiasan dari 
perbuatan menunaikan hajat sama ada membuang air 
kecil atau air besar. 


Dan ia mengungkapkan hadas besar dengan 
firman-Nya. 



"Atau kamu saling bersentuh dengan perempuan. "(6) 

Pengungkapan yang halus ini cukup untuk kinayah 
dari perbuatan "hubungan kelamin". 

Dalam keadaan-keadaan yang seperti ini seorang 
yang berhadas sama ada hadas kecil atau hadas besar 
tidak boleh mengerjakan solat sehingga ia 
bertayammum dengan menggunakan sesuatu dari 
debu tanah yang bersih walaupun debu tanah yang 
berada di atas belakang binatang kenderaan atau di 
dinding. Cara bertayammum ialah menepuk debu 
tanah itu dengan dua tapak tangannya kemudian 
menyapu muka dengan kedua-duanya kemudian 
menyapu dua tangan sampai kepada kedua siku, iaitu 
dengan sekali tepuk sahaja untuk menyapu muka dan 
dua tangan atau dengan dua kali tepuk (sekali untuk 
muka dan sekali pula untuk dua tangan) berdasarkan 
dua pendapat 

Di sana terdapat beberapa perselisihan fiqhiyah di 
sekitar maksud firman Allah: 



"Atau kamu saling bersentuh dengan perempuan."(6) 

Apakah yang dimaksudkan di dalam ayat ini ialah 
semata-mata saling bersentuhan sahaja? Atau yang 
dimaksudkannya ialah hubungan kelamin? Dan 
apakah yang dimaksudkan dengannya ialah 
persentuhan dengan nafsu keinginan dan perasaan 
keni'matan atau persentuhan tanpa nafsu keinginan 
dan perasaan keni'matan? Untuk menjawabnya 
terdapat perselisihan pendapat. 

Begitu juga di sana terdapat perselisihan pendapat 
apakah semua jenis sakit boleh mengharuskan 
tayammum? Atau hanya khusus dengan penyakit 
yang tidak boleh kena air sahaja? Untuk 
menjawabnya terdapat pandangan-pandangan yang 
berbeza. 

Kemudian apakah kedinginan air sahaja tanpa sakit 
atau semata-mata takut sakit dan bimbangkan 

kemudaratan boleh menjadi sebab yang 
mengharuskan bertayammum? Mengikut pendapat 
yang lebih rajih boleh. 


Pada penghabisan ayat ini dikemukakan ulasan 
yang berikut: 



"Allah sekali-kali tidak berkehendak untuk menjadikan 
sebarang kesukaran kepada kamu t tetapi Dia berkehendak 
untuk membersihkan kamu dan untuk menyempurnakan 
ni'mat-Nya kepada kamu supaya kamu bersyukur. "(6) 

Bersuci adalah satu keadaan yang wajib. Untuk 
mengadap Allah sebagaimana telah kami jelaskan dan 
keadaan suci itu terlaksana dengan sempurna dari 
segi jasmani dan rohani dengan mengambil wudhu' 
dan mandi wajib. 

Hukum tayammum telah diterangkan di bahagian 
yang akhir ayat ini. Dan ia memada untuk bersuci 
ketika tidak boleh didapati air atau ketika ada 
kemungkinan berlaku kemudaratan apabila 
digunakan air. Ini kerana Allah S.W.T. tidak 
berkehendak menyulitkan manusia dan menyusahkan 
mereka dengan beban taklif-taklif, malah tujuan Allah 
dengan Taharah itu ialah untuk membersihkan 
mereka dan mengurniakan ni'mat kepada mereka, 
juga untuk mendorong mereka supaya mensyukuri 
ni'mat itu agar Allah menambah dan menggandakan 
lagi pengurnian-Nya. Itulah kehalusan dan kemurahan 
limpah kurnia Allah, juga itulah dasar realistik dalam 
sistem hidup Rabbani yang mudah dan lurus ini. 


Hikmat Wudhu ' Mandi Dan Tayammum 


Hikmat mengambil wudhu 7 dan mandi yang 
dijelaskan dalam ayat berikut: 




% 




"Tetapi Dia berkehendak untuk membersihkan kamu dan 
untuk menyempurnakan ni'mat-Nya kepada kamu supaya 
kamu bersyukur"(6) 


telah membawa kita kepada hakikat kesatuan dan 
persamaan yang direalisasikan oleh Islam dalam syi'ar- 
syi'ar ibadat, undang-undang dan peraturannya. Oleh 
itu perbuatan mengambil wudhu' dan mandi wajib 
bukanlah bertujuan semata-mata untuk 
membersihkan badan hingga ada orang-orang yang 
ingin berfalsafah pada hari ini boleh berkata: Kami 
tidak perlu kepada peraturan wudhu' dan mandi 
sebagaimana yang diperlukan oleh orang-orang Arab 
yang primitif di zaman dahulu, kerana kami sentiasa 
mandi dan membersihkan anggota-anggota tubuh 


badan kami mengikut kehendak tamadun, malah 
peraturan wudhu' dan mandi merupakan satu usaha 
serampang mata dua yang bertujuan menyatukan 
kebersihan jasmani dan kebersihan rohani dalam satu 
amalan atau dalam satu ibadat, yang mana dengan 
ibadat inilah seorang Mu'min bertawajjuh kepada 
Allah. Aspek kebersihan rohani adalah lebih kuat dari 
aspek kebersihan jasmani, kerana ketika tidak dapat 
menggunakan air ia boleh digantikan dengan 
tayammum yang hanya merealisasikan kebersihan 
rohani yang lebih kuat itu. Di samping semuanya itu, 
agama Islam adalah satu sistem hidup yang umum, 
yang mampu menghadapi segala keadaan, segala 
persekitaran dan segala perkembangan dengan satu 
peraturan yang tetap hingga ia dapat merealisasikan 
hikmatnya dalam segala keadaan, persekitaran dan 
perkembangan dalam mana-mana bentuk dan 
pengertian. Dan hikmat itu tidak pernah hampa atau 
mungkir dalam keadaan apa sekalipun. 

Oleh sebab itu kita seharusnya lebih dahulu 
memahami rahsia-rahsia 'aqidah Islam ini sebelum kita 
mengeluarkan sesuatu fatwa mengenainya tanpa 
berpandukan Ilmu, hidayat dan kitab Al-Qur'an yang 
amat terang. Kita seharusnya lebih bersopan santun 
terhadap Allah sama ada dalam perkara-perkara yang 
kita tahu atau perkara-perkara yang kita tidak tahu. 

Begitu juga pembicaraan mengenai tayammum 
untuk mengerjakan solat ketika tidak dapat bersuci 
dengan wudhu' dan mandi atau ketika dibimbangi 
berlaku kemudaratan dengan sebab wudhu' dan 
mandi itu telah membawa kita kepada satu tarikan 
perhatian yang lain mengenai solat itu sendiri, iaitu ia 
menarik perhatian kita betapa besarnya kehendak 
agama Islam untuk menegakkan ibadat solat dan 
menghapuskan segala halangan yang menyekat 
pelaksanaan ibadat itu. Hukum-hukum ini di samping 
hukum-hukum yang lain seperti hukum solat di waktu 
ketakutan dan hukum solat semasa ditimpa sakit, iaitu 
mengerjakan solat dengan keadaan duduk atau 
baring mengikut bagaimana yang terdaya 

dilakukan semua hukum-hukum ini 

membuktikan betapa serius dan besarnya kehendak 
Islam untuk menegakkan ibadat solat. la 
menunjukkan sejauh mana sistem hidup islam 
bergantung kepada ibadat solat untuk merealisasikan 
tujuan-tujuan pendidikannya dalam membentuk dan 
mengasuh jiwa manusia, kerana ia menjadikan ibadat 
bertemu dengan Allah dan berdiri mengadap Allah itu 
sebagai saranan didikan yang mempunyai kesan yang 
amat mendalam, kerana solat tidak boleh diabai dan 
ditinggalkan sekalipun dalam keadaan yang paling 
sulit dan sukar, ini bererti Islam tidak membenar 
mana-mana halangan menyekat orang Islam dari 
berdiri mengadap dan bertemu dengan Allah. Atau 
menyekat pertemuan di antara hamba dengan 
Tuhannya agar ia tidak terputus dari Allah dengan apa 
sebab sekalipun. Itulah ibadat yang memberi 
kesegaran kepada hati, naungan yang rehat dan 
pertemuan yang manis. 

****** 

(Pentafsiran ayat 7) 

Setelah menjelaskan hukum-hukum Taharah dan 
hukum-hukum yang lain sebelum ini, maka ia diiringi 
dengan satu perintah supaya orang-orang yang 
beriman mengingati ni’mat keimanan yang telah 
dikurniakan kepada mereka, juga mengingati 
perjanjian Allah dengan mereka, iaitu perjanjian 
mengaku patuh dan ta'at kerana dengan perjanjian 
inilah mereka masuk ke dalam agama Islam 
sebagaimana telah diterangkan sebelum ini, dan 
seterusnya supaya mereka bertaqwa kepada Allah dan 
menginsafi bahawa Allah mengetahui segala isi hati 
manusia: 



"Dan kenangilah ni'mat Allah kepada kamu dan perjanjian - 
Nya yang telah diikat dengan kamu ketika kamu berkata: 
'Kami dengar dan kami ta'at dan bertaqwaiah kepada Allah 
sesungguhnya Allah Maha Mengetahui segala isi dada 
kamu."(7) 

Orang-orang Mu'min (angkatan pertama) yang 
ditujukan ayat ini bagi pertama kalinya kepada 
mereka adalah jelas mengetahui - sebagaimana telah 
dihuraikan sebelum ini - betapa tingginya nilai ni’mat 
Allah yang telah mengurniakan ni’mat agama ini 
kepada mereka, kerana mereka mendapati (dan 
menghayati) hakikat ni'mat itu dalam diri mereka 
sendiri, dalam kehidupan mereka, di dalam 
masyarakat mereka dan pada kedudukan mereka 
yang unggul di antara umat-umat manusia yang lain 
yang berada di sekeliling mereka. Oleh sebab itulah 
dalam ayat ini Al-Qur'an hanya berpada dengan 
memberi isyarat sahaja kepada ni'mat ini (tanpa 
huraian yang panjang) kerana isyarat itu sahaja sudah 
cukup untuk menarik hati dan pandangan mereka 
kepada hakikat yang agung itu yang memang tegak 
dan dapat dirasakan dalam kehidupan mereka. Begitu 
juga dengan hanya memberi isyarat sahaja kepada 
perjanjian ta'at dan patuh yang mereka ikatkan 
dengan Allah itu sudah cukup untuk menghadirkan 
hakikat yang diketahui mereka itu di samping 
menimbulkan di dalam hati mereka perasaan bangga 
kerana isyarat itu menempatkan mereka di sebelah 
pihak yang mengadakan perjanjian dengan Allah 
Tuhan Yang Maha Besar dan Mulia. Ini adalah satu 
kedudukan yang amat besar dan mulia di dalam 
perasaan orang-orang yang beriman apabila mereka 
memahami hakikat mereka dan menghayatinya 
dengan sepenuh penghayatan. 

Oleh sebab itu dalam perkara ini Allah menyerahkan 
mereka dalam ayat yang berikut kepada taqwa, 
kepada kesedaran hati mereka terhadap Allah dan 


kepada muraqabah mereka dengan Allah dalam 
bisikan-bisikan hati mereka yang tersembunyi: 



"Dan bertaqwalah kepada Allah sesungguhnya Allah Maha 
Mengetahui segala Isi dada kamu. "(7) 


Makna "Isi Dada " 

Ungkapan "jj^i (isi dada) adalah satu 

ungkapan yang memberi gambaran yang amat 
menarik dan penuh saranan dan kita seringkali 
menemui ungkapan ini di dalam Al-Qur'anul-Karim. 
Di sini eloklah kita menarik perhatian kepada 
kehalusan, keindahan dan saranan yang terkandung 
di dalam ungkapan ini. la bererti "isi dada" yang 
sentiasa berada dan melekat di dalam dada. Ia 
merupakan kata-kata kiasan yang mengertikan 
perasaan-perasan dan fikiran-fikiran yang tersembunyi 
dan rahsia-rahsia yang terpendam di dalam hati dan 
sentiasa bersama dengannya, tetapi walaupun 
semuanya tersembunyi, namun ia sentiasa terdedah 
dan terbuka kepada ilmu Allah yang mengetahui 
segala isi hati. 

****** 

(Pentafsiran ayat 8] 

Perjanjian Menegak Keadilan 

Di antara perjanjian yang telah diikati Allah dengan 
umat Muslimin ialah perjanjian memimpin dan 
menghukum umat manusia dengan penuh keadilan, 
iaitu keadilan yang mutlaq yang mempunyai neraca 
yang sama sekali tidak terpengaruh kepada sentimen- 
sentimen, kasih dan benci, tidak terjejas kepada 
hubungan kaum kerabat atau kepada kepentingan 
atau kepada keinginan hawa nafsu dalam keadaan 
apa sekalipun, keadilan yang lahir dari lunas 
pelaksanaan kewajipan memimpin dan menghukum 
kerana Allah Yang Maha Esa semata-mata tanpa 
terpengaruh kepada segala pengaruh yang lain dan 
keadilan yang terbit dari kesedaran terhadap 
pengawasan Allah dan ilmu-Nya yang mengetahui 
segala isi hati. Untuk maksud inilah Al-Qur'an berseru: 



"Wahai orang-orang yang beriman ! Hendaklah kamu jadi 
para penegak keadilan kerana Allah dan para saksi dengan 
adil dan janganlah sekali-kali perasaan benci kamu terhadap 
satu kaum itu mendorong kamu untuk berlaku tidak adil. 
Hendaklah kamu berlaku adil kerana keadilan itu lebih dekat 
kepada taqwa dan bertagwalah kepada Allah. 

Sesungguhnya Allah maha Mengetahui segala apa yang 
dilakukan kamu."(8) 

Perlaksanaan Keadilan Memerlukan 
Pengawalan Perasaan 

Allah S.W.T. melarang orang-orang yang beriman 
(angkatan pertama) dahulu dari bertindak secara 
menceroboh atau tidak adil kerana dipengaruhi 
perasaan marah dan benci terhadap orang-orang 
Musyrikin yang telah menghalangkan mereka dari 
Masjidil-Haram. Inilah kemuncak pengawalan 
perasaan dan toleransi yang Allah tingkatkan mereka 
kepadanya dengan perantaraan sistem pendidikan 
Rabbaniyah yang lurus. Mereka dilarang bertindak 
menyeleweng dari keadilan kerana didorongkan oleh 
sentimen marah dan benci. Itulah kemuncak yang 
amat tinggi untuk didaki dan amat sukar dan sulit 
untuk dicapai oleh seseorang, la merupakan satu 
peringkat di sebalik tidak menceroboh dan berhenti di 
batasnya untuk menegakkan keadilan dengan 
perasaan marah dan benci. Taklif yang .pertama - 
taklif supaya jangan menceroboh - adalah lebih 
mudah, ia merupakan satu tindakan negatif yang 
berakhir dengan menahan diri dari menceroboh, 
tetapi taklif yang kedua adalah lebih sukar kerana ia 
merupakan tindakan positif yang mendorong 
seseorang agar berlaku adil saksama terhadap orang- 
orang yang dimurkai dan dibencinya. 

Sistem pendidikan Rabbani yang bijaksana ini 
menyedari kesulitan dan kesukaran untuk mendaki 
kemuncak pengawalan perasaan dan oleh kerana itu 
ia lebih dahulu memberi bekalan untuk menolaknya 
ke arah itu: 



"Wahai orang-orang yang beriman i Hendaklah kamu jadi 
Para penegak keadilan kerana Allah. "(8) 


Dan pada akhirnya ia iringi pula dengan bekalan 
untuk menolaknya mencapai matlamat itu: 



"Dan bertaqwalah kepada Allah. Sesungguhnya Allah Maha 
Mengetahui segala apa yang dilakukan kamu. "(8) 


Jiwa manusia tidak dapat mendaki kemuncak 
pengawalan perasaan ini melainkan apabila ia 
berinteraksi secara langsung dengan Allah, melainkan 
apabila ia menegakkan keadilan semata-mata kerana 
Allah bukannya kerana sesuatu tujuan yang lain dan 
melainkan apabila ia menyedari bahawa mata 
pengawasan Ilahi sentiasa memerhati isi hatinya. 

Segala pandangan dan pertimbangan duniawi tidak 
dapat meningkatkan jiwa manusia dan 
menegakkannya di kemuncak pengawasan perasaan 
dan tiada yang lain dari sikap menegakkan keadilan 
semata-mata kerana Aliah, sikap berinteraksi secara 
langsung dengan Allah dan dari sikap membuang 
segala pandangan dan pertimbangan yang lain yang 
dapat membawa jiwa manusia ke kemuncak 
pengawasan perasaan ini. 


Tiada agama dan sistem hidup di bumi ini yang 
menjamin keadilan yang mutlaq terhadap musuh- 
musuh yang dimurkai dan dibenci sebagaimana yang 
dijamin oleh agama Islam ketika ia menyeru para 
penganutnya supaya menegakkan keadilan kerana 
Allah dan supaya berurusan secara langsung dengan 
Allah serta menafikan segala pandangan dan 
pertimbangan yang lain. 

Dengan asas-asas ini yang wujud dalam agama 
Islam, maka agama Islam menjadi agama insan yang 
bersifat sejagat, agama yang menjamin bagi seluruh 
manusia sama ada penganut-penganutnya atau 
bukan penganut-penganutnya hak menFmati keadilan 
di bawah naungannya dan agama yang menjadi 
kewajipannya menegakkan keadilan sebagai satu 
fardu ke atas para penganutnya, di mana mereka 
berinteraksi secara langsung dengan Allah biar 
bagaimanapun mereka menerima kemarahan dan 
kebencian manusia. 

Kewajipan umat Muslimin ialah menegakkan 
keadilan biar bagaimanapun mereka menempuh 
kesulitan dan kesusahan. 

Sejarah Telah Merakamkan Contoh-contoh 
Keadilan Islam Yang Gemilang 

Umat Muslimin telah pun menegakkan keadilan dan 
menunaikan kewajipan-kewajipan ini di zaman 
mereka berdiri teguh dan jujur di atas lunas-lunas 
agama Islam. Kewajipan-kewajipan menegakkan 
keadilan di dalam kehidupan mereka tidak pernah 
merupakan perintah-perintah yang kosong atau cita- 
cita ideal yang kosong, malah ia telah pun 
dihakikatkan di alam kenyataan di dalam kehidupan 
seharian mereka, la telah pernah menjadi kenyataan 
yang belum pernah disaksi oleh umat manusia dahulu 
atau selepasnya dan belum pernah dikenali manusia 
setinggi itu melainkan di dalam zaman kecemerlangan 
Islam sahaja. Contoh-contoh keadilan Muslimin yang 
dirakamkan di dalam sejarah adalah amat banyak dan 
contoh-contoh inilah yang menjadi saksi bahawa 
perintah-perintah dan kewajipan-kewajipan Rabbani 
ini telah berubah di dalam kehidupan umat Muslimin 
menjadi satu sistem hidup di alam kenyataan yang 
dilaksanakan oleh mereka dengan selesa dan mudah, 
tergambar di dalam kegiatan hidup seharian mereka 
yang lumrah. Perintah-perintah dan kewajipan- 
kewajipan Rabbani itu bukannya hanya menjadi cita- 
cita ideal yang khayali dan bukan hanya menjadi 
contoh-contoh secara individu, malah ia menjadi ciri 
hidup yang jelas yang membuat orang ramai tidak 
dapat melihat adanya jalan baik yang lain dari jalan 
Islam. 

Apabila kita meninjau dari kemuncak yang tinggi ini 
dan melihat jahiliyah di segala zaman dan negerinya - 
termasuk jahiliyah di zaman-zaman moden - kita akan 
melihat betapa jauhnya jarak perbezaan di antara 
sistem hidup yang diciptakan Allah untuk manusia 
dengan sistem-sistem hidup yang diciptakan oleh 
manusia sendiri untuk sesama manusia dan betapa 
jauhnya jarak perbezaan di antara kesan-kesan dari 

sistem-sistem hidup ciptaan manusia dengan kesan- 
kesan dari sistem hidup Rabbani yang unik di dalam 
hati nurani manusia dan kehidupan mereka. 

Orang ramai kadang-kadang mengetahui dasar- 
dasar yang menarik lalu mereka memekik-mekikkan 
slogannya kepada umum, tetapi soal mengetahui dan 
memekik-mekikkan slogan dasar-dasar itu merupakan 
satu perkara, sedangkan soal merealisasikan di alam 
kenyataan merupakan satu perkara yang lain pula. 
Dasar-dasar yang dipekik-pekikkan itu adalah tabi'i 
andainya ia tidak terlaksana di alam kenyataan, 
kerana yang penting di sini bukannya persoalan orang 
ramai harus diseru kepada dasar-dasar ini, tetapi yang 
penting di sini ialah siapakah yang menyeru mereka 
kepada dasar-dasar ini, pihak manakah yang 
mengeluarkan seruan ini, apakah pengaruh dan kuasa 
seruan ini kepada hati nubari manusia dan di 
manakah tempat kembali orang ramai untuk mereka 
kembali kepadanya dengan hasil-hasil penat lelah 
mereka dalam perjuangan menghakikatkan dasar- 
dasar ini? 

Nilai seruan atau da'wah agama yang mengajak 
manusia kepada dasar-dasar yang diperjuangkan itu 
adalah terletak pada kuasa agama itu sendiri yang 
diambil dari Allah. Oleh itu di atas landasan apakah si 
anu itu dan si anu ini mengeluarkan seruannya? 
Apakah kuasa dan pengaruhnya ke atas jiwa dan hati 
manusia? Apakah balasan-balasan yang disediakan 
olehnya untuk manusia apabila mereka kembali 
kepadanya dengan hasil-hasil penat lelah mereka 
dalam perjuangan merealisasikan dasar-dasar ini di 
alam kenyataan? 

Ribuan manusia memekik-mekik slogan keadilan, 
kebersihan, kebebasan, peningkatan jiwa, toleransi, 
kasih sayang, pengorbanan dan pengutamaan 
kepentingan orang lain, tetapi pekikan dan laungan 
mereka tidak menggegarkan hati nurani manusia dan 
tidak menerapkan pengaruhnya ke dalam hati mereka 
kerana laungan dan seruan itu tidak mempunyai 
sebarang pengaruh dan kuasa yang diturunkan Allah! 

Yang penting di sini bukannya pembicaraan dan 
percakapan, tetapi yang pentingnya ialah* siapakah di 
sebalik pembicaraan dan percakapan itu? 

Orang ramai mendengar laungan dan seruan dari 
manusia yang sama seperti mereka yang memekikkan 
dasar-dasar, contoh-contoh ideal dan slogan-slogan 
yang tidak mempunyai sebarang kuasa dari Allah. 
Apakah kesan laungan dan seruan itu? Fitrah orang 
ramai menyedari bahawa seruan-seruan itu tidak lain 
dan tidak bukan melainkan hanya bimbingan- 
bimbingan dan arahan-arahan dari manusia yang 
sama sebulu dengan mereka. Bimbingan dan arahan 
itu mempunyai ciri-ciri kejahilan, kelemahan, 
kehawaan nafsu dan ketidaksempurnaan yang 
dipunyai oleh manusia dan di atas asas inilah fitrah 
mereka menerima bimbingan-bimbingan dan arahan- 
arahan itu dan oleh sebab inilah juga ia 'tidak 


mempunyai apa-apa pengaruh dan kuasa ke atas 
fitrah manusia, ia tidak dapat menggoncang dan 
menggegarkan hati mereka, malah ia mempunyai 
kesan yang amat lemah di dalam kehidupan mereka. 

Perintah-perintah Agama Disepadukan Dengan 
Tindakan Merealisasikannya Dalam 
Membentukkan Masyarakat 

Nilai perintah-perintah ini di dalam agama ialah ia 
akan bersepadu dengan tindakan-tindakan untuk 
membentuk dan mengendalikan kehidupan. Perintah- 
perintah itu bukannya dilontarkan ke udara begitu 
sahaja. Tetapi apabila agama berubah menjadi 
perintah-perintah kosong sahaja dan menjadi 
lambang-lambang kosong sahaja, maka ia tidak dapat 
dilaksana dan direalisasikan di alam kenyataan 
sebagaimana kita dapat melihat keadaan yang 
sedemikian di setiap tempat 

Di sana pasti wujud satu sistem hidup yang 
merangkumi seluruh bidangnya, mengikut sistem 
agama ini dan di bawah naungan sistem ini agama 
dapat melaksanakan perintah-perintahnya di alam 
kenyataan, di mana perintah-perintah dan tindakan- 

tindakan bekerjasama dan bersepadu inilah 

"agama" dalam konsep Islam, iaitu agama yang 
terlambang dalam satu sistem yang mengendalikan 
segala aspek kehidupan. 

Dan apabila konsep agama ini direalisasikan di 
dalam kehidupan kelompok Muslimin, mereka dapat 
melihat seluruh umat manusia dari puncak yang tinggi 
itu, dan kini puncak ini masih terus mengawan tinggi 
di atas kaki-kaki bukit jahiliyah di zaman moden 
sebagaimana ia telah mengawan tinggi di atas kaki 
bukit jahiliyah umat Arab dan lainnya (di zaman 
silam), tetapi apabila agama berubah kepada 
khutbah, di atas mimbar-mimbar sahaja, atau kepada 
syi'ar-syi'ar ibadat di masjid-masjid sahaja dan 
meninggalkan tugas mengendali peraturan-peraturan 
kehidupan, maka hakikat agama tidak lagi wujud di 
dalam kehidupan manusia. 

****** 

(Pentafsiran ayat-ayat 9-11) 

Di sana pasti ada balasan-balasan dari Allah kepada 
orang-orang yang beriman yang sentiasa berinteraksi 
dan berhubung rapat dengan-Nya, iaitu balasan yang 
menggalak dan menguatkan semangat mereka untuk 
memikul tugas-tugas kepimpinan (umat manusia) dan 
menunaikan perjanjian mereka dengan Allah. Dan di 
sana pasti wujud perbezaan nasib kesudahan di sisi 
Allah di antara orang-orang kafir yang mendusta 
dengan orang-orang yang beriman dan mengerjakan 
amalan-amalan yang soleh: 

"Allah telah berjanji dengan orang-orang yang beriman dan 
mengerjakan amalan yang soleh bahawa mereka akan 
memperoleh I keampunan dan pahala yang amat besar (9). 
Dan orang-orang yang kafir dan mendustakan ayat-ayat 
Kami merekalah penghuni-penghuni Neraka. "(10) 

Hikmat Allah Mengumumkan Balasan Yang 

Dijanjikan-Nya Kepada Mu'minin Dan Kafirin 

Itulah balasan selaku pampasan kepada orang- 
orang yang berbakti yang telah kehilangan 
keni'matan-keni'matan hidup dunia dalam 
perjuangan memikul tugas-tugas yang tinggi itu. 
itulah balasan yang membuat tugas-tugas kepimpinan 
yang besar, yang menghadapi gelombang hawa nafsu 
manusia dan kedegilan mereka di muka, bumi ini 
menjadi kecil dan ringan. Seterusnya balasan itu 
merupakan satu keadilan Ilahi kerana ia tidak 
menyamakan di antara balasan orang-orang yang 
berbakti dengan balasan orang-orang yang jahat. Hati 
dan pandangan para Mu'minin pastilah digantungkan 
dengan keadilan dan balasan ini agar ia dapat 
berinteraksi secara langsung dengan Allah, bersih dari 
segala keinginan-keinginan yang bersangkutan 
dengan kehidupan yang menjadi batu penghalang. 
Setengah-setengah hati manusia merasa puas dengan 
perasaan mendapat keredhaan dari Allah, ia dapat 
mengecapi kemanisan keredhaan Ilahi di samping 
mengecapi kemanisan menunaikan perjanjian mereka 

dengan Allah tetapi sistem hidup Rabbani adalah 

bermua'malah dengan seluruh manusia, iaitu ia 
bermua'malah dengan tabi'at manusia dan dari 
tabi'at ini Allah mengetahui bahawa manusia 
memerlukan kepada perjanjian mendapat keampunan 
dan pahala yang besar, juga memerlukan kepada 
mengetahui balasan yang akan diterima oleh orang- 
orang kafir yang mendusta. Kedua-dua perjanjian ini, 
kerana kedua-dua perkara ini memberi kepuasan 
kepada tabi'at manusia dan meyakinkan mereka 
terhadap nasib kesudahan dan balasan yang akan 
diterima mereka, juga menyembuhkan dendam 
mereka terhadap kerenah-kerenah orang-orang yang 
jahat terutama apabila mereka diperintah berlaku adil 
saksama terhadap orang-orang yang dimarah dan 
dibenci mereka setelah mereka menghadapi 
tipudayanya dan gangguan yang jahat dari orang- 
orang itu. Sistem hidup Rabbani membimbing tabi'at 
manusia dengan berlandaskan hakikat mereka yang 
diketahui Allah dan Dia menyeru mereka dengan 
seruan yang membuka pintu-pintu perasaan mereka 
dan menarik hati mereka agar menyambut seruan itu. 
Selain dari itu janji keampunan dan pahala yang besar 
merupakan petanda keredhaan Allah Yang Maha 
Pemurah. Kedua-duanya mengandungi rasa 
mendapat keredhaan di samping rasa mendapat 
keni'matan. 



Ayat yang berikut terus memperkuatkan semangat 
keadilan, kesaksamaan dan toleransi di dalam 
kelompok Muslimin dan menahan perasaan ingin 
menceroboh dan membalas dendam yang 
berkecamuk di dalam hati mereka sambil 
mengingatkan mereka terhadap ni'mat Allah yang 
telah menahan kaum Musyrikin dari menyerang 
mereka pada tahun Hudaybiyah - atau lainnya - di 
mana kaum Musyrikin berazam untuk melakukan 
pencerobohan ke atas mereka: 



"Wahai orang-orang yang beriman I Kenangilah ni'mat Aliah 
kepada kamu ketika satu kaum (Musyrikin) hendak 
menghulurkan tangan mereka menyerang kamu lalu Allah 
menahan tangan mereka dari menyerang kamu. Dan 
bertaqwalah kepada Allah dan kepada Allah jua hendaklah 
sekalian para Mu'minin berserah diri."(1 1) 


Kaum Muslimin Disarankan Agar Bersikap 
Pemaaf Terhadap Perbuatan-perbuatan 
Musuh Mereka Yang Silam 

Keterangan riwayat-riwayat telah berselisih tentang 
siapakah orang-orang yang dimaksudkan oleh ayat 
ini, tetapi menurut pendapat yang lebih rajih ayat ini 
memberi isyarat kepada peristiwa sekumpulan kaum 
Musyrikin yang telah berazam untuk bertindak 
khianat terhadap Rasulullah s.a.w. dan orang-orang 
Islam, tetapi mereka telah ditangkap dan Allah 
jatuhkan mereka menjadi tawanan orang-orang Islam 
(lihat huraian kami di dalam tafsir Surah al-Fath). 

Walau peristiwa mana sekalipun, namun yang dicari 
di sini di dalam sistem pendidikan Rabbani yang unik 
ini ialah pelajaran dan contoh teladan darinya, iaitu 
kesanggupan orang-orang Islam mematikan perasaan 
marah dan dendam yang berkecamuk di dalam hati 
mereka terhadap kaum Musyrikin supaya mereka 
kembali tenang setelah mereka melihat bahawa 
Aliahlah yang telah melindungi dan memelihara 
mereka (dari serangan kaum Musyrikin itu), kerana di 
dalam suasana tenang dan ketenteraman sahaja, 
pengawalan perasaan, toleransi hati dan penegakan 
keadilan dapat dilaksanakan dengan mudah. Orang- 
orang Islam (di waktu itu) merasa malu andainya 
mereka tidak dapat menunaikan perjanjian mereka 
dengan Allah kerana Allah telah melindungi dan 
memelihara mereka dan menahan tangan kaum 
Musyrikin dari menyerang mereka. 

Kami tidak lupa berhenti sejenak di hadapan 
pengungkapan AI-Qur'an yang menggunakan 
gambaran yang menarik itu: 

"Ketika satu kaum (Musyrikin) hendak menghulurkan 
tangan mereka menyerang kamu ialu Ailah menahan tangan 
mereka dari menyerang kamu."(1 1) 


Ungkapan ini menggantikan (ungkapan biasa yang 
berikut): "Ketika satu kaum (Musyrikin) hendak 
menyerang dan menceroboh kamu, lalu Allah 
melindungi kamu dari serangan mereka." 

Gambaran fizikal dengan harakat menghulur 
tangan dan menahan tangan lebih hidup dari 
ungkapan biasa secara mental itu. Pengungkapan AH 
Qur'an selalu menggunakan cara gambaran dan 
harakat fizikal kerana cara ini dapat melepaskan arus 
pengungkapan yang sempurna seolah-olah ungkapan 
ini dilepaskan sekaligus bersama peristiwa fizikal yang 
diungkapkannya dan ia menggambarkan peristiwa itu 
dengan gambaran fizikal yang hidup dan bergerak. 
Itulah cara gaya pengungkapan Al~Qur'an. 8 


(Kumpulan ayat-ayat 12-26) 



8 Lihat huraian yang luas dalam bab "otjili cM" dari 
buku "OLA' A i" dan bab " dalam buku 

"Dan sesungguhnya Allah telah mengambil perjanjian dari 
Bani israei dan Kami telah angkatkan dari kalangan mereka 
dua belas orang pemimpin dan Allah berfirman: 
Sesungguhnya Aku bersama kamu dan sesungguhnya jika 
kamu mendirikan soiat, menunaikan zakat beriman kepada 
rasul-rasul-Ku dan menyokong mereka serta memberi 
pinjaman yang baik kepada Aliah nescaya Aku hapuskan 
dosa-dosa kamu dan Aku masukkan kamu ke dalam Syurga 
yang mengalir di bawahnya sungai-sungai. Oleh itu sesiapa 
di antara kamu yang kafir selepas itu , maka sesungguhnya 
dia telah sesat dari jaian yang lurus (12). Oleh kerana mereka 
membatalkan perjanjian mereka Kami telah melaknatkan 


mereka dan menjadikan hati mereka keras membatu. 
Mereka mengubahkan kalam Allah dari tempat-tempatnya 
yang sebenar dan mereka telah melupakan sebahagian 
pengajaran yang telah diperingatkan kepada mereka dan 
engkau (Muhammad) masih melihat perbuatan yang khianat 
dari golongan mereka kecuali segelintir sahaja dari mereka 
(yang tidak melakukan pengkhianatan itu) (tetapi) maafkan 
mereka dan biarkan mereka. Sesungguhnya Allah kasihkan 
para muhsinin (13). Dan di antara orang-orang yang telah 
mengatakan : " Kami adalah orang-orang Nasara" Kami telah 
mengambil perjanjian dari mereka , tetapi mereka telah 
melupakan sebahagian pengajaran yang telah diperingatkan 
kepada mereka lalu Kami timbulkan permusuhan dan 
kebencian di antara mereka sehingga hari Kiamat dan kelak 
Allah akan memberitakan kepada mereka segala apa yang 
dilakukan mereka (14). Wahai Ahlil-Kitab! Sesungguhnya 
telah datang kepada kamu rasul Kami yang menjelaskan 
kepada kamu banyak dari isi kandungan kitab (Injil dan 
Taurat) yang kamu sembunyikannya dan banyak pula yang 
diabaikan olehnya (Muhammad). Sesungguhnya telah 
datang kepada kamu dari Allah nur dan sebuah kitab (Al- 
Q u r' a n) yang amat jelas (15). Dengannya (Ai-Qur'an) Allah 
memberi hidayat kepada mereka yang mengikut keredhaan- 
Nya ke jalan kedamaian dan mengeluarkan mereka dari 
kegelapan-kegelapan kepada nur yang terang-benderang 
dengan keizinan-Nya dan memimpin mereka ke jaian yang 
lurus (16). Sesungguhnya telah kafirlah orang-orang yang 
berkata: "Sesungguhnya Allah itu ialah al-Masih putera 
Maryam" katakanlah: "Siapakah yang berkuasa 

menghalangkan sesuatu dari kehendak Afiah jika Dia hendak 
membinasakan al-Masih putera Maryam^ dan bondanya serta 
sekalian penghuni bumi. Dan Allah memiliki kerajaan langit 
dan bumi dan kejadian-kejadian di antara keduanya dan 
Dialah yang berkuasa menciptakan segala apa yang disukai- 
Nya dan Allah Maha Berkuasa di atas segala sesuatu (17). 
Dan orang-orang Yahudi dan Nasara telah berkata: "Kamilah 
putera-putera Allah dan para kekasih-Nya" katakanlah: 
"Mengapa pula Allah meng'azabkan kamu kerana dosa-dosa 
kamu ? Malah sebenarnya kamu adalah manusia biasa di 
antara mereka yang telah diciptakan Allah. Dia memberi 
keampunan kepada siapa yang dikehendaki-Nya dan 
meng'azabkan siapa yang dikehendaki-Nya. Dan Allah 
memiliki kerajaan langit dan bumi dan kejadian di antara 
keduanya dan kepada-Nya tempat kembali (18). Wahai Ahlil- 
Kitab! Sesungguhnya telah datang kepada kamu rasul Kami 
menjelaskan (peraturan syarfat) kepada kamu ketika 
terputusnya pengiriman rasul-rasul agar kamu tidak dapat 
berdalih: "Tidak pernah datang kepada kami seorang rasul 
pun yang menyampaikan berita gembira dan tidak pula yang 
memberi amaran." Sebenarnya telah datang kepada kamu 
rasul yang menyampaikan berita gembira dan memberi 
amaran Dan Allah Maha Kuasa di atas segala sesuatu (19). 
Dan (kenangilah) ketika Musa berkata kepada kaumnya: 
"Wahai kaumku! Hendaklah kamu ingat kepada ni'mat Allah 
yang telah dikurniakan kepada kamu sewaktu Dia telah 
menjadikan para anbia' di dalam kalangan kamu dan 
menjadikan kamu selaku raja-raja. Dan Allah telah 
mengurniakan kepada kamu ni'mat-nTmat yang belum 
pernah dikurniakan kepada seseorang pun dari umat-umat 
yang lain (20). Wahai kaumku I Masuklah ke tanah suci yang 
telah ditetapkan Allah kepada kamu dan janganlah kamu 
mundur ke belakang nescaya kelak kamu menjadi orang- 
orang yang rugi (21). Mereka berkata: "Wahai Musa! 
Sesungguhnya di dalam negeri itu ada satu kaum yang 
gagah perkasa dan sesungguhnya kami tidak akan dapat 
memasukinya sehingga mereka keluar darinya. Oleh itu jika 
mereka keluar darinya, maka kami tetap akan memasukinya 
(22). Lalu berkatalah dua orang lelaki dari golongan mereka 
yang takut kepada Allah dan yang telah Aliah kurniakan 

kepada keduanya ni'mat keyakinan: " Hendaklah kamu 
masuk menyerang mereka melalui pintu (kota) dan jika kamu 
memasukinya , maka kamu tetap akan mendapat 
kemenangan. Oleh itu hendaklah kamu bertawakkai kepada 
Allah jika kamu benar-benar beriman (23). Mereka berkata: 
" Wahai Musai Kami tidak akan memasukinya buat selama- 
lamanya selagi kaum itu berada di dalamnya. Oleh itu 
pergilah engkau bersama Tuhanmu dan berperanglah kamu 
berdua. Sesungguh-nya kami hanya akan menunggu di sini 
sahaja (24). Ujar Musa:"Wahai Tuhanku! Sesungguhnya aku 
tidak menguasai kecuali diriku dan saudaraku sahaja. Oleh 
sebab itu pisahkan di antara kami dengan kaum yang fasiq 
itu (25). Firman Aliah (jika demikian ), maka sesungguhnya 
negeri itu adalah diharamkan ke atas mereka selama empat 
puluh tahun , (dan selama itu) mereka akan mengembara 
tanpa keruan di bumi (padang gurun) itu. Oieh itu janganlah 
engkau bersedih hati terhadap kaum yang fasiq itu. "(26) 

(Latar belakang dan pokok pembicaraan) 

Pada akhir pelajaran yang telah lepas Allah 
mengingatkan orang-orang Islam agar 
mengenangkan perjanjian Allah dengan mereka, juga 
mengingatkan mereka agar mengenangkan ni'mat 
Allah yang telah dikurniakan kepada mereka di dalam 
perjanjian itu supaya pihak mereka menunaikan 
tanggungjawab-tanggungjawab yang diminta mereka 
memeliharakannya dan supaya mereka menjauhkan 
diri dari perbuatan merombakkan perjanjian mereka 
dengan Allah. 

Kini seluruh pelajaran ini menumpukan sepenuhnya 
kepada huraian mengenai sikap kaum Ahlil-Kitab 
terhadap perjanjian-perjanjian mereka dan huraian 
mengenai balasan keseksaan yang telah menimpa 
mereka akibat dari perbuatan mereka yang 
membatalkan perjanjian-perjanjian itu -agar huraian ini 
- dari satu aspek - menjadi peringatan dan pengajaran 
kepada kelompok Muslimin yang dipetik dari 
lembaran-lembaran sejarah dan dari realiti hidup 
kaum Ahlil-Kitab sebelum mereka dan agar Allah 
dapat - dari satu aspek yang lain - menjelaskan 
undang-undangnya yang tidak pernah mungkir dan 
tidak pernah memilih kasih terhadap sesiapa pun, dan 
seterusnya agar Allah dapat - dari aspek yang ketiga - 
mendedahkan hakikat Ahlil-Kitab dan hakikat sikap 
mereka. Semuanya ini adalah bertujuan untuk 
menghapuskan tipu daya mereka di dalam barisan 
kaum Muslimin dan untuk menggagalkan segala 
komplot dan pakatan jahat mereka yang berselindung 
di sebalik pakaian ta'at dan berpegang teguh dengan 
agama mereka, sedangkan mereka sebenarnya telah 
pun membatalkan agama mereka sebelum ini dan 
memansukhkan segala perjanjian mereka dengan 
Allah. 

Pelajaran ini mengandungi huraian tentang 
perjanjian Allah dengan kaum Musa sewaktu mereka 
diselamatkan dari kehidupan yang hina di negeri 
Mesir kemudian mereka membatalkan perjanjian itu, 
juga huraian mengenai malapetaka yang telah 
menimpa mereka akibat dari pembatalan perjanjian 
itu, iaitu mereka telah dilaknatkan Allah dan diusir 
dari lapangan hidayat dan ni'mat Seterusnya 


pelajaran ini mengandungi huraian tentang perjanjian 
Allah dengan orang-orang yang menggelarkan diri 
mereka sebagai orang-orang Nasara dan akibat buruk 
yang diterima mereka kerana perbuatan mereka 
membatalkan perjanjian itu, iaitu tercetusnya api 
permusuhan dan perseteruan di antara berbagai- 
bagai puak mereka yang berterusan sehingga hari 
Kiamat di samping huraian tentang sikap orang-orang 
Yahudi di hadapan tanah suci yang dijanjikan Allah 
supaya mereka memasukinya. Tetapi mereka 
berundur kerana takut dan pengecut dari tugas-tugas 
perjanjian untuk memenuhi perjanjian Allah dan 
mereka berkata kepada Musa: 



" Oleh itu pergilah engkau bersama Tuhanmu dan 
berperanglah kamu berdua sesungguhnya kami hanya akan 
menunggu di sini sahaja."(24) 


Di tengah-tengah penjelasan mengenai 
perjanjian-perjanjian itu dan sikap Ahlil-Kitab 
terhadapnya, AI-Qur'an mendedahkan 

penyelewengan yang berlaku di dalam 
J aqidah-'aqidah kaum Yahudi dan Nasara sebagai 
hasil dari perbuatan mereka melanggarkan perjanjian- 
perjanjian mereka dengan Allah, iaitu perjanjian 
mentauhidkan Allah dan menyerah diri kepada-Nya 
sebagai balasan terhadap ni'mat-ni'mat yang telah 
dikurniakan Allah kepada mereka dan terhadap 
jaminan-Nya untuk memberi kedudukan yang teguh 
kepada mereka. Mereka enggan menunaikan semua 
perjanjian itu dan akibatnya mereka menerima 
malapetaka laknat, berpecah-belah, terusir dan 
berpindah-randah. 

Begitu juga pelajaran ini mengandungi usaha 
berda'wah kepada mereka supaya pulang semula ke 
pangkuan hidayat yang dibawa kepada mereka oleh 
Rasul yang terakhir di samping menolak alasan yang 
dikemukakan mereka iaitu oleh kerana mereka telah 
dilalui masa yang begitu lama sejak kedatangan nabi- 
nabi mereka yang akhir, maka mereka telah terlupa 
dan terkeliru (terhadap pengajaran agama mereka). 
Kini utusan Allah yang menyampaikan berita gembira 
dan memberi amaran telah pun datang kepada 
mereka dan dengan kedatangannya gugurlah alasan 
mereka dan tegaklah dalil yang benar. 

Di tengah-tengah da'wah ini dapat dilihat dengan 
jelas kesatuan agama Allah - pada asasnya - dan 
kesatuan perjanjian Allah dengan sekalian hamba- 
Nya, iaitu mereka semua berjanji beriman dengan 
Allah dan mentauhidkan-Nya, mereka bejanji beriman 
kepada para rasul-Nya tanpa membeza-bezakan di 
antara mereka, mereka berjanji untuk menolong para 
rasul, untuk mendirikan solat, mengeluarkan zakat 
dan menginfaqkan rezeki Allah ke jalan Allah itulah 
perjanjian yang menetapkan 'aqidah yang betul, 
ibadat yang betul dan asas-asas peraturan 
kemasyarakatan yang betul. 

Sekarang marilah kita memperkatakan hakikat- 
hakikat ini mengikut bagaimana yang dihuraikan di 
dalam rangkaian ayat-ayat Al-Qur'anul-Karim: 


(Pentafsiran ayat-ayat 12 - 14) 



"Dan sesungguhnya Allah telah mengambil perjanjian dari 
Bani Israel dan Kami telah angkatkan dari kalangan mereka 
dua belas orang pemimpin dan Allah berfirman: 
"Sesungguhnya Aku bersama kamu dan sesungguhnya jika 
kamu mendirikan solat menunaikan zakat beriman kepada 
rasul-rasul-Ku dan menyokong mereka serta memberi 
pinjaman yang baik kepada Allah nescaya Aku hapuskan 
dosa-dosa kamu dan Aku masukkan kamu ke dalam Syurga 
yang mengalir di bawahnya sungai-sungai Oleh itu sesiapa 
di antara kamu yang kafir seiepas itu , maka sesungguhnya 
dia telah sesat dari jalan yang lurus (12). Oleh kerana mereka 


membatalkan perjanjian mereka Kami telah melaknatkan 
mereka dan menjadikan hati mereka keras membatu. 
Mereka mengubahkan kalam Allah dari tempat-tempatnya 
yang sebenar dan mereka telah melupakan sebahagian 
pengajaran yang telah diperingatkan kepada mereka dan 
engkau (Muhammad) masih melihat perbuatan yang khianat 
dari golongan mereka kecuali segelintir sahaja dari mereka 
(yang tidak melakukan pengkhianatan itu) (tetapi) maafkan 
mereka dan biarkan mereka. Sesungguhnya Allah kasihkan 
para Muhsinin (13). Dan di antara orang-orang yang 
mengatakan : "Kami adalah orang-orang Nasara" Kami telah 
mengambil perjanjian dari mereka , tetapi mereka telah 
melupakan sebahagian pengajaran yang telah diperingatkan 
kepada mereka lalu Kami timbulkan permusuhan dan 
kebencian di antara mereka sehingga hari Kiamat dan kelak 
Allah akan memberitakan kepada mereka segala apa yang 
dilakukan mereka. "(14) 

Perjanjian Allah dengan Bani Israel itu adalah satu 
perjanjian di antara dua pihak yang mengandungi 
syarat dan balasan dan ayat ini menyebut butir-butir 
perjanjian itu dengan syarat dan balasannya sekali 
selepas menyebut pematerian perjanjian itu dan 
keadaan-keadaan latar belakangnya. Perjanjian itu 
dimaterikan dengan dua belas orang pemimpin Bani 
Israel yang mewakili cawangan-cawangan keluarga 
Nabi Yaakub atau Israel, iaitu zuriat Asbat atau anak 
cucu Nabi Ya'kub yang berjumlah sebanyak dua belas 
Asbat. Butir-butir perjanjian itu adalah seperti berikut: 



"Dan Allah berfirman: "Sesungguhnya Aku bersama kamu 
dan sesungguhnya jika kamu mendirikan solat menunaikan 
zakat beriman kepada rasul-rasul-Ku dan menyokong 
mereka serta memberi pinjaman yang baik kepada Allah 
nescaya Aku hapuskan dosa-dosa kamu dan Aku masukkan 
kamu ke dalam Syurga yang mengalir di bawahnya sungai- 
sungai. Oleh itu sesiapa di antara kamu yang kafir selepas 
itu, maka sesungguhnya dia telah sesat dari jalan yang 
lurus." (12) 



"Sesungguhnya Aku bersama kamu. "(12) 

Ini adalah satu perjanjian yang amat besar. Oleh itu 
sesiapa yang Allah bersama dengannya, maka jelaslah 
tiada siapa pun lagi yang sanggup menjadi lawannya, 
walau bagaimana sekalipun kekuatan lawannya, 
namun pada hakikatnya ia adalah suatu kekosongan 
yang tidak mempunyai sebarang kewujudan dan 

kesan. Sesiapa yang Allah bersama dengannya, maka 
dia tidak akan kesesatan jalan, kerana kebersamaan 
Allah itu akan terus memberi hidayat dan kekuatan 
yang cukup kepadanya dan sesiapa yang Allah 
bersama dengannya, maka dia tidak akan gelisah dan 
tidak akan menderita, kerana kehampirannya kepada 
Allah akan terus memberi ketenteraman dan 
kebahagiaan kepadanya. Pendeknya sesiapa yang 
Allah bersama dengannya, maka ia tetap terjamin dan 
tetap sampai kepada matlamatnya dan tiada lagi apa- 
apa tambahan yang perlu dicari olehnya melebihi 
maqam kebersamaan yang mulia ini. 

Tetapi Allah tidak mahu menjadikan ni'mat 
kebersamaan-Nya dengan mereka secara 
serampangan dan tidak pula secara pilih kasih, iaitu 
bukan kerana kehormatan peribadi yang terputus dari 
sebab-sebab dan syarat-syaratnya yang dikehendaki di 
sisi Allah, tetapi kebersamaan itu adalah satu 
perjanjian yang mempunyai syarat dan balasannya. 

Makna Mendirikan Solat 

Syarat perjanjian itu ialah mendirikan solat iaitu 
bukannya semata-mata mengerjakan solat, kerana 
maksud dari mendirikan solat ialah mendirikannya di 
atas lunas-lunasnya yang sebenar yang dapat 
menjadikan solat itu tali hubungan yang haqiqi di 
antara hamba dengan Allah, dapat menjadikannya 
satu unsur asuhan dan pendidikan mengikut sistem 
hidup Rabbani yang lurus dan seterusnya dapat 
menjadikannya pencegah kejahatan dan 
kemungkaran *kerana malu berdiri di hadapan Allah 
kelak dengan membawa hasil-hasil kejahatan dan 
kemungkaran. 

Tujuan Memberi Zakat 

Dan (syarat yang kedua) ialah menunaikan zakat 
kerana mengi'tirafkan ni’mat Allah yang telah 
mengurniakan rezeki dan mengi'tirafkan Allah 
sebagai Pemilik harta yang sebenar dan kerana 
menyatakan keta'atan dan kepatuhan kepada Allah 
dengan amalan membelanjakan harta pengurniaan- 
Nya mengikut syarat yang diredhai-Nya. Ini 
berdasarkan hakikat bahawa Aliahlah. Pemilik harta 
yang haqiqi, sedangkan manusia bertindak selaku 
wakil-wakil-Nya sahaja. Zakat juga bertujuan untuk 
mewujudkan dasar takaful sosial yang menjadi tapak 
asas untuk ditegakkan kehidupan masyarakat islam, 
iaitu untuk membangunkan asas-asas kehidupan 
ekonomi di atas satu sistem yang dapat menjamin 
tidak berlakunya proses peredaran harta kekayaan di 
kalangan orang-orang yang kaya sahaja dan tidak 
berlakunya gejala penimbunan harta kekayaan di 
tangan segelintir individu-individu sahaja yang boleh 
menjadi punca kemerosotan dan kemelesetan 
ekonomi umum kerana kebanyakan mereka tidak 
dapat membeli dan mengguna. Dan gejala ini akan 
membawa kepada terhentinya putaran roda 
pengeluaran atau melambatkan putarannya di 
samping membawa kepada wujudnya golongan yang 
hidup mewah dan golongan yang hidup menderita 


dan timbulnya berbagai-bagai kerosakan akhlak dan 
kekacauan sosial di dalam masyarakat. Semua akibat 
yang buruk ini dapat dihindari dengan peraturan 
zakat dan dengan sistem hidup Rabbani yang dapat 
mengawal pengagihan kekayaan dan dapat 
mengendali putaran ekonomi. 

Dan (syarat yang ketiga) beriman kepada sekalian 
rasul tanpa sebarang pembezaan di antara mereka 
kerana seluruh mereka adalah datang dari Allah dan 
seluruh mereka membawa agama Allah. Sikap tidak 
mempercayai salah seorang dari mereka bererti tidak 
mempercayai seluruh mereka di samping bererti tidak 
mempercayai Allah yang telah mengutuskan seluruh 
mereka. 

Makna Percaya Kepada Rasul-Rasul 

Yang dimaksudkan dengan beriman kepada rasul- 
rasul itu bukannya semata-mata beriman secara 
negatif, malah pastilah disertai dengan tindakan 
positif membantu mereka dan menyokong mereka 
melaksanakan tugas-tugas yang telah diamanahkan 
Allah kepada mereka, iaitu membantu tugas-tugas 
da'wah mereka, yang mana hidup mereka telah 
mereka waqafkan seluruhnya untuk menyempurna 
tugas-tugas itu. 

Agama Allah Bukan Semata-mata Kefahaman I r tiqad 
Ban SyarVat Tetapi Perjuangan Memimpin Manusia 
Dengan Kefahaman Dan SyarVat Itu 

Di antara kewajipan-kewajipan beriman kepada 
agama Allah ialah setiap orang yang beriman harus 
bangkit berjuang untuk menyokong agama yang 
diimaninya, untuk menegakkannya di bumi ini dan 
untuk merealisasikannya di dalam kehidupan 
manusia, kerana agama Allah bukannya semata-mata 
kefahaman i'tiqad dan bukan pula semata-mata 
syi / ar-syi / ar ibadat, malah ia adalah satu sistem hidup 
yang realistik dan satu peraturan yang mempunyai 
garis-garis panduan yang jelas untuk mengendalikan 
urusan-urusan kehidupan. Setiap sistem hidup dan 
peraturan memerlukan bantuan dan sokongan, iaitu 
memerlukan usaha dan perjuangan untuk 
merealisasikannya dan untuk melindunginya selepas 
direalisasikannya jika tidak, maka orang yang beriman 
kepadanya dikira tidak menyempurnakan perjanjian. 

Selepas kewajipan membayar zakat ialah kewajipan 
menginfaqkan harta untuk Sabilullah. Allah sifatkan 
infaq ini sebagai pemberian pinjaman kepada-Nya, 
sedangkan pada hakikatnya Aliahlah tuan pemilik dan 
pengurnia harta yang dipinjamkan kepadanya itu, 
tetapi dengan limpah kemurahan-Nya ia namakan 
harta yang dikurniakan itu apabila diinfaqkan untuk 
Sabilullah sebagai pinjaman kepada Allah. 

Itulah syarat-syarat perjanjian dan adapun 
balasan-balasannya pula ialah: 

(Pertama) balasan dengan penghapusan dosa-dosa 
atau kesalahan-kesalahan. Seorang manusia tak 
kunjung melakukan kesalahan-kesalahan dan 

kesilapan-kesilapan. Ia tak kunjung tertarik 
mengerjakan perbuatan-perbuatan yang salah dan 
berdosa walaupun ia banyak melakukan kebaikan- 
kebaikan. Oleh itu balasan dengan penghapusan dosa 
kepadanya merupakan satu balasan yang amat besar, 
satu rahmat yang amat luas dari Allah dan satu 
penutupan kepada kelemahan dan kecuaiannya. 

(Yang kedua) balasan dengan Syurga yang mengalir 
di bawahnya sungai-sungai. Itulah limpah kurnia Allah 
yang tulen kepada manusia, la tidak dapat mencapai 
ni'mat Syurga ini dengan semata-mata amalannya, 
malah ia hanya dapat mencapaikan dengan limpah 
kurnia dari Allah apabila ia mengorbankan usahanya 
mengerjakan amalan yang terdaya dilakukannya. 

Di sana disebut pula satu syarat pembalasan di 
dalam perjanjian itu iaitu: 


"Oieh itu sesiapa di antara kamu yang kafir seiepas itu , maka 
sesungguhnya dia teiah sesat dari jalan yang lurus. "(12) 

Yakni selepas itu dia tidak akan mendapat hidayat 
lagi dan tidak akan pulang lagi dari kesesatan iaitu 
setelah dia melihat hidayat dengan sejelas-jelasnya, 
setelah dia mematerikan perjanjian itu dengan cukup 
terang, setelah dia mengenal pasti jalan yang lurus itu 
dengan jelas dan setelah dia yakin akan mendapat 
balasan. 

Itulah perjanjian Allah dengan para pemimpin Bani 
Israel bagi pihak orang-orang yang berada di 
belakang mereka dan seluruh mereka telah 
mempersetujui perjanjian itu dan oleh kerana itu 
perjanjian ini merupakan perjanjian bagi setiap orang 
dari mereka di samping menjadi perjanjian bagi umat 
Bani Israel yang terbentuk dari mereka. 

Apakah tindakan-tindakan yang telah dilakukan 
oleh Bani Israel? 

Mereka telah membatalkan perjanjian dengan Allah 
itu, mereka membunuh nabi-nabi mereka tanpa suatu 
alasan yang benar dan mereka telah merancangkan 
pembunuhan dan pensaliban Nabi 'Isa a.s. iaitu nabi 
mereka yang terakhir, mereka mengubah dan 
meminda kitab suci mereka at-Taurat, mereka 
lupakan syari'at-syari'at mereka dan tidak 
mempraktikkannya, mereka mengambil sikap yang 
hina, jahat dan degil terhadap Muhammad penamat 
para rasul dan mereka telah mengkhianati beliau dan 
perjanjian-perjanjian mereka dengannya dan 
akibatnya mereka telah diusir dari hidayat Allah dan 
hati mereka menjadi begitu keras hingga tidak layak 
lagi untuk menerima hidayat Allah. 







" Oleh sebab mereka membatalkan perjanjian mereka Kami 
kutukkan mereka dan Kami jadikan hati mereka keras 
membatu. Mereka mengubahkan kalam Allah dari tempat- 
tempatnya yang sebenar dan mereka sengaja melupakan 
sebahagian dari perjanjian yang diperingat-kan mereka 
dengannya."(13) 


Tabi'at Khianat Dan Mungkir Janji Kaum Yahudi 
Yang Tidak Pernah Berubah 


Apa yang telah diterangkan Allah itu adalah benar 
dan tepat. Inilah sifat-sifat kaum Yahudi yang tidak 
terpisah dari mereka. Kutukan Allah dapat dilihat 
dengan jelas pada sifat-sifat mereka, iaitu sifat-sifat 
yang mendedahkan tabi'at kelakuan-kelakuan mereka 
yahg terkutuk dan terusir dari rahmat Allah. 
Kekerasan hati mereka dapat dilihat dengan jelas 
pada roman wajah mereka yang kering dari senyuman 
kasih sayang dan pada tindak tanduk mereka yang 
kosong dari perasaan-perasaan kemanusiaan. 
Walaupun secara tipu helah mereka cuba 
menunjukkan kelembutan dalam tutur kata mereka 
ketika menghadapi ketakutan dan ketika ada 
kepentingan. dan memperlihatkan kelembutan dalam 
sentuhan ketika hendak menjalankan tipu daya dan 
membuat fitnah, namun kekeringan roman muka dan 
kekasaran sifat mereka tetap kefara begitu nyata 
membayangkan kekeringan hati nubari mereka. Di 
antara tabi'at mereka yang paling ketara ialah mereka 
suka mengubah-ngubahkan kalam Allah dari 
tempatnya yang sebenar, iaitu mengubah dan 
meminda kitab suci mereka dari bentuk asalnya ketika 
diturunkan Allah kepada Nabi Musa a.s., iaitu sama 
ada dengan cara menokok tambah kepada kitab itu 
dengan ungkapan-ungkapan yang dapat mendokong 
matlamat-matlamat mereka yang tidak jujur dan 
mengesahkannya dengan nas-nas dari kitab suci yang 
palsu dan dusta terhadap Allah atau dengan 
mentafsirkan nas-nas asli kitab suci yang masih 
tinggal itu dengan pentafsiran yang sesuai dengan 
kehendak hawa nafsu, kepentingan dan matlamat 
mereka yang jahat atau dengan melupakan dan 
mengabaikan perintah-perintah agama dan syari'at 
mereka, dan mengambil sikap tidak mempraktikkan 
perintah-perintah dan syari'at itu di dalam kehidupan 
mereka dan di dalam masyarakat mereka, kerana 
tindakan mempraktikkan perintah-perintah itu akan 
memaksa mereka bertindak jujur mengikut agama 
Allah yang suci, bersih dan lurus. 





"Dan engkau (Muhammad) masih melihat perbuatan yang 
khianat dari golongan mereka kecuali segelintir sahaja dari 
mereka (yang tidak melakukan pengkhianatan itu). "(13) 


Ayat ini ditujukan kepada Rasulullah s.a.w. la 
menggambar keadaan kaum Yahudi yang berada di 
dalam masyarakat Islam di Madinah, di mana mereka 

tidak pernah berhenti dari percubaan mengkhianati 
Rasulullah s.a.w. Mereka mempunyai rekod 
pengkhianatan yang berturut-turut, malah inilah 
keadaan mereka di sepanjang masa .mereka tinggal di 
Madinah - malah di seluruh Semenanjung Tanah Arab 
- dan inilah juga keadaan mereka di dalam 
masyarakat Islam di sepanjang sejarah. Walaupun 
masyarakat Islam merupakan satu-satunya masyarakat 
yang memberi tempat perlindungan kepada mereka, 
mempertahankan mereka dari penindasan, memberi 
layanan yang paling baik kepada mereka, memberi 
kemudahan untuk mereka hidup senang-lenang, 
namun mereka tetap serupa dengan sifat-sifat mereka 
di zaman Rasulullah s.a.w. iaitu mereka tetap 
bertindak selaku kala-kala, ular-ular, musang-musang 
dan serigala-serigala yang menyembunyikan tipudaya 
dan pengkhianatan. Mereka tak kunjung' merancang 
tipudaya dan bertindak khianat. Andainya mereka 
tidak berdaya menimpakan malapetaka yang lahir ke 
atas orang-orang Islam, mereka akan memasang 
perangkap dan jerat untuk mengenakan mereka dan 
mereka akan mengadakan pakatan-pakatan sulit 
dengan setiap musuh kaum Muslimin dan sebaik 
sahaja peluang terbuka, mereka akan menyerang 
mereka dengan hati yang kejam dan tidak mengenal 
kasihan belas dan tidak memperdulikan perjanjian dan 
hubungan. Demikianlah sifat kebaikan mereka 
sebagaimana telah dijelaskan oleh Allah di dalam 
kitab sucinya dan sebagaimana Allah telah 
menceritakan kepada kita tentang tabi'at yang 
diwarisi mereka, iaitu tabi'at suka merombakkan 
perjanjian merelca dengan Allah di zaman dahulu. 

Pengungkapan Al-Qur'an yang khusus tentang 
keadaan kaum Yahudi dengan Rasulullah s.a.w. di 
Madinah itu adalah satu pengungkapan yang amat 
menarik: 



" Dan engkau (Muhammad) masih melihat perbuatan yang, 
khianat dari golongan mereka kecuali segelintir sahaja dari 
mereka (yang tidak melakukan pengkhianatan 'itu). "(13) 

Perbuatan mereka yang khianat, niat mereka yang 
khianat, kata-kata mereka yang khianat dan 
pandangan mereka yang khianat semuanya di 
intipatikan oleh ayat ini tanpa menyebut mausuf 
(orang yang disifat), malah hanya menyebut sifat 
sahaja iaitu kata-kata "Kha'inah" (yang khianat) agar 
sifat khianat sahaja yang memenuhi seluruh suasana 
di sana dan melontarkan bayangannya ke atas kaum 
Yahudi, kerana sifat khianat yang menjadi intipati 
tabi'at dan sikap mereka terhadap Rasulullah s.a.w. 
dan kelompok Muslim. 

Umat Muslimin Dianjur Supaya Mengambil Pengajaran 
Dari Malapetaka Yang Telah Menimpa Bani Israel 

<AI-Qur'an adalah guru dan pemimpin umat 
Muslimin dan pemandu mereka di sepanjang jalan 


perjuangan mereka. Dia mendedahkan kepada 
•mereka keadaan dan tabi'at musuh-musuh mereka di 
samping mendedahkan sejarah penentangan mereka 
terhadap seluruh hidayat Allah. Dan jika umat 
Muslimin terus mencari panduan dan bimbingan dari 
AI-Qur'an dan mematuhi ajarannya, menegakkan 
dasar-dasarnya, undang-undang dan peraturannya di 
dalam kehidupan mereka nescaya musuh-musuh 
mereka tidak dapat menimpakan bala bencana ke 
atas mereka pada bila-bila waktu, tetapi apabila 
mereka membatalkan perjanjian mereka dengan Allah 
dan meninggalkan Al-Qur'anul-Karim walaupun ia 
masih dibaca dengan lagu-lagu yang merdu dan 
masih digunakan sebagai azimat-azimat, jampi-jampi 
dan do’a-do'a - maka mereka tetap menerima segala 
malapetaka yang telah dialami mereka. 

Allah S.W.T. telah menceritakan kepada umat 
Muslimin segala malapetaka yang telah menimpa Bani 
Israel, iaitu mereka telah dikutuk dan diusir dari 
rahmat Allah, hati mereka menjadi keras, mereka 
ditabi'atkan suka mengubah-ngubahkan kalam Allah 
dari tempat-tempatnya yang sebenar apabila mereka 
bertindak merombakkan perjanjian mereka dengan 
Allah. Tujuan penceritaan ini ialah untuk 
mengingatkan umat Muslimin agar berwaspada dari 
perbuatan merombakkan perjanjian mereka dengan 
Allah supaya mereka tidak ditimpa malapetaka yang 
telah ditimpa ke atas setiap umat yang memungkiri 
dan merombakkan perjanjian mereka dengan Allah. 
Oleh sebab itu apabila umat Muslimin sendiri telah 
melupakan peringatan ini dan memilih jalan hidup 
yang lain dari jalan Allah, maka Allah telah mencabut 
dari tangan mereka teraju kepimpinan umat manusia 
dan meninggalkan mereka dalam keadaan mundur di 
belakang angkatan kafilah umat manusia sehingga 
mereka pulang semula kepada Allah dan berpegang 
teguh dengan perjanjian mereka dan 
menyempurnakannya. Di waktu inilah Allah akan 
menyempurnakan janji-Nya untuk memberi kepada 
mereka kedudukan yang teguh di bumi ini dan 
menyerahkan kepada mereka teraju kepimpinan umat 
manusia dan hak menjadi saksi terhadap umat 
manusia. Jika tidak, maka umat Muslimin akan terus 
mundur begini di belakang angkatan kafilah umat 
manusia. Janji Allah tetap teguh dan Allah tidak 
pernah memungkiri janji-Nya. 

Namun demikian Allah telah memerintah Rasulullah 
s.a.w. pada masa turunnya ayat ini supaya beliau 
(mengambil sikap memaaf): 



"(Tetapi) maafkan mereka dan biarkan mereka. 
Sesungguhnya Allah kasihkan para Muhsinin."(13) 

Yakni sikap memaafkan perbuatan-perbuatan yang 
keji dan pengkhianatan-pengkhianatan dari mereka 
adalah satu sikap yang baik. 

Tetapi apabila masanya telah tiba, di mana tidak 
ada lagi tempat untuk diberi keampunan dan 
kemaafan kepada mereka, maka Allah telah 
memerintah Rasulullah s.a.w. supaya mengusir 
mereka keluar dari Madinah dan selepas itu beliau 
diperintah pula supaya mereka diusir keluar dari 
seluruh Semenanjung Tanah Arab. Dan inilah yang 
telah berlaku. 


****** 


Begitu juga Allah S.W.T. (dalam ayat yang berikut) 
telah menceritakan kepada Nabi-Nya s.a.w. dan 
kepada kelompok Muslimin bahawa Dia mengambil 
perjanjian dari orang-orang yang menggelarkan diri 
mereka sebagai "Orang-orang Nasara" dari golongan 
Ahlil-Kitab, tetapi mereka juga telah merombakkan 
perjanjian mereka dan oleh kerana itu mereka ditimpa 
balasan kerana memungkiri perjanjian itu: 



"Di antara mereka yang telah mengatakan 'Sesungguhnya 
kami adalah penganut agama Nasara' telah mengambil 
perjanjian dari mereka, tetapi mereka sengaja melupakan 
sebahagian dari perjanjian yang diperingatkan mereka 
dengannya lalu Kami timbulkan permusuhan dan kebencian 
di antara mereka sampai kepada hari Kiamat dan Allah akan 
menceritakan kepada mereka segala perbuatan yang 
dilakukan mereka. "(1 4) 


Di sini kita dapati satu ungkapan yang khusus yang 
mempunyai maksud yang khusus. 



C^J 


"Di antara mereka yang telah mengatakan (sesungguhnya 
kami adalah penganut agama Nasara). "(1 4) 


Maksud ungkapan ini ialah mereka hanya 
mendakwa sebagai orang-orang Nasara sahaja, 
sedangkan mereka tidak merealisasikan agama yang 
dianuti mereka itu di dalam realiti kehidupan mereka. 
Yang menjadi asas perjanjian dalam agama ini ialah 
mentauhidkan Allah dan di sinilah letaknya titik 
penyelewengan yang tulen di dalam garis sejarah 
agama Nasraniyah. Inilah bahagian pengajaran yang 
telah dilupai mereka di antara pengajaran-pengajaran 
yang telah diperingatkan kepada mereka dan 
kelupaan ini telah membawa mereka selepas itu 
kepada berbagai-bagai penyelewengan di samping 
menimbulkan perselisihan faham di antara berbagai- 
bagai sekta, berbagai-bagai mazhab dan puak di 


kalangan mereka yang hampir-hampir tidak terbilang 
banyaknya di zaman lama dan di zaman moden 
sebagaimana kami akan jelaskan secara ringkas 
selepas ini. Di antara mereka telah tercetus 
permusuhan dan perseteruan yang sengit 
sebagaimana telah diterangkan Allah bahawa 
perseteruan itu akan terus bersemarak sehingga hari 
Kiamat. Itulah balasan yang setimpal terhadap 
perbuatan mereka yang telah merombakkan 
perjanjian mereka dengan Allah dan terhadap 
perbuatan mereka melupakan bahagian pengajaran 
yang telah diperingatkan kepada mereka. Dan mereka 
menunggu balasan di Akhirat, di mana Allah akan 
memberitakan kepada mereka segala perbuatan yang 
telah dilakukan mereka, dan menghukum mereka 
mengikut 'perbuatan-perbuatan yang telah dilakukan 
mereka dan diberitakan Allah kepada mereka. 

Kerana Penyelewengan Dalam Isu Tauhid Kaum 
Kristian Telah Terhumban Ke Dalam Perseteruan 

Sesama Sendiri Yang Sangat Mendalam 

Di antara orang-orang yang mendakwa diri mereka 
sebagai penganut-penganut agama Nasrani telah 
berlaku perselisihan faham, persengketaan, 
permusuhan dan perseteruan di dalam sejarah lama 
dan moden tepat seperti yang telah diceritakan oleh 
Allah dalam kitab suci-Nya yang benar dan mulia. 
Darah mereka yang mengalir dalam pergaduhan di 
antara sesama mereka lebih banyak dari darah yang 
mengalir di dalam peperangan-peperangan yang 
diceburi mereka dengan orang lain di dalam seluruh 
sejarah mereka sama ada dengan sebab 
pertelingkahan keagamaan di sekitar sesuatu 'aqidah 
atau dengan sebab pertelingkahan merebut 
kepimpinan keagamaan atau dengan sebab 
pertelingkahan-pertelingkahan politik, ekonomi dan 
sosial. Dalam masa berkurun-kurun lamanya 
permusuhan-permusuhan dan pergaduhan- 
pergaduhan itu tidak pernah reda, peperangan- 
peperangan dan pertumpahan darah tidak pernah 
padam, la akan berterusan sehingga hari Kiamat 
sebagaimana telah diterangkan oleh Allah Yang Maha 
Benar sebagai balasan terhadap perbuatan mereka 
yang telah merombakkan perjanjian mereka dengan 
Allah dan melupakan sebahagian dari perjanjian yang 
telah diperingatkan kepada mereka terutama 
mengenai persoalan tauhid, iaitu satu persoalan yang 
telah mereka menyimpang darinya tidak lama selepas 
kewafatan al-Masih 'Isa a.s. kerana sebab-sebab yang 
tidak dapat dibentangkan di sini dengan terperinci. 9 

****** 

(Pentafsiran ayat-ayat 15 - 18) 

Apabila penerangan rangkaian ayat-ayat yang 
berkaitan dengan sikap kaum Yahudi dan kaum 
Nasara terhadap perjanjian mereka dengan Allah 


9 Lihat buku: ^ 0 teh al-Ustaz as-Syeikh 

Muhammad Abu Zuhrah dan juga lihat tafsir Fi Zilalil Qudan, 
juzu 1 yang ketiga. 

sampai ke tahap ini, maka (ayat-ayat yang berikut) 
ditujukan pula kepada seluruh kaum Ahlil-Kitab yang 
terdiri dari kaum Yahudi dan kaum Nasara untuk 
mengisytiharkan kepada mereka kedatangan risalah 
yang terakhir yang dibawa oleh nabi yang menjadi 
penamat para anbia' dan menegaskan kepada mereka 
bahawa risalah yang terakhir ini adalah juga ditujukan 
kepada mereka di samping ditujukan kepada umat 
Arab yang Ummi dan kepada sekalian umat manusia 
yang lain. Oleh itu mereka adalah termasuk dalam 
golongan umat manusia yang diperintah menerima 
risalah ini dan mengikut rasul yang terakhir ini. Ini 
adalah sebahagian dari perjanjian Aliah dengan 
mereka - sebagaimana telah diterangkan sebelum ini - 
dan rasul yang terakhir ini datang untuk 
mendedahkan perbuatan mereka yang telah 
menyembunyikan berbagai-bagai perkara yang 
termaktub di dalam kitab suci yang ada di tangan 
mereka, iaitu kitab yang ditugaskan kepada mereka 
supaya menjaga dan memeliharanya, tetapi mereka 
telah merombakkan perjanjian mereka dengan Allah. 
Dan rasul yang terakhir ini juga telah mengabaikan 
banyak perkara yang telah disembunyikan mereka 
kerana perkara-perkara itu tidak diperlukan lagi di 
dalam syari'at yang baru. Kemudian AI-Qur'an (di 
dalam ayat-ayat yang berikut) mengemukakan 
beberapa penyelewengan Ahlil-Kitab di dalam i'tiqad- 
i‘tiqad mereka yang hendak dibetulkan olah rasul 
yang terakhir yang telah datang itu seperti dakwaan 
kaum Nasara bahawa al-Masih 'Isa putera Maryam itu 
ialah Allah dan seperti dakwaan mereka dan kaum 
Yahudi bahawa mereka adalah anak-anak Allah dan 
para kekasih-Nya kemudian AI-Qur'an mengakhiri 
seruannya dengan satu pernyataan bahawa mereka 
tidak lagi mempunyai alasan untuk berdalih di 
hadapan Allah selepas kedatangan risalah yang 
terakhir yang menerangkan segala-galanya dengan 
jelas dan mereka tidak boleh lagi mendakwa bahawa 
mereka telah dilalui oleh zaman yang amat lama 
selepas putusnya risalah-risalah Allah dan oleh kerana 
itu mereka telah lupa dan terkeliru. 





"Wahai Ahlil-Kitab , sesungguhnya telah datang kepada 
kamu rasul kami yang menjelaskan kepada kamu banyak 
dari isi kandungan al-kitab (Injil dan Taurat) yang kamu 
sembunyikannya dan banyak pula yang diabaikannya. 
Sesungguhnya telah datang kepada kamu satu nur dari Allah 
dan sebuah kitab (Al~Qur'an) yang amat jelas (15). 
Dengannya (kitab Al-Qur'an) Allah memberi hidayat kepada 
mereka yang mengikuti keredhaan-Nya ke jalan kedamaian 
dan mengeluarkan mereka dari kegelapan-kegelapan kepada 
nur yang terang-benderang dengan keizinan-Nya dan 
memimpin mereka ke jalan yang lurus (16). Sesungguhnya 
telah kafirlah orang-orang yang mengatakan bahawa Allah 
itu ialah al-Masih putera Maryam. Katakanlah: Siapakah 
yang berkuasa menghalangkan sesuatu dari kehendak Allah 
jika dia mahu membinasakan al-Masih putera Maryam dan 
bondanya serta sekalian penghuni bumi? Allah memiliki 
kerajaan langit dan bumi dan kejadian di antara keduanya 
dan Dialah yang berkuasa menciptakan segala apa yang 
disukainya. Dan Allah Maha Berkuasa di atas segala sesuatu 
(17). Dan orang-orang Yahudi dan Nasara telah berkata: 
' Kamilah putera-putera Allah dan para kekasihnya. 
Katakanlah: Mengapa pula Allah meng' azabkan kamu 
kerana dosa-dosa kamu? Malah sebenarnya kamu adalah 
manusia biasa di antara mereka yang telah diciptakan Allah. 

Dia mengampunkan siapa yang dikehendakinya dan 
menyeksakan siapa yang dikehendakinya dan Ailah memiliki 
kerajaan langit dan bumi dan kejadian di antara keduanya 
dan kepada~Nya kembali seluruh makhluk (18). Wahai Ahlii- 
Kitab! Sesungguhnya telah datang kepada kamu rasul kami 
menjelaskan (peraturan syari'at) kepada kamu ketika 
putusnya pengiriman rasul-rasul agar kamu tidak dapat 
berdalih: Tidak pernah datang kepada kami seorang rasul 
pun baik yang menyampaikan berita gembira mahupun yang 
memberi amaran dan Allah Maha Berkuasa di atas segala 
sesuatu. "(19) 

Kaum Ahlil-Kitab merasa begitu berat kerana 
mereka diseru menganut agama Islam oleh seorang 
nabi yang bukan dari kalangan mereka, iaitu seorang 
nabi dari kalangan kaum yang Ummi (yang tidak tahu 
membaca dan menulis) yang mereka pandang rendah 
dan jahil sebelum ini. Ini berdasarkan hakikat kerana 
mereka adalah dari kaum Ahlil-Kitab, sedangkan 
kaum Arab adalah kaum yang Ummi. Tetapi apabila 
Allah hendak memberi penghormatan kepada kaum 
Arab yang Ummi itu, maka Allah telah 
membangkitkan nabi yang terakhir yang menjadi 
penamat para anbia' itu dari kalangan mereka dan 
meletakkan risaiah-Nya yang terakhir, yang meliputi 
seluruh umat manusia. Kemudian Allah mengajar 
kaum yang Ummi itu hingga menjadi satu umat yang 
paling tinggi ilmu mereka di muka bumi ini dan paling 
tinggi kefahaman dan kepercayaan mereka, satu 
umat yang mempunyai sistem dan cara hidup yang 
paling betul dan jujur, mempunyai undang-undang 
dan peraturan yang paling baik, mempunyai 
masyarakat dan akhlak yang paling bagus. Semuanya 
ini merupakan limpah kurnia Allah kepada mereka, 
dan semuanya merupakan pengurniaan Allah yang 
telah menganugerahkan agama Islam kepada mereka 
dan merestuinya. Kaum Arab yang Ummi itu tidak 
akan dapat memegang amanah kepimpinan umat 
manusia andainya tidak kerana ni'mat agama ini. 
Mereka tidak mempunyai - dan tidak akan 
mempunyai sesuatu bekalan (atau sumbangsih) yang 
dapat mereka kemukakan kepada umat manusia 
kecuali bekalan yang telah diberikan oleh agama ini 
kepada mereka. 

Seruan Ilahi (dalam ayat yang berikut) yang 
ditujukan kepada Ahlil-Kitab, Al-Qur'an merakamkan 
bahawa mereka adalah diseru supaya menganut 
agama Islam dan beriman kepada rasul yang 
membawa agama ini serta menolong dan 
menyokongnya. Ai-Qur'an mengikat mereka dengan 
perjanjian Allah dan merakamkan kepada mereka 
pengakuan Allah S.W.T. bahawa nabi yang Ummi ini 
adalah utusan Aliah kepada mereka di samping 
utusan kepada umat Arab dan umat manusia 
seluruhnya. Oleh itu mereka tidak lagi mempunyai 
ruang untuk menolak risalahnya yang dibawa dari sisi 
Allah itu begitu juga mereka tidak mempunyai ruang 
untuk mendakwa bahawa risalahnya adalah khusus 
untuk umat Arab sahaja dan bukannya ditujukan 
kepada kaum Ahlil-Kitab: 


. 9 J ^ 





"Wahai Ahlil-Kitab! Sesungguhnya telah datang kepada 
kamu rasul Kami yang menjelaskan kepada kamu banyak 
dari isi kandungan al-kitab (Injil dan Taurat) yang kamu 
sembunyikannya dan banyak pula yang diabaikannya. 
Sesungguhnya telah datang kepada kamu satu nur dari Allah 
dan sebuah kitab (Al-Qur f an) yang amat jelas. "( 15) 

Yakni Muhammad, itu adalah utusan Allah kepada 
kamu dan tugas beliau ialah memberi penerangan 
dan penjelasan kepada kamu dan mendedahkan 
hakikat-hakikat yang terkandung di dalam kitab suci 
yang telah disembunyikan dengan pakatan di antara 
sesama kamu. Kedua-dua golongan Yahudi dan 
Nasara sama-sama terlibat dalam usaha 
menyembunyikan hakikat-hakikat yang benar itu. 
Kaum Nasara telah menyembunyikan hakikat tauhid 
yang menjadi asas utama agama, dan kaum Yahudi 
pula telah menyembunyikan berbagai-bagai hukum 
syari'at seperti hukuman rejam terhadap penzina dan 
pengharaman riba yang menyeluruh di samping 
mereka menyembunyikan - ayat-ayat yang 
menerangkan tentang kebangkitan nabi yang Ummi 
(Muhammad) (sebagaimana diterangkan oleh Al- 
Qur'an). 


Nama Nabi Muhammad Dalam Taurat Dan Injil 

"Nabi yang Ummi yang (namanya) mereka dapati tertulis di 
dalam Taurat dan injii" 

(Surah al-A'raf: 1 57) 


Di samping itu Rasulullah s.a.w. telah meninggal 
dan mengabaikan banyak perkara-perkara yang telah 
disembunyi dan diubahkan mereka yang tidak lagi 
disyari'atkan, kerana Allah telah memansuhkan 
hukum-hukum yang tidak berfungsi di dalam 
masyarakat manusia yang terkandung di dalam kitab- 
kitab suci dan syari'at-syari'at yang 'terdahulu, iaitu 
hukum-hukum yang berfungsi untuk beberapa waktu 
sahaja di dalam masyarakat-masyarakat kecil yang 
tertentu, di mana telah dibangkit para rasul untuk 
satu jangka masa yang tertentu sahaja yang 
ditetapkan oleh ilmu Allah sebelum datangnya risalah 
terakhir yang lengkap dan berkekalan. Dan dengan 
agama atau risalah yang terakhir ini Allah 
sempurnakan penganugerahan ni'mat-Nya dan 
merestukan agama itu sebagai agama untuk dianuti 
oleh umat manusia. Oleh sebab itu di dalam agama 
yang terakhir tidak ada lagi sebarang pemansuhan, 
penukaran dan pindaan. 

AI-Qur'an menerangkan kepada mereka tentang 
tabi'at agama terakhir yang telah dibawa oleh rasul ini 
dan fungsinya di dalam kehidupan umat manusia 
serta kesan-kesannya di dalam kehidupan mereka 
sebagaimana telah diaturkan Allah dalam 
perencanaan atau takdir-Nya. 





"Wahai Ahlil-Kitab ! Sesungguhnya telah datang kepada 
kamu rasul Kami yang menjelaskan kepada kamu banyak 
dari isi kandungan kitab (Injil dan Taurat) yang kamu 
sembunyikannya dan banyak pula yang diabaikannya. 
Sesungguhnya telah datang kepada kamu satu nur dari Allah 
dan sebuah kitab (Al-Qur'an) yang amat jelas (15). 
Dengannya (kitab Al-Qur'an) Allah memberi hidayat kepada 
mereka yang mengikuti keredhaan-Nya ke jalan kedamaian 
dan mengeluarkan mereka dari kegelapan-kegelapan kepada 
nur yang terang benderang dengan keizinan-Nya dan 
memimpin mereka ke jalan yang lurus."(16) 

Tidak ada kata-kata yang lebih halus dan lebih tepat 
untuk menyifatkan kitab suci Al-Qur'an atau sistem 
hidup Rabbani atau agama Islam dari kata-kata 
atau "cahaya". 

Itulah hakikat nur yang didapati oleh seseorang 
Mu'min dalam hatinya, dalam dirinya, dalam 
hidupnya, dalam pandangan dan ' 'penilaiannya 
terhadap peristiwa-peristiwa dan orang-orang. Dia 
dapati hakikat ini sebaik sahaja dia merasa hakikat 
iman telah tertanam di dalam hatinya, la adalah nur 
yang menerangi seluruh dirinya dan menjadikannya 
begitu halus dan ringan halus, dan membuat segala 
sesuatu terang benderang di hadapannya. Oleh 
kerana itu hati dapat memandang jelas, nyata dan 
lurus. 

Keberatan unsur tanah di dalam dirinya, kegelapan 
tabi'at tanahnya, ketebalan daging dan kekentalan 
darahnya, kegarangan dan kemeruapan nafsu 
keinginan semuanya turut menjadi cerah berseri-seri, 
bersinar-sinar dan terang nyata (dengan pancaran nur 
itu). Pendeknya (berkat nur itu) yang berat menjadi 
ringan, yang gelap menjadi cerah, yang tebal menjadi 






tipis dan yang meruap dan menggarang menjadi 
tenang. 


Kekeliruan dan kecelaruan pengelihatan, 
keteragakkan dan keraguan hayunan langkah, 
kebingungan dan ketidak keruan tujuan dan jalan 
gelap yang tidak berbatu tanda semuanya turut 
menjadi cerah, berseri-seri, bersinar-sinar, terang dan 
nyata. Ia membuat matlamat kelihatan jelas, jalan 
kelihatan lurus dan hati yang berjalan di jalan itu juga 
turut menjadi lurus dan jujur. 








"Nur dan sebuah kitab (A!~Qur'an) yang amat jelas. "(15) 


Nur dan kitab yang amat jelas merupakan dua sifat 
bagi satu pengajaran atau agama yang dibawa oleh 
rasul yang mulia itu. 




"Dengannya (kitab Al-Qur'an) Allah memberi hidayat kepada 
mereka yang mengikuti keredhaan-Nya ke jalan keselamatan 
dan mengeluarkan mereka dari kegelapan-kegelapan kepada 
nur yang terang benderang dengan keizinan-Nya dan 
memimpin mereka ke jalan yang lurus. "(16) 


Allah telah merestui Islam sebagai agama yang 
terakui di sisi-Nya dan memberi hidayat kepada 
mereka yang mengikut agama yang diredhai-Nya ini, 
iaitu mereka yang meredhai agama itu sebagaimana 
Allah telah meredhainya menjadi agama mereka. 
Allah memberi hidayat kepada mereka menuju: 

"Ke jalan kedamaian. "(1 6) 


Makna Jalan Kedamaian Yang Dibimbangi Allah 

Alangkah halus dan tepatnya pengungkapan ini 
kerana kedamaian inilah yang dicurahkan oleh agama 
Islam di dalam kehidupan seluruhnya, iaitu kedamaian 
individu, kedamaian kelompok, kedamaian alam, 
kedamaian hati nurani, kedamaian akal, kedamaian 
anggota tubuh badan, kedamaian rumahtangga dan 
keluarga, kedamaian masyarakat dan umat, 
kedamaian umat manusia dan insaniyah, kedamaian 
dengan hayat, kedamaian dengan alam buana, 
kedamaian dengan Allah Tuhan alam dan hayat, 
kedamaian yang tidak mungkin dicapai oleh manusia 
walau sehari pun kecuali di dalam pengakuan agama 
ini, iaitu dalam sistem hidup agama ini dan di dalam 
syari'atnya, dan di dalam masyarakatnya yang 
ditegakkan di atas 'agidah dan syari'atnya. 

Memang benar bahawa Allah melalui agama yang 
telah diredhai-Nya memberi hidayat kepada mereka 
yang mengikut keredhaan-Nya ke jalan kedamaian, 
iaitu kedamaian di daiam semua aspek-aspek 
tersebut. Dan tiada siapa yang dapat memahami 
hakikat kedamaian ini sedalam yang difahami oleh 
mereka yang pernah melalui jalan-jalan peperangan di 
dalam jahiliyah-jahiliyah zaman lama atau zaman 
moden dan tiada siapa yang dapat memahami hakikat 
kedamaian ini sedalam yang difahami oleh mereka 
yang pernah mengalami peperangan perasaan resah 
gelisah yang lahir dari 'aqidah-'aqidah jahiliyah yang 
bertapak di dalam hati nubari dan perang perasaan 
keluh-kesah yang lahir dari undang-undang dan 
peraturan-peraturan jahiliyah yang berfungsi 
sewenang-wenang di dalam adat resam kehidupan. 

Orang-orang yang ditujukan ayat ini kepada mereka 
bagi pertama kalinya memang dapat memahami dari 
pengalaman mereka di dalam jahiliyah erti dan 
maksud (yang mendalam) dari kata-kata kedamaian 
itu, kerana mereka sendiri telah mengecapi 
kedamaian itu dan meni'mati rasa yang citarasa itu. 

Alangkah perlunya bagi kita sekarang ini memahami 
hakikat kedamaian ini semasa jahiliyah yang bertapak 
di sekeliling kita dan di dalam masyarakat kita sedang 
menimpakan berbagai-bagai malapetaka ke atas umat 
manusia, iaitu malapetaka dari aneka ragam 
peperangan yang menggugatkan hati dan masyarakat 
manusia abad demi abad. 

Alangkah perlunya bagi kita sekarang yang telah 
pernah hidup di dalam kedamaian ini di satu zaman 
dari sejarah kita kemudian kita keluar dari pangkuan 
kedamaian itu ke dalam peperangan yang 
menghancurkan jiwa dan hati kita, menghancurkan 
akhlak dan . perilaku kita dan menghancurkan 

masyarakat kita dan umat kita Alangkah perlunya 

kita insaf, kerana kita masih berdaya memasuki ke 
daiam kedamaian yang pernah dikurniakan Allah 
kepada kita itu ketika kita mengikut keredhaan-Nya 
dan kita rela untuk diri kita berpegang teguh dengan 
agama yang direlakan-Nya kepada kita itu. 

Kita sedang mengalami dan menderita berbagai- 
bagai malapetaka jahiliyah, sedangkan Islam amat 
dekat dengan kita, dan kita sedang mengalami dan 
menderita peperangan jahiliyah, sedangkan 
kedamaian islam boleh dicapai oleh tangan kita jika 
kita mahu, tidakkah sesuatu kerugian yang amat 
besar apabila kita menukarkan sistem hidup jahiliyah 
yang buruk dengan sistem hidup Rabbani yang baik? 
Apabila kita membeli kesesatan dengan hidayat? Dan 
apabila kita memilih peperangan dari kedamaian? 

Kita memang boleh menyelamatkan umat manusia 
dari malapetaka jahiliyah dan dari peperangannya 
yang bersemarak di dalam berbagai-bagai bentuk dan 
rupa itu, tetapi kita tidak boleh menyelamatkan 
mereka sebelum kita menyelamatkan diri kita sendiri 
lebih dahulu dan sebelum kita kembali berteduh di 
bawah bayangan kedamaian itu. Apabila kita kembali 
semula kepada keredhaan Allah dan mengikut agama 


yang diredhai-Nya, maka kita akan termasuk dalam 
golongan orang-orang yang dijaminkan Allah bahawa 
Dia akan memberi hidayat kepada mereka ke jalan 
kedamaian. 10 



"Dan mengeluarkan mereka dari kegelapan-kegelapan 
kepada nur yang terang-benderang dengan 
keizinan-Nya."(1 6) 


Seluruh jahiliyah merupakan kegelapan-kegelapan 
belaka iaitu kegelapan kerana kekeliruan-kekeliruan, 
khurafat-khurafat, dongeng-dongeng, dari 
kepercayaan-kepercayaan yang karut, kegelapan 
kerana keinginan-keinginan hawa nafsu dan 
kecenderungan-kecenderungan dan kegemaran- 
kegemaran yang terburu-buru yang merayau-rayau di 
pandang gurun, kegelapan kerana kebingungan dan 
kegelisahan, kegelapan kerana terputus dari hidayat 
Allah dan kerana kesepian dari hubungan dengan 
Allah yang . aman dan mesra, kegelapan dan 
kekacauan nilai-nilai dan kerana kelemahan hukum- 
hukum, nilai-nilai dan neraca-neraca ukuran. Dan 
yang dimaksudkan dengan dalam ayat ini ialah 
nur yang baru sekejap tadi kita selesai 
membicarakannya, iaitu nur yang menerangi hati 
nurani, akal, entiti, hayat dan segala urusan. 



"Dan memimpin mereka ke jalan yang lurus. "(16) 


Yakni lurus dan selaras dengan fitrah jiwa manusia 
dan undang-undang yang mengendalikannya, lurus 
dan selaras dengan fitrah alam buana dan undang- 
undang yang mentadbirkannya dan lurus menuju 
kepada Allah tanpa bengkang-bengkok dan tanpa 
kekeliruan hakikat-hakikat, tujuan-tujuan dan 
matlamat-matlamat 

i 

Allah yang telah menciptakan manusia dan 
fitrahnya dan menciptakan alam buana dan undang- 
undangnya, Dialah juga yang menciptakan peraturan 
agama ini dan merestuinya sebagai agama para 
Mu'minin. Oleh itu adalah suatu yang tabi'i dan amat 
senang dimengerti bahawa peraturan agama ini akan 
membimbing para Mu'minin ke jalan yang lurus dan 
tiada peraturan yang lain dari peraturan-peraturan 
ciptaan manusia yang lemah, jahil dan fana itu dapat 
memimpin mereka ke arah itu. 

Amatlah tepat dan benar penjelasan Allah Yang 
Maha Agung dan Maha Kaya dari semesta alam itu. 


Lihat huralan yang panjang lebar makna kedamaian yang 
dikurniakan Allah kepada orang-orang yang mengikut 
keredhaan-Nya di dalam buku: 7 buku: 

" dan juzu' yang kedua tafsir Fi Zilal 
dalam penafsiran firman Allah: ^ \jU oj^iL - 

Allah tidak memperolehi apa-apa keuntungan atau 
kerugian dari keimanan dan kesesatan manusia, tetapi 
Allah amat Pengasih terhadap mereka. 

Itulah jalan yang lurus. Adapun dakwaan yang 
mengatakan Allah itu al-Masih putera Maryam, maka 
itu adalah satu dakwaan yang kafir dan dakwaan 
yang mengatakan bahawa orang-orang Yahudi dan 
Nasara itu anak-anak Allah dan para kekasih-Nya 
adalah satu pembohongan yang tidak berlandaskan 
sebarang dalil dan bukti. Itulah dakwaan-dakwaan 
Ahlil-Kitab yang menghapuskan kebersihan 'aqidah 
tauhid dan kerana dakwaan-dakwaan inilah Rasul 
yang terakhir dibangkit untuk menjelaskan hakikat 
yang sebenar dan untuk mengembalikan semula 
orang-orang yang menyeleweng dan sesat kepada 
hakikat yang sebenar. 



"Sesungguhnya telah kafirlah orang-orang yang mengatakan 
bahawa Allah itu ialah al-Masih putera Maryam. Katakanlah: 
Siapakah yang berkuasa menghalangkan sesuatu dari 
kehendak Allah jika dia mahu membinasakan al-Masih 
putera Maryam dan bondanya serta sekalian penghuni 
bumi ? Allah memiliki kerajaan langit dan bumi dan kejadian- 
kejadian di antara keduanya dan Dialah yang berkuasa 
menciptakan segala apa yang disukai-Nya. Dan Allah Maha 
Berkuasa di atas segala sesuatu. "( 1 7) 

Perkembangan Penyelewengan Yang Memusnahkan 
'aqidah Tauhid dalam Kristian 

'aqidah yang dibawa oleh 'Isa a. s. dari Allah ialah 
'aqidah tauhid yang juga telah dibawa oleh setiap 
rasul dan pengakuan 'Ubudiyah yang tulen kepada 
Allah yang diperjuangkan oleh setiap rasul, tetapi 
'aqidah tauhid yang bersih ini telah dimasuki 
penyelewengan-penyelewengan dan perubahan- 
perubahan dengan sebab masuknya penganut- 
penganut agama yang menyembah berhala ke dalam 
agama Kristian. Mereka masih kuat berpegang 
dengan keladak-keladak kepercayaan paganisme yang 
dibawa oleh mereka lalu mereka campur dan 
sebatikannya dengan 'aqidah tauhid hingga tidak 
dapat dipisahkan lagi dan tidak dapat dibersihkan 
keasliannya dari campuraduk itu. 


Semua penyelewengan dan perubahan itu 
bukannya datang sekaligus, malah ia masuk secara 
beransur-ansur dan berperingkat-peringkat, di mana 
dewan mesyuarat paderi-paderi menambahkan 
penyelewengan-penyelewengan itu satu demi satu 
hingga akhirinya menjadi 'aqidah campur aduk yang 
menakjubkan, iaitu ia bercampur aduk dengan 
bermacam-macam kepercayaan dan dongeng- 
dongeng yang karut yang membingungkan akal 
untuk memahaminya termasuk akal-akal para 
pengulas dan pentafsir 'aqidah yang menyeleweng itu 
sendiri yang terdiri dari orang-orang yang beriman 
kepadanya. 

'Aqidah tauhid telah hidup dengan baik di kalangan 
para murid-muridnya dan pengikut-pengikut mereka. 
Injil Barnaba salah satu dari berbagai-bagai Injil yang 
tertulis menceritakan tentang 'Isa a.s. dengan sifat 
beliau sebagai seorang rasul dari Allah. Selepas itu 
berlaku berbagai-bagai pertelingkahan dan 
perselisihan faham di antara mereka. Ada yang 
mengatakan al-Masih itu adalah seorang rasul dari 
Allah seperti para rasul yang lain, ada yang 
mengatakan memang benar bahawa beliau adalah 
seorang rasul, tetapi ia mempunyai hubungan 
istimewa dengan Allah dan ada pula yang mendakwa 
beliau sebagai anak Allah kerana beliau diciptakan 
tanpa bapa, tetapi walaupun begitu beliau adalah 
makhluk Allah dan seterusnya ada yang mengatakan 
bahawa beliau adalah anak Allah dan bukannya 
makhluk, malah beliau mempunyai sifat sediakala 
seperti sang bapa (Allah). 

Keputusan-keputusan Majlis-majlis Ketua-ketua 
Agama Yang Membingungkan 

Untuk menjernihkan perselisihan-perselisihan faham 
itu Majlis perhimpunan para paderi yang terkenal 
dengan nama "Council of Nicaea'' 11 telah 
mengadakan sidangnya di dalam tahun 325 Masihi 
dihadiri oleh empat puluh lapan ribu ketua-ketua 
agama dan paderi-paderi. Ibnul-Batriq salah seorang 
ahli sejarah agama Kristian telah mengulaskan 
tentang persidangan dewan perhimpunan itu seperti 
berikut: 

"Mereka berselisih pendapat dan kepercayaan. Di 
antara mereka ada yang mengatakan bahawa al-Masih 
dan bondanya adalah dua tuhan selain dari Allah. 
Golongan ini dikenali dengan golongan 
"Barbaraniyah" dan mereka dinamakan dengan nama 
"Rimtiyin". Ada pula yang mengatakan bahawa 
bandingan di antara al-Masih dengan sang bapa 
adalah sama dengan sebatang api yang terpisah dari 
sebatang api, yang mana batang api yang pertama 
tidak terkurang dengan sebab terpisahnya batang api 
yang kedua darinya. Ini ialah pendapat Savlious dan 
pengikut-pengikutnya. Ada pula yang mengatakan 
bahawa Maryam tidak mengandung al-Masih selama 


11 Atau "Council of Nicea". Nicaea ialah nama sebuah Bandar 
di Turki yang kini dipanggil iznik dalam daerah Bursa - 
Penterjemah. 

sembilan bulan, malah al-Masih hanya lalu di dalam 
perutnya sahaja sebagaimana air lalu di dalam saluran. 
Kerana kalimat itu masuk menerusi telinganya 
kemudian terus keluar di sa'at itu juga menerusi 
saluran rahim, di mana lahirnya anak itu. Ini ialah 
pendapat Ilyan dan pengikut-pengikutnya. Ada pula 
yang mengatakan bahawa al-Masih itu adalah insan 
yang diciptakan dari ai-Lahut (ketuhanan), yang pada 
jauharnya sama seperti seorang dari kita dan 
permulaan anak itu adalah dari Maryam dan beliau 
telah dipilih untuk menyelamatkan jauhar insan, beliau 
ditemani ni'mat Uluhiyah dan dimasukkan ke dalam 
dirinya kasih dan masyi'ah Allah. Oleh sebab itulah 
beliau dinamakan "Anak Allah". Mereka selanjutnya 
berkata: Bahawa -Allah itu jauhar dan qadim dan 
tunggal dan Dia adalah uqnum yang tunggal dan 
mereka namakannya dengan tiga nama. Mereka tidak 
percayakan kepada kalimat atau kepada Rohul-Quds. 
ini ialah pendapat Paul asy-Syamsyati paderi besar 
Antakiyah dan pengikut-pengikutnya. Mereka dikenali 
dengan gelaran golongan "Boliqan". Ada pula yang 
mengatakan: Mereka adalah tiga tuhan yang kekal, 
iaitu yang baik, yang jahat dan yang adil di antara 
keduanya. Ini ialah pendapat Marqiyun yang terkutuk 
dan kawan-kawannya. Mereka mendakwa bahawa 
Marqiyun adalah ketua Hawari (murid-murid al-Masih) 
dan mereka menolak Butrus, dan ada pula yang 
mendakwa Uluhiyah anak 'ketuhanan al-Masih. Inilah 
pendapat Paul ar-Rasul dan pendapat tiga ratus lapan 
belas orang ketua padri." 12 

Konstantin Serimaharaja Roman 13 telah memilih 
pendapat yang terakhir ini. Baginda pada asalnya 
menganut agama paganisme kemudian memeluk 
agama Kristian yang tidak diketahuinya sedikitpun. 
Apabila baginda memilih pendapat yang terakhir ini 
baginda menggunakan pendokong-pendokongnya 
untuk menekan penentang-penentang mereka dan 
menindas penyokong-penyokong semua mazhab 
yang lain terutama orang-orang yang percaya bahawa 
sang bapa (Allah) sahaja yang mempunyai sifat 
Uluhiyah, dan al-Masih hanya bersifat Nasutiyah 
(kemanusiaan) sahaja. 

Pengarang buku: Sejarah Umat Qibti telah 

menyebut keputusan ini seperti berikut: 

"Majfis Perhimpunan Suci dan Gereja Kerasulan 
(apostolic) dengan ini mengharamkan siapa sahaja 
yang mengatakan adanya satu zaman, di mana anak 
tuhan belum lagi wujud atau mengatakan bahawa dia 
tidak wujud sebelum dia dilahirkan atau mengatakan 
bahawa dia diwujudkan dari Adam atau ketiadaan 
atau siapa sahaja yang mengatakan bahawa sang anak 
itu diwujudkan dari benda atau dari jauhar yang bukan 
jauhar Allah sang bapa dan mengharamkan siapa 
sahaja yang percaya bahawa sang anak itu adalah 
makhluk atau siapa sahaja yang mengatakan bahawa 
dia boleh berubah dan dipengaruhi* bayang 
peredaran." 

Tetapi segala keputusan majlis perhimpunan ini 
tidak dapat menghapuskan pegangan pendokong- 


12 Dipetik dari buku: ^ 0 /e/ 7 al-Ustaz 

Muhammad Abu Zuhrah. 

13 Digelar sebagai "Constantine the Great" - Penterjemah . 


pendokong 'aqidah tauhid yang menjadi para 
pengikut Arius. Golongan ini menguasai 
Qastantiniyah, Antakiyah, Babil, Iskandariyah dan 
Mesir. 

Kemudian timbul pula satu perselisihan yang baru 
disekitar "Rohul-Quds". Setengah mereka 
mengatakan bahawa ia adalah Tuhan, sementara 
yang lain mengatakan ia bukannya tuhan. Oleh itu 
satu majlis Perhimpunan Qastantiniyah yang pertama 
(Council of Constantinople) telah diadakan pada 
tahun 381 Masihi untuk menamatkan perselisihan 
dalam persoalan ini. 

!bnul-Batriq telah menukilkan keputusan yang telah 
diambil di dalam perhimpunan itu berdasarkan 
pendapat paderi besar Iskandariyah: 

"Ujar Thimuthaus ketua paderi-paderi Iskandariyah: 
Menurut pendapat kami RohuI-Quds tidak mempunyai 
makna yang lain dari Roh Allah dan Roh Allah itu 
bukanlah sesuatu yang lain dari hayat Allah. Oleh itu 
apabila kita mengatakan Rohul-Quds itu makhluk 
maka -berarti kita mengatakan Roh Allah itu makhluk 
dan apabila kita mengatakan Roh Allah itu makhluk 
maka bererti kita mengatakan hayat Allah itu makhluk 
dan apabila kita mengatakan hayat Allah itu makhluk, 
maka, bererti kita mendakwa bahawa Allah tidak 
hidup. Dan apabila kita mendakwa Allah itu tidak 
hidup maka bererti kita telah menjadi kafir dehgan 
dakwaan itu dan siapa yang menjadi kafir dengan 
dakwaan itu, maka wajiblah ia ditimpa laknat!" 

Demikian sifat Uluhiyah RohuI-Quds itu telah 
diputuskan dalam majlis perhimpunan ini 

sebagaimana sifat Uluhiyah al-Masih telah diputuskan 
dalam majlis Council of Nicaea dan dengan ini 
sempurnalah kepercayaan tiga tuhan (Trinity) yang 
terdiri dari sang bapa, sang anak dan Rohul-Quds. 

Kemudian pula satu perselisihan yang lain tentang 
percantuman tabi'at Uluhiyah al-Masih dengan tabi'at 
kemanusiaannya atau seperti kata mereka tabi'at 
Lahut (ketuhanan) dengan tabi'at Nasut 

(kemanusiaan). Mengikut pendapat Nastur (Nestorios) 
ketua paderi-paderi Konstantinople di sana ada satu 
uqnum dan satu tabi'at sahaja. Uqnum Uluhiyah dari 
sang bapa dan uqnum ini hanya dihubungkan 
kepadanya, dan tabi'at manusia yang dilahirkan dari 
Maryam. Oleh itu Maryam adalah ibu manusia pada 
al-Masih dan bukannya ibu tuhan. Beliau selanjutnya 
berkata tentang al-Masih yang lahir di antara manusia 
dan berbicara dengan mereka - sebagaimana yang 
dinukilkan oleh Ibnu!-Batriq dari beliau seperti berikut: 

"Sesungguhnya manusia yang dipanggil al-Masih 

itu dengan kasih telah bersatu bersama sang 

anak dan dia dipanggil Allah dan anak Allah bukan 

dengan hakikat tetapi dengan pengurniaan". 

Kemudian ujar !bnuI-Batriq: 

"Nastur telah berpendapat bahawa tuhan kita Yasu' 
al-Masih bukannya tuhan dari segi zatnya, malah dia 
adalah manusia yang dipenuhi keberkatan dan ni'mat 
atau dia adalah mendapat ilham dari Allah. Oleh itu dia 

tidak pernah melakukan dosa dan tidak pernah 
membuat perkara yang keji." 

Pendapat ini telah ditentang oleh paderi besar Rom 
dan ketua paderi-paderi Iskandariyah, juga para 
paderi besar Antakiyah (Antioch) 14 . Lalu mereka 
berpakat mengadakan satu majiis perhimpunan yang 
keempat dan sidang Council of Ephesus telah 
berlangsung pada tahun 431 Masihi, di mana 
perhimpunan ini telah membuat keputusan seperti 
berikut - sebagaimana yang dilaporkan oleh Ibnui- 
Batriq: 

"Bahawa Maryam Dara Sunti adalah bonda Allah dan 
bahawa al-Masih adalah tuhan yang sebenar dan 
manusia, yang terkenal mempunyai dua tabi'at yang 
bersatu dalam uqnum" dan para peserta perhimpunan 
itu telah mengutuk Nastur." 

Kemudian Gereja Iskandariyah telah mengeluarkan 
satu pendapat yang baru dan kerananya diadakan 
sidang perhimpunan Ephesus Yang Kedua yang 
mengambil keputusan yang berikut: 

"Al-Masih itu mempunyai satu tabi'at sahaja, di mana 
berpadunya sifat Lahut (ketuhanan) dengan sifat Nasut 
(kemanusiaan)." 

Tetapi pendapat ini tidak selamat dan 
perselisihan-perselisihan yang sengit telah berterusan 
lalu perhimpunan Council of Chaleadon telah 
bersidang pada tahun 451 Masihi dan membuat 
keputusan yang berikut: 

"Al-Masih mempunyai dua tabi'at bukannya satu 
tabi'at dan Lahut mempunyai tabi'atnya yang tersendiri 
dan nasut juga mempunyai tabi'atnya yang tersendiri 
dan keduanya bertemu pada diri al-Masih'" 

dan para peserta majiis perhimpunan ini telah 
mengutuk Council of Ephesus Yang Kedua. 

Rakyat orang-orang Kristian negeri Mesir tidak 
mengiktirafkan keputusan majiis perhimpunan .ini dan 
akibatnya pergaduhan-pergaduhan yang berdarah 
telah berlaku di antara pengikut-pengikut mazhab 
Manufisiyah yang dipegang oleh orang-orang Mesir 
dengan mazhab Mulukani yang didokong oleh 
kerajaan Serimaharaja Roman sebagaimana telah 
kami sebutkan pendapat SirThomas W. Amold dalam 
bukunya "Seruan Kepada Islam" 15 di permulaan tafsir 
Surah Aaii 'Imran. 

Cukuplah sekadar ini sahaja kami gambarkan intisari 
kepercayaan-kepercayaan dan kefahaman-kefahaman 
yang sesat tentang Uluhiyah al-Masih, juga tentang 
pergaduhan-pergaduhan yang menumpahkan darah, 
perseteruan dan permusuhan yang meletus kerananya 


14 kini dikenali sebagai "Antakya" sebuah bandar di tenggara 
Turki.- Penterjemah. 

1 5 Daiam bahasa inggerisnya berjudul "The Preaching of Islam: A 
History of the Propagation of the Muslim Faith" (1913.) - 
Penterjemah. 


di antara berbagai-bagai puak agama itu dan masih 
terus bersemarak sehingga hari ini. 


Kedatangan risalah yang terakhir adalah bertujuan 
untuk menjelaskan hakikat yang sebenar dalam 
persoalan ini dan memberi kata pemutusnya. Dan 
maksud kedatangan Rasul yang terakhir ialah untuk 
menerangkan hakikat 'aqidah yang sebenar kepada 
kaum Ahlil-Kitab: 






"Sesungguhnya telah kafirlah orang-orang yang berkata: 
Sesungguhnya Allah itu ialah al-Masih putera Maryam "(17) 


"Sesungguhnya telah kafirlah orang-orang yang berkata: 
Sesungguhnya Allah itu ialah yang ketiga dari tiga 
(sebagaimana akan datang dalam surah ini). "(73) 


Juga untuk merangsang dan menyedarkan mereka 
kepada logik akal, fitrah, dan realiti. 




"Katakanlah: Siapakah yang berkuasa menghalangkan 
sesuatu dari kehendak Allah jika Dia membinasakan al-Masih 
putera Maryam dan bondanya serta sekalian penghuni 
bumi: "(17) 


Di sini Al-Qur'an menggariskan perbezaan yang 
mutlaq di antara zat Allah S.W.T., tabi'at-Nya, 
masyi'ah-Nya dan kekuasaan-Nya dengan zat Isa a.s. 
dan zat bondanya dan segala zat yang lain dengan 
jelas, terang dan tegas. Zat Allah S.W.T. adalah Maha 
Esa, masyi'ah-Nya adalah bebas dan kuasa-Nya adalah 
Maha Tunggal dan tiada siapa pun yang mampu 
menolak masyi'ah Allah atau menolak kuasa-Nya jika 
Dia berkehendak membinasakan al-Masih putera 
Maryam, bondanya dan seluruh penghuni bumi. 

Allah S.W.T. adalah Pemilik segala sesuatu dan 
Pencipta segala sesuatu. Pencipta tetap berlainan dari 
makhluk yang dicipta dan segaia sesuatu (yang 
maujud di alam ini) adalah makhluk belaka: 

"Dan Allah memiliki kerajaan langit dan bumi dan kejadian- 
kejadian di antara keduanya dan Dialah yang berkuasa 
menciptakan segala apa yang disukainya dan Allah Maha 
Berkuasa di atas segala sesuatu. "(17) 

Demikian ketaranya kebersihan 'aqidah Islam, 
kejelasannya dan kemudahannya, dan ia lebih ketara 
lagi apabila dilihat di hadapan timbunan sampah 
kepercayaan-kepercayaan yang sesat, kefahaman- 
kefahaman yang karut, dongeng-dongeng dan 
kepercayaan-kepercayaan paganisme yang menyalut 
'aqidah golongan Ahlil-Kitab. Ia menonjolkan ciri 
utama 'aqidah Islam dalam menjelaskan hakikat 
Uluhiyah dan hakikat 'Ubudiyah dan memberi garis 
pemisah yang begitu sempurna dan tegas di antara 
dua hakikat itu hingga tiada lagi sebarang kesamaran, 
kekeliruan dan kekaburan. 

Kaum Yahudi dan Nasara mendakwa diri mereka 
sebagai anak-anak Aliah dan para kekasih-Nya: 


"Dan orang-orang Yahudi dan Nasara telah berkata: Kamilah 
putera-putera Allah dan para kekasih-Nya. "(1 8) 

Kerana itu mereka mendakwa Allah mempunyai 
sifat kebapaan berlandaskan salah satu dari 
kefahaman-kefahaman, iaitu jika tidak kebapaan 
jasmani kebapaan rohani, tetapi kedua-dua 
kefahaman itu mengaburkan 'aqidah tauhid di 
samping mengaburkan garis pemisah yang tegas di 
antara Uluhiyah dan 'Ubudiyah, sedangkan 
kefahaman yang betul dan kehidupan yang betul 
tidak mungkin ditegak melainkan setelah ditegakkan 
garis pemisah yang tegas agar manusia dapat 
menumpukan 'Ubudiyah mereka kepada satu arah 
sahaja dan agar pihak yang mengatur urusan 
perundingan menentukan nilai-nilai, ukuran-ukuran, 
undang-undang dan peraturan hanya satu sahaja 
supaya tidak berlaku pertindihan iktisas-iktisasnya 
percampuran sifat-sifat dan ciri, juga bercampur di 
antara Uluhiyah dan 'Ubudiyah. Yang menjadi 
persoalan di sini bukan hanya persoalan 
penyelewengan 'aqidah sahaja, malah melibatkan 
persoalan kerosakan kehidupan akibat dari 
penyelewengan ini. 

Kaum Yahudi dan kaum Nasara yang mendakwa 
sebagai anak-anak Allah dan para kekasih-Nya telah 
mendakwa pula - sebagai ekoran dari dakwaan ini - 
bahawa Allah tidak akan meng'azabkan mereka 
dengan sebab dosa-dosa mereka. Dan andainya 
mereka masuk Neraka, maka mereka tidak akan 
memasukinya melainkan hanya untuk beberapa hari 
sahaja. Dakwaan ini memberi erti bahawa keadilan 
Allah tidak berjalan mengikut jalannya yang betul di 
samping memberi erti bahawa Allah menunjukkan 
sikap pilih kasih terhadap segolongan dari para 
hamba-Nya. Ini bererti Allah membiarkan mereka 
melakukan kerosakan-kerosakan di bumi kemudian 
dia tidak mengazabkan mereka sama dengan 
ke'azaban yang dikenakan ke atas perosak-perosak 
yang lain. TidaK ada kerosakan dalam kehidupan yang 


lebih besar dari kerosakan yang mungkin berlaku 
akibat dari kefahaman yang seperti ini! Tidak ada 
kekacauan dalam kehidupan manusia yang lebih 
dahsyat dari kekacauan yang mungkin timbul akibat 
dari penyelewengan ini! 

Di sini Islam mengenakan pukulan yang tegas ke 
atas kefahaman yang karut ini untuk membendung 
kerosakan kepada kehidupan manusia akibat dari 
kefahaman yang merosakkan itu dan menjelaskan 
bahawa keadilan Allah tidak mengenal pilih kasih di 
samping menjelaskan kekarutan dakwaan itu: 



"Katakanlah: Mengapa pula Allah meng'azabkan kamu 
kerana dosa-dosa kamu ? Malah sebenarnya kamu adalah 
manusia biasa di antara mereka yang telah diciptakan Allah. 
Dia memberi keampunan kepada siapa yang dikehendaki- 
Nya dan meng'azabkan siapa yang dikehendaki-Nya."(1 8) 

Keadilan Allah Tidak Memilih Kasih 

Dengan pernyataan ini Al~Qur'an menjelaskan 
hakikat yang tegas di dalam 'aqidah keimanan dan 
menjelaskan bahawa dakwaan mereka sebagai anak- 
anak Allah itu adalah satu dakwaan yang tidak 
berasas, malah mereka adalah manusia biasa yang 
diciptakan Allah, la juga menjelaskan bahawa 
keadilan Allah dan persoalan memberi keampunan 
dan mengenakan 'azab itu adalah mengikut lunasnya 
yang tunggal, iaitu mengikut kehendak masyi'ah Allah 
yang menentukan keampunan dan ke'azaban di atas 
sebab-sebabnya yang sebenar bukan di atas sebab 
kerana mereka anak Allah atau di atas sebab 
hubungan peribadi. 


Kemudian Al-Qur'an mengulangi pernyataannya 
bahawa Allah adalah Pemilik segala sesuatu dan 
segala sesuatu itu akan pulang kepada-Nya: 



"Dan Allah memiliki kerajaan langit dan bumi dan kejadian di 
antara keduanya dan kepada-Nya tempat kembali. "(1 8) 


Pemilik tidak sama dengan yang dimilik. Zat dan 
masyi'ah-Nya adalah bersifat Maha Esa dan seluruh 
kejadian kembali kepada-Nya. 

■k -k ’k -k -k -k 

(Pentafsiran ayat 19] 

Kaum Ahlil-Kitab Tidak Mempunyai Alasan Untuk 
Berdalih Di Hadapan Allah 

Pernyataan ini diakhiri dengan mengulangi seruan 
yang ditujukan kepada Ahlil-Kitab. Seruan ini 
bertujuan mematahkan alasan dan dalihan mereka 
dan membawa mereka berdiri berdepan dengan nasib 
kesudahan mereka tanpa sebarang kekeliruan, 
keuzuran dan kekaburan: 

■V-te 


" Wahai Ahlil-Kitabi Sesungguhnya telah datang kepada 
kamu rasul kami menjelaskan (peraturan syari'at) kepada 
kamu ketika putusnya pengiriman rasul-rasul agar kamu 
tidak berdalih: Tidak pernah datang kepada kami seorang 
rasul pun baik yang menyampaikan berita gembira mahupun 
yang memberi amaran dan Allah Maha Berkuasa di atas 
segala sesuatu. "( 1 9) 


Dengan persemukaan yang tegas ini kaum Ahlil- 
Kitab tidak lagi mempunyai apa-apa hujjah untuk 
berdalih bahawa kononnya rasul yang Ummi 
(Muhammad) ini tidak diutuskan kepada mereka, 
kerana Allah S.W.T. terang-terang telah menegaskan: 



"Wahai Ahlil-Kitab I Sesungguhnya telah datang kepada 
kamu rasul kami."(19; 

Mereka tidak lagi mempunyai alasan untuk berdalih 
bahawa kononnya mereka tidak pernah diberi 
peringatan, tidak pernah disampaikan berita gembira 
dan tidak pernah diberi amaran dalam masa yang 
begitu lama hingga mereka terlupa dan tersesat, 
kerana sekarang rasul yang menyampaikan berita 
gembira dan memberi amaran itu telahpun datang 
kepada mereka. 


Kemudian Al-Qur'an mengingatkan mereka bahawa 
tiada suatu pun yang dapat melemahkan Allah, tiada 
siapa yang dapat menghalangkan Aliah dari 
menghantarkan rasuI-Nya dari kalangan orang-orang 
Ummi dan tiada siapa yang dapat menghalangkan 
Allah dari menyeksakan kaum Ahlil-Kitab kerana 
kesalahan-kesalahan yang telah dilakukan mereka: 







"Dan Allah Maha Kuasa di atas segala sesuatu. "(19) 


Di sini berakhirlah pusingan ini bersama kaum Ahlil- 
Kitab, di mana telah didedahkan 
penyelewengan-penyelewengan mereka dari agama 
Allah yang betul yang telah dibawa oleh rasul-rasul 
mereka sebelum ini dan di mana telah dijelaskan 
hakikat i‘tiqad yang diredhai Allah dari orang-orang 
Mu'min, juga dipatahkan alasan mereka tentang sikap 
mereka terhadap nabi yang Ummi (Muhammad) dan 
seterusnya jalan meminta maaf telah ditutupkan 
kepada mereka pada hari pembalasan kelak. 


Pernyataan-pernyataan ini semua menyeru mereka 
kepada hidayat dari satu segi dan melemahkan 
pengaruh tipudaya mereka di dalam barisan Muslimin 


dari satu segi yang lain pula dan menerangi jalan 
kepada kelompok Muslimin dan kepada seluruh 
mereka yang mencari hidayat 

****** 

Kisah Cerewet Bani Israel Dengan Nabi Musa a.s. 

Pada akhir pelajaran ini penerangan 
rangkaian-rangkaian ayat sampai kepada cerita 
pendirian terakhir Bani Israel terhadap nabi dan 
penyelamat mereka Musa a.s. semasa berada di 
hadapan pintu kota bumi suci yang dijanjikan Allah 
kepada mereka, juga cerita pendirian mereka 
terhadap perjanjian dengan Tuhan mereka dan 
bagaimana mereka telah bertindak merombakkan 
perjanjian itu? Dan bagaimana balasan yang akan 
diterima mereka kerana memungkiri janji yang teguh 
itu. 


[Pentafsiran ayat-ayat 20 - 26) 

"Dan (kenangilah) ketika Musa berkata kepada kaumnya: 
Wahai kaumku! Hendaklah kamu ingat kepada ni'mat Aliah 
yang telah dikumiakan kepada kamu sewaktu Dia telah 
menjadikan para anbia' di dalam kalangan kamu dan 
menjadikan kamu selaku raja-raja dan Allah telah 
mengumiakan kepada kamu ni'mat-ni'mat yang belum 
pernah dikurniakan kepada seseorang pun dari umat-umat 
yang lain (20). Wahai kaumku I Masuklah ke tanah suci yang 
telah ditetapkan Allah untuk kamu dan janganlah kamu 
mundur ke belakang nescaya kamu kelak menjadi orang- 
orang yang rugi (21). Mereka berkata: Wahai Musa I 
Sesungguhnya di dalam negeri itu ada satu kaum yang 
gagah perkasa dan sesungguhnya Kami tidak akan dapat 
memasukinya sehingga mereka keluar darinya. Oleh itu jika 
mereka keluar darinya , maka Kami tetap akan memasukinya 
(22). La!u berkatalah dua orang lelaki dari golongan mereka 
yang takut kepada Allah dan yang telah Allah kurniakan 
kepada keduanya ni'mat keyakinan: Hendaklah kamu masuk 
menyerang mereka melalui pintu (kota) dan jika kamu 
memasukinya i, maka kamu tetap akan mendapat 

kemenangan. Oleh itu hendaklah kamu bertawakkal kepada 
Allah jika kamu benar-benar beriman (23). Mereka berkata: 
Wahai Musa i Kami tidak akan memasukinya buat selama- 
lamanya selagi kaum itu berada di dalamnya. Oleh itu 
pergilah engkau bersama Tuhanmu dan berperanglah kamu 
berdua. Sesungguhnya Kami hanya akan menunggu di sini 
sahaja (24). Ujar Musa: Wahai Tuhanku H Sesungguhnya aku 
tidak dapat menguasai kecuali diriku dan saudaraku sahaja. 
Oleh sebab itu pisahkanlah di antara kami dengan kaum 
yang fasiq itu (25). Firman Allah: (Jika demikian) maka 
sesungguhnya negeri itu adalah diharamkan ke atas mereka 
selama empat puluh tahun (dan selama itu) mereka akan 
mengembara tanpa keruan di bumi (padang gurun) itu. Oleh 
itu janganlah engkau bersedih hati terhadap kaum yang 
fasiq itu. "(26) 

Sudut-sudut Hikmat Dari Kisah 
Penyelewengan Bani Israel 

Itulah sebabak kisah Bani Israel yang dihuraikan 
seluas-luasnya oleh Al-Qur'an kerana ia mengandungi 
hikmat dari berbagai-bagai sudut. 

Di antara sudut-sudut hikmat itu ialah Bani Israel 
merupakan golongan pertama yang menentang 
da'wah Islamiyah dengan perseteruan, tipudaya dan 
peperangan di Madinah dan di Semenanjung Tanah 
Arab seluruhnya. Mereka menentang kelompok 
Muslimin sejak hari pertama lagi. Merekalah yang 
mendokong budaya nifaq dan mengasuh kaum 
Munafiqin di Madinah. Mereka telah membekalkan 
kaum Munafiqin dengan sarana-sarana tipudaya 
untuk menggugatkan ; aqidah Islamiyah dan 
mengancam kaum Muslimin. Mereka menghasut 
kaum Musyrikin dan mengadakan perjanjian dan 
pakatan sulit dengan mereka untuk menentang 
kelompok Muslimin. Mereka mendalangi perang 
propaganda dan fitnah dan melakukan berbagai- 
bagai tipudaya yang jahat di dalam barisan Muslimin 
di samping mendalangi usaha-usaha menaburkan 
kekeliruan, keraguan-keraguan dan bibit-bibit 
penyelewengan di sekitar 'aqidah Islam dan 
kepimpinan Rasulullah s.a.w. Mereka telah melakukan 
semuanya ini sebelum mereka membuka muka 
mereka secara terang-terangan di dalam peperangan 
yang terbuka. Oleh sebab itu hakikat mereka yang 
sebenar perlu didedahkan kepada kelompok Muslimin 


agar mereka mengenal siapa musuh mereka, 
bagaimana tabi'at mereka? Bagaimana sejarah 
mereka dan apakah hakikat perjuangan yang 
diharungi kelompok Muslimin terhadap mereka? 

Allah -5.W.T. mengetahui bahawa Bani Israel akan 
terus menjadi musuh umat Muslimin di sepanjang 
sejarah mereka di samping menjadi musuh agama 
Allah di sepanjang zaman silam mereka. Oleh sebab 
itu Allah membentangkan kepada umat Muslimin 
rahsia mereka agar segala tindak-tanduk mereka 
terdedah dan saranan-saranan tipudaya mereka 
terbuka. 

Di antara sudut-sudut hikmat itu ialah Bani Israel 
adalah, .pendokong-pendokong agama Allah yang 
akhir sebelum kedatangan agama Allah yang terakhir. 
'Sejarah mereka sebelum Islam telah mengambil masa 
yang amat panjang, di mana berbagai-bagai 
penyelewengan telah berlaku dan di mana mereka 
berulang-ulang kali merombakkan perjanjian dengan 
Allah. Kesan dari pembatalan perjanjian dan 
penyelewengan-penyelewengan itu telah menjelaskan 
kehidupan mereka, akhlak dan tradisi-tradisi mereka. 
Oleh sebab itu sejarah mereka perlu diketahui oleh 
umat Muslimin selaku pewaris seluruh risalah dan 
pendokong seluruh 'aqidah Rabbaniyah. Mereka perlu 
mengetahui perkembangan sejarah Bani Israel ini dan 
mengenal tempat-tempat gelincir mereka di 
perjalanan serta mengetahui akibat-akibatnya yang 
buruk yang dapat dilihat dalam kehidupan mereka 
dan akhlak-akhlak mereka agar pengalaman- 
pengalaman Bani Israel di bidang 'aqidah dan 
kehidupan itu dapat ditokokkan ke dalam tabung 
pengalaman-pengalaman kelompok Muslimin untuk 
dimanfaatkan di sepanjang zaman dan dapat 
menghindari tempat-tempat gelincir mereka di 
perjalanan, menjauhi pintu-pintu syaitan dan 
mengenal petanda-petanda awal penyelewengan 
dengan berpandukan pengalaman-pengalaman Bani 
Israel yang pertama itu. 

Di antara sudut-sudut hikmat itu ialah Bani Israel 
mempunyai berbagai-bagai lembaran pengalaman di 
dalam masa yang amat panjang itu. Allah S.W.T. 
mengetahui bahawa masa yang amat panjang yang 
dilalui oleh umat-umat manusia akan membuat hati 
mereka menjadi keras dan membuat generasi- 
generasi mereka menyeleweng, sedangkan umat 
Muslimin akan berlanjutan sejarah mereka sehingga 
hari Qiamat Mereka akan menempuh zaman-zaman 
yang sama yang telah ditempuh Bani Israel. Oleh 
sebab itu Allah meletakkan di hadapan pemimpin- 
pemimpin umat Muslimin dan tokoh-tokoh mujaddid 
da'wah dari berbagai-bagai generasi mereka contoh- 
contoh penyakit yang telah menimpa umat-umat 
yang silam agar melalui contoh itu mereka 
mengetahui bagaimana cara hendak mengubati 
penyakit itu setelah mempelajari tabi'at-tabi'atnya. Ini 
ialah kerana hati yang paling degil untuk menerima 
hidayat dan beristiqamah ialah hati yang telah 
mengenal hidayat kemudian menyeleweng, 
sedangkan hati-hati yang lalai lebih mudah 

menyambut dan menerima hidayat, kerana hati-hati 
ini dapat dikejutkan semula oleh da'wah dengan 
mengemukakan sesuatu yang baru yang dapat 
menggerak dan menyedarkan mereka dan menyapu 
sampah-sampah saraf yang menutupnya. Hati-hati 
yang seperti ini mudah tertarik dan terpesona dengan 
sesuatu yang baru yang menyentuh fitrah mereka 
bagi pertama kalinya. Adapun hati-hati yang pernah 
dida'wahkan sebelum ini, maka da'wah yang kedua 
tidak lagi memberi sesuatu yang baru kepadanya, la 
tidak lagi menarik dan menggoncangkannya, ia tidak 
dapat membuat hati-hati ini merasa ada sesuatu yang 
hebat dan baru. Oleh sebab itu hati-hati yang seperti 
ini memerlukan usaha-usaha da'wah yang berlipat 
ganda dan kepada kesabaran yang lama masanya. 

Di sana terdapat berbagai-bagai sudut hikmat Allah 
apabila Dia menghuraikan kisah Bani Israel dan 
membentangkannya dengan terperinci kepada umat 
Muslimin selaku pewaris 'aqidah dan agama dan 
selaku pewaris kepimpinan umat manusia seluruhnya. 
Ya, di sana terdapat berbagai-bagai sudut hikmat 
yang kita tidak dapat menghuraikannya lebih panjang 
dari isyarat-isyarat yang pantas ini agar kita dapat 
kembali kepada babak kisah ini di dalam pelajaran ini 
di dalam surah ini: 

****** 



"Dan (kenangilah) ketika Musa berkata kepada kaumnya: 
"Wahai kaumku! Hendaklah kamu ingat kepada ni'mat Allah 
yang dikurniakan kepada kamu sewaktu Dia telah 
menjadikan para anbia' di dalam kalangan kamu dan 
menjadikan kamu selaku raja-raja. Dan Allah telah 
mengurniakan kepada kamu ni'mat-ni'mat yang belum 
pernah dikurniakan kepada seseorang pun dari umat-umat 
yang lain (20). Wahai kaumku! Masuklah ke tanah suci yang 
telah ditetapkan Allah kepada kamu dan janganlah kamu 
mundur ke belakang nescaya kelak kamu menjadi orang- 
orang yang rugi. "(2 1) 

Di dalam kata-kata Musa a.s. itu kita dapat melihat 
kebimbangan Nabi Musa a.s. terhadap kaum Bani 
Israel yang mungkin ragu-ragu dan berpatah balik ke 
belakang. Sebelum ini beliau telah menguji mereka di 
dalam berbagai-bagai peristiwa yang berlaku di 
sepanjang pengembaraan mereka yang panjang itu. 


Beliau telah menguji mereka ketika beliau 
mengeluarkan mereka dari negeri Mesir, iaitu ketika 
beliau membebaskan mereka dari kehinaan atas nama 
Allah dan dengan kuasa Allah yang telah 
membelahkan lautan untuk dilalui mereka dan 
menenggelamkan Fir'aun dan bala tenteranya (yang 
mengejar mereka), tetapi apabila mereka melalui satu 
kaum yang sedang asyik menyembah berhala tiba-tiba 
mereka memohon kepada Musa: 



"Wahai Musa I Buatlah untuk kami sebuah berhala 
sebagaimana mereka mempunyai berhala-berhala. " 

(Surah al-A'raf: 138) 

Dan sebaik sahaja beliau meninggal mereka kerana 
memenuhi perjanjiannya dengan Allah tiba-tiba as- 
Samiri membuat untuk mereka sebuah patung anak 
lembu yang bersuara dari emas yang dihancurkan dari 
barang-barang perhiasan yang dicuri mereka dari 
perempuan-perempuan Mesir kemudian mereka 
menyembah patung itu dan mendakwa "Itulah Tuhan 
Musa yang telah pergi ke tempat perjanjiannya." 
Beliau telah menguji mereka ketika dipecahkan mata 
air-mata air yang memancur dari batu di tengah- 
tengah padang Sahara dan menurunkan ke atas 
mereka makanan "manna" dan burung "salwa" yang 
enak rasanya tetapi tiba-tiba mereka menyatakan 
keinginan mereka kepada makanan yang biasa 
mereka makan di negeri Mesir, di mana mereka hidup 
dengan penuh kehinaan, lalu mereka menuntut sayur- 
sayuran negeri Mesir, mentimunnya, bawang 
putihnya, kacang 'adasnya dan bawang besarnya. 
Mereka kini tidak lagi tahan dengan makanan padang 
pasir itu dan tidak tahan dengan cara hidup untuk 
mendapat kemuliaan dan keselamatan dan untuk 
mencapai matlamat yang luhur di bawah pimpinan 
Musa, sedangkan mereka masih berada dalam 
perjalanan yang tidak menentu. Beliau mencuba 
mereka dalam kisah lembu betina di mana mereka 
diperintah menyembelihkannya, tetapi mereka 
berlengah-lengah dan teragak-agak (dan pada 
akhirnya barulah mereka menyembelihkan): 



"Lalu mereka menyembelih lembu itu dan mereka hampir- 
hampir tidak dapat melakukannya. " 

(Surah a!-Baqarah: 71) 

Dan beliau telah mencuba mereka sekembalinya 
dari tempat perjanjiannya dengan Allah membawa 
bersamanya loh-loh yang tertulis dengan perjanjian 
mereka dengan Allah tetapi mereka telah enggan 
mengikatkan perjanjian mereka dengan Allah 
walaupun setelah meni'mati segala ni'mat ini dan 
menerima pengampunan Allah terhadap dosa-dosa 
mereka. Mereka enggan memberi janji mereka 


46 


SURAH AL-MA'IDAH C& 


JUZU' KE 6 


sehingga mereka dapati Bukit Tursina diangkat dan 
diancam di atas kepala mereka: 



"Sedangkan mereka yakin bahawa bukit itu akan jatuh 
menimpa mereka , " 


(Surah al-A'raf: 171) 

Pendeknya beliau telah mencuba mereka, di dalam 
berbagai-bagai peristiwa di sepanjang pengembaraan 
mereka yang panjang itu dan kini beliau bersama 
mereka di hadapan pintu-pintu kota bumi suci, iaitu 
bumi yang telah dijanjikan Allah untuk mereka dan 
kerana bumi inilah mereka keluar (dari negeri Mesir). 
Itulah bumi yang Allah janjikan akan diperintah oleh 
mereka dan di sanalah Allah akan mengangkatkan 
nabi-nabi dari kalangan mereka supaya mereka kekal 
di dalam ri'ayah Allah dan bimbingan-Nya. 

Ya, beliau telah banyak menguji mereka dan oleh 
itu memang wajar beliau menaruh bimbang' ketika 
beliau membuat seruan yang terakhir ini kepada 
mereka, di mana beliau isikan dalam seruan ini 
kenangan-kenangan yang paling indah, berita-berita 
yang paling baik, galakan-galakan yang paling besar 
dan amaran-amaran yang paling keras: 



"Dan (kenangiiah) ketika Musa berkata kepada kaumnya: 
Wahai kaumku i Hendaklah kamu ingat kepada ni'mat Allah 
yang telah dikurniakan kepada kamu sewaktu Dia telah 
menjadikan para anbia' di daiam kalangan kamu dan 
menjadikan kamu selaku raja-raja. Dan Allah telah 
mengurniakan kepada kamu ni'mat-ni'mat yang belum 
pernah dikurniakan kepada seseorang pun dari umat-umat 
yang lain (20). Wahai kaumku ! Masuklah ke tanah suci yang 
telah ditetapkan Allah untuk kamu dan janganlah kamu 
mundur ke belakang nescaya kamu kelak menjadi orang- 
orang yang rugi. "(2 1 ) 

Itulah ni'mat Allah dan janji-Nya yang benar untuk 
pengangkat dari kalangan mereka para anbia 1 dan 
menjadikan mereka para raja yang memerintah. Allah 
telah mengurniakan kepada mereka ni'mat-ni'mat 
yang tidak pernah dikurniakan kepada kaum yang lain 
hingga ke masa itu. Bumi atau negeri suci yang akan 
dimasuki mereka adalah negeri yang telah ditetapkan 
untuk mereka dengan perjanjian Allah. Kini jelaslah 
bahawa negeri itu adalah tetap untuk mereka. 
Sebelum ini mereka telah menyaksi bagaimana Allah 
menepati janji-Nya. Dan kini inilah janji Allah yang 


sedang ditujui mereka dan andainya mereka berpatah 
balik ke belakang, maka itu adalah suatu kerugian 
yang amat nyata. 


Tetapi Israel tetap Israel I! Pengecut, putar belit dan 
berpatah balik ke belakang dan memungkiri 
perjanjian: 









Mereka berkata: " Wahai Musai Sesungguhnya di dalam 
negeri itu ' ada satu kaum yang gagah perkasa dan 
sesungguhnya kami tidak akan dapat memasukinya sehingga 
mereka keluar darinya. Oleh itu jika mereka keluar darinya i, 
maka kami tetap akan memasukinya. "(22) 


Di sini tabi'at kaum Yahudi memperlihatkan 
hakikatnya yang sebenar, Tabi'at mereka terdedah 
jelas tanpa sebarang hijab walaupun dengan sopan 
santun yang tipis. Ini ialah kerana mereka sedang 
berdepan dengan bahaya. Oleh sebab itu tidak ada 
lagi baki sopan santun, tidak ada lagi percubaan 
untuk menunjuk berani dan tiada ruang lagi untuk 
memutar belit. Bahaya sedang mendekati mereka, 
oleh itu mereka merasa tiada yang" dapat melindungi 
mereka sekalipun janji Allah yang hendak menjadikan 
mereka tuanpunya negeri itu dan sekalipun Allah 
telah menetapkan negeri itu untuk mereka. Mereka 
mahu mendapat satu kemenangan yang murah, 
kemenangan tanpa harga dan tanpa susah payah, 
kemenangan yang rehat yang turun kepada mereka 
seperti turunnya manna dan burung salwa. 




"Sesungguhnya di dalam negeri itu ada satu kaum yang 
gagah perkasa dan sesungguhnya kami tidak akan dapat 
memasukinya sehingga mereka keluar darinya. Oleh itu jika 
mereka keluar darinya , maka kami tetap akan 
memasukinya. "(22) 


Tetapi belanja kemenangan tidak semudah seperti 
yang dikehendaki oleh kaum Yahudi yang mempunyai 
hati yang kosong dari iman. 





A ^ z%> s J 




" Lalu berkata dua orang lelaki dari golongan mereka yang 
takut kepada Allah dan yang telah Allah kurniakan kepada 
keduanya ni'mat keyakinan: Hendaklah kamu masuk 
menyerang mereka melalui pintu (kota) dan jika kamu 
memasukinya i, maka kamu tetap akan mendapat 

kemenangan. Oleh itu hendaklah kamu bertawakkal kepada 
Allah jika kamu benar-benar beriman. "(23) 

Di sini muncullah dengan jelas nilai keimanan dan 
perasaan takut kepada Allah, yakni perasaan takut 
yang dialami oleh kedua orang lelaki dari golongan 
Bani Israel yang takut kepada Allah itu telah 
menimbulkan di dalam hati keduanya perasaan 
memandang kecil kepada kaum yang gagah perkasa 
itu dan memberi semangat keberanian kepada 
keduanya untuk menghadapi bahaya yang khayali itu. 
Inilah dua orang lelaki yang mengaku dengan 
perkataan mereka tentang nilai keimanan di sa'at- 
sa'at kecemasan dan nilai takut kepada Allah di sa'at- 
sa'at takut kepada sesama manusia. Allah tidak 
mengumpulkan dua ketakutan di dalam satu hati, 
iaitu ketakutan kepada Allah Jalla Jalaluhu dan 
ketakutan kepada manusia, kerana orang yang takut 
kepada Allah tidak akan takut kepada sesiapa dan 
kepada sesuatu apa pun. 

"Hendaklah kamu masuk menyerang mereka melalui pintu 
(kota) dan jika kamu memasukinya , maka kamu tetap akan 
mendapat kemenangan. "(23) 

Itulah satu kaedah di dalam ilmu hati dan ilmu 
peperangan. Mara ke hadapan dan terus menyerang! 
Apabila kamu menyerang sesuatu kaum di negeri 
mereka, hati mereka akan patah semangat dan hati 
kamu akan bertambah berani. Mereka merasa tewas 
di dalam jiwa mereka dan kamu tetap dapat 
mengalahkan rfiereka. 



"Hendaklah kamu bertawakkal kepada Allah jika kamu 
benar-benar beriman." (23) 


Yakni orang yang beriman hanya bertawakkal 
kepada Allah Yang Maha Esa sahaja. Inilah ciri 
keimanan dan petandanya dan inilah logik keimanan 
dan kehendaknya. 



tidak berlawanan dan tidak pula berjauhan, malah 
pada kebanyakan waktu kedua-dua sifat itu 
merupakan saudara kembar. Apabila si pengecut 
didesak menunaikan kewajipannya dia merasa takut, 
tetapi dia juga tidak senang jika dikatakan dia 
mengabaikan kewajipan, kerana itu ia mencemuhkan 
kewajipan dan menunjukkan kebiadabannya terhadap 
panggilan kewajipan itu kerana ia membebankannya 
melakukan sesuatu yang tidak disukainya. 


"Oleh itu pergilah engkau bersama Tuhanmu dan 
berperanglah kamu berdua. Sesungguhnya kami hanya akan 
menunggu di sini sahaja. "(24) 


Demikianlah mereka berkata dengan kebiadaban 
orang yang lemah. Tiada suatu yang membebankan 
kebiadaban lidah kecuali hanya memanjangkan lidah, 
tetapi yang membebankan penunaian kewajipan ialah 
tikaman mata lembing. 



"Oleh itu pergilah engkau bersama Tuhanmu."(24) 


Yakni Allah bukannya tuhan mereka jika Dia mahu 
membebankan mereka dengan kewajipan berperang. 



"Sesungguhnya kami hanya akan menunggu di sini 
sahaja. "(24) 


Yakni kami tidak mahu kerajaan, kami tidak mahu 
kemuliaan dan kami tidak mahu bumi yang dijanjikan 
Allah jika kami terpaksa berperang dengan kaum 
yang gagah perkasa itu! 


Inilah penghabisan perjalanan Musa a.s... 
Penghabisan usaha-usaha beliau yang gigih .... 
Penghabisan pengembaraannya yang amat panjang 
dan penghabisan daya ketahanan beliau menghadapi 
perilaku-perilaku yang keji, penyelewengan- 
penyelewengan dan putarbelit-putarbelit Bani Israel. 


Kepada siapakah kedua-dua lelaki itu hadapkan 
percakapan ini? Adakah kepada Bani Israel? 



"Mereka berkata: Wahai Musa I Kami tidak akan 

memasukinya buat selama-lamanya selagi kaum itu berada 
di dalamnya. Oleh itu pergilah engkau bersama Tuhanmu 
dan berperanglah kamu berdua. Sesungguhnya kami hanya 
akan menunggu di sini sahaja."(24) 

Demikianlah cara orang-orang yang pengecut 
menghadapi kesulitan. Mereka menunjuk kebiadaban. 
Mereka begitu cemas melihat bahaya yang 
mengancam di hadapan mereka. Kaki mereka 
menendang-nendang seperti keldai, tetapi mereka 
tidak mara ke hadapan. Sifat pengecut dan biadab 


Ya! Inilah penghabisan perjalanan beliau Mereka 

berundur dari negeri suci, sedangkan beliau bersama 
mereka di hadapan pintu-pintu kota negeri itu. 
Mereka terus juga memungkiri perjanjian-perjanjian 
Allah, sedangkan beliau terikat bersama mereka 
dengan perjanjian itu. Apa lagi yang hendak dibuat 
oleh beliau? Dan kepada siapa lagi beliau harus 
meminta perlindungan? 








Ujar Musa: "Wahai Tuhanku I Sesungguhnya aku tidak dapat 
menguasai kecuali diriku dan saudaraku sahaja. Oleh sebab 
itu pisahkanlah di antara kami dengan kaum yang fasiq 
itu: "(25) 

Seruan ini mengandungi perasaan hati yang amat 
pedih, mengandungi permohonan perlindungan, 
mengandungi penyerahan diri kepada Allah dan 
seterusnya mengandungi pernyataan perpisahan, 
keputusan yang tegas dan keazaman yang kukuh. 

Nabi Musa a.s. memang mengetahui bahawa Allah 
benar-benar mengetahui bahawa beliau tidak dapat 
menguasai kecuali dirinya sendiri dan saudaranya 
Harun sahaja, tetapi beliau dengan kelemahan 
seorang insan yang telah dikecewakan (kaumnya), 
dengan keimanan seorang nabi yang berbicara 
dengan Allah dan dengan keazaman seorang Mu'min 
yang lurus dan teguh tidak mempunyai tempat 
perlindungan yang lain selain pada Allah untuk 
mengadu duka nestapanya, menyampaikan 
rayuannya dan mengangkatkan permintaan agar 
diadakan titik perpisahan di antara beliau dengan 
kaumnya yang fasiq itu, kerana tiada lagi tali 
hubungan di antara beliau dengan mereka setelah 
mereka memungkiri perjanjian Allah yang kukuh, 
tiada lagi hubungan keturunan di antara beliau 
dengan mereka, tiada lagi hubungan sejarah di antara 
beliau dengan mereka dan tiada lagi hubungan usaha 
dan perjuangannya yang silam di antara beliau 
dengan mereka, kerana satu-satunya tali hubungan di 
antara beliau dengan mereka ialah da'wah kepada 
Allah dan perjanjian dengan Ailah dan oleh sebab 
mereka telah memutuskan tali hubungan ini, maka 
terputuslah hubungan di antara beliau dengan 
mereka ke dasaran yang amat dalam hingga tiada lagi 
suatu ikatan yang menghubungkan beliau dengan 
mereka. Beliau jujur dan berdiri teguh mematuhi janji 
Allah, tetapi mereka menyeleweng. Beliau berpegang 
kukuh dengan perjanjian Allah tetapi mereka 
memungkirinya. 


Inilah adab sopan seorang nabi dan inilah garis 
tindakan seorang Mu'min dan inilah tali hubungan 
yang menjadi titik perpaduan dan perpisahan orang- 
orang yang beriman. Tiada lagi hubungan bangsa, 
hubungan keturunan, hubungan kaum, hubungan 
bahasa, hubungan sejarah dan tiada lagi apa-apa tali 
hubungan dari segala hubungan bumi apabila tali 
hubungan 'aqidah telah terputus dan apabila 
wujudnya kelainan sistem dan perbezaan jalan hidup. 


Lalu Allah memperkenankan permintaan nabinya 
(Musa) dan mengenakan balasan yang adil ke atas 
kaum Bani Israel yang fasiq itu: 




<J:\j 'JL-jjlSS 






Firman Ailah: "(Jika demikian) maka sesungguhnya negeri itu 
adalah diharamkan ke atas mereka selama empat puluh 
tahun (dan selama itu) mereka akan mengembara tanpa 
keruan di bumi (padang teh) itu . Oleh itu janganlah engkau 
bersedih hati terhadap kaum yang fasig itu. "(26) 


Demikianlah Allah menyerahkan Bani Israel ke 
padang gurun setelah mereka berada di hadapan 
pintu-pintu kota bumi suci dan mengharamkan 


kepada mereka bumi yang telah dijanjikan kepada 
mereka. Mengikut pendapat yang lebih rajih bumi ini 
diharamkan kepada generasi Bani Israel di zaman itu 
sahaja sementara menunggu lahirnya pertumbuhan 
generasi baru yang lain dari generasi yang ada ini, 
iaitu satu generasi yang mengambil i'tibar dan 
pengajaran dan terdidik dalam suasana padang 
Sahara yang bengis dan bebas itu hingga menjadi 
satu generasi yang tahan lasak yang berlainan dari 
generasi yang ada sekarang, yang telah dirosakkan 
oleh kehinaan, perhambaan dan kezaliman yang 
dialami mereka di negeri Mesir sebelum ini. Generasi 
ini tidak lagi layak untuk melaksanakan tugas yang 
amat besar ini. Kehinaan, perhambaan dan kezaliman 
membawa kerosakan kepada fitrah individu-individu 
sebagai-mana ia membawa kerosakan kepada fitrah 
bangsa-bangsa. 

Penerangan rangkaian ayat-ayat ini meninggalkan 
Bani Israel di sini sahaja, iaitu mengembara di padang 
Sahara tidak lebih dari itu. Ini adalah satu 
pemandangan, di mana terkumpul keinsafan hati di 
samping keindahan seni mengikut cara 
pengungkapan AI-Qur'an. 16 

****** 

Kaum Muslimin telah mengambil peringatan dan 
pengajaran dari pelajaran ini, iaitu, dari kisah-kisah 
yang telah diceritakan Allah kepada mereka. Oleh 
sebab itu apabila mereka menghadapi kesusahan 
berperang dengan bilangan mereka yang kecil untuk 
melawan angkatan Quraysy yang begitu ramai di 
dalam Peperangan Badar, mereka berkata kepada 
Nabi mereka Muhammad s.a.w.: "Wahai Rasulullah! 
Kami tidak akan berkata kepada anda apa yang telah 
dikatakan oleh Bani Israel kepada nabi mereka (Musa 
a.s.)". 



" Pergilah engkau bersama Tuhanmu dan berperanglah kamu 
berdua. Sesungguhnya kami menunggu di sini sahaja. "(24) 


Tetapi kami akan berkata: "Pergilah engkau 
bersama Tuhanmu dan berperanglah kamu berdua 
dan kami juga tetap berjuang bersama kamu 
berdua." 

Inilah setengah dari kesan-kesan sistem didikan Al- 
Qur'an yang mendidik manusia melalui cerita-cerita, 
juga ia merupakan setengah dari aspek-aspek hikmat 
Ailah dalam menghuraikan kisah Bani Israel. 


(Kumpulan ayat-ayat 27 - 40) 



16 Lihat bab "oLj£!I " dalam buku: " 

(iTjiSI oleh pengarang dan buku "^»5 Ljyi 0 / e /j 

Muhammad Quib. 

"Dan bacalah kepada mereka cerita dua putera Adam (Qabll 
dan Habil) dengan cerita yang benar ketika keduanya 
mempersembahkan korban lalu diterima korban dari salah 
seorang dari keduanya (Habil) dan tidak diterima korban dari 
seorang lagi (Qabil). la pun (Qabil) berkata: "Aku pasti bunuh 
engkau" kata (Habil): Sesungguhnya Allah hanya menerima 
persembahan korban dari orang-orang yang bertaqwa (27). 
Jika engkau hulurkan tanganmu kepadaku untuk 
membunuhku , aku tidak sekali-kali akan menghulurkan 
tanganku kepadamu untuk membunuhmu. Sesungguhnya 
aku takut kepada Allah Tuhan semesta alam (28). 
Sesungguhnya aku mahu engkau kembali dengan dosa 
(membunuhku) dan dosamu (yang lain ), maka dengan 
kerana itu engkau akan menjadi penghuni Neraka dan itulah 
balasan orang-orang yang zalim (29)±alu hatinya tergamak 
membunuh saudaranya , maka jadilah dia dari orang-orang 
yang rugi (30). Lalu Allah menghantar seekor burung gagak 
mengorek-ngorek tanah untuk menunjukkan kepada (Qabil) 
bagaimana cara hendak menimbus mayat saudaranya. Dia 
berkata: "Wahai malangnya akui Apakah aku begini lemah 
berbuat seperti burung gagak ini untuk menimbus mayat 

saudaraku?" Maka jadilah dia dari orang-orang yang 
menyesal (31). Oleh kerana itu Kami tetapkan (suatu hukum) 
ke atas Bani Israel iaitu barang siapa membunuh seorang 
manusia bukan kerana ia membunuh orang lain atau bukan 
kerana melakukan sesuatu kerosakan di bumi \ maka seolah- 
olah ia telah membunuh manusia seluruhnya dan barang 
siapa yang memelihara nyawa seorang manusia i, maka 
seolah-olah ia memelihara nyawa manusia seluruhnya. 
Sesungguhnya rasul-rasul Kami telah datang kepada mereka 
membawa pengajaran-pengajaran yang jelas kemudian 
ramai di antara mereka sesudah itu menjadi manusia- 
manusia pelampau di muka bumi (32). Sesungguhnya 
balasan (yang setimpal) bagi orang-orang yang memerangi 
Allah dan Rasul-Nya dan berusaha melakukan kerosakan di 
bumi ialah mereka dihukum bunuh atau dihukum salib atau 
dipotong tangan dan kaki mereka secara berselang atau 
dibuang negeri demikianlah mereka mendapat kehinaan di 
dunia dan di Akhirat kelak mereka akan memperoiehi 'azab 
yang amat besar (33). Kecuali orang-orang yang bertaubat 
sebelum kamu dapat menangkap mereka. Oleh itu ; 
ketahuilah bahawa sesungguhnya Allah Maha Pengampun 
dan Maha Penyayang (34). Wahai orang-orang yang 
beriman i Hendaklah kamu bertaqwa kepada Allah dan 
hendaklah kamu mencari jalan yang boleh menyampaikan 
kepada-Nya dan hendaklah kamu berjihad pada jalan Allah 
supaya kamu mendapat keberuntungan (35). Sesungguhnya 
orang-orang yang kafir jika diandaikan setiap mereka 
memiliki segala isi bumi ini dan sebanyak itu lagi ada 
bersamanya untuk (bayaran) menebus diri mereka dari 'azab 
hari Qiamat f nescaya tidak akan diterima dari mereka dan 
mereka tetap akan memperoiehi 'azab yang amat pedih (36). 
Mereka mahu keluar dari Neraka , namun mereka tidak akan 
dapat keluar darinya dan mereka akan memperoiehi 'azab 
yang berkekalan (37). Dan pencuri leiaki dan pencuri 
perempuan hendaklah kamu potong tangan kedua mereka 
sebagai balasan jenayah yang telah dilakukan mereka dan 
sebagai satu hukuman keseksaan dari Allah. Dan Allah Maha 
Perkasa dan Maha Bijaksana (38). Sesiapa yang bertaubat 
selepas ia melakukan jenayah mencuri yang zalim itu dan 
memperbaiki dirinya i, maka sesungguhnya Aliah menerima 
taubatnya. Sesungguhnya Allah Maha Pengampun dan 
Maha Pengasih (39). Tidakkah engkau mengetahui bahawa 
Allah memiliki kerajaan langit dan bumi? Dia meng'azabkan 
sesiapa yang dikehendaki-Nya dan mengampunkan sesiapa 
yang dikehendaki-Nya dan Allah Maha Kuasa di atas segala 
sesuatu". (40) 

(Latar belakang dan pokok pembicaraan) 

Pelajaran ini mula menerangkan setengah-setengah 
hukum perundangan yang asasi di dalam kehidupan 
manusia, iaitu hukum-hukum yang berhubung 
dengan usaha melindungkan keselamatan nyawa dan 
hayat di dalam masyarakat Islam yang diperintah 
mengikut sistem hidup Ilahi dan syari'at-Nya, juga 
berhubung dengan usaha melindungkan keselamatan 
peraturan umum dan mengawalnya dari tindakan- 
tindakan yang melanggar atau mencabulnya atau 
tindakan-tindakan yang menentang kuasa yang 
mengawasi peraturan-peraturan itu atas nama Allah 
dan di bawah naungan syari'at Allah atau tindakan- 
tindakan yang menceroboh kaum Muslimin yang 
hidup di bawah naungan syari'at Allah dan 
pemerintahan Islam, dan seterusnya hukum-hukum 
yang berhubung dengan usaha melindungkan 
keselamatan harta dan milik-milik individu di dalam 
masyarakat ini, di mana seluruh peraturan 


kemasyarakatannya ditegakkan di atas landasan 
syari'at Allah. 

Seluruh pelajaran ini memperkatakan hukum- 
hukum yang berkaitan dengan persoalan-persoalan 
asasi di dalam kehidupan kemasyarakatan, la 
dimuiakan dengan satu muqaddimah yang 
menceritakan kisah dua putera Adam (Qabil dan 
Habil), iaitu kisah yang mendedahkan tabi'at jenayah 
dan motif-motifnya di dalam jiwa manusia di samping 
mendedahkan keburukan dan kejahatan jenayah 
bunuh itu, juga mendedahkan betapa perlunya 
jenayah itu dibendung dan dikenakan hukuman 
keseksaan ke atas orang yang melakukannya dan 
membendung motif-motif yang menggerakkan hati 
manusia ke arah melakukannya. 

Kisah dua putera Adam ini bersama-sama dengan 
saranan-saranannya adalah mempunyai hubungan 
yang begitu rapat dan kuat dengan hukum-hukum 
yang diterangkan selepasnya di dalam susunan Al- 
Qur'an. Pembaca yang teliti akan merasa bahawa 
kisah itu adalah berfungsi pada tempatnya yang 
wajar, juga akan merasa betapa mendalamnya 
saranan-saranan yang meyakinkan yang dicurah dan 
diserapkan oleh kisah itu di dalam hati dan betapa 
mendalamnya kesediaan yang dibentuk oleh kisah itu 
dalam hati dan akal untuk menerima hukum-hukum 
yang keras dan berat yang digunakan oleh Islam 
untuk menentang jenayah-jenayah pencerobohan 
terhadap nyawa dan hayat, terhadap peraturan 
umum, terhadap harta dan milik individu yang ada di 
dalam naungan masyarakat Islam yang ditegakkan di 
atas landasan sistem hidup Ilahi dan diperintah 
dengan undang-undang syari'at-Nya. 

Masyarakat Islam menegakkan seluruh 
kehidupannya di atas sistem hidup Ilahi dan syari'at- 
Nya dan di atas sistem dan hukum-hukum syari'at 
inilah ia mengaturkan segala urusannya dan 
perhubungan-perhubungannya. Oleh sebab itulah 
masyarakat Islam menjamin dan memelihara segala 
unsur keadilan, kecukupan, kemantapan dan 
ketenteraman bagi setiap individu dan kelompok dan 
membendung darinya segala faktor yang menghasut 
dan membangkitkan perasaan yang menimbulkan 
kacau-bilau, segala faktor yang membawa kepada 
penindasan, tekanan, kezaliman dan pencerobohan, 
kemiskinan keperluan dan darurat. Begitu juga 
tindakan-tindakan pencerobohan dan pencabulan - 
dalam masyarakat yang baik, adil, seimbang dan 
bertakaful seperti ini terhadap nyawa dan hayat atau 
terhadap peraturan umum atau terhadap milik 
peribadi adalah dianggap suatu jenayah yang amat 
buruk dan keji dan suatu tindakan yang kosong pada 
umumnya dari segala motif yang mewajarkan 
kemaafan dan hukuman yang ringan. Inilah sebabnya 
dikenakan hukuman yang keras dan berat ke atas 
perbuatan jenayah dan para penjenayah selepas 
disediakan suasana-suasana yang boleh menolong 
manusia-manusia yang normal menuju ke arah akhlak 
yang baik dan jujur dan setelah dijauhkan motif-motif 
untuk melakukan jenayah dari kehidupan individu- 

individu dan kehidupan kelompok. Dan di samping 
semuanya ini sistem hidup Islam memberi segala 
jaminan kepada setiap penjenayah yang menceroboh 
itu agar diberi layanan siasatan yang baik dan 
hukuman yang adil, juga diberi hak dibebaskan dari 
hukuman jika terdapat keraguan-keraguan dan 
seterusnya dibukakan kepadanya pintu taubat yang 
menggugurkan jenayah itu di dalam pengadilan dunia 
daiam setengah-setengah kes dan menggugurkannya 
di dalam pengadilan Akhirat di dalam semua kes. 

Kita akan melihat segala contoh-contoh ini di dalam 
pelajaran ini dan di dalam hukum-hukum yang 
dibicarakannya. 

Tetapi sebelum kami teruskan pentafsiran ayat-ayat 
dan huraian secara langsung mengenai hukum- 
hukum yang dibicarakannya itu perlulah kami 
kemukakan sepatah kata umum tentang persekitaran, 
di mana dijalankan hukum-hukum itu dan tentang 
syarat-syarat yang menjadikan hukum-hukum ini 
berkuatkuasa sepenuhnya. 

Hukum-hukum yang dibicarakan di dalam pelajaran 
ini sama ada yang berkaitan dengan perbuatan 
menceroboh keselamatan nyawa atau menceroboh 
peraturan umum atau menceroboh keselamatan harta 
adalah sama dengan segala hukum-hukum yang lain 
yang terdapat dalam undang-undang syari'at 
mengenai kes-kes jenayah-jenayah hudud, qisas dan 
ta'zir, iaitu semua hukum-hukum ini hanya 
mempunyai kuatkuasa di dalam "Masyarakat Islam" 
atau di dalam "Negara Islam". Di sini perlulah 
dinyatakan apakah yang dimaksudkan dengan istilah 
"Negara Islam" mengikut syari'at. 

Negara-negara di dunia ini mengikut pandangan 
Islam dan pertimbangan Muslimin adalah terbahagi 
kepada dua sahaja dan tiada yang ketiga: 

Pertama: "Negara Islam" atau Darul-Islam. Ia 
merangkumi setiap negara yang menjalankan hukum- 
hukum Islam dan diperintah oleh syari'at Islam sama 
ada seluruh penduduknya terdiri dari orang-orang 
Islam atau terdiri dari orang-orang islam dan orang- 
orang Zimmi atau seluruh penduduknya terdiri dari 
orang-orang Zimmi, tetapi negeri ini diperintah oleh 
orang-orang Islam yang melaksanakan hukum-hukum 
Islam dan memerintahnya dengan syari'at Islam, 17 
atau penduduknya terdiri dari kaum Muslimin dan 
kaum Zimmi, tetapi negeri ini dikuasai oleh orang- 
orang kafir Harbi, namun demikian penduduk 
peribumi negeri itu melaksanakan hukum-hukum 
Islam dan mengadili sesama mereka mengikut syari'at 
Islam. Pokok pertimbangan untuk menentukan 
sesebuah negara itu "Negara Islam" adalah terletak 


17 Di sini orang-orang Zimmi tidak dikenakan seluruh hukum 
islam ke atasnya , malah mereka hanya dikenakan hukum-hukum 
Islam yang tidak bercanggah dengan 'agidah mereka. 


pada amalannya melaksanakan hukum-hukum Islam 
dan memerintah dengan syari'at Islam. 

Yang kedua: Negara Harbi. la merangkumi setiap 
negeri yang tidak mengamalkan hukum-hukum Islam 
dan tidak memerintah dengan syari'at Islam biar 
bagaimanapun susunan penduduknya sama ada 
mereka mendakwa diri mereka sebagai orang Islam 
atau orang-orang Ahlil-Kitab atau orang-orang kafir. 
Pokok pertimbangan dalam menentukan sesuatu 
negara itu "Negara Harbi" adalah terletak pada 
amalannya yang tidak menjalankan hukum-hukum 
Islam dan tidak memerintah dengan syari'at Islam. 
Negara itu adalah dikira "Negara Harbi" dalam 
hubungannya dengan seseorang Islam dan dengan 
kelompok Muslimin. 

Masyarakat Islam ialah masyarakat yang ditegakkan 
di dalam "Negara Islam" dengan ta'rifnya yang telah 
disebutkan tadi. 

Masyarakat yang ditegakkan di atas sistem hidup 
ilahi dan diperintah dengan syari'at Allah inilah yang 
merupakan masyarakat yang berhak dipeliharakan 
nyawa-nyawa dan harta penduduknya serta peraturan 
umumnya, juga berhak dijatuhkan hukuman- 
hukuman yang ditentukan oleh syari'at Islam di dalam 
pelajaran ini dan lainnya ke atas mereka yang 
merosakkan keamanannya, menceroboh nyawa dan 
harta para penduduknya, kerana ia merupakan 
masyarakat yang luhur dan utama, masyarakat bebas 
dan adil dan masyarakat yang memberi jaminan- 
jaminan pekerjaan dan kecukupan kepada setiap 
rakyat yang berkemampuan dan setiap rakyat yang 
lemah, sebuah masyarakat di mana tersedia 
dorongan-dorongan ke arah kebaikan dan di mana 
kurangnya dorongan-dorongan ke arah kejahatan dari 
segenap aspek. Oleh sebab itu setiap rakyat yang 
hidup di dalam masyarakat ini adalah berkewajipan 
menjaga dan memelihara ni'mat-ni'mat yang 
dilahirkan oleh sistem hidup Ilahi ini kepada mereka, 
la berkewajipan menjaga dan memelihara segala hak 
orang-orang yang lain, iaitu hak-hak nyawa, harta 
benda, maruah atau kehormatan diri dan akhlak, la 
berkewajipan memelihara keselamatan "Negara 
Islam", di mana ia hidup aman damai dan terpelihara 
segala hak-haknya, di mana segala ciri-ciri 
insaniyahnya dan hak-hak kemasyarakatannya diakui 
sepenuhnya, malah setiap rakyat diwajibkan 
melindungi citi-ciri dan hak-hak ini. Oleh itu sesiapa 
yang menentang - selepas ini semua - peraturan 
negara Islam ini, maka dia dianggap sebagai 
penceroboh yang jahat dan berdosa yang wajar 
dihukum dengan hukuman-hukuman keseksaan yang 
berat dan dalam waktu yang sama juga dia diberi 
segala jaminan agar dia tidak dihukum dengan 
prasangka dan agar dia dibebaskan dari hukuman jika 
dalam kesnya terdapat keraguan-keraguan. 

Adapun "Negara Harbi" dengan ta'rifnya yang telah 
disebutkan tadi maka ia tidak berhak dan penduduk- 
penduduknya juga tidak berhak meni'mati jaminan- 

jaminan perlindungan yang disediakan oleh hukuman- 
hukuman keseksaan syari'at Islam, kerana negara ini 
dari awal lagi tidak mengamalkan syari'at Islam dan 
tidak mengakui kuasa hakimiyah atau Islam. Negara 
ini dari segi hubungannya dengan orang-orang Islam 
yang hidup di negara Islam dan mengamalkan syari'at 
Islam dalam kehidupan mereka bukanlah dikira 
kawasan selamat dan aman. Nyawa dan harta 
penduduknya dipandang halal dan tidak mempunyai 
apa-apa kehormatan di sisi Islam kecuali mereka 
mempunyai perjanjian dengan orang-orang Islam, 
iaitu apabila perjanjian-perjanjian diadakan di 
antaranya dengan negara Islam. Begitu juga syari'at 
Islam menyediakan semua jaminan itu kepada orang- 
orang Harbi (yang datang dari negara Harbi) apabila 
mereka memasuki negara Islam dengan perjanjian 
keamanan selama wujudnya perjanjian itu dan berada 
di dalam kawasan-kawasan perbatasan Islam yang 
termasuk di bawah (pemerintah Islam yang 
mengamalkan syari'at Islam). 

Berdasarkan penjelasan ini dapatlah kita 
meneruskan pentafsiran ayat-ayat yang berikut: 

(Pentafsiran ayat-ayat 27-31) 

Kisah Jenayah Bunuh Yang Pertama Di Dunia 

"Dan bacalah kepada mereka cerita dua putera Adam (Qabil 
dan Habil) dengan cerita yang benar ketika keduanya 


mempersembahkan korban lalu diterima (korban) dari salah 
seorang dari keduanya (Habil) dan tidak diterima (korban) 
dari seorang lagi (Qabil). la pun (Qabil) berkata: 'Aku pasti 
bunuh engkau/ kata (Habil): Sesungguhnya Allah hanya 
menerima persembahan korban dari orang-orang yang 
bertagwa (27). Jika engkau hulurkan tanganmu kepadaku 
untuk membunuhku , aku tidak sekali-kali akan 

menghulurkan tanganku kepadamu untuk membunuhmu. 
Sesungguhnya aku takut kepada Allah Tuhan semesta alam 
(28). Sesungguhnya aku mahu engkau kembali dengan dosa 
(membunuhku) dan dosamu (yang lain ), maka dengan 
kerana itu engkau akan menjadi penghuni Neraka dan itulah 
balasan orang-orang yang zalim (29). Lalu hatinya tergamak 
membunuh saudaranya , maka jadilah dia dari orang-orang 
yang rugi (30). Lalu Allah menghantar seekor burung gagak 
mengorek-ngorek tanah untuk menunjukkan kepada (Qabil) 
bagaimana cara hendak menimbus mayat saudaranya. Dia 
berkata: ' Wahai malangnya akui Apakah aku begini lemah 
berbuat seperti burung gagak ini untuk menimbus mayat 
saudaraku?' Maka jadilah dia dari orang-orang yang 
menyesal. "(3 1) 

Kisah ini mengemukakan satu contoh tabi'at 
kejahatan dan pencerobohan, juga satu contoh 
pencerobohan yang lantang yang tidak mempunyai 
sebarang alasan yang wajar, di samping 
mengemukakan contoh tabi'at kebaikan hati dan 
toleransi, juga contoh tabi'at yang lurus dan lemah 
lembut. Di sini kedua-dua tabi'at itu bertentang 
muka. Setiap orang bertindak mengikut tabi'atnya 
masing-masing. Kisah ini melukiskan satu jenayah 
yang keji yang dilakukan oleh tabi'at kejahatan dan 
melukiskan satu tindakan pencerobohan yang lantang 
yang mengharukan hati nurani dan merangsangkan 
kesedaran terhadap perlu wujudnya satu syari'at yang 
menjalankan undang-undang qisas yang adil, syari'at 
yang dapat mencegahkan orang yang jahat dan 
penceroboh dari melakukan pencerobohan itu, iaitu 
syari'at yang dapat menakut dan menghalangkannya 
dari bertindak melakukan jenayah itu. Dan andainya 
dia melakukannya juga, maka dia akan menemui 
balasan yang adil dan setimpal dengan jenayah yang 
keji itu, juga syari'at yang dapat memelihara orang 
yang baik dan jujur serta memelihara keselamatan 
nyawanya, kerana orang-orang baik seperti ini perlu 
hidup dan dipelihara dan perlu diberi keamanan di 
dalam naungan syari'at yang adil dan mencegahkan 
kejahatan. 

Penerangan ayat-ayat Al-Qur'an (mengenai kisah 
ini) tidak membuat apa-apa penentuan sama ada dari 
segi zaman, tempat dan nama watak-watak kisah ini. 
Walaupun terdapat athar-athar dan riwayat-riwayat 
mengenai "Qabil dan Habil" sebagai dua putera 
Adam dalam kisah ini dan walaupun terdapat 
penceritaan-penceritaan yang terperinci tentang 
perkara yang menjadi pokok pertikaian dua beradik 
ini yang berlegar di sekitar perebutan untuk 
mengahwini dua adik perempuan mereka, namun 
kami memilih mengekalkan kisah ini seperti bentuk 
asal yang diceritakan oleh Al-Qur'an, iaitu dalam 
bentuk umum tanpa sesuatu penentuan, kerana 
semua riwayat ini adalah diragui diambil dari kaum 
Ahlil-Kitab. Kisah ini memang disebut di dalam 
perjanjian lama (Taurat atau Old Testament), di mana 

nama watak-watak, zaman dan tempat disebut tepat 
sebagaimana yang diceritakan oleh riwayat-riwayat 
ini. Satu-satunya hadith sahih yang datang mengenai 
cerita ini tidak juga membuat apa-apa perincian. 
Hadith ini adalah dari riwayat Ibn Mas'ud katanya: 
Sabda Rasulullah s.a.w.; 

O* ti* ^ l ^ 

( j r -j Jji (3 IA 

" Tiada satu nyawa yang dibunuh secara zalim 
melainkan sebahagian dari dosa penumpahan 
darahnya ditanggung oleh putera Adam yang 
pertama kerana dialah yang mula-mula merintis 
jenayah membunuh." 

Hadith ini diriwayatkan oleh al-Iman Ahmad dalam 
Musnadnya, iaitu kami telah diceritakan oleh Abu 
Mu'awiyah dan Waki' keduanya berkata: Kami telah 
diceritakan oleh al-A'masy dari Abdullah ibn Murrah 
dari Masruq dari Abdullah bin Mas'ud. Hadith ini juga 
telah dikeluarkan oleh sekumpulan (pengumpul 
hadith) selain dari Abu Daud dari saluran-saluran yang 
berpunca dari al~A'masy. Apa yang dapat kami 
katakan di sini ialah peristiwa ini adalah berlaku di 
zaman "Keanakan manusia" dan itulah peristiwa 
pertama pembunuhan secara menceroboh yang 
dilakukan dengan sengaja dan pembunuhnya tidak 
mengetahui bagaimana cara hendak menimbuskan 
mayat-mayat 

Mengekalkan kisah ini dalam bentuknya yang 
umum tanpa jdiperincikan iaitu sebagaimana yang 
diterangkan oleh nas-nas Al-Qur'an ini dapat 
menghasilkan maksud dari penceritaannya juga dapat 
menghasilkan saranan-saranan ‘ sepenuhnya, 
sedangkan penceritaan-penceritaan yang terperinci 
tidak dapat menambah sesuatu kepada matlamat- 
matlamat asasi dari penceritaannya ini. Oleh itu kami 
(memilih) berhenti setakat apa yang diterangkan oleh 
nas-nas Al-Qur'an sahaja tanpa membuat penentuan 
dan perincian. 



" Dan bacalah kepada mereka cerita dua putera Adam (Qabii 
dan Habil) dengan cerita yang benar ketika keduanya 
mempersembahkan korban lalu diterima (korban) dari salah 
seorang dari keduanya (Habil) dan tidak diterima (korban) 
dari seorang lagi (Qabil). la pun (Qabil) berkata: Aku pasti 
bunuh engkau 7 kata (Habil): Sesungguhnya Allah hanya 
menerima persembahan korban dari orang-orang yang 
bertaqwa. "(27) 

Yakni bacalah pula kepada mereka kisah dua 
contoh manusia - setelah engkau bacakan kepada 
mereka kisah Bani Israel dengan Nabi Musa a.s. - 
bacalah kisah itu dengan penceritaan yang sebenar. 


kerana kisah ini adalah dari riwayat yang benar. Kisah 
ini menceritakan hakikat yang benar tentang fitrah 
manusia, la juga mengemukakan hujjah yang benar 
tentang perlunya (manusia) kepada undang-undang 
syari'at yang adil yang dapat mencegahkan perlakuan 
kejahatan. 

Kini kedua-dua putera Adam itu sedang berada 
dalam situasi tenang yang tidak membangkitkan 
perasaan ingin menceroboh di dalam hati yang baik 
dan jujur. Kedua-duanya sedang berada dalam satu 
situasi, di mana mereka sedang menunjukkan 
keta'atan kepada Allah dengan menyembahkan 
korban masing-masing kepada-Nya: 



"Ketika kedua-duanya mempersembahkan korban." (27) 



" Lalu diterima (korban) dari salah seorang dari keduanya 
(Habil) dan tidak diterima (korban) dari seorang lagi 
(Qabil). "(27) 


Kata kerja "Fatuqubbila" dibuat dengan Sighah 
Majhul untuk menunjukkan bahawa urusan diterima 
atau tidak diterima persembahan korban itu adalah 
terserah kepada kuasa ghaib (Allah) dan kepada cara 
ghaib. Sighah Majhul ini memberi dua saranan. 
Pertama: la menyarankan supaya kita jangan mencari- 
cari tentang bagaimana cara korban diterima dan 
jangan menyelami begitu jauh dalam perincian cerita 
ini seperti yang telah dilakukan oleh kitab-kitab tafsir 
berdasarkan riwayat-riwayat yang kami tarjihkan 
diambil dari dongeng-dongeng perjanjian lama 
(Taurat). Kedua: la menyarankan bahawa putera yang 
diterima persembahan korbannya itu (Habil) tidak 
mempunyai apa-apa kesalahan yang wajar dimurka 
dan- diancam bunuh, kerana urusan penerimaan 
korban bukan terletak di dalam tangannya, malah 
terletak di dalam tangan kuasa ghaib dan mengikut 
cara ghaib yang di luar kefahaman mereka berdua 
dan di luar kehendak putera yang diterima korbannya 
(Habil). Oleh itu di sana tidak ada sebarang alasan 
wajar bagi (Qabil) untuk membunuh saudaranya 
(Habil) atau untuk merangsangkan keinginan 
membunuh di dalam hatinya, kerana keinginan 
membunuh itu tidak mungkin timbul di dalam hati 
yang jujur di bidang ini, iaitu di bidang ibadat dan 
perdampingan diri dengan Allah dan di bidang kuasa 
ghaib yang halus yang tidak ada kena mengena 
dengan kemahuan saudaranya (Habil). 



"la pun berkata: Aku pasti bunuh engkau. "(27) 

Demikian kata-kata (Qabil) yang amat tegas dan 
penuh azam ini kelihatan begitu menyeleweng dan 
membangkitkan kecaman, kerana ketegasan dan 
keazaman itu bukannya terbit dari alasan yang wajar 

melainkan semata-mata dirasuk oleh perasaan yang 
buruk dan keji, iaitu perasaan hasad dengki yang buta 
yang tidak terdapat dalam hati seseorang yang baik 
dan jujur. 

Demikianlah kita dapati diri kita dari detik masa 
yang pertama lagi menentang pencerobohan melalui 
saranan ayat yang belum lagi sempurna 

penjelasannya. 

Tetapi penerangan ayat yang berikut menambahkan 
lagi keburukan pencerobohan itu apabila ia 

menggambarkan reaksi putera yang satu lagi (Habil), 
dan menggambarkan sifatnya yang lemah lembut dan 
hatinya yang baik: 


"Kata (Habil) sesungguhnya Allah hanya menerima 
persembahan korban dari orang-orang yang bertaqwa 
sahaja. "(27) 

Demikianlah dengan penuh kejujuran ia 
mengembalikan perkara penerimaan korban itu 
kepada pokok pangkalnya yang sebenar dan dengan 
penuh iman ia memahami sebab-sebab penerimaan 
itu dan dengan bimbingan yang halus ia menyarankan 
kepada saudaranya yang mahu menceroboh itu 
supaya bertaqwa kepada Allah dan menunjukkan 
kepadanya jalan yang sebenar untuk mendapatkan 
penerimaan itu. Ia menggunakan sindiran yang amat 
lembut dan seni tanpa menggoreskan hati saudaranya 
dan membakarkan perasaannya. 





Kemudian (dalam ayat yang berikut) saudara yang 
beriman, bertaqwa, lembut dan damai itu cuba 
mematahkan kegelojohan keinginan jahat yang 
menggelodak di dalam hati saudaranya yang jahat itu: 






"Jika engkau hulurkan tanganmu untuk membunuhku , aku 
tidak sekali-kali menghulurkan tanganku kepadamu untuk 
membunuhmu. Sesungguhnya aku takut kepada Allah 
Tuhan semesta alam. "(28) 


Demikianlah contoh tabi'at yang lemah lembut, 
damai dan bertaqwa itu terlukis dengan jelas dalam 
situasi yang paling merangsangkan hati nurani 
kemanusiaan dan paling membangkitkan semangat 
keghairahan pihak diceroboh untuk menentang pihak 
yang menceroboh dan paling mengkagumkan kerana 
ia begitu tenang dan tenteram menghadapi gejala- 
gejala pencerobohan itu dan kerana hatinya begitu 
bertaqwa dan takut kepada Allah Tuhan semesta 
alam. 


Sebenarnya perkataan yang lemah lembut ini sudah 
cukup untuk memadamkan api dendam kesumat, 
menenangkan kegelodakan hasad dengki, 
mententeramkan perasaan yang jahat dan membelai- 
belaikan saraf-saraf yang tegang, la memang cukup 
untuk mengembalikan saudaranya ke pangkuan 


kemesraan persaudaraan, kemanisan keimanan dan 
kepekaan rasa taqwa. 

Sebenarnya perkataan ini sahaja sudah cukup, 
namun begitu (dalam ayat yang berikut) saudara yang 
soleh itu menambahkan lagi dengan peringatan dan 
amaran: 



"Sesungguhnya aku mahu engkau kembali dengan dosa 
(membunuhku) dan dosamu (yang lain), maka dengan 
kerana itu engkau akan menjadi penghuni Neraka dan itulah 
balasan orang-orang yang zalim. "(29) 

‘Jika engkau memanjangkan tanganmu untuk 
membunuhku, maka itu bukannya urusanku dan 
bukan pula dari tabi'atku untuk bertindakbalas 
terhadapmu. Keinginan membunuh ini tidak pernah 
berlegar di dalam hatiku dan tidak pernah difikir oleh 
akalku kerana aku takut kepada Allah S.W.T. Tuhan 
semesta alam bukannya kerana aku lemah untuk 
melakukannya. Kini aku menyerahkan kepadamu 
memikul dosa pembunuhanku untuk ditokokkan 
kepada dosamu yang telah ada, yang telah 
menyebabkan Allah tidak menerima persembahan 
korbanmu. Ini akan membuat dosa engkau dan 'azab 
yang akan diterima engkau akan dilipatgandakan. 



"Dan itulah balasan orang-orang yang zalim. "(29) 

Dengan perkataan ini dia menggambarkan 
kebimbangannya kepada saudaranya tentang jenayah 
pembunuhan itu dengan tujuan supaya ia 
mematahkan keinginannya yang sedang mendorong 
hatinya dan supaya timbul perasaan malu terhadap 
keinginan melakukan jenayah pembunuhan yang 
berkecamuk di dalam hatinya terhadap saudaranya 
yang damai, lembut dan bertaqwa. 

Dia telah membentangkan kepada saudaranya 
keburukan dosa jenayah pembunuhan agar 
saudaranya menghindari jenayah itu. Dia memberi 
pandangan yang baik kepadanya supaya 
menyelamatkan diri dari menanggung beban dosa 
yang berlipatganda dengan menaruh perasaan takut 
kepada Allah Tuhan semesta alam. Dengan 
penerangan-penerangan itu dia telah melakukan apa 
yang terdaya oleh seorang insan untuk mengalihkan 
kejahatan dan motif-motifnya dari hati seseorang. 


Tetapi contoh insan yang jahat, itu tidak sempurna 
gambarannya melainkan setelah kita mengetahui 
bagaimana reaksinya (di dalam ayat yang berikut): 

"Lalu hatinya tergamak membunuh saudaranya , maka 
jadilah dia dari orang-orang yang rugi. "(30) 

Setelah diberi peringatan dan nasihat dan setelah 
ditawarkan perdamaian dan diberi amaran, setelah 
dikemukakan semuanya ini, namun contoh manusia 
yang jahat itu terus bertindak juga dengan terburu- 
buru lalu berlakulah jenayah pembunuhan itu setelah 
hatinya memandang kecil kepada segala rintangan 
dan halangan dan tergamak melakukan jenayah 
pembunuhan. Membunuh siapa? Membunuh saudara 
sendiri dan memang wajarlah dia menerima akibat 
dari amaran Allah itu: 



"Maka jadilah dia dari orang-orang yang rugi." (30) 

Dia telah kerugian dirinya sendiri, kerana dia telah 
menghumbankannya ke dalam kebinasaan. Dia telah 
kerugian saudaranya dan dengan itu dia kehilangan 
seorang penolong dan seorang teman. Dia telah 
kerugian dunianya kerana pembunuh tidak dapat 
meni'mati ketenangan hidup dan dia telah kerugian 
Akhiratnya kerana kelak dia akan pulang dengan 
memikul beban dosanya yang awal dan beban 
dosanya yang terakhir. 

Keburukan jenayah itu telah ditunjukkan kepadanya 
dalam bentuk fizikal, iaitu dalam bentuk mayat yang 
tidak bernyawa, dan daging-dagingnya mulai 
membusuk. Itulah keburukan yang tidak terdaya 
ditanggung oleh hati. 


Di samping itu hikmat Allah pula menghendaki agar 
dia berdiri kaget di hadapan kelemahannya sendiri, 
sedangkan dialah orang yang melakukan 

pembunuhan itu. Dia lemah dan tidak tahu 
bagaimana hendak menimbuskan mayat saudaranya. 
Dia lemah untuk bertindak seperti burung gagak 
(yang tahu menanam mayat saudaranya): 







"Laiu Allah menghantar seekor burung gagak mengorek- 
ngorek tanah untuk menunjukkan kepada (Qabil) bagaimana 
cara hendak menimbus mayat saudaranya. Dia berkata: 
Wahai malangnya aku! Apakah aku begini lemah berbuat 
seperti burung gagak ini untuk menimbus mayat saudaraku? 
Maka jadilah dia dari orang-orang yang menyesal. "(31) 


Menurut setengah-setengah riwayat: Burung gagak 
itu telah membunuh seekor burung gagak yang lain 
atau menemui mayat seekor gagak atau datang 
membawa bersamanya mayat seekor gagak lalu ia 
mengorek-ngorek membuat lubang di bumi 


kemudian ia meletakkan mayat gagak itu di dalamnya 
dan menimbuskannya dengan tanah. (Melihat 
perbuatan gagak itu) pembunuh itu pun 
mengeluarkan kata-kata yang mencemuhkan 
kelemahan diri sendiri kemudian dia terus mencontohi 
apa yang telah dilakukan oleh gagak itu. 

Di sini nampak jelas bahawa si pembunuh itu tidak 
pernah melihat mayat yang ditanam sebelum ini, jika 
tidak, sudah tentu ia dapat menanamnya. Hal ini 
mungkin juga kerana mayat itu merupakan mayat 
pertama anak-anak Adam di bumi atau mungkin 
pembunuh ini seorang anak muda yang belum pernah 
melihat bagaimana orang menanam mayat. Kedua- 
dua kemungkinan ini boleh berlaku. Begitu juga 
nampak jelas bahawa penyesalan pembunuh ini 
bukanlah penyesalan kerana bertaubat, kerana jika 
betul dia bertaubat sudah tentu taubatnya diterima 
Allah, malah penyesalannya itu adalah terbit dari 
tindakannya yang tidak berfaedah dan kerana ia telah 
mengalami akibat-akibatnya yang buruk, iaitu 
menderita penat, letih lesu dan resah gelisah. 

Perbuatan gagak menanam mayat saudaranya itu 
mungkin terbit dari adat kebiasaan burung itu 
sebagaimana telah diutarakan . oleh setengah- 
setengah orang dan mungkin pula perbuatan itu 
merupakan satu peristiwa luar biasa yang telah 
diperlakukan Allah. Kedua-dua kemungkinan itu 
adalah sama sahaja, kerana Allah yang berkuasa 
menaruhkan naluri-naluri pada makhluk-makhluk 
yang hidup, maka dia juga berkuasa memperlakukan 
mana-mana peristiwa pada mana-mana makhluk 
yang hidup. Kedua-duanya adalah di bawah takluk 
bidang kuasa-Nya. 


****** 

(Pentafsiran ayat 32) 

Di sini ayat (yang berikut) memungut kesan-kesan 
yang mendalam yang ditinggalkan di dalam hati oleh 
kisah yang diceritakan dengan urutan yang teratur 
untuk dijadikan asas kesedaran bagi memahami 
undang-undang yang telah dikuatkuasakan dengan 
tujuan untuk menghapuskan jenayah di dalam jiwa 
penjenayah atau asas kesedaran bagi undang-undang 
Qisas yang adil jika penjenayah itu bertindak 
melakukan jenayah itu setelah ia mengetahui 
kesakitan-kesakitan hukum Qisas yang menunggunya: 

"Oleh kerana itu Kami tetapkan (suatu hukum) ke atas Bani 
Israel teitu barang siapa membunuh seorang manusia bukan 
kerana ia membunuh orang iain atau bukan kerana 
melakukan sesuatu kerosakan di 'bumi maka seolah-olah ia 
telah membunuh manusia seluruhnya dan barang siapa yang 
memelihara nyawa seorang manusia i, maka seolah-olah ia 
memelihara nyawa manusia seluruhnya. Sesungguhnya 
rasul-rasul Kami telah datang kepada mereka membawa 
pengajaran-pengajaran yang jelas kemudian ramai di antara 
mereka sesudah itu menjadi manusia-manusia pelampau di 
muka bumi." (32) 


Yakni oleh kerana wujudnya contoh-contoh yang 
seperti ini di kalangan umat manusia, oleh kerana 
berlakunya pencerobohan ke atas orang-orang yang 
bersifat damai, lemah lembut, jujur dan tidak ingin 
melakukan kejahatan dan pencerobohan, oleh kerana 
nasihat dan peringatan tidak berguna kepada 
setengah-setengah manusia yang bertabi'at jahat, 
oleh kerana sikap yang damai dan lemah lembut tidak 
dapat menghalangkan pencerobohan apabila 
kejahatan telah berakar tunjang yang mendalam di 

dalam jiwa manusia Oleh kerana pertimbangan- 

pertimbangan inilah kami jadikan jenayah membunuh 
seseorang yang lain sebagai satu dosa yang amat 
besar yang menyamai jenayah membunuh seluruh 
manusia dan kami jadikan tindakan menghindari 
perbuatan membunuh dan tindakan menyelamatkan 
nyawa seseorang sebagai amal bakti yang amat besar 
yang menyamai amal bakti menyelamatkan nyawa 

seluruh manusia Dan kami telah menetap dan 

menguatkuasakan hukum itu ke atas Bani Israel di 
dalam undang-undang yang kami syari'atkan kepada 
mereka (di dalam pelajaran yang berikut dalam ayat 
surah ini akan diterangkan undang-undang Qisas 
dengan terperinci). 

Perbuatan membunuh seseorang yang lain yang 
bukan dihukum Qisas kerana membunuh orang lain 
dan bukan pula dihukum kerana melakukan 
kerosakan di bumi adalah menyamai perbuatan 
membunuh seluruh manusia, kerana setiap nyawa itu 
sama dengan setiap nyawa yang lain dan hak untuk 
hidup adalah sama sahaja bagi setiap nyawa. Oleh 
sebab itu perbuatan membunuh mana-mana nyawa 
mengertikan pencerobohan terhadap hak untuk 
hidup itu sendiri, iaitu satu hak yang dimiliki oleh 
setiap nyawa. Begitu juga tindakan untuk menolak 
perbuatan membunuh terhadap seseorang dan 
menyelamatkan nyawanya sama ada dengan tindakan 
mempertahankan keselamatan nyawanya semasa 
hidupnya atau dengan melaksanakan hukum Qisas ke 
atas pembunuhnya apabila ia dicerobohi untuk 
menghalangkan perbuatan membunuh itu dari 
berlaku ke atas seorang yang lain pula ... tindakan 
yang seperti ini adalah menyamai amal bakti 
menyelamatkan nyawa seluruh manusia kerana ia 
dapat memelihara hak untuk hidup yang dimiliki 
bersama oleh seluruh manusia. 


Merujuk kepada penjelasan yang telah kami 
muatkan di dalam kata pendahuluan kami mengenai 
hukum-hukum ini, ternyatalah bahawa hukum-hukum 
ini hanya mencakupi penduduk-penduduk negara 
Islam (Darul-lslam) sahaja yang terdiri dari orang- 
orang Islam, orang-orang Zimmi dan orang-orang 
yang diberi perlindungan keselamatan. Adapun darah 
penduduk negara perang (Darul-Harbi), maka ia 
adalah mubah selama tidak ada perjanjian yang 
dimaterikan di antara mereka dengan penduduk 
negara Islam. Oleh sebab itu eloklah kita sentiasa 
mengingati dasar perundangan ini, juga mengingati 
bahawa negara Islam itu ialah negara yang 
mengamalkan syari'at islam dan memerintah dengan 
syari'at Islam, dan negara Harbi itu ialah negara yang 
tidak menegakkan syari'at Allah dan tidak 
memerintah dengan syari'at Allah. 

Allah telah menetapkan dasar hukuman ini ke atas 
Bani Israel, kerana di masa itu mereka adalah 
golongan Ahlil-Kitab yang mewakili "Negara islam'' 
atau Darul-lslam selama mereka menegakkan syari'at 
Taurat di kalangan mereka tanpa sebarang 
penyimpangan dan penyelewengan, tetapi mereka 
akhirnya telah melampaui batas-batas syari'at mereka 
setelah mereka didatangi rasul-rasul yang membawa 
pengajaran-pengajaran yang jelas. Di zaman 
Rasulullah s.a.w. dan di zaman selanjutnya masih 
terus terdapat di kalangan mereka golongan 
pelampau yang ramai yang melewati batas-batas 
syari'at mereka. Al-Qur'an merakamkan keterlaluan 
dan pencerobohan yang dilakukan mereka tanpa 
alasan yang memaafkan itu. Al-Qur'an juga 
merakamkan peri terputusnya dan gugurnya hujjah 
mereka terhadap Allah setelah para rasul datang dan 
menerangkan syari'at Allah kepada mereka: 



"Sesungguhnya rasui-rasul kami telah datang kepada mereka 
membawa pengajaran-pengajaran yang jelas kemudian 
ramai di antara mereka sesudah itu menjadi manusia- 
manusia pelampau di muka bumi." (32) 

Adakah lagi keterlaluan yang lebih besar dari 
perbuatan melampau batas-batas Allah dan 
mencerobohi syari'at-Nya dengan meminda dan 
mengubah-ngubahkannya atau dengan perbuatan 
mengabaikannya? 


****** 


(Pentafsiran ayat-ayat 33 - 34) 

Di dalam ayat yang silam Allah gandingkan 
perbuatan membunuh manusia dengan perbuatan 
melakukan kerosakan di bumi dan Allah jadikan 
kedua-dua perbuatan itu sebagai sebab yang wajar 
untuk dihukum bunuh atau sebagai pengecualian dari 
kewajipan memelihara hak seseorang untuk hidup, 
juga sebagai pernyataan betapa buruknya jenayah 
mencabut nyawa seseorang manusia. Hal sedemikian 

kerana keamanan kelompok Muslimin yang hidup di 
dalam negara Islam dan kerana pemeliharaan 
peraturan dan ketertiban umum yang menjamin 
kelompok Muslimin dapat menikmatinya dengan 
aman, juga menjamin mereka dapat melaksanakan 
a kti viti-a kti viti mereka yang baik dengan tenang dan 
tenteram. Semuanya amat perlu sama dengan 
perlunya keamanan individu-individu, malah lebih 
perlu lagi, kerana keamanan individu tidak mungkin 
direalisasikan melainkan dengan keamanan 
kelompok. Lebih-lebih lagi dalam rangka usaha untuk 
memelihara contoh masyarakat yang baik dan 
memberi kepadanya segala jaminan kestabilannya di 
samping membolehkan semua individu melaksanakan 
aktivitinya yang baik dan membolehkan kehidupan 
insaniyah meningkat maju dan membuahkan 
pencapaian yang baik di bawah naungannya dan 
seterusnya membolehkan kuntum-kuntum bunga 
kebaikan, pengeluaran dan kemajuan berkembang 

indah di dalam suasananya terutama masyarakat ini 

menyediakan seluruh jaminan hidup untuk semua 
orang dan mengembangkan di sekeliling mereka 
suasana sihat yang dapat menumbuhkan benih-benih 
kebaikan dan mengeringkan benih-benih kejahatan. 
Seterusnya masyarakat ini juga berusaha mengadakan 
langkah-langkah pencegahan sebelum langkah- 
langkah pengubatan. Kemudian barulah ia mengubati 
mana-mana penyakit yang tidak dapat diatasi oleh 
sarana pencegahan. Di samping itu ia tidak 
meninggalkan sebarang dorongan atau alasan kepada 
seseorang yang normal untuk cenderung ke arah 
kejahatan dan ‘melakukan pencerobohan. Oleh sebab 
itu mana-mana orang yang masih sanggup 
mengancam keselamatan seseorang individu - selepas 
diberi seluruh jaminan itu - adalah dianggap satu 
anasir jahat yang pasti dibenteraskan selama ia tidak 
mahu pulang ke pangkal jalan yang benar. 


Kini (ayat yang berikut) menjelaskan hukuman 
terhadap anasir yang jahat ini, iaitu hukuman yang 
terkenal di dalam syari'at Islam dengan hukum hudud 
Hirabah atau pemberontakan: 



-—i —i-®- f 






", Sesungguhnya balasan (yang setimpal) bagi orang-orang 
yang memerangi Aliah dan Rasul-Nya dan berusaha 
melakukan kerosakan di bumi ialah mereka dihukum bunuh 
atau dihukum salib atau dipotong tangan dan kaki mereka 
secara berselang atau dibuang negeri demikianlah mereka 
mendapat kehinaan di dunia dan di Akhirat kelak mereka 
akan memperoiehi ' azab yang amat besar (33). Kecuali 
orang-orang yang bertaubat sebelum kamu dapat 
menangkap mereka. Oleh itu f, ketahuilah bahawa 
sesungguhnya Aliah Maha Pengampun dan Maha 
Penyayang."(34) 

Jenayah Memberontak Menentang Kerajaan Islam 

Definisi jenayah memberontak sebagaimana yang 
diterangkan oleh ayat ini ialah penderhakaan 
terhadap pemerintah Islam yang memerintah dengan 
syari'at Allah dan mengadakan perkumpulan dalam 
bentuk gerombolan yang menentang kekuasaan 
pemerintah Islam ini, menakut-nakutkan penduduk 
negara Islam dan menceroboh nyawa, harta benda 
dan kehormatan mereka. Setengah-setengah fuqaha, 
mensyaratkan gerakan pemberontakan itu berlaku di 
luar kota yang jauh dari daerah kekuasaan 
pemerintah, sementara fuqaha-fuqaha yang lain 
berpendapat bahawa perbuatan mengadakan 
kumpulan dalam bentuk gerombolan yang seperti ini 
dan penglihatannya menceroboh penduduk negara 
Islam dengan kekerasan itu sahaja sudah cukup untuk 
menjadikan ayat ini mencakup sama ada mereka 
bertindak di luar kota atau di dalam kota. Pendapat 
ini adalah lebih hampir dengan realiti yang berlaku 
untuk dihadapi dengan tindakan-tindakan yang wajar. 

Para pemberontak yang menentang satu 
pemerintah yang memerintah dengan syari'at Allah 
dan menceroboh keselamatan penduduk negara Islam 
yang mengamalkan syari'at Islam (sama ada mereka 
orang-orang Islam atau orang-orang Zimmi atau 
orang-orang yang diberi perlindungan keselamatan 
melalui perjanjian) bukan sahaja memerangi 
pemerintah dan orang ramai sahaja, malah mereka 
sebenarnya memerangi Allah dan Rasul-Nya apabila 
mereka menentang syari'at-Nya dan menceroboh 
umat Islam yang berdiri teguh di atas syari'at Allah. 
Mereka mengancam keselamatan negara Islam yang 
diperintah dengan syari'at Allah. Di samping mereka 
memerangi Allah dan Rasul-Nya, memerangi syari'at 
Allah dan umat yang berdiri teguh di atasnya dan 
memerangi negara yang menjalankan syari'at Allah, 
mereka juga melakukan kerosakan di bumi. Oleh itu 
tidak ada kerosakan yang lebih buruk dan keji dari 
perbuatan dan percubaan melumpuhkan syari'at Allah 
dan mengancam keamanan negara yang menjalankan 
syari'at Allah. 

Mereka sebenarnya memerangi Allah dan Rasul-Nya 
walaupun pada lahirnya mereka memerangi 
kelompok Muslimin dan pemerintah Islam. Mereka 
tentulah tidak memerangi Allah dengan mata pedang 
dan mereka mungkin tidak memerangi peribadi 
Rasulullah s.a.w. selepas beliau dipilih dan diwafatkan 
Allah Ar-Rafiqul-A'Ia, tetapi perbuatan memerangi 

Allah dan Rasul-Nya terbukti dengan perbuatan 
memerangi syari'at Allah dan Rasul-Nya, memerangi 
kelompok yang redha dengan syari'at Allah dan Rasul- 
Nya dan memerangi negara yang menjalankan syari'at 
Allah dan Rasul-Nya. 

Ayat ini juga mempunyai satu pengertian lain yang 
sama kepastiannya dengan kepastian pengertian ini, 
iaitu kuasa yang berhak menjunjung perintah Allah 
untuk menghukum para penderhaka dan 
pemberontak yang menentang Allah itu dengan 
hukum-hukum yang telah ditetapkan Allah bagi 
jenayah ini ialah kuasa yang ditegakkan di atas syari'at 
Allah dan Rasul-Nya di dalam negara Islam yang 
diperintah dengan syari'at Islam, bukannya sebarang 
kuasa yang tidak mempunyai sifat ini dan bukannya di 
sebarang negeri yang tidak mempunyai sifat ini. 

Kami jelaskan hakikat ini dengan terang, kerana 
setengah-setengah pengampu pemerintah di setiap 
zaman memberi fatwa kepada pemerintah- 
pemerintah yang tidak mengambil kuasa mereka dari 
syari'at Allah dan tidak melaksanakan syari'at Allah 
dan tidak berusaha untuk merealisasikan kewujudan 
negara Islam di negeri mereka walaupun mereka 
mendakwa diri mereka sebagai orang-orang Islam - 
bahawa mereka boleh menghukumkan para 
penderhaka dan pemberontak itu dengan hukum- 
hukum ini di atas nama syari'at Allah, sedangkan para 
penderhaka dan pemberontak itu tidak memerangi 
Allah dan Rasul-Nya, malah mereka memerangi 
pemerintah yang menentang Allah dan Rasul-Nya. 

Mana-mana pemerintah yang tidak ditegakkan di 
atas syari'at Allah di dalam negara Islam tidak berhak 
menghukumkan para penderhaka ini di atas nama 
syari'at Allah. Apakah kaitan pemerintah ini dengan 
syari'at Allah? Sedangkan ia merampas hak Uluhiyah 
dan mendakwa mempunyainya. Apakah hak ia 
membabitkan undang-undang Allah dan 
mendakwanya? 

Balasan terhadap orang-orang yang menganggotai 
gerombolan yang bersenjata yang memberontak 
terhadap kuasa pemerintah Islam yang menegakkan 
syari'at Allah dan mengancam keamanan hamba- 
hamba Allah di dalam negara Islam serta menceroboh 
harta benda mereka, nyawa mereka dan kehormatan 
mereka ialah mereka dikenakan hukum bunuh biasa 
atau disalib sehingga mati. (Setengah fuqaha 
mentafsirkan maksud "disalib" di dalam ayat ini ialah 
disalib selepas menjalani hukuman bunuh untuk 
menakutkan orang ramai) atau dipotong tangan 
kanan mereka bersama kaki kiri mereka secara 
berselang. 

Satu perbezaan pendapat yang luas telah beraku di 
kalangan para fuqaha tentang maksud ayat ini, iaitu 
sama ada pemerintah bebas membuat pilihan 
terhadap hukuman-hukuman ini atau di sana telah 
ditentukan hukuman yang tertentu bagi setiap 
jenayah yang dilakukan oleh pemberontak- 
pemberontak itu. 


"Para fuqaha" di dalam mazhab Abu Hanifah, as- 
Syafie dan Ahmad berpendapat bahawa hukuman- 
hukuman itu diatur mengikut jenayah yang berlaku, 
iaitu sesiapa yang membunuh tetapi tidak menyamun 
harta benda, maka ia dikenakan hukuman bunuh dan 
sesiapa yang menyamun harta benda tetapi tidak 
membunuh, maka dikenakan hukuman potong dan 
sesiapa yang membunuh dan menyamun harta 
benda, maka ia dikenakan hukuman bunuh dan 
disalib, dan sesiapa yang menakut-nakutkan atau 
mengancam keamanan di jalan-jalan, tetapi tidak 
membunuh dan tidak pula menyamun harta benda, 
maka ia dikenakan hukuman buang negeri. 

"Al-lmam Malik berpendapat apabila penderhaka 
itu melakukan pembunuhan, maka pastilah dihukum 
bunuh dan pemerintah tidak mempunyai pilihan 
untuk mengenakannya hukuman potong dan tidak 
pula mempunyai pilihan untuk mengenakannya 
hukuman buang negeri. Pemerintah hanya diberi 
pilihan mengenakan hukuman bunuh atau hukuman 
salib, tetapi jika ia menyamun harta benda tanpa 
melakukan pembunuhan, maka pemerintah tidak 
mempunyai pilihan untuk mengenakannya hukuman 
buang negeri. Dalam kes ini pemerintah hanya diberi 
pilihan mengenakan hukuman bunuh atau 
mengenakan hukuman salib atau mengenakan 
hukuman potong kaki tangan secara berselang. Tetapi 
jika ia menakut-nakutkan atau mengancam 
keamanan di jalan-jalan sahaja, maka pemerintah 
diberi pilihan untuk mengenakannya hukuman bunuh 
atau hukuman salib atau hukuman potong atau 
hukuman buang negeri. Maksud diberi pilihan di sisi 
Al-lmam Malik ialah urusan mengenakan hukuman- 
hukuman itu adalah terserah kepada ijtihad 
pemerintah. Oleh itu jika pemberontak itu dari 
golongan yang mempunyai akal yang cerdik dan daya 
perancangan, maka jalan ijtihad yang wajar ialah 
mengenakannya dengan hukuman bunuh atau 
hukuman salib kerana hukuman potong tidak dapat 
menolak bahaya kejahatannya, dan jika pemberontak 
itu dari golongan orang-orang yang tidak mempunyai 
akal yang cerdik, malah hanya mempunyai kekuatan 
dan keperkasaan jasmani sahaja, maka hendaklah 
dikenakan hukuman potong secara berselang. Dan 
andainya pemberontak itu tidak mempunyai kedua- 
dua sifat itu, maka hendaklah dihukum dengan 
hukuman yang lebih ringan iaitu buang negeri dan 
ta'zir." 18 

Kami memilih pendapat Al-lmam Malik dalam para 
yang akhir, iaitu hukuman itu boleh dijatuhkan kerana 
semata-mata memberontak dan melakukan 
perbuatan menakut-nakutkan di jalan-jalan kerana 
hukuman ini merupakan langkah-langkah 
pencegahan yang bertujuan pertama-tama untuk 
menghalangkan perlakuan jenayah dan mengenakan 
hukuman yang berat ke atas orang-orang yang 


Dari buku " i 

oleh Abdul Qadir 'Audah. 

melakukan kerosakan di bumi yang mengancam 
keamanan negara Islam dan keamanan kelompok 
Muslimin yang berdiri teguh di atas syari'at Allah di 
negara ini; kerana kelompok Muslimin (dan negara 
Islam) merupakan kelompok dan negara yang paling 
wajar mendapat keamanan, ketenteraman dan 
kedamaian. 

Para fuqaha juga berbeza pendapat tentang makna 
buang negeri. Apakah maksud pembuangan itu ialah 
pembuangan dari bumi tempat ia melakukan jenayah 
itu atau pembuangan dari bumi tempat ia hidup 
bebas, iaitu dengan menahannya di dalam penjara 
atau pembuangan dari bumi seluruhnya dan ini tidak 
mungkin berlaku kecuali dengan maut 

Kami memilih pembuangan dengan makna 
pembuangan dari bumi tempat ia melakukan jenayah, 
iaitu penjenayah itu di buang ke tempat yang jauh, di 
mana ia merasa asing, dagang dan lemah. Ini adalah 
satu balasan yang setimpal dengan perbuatannya 
yang menghuru-harakan orang ramai, menimbulkan 
ketakutan di kalangan mereka dan melakukan 
pencerobohan terhadap mereka dengan kekuatan 
dan kekerasan. Di dalam pembuangan ini ia akan 
merasa lemah untuk melakukan jenayahnya dengan 
sebab kelemahan kaumnya dan dengan sebab 
kedudukannya yang tersisih dari gerombolannya. 



" Demikianlah mereka mendapat kehinaan di dunia dan di 
Akhirat kelak mereka akan memperolehf ' azab yang amat 
besar. "(33) 


Di sini jelaslah bahawa balasan yang diterima 
mereka di dunia ini tidak menggugurkan 'azab 
Akhirat dari mereka. Ia tidak membersihkan mereka 
dari kecemaran jenayah itu seperti setengah-setengah 
hukum hudud yang lain. Ini juga merupakan 
pengenaan hukuman yang berat dan pandangan 
yang keji terhadap jenayah itu, kerana kelompok 
Muslimin yang berada di dalam negara. Islam pastilah 
hidup aman tenteram dan kerana kuasa kerajaan 
Islam yang tegak di atas syari'at Allah itu pastilah 
dita'ati dan dipatuhi dan kerana negara ini 
merupakan satu persekitaran yang baik dan luhur 
yang pasti diberikan segala jaminan untuk 
membolehkannya berkembang indah. (Dan peraturan 
syari'at ini) merupakan satu sistem yang adil dan 
sempurna yang wajib dipelihara dari segala 
gangguan. 

Apabila para pemberontak yang melakukan 
kerosakan itu kembali ke pangkal jalan dan berhenti 
melakukan kerosakan sebagai hasil dari kesedaran 
mereka sendiri terhadap keburukan jenayah itu dan 
kerana mereka bertaubat kepada Allah dan pulang ke 
jalan yang lurus, sedangkan mereka masih kuat dan 
belum dapat diberkas oleh kuasa pemerintah, maka 


gugurlah jenayah mereka bersama-sama hukumannya 
sekali dan pihak pemerintah tidak mempunyai apa- 
apa jalan lagi untuk mengganggu mereka. Allah 
Maha Pengampun terhadap mereka dan Maha 
Pengasih kepada mereka dalam hisab yang terakhir: 


isi o\ 04 ^ i 



"Kecuali orang-orang yang bertaubat sebelum kamu dapat 
menangkap mereka . Oleh itu, ketahuilah bahawa 
sesungguhnya Allah Maha Pengampun dan Maha 
Penyayang "(34) 


Hikmat menggugurkan jenayah dan balasan dalam 
kes ini amat jelas dipandang dari dua aspek: 

Pertama: Menghargai taubat mereka - sedangkan 
mereka masih boleh melakukan pencerobohan - dan 
memandang taubat itu sebagai alamat kebaikan dan 
mendapat hidayat. 

Kedua: Menggalakkan mereka bertaubat dan 

menjimatkan tenaga memerangi mereka dengan cara 
yang lebih mudah. 

Sistem hidup Islam melayani tabi'at manusia dengan 
layanan yang mencakupi segala perasaannya, segala 
liku-liku jalannya dan segala kemungkinan- 
kemungkinannya. Allah yang telah meredhakan 
sistem ini kepada manusia Dialah juga Pencipta tabi'at 
ini dan Dialah Yang Maha Mengetahui segala liku-liku 
jalannya dan Maha Arif dengan segala sesuatu yang 
memberi kebaikan kepadanya dan sesuai dengannya. 



"Masakan Allah yang telah menciptakan (manusia) tidak 
mengetahui (rahsia hatinya ) t sedangkan Dia Maha Halus dan 
Maha Mengetahui." 

(Surah Al-Mulk: 14) 


****** 


(Pentafsiran ayat-ayat 35 - 37) 

Sistem hidup Rabbani bukan hanya mengawal 
manusia dengan kekuatan undang-undang semata- 
mata, malah ia turut mengangkat pedang undang- 
undang dan menghunuskannya agar orang-orang 
degil yang tidak dapat ditahan melainkan dengan 
kekuatan pedang itu dapat menahan diri mereka dari 
melakukan kejahatan, tetapi penekanan utama sistem 
ini ialah melancarkan usaha mentarbiyah hati, 
membetul tabi'at dan memberi hidayat kepada jiwa di 
samping membangun masyarakat yang dapat 
menyuburkan benih kebaikan dan melayukan benih- 
benih kejahatan. Oleh sebab itu sebaik sahaja selesai 
mengancamkan (para penderhaka) dengan hukuman- 
hukuman yang berat, maka ayat yang berikut terus 
mengambil jalan menuju ke dalam hati dan jiwa 
mereka, di mana ia merangsangkan perasaan- 
perasaan tagwa dan menggalakkannya agar mencari 

jalan atau wasilah menuju kepada Allah dan berjihad 
di jalan Allah dengan harapan mencapai kejayaan dan 
keberuntungan dan menakut-nakutkan mereka dari 
ditimpa akibat-akibat dari perbuatan kufur terhadap 
Allah di samping menggambarkan nasib' kesudahan 
orang-orang kafir di Akhirat dengan gambaran yang 
mengeri supaya mereka menaruh ketakutan dan 
mengambil i'tibar: 



"Wahai orang-orang yang beriman! Hendakiah kamu 
bertaqwa kepada Ailah dan hendaklah kamu mencari jalan 
yang boleh menyampaikan kepada-Nya dan hendaklah kamu 
berjihad pada jalan Allah supaya kamu mendapat 
keberuntungan (35). Sesungguhnya orang-orang yang kafir 
jika diandaikan setiap mereka memiliki segala isi bumi ini dan 
sebanyak itu lagi ada bersamanya untuk (bayaran) menebus 
diri mereka dari ' azab hari qiamat nescaya tidak akan 
diterima dari mereka dan mereka tetap akan memperoleh 
' azab yang amat pedih (36). Mereka mahu keluar dari 
Neraka , namun mereka tidak akan dapat keluar darinya dan 
mereka akan memperoleh 'azab yang berkekalan." (37) 

Sistem Rabbani yang sepadu ini mengawal jiwa 
manusia dari segala sudutnya, la berbicara dengan diri 
manusia dari segala pintunya. Ia memetik segala tali 
perasaan mereka yang hidup ketika ia mendorongkan 
mereka ke arah keta'atan dan menahan mereka dari 
perlakuan maksiat Matlamat utama sistem Rabbani 
ialah membetulkan jiwa manusia dan 
mencegahkannya dari menyeleweng, sedangkan 
hukuman itu hanya merupakan satu sarana dari 
berbagai-bagai sarana. Hukuman itu bukannya 
matlamat yang akhir dan bukan pula merupakan 
sarana yang tunggal. 

Di sini kita dapat melihat AI~Qur'an memulakan 
pusingan ini dengan kisah dua putera Adam a.s. 
kemudian diikuti dengan menjelaskan hukum- 
hukumnya yang menggigilkan hati kemudian akhirnya 
diiringi dengan seruan yang mengajak bertaqwa 
kepada Aliah dan takut kepada balasannya dan 
serentak dengan seruan itu dikemukakan gambaran 
hukuman-hukuman yang ngeri ini. 






"Wahai orang-orang yang beriman! 
bertagwa kepada Allah. " (35) 


Hendaklah 


kamu 


Kekuatan Taqwa Di Samping Kekuatan 
Undang-undang 

Ketakutan itu seharusnya kepada Allah, kerana 
ketakutan yang seperti ini sahaja merupakan 
ketakutan yang layak dengan kehormatan manusia. 
Adapun takut kepada mata pedang dan cemeti 
adalah takut dari martabat yang rendah. Ketakutan ini 
hanya terbit dari hati-hati yang rendah. Takut kepada 
Allah adalah lebih utama, lebih mulia dan lebih bersih. 
Taqwa kepada Allah itulah yang menemani hati 
nurani sama ada dalam sulit atau dalam terang. 
Taqwalah yang mencegah perlakuan kejahatan dalam 
situasi-situasi, di mana seseorang itu tidak dilihat oleh 
manusia dan tidak dicapai oleh tangan-tangan 
undang-undang. Walaupun undang-undang itu perlu, 
tetapi ia tidak dapat berdiri sendiri tanpa taqwa 
kerana kes-kes kejahatan yang terlepas dari tangan 
undang-undang adalah berlipat kali ganda lebih 
banyak dari kes-kes yang dapat ditangkap oleh 
undang-undang. Tidak ada kebaikan bagi hati dan 
masyarakat yang berdiri di atas undang-undang 
sahaja tanpa pengawasan ghaib atau batin di 
belakangnya dan tanpa kuasa Ilahi yang ditakuti oleh 
hati nurani. 

"Dan hendaklah kamu mencari jalan yang menyampaikan 
kepada-Nya. " (35) 


Bertaqwalah kepada Allah dan carilah wasilah atau 
sarana yang boleh membawa kepada Allah iaitu 
carilah segala punca dan jalan yang boleh 
menghubungkan kamu dengan Allah. Mengikut satu 
riwayat dari ibn Abbas maksudnya "Hendaklah kamu 
mencari jalan yang menyampaikan kamu kepada- 
Nya" ialah "carilah hajat untuk kamu kemukakan 
kepada Allah", kerana ketika manusia itu merasa 
bahawa ia berkehendak kepada Allah dan ketika 
mereka memohon sesuatu hajat kepada Allah, maka 
di waktu itu mereka berada dalam kedudukan 
'Ubudiyah yang betul di hadapan Rububiyah, iaitu 
berada dalam posisi yang paling baik dan paling 
dekat-kepada kejayaan dan keberuntungan. 
Kedua-dua pentafsiran ini sesuai belaka dengan 
ungkapan ayat ini dan kedua-duanya membawa 
kebaikan kepada hati dan membawa hayat kepada 
hati nurani yang akan berakhir dengan kejayaan dan 
keberuntungan yang diharap-harapkan itu. 


"Supaya kamu mendapat keberuntungan. "(35) 


Di sebelah tebing yang lain ditayangkan 
pemandangan orang-orang kafir yang tidak bertaqwa 
kepada Ailah dan tidak berusaha mencari jalan yang 
menyampaikan kepada Allah dan tidak memperolehi 

kejayaan dan keberuntungan, la adalah satu 
pemandangan yang hidup dan terpampang di 
hadapan mata, satu pemandangan yang tidak 
diungkapkan oleh ayat Al-Qur'an dalam bentuk 
mengemukakan sifat-sifat dan penjelasan-penjelasan, 
tetapi diungkapkan dalam bentuk harakat-harakat 
dan emosi-emosi mengikut cara gaya Al-Qur'an 
melukiskan pemandangan-pemandangan qiamat dan 
menyampaikan kebanyakan tujuan-tujuannya: 







"Sesungguhnya orang-orang yang kafir jika diandaikan 
setiap mereka memiiiki segala isi bumi ini dan sebanyak itu 
lagi ada bersamanya untuk (bayaran) menebus diri mereka 
dari ' azab hari Kiamat nescaya tidak akan diterima dari 
mereka dan mereka tetap akan memperofehi 'azab yang 
amat pedih (36). Mereka mahu keluar dari Neraka , namun 
mereka tidak akan dapat keluar darinya dan mereka akan 
memperolehi 'azab yang berkekalan. "(37) 


Setinggi-tinggi yang dapat digambarkan oleh daya 
khayal untuk ‘membuat andaian ialah orang-orang 
kafir diandaikan memiliki segala isi bumi, tetapi Al- 
Qur'an membuat andaian yang lebih tinggi lagi dari 
daya khayal di alam andaian itu, iaitu Al-Qur'an 
mengandaikan orang-orang kafir memiliki segala isi 
bumi dan memiliki pula sebanyak sekali ganda lagi 
seperti isi bumi itu. (Dengan andaian ini) Al-Qur'an 
menggambarkan bagaimana orang-orang kafir itu 
berhempas pulas berusaha untuk menebuskan diri 
mereka dengan milik-milik itu supaya mereka 
terselamat dari 'azab hari Kiamat Di samping itu AI- 
Qur'an melukiskan pemandangan bagaimana orang- 
orang kafir berhempas pulas cuba mengeluarkan diri 
mereka dari Neraka, tetapi usaha mereka gagal 
mencapai matlamatnya dan mereka tetap kekal di 
dalam 'azab yang amat pedih dan berterusan. 


Itulah satu pemandangan fizikal yang mempunyai 
senario-senario dan harakat-harakat yang berturut- 
turut, iaitu senario orang-orang kafir bersama dengan 
isi bumi dan dengan sebanyak sekali ganda lagi 
seperti isi bumi itu. Senario mereka sedang 
menawarkan segala isi bumi itu sebagai bayaran 
untuk membebaskan diri mereka, senario mereka 
sedang mengalami kekecewaan kerana permintaan 
mereka gagal dan harapan mereka tidak diterima, 
senario mereka sedang masuk Neraka, senario mereka 
sedang berusaha berhempas pulas untuk keluar dari 
Neraka dan senario mereka dipaksa hidup kekal abadi 


di dalam Neraka. Di sini tirai pun di labuh dan mereka 
tinggal di sana buat selama-lamanya. 19 

Di akhir pelajaran ini dikemukakan pula hukuman 
kerana kesalahan mencuri: 


(Pentafsiran ayat-ayat 38 - 40) 

"Dan pencuri lelaki dan pencuri perempuan hendaklah kamu 
potong tangan kedua mereka sebagai balasan jenayah yang 
telah dilakukan mereka dan sebagai satu hukuman 
keseksaan dari Allah. Dan Allah Maha Perkasa dan Maha 
Bijaksana (38). Sesiapa yang bertaubat selepas ia melakukan 
jenayah mencuri yang zalim itu dan memperbaiki dirinya , 
maka sesungguhnya Aliah menerima taubatnya. 
Sesungguhnya Aliah Maha Pengampun dan Maha Pengasih 
(39). Tidakkah engkau mengetahui bahawa Allah memiliki 
kerajaan langit dan bumi? Dia meng'azabkan sesiapa yang 
dikehendaki-Nya dan mengampunkan sesiapa yang 
dikehendaki-Nya dan Allah Maha Kuasa di atas segala 
sesuatu. "(40) 

Jenayah Mencuri Dan Hukumannya 

Masyarakat Islam memberi segala jaminan yang 
diperlukan oleh semua rakyat negara Islam - yang 
terdiri dari berbagai-bagai penganut agama - hingga 
ia dapat menolak dari fikiran setiap individu yang 
normal keinginan hendak mencuri. Islam memberi 
jaminan hidup dan jaminan kecukupan, jaminan- 
jaminan pendidikan dan pembaikan akhlak dan 
jaminan pengagihan kekayaan yang adil. Dan dalam 
waktu yang sama Islam menjadikan setiap milik 
individu dalam masyarakat itu adalah hasil dari 
pendapatan yang halal dan seterusnya menjadikan 
milik individu itu mempunyai tugas kemasyarakatan 
yang memberi manfa'at kepada masyarakat dan tidak 
menyakitinya, kerana wujudnya semua jaminan- 
jaminan inilah masyarakat Islam dapat menolak 
keinginan hendak mencuri dari setiap fikiran individu 
yang normal. Oleh sebab itu masyarakat Islam berhak 


19 Lihat fasal dari buku " cA 

mengenakan hukuman yang berat ke atas kesalahan 
mencuri, kesalahan menceroboh milik individu dan 
kesalahan menceroboh keamanan dan keselamatan 
kelompok Muslimin, namun begitu hukuman ini akan 
ditolak oleh pengadilan apabila terdapat keraguan- 
keraguan yang tertentu dan pihak tertuduh tetap 
diberi jaminan-jaminan yang sempurna agar ia tidak 
dihukum tanpa bukti-bukti yang kukuh. 

Mungkin elok dan sesuai andainya di sini kami 
memberi sedikit penjelasan mengenai pandangan 
umum ini. 

Sistem hidup Islam adalah satu sistem kulli atau 
semesta yang sepadu. Oleh sebab itu hikmat dari 
undang-undang juz'inya tidak dapat difahami dengan 
sempurna melainkan apabila dilihat dan diteliti tabi'at 
sistem itu sendiri, lunas-Iunasnya, dasar-dasarnya dan 
jaminan-jaminannya. Begitu juga undang-undang juz'i 
ini adalah tidak sesuai dilaksanakan kecuali seluruh 
sistem itu diambil dan dipraktikkan kesemuanya. 
Adapun berpada dengan mengambil dan 
mempraktikkan sesuatu hukum dari hukum-hukum 
Islam atau sesuatu dasar dari dasar-dasarnya di bawah 
naungan satu sistem yang tidak semuanya bercorak 
Islam, maka ia tidak memberi apa-apa guna, dan 
hukum yang diambil dari Islam secara serpihan dan 
dipraktikkannya itu adalah tidak dikira sebagai 
pelaksanaan sistem Islam, kerana sistem Islam 
bukannya serpihan-serpihan dan caingan-caingan, 
malah sistem Islam adalah satu sistem yang 
bersepadu, di mana pelaksanaannya adalah 
mencakup seluruh aspek kehidupan. 

ini adalah pandangan secara umum dan adapun 
pandangan secara khusus mengenai persoalan 
jenayah mencuri, maka hakikatnya tidak berbeza. 

Islam bertitik tolak dengan menetapkan hak hidup 
bagi setiap individu di dalam masyarakat Islam di 
negara Islam, juga menetapkan haknya di dalam 
segala sarana yang perlu untuk memelihara 
kehidupan. Setiap individu berhak untuk makan dan 
minum, untuk mendapat pakaian dan rumah tempat 
ia berteduh dan mendapat ketenangan dan 
kerehatan. Setiap individu berhak meletakkan 
tanggungjawab ke atas kelompok. Muslimin - dan di 
atas kerajaan yang mewakili kelompok Muslimin - 
untuk mendapatkan keperluan-keperluan ini, iaitu 
mula-mula melalui sarana bekerja - selama ia mampu 
bekerja - dan di sini tanggungjawab kelompok 
Muslimin dan kerajaan yang mewakili kelompok ialah 
mengajar ia bekerja dan menyediakan untuknya 
kemudahan-kemudahan dan alat-alat kerja. Apabila ia 
menganggur kerana tidak ada pekerjaan atau tidak 
mempunyai alat-alat kerja atau kerana tidak 
mempunyai kemampuan bekerja sama ada tidak 
mampu langsung atau kurang mampu dan sama ada 
tidak mampu untuk sementara waktu atau untuk 
selama-lama atau pendapatan pekerjaannya tidak 
mencukupi untuk menampung keperluan- 
keperluannya, maka ia berhak menyempurnakan 
keperluan-keperluannya itu dari beberapa sumber: 


Pertama, dari nafkah yang diwajibkan syara' untuknya 
ke atas orang-orang yang mampu di dalam 
keluarganya. Kedua, dari nafkah yang diwajibkan 
syara' ke atas orang-orang yang mampu dari 
penduduk setempatnya. Ketiga, dari harta Baitulmal, 
iaitu dari bahagiannya yang telah ditentukan syara' 
untuknya di dalam harta zakat dan andainya 
pungutan harta zakat tidak memadai, maka kerajaan 
Islam yang menjalankan semua syari'at Islam di dalam 
negara Islam berkewajipan mengenakan pungutan ke 
atas orang-orang yang berada sekadar yang cukup 
untuk menampung keperluan-keperluan orang-orang 
yang tidak berada, iaitu pungutan yang tidak melebihi 
batas ini dan tidak boleh diluaskan lebih dari itu tanpa 
sesuatu keperluan yang mendesak dan tanpa 
menganiayai milik individu yang dihasilkan dari 
pendapatan yang halal. 

Islam juga mengambil langkah yang ketat dalam 
rangka usaha membataskan sarana-sarana mencari 
dan mengumpul harta kekayaan. Oleh itu dalam 
sistem Islam milik individu pastilah dari hasil pencarian 
yang halal. Oleh sebab itu milik individu dalam 
masyarakat Islam tidak menimbulkan hasad dengki 
orang-orang yang tidak berada dan tidak 
merangsangkan ketamakan mereka untuk merampas 
harta milik orang lain. Apatah lagi sistem Islam 
memberi jaminan kecukupan kepada mereka dan 
tidak membiarkan mereka terus tidak berada dan 
menderita. 

Islam mendidik hati nurani dan akhlak manusia, la 
mendorong pemikiran mereka ke arah bekerja dan 
mencari pendapatan dengan jalan bekerja bukannya 
mendorong mereka ke arah mencuri dan mencari 
pendapatan dengan jalan mencuri. Apabila pekerjaan 
tidak ada atau tidak mencukupi untuk menampung 
keperluan-keperluan mereka, maka Islam akan 
memberi kepada mereka hak mereka yang halal 
melalui sarana-sarana yang bersih dan mulia. 

Oleh itu mengapa pencuri masih mahu mencuri di 
bawah naungan sistem hidup yang seperti ini? Dia 
mencuri bukan untuk memenuhi keperluan, malah dia 
mencuri kerana tamak memiliki kekayaan tanpa 
melalui saluran bekerja, sedangkan kekayaan itu tidak 
seharusnya dicari melalui perbuatan jenayah yang 
mengancam keamanan dan keselamatan kelompok 
Muslimin di dalam negara Islam dan menafikan hak 
mereka untuk meni'mati keamanan dan 
ketenteraman di samping menafikan hak pemilik- 
pemilik kejayaan untuk merasa aman tenteram 
'terhadap harta kekayaan mereka yang halal. 

Kewajipan setiap individu di dalam masyarakat yang 
seperti ini ialan mencari harta kekayaan dari sumber 
yang halal bukannya dari sumber riba, bukan dari 
kegiatan menipu dan menyorok barang-barang 
dagangan untuk mendapat harga yang tinggi dan 
bukan dari hasil memakan upah para pekerja. 
Kemudian (setelah mendapat kekayaan) hendaklah ia 
mengeluarkan zakatnya dan menghulurkan 

bantuan-bantuan yang diperlukan oleh kelompok 
Muslimin selain dari mengeluarkan zakat. 

Setiap individu yang hidup dalam masyarakat yang 
seperti ini adalah berhak untuk meni’mati keamanan 
terhadap harta kekayaan milik peribadinya dan agar 
harta kekayaannya itu tidak dibebaskan kepada 
pencurian-pencurian atau sebagainya. 

Jika masih ada orang yang mencuri selepas diberi 
jaminan-jaminan ini, sedangkan keperluan- 
keperluannya cukup dan dia benar-benar mengetahui 
hukum keharaman jenayah mencuri dan motifnya 
bukan kerana didorong oleh perasaan hasad untuk 
merampas harta orang-orang lain, kerana mereka 
tidak mendapat kekayaan mereka dengan merampas 
dan menyamun dan tidak pula mengumpulkan 

kekayaan itu dari sumber pencarian yang haram 

Andainya ia masih mencuri dalam keadaan-keadaan 
seperti ini, maka bererti ia mencuri tanpa suatu alasan 
yang wajar dan kerana itu tiada siapa pun yang harus 
menaruh kasihan belas kepadanya apabila thabit 
kesalahannya. 

Tetapi jika terdapat sesuatu keraguan seperti 
mencuri kerana memenuhi sesuatu keperluan atau 
lainnya, maka dasar umum di dalam Islam ialah 
"Menahan hukuman hudud dengan sebab adanya 
keraguan-keraguan itu" *>*). Oleh 

sebab itu Khalifah Umar r.a. tidak menjalankan 
hukuman potong tangan pada tahun kemarau yang 
berpanjangan, di mana kebuluran berlaku di merata 
tempat. Begitu juga beliau tidak menjalankan 
hukuman potong tangan dalam satu kes yang 
tertentu, iaitu ketika dua orang hamba ibn Hatib ibn 
Abi Balta'ah mencuri seekor unta kepunyaan seorang 
lelaki dari Suku Muzaynah. Mula-mula beliau 
memerintah supaya mereka dihukum potong tangan, 
tetapi apabila beliau mengetahui bahawa tuanmas 
mereka telah membiarkan mereka kebuluran, beliau 
pun menahan hukuman itu dan mendenda tuanmas 
mereka sebanyak sekali ganda harga unta itu sebagai 
hukuman disiplin. 

Demikianlah cara yang seharusnya difaham tentang 
hukuman-hukuman hudud Islam yang' dijalankan di 
bawah naungan sistemnya yang sepadu, iaitu sistem 
yang memberi jaminan kepada semua golongan 
rakyat bukannya kepada satu golongan rakyat dengan 
mengabaikan golongan rakyat yang lain, sistem yang 
mengambil langkah-langkah pencegahan sebelum 
menjalankan sebab-sebab hukuman dan sistem yang 
tidak menghukum kecuali ke atas pencabul-pencabul 
undang-undang yang melakukan pencabulan mereka 
tanpa sesuatu sebab yang wajar. 

Selepas diterangkan hakikat umum ini dapatlah kita 
membicarakan tentang definasi mencuri. 

Mencuri ialah mengambil harta kepunyaan orang 
lain yang disimpan di tempat yang terkawal dan sulit 
dan harta yang diambil itu pastilah harta yang 
bernilai. Kadar yang telah dipersetujui oleh semua 


ahli-ahli perundangan islam ialah bahawa kadar harta 
yang diambil dari tempat simpanannya yang sulit itu 
hendaklah menyamai nilai seperempat dinar iaitu kira- 
kira dua puluh lima Qurush dengan matawang kita 
(Mesir) sekarang dan harta yang diambil itu pastilah 
disimpan di tempatnya yang terkawal dan pencuri itu 
mengambil harta itu dari tempat simpanannya dan 
mengeluarkannya dari tempat simpanan itu. Oleh itu 
tidak dikenakan hukuman potong misalnya ke atas 
pemegang amanah harta tertentu apabila ia 
mencurinya. Orang gaji yang diizinkan masuk ke 
dalam rumah tidak boleh dikenakan hukuman potong 
kerana harta itu tidak dikawalkan darinya. Begitu juga 
hukuman potong tidak boleh dikenakan ke atas 
peminjam apabila ia ingkarkan pinjaman itu. Pencuri 
buart-buahan di ladang tidak dikenakan hukuman 
potong sehingga buah-buahan itu disimpan di 
tempatnya yang khusus. Begitu juga hukuman potong 
tidak dikenakan ke atas orang yang mengambil harta 
di luar rumah atau di luar peti simpanannya. 
Demikianlah seterusnya. Harta yang tersimpan itu 
pastilah harta kepunyaan orang lain. Oleh itu tidak 
dikenakan hukuman potong apabila seseorang kongsi 
mencuri harta kongsinya kerana harta itu bukannya 
milik tulen orang lain. Orang yang mencuri harta 
Baitulmal tidak dikenakan hukuman potong kerana 
dia juga mempunyai habuan dalam harta itu dan 
kerana harta itu juga bukannya milik tulen orang lain. 
Hukuman dalam kes-kes yang seperti ini bukannya 
potong tangan, tetapi dikenakan hukuman ta'zir, 
(iaitu hukuman di bawah hukuman hudud seperti 
dikenakan hukuman penjara, hukuman dicela atau 
diberi nasihat-nasihat yang baik dalam kes-kes yang 
sesuai dengannya mengikut pertimbangan Qadhi dan 
keadaan-keadaan sekelilingnya.) 

Tangan yang dipotong itu ialah tangan kanan 
sehingga ke pergelangan dan apabila ia kembali 
mencuri (kali yang kedua), maka yang dipotong ialah 
kaki kiri sehingga ke buku lali. Inilah kadar potong 
yang dipersetujui sebulat oleh para fuqaha'. 
Kemudian para fuqaha' berbeza pendapat mengenai 
hukuman ke atas pencurian kali yang ketiga dan 
keempat. 

Keraguan itu boleh menolak hukuman hudud. Oleh 
itu mencuri kerana kebuluran dan keperluan boleh 
menolak hukuman had. Wujudnya perkongsian harta 
merupakan suatu keraguan yang boleh menolak 
hukum hudud. Penarikan balik pengakuan mencuri 
dalam kes yang tidak ada saksi merupakan suatu 
keraguan yang boleh menolak hukum hudud. 
Penarikan balik kesaksian para saksi juga merupakan 
suatu keraguan. Demikianlah seterusnya. 

Para fuqaha' telah berbeza pendapat tentang 
perkara-perkara yang dapat dianggap sebagai 
"Keraguan". Misalnya al-lmam Abu Hanifah menolak 
hukuman hudud dalam kes mencuri sesuatu yang 
pada asalnya diharuskan/dibebaskan kepada umum 
walaupun sesuatu yang diharuskan itu telah diambil 
dan disimpan orang lain - seperti mencuri air setelah 

ia diambil dan disimpan orang lain dan mencuri 
binatang buruan yang teiah ditangkap orang lain, 
kerana air dan buruan pada asalnya merupakan 
bahan-bahan yang diharuskan/dibebaskan kepada 
umum, sedangkan pengharusan (Ibahah) asal itu 
mewariskan keraguan bahawa air dan buruan itu 
kekal dibebaskan kepada umum walaupun setelah 
diambil orang lain. Perkongsian umum pada air dan 
buruan mewariskan keraguan bahawa ia kekal 
dibebaskan kepada umum walaupun setelah diambil 
orang lain. Sementara al-Imam Malik, al-Imam as- 
Syafie dan al-Imam Ahmad tidak menolak hukuman 
hudud dalam kes yang seperti ini. Al-Imam Abu 
Hanifah menolak hukuman hudud dalam kes mencuri 
barang-barang yang cepat rosak seperti 
makanan-makanan basah, sayuran-sayuran, daging, 
roti dan sebagainya, tetapi (sahabatnya) Abu Yusuf 
tidak bersetuju dengan pendapat ini dan beliau 
bersetuju dengan pendapat ketiga-tiga imam itu. 

Kami tidak dapat menghuraikan lebih luas lagi 
tentang perbezaan pendapat para fuqaha' di bidang 
ini. Oleh itu perincian perbezaan-perbezaan itu 
bolehlah dicari di dalam buku-buku Fiqah. Kami 
berpada dengan contoh-contoh ini untuk 
membuktikan toleransi Islam dan kesungguhannya 
agar orang-orang yang tertuduh tidak dihukum 
dengan keraguan-keraguan. Sabda Rasulullah s.a.w.: 

" Tahanlah hukuman hudud dengan sebab keraguan- 
keraguan" 

Ujar Umar ibn al-Khattab r.a. pula: 

CjI ^ Jiapl 

ol «-k/ 

"Sesungguhnya aku lebih suka menggantungkan hukuman 
hudud dari menjalankannya dengan keraguan-keraguan. " 20 

Tetapi di sini perlulah dikemukakan sepatah kata 
tentang kesesuaian hukuman potong di dalam 
kesalahan mencuri setelah diterangkan sebab-sebab 
mengapa wajib dikenakan hukuman hudud yang 
berat dan keras ke atas pencuri di dalam masyarakat 
Islam di negara Islam setelah diadakan sarana-sarana 
pencegahan dan jaminan-jaminan keadilan. 

Hikmat Hukuman Potong Tangan 
Dalam Jenayah Mencuri 

"Sebab dikenakan hukuman potong ke atas jenayah 
mencuri ialah kerana ketika si pencuri itu berfikir 
untuk melakukan jenayah mencuri, maka apa yang 
benar difikirkan olehnya ialah dia ingin menambah 
pendapatannya dengan pendapatan orang lain. Dia 
merasa pendapatannya melalui saluran yang halal itu 
kecil. Oleh itu dia mahu menambahkannya melalui 
saluran yang haram. Dia tidak memada dengan hasil 
pendapatan dari pekerjaannya sendiri, kerana itu ia 


20 Lihat buku " Uji* 

oleh Abdul Qadir 'Audah. 


tamak kepada hasil pendapatan dari pekerjaan orang 
lain. Dia berbuat begitu untuk menambahkan 
kemampuan berbelanja dan memperagakan diri atau 
untuk mendapat kerehatan dari kepenatan bekerja 
atau untuk menjamin masa depannya. Oleh itu motif 
yang mendorongnya mencuri adalah berpunca dari 
perhitungan-perhitungan ini, iaitu menambahkan 
pendapatan atau menambahkan kekayaan. Syari’at 
Islam telah memerangi motif ini di dalam jiwa 
manusia dengan menetapkan hukuman potong, 
kerana pemotongan tangan atau kaki itu akan 
mengurangkan pendapatan sebab tangan dan kaki 
merupakan alat bagi semua jenis pekerjaan dan 
kekurangan pendapatan akan membawa kepada 
kekurangan kekayaan dan kekurangan kekayaan akan 
mengurangkan kemampuan berbelanja dan 
memperagakan diri dan terpaksa bekerja keras dan 
banyak berusaha dan menimbulkan 
kebimbangan-kebimbangan yang besar untuk 
menghadapi masa depan. 

"Dengan menetapkan hukuman potong, syari'at 
Islam dapat menolak faktor-faktor psikologi yang 
mendesak melakukan jenayah mencuri dengan faktor- 
faktor psikologi yang menentang desakan itu dan 
memalingkannya dari jenayah itu. Apabila faktor- 
faktor psikologi yang mendorong ke arah jenayah itu 
mendapat kemenangan lalu dia melakukan jenayah 
itu bagi pertama kalinya, maka hukuman hudud yang 
diterima olehnya dan kepahitan hukuman itu akan 
membuat faktor-faktor psikologi yang menentang itu 
mendapat kemenangan dan membuat ia tidak akan 
mengulangi jenayah itu bagi kali yang kedua. 

"Itulah asas pertimbangan hukuman terhadap 
jenayah mencuri di dalam syari'at Islam. Dan asas 
pertimbangan ini pada hemat saya adalah sebaik-baik 
asas pertimbangan hukuman mencuri sejak wujudnya 
alam kita ini sehingga sekarang. 

"Undang-undang (manusia) mengenakan hukuman 
penjara ke atas kesalahan mencuri, sedangkan 
hukuman ini pada umumnya telah gagal 
membenteraskan jenayah terutama jenayah mencuri, 
sebab kegagalan ini ialah kerana hukuman penjara 
tidak dapat mewujudkan di dalam jiwa pencuri faktor- 
faktor psikologi yang menghindarkannya dari 
melakukan jenayah itu kerana hukuman penjara tidak 
menghalang pencuri dari kegiatan bekerja kecuali 
dalam masa ia berada dalam penjara. 21 Di sini apakah 
perlunya ia bekerja mencari pendapatan di dalam 
penjara kerana kehendak-kehendak dan keperluan- 
keperluannya disediakan secukupnya? Oleh itu 
apabila ia keluar dari penjara ia dapat bekerja semula 
mencari pendapatan. Di sana ia mempunyai selu as- 
luas peluang untuk menambahkan pendapatannya 
dan menyuburkan kekayaannya sama ada melalui 


Setengah-setengah pencuri membuat kerja-kerja yang 
mendatangkan hasil pendapatan di dalam penjara dengan 
berbagai-bagai cara * sehingga pendapatannya dalam penjara 
lebih besar dari pendapatan pencariannya' di luar penjara. 

saluran yang halal atau saluran yang haram dan dia 
dapat menipu orang ramai dan dapat berlagak di 
hadapan mereka dengan perilaku orang yang baik. 
Oleh itu mereka merasa aman darinya dan 
bekerjasama dengannya. Pada akhirnya apabila ia 
berjaya mencapai kehendaknya, maka itulah 
matlamat yang dikehendakinya, sebaliknya jika ia 
tidak berjaya, maka ia tidak kerugian apa-apa dan 
tidak ada apa-apa kemanfa'atan yang penting yang 
terluput darinya. 

"Adapun hukuman potong, maka ia akan 
menghalangkan pencuri itu dari kebolehan bekerja 
atau mengurangkan sebahagian besar kemampuan 
bekerja dan berusaha mencari pendapatan. Oleh itu 
peluang menambahkan hasil pendapatan tetap hilang 
dalam segala keadaan dan kekurangan sedikit hasil 
pendapatan atau terputus langsung pendapatan 
itulah kemungkinan yang lebih besar dalam 
kebanyakan kejadian, dan dia tidak akan dapat 
menipu orang ramai dan mendorong mereka percaya 
dan bekerjasama dengannya kerana tubuhnya 
membawa kesan jenayah, iaitu tangannya yang 
terpotong sentiasa mengiklankan jenayahnya yang 
telah silam. Oleh itu kesudahan yang tepat kiraannya 
ialah pencuri itu tetap akan mendapat kerugian jika ia 
dikenakan potong dan sebaliknya ia tetap akan 
mendapat keuntungan apabila dikenakan hukuman 
penjara. Mengikut tabi'at insan seluruhnya - 
bukannya tabi'at pencuri sahaja - mereka tidak akan 
berlengah-lengah melakukan mana-mana perbuatan 
yang tetap memberi keuntungan dan tidak akan 
melakukan perbuatan yang tetap membawa kerugian. 

"Selepas itu saya merasa aneh terhadap mereka 
yang berkata: Bahawa hukuman potong itu tidak 
sesuai lagi dengan tahap tamadun dan kemanusiaan 
yang telah dicapai di zaman kita sekarang ini seolah- 
olah kemanusiaan dan tamadun menyuruh kita 
memberi balasan yang baik kepada pencuri kerana 
melakukan jenayah itu dan menggalakkannya supaya 
meneruskan kegiatannya yang jahat itu dan supaya 
kita semua hidup dalam ketakutan dan kecemasan 
dan supaya kita bekerja keras agar hasil-hasil usaha 
kita itu dapat dini'mati oleh penganggur-penganggur 
dan pencuri-pencuri. 

"Kemudian sekali lagi saya merasa aneh terhadap 
mereka yang berkata: Bahawa hukuman potong itu 
tidak sesuap lagi dengan tahap tamadun dan 
kemanusiaan yang telah dicapai sekarang ini, seolah- 
olah tamadun dan kemanusiaan menyuruh kita 
menolak penemuan ilmu yang baru dan logik yang 
halus, menyuruh kita melupakan tabi'at manusia, 
mengabaikan pengalaman-pengalaman umat-umat 
manusia, mengabaikan akal fikiran kita dan hasil-hasil 
pemikiran yang dicapai oleh kita supaya kita 
mengambil pendapat-pendapat yang dikatakan 
mereka, sedangkan pendapat itu tidak membawa 
apa-apa alasan selain dari kenyataan yang menakut- 
nakutkan dan menimbulkan kekeliruan. 


"Andainya hukuman yang baik itu benar-benar 
sesuai dengan tamadun dan kemanusiaan, maka 
sepatutnya hukuman penjara itulah yang dihapuskan 
dan hukuman potong itulah yang dikekalkan, kerana 
hukuman potong adalah dilandaskan di atas asas 
yang amat kukuh dari hasil pengajian ilmu jiwa, 
pengajian tabi'at manusia, pengalaman umat-umat 
manusia dan logik akal dan tabi'at sesuatu itulah asas 
yang sama dengan asas yang menjadi tapak tegak 
tamadun dan kemanusiaan, sedangkan hukuman 
penjara tidak dilandaskan di atas mana-mana asas 
keilmuan dan pengalaman dan tidak pula sesuai 
dengan logik akal dan tabi'at sesuatu. 

"Asas hukuman potong itu ialah pengajian 
psikologi manusia dan akalnya. Oleh itu hukuman ini 
amat sesuai dengan individu-individu dan sekaligus 
sesuai pula dengan kelompok, kerana ia membawa ke 
arah mengurangkan jenayah-jenayah dan meng- 
amankan masyarakat, Dan selama hukuman ini sesuai 
dengan individu-individu dan kelompok, maka ia 
adalah hukuman yang paling baik dan paling adil. 

"Tetapi semua alasan ini tidak cukup untuk 
mewajarkan hukuman potong di sisi setengah- 
setengah orang kerana mereka memandang 
hukuman potong - sebagaimana dikatakan mereka - 
suatu hukuman yang kasar dan kejam. Itulah alasan 
mereka yang awal dan yang akhir dan itulah satu 
alasan yang lemah, kerana kata-kata hukuman itu 
sendiri menyarankan balasan dan tidak dinamakan 
balasan jika ia bersifat lembut dan lemah, malah ia 
lebih merupakan suatu permainan atau tindakan yang 
sia-sia atau lain kata-kata yang hampir sama. 
Kekerasan dan kekasaran pastilah wujud di dalam 
balasan dan hukuman agar ia tepat dengan 
namanya". 22 


Allah S.W.T. Tuhan Yang Maha Pengasih telah 
berfirman ketika memberatkan hukuman ke atas 
jenayah mencuri: 



"Hendaklah kamu potong tangan kedua mereka sebagai 
balasan jenayah yang telah dilakukan mereka dan sebagai 
satu hukuman keseksaan dari Allah."(38) 


Itulah hukuman keseksaan yang menjerakan dari 
Allah, Hukuman yang menjera dan mencegahkan dari 
melakukan jenayah itu adalah suatu rahmat kepada 
mereka yang berangan-angan melakukan jenayah 
kerana ia akan mencegah dan menahankan mereka 
dari melakukannya, juga suatu rahmat kepada 
kelompok kerana ia dapat menjamin ketenteraman. 


22 Dipetik dari buku: " UjCL» 

penggal pertama oleh Abdul Qadir 'Audah. 

Dan tidak akan ada siapa yang berani mendakwa 
dirinya sebagai orang yang lebih kasihan belas kepada 
manusia dari Allah yang menciptakan manusia 
melainkan orang yang buta matahatinya dan padam 
nur rohnya. Sebenarnya apa yang disaksikan oleh 
realiti (dalam pelaksanaan syari’at Islam) ialah 
hukuman potong ini tidak dijalankan dalam masa 
kira-kira satu abad dari zaman permulaan Islam 
melainkan ke atas beberapa individu sahaja kerana 
masyarakat Islam dengan sistemnya (yang sepadu), 
dengan hukumannya yang keras dan dengan 
jaminan-jaminannya yang cukup tidak melahir 
melainkan hanya segelintir pencuri-pencuri ini sahaja. 


kesudahan alam ini dan nasib kesudahan para 
penghuninya. Begitu juga Dialah yang mengaturkan 
undang-undang dan peraturan dalam kehidupan 
mereka kemudian Dialah pula yang membalaskan 
amalan-amalan mereka di dunia dan di Akhirat. 







Kemudian Allah membuka pintu taubat kepada 
mereka yang ingin bertaubat dengan syarat ia 
menyesal, kembali ke pangkal jalan dan menahan 
dirinya (dari kejahatan), tetapi bukan sekadar berhenti 
di batas-batas yang pasif ini sahaja, malah hendaklah 
ia mengerjakan amalan yang soleh dan melibatkan 
diri dalam amalan-amalan kebajikan yang positif: 




§ <» K 




"Sesiapa yang bertaubat selepas Ia melakukan jenayah 
mencuri yang zalim itu dan memperbaiki dirinya , maka 
sesungguhnya Allah menerima taubatnya. Sesungguhnya 
Allah Maha Pengampun dan Maha Pengasih. "(39) 


Perbuatan yang zalim itu adalah satu perbuatan 
positif yang jahat dan merosakkan. Oleh itu seorang 
yang telah melakukan perbuatan yang zalim tidak 
cukup dengan hanya berhenti melakukan kezaliman, 
malah ia pasti menggantikannya dengan suatu 
amalan positif yang baik dan membina, namun 
begitu, persoalan ini di dalam sistem Rabbani adalah 
lebih mendalam lagi dari ini, kerana jiwa manusia 
pasti bergerak dan bertindak. Oleh itu apabila ia 
berhenti dari melakukan kejahatan dan kerosakan dan 
tidak bergerak melakukan amalan-amalan yang baik 
dan membina, maka ia akan mewujudkan 
kekosongan di dalam jiwanya yang boleh 
membawanya kembali semula kepada kejahatan dan 
kerosakan, tetapi apabila ia bergerak dan bertindak 
melakukan amalan-amalan yang baik dan membina, 
maka ia akan aman dari berpatah balik kepada 
kejahatan dan kerosakan berkat tindakan positif yang 
memenuhi kekosongan itu. Sesungguhnya yang 
mendidik insan dengan sistem ini ialah Allah S.W.T. 
sendiri. Tuhan yang mencipta manusia dan 
mengetahui tabi'at manusia yang telah diciptakannya. 

Setelah memperkatakan jenayah dan hukuman dan 
setelah memperkatakan taubat dan keampunan, 
maka penjelasan ayat-ayat Al-Qur'an (yang berikut) 
mengiringi memperkatakan pula tentang dasar 
semesta (kulli) yang menjadi landasan undang-undang 
pembalasan di dunia dan di Akhirat, iaitu Allah selaku 
Pencipta alam buana dan Pemiliknya, maka Dialah 
juga yang memiliki kehendak masyi'ah yang tertinggi 
dan memiliki kuasa semesta yang menentukan nasib 


"Tidakkah engkau mengetahui bahawa Allah memiliki 
kerajaan langit dan bumi? Dia meng'azabkan sesiapa yang 
dikehendaki-Nya dan mengampunkan sesiapa yang 
dikehendaki-Nya dan Allah Maha Kuasa di atas segala 
sesuatu."(40) 


Yang wujud hanya satu kuasa sahaja, iaitu kuasa 
kerajaan Ilahi. Dari kuasa inilah lahirnya undang- 
undang dan peraturan di dunia dan dari kuasa inilah 
juga lahirnya balasan-balasan di alam Akhirat (Kuasa 
hanya Esa) tidak berbilang dan tidak berbelahbagi. 
Urusan hidup manusia tidak boleh menjadi baik 
melainkan apabila kuasa mengadakan undang- 
undang dan peraturan dan kuasa memberi balasan 
dan hukuman di dunia dan di Akhirat hanya dari satu 
kuasa sahaja. 

4ju\ Sl \ 


"Jika pada keduanya (langit dan di bumi) ada tuhan-tuhan 
selain Allah nescaya keduanya musnah. " 


(Surah al-Anbia': 22) 


■'c 00-^ 

"Dan Dialah Tuhan (yang dipatuhi) di langit dan Tuhan (yang 
dipatuhi) di bumi. " 

(Surah az-Zukhruf: 84) 

(Kumpulan ayat-ayat 41-50] 

" Wahai Rasul (Muhammad)! Janganlah engkau 

didukacitakan oleh perbuatan mereka yang cepat 
memperlihatkan kekafiran i, ia itu dari orang-orang 

(Munafiqin) yang berkata dengan mulut mereka: "Kami telah 
beriman ", sedangkan hati mereka belum lagi beriman dan 
dari orang-orang Yahudi. Mereka amat gemar mendengar 
perkataan-perkataan yang dusta dan mereka amat suka 
mendengar perkataan golongan yang lain (pendita-pendita 
Yahudi) yang belum pernah bertemu dengan engkau. 
Mereka ini mengubahkan perkataan-perkataan (Taurat) dari 

tempat-tempatnya yang sebenar. Mereka berkata: 'Jika 
hukum ini (hukum yang diubah) diberikan kepada kamu , 
maka terimalah dan jika kamu tidak diberikan hukum ini [ 
maka hendaklah kamu berhati-hati ." Barang siapa yang 
Allah berkehendak menyesatkannya f maka engkau tidak 
akan berdaya menolaknya sedikitpun. Merekalah orang- 
orang yang Allah tidak berkehendak membersihkan hati 
mereka . Di dunia mereka mendapat kehinaan dan di Akhirat 
pula mereka akan mendapat 'azab yang amat besar (41). 
Mereka amat gemar mendengar perkataan yang berdusta 
dan amat gemar memakan harta yang haram. Oleh itu jika 
mereka datang kepadamu (untuk meminta keputusan) maka 
adili di antara mereka atau berpalinglah dari mereka dan jika 
engkau berpaling dari mereka , maka mereka tidak akan 
dapat memuda ratka n engkau sedikit pun dan jika engkau 
adili, maka adililah di antara mereka dengan adil. 
Sesungguhnya Allah kasihkan orang-orang yang adil (42). 
Dan bagaimana mereka hendak berhakimkan kepada 
engkau ; sedangkan mereka mempunyai kitab Taurat yang 
mengandungi hukum-hukum Allah. Kemudian mereka 
berpaling pula (dari keputusan engkau) dan mereka 
sebenarnya bukanlah orang-orang yang beriman (43). 
Sesungguhnya Kami telah menurunkan Taurat yang 
mengandungi hidayat dan nur, dengan peraturannya para 
nabi yang menyerahkan diri kepada Allah mengadili orang- 
orang Yahudi, juga para ulama ' dan para paderi kerana 
mereka telah diamanahkan memelihara kitab Allah dan 
mereka menjadi saksi terhadapnya oleh itu janganlah kamu 
takut kepada manusia , tetapi takutlah kepada-Ku dan 
janganlah kamu menjual ayat-ayat-Ku dengan harga yang 
sedikit dan barang siapa yang tidak menghukum dengan 
peraturan-peraturan yang telah diturunkan Allah, maka 
mereka adalah orang-orang yang kafir (44). Dan Kami telah 
menetapkan hukum Qisas ke atas mereka di dalam Taurat 
iaitu nyawa dibalas dengan nyawa, mata dibalas dengan 
mata, hidung dibalas dengan hidung, telinga dibalas dengan 
telinga, gigi dibalas dengan gigi dan luka-luka juga 
ditetapkan hukum Qisas. Barang siapa yang melepaskan hak 
Qisas, maka ia menjadi penebus dosa baginya dan barang 
siapa yang tidak menghukum dengan peraturan-peraturan 
yang telah diturunkan Al-lah, maka mereka adalah orang- 
orang yang zalim (45). Dan Kami iringkan jejak langkah 
mereka (nabi-nabi Bani Israel) dengan 'Isa putera Maryam 
yang membenarkan kitab Taurat (yang diturunkan) 
sebelumnya dan Kami kurniakan kepadanya kitab Injil yang 
mengandungi hidayat dan nur dan membenarkan kitab 
Taurat (yang diturunkan) sebelumnya dan mengandungi 
hidayat dan pengajaran kepada orang-orang yang bertaqwa 
(46). Dan hendaklah penganut-penganut Injil itu 
menghukumkan dengan peraturan-peraturan yang 
diturunkan Allah dan barang siapa yang tidak menghukum 
dengan peraturan-peraturan yang telah diturunkan Allah, 
maka mereka adalah orang-orang yang fasiq (47). Dan Kami 
telah turunkan kepadamu (Muhammad) kitab Al-Qur'an 
dengan membawa kebenaran yang membenarkan 
kitab-kitab suci (yang diturunkan) sebelumnya dan 
mengawasinya. Oleh itu hendaklah engkau hukum di antara 
mereka dengan peraturan-peraturan yang telah diturunkan 
Aliah dan janganlah engkau mengikut hawa nafsu mereka 
yang menyeleweng dari peraturan-peraturan yang benar 
yang telah datang kepadamu. Bagi setiap umat dari kamu. 
Kami tetapkan peraturan dan cara hidup yang tertentu. Dan 
andainya Allah kehendaki nescaya la jadikan kamu satu umat 
sahaja, tetapi Allah hendak menguji kamu dalam 
pengurniaan-pengurniaan yang telah dikurniakan kepada 
kamu.Oleh kerana itu hendaklah kamu berlumba-lumba 
mengerjakan amalan-amalan kebajikan. Kepada Allah kamu 
sekalian akan kembali dan (ketika itu) Allah akan 
menceritakan kepada kamu segala perkara yang 


dipertikaikan oleh kamu (48). Dan hendaklah engkau 
(Muhammad) adili di antara mereka dengan peraturan- 
peraturan yang telah diturunkan Allah dan janganlah engkau 
mengikut kehendak nafsu mereka dan hendaklah engkau 
berwaspada terhadap mereka yang hendak 
menyelewengkan engkau dari setengah-setengah peraturan 
yang telah diturunkan Allah kepada engkau. Kemudian jika 
mereka berpaling, maka ketahuilah bahawa Allah 
sebenarnya hendak menimpakan malapetaka ke atas mereka 
kerana beberapa dosa mereka. Dan sesungguhnya 
kebanyakan manusia itu adalah fasiq (49). Apakah mereka 
mahukan hukum jahiliyah? Siapakah yang lebih baik dari 
Allah dari segi mengadakan peraturan bagi orang-orang 
yang yakin ? "(50). 

(Latar belakang dan pokok pembicaraan) 

Pelajaran ini membicarakan satu persoalan yang 
paling penting dari persoalan-persoalan 'aqidah 
Islamiyah, sistem hidup Islam dan sistem kehakiman 
dan kehidupan di dalam Islam, iaitu satu persoalan 
yang telah dibicarakan sebelum ini di dalam Surah 
Aali Imran dan Surah an-Nisa', tetapi pembicaraannya 
di dalam surah ini di sini mengambil bentuk 
pembicaraan yang digariskan dengan begitu jelas dan 
tegas. Ia ditunjukkan oleh nas dengan kata-kata dan 
ungkapan-ungkapannya bukan dengan mafhumnya 
dan saranannya. 

Itulah persoalan kehakiman, undang-undang 
(syari'at) dan perguaman dan di sebalik persoalan ini 
ialah persoalan Uluhiyah, tauhid dan iman. Persoalan 
ini pada dasarnya terkandung dalam jawapan kepada 
pertanyaan ini: 

Apakah persoalan kehakiman, undang-undang 
(syari'at) dan perguaman wajib mengikut 
perjanjian-perjanjian Allah dan syari'at-syari'at-Nya 
yang telah diamanahkan kepada pendokong- 
pendokong agama samawi satu demi satu dan 
diwajibkan ke atas para rasul dan ke atas pemegang- 
pemegang teraju urusan pemerintahan selepas para 
rasul supaya mengikut jejak mereka? Atau persoalan 
ini dibiarkan mengikut arus nafsu yang berubah-ubah 
dan mengikut kepentingan-kepentingan yang tidak 
dirujukkan kepada satu dasar yang tetap yang 
disyari'atkan Allah dan mengikut adat kebiasaan yang 
diikuti oleh satu generasi atau generasi-generasi? 
Atau dengan ungkapan yang lain: Apakah Uluhiyah, 
Rububiyah, Qiwamah (pentadbiran) itu untuk Allah di 
bumi dan di dalam kehidupan manusia? Atau 
semuanya atau sebahagiannya adalah untuk seorang 
makhluknya untuk mengatur undang-undang dan 
peraturan yang tidak diizinkan Allah untuk manusia? 

Allah S.W.T. telah menegaskan bahawa Dia adalah 
Allah dan tiada Tuhan yang lain melainkan Dia dan 
bahawa undang-undang syari'at yang diatur olehnya 
untuk manusia mengikut sifat Uluhiyah-Nya terhadap 
mereka dammengikut sifat 'Ubudiyah mereka kepada- 
Nya dan Dia telah mengada perjanjian dengan mereka 
supaya berpegang dan melaksanakannya, maka 
undang-undang syari'at itulah yang wajib memerintah 
muka bumi ini. Itulah syari'at yang wajib bagi manusia 
berhakimkan kepadanya dan itulah syari'at yang wajib 

bagi para anbia' dan para pemerintah selepas mereka 
memerintah dan mengadili manusia dengannya. 

Allah S.W.T. telah menegaskan bahawa dalam 
urusan (pelaksanaan syari'at Allah) ini tidak ada 
sebarang lemah-lembut dan tolak-ansur, tidak ada 
sebarang kemudahan dan kebenaran untuk mengelak 
darinya/ malah tidak diterima sebarang 
penyelewengan walaupun kecil dan tidak diambil kira 
segala peraturan yang tidak diizinkan Allah yang telah 
diikuti oleh mana-mana generasi atau mana-mana 
suku kaum. 

Allah S.W.T. telah menegaskan bahawa masalah 
(pelaksanaan syari'at Allah) adalah masalah keimanan 
atau kekafiran 7 Islam atau jahiliyah, undang-undang 
atau hawa nafsu. Tidak ada jalan tengah, tidak ada 
gencatan senjata dan tidak ada perdamaian dalam 
masalah ini. Oleh itu orang-orang yang beriman ialah 
orang-orang yang menghukum dengan peraturan- 
peraturan yang telah diturunkan Allah tanpa 
memotong sehuruf pun darinya dan tanpa 
menukarkannya sedikitpun. Sementara orang-orang 
yang kafir, zalim dan fasiq ialah orang-orang yang 
tidak menghukum dengan peraturan-peraturan yang 
telah diturunkan Allah. Pemerintah-pemerintah itu 
menjalankan syari'at Allah dengan sempurna, maka 
mereka berada dalam lingkungan iman atau mereka 
mengamalkan undang-undang dan peraturan- 
peraturan yang lain yang tidak diredhai Allah, maka 
mereka adalah orang-orang yang kafir, zalim dan 
fasiq. Orang ramai pula sama ada mereka menerima - 
dari pemerintah-pemerintah dan hakim-hakim - 
hukum Allah dan pengadilan-Nya di dalam urusan 
kehidupan mereka, maka mereka adalah orang-orang 
yang beriman. Jika tidak, maka mereka bukanlah dari 
orang-orang yang beriman. Tidak ada jalan tengah di 
antara jalan iman dan jalan tidak beriman. Di sini tidak 
diterima sebarang alasan dan keuzuran dan tidak 
diterima alasan kerana kepentingan, kerana Allah 
Tuhan yang memelihara manusia mengetahui segala 
sesuatu yang sesuai dengan kepentingan mereka dan 
Allah telah mengatur undang-undang dan peraturan- 
Nya untuk merealisasikan kepentingan-kepentingan 
manusia yang sebenar. Tidak ada sistem' kehakiman 
dan undang-undang yang lebih baik dari sistem 
kehakiman dan syari'at Allah. Dan tiada siapa dari 
para hamba-Nya yang boleh berkata: "Saya menolak 
syari'at Allah atau saya lebih arif dengan kepentingan- 
kepentingan manusia dari Allah" dan andainya ia 
melafazkan perkataan ini dengan lidahnya atau 
dengan perbuatannya, maka dia adalah terkeluar dari 
lingkungan iman. 

Inilah persoalan yang amat penting dan amat besar 
yang dibicarakan oleh pelajaran ini dalam bentuk nas- 
nas penjelasan yang terang dan jelas di samping 
menggambarkan keadaan orang-orang Yahudi di 
Madinah dan taktik-taktik jahat dan komplot-komplot 
mereka bersama kaum Munafigin iaitu: 

" Dari orang-orang (Munafiqin) yang berkata dengan mulut 
mereka: Kami telah beriman" sedangkan hati mereka belum 
lagi beriman"(41) 


dan menerangkan arahan-arahan Allah yang 
ditujukan kepada Rasulullah s.a.w. untuk menghadapi 
tipudaya kaum Yahudi yang tidak pernah berhenti 
dilakukan mereka sejak tegaknya kerajaan Islam di 
Madinah. 


Penerangan Al-Qur'an di dalam pelajaran ini 
pertama-tama menjelaskan bahawa agama-agama 
yang datang dari Allah adalah semuanya mewajibkan 
manusia supaya menghukum dengan peraturan- 
peraturan yang telah diturunkan Allah dan supaya 
menegakkan seluruh kehidupan di atas landasan 
syari'at Allah dan menjadikan persoalan ini sebagai 
persimpangan jalan di antara keimanan dan kekafiran, 
di antara Islam dan jahiliyah dan di antara undang- 
undang dan hawa nafsu. Allah telah menurunkan 
Taurat yang membawa hidayat dan nur: 





"Dengan peraturannya (Taurat) para nabi yang menyerahkan 
diri kepada Allah mengadili orang-orang Yahudi juga para 
ulama' dan para paderi kerana mereka telah diamanahkan 
memelihara kitab Allah (Taurat) dan mereka menjadi saksi 
terhadapnya. "(44) 



"Sedangkan mereka mempunyai kitab Taurat yang 
mengandungi hukum-hukum Allah. "(43) 

... Cr 3^\ o\ I4A 3^3 T5^===5 

"Dan Kami telah menetapkan hukum Qisas ke atas mereka 
dalam Taurat ; iaitu nyawa dibalas dengan nyawa "(45) 


dan Allah telah mengurniakan Injil kepada " 'Isa 
putera Maryam yang: 






"Membenarkan kitab Taurat (yang diturunkan) sebelumnya 
dan mengandungi hidayat dan pengajaran kepada orang- 
orang yang bertagwa. "(46) 

"Dan hendaklah penganut-penganut Injil itu menghukumkan 
dengan peraturan-peraturan yang diturunkan Allah. "(47) 


dan Allah menurunkan pula AI~Qur'an kepada rasul- 
Nya yang: 


yli Sd\\ 'yyp\j 


"Dan Kami telah turunkan kepada mu Ai-Qur'an dengan 
membawa kebenaran yang membenarkan kitab-kitab suci 
(yang diturunkan) sebelumnya dan mengawasinya. "(48) 


dan Allah telah memerintah Rasulullah s.a.w.: 



"Hendaklah engkau hukum di antara mereka dengan 
peraturan-peraturan yang telah diturunkan dan janganlah 
engkau mengikut hawa nafsu mereka yang menyeleweng 
dari peraturan-peraturan yang benar yang telah datang 
kepada kamu. "(48) 


J 9 





"Dan barang siapa yang tidak menghukum dengan 
peraturan-peraturan yang telah diturunkan Allah, maka 
mereka adalah orang-orang yang kafir. "(44) 



"Dan barang siapa yang tidak menghukum dengan 
peraturan-peraturan yang telah diturunkan Aliah, maka 
mereka adalah orang-orang yang zalim. "(45) 



"Dan barang siapa yang tidak menghukum dengan 
peraturan-peraturan yang telah diturunkan Allah, maka 
mereka adalah orang-orang yang fasiq."(47) 



< > ^ 


"■ Apakah mereka mahukan hukum jahiliyah? Siapakah yang 
lebih baik dari Allah dari segi mengadakan peraturan bagi 
orang-orang yang yakin? (50) 


Demikianlah seluruh agama sepakat dalam perkara 
(pelaksanaan syari’at Allah) ini. Dan pelaksanaan ini 
menentukan batas keimanan dan syarat keislaman 
sama ada kepada orang ramai yang dihukum atau 
kepada pemerintah-pemerintah yang melaksanakan 


hukum. Yang menjadi asas dan dasar di sini ialah 
menghukum dengan peraturan-peraturan yang telah 
diturunkan Allah dari pihak pemerintah dan menerima 
hukum ini dari pihak orang ramai yang diperintah 
tanpa mencari undang-undang dan hukum-hukum 
yang lain dari syari'at Allah. 

Masalah ini amat penting dan serius. Penekanan 
seberat ini adalah berlandaskan kepada sebab-sebab 
yang tentunya juga amat penting dan serius. Apakah 
sebab-sebab itu? Kami berusaha mencarinya di dalam 
nas-nas ini atau di dalam seluruh ayat Ai-Qur'an, 
maka kami dapati sebab-sebab itu amat jelas. 

Perhitungan pertama dalam persoalan ini ialah 
persoalan ini adalah persoalan pengakuan terhadap 
Uluhiyah Allah, Rububiyah-Nya dan Qiwamah-Nya 
(pentadbiran) ke atas makhluk insan tanpa sebarang 
sekutu atau menolak pengakuan itu dan dari sinilah 
persoalan ini menjadi persoalan kekafiran atau 
keimanan, jahiliyah atau Islam. 

Seluruh Al-Qur'an merupakan tempat yang 
mempamerkan penjelasan-penjelasan, terhadap 
hakikat ini. 

Allah itulah Tuhan Pencipta. Dialah yang telah 
menciptakan alam buana dan menciptakan makhluk 
insan ini. Dialah yang menjadi dan menundukkan 
segala isi langit dan bumi untuk faedah manusia. 
Allah S.W.T. sahaja yang menguasai dan mengendali 
urusan penciptaan ini. Tiada sekutu bagi-Nya dalam 
urusan penciptaan itu sama ada banyak atau sedikit. 

Allah itulah Pemilik yang tunggal kerana Dia adalah 
Pencipta yang tunggal. Dialah yang tunggal. Dialah 
yang memiliki langit dan bumi dan segala kejadian 
yang wujud di antara keduanya. Jadi Allah-lah sahaja 
Pemilik yang Tunggal tiada siapa yang berkongsi milik 
dengan-Nya sama ada banyak atau sedikit. 

Allah itu Pemberi rezeki dan tiada siapa pun yang 
berkuasa membeli rezeki kepada dirinya sendiri atau 
kepada orang lain sama ada banyak atau sedikit. 

Allah itulah pemegang kuasa yang mentadbir dan 
mengendali urusan alam buana dan manusia kerana 
Dialah Pencipta, Pemilik dan Pemberi rezeki dan 
kerana Dialah tuanpunya qudrat agung dan tanpa 
qudrat ini tiada penciptaan, tiada pemberi rezeki dan 
tiada mudharat dan manfa'at. Jadi Allah lah sahaja 
yang memegang kuasa di alam al-wujud ini. 

Iman ialah ikrar atau mengaku bahawa hanya Allah 
S.W.T. sahaja yang memiliki sifat Uluhiyah, sifat 
pemilik dan sifat penguasa yang tunggal dan tiada 
siapa pun yang bersyarikat dengan-Nya. Islam ialah 
penyerahan diri yang bulat kepada Allah dan 
keta'atan kepada kehendak-kehendak sifat-sifat Allah 
yang tersebut. Islam ialah mengi'tiqadkan bahawa 
hanya Allah S.W.T. sahaja yang memiliki sifat-sifat 
Uluhiyah, Rububiyah dan Qiwamah ke atas seluruh 
alam al-wujud ini termasuk kehidupan manusia, juga 
mengakui kuasa Allah yang mutlaq yang dapat 
diperhatikan pada qadha' dan qadar-Nya dan pada 

peraturan-peraturan dan undang-undang-Nya. Makna 
penyerahan diri yang bulat kepada syari'at Allah ialah 
pertama-tama mengakui sifat-sifat UIuhiyah-Nya, 
Rububiyah-Nya, Qiwamah-Nya dan kuasa-Nya, dan 
makna tidak menyerah diri yang bulat kepada syari'at 
Allah dan memilih undang-undang dan peraturan 
yang lain darinya dalam mana-mana bidang hidup 
ialah menolak pengakuan terhadap sifat-sifat 
Uluhiyah Allah, Rububiyah-Nya, QiwamahNya dan 
kuasa-Nya. Pengakuan dan penolakan itu adalah 
sama sahaja sama ada dilakukan dengan lisan atau 
dengan perbuatan. Dan dari sinilah persoalan ini 
menjadi persoalan kekafiran atau keimanan, jahiliyah 
atau Islam dan oleh sebab inilah turunnya firman ini: 


jLi SI «M 

" Dan barang siapa yang tidak menghukum dengan 
peraturan-peraturan yang telah diturunkan Allah , maka 
mereka adalah orang-orang yang kafir." (44) 



"Mereka adalah orang-orang yang zalim. "(45) 



"Mereka adalah orang-orang yang fasiq."(47) 

Perhitungan yang kedua ialah kelebihan dan 
keunggulan syari'at Allah yang pasti dan yakin ke atas 
semua undang-undang dan peraturan-peraturan 
ciptaan manusia. Kelebihan dan keunggulan itu 
ditunjukkan oleh ayat yang terakhir dari pelajaran ini. 

"Siapakah yang lebih baik dari Allah dari segi mengadakan 
peraturan bagi orang-orang yang yakin. "(50) 


Pengakuan secara mutlaq terhadap kelebihan dan 
keunggulan syari’at Allah dalam semua peringkat 
perkembangan kelompok Muslimin dan dalam setiap 
keadaan mereka juga termasuk dalam persoalan 
kekafiran dan keimanan. Tiada siapa yang boleh 
mendakwa bahawa undang-undang yang digubal 
oleh mana-mana manusia itu melebihi atau menyamai 
syari'at Allah kemudian selepas itu ia masih 
mendakwa bahawa ia beriman kepada Allah dan dari 
golongan orang-orang Islam. Orang yang seperti ini 
(seolah-olah) mendakwa bahawa dia lebih tahu dari 
Allah tentang diri manusia dan lebih bijak dari Allah 
dalam mentadbirkan urusan manusia atau (seolah- 
olah) mendakwa bahawa di sana terdapat keadaan- 
keadaan dan keperluan-keperluan yang telah berlaku 
di dalam kehidupan manusia yang tidak diketahui 
oleh Allah ketika Dia menggariskan syari'at-Nya atau 
diketahui oleh-Nya tetapi Dia tidak menggariskan 
undang-undang untuknya. Dakwaan-dakwaan yang 


seperti ini adalah bercanggah dengan dakwaan 
beriman dan beragama Islam walau bagaimana 
sekalipun dia melafazkan dakwaan-dakwaan itu 
dengan lidahnya. 

Gejala-gejala kelebihan dan keunggulan syari'at 
Allah itu sukar untuk diketahui semuanya, kerana 
hikmat dari undang-undang Allah itu belum lagi 
terbuka seluruhnya kepada mana-mana generasi 
manusia. Sementara setengah-setengah hikmat yang 
terbuka itu sukar untuk diterangkan dengan panjang 
lebar di sini dalam tafsir Fi Zilal. Oleh kerana itu kami 
hanya berpada dengan beberapa sentuhan-sentuhan 
yang ringkas sahaja: 

Syari'at Allah menggambarkan satu sistem hidup 
manusia yang syumul dan sepadu. Ia mencakup 
melalui penyusunan, pengarahan dan 
pengembangan, segala aspek hidup manusia di dalam 
segala keadaan dan bentuknya. 

la adalah satu sistem yang ditegakkan di atas 
pengetahuan Ilahi yang mengetahui hakikat manusia 
dan keperluan-keperluannya, mengetahui hakikat 
alam tempat manusia hidup dan mengetahui tabi'at 
undang-undang yang mengendalikan alam dan diri 
manusia. Oleh sebab itu tiada suatu dari urusan 
kehidupan ini yang terluput dari sistem ini dan tiada 
suatu percanggahan yang merosak berlaku di dalam 
sistem ini di antara berbagai-bagai aktiviti manusia, 
juga di antara aktiviti manusia dan undang-undang 
alam buana, malah yang berlaku di dalam sistem ini 
ialah keseimbangan, kesederhanaan, kesesuaian dan 
keselarasan yang tidak terdapat selama-lamanya 
dalam mana-mana sistem ciptaan manusia yang 
hanya mengetahui suatu yang zahir dan luaran sahaja 
dan hanya mengetahui aspek yang terbuka sahaja 
dalam jangka masa yang tertentu. Di samping itu 
sistem ciptaan manusia tidak selamat dari kesan-kesan 
kejahilan manusia dan tidak sunyi dari percanggahan 
yang merosak di antara berbagai-bagai aktiviti 
manusia dan tidak sunyi dari gegaran-gegaran yang 
kuat akibat dari percanggahan ini. 23 

Ia adalah satu sistem yang ditegakkan di atas 
landasan keadilan yang mutlaq. Pertama: Kerana 
Allah benar-benar mengetahui dengan apa dan 
bagaimana keadilan itu terlaksana. Kedua: Kerana 
Allah S.W.T. selaku Tuhan yang memelihara seluruh 
makhluk, maka Dialah sahaja yang berkuasa memberi 
keadilan kepada semua dan Dialah sahaja yang 
berkuasa mengatur undang-undang dan peraturan 
yang bersih dari kehendak-kehendak hawa nafsu dan 
kelemahan di samping bersih dari kejahilan, 
kelemahan, keterlaluan dan kecuaian, iaitu ciri-ciri 
yang tidak terdapat pada mana-mana sistem atau 
mana-mana undang-undang dan peraturan ciptaan 
manusia yang mempunyai keinginan hawa nafsu dan 


23 Lihat huraian yang panjang lebar dalam buku: " 

kelemahan-kelemahan selain dari kejahilan dan 
kekurangan, sama ada yang menggubal undang- 
undang dan peraturan itu satu orang atau satu 
golongan atau satu umat atau satu generasi dari 
generasi-generasi manusia. Semua penggubal- 
penggubal ini masing-masing mempunyai keinginan- 
keinginan, kecenderungan-kecenderungan dan 
kegemaran-kegemaran sendiri di samping kejahilan, 
kekurangan dan kelemahannya untuk membentuk 
pandangan yang mencakup semua aspek walaupun 
dalam-satu kes di dalam satu generasi. 

la adalah satu sistem yang selaras dengan 
undang-undang alam buana seluruhnya. Ini ialah 
kerana Allah S.W.T. itu adalah Pemilik seluruh alam 
buana, Pencipta alam buana dan manusia, oleh itu 
apabila Allah mensyari’atkan undang-undang kepada 
manusia, maka Dia mensyari’atkan undang-undang 
untuknya selaku satu unsur alam yang boleh 
menguasai unsur-unsur alam yang lain yang 
diciptakan Allah untuk kepentingannya dengan syarat 
ia mengikut arahan dan hidayat Allah dan dengan 
syarat ia mengetahui unsur-unsur itu serta undang- 
undang yang mengendalikan. Dari sinilah berlakunya 
keselarasan di antara harakat manusia dengan 
harakat alam yang menjadi tempat hidupnya dan di 
sini syari'at Ailah yang mengatur kehidupannya itu 
mengambil bentuk universal. Dengan syari’at ini 
manusia bukan sahaja berinteraksi dengan dirinya dan 
dengan anak-anak bangsanya, tetapi juga berinteraksi 
dengan semua makhluk-makhluk yang bernyawa dan 
makhluk-makhluk yang tidak bernyawa yang ada di 
dalam alam yang amat luas ini, di mana ia hidup dan 
tidak dapat melepaskan diri dari-Nya. Oleh kerana itu 
ia harus berinteraksi dengannya mengikut satu 
peraturan yang baik, lurus dan teguh. 

Kemudian ia adalah satu-satunya sistem yang 
membebaskan manusia dari perhambaan kepada 
sesama manusia. Dalam semua sistem - selain sistem 
Islam - manusia memperhambakan manusia, manusia 
menyembah manusia, hanya di dalam sistem Islam 
sahaja manusia keluar dari menyembah sesama 
manusia kepada menyembah Allah Yang Maha Esa 
tanpa sekutu. 

Ciri Uluhiyah yang paling istimewa - sebagaimana 
telah dijelaskan sebelum ini - ialah ciri hakimiyah (sifat 
kehakiman dan kepemerintahan yang menentukan 
undang-undang dan peraturan). Sesiapa yang 
menggubal undang-undang dan peraturan bagi 
sekelompok manusia bererti ia mengambil tempat 
Uluhiyah di kalangan mereka dan menggunakan 
ciri-ciri Uluhiyah itu. Oleh itu mereka adalah hamba- 
hamba penggubal itu bukannya hamba-hamba Allah, 
mereka adalah berada dalam agamanya bukan di 
dalam agama Allah. 

Apabila Islam menjadikan urusan syari’at 
(undang-undang, dan peraturan) tertentu kepada 
Allah sahaja, maka bererti ia mengeluarkan manusia 
dari menyembah sesama manusia kepada 
menyembah Allah Yang Maha Esa dan 


mengumumkan pembebasan manusia, malah 

mengumumkan "Kelahiran manusia", kerana 

manusia dikira belum lahir dan belum wujud sehingga 
lehernya bebas dari belenggu pemerintahan manusia 
yang sama dengannya dan sehingga ia berdiri sama 
tinggi dan duduk sama rendah - dalam urusan ini - 
dengan semua manusia yang lain di hadapan Allah 
Tuhan sekalian manusia. 

Persoalan yang dibicarakan oleh nas-nas pelajaran 
ini adalah satu persoalan 'aqidah yang paling penting, 
serius dan besar, la adalah persoalan Uluhiyah dan 
‘Ubudiyah, persoalan keadilan dan kebaikan dan 
persoalan kemerdekaan dan persamaan. Ia adalah 
persoalan kemerdekaan manusia - malah kelahiran 
manusia - dan kerana ini semua ia menjadi persoalan 
kekafiran atau keimanan, persoalan jahiliyah atau 
Islam. 24 

Jahiliyah bukannya suatu tempoh masa sejarah, 
malah ia adalah suatu keadaan, di mana wujudnya 
nilai-nilai jahiliyah dalam sesuatu kedudukan atau 
peraturan. Dasar jahiliyah ialah memulangkan urusan 
pemerintahan dan perundangan kepada kehendak 
dan keinginan nafsu manusia bukannya kepada 
sistem hidup Allah dan syari'at-Nya. Kehendak- 
kehendak dan keinginan-keinginan nafsu adalah sama 
sahaja, sama ada ia merupakan kehendak dan 
keinginan seorang individu, "atau kehendak dan 
keinginan satu golongan atau kehendak dan 
keinginan satu umat atau kehendak dan keinginan 
satu generasi manusia yang menyeluruh. Semuanya 
dikira kehendak-kehendak dan keinginan manusia 
belaka selama ia tidak merujukkan kepada syari'at 
Allah. 

Apabila seorang menggubal undang-undang dan 
peraturan untuk sesuatu kelompok, maka undang- 
undang dan peraturan-peraturan itu dianggap 
undang-undang dan peraturan jahiliyah, kerana 
kehendak-kehendak dan keinginan-keinginannya 
itulah yang menjadi undang-undang atau fikiran- 
fikirannya itulah yang menjadi undang-undang, 
kedua-duanya tidak berbeza kecuali dari segi 
ungkapan-ungkapan sahaja. 

Apabila satu golongan menggubal undang-undang 
dan peraturan untuk semua golongan yang lain, maka 
undang-undang itu dikira undang-undang jahiliyah, 
kerana kepentingan-kepentingan golongan itulah 
yang menjadi undang-undang atau pendapat majoriti 
anggota Parlimen itulah yang menjadi undang- 
undang, kedua-duanya tidak berbeza kecuali dari segi 
ungkapan-ungkapan sahaja. 

Apabila wakil-wakil seluruh golongan dan seluruh 
sektor umat menggubal undang-undang untuk diri 
mereka sendiri, maka undang-undang itu dikira 
undang-undang jahiliyah kerana kehendak-kehendak 


24 Lihat huraian yang meluas di dalam buku " 

dan buku "cy-^1 fa" dan buku " 

mendengar perkataan golongan yang lain (pendeta-pendeta 
Yahudi) yang belum pernah bertemu dengan engkau. 
Mereka ini mengubahkan perkataan-perkataan (Taurat) dari 
tempat-tempatnya yang sebenar. Mereka berkata: 'Jika 
hukum ini (hukum yang diubah) diberikan kepada kamu , 
maka terimalah dan jika kamu tidak diberikan hukum ini, 
maka hendaklah kamu berhati-hati/ Barang siapa yang Allah 
berkehendak menyesatkannya, maka engkau tidak akan 
berdaya menolaknya sedikitpun. Merekalah orang-orang 
yang Allah tidak berkehendak membersihkan hati mereka. Di 
dunia mereka mendapat kehinaan dan di Akhirat pula 
mereka akan mendapat 'azab yang amat besar (41). Mereka 
amat gemar mendengar perkataan yang berdusta dan amat 
gemar memakan harta yang haram. Oleh itu jika mereka 
datang kepadamu (untuk meminta keputusan), maka adili di 
antara mereka atau berpalinglah dari mereka dan jika 
engkau berpaling dari mereka , maka mereka tidak akan 
dapat memuda ratkan engkau sedikit pun dan jika engkau 
adili ; maka adililah di antara mereka dengan adil. 
Sesungguhnya Allah kasihkan orang-orang yang adil (42). 
Dan bagaimana mereka hendak berhakimkan kepada 
engkau , sedangkan mereka mempunyai kitab Taurat yang 
mengandungi hukum-hukum Allah. Kemudian ■ mereka 
berpaling pula (dari keputusan engkau) dan mereka 
sebenarnya bukanlah orang-orang yang beriman." (43) 

Ayat-ayat ini membayangkan bahawa ianya dari 
ayat-ayat yang diturunkan di dalam tahun-tahun 
permulaan Hijrah, iaitu ketika orang-orang Yahudi 
masih berada di Madinah - Yakni sebelum 
Peperangan Ahzab dan sebelum Bani Qurayzah 
dikenakan hukuman atau beberapa hari sebelum itu, 
iaitu semasa Bani an-Nadhir dan Bani Qainuqa' berada 
di sana. Yang pertama telah diusir keluar dari 
Madinah selepas Peperangan Uhud dan yang kedua 
telah diusir sebelumnya - di dalam masa inilah orang- 
orang Yahudi melakukan taktik-taktik mereka yang 
jahat ini, sedangkan orang-orang Munafiqin pula 
berulang-alik kepada mereka seperti ular pulang ke 
lubang. Kedua-dua golongan ini begitu cepat 
memperlihatkan gelagat-gelagat kekafiran mereka 
walaupun kaum Munafiqin pernah berkata dengan 
lidah mereka: "Kami telah beriman". Perbuatan ini 
telah mendukacitakan Rasulullah s.a.w. dan 
menyakitinya. . 


Oieh itu Allah S.W.T. menghiburkan Rasulullah 
s.a.w. dan menyatakan simpatinya di samping 
memperkecil-kecilkan perbuatan mereka kepadanya. 
Dan Allah mendedahkan kepada kelompok Muslimin 
hakikat-hakikat golongan Yahudi dan golongan 
Munafiqin yang begitu cepat memperlihatkan 
gelagat-gelagat kekafiran mereka dan mengarahkan 
Rasulullah s.a.w. menggunakan cara yang telah 
digunakannya terhadap mereka ketika mereka datang 
kepada beliau untuk berbicara (berguam) di 
hadapannya, iaitu setelah Allah mendedahkan kepada 
beliau pakatan-pakatan jahat terhadapnya yang 
dirancangkan mereka sebelum mereka datang 
bertemu dengan beliau: 

"Wahai Rasul (Muhammad)! Janganlah engkau 
didukadtakan oleh perbuatan mereka yang cepat 
memperlihatkan kekafiran , iaitu dari orang-orang 

(Munafiqin) yang berkata dengan mulut mereka : 'Kami telah 
beriman ', sedangkan hati mereka belum lagi beriman dan 
dari orang-orang Yahudi. Mereka amat gemar mendengar 
perkataan-perkataan yang dusta dan mereka amat suka 
mendengar perkataan golongan yang [ain (pendeta-pendeta 
Yahudi) yang belum pernah bertemu dengan engkau. 
Mereka ini mengubahkan perkataan-perkataan (Taurat) dari 
tempat-tempatnya yang sebenar. Mereka berkata: Jika 
hukum ini (hukum yang diubah) diberikan kepada kamu , 
maka terimalah dan jika kamu tidak diberikan hukum ini, 
maka hendaklah kamu berhati-hati. ' Barang siapa yang Aliah 
berkehendak menyesatkannya, maka engkau tidak akan 
berdaya menolaknya sedikitpun. Merekalah orang-orang 
yang Allah tidak berkehendak membersihkan hati mereka. Di 
dunia mereka mendapat kehinaan dan di Akhirat pula 
mereka akan mendapat 'azab yang amat besar. "(4 1 ) 


Menurut riwayat, ayat-ayat ini adalah diturun 
mengenai segolongan orang-orang Yahudi yang 
melakukan perbuatan-perbuatan jenayah - riwayat- 
riwayat tidak sekata menentukannya - di antaranya 
jenayah zina dan mencuri, iaitu dari jenayah-jenayah 
yang dikenakan hukum hudud di dalam Taurat, tetapi 
kaum Yahudi telah berpakat mengelakkannya kerana 
mereka pada mulanya tidak mahu mengenakan 
hukum itu ke atas orang-orang yang terhormat sahaja 
di kalangan mereka kemudian mereka 
mengenepikan-nya terus bagi semua orang dan 
menggantikannya dengan hukuman-hukuman ta’zir 
(persis seperti yang dilakukan oleh orang-orang yang 
mengaku Muslimin di zaman ini). Apabila jenayah- 
jenayah ini dilakukan oleh orang-orang mereka di 
zaman Rasulullah s.a.w., mereka berpakat untuk 
meminta fatwa dari beliau mengenai hukumnya. 
Andainya beliau memberi fatwa supaya penjenayah 
itu dikenakan hukuman ta‘zir yang ringan, maka 
mereka akan mempraktikkannya dan ini akan 
dijadikan hujjah mereka di hadapan Aliah sebagai 
hukuman yang telah difatwakan oleh seorang rasul, 
dan andainya beliau menghukum sama dengan 
hukum yang terdapat dalam kitab Taurat mereka 

tidak akan menerimanya. Oleh kerana itu setengah- 
setengah mereka membuat helah meminta fatwa dari 
beliau dan di sinilah Al-Qur'an menceritakan 
perkataan mereka: 



"Jika hukum ini diberikan kepada kamu i, maka hendaklah 
kamu terima dan jika kamu tidak diberikan hukum ini, maka 
hendaklah kamu berhati-hati."( 41 ) 


Hingga ke tahap ini mereka sanggup menunjukkan 
sikap mempermain-main dan mempersenda-senda 
(hukum Allah) dan hingga ke tahap ini mereka 
sanggup menunjukkan sikap yang tidak lurus dalam 
hubungan mereka dengan Allah dan Rasulullah s.a.w. 
Inilah gambaran setiap Ahlil-Kitab apabila mereka 
dilalui masa yang begitu lama hingga menyebabkan 
hati mereka menjadi keras dan kepanasan, 'aqidah 
mereka menjadi dingin dan padam cahayanya, la 
menyebabkan mereka berusaha hendak melepaskan 
diri mereka dari 'aqidah ini, dari undang-undang dan 
peraturannya dan dari kewaj i pan-kewaji pannya dan 
inilah matlamat yang membuat mereka mencari 
segala jalan dan fatwa untuk mendapat jalan keluar 
dan helah (yang melepas mereka). Bukankah keadaan 
yang seperti ini berlaku juga di kalangan orang-orang 
Islam yang mengaku Islam dengan lidah mereka, 
sedangkan hati mereka belum lagi beriman? 
Bukankah mereka juga mencari fatwa-fatwa untuk 
menipu dan memalsukan agama bukan untuk 
menegakkan agama? Bukankah mereka kadang- 
kadang mengambil berkat dengan agama agar 
kehendak-kehendak nafsu mereka diakur dan 
dipersetujui, tetapi jika agama mengeluarkan kata- 
kata yang benar dan hukum yang sebenar, maka 
mereka tidak lagi memerlukannya. 



"Jika hukum ini diberikan kepada kamu, maka hendaklah 
kamu terima dan jika kamu tidak diberikan hukum ini, maka 
hendaklah kamu berhati-hati."( 41 ) 


Inilah keadaan yang sama (dengan orang-orang 
Islam sendiri) dan mungkin kerana ini Allah S.W.T. 
menceritakan kisah Bani Israel dengan panjang lebar 
dan terperinci agar generasi-generasi Muslimin 
mengambil peringatan dan pengajaran darinya dan 
agar mereka dapat menyedari lubang-lubang gelincir 
di perjalanan. 

Allah S.W.T. memperkatakan kepada rasul-Nya 
tentang orang-orang yang begitu cepat 
memperlihatkan gejaia-gejala kekafiran mereka dan 
tentang orang-orang yang secara rahsia 
merancangkan permainan tipu helah dan berfirman 
kepada beliau: Janganlah engkau berdukacita di atas 


perbuatan mereka yang cepat menunjukkan gelagat- 
gelagat kekafiran mereka, kerana mereka sedang 
menuju ke jalan yang sesat dan mereka tetap akan 
terhumban di dalam kesesatan, sedangkan engkau 
tidak mempunyai apa-apa saham pun dalam urusan 
ini dan tidak mampu menolak kesesatan itu dari 
mereka kerana mereka sendiri mengikut dan 
berkecimpung dijalan itu: 




"Barang siapa yang Allah berkehendak menyesatkannya, 
maka engkau tidak berdaya menolaknya sedikitpun. "( 41 ) 

Mereka telah mengotorkan hati mereka dan Ailah 
tidak mahu membersihkannya sedangkan mereka 
sendiri masuk di dalam kekotoran itu: 



"Merekalah orang-orang yang Allah tidak berkehendak 
membersihkan hati mereka. "( 4 1 ) 


Dan Allah akan membalaskan mereka dengan 
kehinaan di dunia dan 'azab yang amat besar di 
Akhirat: 


9 \<' ~ 





"Di dunia mereka mendapat kehinaan dan di Akhirat mereka 
mendapat 'azab yang amat besar. "( 41 ) 


Oleh itu engkau tidak usah risau terhadap mereka, 
jangan bersedih di atas kekafiran mereka dan jangan 
hiraukan mereka. Perkara ini telahpun ditetapkan. 

Kemudian ayat (yang berikut) terus 
menggambarkan keadaan kaum Yahudi dan 
kerosakan akhlak dan perilaku mereka sebelum ia 
menerangkan kepada Rasulullah s.a.w. bagaimana 
hendak melayani mereka jika mereka datang untuk 
berguam di hadapan beliau: 



"Mereka amat gemar mendengar perkataan yang berdusta 
dan amat gemar memakan harta yang haram. Oleh itu jika 

mereka datang kepadamu (untuk meminta keputusan) maka 
adili di antara mereka atau berpalinglah dari mereka dan jika 
engkau berpaling dari mereka , maka mereka tidak akan 
dapat memudharatkan engkau sedikitpun dan jika engkau 
adili, maka adililah di antara mereka dengan adil. 
Sesungguhnya Allah kasihkan orang-orang yang adil. "(42) 

Al-Qur'an mengulangkan kenyataannya dua kali 
bahawa orang-orang Yahudi amat gemar mendengar 
perkataan-perkataan yang dusta. Ini membayangkan 
bahawa sifat ini telah menjadi tabi'at mereka. Hati 
mereka merasa senang apabila mendengar perkataan- 
perkataan yang dusta dan karut dan sebaliknya 
merasa terkilan apabila mendengar perkataan- 
perkataan yang benar. Inilah tabi'at hati yang rosak 
dan roh yang padam cahayanya. Alangkah senangnya 
perkataan-perkataan yang karut dan dusta itu 
diterima di dalam masyarakat-masyarakat yang 
menyeleweng dan alangkah beratnya perkataan- 
perkataan yang benar itu diterima di sana. Alangkah 
larisnya kebatilan di masa kini dan alangkah dinginnya 
pasaran kebenaran di masa-masa yang terkutuk ini. 

Mereka amat gemar mendengar perkataan- 
perkataan yang dusta dan amat gemar memakan 
harta haram. Istilah "as-Suht" bererti setiap harta 
haram. Wang riba, wang rasuah, wang sogokan 
kerana memberi kenyataan dan fatwa adalah wang- 
wang yang utama yang dimakan mereka, juga 
merupakan wang-wang yang utama yang dimakan di 
dalam masyarakat-masyarakat yang menyeleweng 
dari agama Allah di setiap zaman. Kata "as-Suht" 
juga membawa erti merosak dan membinasa dan 
kerana itu harta yang haram itu dinamakan "Suht" 
kerana ia menghapus dan memusnahkan keberkatan. 
Alangkah dahsyatnya kemusnahan keberkatan dan 
kehilangannya di dalam masyarakat-masyarakat yang 
sesat dan menyeleweng sebagaimana kita dapat lihat 
dengan mata kita di dalam setiap masyarakat yang 
sesat dari agama Allah dan syari’at-Nya. 

Allah memberi pilihan kepada Rasulullah dalam 
menghadapi orang-orang Yahudi apabila mereka 
datang meminta hukuman atau pengadilannya. Jika 
beliau suka, beliau boleh menolak mereka dan 
mereka tidak akan dapat berbuat apa-apa 
kemudaratan kepadanya, dan jika beliau suka beliau 
boleh mengadili mereka dengan adil tanpa 
terpengaruh kepada kehendak-kehendak nafsu 
mereka dan tanpa terpengaruh kepada sikap mereka 
yang begitu cepat memperlihatkan gejala-gejala 
kekafiran mereka dan kepada komplot-komplot dan 
taktik-taktik kotor mereka. 





" Sesungguhnya Allah kasihkan orang-orang yang adil. "(42) 


Rasulullah s.a.w. juga pemerintah dan hakim Islam 
adalah berinteraksi dengan Allah dalam urusan ini. la 
hanya bertugas menegakkan keadilan semata-mata 
kerana Allah sebab Allah kasihkan orang-orang yang 
adil. Apabila manusia berlaku zalim, khianat dan 


menyeleweng, maka keadilan tetap tidak terjejas 
dengan kelakuan-kelakuan dan perbuatan yang terbit 
dari mereka, kerana keadilan itu bukan kerana 
mereka, malah keadilan itu adalah kerana Allah 
semata-mata. Inilah jaminan yang kuat di dalam 
pelaksanaan undang-undang dan kehakiman Islam di 
setiap tempat dan zaman. 

Pilihan yang diberikan kepada Rasulullah dalam 
menghadapi orang-orang Yahudi ini menunjukkan 
bahawa hukum ini adalah diturunkan di masa-masa 
permulaan Hijrah, kerana selepas itu urusan 
pemerintahan dan kehakiman adalah diwajibkan 
menurut syari'at Islam. Di dalam negara Islam tiada 
undang-undang lain yang dijalankan selain dari 
syari'at -Allah dan seluruh rakyatnya diwajibkan 
berhakim kepada syari’at Allah. Di samping itu Islam 
memperuntukkan satu dasar khas kepada kaum Ahlil- 
Kitab, iaitu mereka tidak boleh dipaksa melainkan 
mengenai hukum-hukum yang ada di dalam syari'at 
mereka, juga mengenai peraturan-peraturan yang 
berkaitan dengan peraturan umum. Oleh itu mereka 
dibebaskan melaku perkara-perkara yang dibebaskan 
oleh syari'at-syari’at mereka seperti memilik babi dan 
memakannya dan memilik arak dan meminumkannya, 
tetapi tidak boleh dijual kepada orang-orang Islam. 
Mereka diharam bermuamalah dengan riba kerana 
riba diharamkan di sisi mereka. , Mereka dikenakan 
hukum hudud jenayah zina dan mencuri kerana 
hukuman itu tertulis di dalam kitab suci mereka, 
begitu juga mereka dikenakan hukuman-hukuman 
kerana melanggar peraturan atau ketertiban umum 
dan kerana melakukan kerosakan-kerosakan di bumi 
sama seperti hukum-hukum yang dikenakan ke atas 
orang-orang Islam, kerana hukuman-hukuman yang 
seperti ini perlu untuk menjaga keamanan negara 
Islam dan rakyatnya sama ada orang-orang Islam atau 
bukan Islam. Di dalam peraturan ini Islam tidak 
bertolak-ansur dengan sesiapa pun dari rakyat jelata 
negara Islam. 

Dalam masa Rasulullah s.a.w. diberi pilihan 
menghakimkan orang-orang Yahudi, mereka telah 
membawa beberapa kes jenayah kepada beliau. 
Sebagai contohnya ialah hadith yang diriwayatkan 
oleh Malik dari Nafi, dari Abdullah ibn 'Umar r.a. 
katanya: "Orang-orang Yahudi telah datang menemui 
Rasulullah s.a.w. Mereka melaporkan kepada beliau 
ada seorang lelaki dari kalangan mereka telah 
melakukan jenayah zina dengan seorang perempuan, 
lalu Rasulullah s.a.w. bertanya mereka: 'Apakah tidak 
kamu dapati hukum rejam di dalam kitab Taurat?' 
Jawab mereka: 'Kami mengenakan hukuman memalu 
dan hukuman sebat terhadap mereka?' Sampuk 
Abdullah ibn Salam: 'Kamu bohong, di dalam Taurat 
memang ada hukum rejam lalu mereka membawa 
kitab Taurat dan membukanya, tiba-tiba salah 
seorang dari mereka meletakkan tangannya di atas 
ayat rejam dan dia terus membaca ayat sebelumnya 
dan ayat selepasnya lalu Abdullah ibn Salam berkata: 
'Angkat tangan awak!' Lelaki itu pun mengangkat 
tangannya dan ternampaklah ayat rejam. Kemudian 
mereka berkata: 'Memang benar, wahai Muhammad, 

di daiam Taurat ini ada ayat rejam.' Kemudian 
Rasulullah s.a.w. memerintah supaya kedua-dua 
penjenayah itu dikenakan ‘hukuman rejam lalu kedua- 
duanya direjam, aku nampak lelaki itu membongkok 
ke atas perempuan itu untuk melindunginya dari 
rejaman batu." (Dikeluarkan oleh al-Bukhari dan 
Muslim dan lafaz hadith ini adalah lafaz al-Bukhari). 

Satu contoh lagi ialah hadith yang diriwayatkan oleh 
al-imam Ahmad dengan isnadnya dari Ibn Abbas 
katanya: Ayat ini diturunkan mengenai dua suku 
Yahudi, salah satunya telah menewaskan yang satu 
lagi dalam masa jahiliyah sehingga mereka mencapai 
persetujuan (bayaran diat) bahawa setiap orang dari 
suku yang kalah yang dibunuh oleh suku yang kuat 
hendaklah dibayar diatnya sebanyak lima puluh wasaq 
(satu wasaq bersamaan dengan enam puluh gantang) 
dan setiap orang dari suku yang kuat yang dibunuh 
oleh suku yang kalah hendaklah dibayar diatnya 
sebanyak seratus wasaq. Mereka mematuhi 
persetujuan ini sehingga kedatangan nabi di Madinah 
(Hijrah), ketika itu berlaku satu pembunuhan di mana 
suku yang kalah telah membunuh seorang dari suku 
yang kuat, lalu suku yang kuat menghantar utusannya 
kepada suku yang kalah menuntut dihantarkan 
bayaran diat kepadanya sebanyak seratus wasaq lalu 
suku yang kalah (menolak) dan berkata: "Apakah 
patut dalam kalangan (kita), iaitu dua suku kaum 
yang menganut agama yang sama, mempunyai darah 
keturunan yang sama dan negeri yang sama, tetapi 
mengenakan diat terhadap satu suku dengan 
perbezaan separuh? Dahulu kami terpaksa membayar 
diat sepertinya ini kepada kamu kerana kezaliman 
kamu terhadap kami, dan kerana kami takut kepada 
kamu, tetapi (sekarang) sesudah kedatangan 

Muhammad kami tidak mahu lagi membayar diat 
(sebanyak itu) kepada kamu." Satu pertempuran 
(baru) hampir tercetus di antara dua suku Yahudi itu. 
Kemudian mereka bersetuju melantik Rasulullah 
s.a.w. sebagai hakim untuk mengadili di antara 
mereka. Kemudian suku yang menang itu sedar dan 
berkata (sesama mereka), "Demi Allah, Muhammad 
tidak akan memberi kepada kamu diat dari mereka 
(suku yang kalah) sebanyak sekali ganda dari diat 
yang beliau berikan kepada mereka dari bayaran 
kamu. Apa yang dikatakan mereka memang benar 
bahawa mereka tidak membayar diat (yang sekali 
ganda besar) ini kepada kita melainkan kerana 
kezaliman kita dan kerana mereka takut kepada kita 
dan kalah kepada kita. Oleh itu hendaklah kamu 
hantar kepada Muhammad secara rahsia orang yang 
dapat (merisik dan) menceritakan kepada kamu 
pendapat Muhammad (dalam perkara ini). Andainya 
beliau memberi hukuman yang kamu kehendaki, 
maka berhakimkanlah kepadanya, sebaliknya jika 
beliau tidak memberi hukuman itu, maka bererti 
beliau memberi amaran kepada kamu dan kerana itu 
tidak payahlah kamu berhakimkan kepadanya." lalu 
mereka mengirim secara rahsia beberapa orang 
Munafiqin kepada Rasulullah s.a.w. supaya mereka 
(merisikkan pendapat beliau) dan menyampaikannya 


kepada mereka. Apabila mereka datang kepada 
Rasulullah s.a.w., maka Allah telah memberitahu 
kepada beliau tentang taktik-taktik dan tujuan-tujuan 
kedatangan mereka semuanya. Kemudian Allah Ta'ala 
menurunkan ayat: " cA A:>jy 4 j1u 

jfcll" hingga kepada firman-Nya demi Allah 

ayat ini diturunkan kerana mereka dan merekalah 
orang-orang yang dikehendaki Aliah 'Azzawajalla. 
(Dikeluarkan oleh Abu Daud dari hadith Abuz Zinad 
dari bapanya) dan dalam riwayat ibn Jarir menyebut 
"Suku yang menang", iaitu Bani Nadhir dan "Suku 
yang kalah" iaitu Bani Qurayzah. Ini menunjukkan 
bahawa ayat-ayat ini adalah diturunkan di permulaan 
Hijrah sebelum mereka diusir dan dihukum. 

Kemudian ayat yang berikut diiringi dengan satu 
pertanyaan yang bertujuan mengecam sikap kaum 
Yahudi dalam persoalan ini atau lainnya, iaitu sikap 
umum mereka dan tindakan yang berterusan dari 
mereka: 



engkau, sedangkan mereka mempunyai kitab Taurat yang 
mengandungi hukum-hukum Allah kemudian mereka 
berpaling pula (dari keputusan engkau)."(43) 

Adalah satu kesalahan besar yang tercela perbuatan 
mereka berhakimkan kepada Rasulullah s.a.w. lalu 
beliau menghukum dengan syari’at dan hukum Allah, 
sedangkan mereka di samping itu mempunyai kitab 
Taurat yang juga mengandungi syari'at dan hukum 
Allah kemudian hukum Rasulullah s.a.w. itu selaras 
pula dengan hukum Taurat, iaitu salah satu hukum 
yang dibawa oleh Al-Qur'an yang berfungsi 
mengesahkan hukum Taurat dan mengawasinya 
tetapi selepas ini semua mereka berpaling dan 
mengabaikan sama ada mereka berpaling dengan 
tidak mematuhi hukum itu atau tidak redha 
menerimanya. 

Ayat ini tidak berpada dengan mengecam sahaja, 
malah menjelaskan hukum islam dalam pendirian 
yang seperti ini: 



"Dan mereka sebenarnya bukanlah orang-orang yang 
beriman. "(43) ' 

Keimanan tidak mungkin berkumpul dengan sikap 
enggan berhakimkan kepada syari'at Allah atau 
dengan sikap tidak redha terhadap hukum syari'at. 
Orang-orang yang mendakwa diri mereka atau orang- 
orang lain dari mereka sebagai orang-orang yang 
beriman kemudian mereka tidak berhakimkan syari'at 
Allah di dalam kehidupan mereka atau tidak redha 
terhadap hukum syari'at Allah apabila dijalankan ke 
atas mereka, maka mereka adalah orang-orang yang 

membuat dakwaan yang bohong. Mereka 
bertembung dengan nas yang amat jelas: 



"Dan mereka sebenarnya bukanlah dari orang-orang yang 
beriman . "(43) 

Yang menjadi pokok dalam persoalan ini bukan 
sahaja sikap tidak mahu berhakimkan kepada syari'at 
Allah, tetapi juga sikap tidak redha terhadap hukum 
Allah dari pihak mereka yang dihukum. Sikap ini 
mengeluarkan mereka dari lingkungan keimanan biar 
apa pun yang didakwa oleh lidah mereka. 


Nas ini selaras dengan satu nas yang lain di dalam 
Surah an-Nisa': 



"Demi Tuhanmu , mereka tidak beriman sehingga mereka 
berhakimkan kepada-Mu dalam perkara-perkara yang telah 
dipertikaikan di antara mereka kemudian mereka tidak 
dapati dalam hati mereka sebarang perasaan terkilan 
terhadap keputusan yang telah diputuskan engkau dan 
mereka menerima dengan penuh kerelaan. "(65) 

Kedua-dua nas ini adalah bergantung dengan pihak 
yang dihukum dan bukanlah bergantung dengan 
pihak para hakim dan kedua-dua nas itu 
mengeluarkan (orang-orang yang tidak berhakim 
kepada hukum Allah dan rasuI-Nya) ini dari keimanan 
dan menafikan sifat keimanan dari mereka yang tidak 
redha menerima hukum Allah dan rasui-Nya dan dari 
mereka yang berpaling darinya dan enggan 
menerimanya. 

Pendeknya pokok pangkal persoalan ini 
sebagaimana telah kami terangkan di permulaan 
pelajaran ini ialah bahawa persoalan ini ialah 
persoalan mengikrarkan pengakuan terhadap 
Uluhiyah Allah Yang Maha Esa, terhadap Rububiyah 
dan Qiwamah-Nya ke atas manusia atau menolak 
pengakuan itu dan bahawa penerimaan syari'at Allah 
dan keredhaan hati menerima hukum-hukum-Nya 
merupakan gejala dan petanda dari pengakuan 
terhadap Uluhiyah, Rububiyah dan Qiwamah-Nya, 
sedangkan perbuatan menolak dan berpaling darinya 
merupakan gejala menolak pengakuan itu, 

****** 


diturunkan Allah, iaitu hukum yang disepakati di 
dalam semua agama yang datang dari Allah. 


la mulakan dengan kitab Taurat: 
» K 

"Sesungguhnya Kami telah menurunkan Taurat yang 
mengandungi hidayat dan nur, dengan peraturannya para 
nabi yang menyerahkan diri kepada Allah mengadili orang- 
orang Yahudi ' f juga para ulama' dan para paderi kerana 
mereka telah diamanahkan memelihara kitab Ailah dan 
mereka menjadi saksi terhadapnya oleh itu janganlah kamu 
takut kepada manusia tetapi takutlah kepada-Ku. Dan 
janganlah .kamu menjual ayat-ayat-Ku dengan harga yang 
sedikit dan barang siapa yang tidak menghukum dengan 
peraturan-peraturan yang telah diturunkan Allah , maka 
mereka adalah orang-orang yang kafir (44). Dan Kami telah 
menetapkan hukum Qisas ke atas mereka di dalam Taurat 
iaitu nyawa dibalas dengan nyawa , mata dibalas dengan 
mata , hidung dibalas dengan hidung , telinga dibalas dengan 
telinga , gigi dibalas dengan gigi dan luka-luka juga 
ditetapkan hukum Qisas. Barang siapa yang melepaskan hak 
Qisas, maka ia menjadi penebus dosa baginya dan barang 
siapa yang tidak menghukum dengan peraturan-peraturan 
yang telah diturunkan Allah , maka mereka adalah orang- 
orang yang zalim. "(45) 


(Pentafsiran ayat-ayat 44 - 45) 

itulah hukum Allah terhadap orang-orang yang 
dihukum yang tidak menerima hukum syari'at Allah di 
dalam kehidupan mereka. Sekarang tibalah pula 
hukum Allah ke atas para hakim yang tidak 
menghukum dengan peraturan-peraturan yang telah 


Tujuan Agama Yang Diturunkan Allah 

Tujuan agama yang datang dari Ailah ialah untuk 
menjadi satu sistem hidup, iaitu satu sistem hidup 
yang realistik. Kedatangan agama Allah ialah untuk 
memegang teraju kepimpinan hidup manusia, untuk 
mengatur, membimbing dan memeliharanya. Tidak 
ada agama yang datang dari Allah untuk semata- 

mata dijadikan 'aqidah hati nurani sahaja dan tidak 
pula untuk dijadikan semata-mata syi'ar ibadat yang 
dikerjakan di rumah-rumah ibadat dan mihrab- 
mihrab. Walaupun kedua-duanya perlu bagi 
kehidupan manusia dan penting dalam 
mentarbiyahkan hati nurani manusia, tetapi kedua- 
duanya tidak cukup untuk memimpin kehidupan dan 
untuk mengatur, membimbing dan memeliharanya 
jika di atas asas kedua-duanya tidak ditegakkan satu 
sistem, satu peraturan dan satu syari'at yang 
diamalkan dalam kehidupan manusia, di mana 
mereka boleh dihukum dengan undang-undang dan 
kuasanya, iaitu mereka boleh dikenakan hukuman- 
hukuman apabila mereka melanggar dan 
menyalahinya. 

Kehidupan manusia tidak mungkin menjadi betul 
dan kukuh melainkan apabila mereka menerima 
'aqidah, syi'ar-syi'ar ibadat, undang-undang dan 
peraturan dari satu sumber yang sama yang berkuasa 
di atas dhamir dan hati manusia di samping berkuasa 
di atas harakat dan perilaku mereka, iaitu kuasa yang 
menentukan ganjaran dan balasan di dunia mengikut 
undang-undang dan peraturannya di samping 
menentukan ganjaran dan balasan dalam kehidupan 
Akhirat mengikut hisab-Nya. 

Tetapi apabila kuasa itu berbelah-bagi dan sumber 
penerimaan juga berbelah-bagi, iaitu kuasa di dalam 
hati dan syi'ar-syi'ar ibadat diberikan kepada Allah, 
sedangkan kuasa di dalam bidang undang-undang 
dan peraturan diberikan kepada yang lain dari Allah, 
atau kuasa menentukan balasan dan ganjaran di 
Akhirat diberikan kepada Allah sementara kuasa 
dalam menentukan hukuman-hukuman dan 
balasan-balasan di dunia diberikan kepada yang lain 
dari Allah. Di waktu ini jiwa manusia akan terkoyak 
dan tercaing di antara dua kuasa yang berlainan, di 
antara dua arah tujuan yang berlainan dan di antara 
dua sistem yang berlainan dan di waktu ini jiwa 
manusia akan dilanda kerosakan, iaitu kerosakan yang 
diisyaratkan oleh ayat-ayat Al-Qur'an di berbagai- 
bagai tempat: 


£ T-f 







"Kemudian Kami jadikan engkau di atas satu syari'at dari 
perintah Aliah. Oleh itu ikutkannya dan janganlah engkau 
mengikut hawa nafsu orang-orang yang tidak mengetahui." 


(Surah al-Jathiyah: 18) 


Oleh sebab inilah seluruh agama yang datang dari 
Allah adalah bertujuan untuk dijadikan satu sistem 
hidup sama ada agama ini, datang untuk satu negeri 
di antara berbagai-bagai negeri atau untuk satu umat 
di antara berbagai-bagai umat atau untuk seluruh 
umat manusia dengan seluruh generasinya. Agama 
itu datang membawa satu syari'at yang tertentu 
untuk mengendalikan realiti kehidupan di samping 
membawa 'aqidah yang membentuk kefahaman dan 
pandangan yang betul terhadap hidup dan membawa 
syi'ar-syi'ar ibadat yang menghubungkan hati 
manusia dengan Allah. Ketiga-tiga aspek ini 
merupakan asas agama yang datang dari Allah, 
kerana kehidupan manusia tidak mungkin, menjadi 
betul dan kukuh melainkan apabila agama Allah 
dijadikan sistem hidup. 25 

Di dalam Al-Qiir'an terdapat berbagai-bagai bukti 
yang menunjukkan bahawa agama-agama samawi 
yang pertama yang mungkin diturunkan untuk 
sesebuah negeri atau untuk sesuatu suku kaum itu 
adalah mendokong ciri kesepaduan (tiga aspek) ini 
dalam bentuk yang sesuai dengan taraf 
perkembangan yang dilalui oleh negeri atau suku 
kaum itu. Di sini AI-Qur'an membentangkan ciri 
kesepaduan ini di dalam tiga agama samawi yang 
utama, iaitu agama Yahudi, agama Kristian dan 
agama Islam. 

Dalam ceraian ayat-ayat yang sedang kita ulaskan 
ini Allah memulakan dengan (memperkenalkan) kitab 
Taurat: 








"Jika pada keduanya (langit dan bumi) ada Tuhan selain 
Allah nescaya kedua-duanya musnah. " 


"Sesungguhnya Kami telah menurunkan Taurat yang 
mengandungi hidayat dan hur"(44) 


(Surah al-Anbiya': 22) 


"Andainya kebenaran itu menurut hawa nafsu mereka 
tentulah musnah segala langit dan bumi dan para 
penghuninya. " 

(Surah ai-Mu'minun: 71) 




Kitab Taurat - sebagaimana yang diturunkan Allah - 
adalah kitab Allah yang diturunkannya untuk 
memberi hidayat kepada Bani Israel dan untuk 
menerangkan jalan menuju kepada Allah di samping 
menerangkan jalan dalam kehidupan mereka. Ia 
datang membawa konsep 'aqidah tauhid dan 


25 Lihat huraian yang luas di dalam buku " 
buku "OA^ " dan buku 

berbagai-bagai syi'ar ibadat di samping membawa 
satu syari'at. 


v# l&d 

" Dengan peraturannya (Taurat) para nabi yang 
menyerahkan diri mereka kepada Allah mengadili orang- 
orang Yahudi [ juga para ulama ' dan para paderi kerana 
mereka telah diamanahkan memelihara kitab Aliah dan 
mereka menjadi saksi terhadapnya . "(44) 

Aliah S.W.T. menurunkan Taurat bukan sahaja 
untuk menjadi hidayat dan nur kepada hati meiaiui 
'aqidah dan ibadat-ibadat yang terkandung di 
dalamnya, malah juga untuk menjadi hidayat dan nur 
melalui undang-undang dan peraturan yang termuat 
di dalamnya yang bertujuan mengendalikan 
kehidupan yang realistik mengikut sistem hidup Ilahi 
dan mengawal kehidupan itu dalam lingkungan 
sistem ini. Dengan syari'at inilah para nabi (Bani Israel) 
yang menyerah diri kepada Allah melaksanakan 
hukum-hukum Taurat Mereka tidak menaruh apa- 
apa perasaan yang lain di dalam hati mereka, malah 
semuanya kerana Allah semata-mata. Mereka tidak 
mempunyai apa-apa kehendak dan kuasa dan tidak 
pernah membuat apa-apa dakwaan di dalam mana- 
mana ciri dari ciri-ciri Uluhiyah. Inilah Islam dalam 
pengertiannya yang tulen. Mereka mengadili dan 
menghukum dengan syari’at ini ke atas orang-orang 
Yahudi. Tegasnya Taurat adalah undang-undang 
syari'at mereka yang khusus. Ia diturunkan kepada 
mereka mengikut batas-batas dan sifat-sifat mereka 
yang ada ini. Dengan syari'at ini juga para ulama' dan 
para paderi Yahudi mengadili dan menghukum (kaum 
mereka). Mereka adalah para hakim dan ulama' kaum 
Yahudi. Ini ialah kerana mereka telah ditugas 
memelihara kitab Allah dan menjadi para saksinya. 
Oleh itu mereka memberi kesaksian mereka (terhadap 
kebenaran Taurat) dengan amalan diri mereka sendiri, 
iaitu dengan mencorakkan hidup mereka mengikut 
arahan-arahan dan bimbingan Taurat di samping 
memberi kesaksian (terhadap kebenaran Taurat) di 
dalam kalangan kaum mereka dengan menegakkan 
syari'at yang di bawa oleh nabi mereka. 

Sebelum penjelasan ayat ini menamatkan 
pembicaraan-nya mengenai kitab Taurat, maka (ayat 
yang berikut) berpaling kepada kelompok Muslimin 
untuk menyampaikan arahan mengenai kewajipan 
menghukum dengan kitab Allah secara menyeluruh di 
samping mendedahkan halangan-halangan yang 
menentang hukum ini seperti kehendak-kehendak 
nafsu manusia, kedegilan dan 

penentangan-penentangan mereka yang sengit, juga 
mengenai kewajipan setiap pihak yang diamanah 
memelihara kitab Allah dalam keadaan yang seperti 
ini dan balasan terhadap kemungkaran dan 
pelanggaran mereka terhadap kitab itu. 



"Oleh itu janganlah kamu takut kepada manusia , tetapi 
takutlah kepadaKu dan janganlah kamu menjual ayat-ayat- 
Ku dengan harga yang sedikit dan barang siapa yang tidak 
menghukum dengan peraturan-peraturan yang telah 
diturunkan Allah i, maka mereka adalah orang-orang yang 
kafir "(44) 


Kewajipan Menegakkan Syari'at Allah 

Allah S.W.T. mengetahui bahawa tindakan 
menghukum dengan peraturan yang telah diturunkan 
Allah akan menghadapi tentangan dari setengah- 
setengah manusia. Hati orang-orang ini tidak akan 
menerimanya dengan penuh kerelaan, la akan 
menghadapi tentangan dari para pembesar, 
pemerintah-pemerintah yang sewenang-wenang dan 
pemilik-pemilik kuasa yang diwarisi. Tentangan ini 
disebabkan kerana pelaksanaan syari'at Allah akan 
menanggalkan baju Uluhiyah yang dipakai mereka 
dan memulangkan sifat Uluhiyah kepada Allah 
semata-mata, la menghadapi tentangan dari orang- 
orang yang mempunyai kepentingan kebendaan yang 
ditegakkan di atas dasar eksploitasi, kezaliman dan 
harta pencarian yang haram. Tentangan ini 
disebabkan kerana syari'at Allah yang adil tidak akan 
mengekalkan kepentingan-kepentingan mereka yang 
zalim, la akan menghadapi tentangan dari orang- 
orang yang terkongkong kepada keinginan-keinginan 
nafsu, keni'matan-keni'matan yang berdosa dan 
keruntuhan akhlak. Tentangan ini disebabkan kerana 
agama Allah akan menghukum mereka supaya 
membersihkan diri mereka darinya dan akan 
mengenakan hukuman ke atas mereka (kerana dosa- 
dosa itu), la akan menghadapi tentangan dari 
berbagai-bagai pihak yang lain lagi yang tidak redha 
melihat kebajikan, keadilan dan kebaikan mengambil 
tempat yang dominan di muka bumi ini. 

Allah S.W.T. mengetahui bahawa tindakan 
menghukum dengan syari'at yang diturunkan Allah 
itu akan menghadapi tentangan-tentangan ini dari 
berbagai-bagai pihak dan bahawa orang-orang yang 
diamanahkan menjaga dan menjadi saksi syari'at 
Allah pastilah menghadapi tentangan-tentangan itu 
dengan gigih dan sabar. Mereka pasti 'sanggup 
memikul beban-beban pengorbanan jiwa dan harta 
benda dan kerana itu Allah menyeru mereka: 


"Oleh itu janganlah kamu takut kepada manusia , tetapi 
takutlah kepada-Ku. "(44) 

Ketakutan mereka kepada manusia tidak 
seharusnya menghalang mereka dari melaksanakan 
syari'at Allah sama ada manusia yang ditakuti itu dari 
golongan pemerintah-pemerintah dan penguasa- 

penguasa yang zalim yang enggan menyerah kepada 
syari'at Allah dan ini bererti menolak pengakuan 
terhadap konsep bahawa sifat Uluhiyah adalah 
tertentu kepada Allah Yang Maha Esa atau dari 
golongan pengeksploitasi-pengeksploitasi yang 
memandang syari'at Allah sebagai penghalang 
eksploitasi-eksploitasi yang menjadi darah daging 
mereka. Atau dari golongan penyesat-penyesat atau 
penyeleweng-penyeleweng atau golongan-golongan 
yang runtuh akhlak yang memandang syari'at Allah 
sebagai undang-undang yang berat dan 
menyusahkan mereka. Tegasnya ketakutan mereka 
kepada semua golongan-golongan tidak seharusnya 
menghalangkan mereka dari meneruskan usaha 
menegakkan syari'at Allah dalam kehidupan, kerana 
Allah Yang Maha Esa sahaja yang wajar ditakuti dan 
perasaan khasyiyah yang sebenar adalah tertentu 
kepada Allah. 

Begitu juga Allah S.W.T. mengetahui bahawa 
setengah-setengah orang yang diamanahkan menjaga 
kitab Allah dan menjadi saksi-saksinya kadang-kadang 
digoda oleh* keinginan-keinginan yang tamak kepada 
kesenangan hidup dunia. Oleh itu apabila mereka 
dapati golongan yang berkuasa, golongan hartawan 
dan golongan yang berfoya-foya di dalam 
keni'matan-keni'matan nafsu itu tidak ingin kepada 
hukum Allah, mereka akan mengampu-ngampu 
keinginan golongan itu kerana tamakkan kesenangan 
hidup dunia sebagaimana yang berlaku kepada ahli- 
ahli agama profesional di setiap zaman dan kaum, 
juga sebagaimana yang telah berlaku kepada ulama- 
ulama' Israel. Oleh itu Allah menyeru mereka: 

"Dan janganlah kamu menjual ayat-ayat Ku dengan harga 
yang sedikit"(44) 

sebagai bayaran kerana menutup mulut atau bayaran 
kerana penyelewengan atau bayaran kerana fatwa- 
fatwa yang palsu. 

Sebenarnya segala harga itu kecil belaka sekalipun 
dapat memiliki kesenangan hidup dunia kerana 
bukankah harga yang diperolehi itu tidak lebih dari 
berupa gaji-gaji, jawatan-jawatan, gelaran-gelaran 
dan kepentingan-kepentingan yang kecil dan itulah 
harga menjual agama dan membeli Neraka dengan 
penuh keyakinan? 

Tidak ada pengkhianatan yang lebih keji dari 
pengkhianatan orang-orang yang diserahkan amanah 
memelihara kitab Allah, tidak ada kecuaian yang lebih 
keji dari orang-orang yang ditugas menjaga kitab suci 
dan tidak ada pemalsuan yang lebih hina dari 
pemalsuan orang-orang yang diamanahkan menjadi 
saksi. Orang-orang yang membawa gelaran "Ahli-ahli 
agama" tergamak melakukan pengkhianatan, 
kecuaian dan pemalsuan, oleh kerana itu mereka 
berdiam diri dari berjuang menegakkan syari'at yang 
diturunkan Allah dan mereka mengubah nas-nas dari 
maksudnya yang sebenar untuk menyelaraskan 


dengan kehendak-kehendak nafsu orang-orang yang 
berkuasa walaupun merugikan kepentingan kitab 
Allah. 


"Dan barang siapa yang tidak menghukum dengan 
peraturan-peraturan yang telah diturunkan Allah , maka 
mereka adalah orang-orang yang kafir." (44) 


Dengan kenyataan yang sedemikian tegas dan pasti 
dan dengan penjelasan yang sedemikian umum dan 
menyeluruh yang terkandung di dalam kata-kata 
"Barang siapa" dan jawapannya, maka keumuman ini 
adalah melangkaui batas-batas keadaan, zaman dan 
tempat dan membentuk satu hukum yang 
menyeluruh yang mencakupi setiap mereka yang 
tidak menghukum dengan peraturan-peraturan yang 
telah diturunkan Allah di dalam mana-mana generasi 
dan dari mana-mana kaum sekalipun. 


Sebabnya ialah seperti yang telah kami jelaskan 
sebelum ini, iaitu orang-orang yang tidak mahu 
menghukum dengan syari'at yang telah diturunkan 
Allah adalah bererti menolak Uluhiyah Allah, kerana di 
antara ciri-ciri dan kehendak-kehendak Uluhiyah itu 
ialah ciri al-Hakimiyah iaitu ciri yang memiliki kuasa 
menetapkan undang-undang dan peraturan. Oleh 
sebab itu sesiapa yang menghukum dengan undang- 
undang dan peraturan yang lain dari syari'at yang 
telah diturunkan Allah, maka bererti ia menolak 
Uluhiyah Allah dan ciri-cirinya dari satu segi dan 
mendakwa dirinya mempunyai hak Uluhiyah dan ciri- 
cirinya dari satu segi yang lain. Dan apakah lagi yang 
membawa kepada kekufuran jika tidak kedua-dua 
bentuk penolakan ini? Apakah nilai pengakuan 
beriman atau memeluk Islam dengan lisan sahaja, 
sedangkan amalan - iaitu pengungkapan yang lebih 
kuat dari percakapan - melafazkan kekufuran yang 
lebih jelas dari lisan. 


Perbuatan mempertikaikan hukum yang tegas, 
pasti, umum dan menyeluruh ini tidak membawa apa- 
apa erti selain dari percubaan melarikan diri dari 
menghadapi realiti. Perbuatan membuat ta'wilan- 
ta'wilan dalam hukum yang tegas seperti ini tidak 
membawa apa-apa erti selain dari percubaan 
mengubahkan nas-nas dari maksudnya yang sebenar 
dan pertikaian ini tidak mempunyai apa-apa nilai dan 
kesan untuk menepiskan hukum dari mereka yang 
tercakup dengan nas yang terang dan tegas itu. 


Setelah menjelaskan dasar pokok seluruh agama 
Allah, maka ayat yang berikut kembali 
membentangkan contoh-contoh dari syari'at Taurat 
yang telah diturunkan Allah supaya para nabi 
mengadili kaum Yahudi dengannya, juga supaya para 
ulama' dan para paderi mereka turut mengadili dan 
menghukum dengannya kerana mereka telah diberi 
amanah memelihara kitab Allah dan menjadi saksinya. 


82 


£0 SURAH AL-MA'IDAH 0& 


JUZU' KE 6 


fr r' 


ogh IY\U. \££=j 


A T f. 


\j Uu 6^5 c j$\ 3^)j 

lP>L 

" Dan Kami telah menetapkan hukum Qisas ke atas mereka 
di dalam Taurat iaitu nyawa dibalas dengan nyawa f mata 
dibalas dengan mata , hidung dibalas dengan hidung , telinga 
dibalas dengan telinga , gigi dibalas dengan gigi dan luka- 
luka juga ditetapkan hukum Qisas."(45) 

Hukum-hukum Dalam Kitab Taurat Terus 
Didokong OlehAl-Qur'an 


dibalas dengan Qisas. Tidak ada perbezaan, tidak ada 
perkauman, tidak ada kelas golongan, tidak kira yang 
menghukum dan tidak kira yang dihukum seluruhnya 
adalah sama sahaja di hadapan syari'at Allah. Seluruh 
mereka adalah dari diri yang satu (Adam) yang 
diciptakan Allah. 

Dasar persamaan yang agung yang dibawa oleh 
syari'at Allah ini merupakan satu perisytiharan yang 
sebenar dan sempurna bagi hari kelahiran "Insan", 
iaitu insan yang setiap individunya dapat meni'mati 
hak persamaan pertama dalam urusan berhakim 
kepada satu syari'at dan satu kehakiman, kedua 
dalam urusan tuntutan Qisas di atas dasar yang sama 
dan nilai yang sama. 


Hukum-hukum yang telah diturunkan di dalam 
kitab Taurat ini telah dikekalkan di dalam syari'at 
Islam dan telah menjadi sebahagian dari syari'at Islam 
yang telah datang untuk menjadi syari'at seluruh 
umat manusia hingga akhir zaman walaupun hukum- 
hukum ini tidak dijalankan melainkan di dalam negara 
Islam kerana beberapa pertimbangan amali semata- 
mata, iaitu pemerintah Islam tidak mempunyai kuasa 
menjalankan hukum-hukum itu di luar perbatasan- 
perbatasan negara Islam. Tetapi apabila ia mempunyai 
kuasa menjalankannya, maka ia diwajibkan 
menjalankannya kerana undang-undang syari'at 
adalah undang-undang syari'at untuk seluruh 
manusia dan untuk seluruh zaman sebagaimana yang 
dikehendaki Allah. 

Islam telah menokokkan hukum-hukum ini dengan 
satu hukum yang lain yang dijelaskan dalam firman 
Allah Ta ; ala: 



"Barang siapa yang melepaskan hak Qisas, maka ia menjadi 
penebus dosa baginya. "(45) 

Hukum pelepasan ini tidak ada di dalam syari'at 
Taurat kerana hukum Qisas adalah suatu hukum yang 
pasti, tidak ada tanazul dan tidak ada pelepasan, oleh 
sebab itu tidak ada penebusan dosa. 

Di sini eloklah kami bentangkan sepatah kata 
tentang hukuman-hukuman Qisas ini sekadar yang 
sesuai dengan pembicaraan ayat ini dalam Tafsir Fi 
Zilal. 

Dasar pertama yang ditetapkan oleh syari'at Allah 
dalam hukum Qisas ialah dasar persamaan, iaitu 
persamaan darah dan persamaan hukuman. Tidak ada 
syari'at yang lain dari syari'at Allah yang 
mengiktirafkan dasar persamaan di antara manusia, 
oleh sebab itu ia mengenakan hukum nyawa dibalas 
nyawa dan hukum Qisas juga dijalankan dalam kes- 
kes menyebabkan kecederaan anggota tanpa mengira 
perbezaan darjat, golongan, keturunan, darah dan 
bangsa. 

Nyawa dibalas dengan nyawa, mata dibalas dengan 
mata, hidung dibalas dengan hidung, telinga dibalas 
dengan telinga, gigi dibalas dengan gigi dan luka-luka 


Inilah perisytiharan pertama, sedangkan 
undang-undang ciptaan manusia telah ketinggalan di 
belakang berpuluh kurun lamanya sehingga ia dapat 
meningkat kepada setengah-setengah tahap dasar 
persamaan Islam dari segi teori perundangan, namun 
begitu ia masih berada di tahap bawah dari segi 
pelaksanaan amali. 

Umat Yahudi telah menyeleweng dari dasar agung 
ini yang tertulis dalam kitab suci mereka Taurat, 
bukan sahaja dalam hubungan di antara mereka 
dengan manusia yang lain kerana mereka pernah 
berkata: "Tidak ada dosa ke atas kami dalam 
(menganiayakan) orang-orang Ummi (orang-orang 
Arab)" 26 , malah dalam hubungan di antara sesama 
mereka sebagaimana kita telah melihat bentuk 
hubungan (yang tidak adil) di antara Bani Qurayzah 
yang kalah dengan Bani Nadhir yang menang 
sehingga mereka didatangi oleh Nabi Muhammad 
s.a.w. dan beliaulah yang telah mengembalikan 
mereka kepada syari'at Allah iaitu kepada undang- 
undang persamaan dan mengangkatkan kepala 
orang-orang yang hina sama tinggi dengan kepala- 
kepala orang-orang yang mulia dari mereka.' 

Undang-undang Qisas yang dilandaskan di atas 
dasar persamaan yang agung ini di samping 
merupakan perisytiharan hari kelahiran insan adalah 
juga merupakan satu hukuman yang menjerakan 
yang membuat setiap orang yang ingin melakukan 
jenayah membunuh atau menyerang yang 
mengakibatkan luka-luka dan patah-patah itu berfikir 
dua kali sebelum ia melakukan apa yang di bisik dan 
didorong oleh hatinya di sa'at ledakan emosinya, 
kerana dia tahu bahawa dia akan dihukum bunuh jika 
dia melakukan jenayah membunuh tanpa 
memandang keturunannya atau pangkatnya atau 
kelas golongannya atau bangsa dan dia akan 
dihukum dengan kecederaan-kecederaan yang sama 
apabila ia melakukannya ke atas orang lain. Apabila ia 
memotong tangan atau kaki orang lain, maka tangan 
dan kakinya akan dihukum potong. Apabila ia 
merosakkan mata atau telinga atau hidung atau gigi, 
maka anggota-anggota tubuh badannya yang sama 

dengan anggota-anggota orang lain yang telah 
dirosakkannya itu akan dihukum Qisas, tetapi 
kesedaran yang seumpama ini tidak berlaku jika ia 
mengetahui bahawa dia hanya akan dihukum penjara 
sama ada panjang atau pendek masanya, kerana 
kesakitan dan keseksaan tubuh badan, kekurangan 
dan kecacatan anggota adalah jauh berlainan dari 
kesakitan dan keseksaan hidup dalam penjara, la 
adalah sama seperti yang dihuraikan dalam 
pembicaraan hukum hudud mencuri sebelum ini. 

Hukum Qisas yang dilandaskan di atas dasar 
persamaan yang agung ini di samping merupakan 
perisytiharan hari kelahiran insan adalah juga 
merupakan suatu hukuman yang memberi kerehatan 
kepada fitrah, menghapuskan dendam di dalam jiwa 
dan luka-luka di dalam hati. Itulah hukum yang dapat 
menenangkan gelora keinginan menuntut bela yang 
liar yang dipimpin oleh perasaan marah yang 
membabi buta dan dendam kesumat jahiliyah. 
Setengah orang boleh menerima bayaran diat dalam 
kes pembunuhan dan boleh menerima ganti rugi 
dalam kes-kes melakukan kecederaan-kecederaan 
fizikal, tetapi setengah orang pula tidak akan berpuas 
hati melainkan dengan hukuman Qisas. 

Syari'at (dalam Al-Qur'an) memberi perhatian- 
kepada fitrah semulajadi manusia sebagaimana 
syari'at Allah dalam Taurat memberi perhatian kepada 
fitrah semulajadi manusia dan setelah Allah memberi 
jaminan kepada fitrah dengan hukuman Qisas yang 
merehatkannya, maka dia merayu pula kepada fitrah 
menunjukkan perasaan toleransi dan memberi 
kemaafan, iaitu kemaafan dari orang yang berkuasa 
mengenakan hukum Qisas: 

"Barang siapa yang melepaskan hak Qisas, maka ia menjadi 
penebus dosa baginya. "(45) 

Galakan Melepaskan Hak Qisas 

Yakni sesiapa yang melepaskan hak Qisas secara 
sukarela sama ada ianya wali darah (wali kepada si 
mati yang dibunuh) dalam kes pembunuhan 
(pelepasan hak Qisas ialah dengan menerima bayaran 
diat sebagai ganti Qisas atau ia melepaskan hak Qisas 
dan diat kedua-duanya sekali. Ini adalah menjadi hak 
wali, kerana hukuman dan kemaafan itu terletak di 
dalam tangannya dan bagi pemerintah pula, ia boleh 
mengenakan ke atas pembunuh itu hukuman ta'zir 
yang di fikir wajar olehnya) atau ianya tuan hak 
sendiri dalam kes-kes segala kecederaan dan luka-luka 
lalu ia melepaskan hak Qisas, maka pelepasannya itu 
menjadi penebus dosa baginya, iaitu Allah 
menggugurkan dosa-dosanya. 

Rayuan ke arah menunjukkan sikap toleransi, 
memberi kemaafan dan menggantungkan harapan 
hati kepada keampunan Allah seringkali 
merangsangkan hati orang-orang yang merasa ganti 
rugi yang berupa wang ringgit itu tidak memberi apa- 



apa makna kepada mereka dan merasa hukum Qisas 
itu sendiri tidak dapat menghiburkan mereka (dari 
perasaan hampa) kerana kehilangan orang atau 
anggota badan yang disayangi mereka. Apakah lagi 
yang pulang kepada wali si mati apabila orang yang 
disayanginya itu dibunuh orang? Atau apakah yang 
dapat digantikan oleh bayaran ganti rugi setelah 
kehilangan orang yang disayanginya? Hukum Qisas 
itu hanya merupakan penghabisan tindakan yang 
dapat dilakukan di muka bumi ini untuk menegakkan 
keadilan dan menjamin keamanan dan keselamatan 
kelompok, tetapi di dalam hati (orang yang 
kehilangan) tetap ada saki-baki (rasa kehampaan) 
yang tidak dapat disapu kecuali dengan 
menggantungkan harapan hati kepada ganti rugi 
yang datang dari Allah. 

Al-lmam Ahmad telah meriwayatkan katanya: Kami 
telah diceritakan oleh Yunus ibn Abi lshaq dari Abis- 
Safar katanya: Seorang lelaki dari kaum Quraisy telah 
mematahkan gigi seorang lelaki dari kaum Ansar lalu 
dia meminta pertolongan Mu'awiyah berunding 
dengannya. Jawab Mu'awiyah: "Baiklah! Kita akan 
memberi ganti rugi kepadanya." Tetapi lelaki Ansar 
itu terus mendesak lalu Mu'awiyah berkata: "Hak 
engkau tetap pada sahabat engkau ini!" - dan Abud 
Darda sedang duduk di waktu itu - lalu dia berkata: 
"Aku dengar Rasulullah s.a.w. bersabda: 

<0 4i\ V j l J 1 . i \ n - ■ f' L* 

"Mana-mana orang Islam yang dicederakan sesuatu anggota 
dari badannya lalu dia melepaskan hak Qisasnya nescaya 
Allah angkatkannya dengan pelepasan itu ke satu darjah 
atau menggugurkan dengan pelepasan itu satu 
kesalahannya. " 

(Setelah mendengar hadith ini) lelaki Ansar itu pun 
berkata: "Saya maafkannya". 

Demikianlah lelaki itu telah meni'mati kepuasan hati 
dan rasa senang yang tidak dapat dicapai dengan 
bayaran ganti rugi yang dibayangkan oleh Mu'awiyah. 

Itulah syari'at Allah Yang Maha Mengetahui hakikat 
makhluk yang diciptakannya, Maha Mengetahui 
segala perasaan dan fikiran yang berkecamuk di 
dalam hatinya, Maha Mengetahui segala hukum yang 
memberi kepuasan dan pengertian yang mendalam di 
dalam hatinya, juga mencurahkan rasa ketenteraman 
dan kedamaian ke dalam jiwanya. 


Setelah membentangkan sebahagian dari syari'at 
Taurat yang telah menjadi sebahagian dari syari'at Al- 
Qur'an, ia iringi pula dengan hukum yang umum: 


j > 
















"Dan barang siapa yang tidak menghukum dengan 
peraturan yang telah diturunkan Allah , maka mereka adalah 
orang-orang yang zalim. "(45) 

Pengungkapan ini adalah satu pengungkapan am 
yang menyeluruh dan di sana tiada sesuatu yang 
mengkhususkan, tetapi dalam ayat ini disebut satu 
sifat yang baru iaitu "Orang-orang yang zalim". 

Sifat yang baru ini tidak memberi erti bahawa kes 
ini berlainan dari kes yang silam yang disifatkan 
dengan sifat "kafir" itu, malah ia menambahkan satu 
sifat yang lain lagi kepada mereka yang tidak 
menghukum dengan peraturan-peraturan yang telah 
diturunkan Allah. Oleh itu mereka disifatkan sebagai 
"Orang-orang kafir" kerana mereka dikira menolak 
Uluhiyah Allah S.W.T. dan ikhtisas-Nya yang 
menetapkan undang-undang dan peraturan bagi para 
hamba-Nya dan dikira mendakwa mempunyai hak 
Uluhiyah apabila mereka mendakwa mempunyai hak 
menentukan undang-undang dan peraturan bagi 
manusia, mereka juga disifatkan sebagai "Orang- 
orang yang zalim" kerana mereka memaksa manusia 
mematuhi undang-undang dan peraturan yang bukan 
dari syari’at Allah yang baik dan membaikkan 
keadaan hidup mereka di samping mereka menzalimi 
diri sendiri dan membawa diri mereka ke jalan 
kebinasaan dan seterusnya mendedahkan diri sendiri 
kepada balasan kekufuran dan mendedahkan 
kehidupan manusia bersama kehidupan mereka 
kepada kerosakan. 

Inilah pengertian yang dikehendaki oleh ungkapan 
ini, kerana di dalam ungkapan ini terdapat kesatuan 
atau persamaan al-Musnad ilaihi (iaitu "<>") dan Fi'il 
asy-syarat iaitu ((^1 d>i W ^ ^ 6 - j)). Oleh itu jawab 
asy-syarat yang kedua iaitu ^ dj tokok 

kepada jawab asy-syarat yang pertama iaitu (( ^ 
CuM)) dan kedua-dua jawab asy-syarat ini kembali 
kepada al-musnad ilaihi belaka di dalam Fi'il asy-syarat 
iaitu "6-»" (barang siapa) yang membawa makna yang 
umum dan menyeluruh. 

****** 


(Pentafsiran ayat-ayat 46 - 47) 

Kemudian ayat (yang berikut) menerangkan 
kelanjutan hukum yang umum ini pada kitab suci 
yang diturunkan selepas Taurat: 

Uji 

"Dan Kami iringkan jejak iangkah mereka (nabi-nabi Bani 
Israel) dengan 'Isa putera Maryam yang membenarkan kitab 


Taurat (yang diturunkan) sebelumnya dan Kami kurniakan 
kepadanya kitab injii yang mengandungi hidayat dan nur 
dan membenarkan kitab Taurat (yang diturunkan) 
sebelumnya dan mengandungi hidayat dan pengajaran 
kepada orang-orang yang bertaqwa (46) Dan hendaklah 
penganut-penganut Injil Itu menghukumkan dengan 
peraturan-peraturan yang diturunkan Aliah dan barang siapa 
yang tidak menghukum dengan peraturan-peraturan yang 
telah diturunkan Allah , maka mereka adalah orang-orang 
fasiq/'(47) 


Kesinambungan Hukum Taurat 

Allah telah mengurniakan kitab Injil kepada 'Isa 
putera Maryam untuk dijadikan sistem hidup dan 
undang-undang pengadilan/pemerintahan, tetapi Injil 
itu sendiri tidak mengandungi undang-undang dan 
peraturan yang baru kecuali beberapa pindaan kecil di 
dalam undang-undang dan peraturan Taurat 
Kedatangan injii adalah sebagai mengesahkan kitab 
Taurat yang diturun sebelumnya, oleh itu syari'at 
Taurat masih terus dipakai kecuali pindaan-pindaan 
yang kecil itu sahaja. Allah telah jadikan kitab Injil itu 
mengandungi hidayat dan nur, hidayat dan 
pengajaran. Kepada siapa? Kepada orang-orang yang 
bertaqwa. Jadi, orang-orang yang bertaqwa itulah 
golongan orang-orang yang mendapat hidayat, nur 
dan pengajaran dari kitab-kitab Allah. Merekalah 
orang-orang yang membuka pintu hati mereka 
kepada hidayat dan nur yang terkandung di dalam 
kitab-kitab itu. Merekalah orang-orang yang terbuka 
kitab-kitab suci ini kepada mereka dengan 
menghidangkan hidayat dan nur yang termuat di 
dalamnya. Adapun hati-hati yang kasar, keras, tebal 
dan pejal, maka pengajaran (dari kitab-kitab suci) itu 
tidak akan sampai kepada mereka. Hati ini tidak 
menemui makna-makna di dalam susunan kalimat- 
kalimat kitab itu, tidak menemui jiwa di dalam 
arahan-arahan dan bimbingan-bimbingannya dan 
tidak menemui kemanisan rasa di dalam 'aqidah (yang 
dikemukakannya), kerana itu hati-hati ini tidak dapat 
mengambil manfa'at baik dalam bentuk mendapat 
petunjuk mahupun dalam bentuk 1 mendapat 
pengetahuan dari hidayat dan nurnya. Seterusnya 
hati-hati ini tidak pula menyambut dan menerimanya. 
Nur kitab-kitab suci itu memang wujud, tetapi ia tidak 
boleh di lihat melainkan oleh matahati yang terbuka. 
Hidayatnya memang wujud, tetapi ia tidak boleh 
dicapai melainkan oleh jiwa yang menelitinya dan 
pengajarannya juga memang wujud, tetapi ia tidak 
boleh dipungut melainkan oleh hati yang sedar. 

Allah telah memuatkan di dalam kitab Injil hidayat, 
nur dan pengajaran kepada orang-orang yang 
bertaqwa dan Allah menjadikan Injil sebagai sistem 
hidup dan undang-undang pengadilan/pemerintahan 
kepada penganut-penganut Injil khususnya, kerana ia 
bukannya satu risalah yang am dan menyeluruh untuk 
semua umat manusia. Sifat Injil dalam aspek ini 
adalah sama dengan Taurat, sama dengan semua 
kitab suci, semua risalah dan semua rasul yang datang 
sebelum agama Islam yang terakhir ini, tetapi hukum- 
hukum syari'at Taurat yang selaras dengan hukum- 
hukum Al-Qur'an maka ia dikira dari syari'at Al- 

Qur'an sebagaimana kita telah lalui di dalam 
pembicaraan hukum Qisa s. 

Di sini jelas bahawa penganut-penganut Injil adalah 
dituntut berhakimkan kepada undang-undang yang 
ditetap dan disahkan oleh Injil dari syari'at Taurat: 


"Dan hendaklah penganut-penganut Injil itu menghukumkan 
dengan peraturan-peraturan yang diturunkan Allah . "(47) 





Yang menjadi dasar ialah menghukum dengan 
peraturan-peraturan yang diturunkan Allah bukan 
dengan peraturan yang lain dari-Nya. Orang-orang 
Kristian dan orang-orang Yahudi juga tidak akan 
dikira beragama kecuali mereka menegakkan Taurat 
dan Injil sebelum Islam dan menegakkan. Al-Qur'an 
yang diturunkan Allah kepada mereka selepas 
kedatangan Islam. Semuanya adalah satu syari'at yang 
sama dan mereka diwajibkan berpegang dengannya, 
kerana syari'at Allah yang terakhir itulah syari'at yang 
muktamad: 




"Dan barang siapa yang tidak menghukum dengan 
peraturan-peraturan yang telah diturunkan Allah , maka 
mereka adalah orang-orang yang fasiq."(47) 


Nas ini juga am dan menyeluruh. Sifat Tasiq' 
ditokok kepada 'dua sifat yang silam, iaitu sifat kafir 
dan sifat zalim. Ia bukannya mengertikan satu kaum 
yang baru dan tidak pula mengertikan satu kes yang 
baru yang berasingan dari kes yang pertama, malah 
sifat fasiq itu adalah satu sifat yang ditambah kepada 
dua sifat sebelumnya yang disalutkan kepada mereka 
yang tidak menghukum dengan peraturan-peraturan 
yang diturunkan Allah dari mana-mana generasi dan 
kaum. 


Kekufuran itu disebabkan kerana menolak Uluhiyah 
Allah yang dijelmakan dalam tindakan menolak 
syari'at-Nya dan kezaliman itu disebabkan kerana 
memaksa manusia mengikut undang-undang dan 
peraturan yang lain dari syari'at Allah dan 
menimbulkan kerosakan dan kekacauan dalam 
kehidupan mereka dan kefasiqkan itu disebabkan 
kerana keluar dari sistem hidup Ilahi dan mengikut 
sistem yang lain darinya. Semua sifat-sifat ini 
terangkul dalam perbuatan pertama (iaitu perbuatan 
tidak menghukum dengan peraturan-peraturan Allah) 
dan ia mencakup sekalian yang melakukannya tanpa 
sebarang perbezaan. 

****** 


(Pentafsiran ayat-ayat 48 - 50) 

Kedudukan Islam Sebagai Agama Terakhir 

Pada akhirnya ayat (yang berikut) sampai kepada 
risalah dan syari’at yang terakhir, iaitu risalah yang 


datang membentangkan "Islam" dalam bentuknya 
yang penghabisan atau terakhir supaya menjadi 
agama seluruh umat manusia, dan supaya syari'atnya 
menjadi syari'at umat manusia seluruhnya dan supaya 
menjadi pengawas ke atas kitab-kitab suci yang 
diturunkan sebelumnya dan sumber rujukan yang 
terakhir dan supaya menegakkan sistem hidup Ilahi 
bagi manusia sehingga Allah mewarisi bumi dan 
seluruh penghuninya (yakni Qiamat), iaitu sistem yang 
menjadi landasan kehidupan di dalam segala bidang 
aktivitinya dan syari'at yang menjadi paksi, di mana 
kehidupan manusia berlangsung di dalam 
lingkungannya dan beredar di sekelilingnya. Dan dari 
syari'at ini manusia harus mengambil kefahaman- 
kefahaman i'tiqad mereka, peraturan-peraturan 
kemasyarakatan mereka dan peradaban-peradaban 
perilaku individu dan kelompok mereka. Syari'at ini 
datang dengan tujuan supaya undang-undang dan 
peraturan masyarakat bukannya semata-mata untuk 
diketahui, dipelajari dan dijadikan bahan kebudayaan 
yang dicatatkan dalam buku-buku. Seterusnya syari'at 
ini datang dengan tujuan untuk diikuti dengan penuh 
hemat di mana tiada suatu peraturan pun yang boleh 
di tinggal atau ditukar dengan peraturan yang lain 
yang menyentuh urusan-urusan kehidupan sama ada 
kecil atau besar. (Pilihan di sini ialah) sama ada 
mengikut syari'at ini sepenuhnya atau mengikut 
peraturan jahiliyah dan nafsu. Tiada seorang pun yang 
boleh berkata sebagai alasan untuk membantunya 
meninggalkan syari'at ini bahawa dia mahu 
menyatupadukan rakyat jelata dengan dasar bertolak- 
ansur di dalam agama, kerana jika Allah mahu 
menyatukan manusia tentulah Dia jadikan seluruh 
manusia ini satu umat sahaja. Malah Allah mahu 
syari'at-Nya dijadikan undang-undang yang 
dilaksanakan dan dikuatkuasakan dalam masyarakat 
biarpun apa sahaja yang mungkin berlaku kepada 
manusia: 

"Dan Kami telah turunkan kepadamu (Muhammad) kitab Al- 
Qur'an dengan membawa kebenaran. "(48) 



"Dan Kami telah turunkan kepadamu (Muhammad) kitab Al- 
Qur'an dengan membawa kebenaran yang membenarkan 
kitab-kitab suci (yang diturunkan) sebelumnya dan 
mengawasinya. Oleh itu hendaklah engkau hukum di antara 
mereka dengan peraturan-peraturan yang telah diturunkan 
Allah dan janganlah engkau mengikut hawa nafsu mereka 
yang menyeleweng dari peraturan-peraturan yang benar 
yang telah datang kepadamu. Bagi setiap umat dari kamu , 
kami tetapkan peraturan dan cara hidup yang tertentu. Dan 
andainya Allah kehendaki nescaya ia jadikan kamu satu umat 
sahaja , tetapi Allah hendak menguji kamu dalam 
pengurniaan-pengurniaan yang telah dikurniakan kepada 
kamu. Oleh kerana itu hendaklah kamu berlumba-iumba 
mengerjakan amalan-amalan kebajikan. Kepada Allah kamu 
sekalian akan kembali dan (ketika itu) Allah akan 
menceritakan kepada kamu segala perkara yang 
dipertikaikan oleh kamu (48). Dan hendaklah engkau 
(Muhammad) adili di antara mereka dengan peraturan- 
peraturan yang telah diturunkan Allah dan janganlah engkau 
mengikut kehendak nafsu mereka dan hendakfah engkau 
berwaspada terhadap mereka yang hendak 
menyelewengkan engkau dari peraturan yang telah 
diturunkan Allah kepada engkau. Kemudian jika mereka 
berpaling, maka ketahuilah bahawa Allah sebenarnya 
hendak menimpakan malapetaka ke atas mereka kerana 
beberapa dosa mereka. Dan sesungguhnya kebanyakan 
manusia itu adalah fasiq (49). Apakah mereka mahukan 
hukum jahiliyah? Siapakah yang lebih baik dari pengadilan 
Allah bagi orang-orang yang yakin? "(50) 

Seorang akan berdiri kaget di hadapan penjelasan 
yang amat terang, amat tegas dan amat berhati-hati 
ini yang menimbangkan segala alasan yang mungkin 
timbul di dalam hati manusia untuk meninggalkan 
sesuatu peraturan dari syari'at ini dalam keadaan- 
keadaan dan suasana-suasana yang tertentu, la akan 
berdiri kaget di hadapan semua penjelasan ini dan 
akan bertanya hairan bagaimana seorang Islam yang 
mendakwa menganut Islam sanggup meninggalkan 
seluruh syari'at Allah dengan alasan kerana 

menyesuaikan dengan keadaan-keadaan dan 
suasana-suasana yang tertentu, bagaimana masih ada 
orang-orang yang menamakan diri mereka sebagai 
orang-orang Islam, sedangkan mereka telah 

membuang segala ikatan Islam dari leher mereka, 
membuang seluruh syari'at Allah dan menolak 
Uluhiyah Allah dalam bentuk menolak penggunaan 
syari'at-Nya, menafikan kesesuaiannya dengan semua 
keadaan dan suasana dan menafikan kepastian 
menjalankan seluruh syari'at-Nya di dalam semua 
keadaan dan suasana. 


Kebenarannya tergambar jelas kerana ia terbit dari 
pihak Uluhiyah, iaitu pihak yang memilik hak 
menurunkan syari'at-syari'at dan menguatkuasakan 
segala undang-undang dan peraturan. Kebenarannya 
tergambar jelas di dalam segala isi kandungannya dan 
dalam segala huraiannya mengenai urusan-urusan 
'aqidah dan undang-undang dan seterusnya di dalam 
segala berita yang diceritakannya dan di dalam segala 
bimbingan yang terkandung di dalamnya. 

LA (Iry.l 

^ u 

"Yang membenarkan kitab-kitab suci (yang diturunkan) 
sebelumnya dan mengawasinya. "(48) 

Inilah gambaran terakhir agama Allah, la 
merupakan sumber rujukan yang terakhir dalam 
urusan agama dan rujukan yang terakhir di dalam 
sistem hidup, undang-undang untuk manusia dan 
peraturan kehidupan mereka tanpa dipinda dan 
ditukar. 



Oleh sebab itu segala perselisihan dan pertikaian 
wajib dirujukkannya kepada kitab Al-Qur'an untuk 
diputuskan olehnya. Sama ada pertikaian ini dalam 
persoalan kefahaman i'tiqad yang berlaku di dalam 
kalangan penganut-penganut agama-agama samawi 
atau di dalam persoalan undang-undang dan 
peraturan Allah yang dibawa oleh kitab AI-Qur'an 
dalam bentuknya yang terakhir atau pertikaian itu 
berlaku di kalangan orang-orang Islam sendiri. 
Tegasnya kitab Al-Qur'an harus dijadikan sumber 
rujukan, di mana mereka merujukkan segala fikiran 
mereka dalam perkara-perkara yang menyangkut 
seluruh urusan kehidupan. Fikiran-fikiran dari tokoh- 
tokoh tidak diberi sebarang nilai jika tidak bersandar 
kepada mana-mana dasar yang diambil dari sumber 
rujukan yang terakhir ini. 


Berdasarkan hakikat ini, maka kewajipan secara 
langsungnya ialah: 



"Oleh itu hendaklah engkau hukum di antara mereka 
dengan peraturan-peraturan yang telah diturunkan dan 
janganlah engkau mengikut hawa nafsu mereka yang 
menyeleweng dari peraturan-peraturan yang benar yang 
telah datang kepadamu. "(48) 

Perintah ini pada mulanya ditujukan kepada 
Rasulullah s.a.w. ketika beliau menghadapi Ahlil-Kitab 
yang datang berhakim kepadanya, tetapi perintah ini 
tidak menjadi perintah yang khusus dengan sebab ini, 

malah ia adalah satu perintah am yang menyeluruh 
sehingga akhir zaman kerana di sana tidak akan ada 
lagi seorang rasul yang baru dan satu risalah yang 
baru untuk meminda dan mengubahkan sesuatu 
peraturan di dalam (Al-Qur'an yang menjadi) sumber 
rujukan yang terakhir. 

Agama Islam ini telah mencapai kesempurnaannya 
dan dengan agama ini sempurnalah ni’mat 
pengurniaan Allah kepada orang-orang Islam dan 
Allah telah meredhakannya untuk menjadi sistem 
hidup bagi seluruh umat manusia. Di sana tidak ada 
jalan untuk meminda dan menukarkan sesuatu 
peraturan yang ada di dalamnya atau untuk 
meninggalkan sesuatu hukuman kerana memilih 
hukum yang lain darinya atau meninggalkan sesuatu 
peraturan kerana memilih peraturan yang. lain. Allah 
S.W.T. mengetahui - setelah merelakan Islam sebagai 
agama seluruh umat manusia - bahawa agama ini 
dapat memberi keselesaan kepada seluruh mereka. 
Dan Allah S.W.T. mengetahui setelah merelakan Islam 
sebagai rujukan yang terakhir - bahawa agama ini 
boleh merealisasikan kebaikan kepada seluruh 
manusia sehingga hari balasan. Sebarang perbuatan 
meminda sistem ini - apatah lagi meninggalkannya - 
merupakan penolakan terhadap hakikat agama yang 
diketahui secara pasti - dan ia boleh mengeluarkan 
seorang dari agama ini walaupun seribu kali dia 
mengaku dengan lidahnya bahawa dia adalah dari 
orang-orang Islam. 

Allah S.W.T. mengetahui bahawa di sana terdapat 
berbagai-bagai “ alasan bagi mewajarkan tindakan 
untuk meninggalkan sesuatu peraturan yang 
diturunkan Allah kerana mengikut kehendak- 
kehendak nafsu orang-orang yang dihukum dan 
berguam, dan di sana kadang-kadang terdapat idea- 
idea yang meresap masuk untuk menggugat 
kepastian dihukumkan peraturan-peraturan yang 
telah diturunkan Allah tanpa menyeleweng sedikit 
pun dari dalam setengah-setengah keadaan dan 
suasana. Oleh sebab itu Allah mengingatkan Nabi-Nya 
s.a.w. sebanyak dua kali di dalam ayat-ayat ini agar 
jangan mengikut kehendak-kehendak nafsu orang- 
orang yang berguam dan dari percubaan mereka 
hendak menyelewengkan beliau dari setengah- 
setengah peraturan yang diturunkan Allah kepadanya. 

Di antara idea-idea utama ialah keinginan manusia 
yang terpendam hendak menyatupadukan berbagai- 
bagai puak, berbagai-bagai aliran dan berbagai-bagai 
agama yang terkumpul dalam satu negeri dan 
keinginan untuk mengikuti setengah-setengah 
kehendak mereka apabila bertembung dengan 
setengah-setengah hukum syari'at Allah, juga 
keinginan untuk bertolak-ansur dalam perkara- 
perkara yang kecil atau perkara-perkara yang di lihat 
bukan dari perkara-perkara asasi syari'at. 

Mengikut satu riwayat, kaum Yahudi telah 
menawar kepada Rasulullah s.a.w. bahawa mereka 
sanggup beriman jika beliau bersedia untuk bertolak- 


ansur dengan mereka mengenai beberapa hukum 
yang tertentu di antaranya ialah hukum rejam. Dan 
peringatan Allah (di dalam ayat-ayat ini) adalah 
diturunkan khusus kerana tawaran ini, tetapi 
persoalan ini - sebagaimana yang dapat di lihat 
dengan jelas - adalah lebih umum dari sesuatu kes 
atau sesuatu tawaran yang tertentu, persoalan ini 
adalah satu persoalan yang berlaku dalam berbagai- 
bagai situasi yang dihadapi oleh 
pendokong-pendokong syari'at ini di setiap waktu. 
Allah telah menghendaki memutuskan persoalan ini 
dengan tegas dan memotong jalan yang meluangkan 
keinginan manusia yang terpendam untuk bertolak- 
ansur kerana meraikan pertimbangan-pertimbangan 
dan kehendak keadaan-keadaan suasana dan kerana 
tujuan menyatupadukan berbagai-bagai keinginan 
dan kehendak yang bertentangan satu sama lain, oleh 
itu Allah menegaskan kepada Nabi-Nya s.a.w. bahawa 
andainya Allah berkehendak menyatukan manusia 
tentulah Dia jadikan seluruh manusia ini satu umat 
yang bersatu, tetapi Allah telah menetapkan bagi 
setiap umat dari mereka satu jalan dan sistem hidup 
masing-masing dan Allah jadikan setiap umat itu diuji 
dengan agama dan syari'at yang dikurniakan kepada 
mereka dan dengan pengurniaan yang diberikan 
kepada mereka dalam hidup ini seluruhnya. Setiap 
umat adalah mengikut jalan mereka masing-masing 
kemudian seluruh mereka akan kembali kepada Allah 
dan ketika itu Allah akan menceritakan hakikat yang 
sebenar kepada mereka dan akan menghisabkan 
mereka terhadap pemilihan sistem dan jalan yang 
dilakukan mereka. Di sini jelaslah bahawa tidak harus 
difikirkan soal bertolak-ansur dalam mana-mana 
peraturan agama dengan tujuan kononnya untuk 
menyatukan semua golongan yang berlainan selera 
dan jalan hidup, kerana mereka sebenarnya tidak 
dapat bersatupadu: 



"Bagi setiap umat dari kamu , kami tetapkan peraturan dan 
cara hidup yang tertentu. Dan andainya Aliah kehendaki 
nescaya ia jadikan kamu satu umat sahaja , tetapi Allah 
hendak menguji kamu dalam pengurniaan-pengurniaan 
yang telah dikurniakan kepada kamu. Oleh kerana itu 
hendaklah kamu berlumba-lumba mengerjakan amalan- 
amalan kebajikan. Kepada Allah kamu sekalian akan kembali 
dan (ketika itu) Allah akan menceritakan kepada kamu 
segala perkara yang dipertikaikan oleh kamu. "(48) 

Dengan penjelasan ayat ini Allah menutup segala 
pintu syaitan, terutama pintu-pintu yang nampaknya 
boleh mendatangkan kebaikan, menjalinkan 

hubungan mesra dan menyatupadukan barisan 
dengan mengambil sikap bertolak-ansur terhadap 
mana-mana peraturan dari syari'at Allah dengan 
tujuan untuk memuaskan hati semua pihak atau 
untuk mencapai apa yang dinamakan persatuan atau 
perpaduan barisan. 

Syari'at Allah itu lebih kekal dan lebih mahal untuk 
dikorbankan sebahagiannya kerana tujuan mencapai 
sesuatu yang telah ditaqdirkan Allah tidak akan 
berlaku, kerana manusia telah dijadikan Allah 
mempunyai bakat-bakat kebolehan yang berlainan, 
mempunyai selera yang berlainan dan mempunyai 
cara dan jalan hidup yang berlainan. Demikian lah 
mereka dijadikan berbeza-beza kerana sesuatu hikmat 
dari Allah. Dan Allah telah menawarkan hidayat 
kepada mereka dan membiarkan mereka berlumba- 
lumba merebutnya dan Allah jadikan tawaran ini 
sebagai satu ujian kepada mereka dan di atas ujian ini 
terletaknya balasan dan ganjaran mereka pada hari 
mereka kembali kepada Allah dan mereka tetap akan 
kembali kepada-Nya. 

Adalah satu alasan yang karut dan satu percubaan 
yang gagal andainya ada siapa yang cuba 
menyatupadukan manusia dengan merugikan syari'at 
Allah atau dengan ungkapan yang lain dengan 
menafikan kebaikan dan keberuntungan hidup 
manusia. Perbuatan meninggal atau meminda syari'at 
Allah hanya mengertikan kerosakan di bumi, 
penyelewengan dari satu-satunya sistem hidup yang 
lurus, penafian keadilan di dalam kehidupan manusia, 
perhambaan kepada sesama manusia, dan perlakuan 
manusia mempertuhankan sesama manusia selain dari 
Allah. Ini adalah perbuatan yang amat jahat dan 
mendatangkan kerosakan yang amat besar yang tidak 
seharusnya dilakukan untuk satu percubaan yang sia- 
sia yang tidak mungkin terlaksana kerana ia 
bercanggah dengan apa yang telah ditaqdirkan Allah 
di dalam tabi'at manusia dan kerana ia bercanggah 
dengan hikmat yang telah ditaqdirkan Allah iaitu 
mewujudkan kelainan sistem dan perbezaan cara 
hidup, dan Allah adalah Pencipta seluruh makhluk 
dan Penguasa mereka yang pertama dan yang akhir 
dan kepada-Nya kembali seluruh mereka. 

Perbuatan bertolak ansur dalam mana-mana 
peraturan selain dari syari'at Allah untuk tujuan yang 
seperti ini - berdasarkan nas yang benar ini, yang 
mana kebenarannya dapat di lihat di dalam realiti 
hidup manusia dari segenap aspek - adalah satu 
percubaan yang karut, tidak mempunyai alasan yang 
wajar dari realiti dan tidak mempunyai apa-apa 
sokongan dari iradat Allah di samping tidak dapat 
diterima oleh hati seorang Muslim yang hanya 
berusaha untuk melaksanakan kehendak Allah. 
Bagaimana boleh ada setengah-setengah orang yang 
menamakan diri mereka sebagai "Orang-orang Islam" 
tetapi sanggup berkata: Syari'at Islam tidak harus 
dijalankan supaya kita tidak kerugian "Para 
pelancong"? Ya, beginilah tegas mereka. 


Ayat (yang berikut) kembali menguatkan hakikat ini 
dan menambahkan kejelasannya. Nas yang pertama: 



Oleh itu hendaklah engkau hukum di antara mereka 
dengan peraturan-peraturan yang telah diturunkan Allah 
dan janganlah engkau mengikut hawa nafsu mereka yang 
menyeleweng dari peraturan-peraturan yang benar yang 
telah datang kepada kamu"(48) 


mungkin bertujuan melarang meninggalkan seluruh 
syari at Allah kerana mengikut kehendak hawa nafsu 
mereka dan sekarang (dalam ayat yang berikut) Allah 
mengingatkan Rasulullah s.a.w. dari tipudaya godaan 
mereka yang hendak memalingkannya dari setengah- 
setengah peraturan yang telah diturunkan Allah: 



"Dan hendaklah engkau (Muhammad) adili antara mereka 
dengan peraturan-peraturan yang telah diturunkan Allah 
dan janganlah engkau mengikut kehendak nafsu mereka 
dan hendaklah engkau berwaspada terhadap mereka yang 
hendak menyeleweng-kan engkau dari peraturan yang telah 
diturunkan Allah kepada engkau. "(49) 


Peringatan dan amaran (di dalam ayat ini) di sini 
adalah lebih keras dan lebih halus, la menggambarkan 
kedudukan yang sebenar persoalan ini dan itulah 
tipudaya godaan yang wajib diambil peringatan dan 
perhatian. Kedudukan persoalan ini tidak lebih dari 
(satu pilihan) sama ada menghukum dengan 
peraturan-peraturan yang diturunkan Allah 
sepenuhnya atau mengikut hawa nafsu dan godaan 
tipudaya yang telah diperingati Allah itu. 


Kemudian rangkaian ayat (yang berikut) terus 
mengikuti perkembangan bisikan-bisikan (yang mahu 
menjauhi syari'at Allah) laiu ia memperkecil-keciikan 
perkara mereka kepada Rasulullah s.a.w. jika mereka 
tidak suka berpegang sepenuhnya dengan syari'at 
Allah sama ada di dalam persoalan yang kecil atau 
besar dan akhirnya mereka berpaling (dari syari'at 
Allah) dan tidak memilih Islam sebagai agama atau 
mereka tidak mahu berhakimkan kepada syari'at Allah 
di masa itu ketika (persoalan menghukum Ahlil-Kitab 
dengan hukum Allah masih dalam peringkat diberi 
pilihan sebelum menjadi perkara yang wajib di dalam 
negara Islam): 

"Kemudian jika mereka berpaling, maka ketahuilah bahawa 
Aliah sebenarnya hendak menimpakan malapetaka ke atas 
mereka kerana beberapa dosa mereka. "(49) 

Yakni jika mereka berpaling atau menolak, maka 
tidak ada apa-apa kesalahan di atas engkau dan 
janganlah penolakan mereka mendorong engkau 
menyeleweng dari berpegang sepenuhnya dengan 
hukum dan syari'at Allah dan janganlah pula 
penolakan itu menyebabkan engkau lemah dan 
berubah dari pendirian engkau, kerana sebab yang 
sebenar penolakan mereka ialah kerana Allah hendak 
mengenakan balasan ke atas mereka disebabkan 
beberapa dosa mereka. Tegasnya merekalah yang 
akan menerima malapetaka dari tindakan mereka 
bukannya engkau dan bukan pula syari'at Allah dan 
agama-Nya. Dan juga bukannya barisan Muslimin 
yang berpegang teguh dengan agama mereka. Di 
samping itu tindak-tanduk seperti ini memang dari 
tabi'at manusia; 



"Dan sesungguhnya kebanyakan manusia itu adalah 
fasiq."(49) 

Ini memang tabi'at mereka dan engkau tidak dapat 
berbuat apa-apa dalam perkara ini dan syari'at Allah 
juga tidak bersalah apa-apa, dan tidak ada jalan lagi 
untuk membawa mereka ke jalan yang lurus. 

Dengan penjelasan ini Al-Qur'an menutup segala 
lubang dan segala pintu yang dimasuki syaitan untuk 
menggoda hati- orang yang beriman dan menyekat 
jalan kepada setiap hujjah dan setiap alasan yang 
mahu meninggalkan mana-mana hukum dari syarPat 
Allah kerana sesuatu tujuan di dalam mana-mana 
keadaan dan suasana. 


Kemudian Allah meletakkan mereka di 
persimpangan jalan sama ada mereka memilih 
undang-undang Allah atau undang-undang jahiliyah. 
Di sana tidak ada jalan tengah dan tidak ada pula 
jalan gantian, sama ada mereka memilih undang- 
undang Allah yang ditegakkan di bumi . dan 
dilaksanakan dalam kehidupan manusia dan sistem 
hidup Ilahi yang memimpin kehidupan manusia atau 
memilih undang-undang jahiliyah, undang-undang 
hawa nafsu dan sistem hidup perhambaan. Mana satu 
yang mereka mahu? 



"Apakah mereka mahukan hukum jahiliyah? Siapakah yang f 
lebih baik dari Allah dari segi mengatur peraturan, bagi 
orang-orang yang yakin? "(50) 


Makna jahiliyah telah pun digariskan dengan jelas 
oleh nas ini. Oleh itu undang-undang jahiliyah - 
sebagaimana disifatkan Allah dan digariskan oleh 
Qur'an-Nya ialah undang-undang dari manusia untuk 


manusia, kerana undang-undang jahiliyah ialah 
undang-undang 'Ubudiyah manusia untuk manusia, 
undang-undang yang mengeluarkan manusia dari 
‘Ubudiyah kepada Allah dan menolak Uluhiyah Allah 
dan sebagai gantinya ialah memberi pengiktirafan 
kepada Uluhiyah setengah-setengah manusia dan 
pengiktirafan 'Ubudiyah kepada manusia selain dari 
Allah. 

Jahiliyah - berdasarkan nas ini - bukanlah suatu 
jangka zaman yang tertentu, malah jahiliyah ialah 
suatu keadaan yang tertentu dan keadaan ini boleh 
didapati di masa dulu, di masa kini dan di masa 
depan. Semuanya mempunyai sifat jahiliyah yang 
bertentangan dengan Islam. 

Manusia - di mana-mana zaman dan di mana-mana 
tempat - sama ada mereka menghukum dengan 
syari'at Allah - tanpa menolak sesuatu bahagian pun 
darinya - dan menerimanya dengan penerimaan yang 
bulat, maka mereka adalah orang-orang yang benar 
berada di dalam agama Allah atau mereka 
menghukum dengan undang-undang ciptaan 
manusia dalam apa bentuk sekalipun dan mereka 
menerimanya, maka mereka adalah orang-orang yang 
berada dalam budaya jahiliyah, mereka berada dalam 
agama orang-orang yang menghukum dengan 
undang-undang jahiliyah dan mereka sama sekali 
tidak berada di dalam agama Allah. Orang-orang 
yang tidak mahukan undang-undang Allah bererti 
mereka mahukan undang-undang jahiliyah dan 
orang-orang yang menolak syari'at Allah bererti 
menerima undang-undang jahiliyah dan hidup dalam 
budaya jahiliyah. 

Inilah persimpangan jalan dan di sinilah Allah 
meletakkan manusia supaya mereka membuat pilihan 
sendiri. 

Kemudian (dalam ayat yang berikut) Allah 
mengemukakan pertanyaan yang bertujuan 
mengecam kerana mereka mahukan undang-undang 
jahiliyah dan sekaligus itu juga merupakan pertanyaan 
yang bertujuan menjelaskan keutamaan undang- 
undang Allah: 

Y \ ** J' ^ 9 y' rr \ 

© \ (j* 01 ? 

"Siapakah yang lebih baik dari Allah dari segi mengatur 
peraturan bagi orang-orang yang yakin? "(50) 

Ya, siapakah yang lebih baik dari Allah? 

Siapakah yang berani mendakwa bahawa dia 
berhak mengatur undang-undang dan peraturan 
kepada manusia dan menghukum mereka dengannya 
sebagai undang-undang yang lebih baik dari undang- 
undang yang diaturkan Allah dan melaksanakannya 
ke atas mereka? 

Apakah alasan yang dapat dikemukakannya 
terhadap dakwaan yang amat besar ini? Apakah dia 
dapat mengatakan bahawa dia lebih mengetahui 
tentang manusia dari Allah Ta'ala sendiri yang telah 

menciptakan manusia? Apakah dia, dapat 
mengatakan bahawa dia lebih kasihan beias kepada 
manusia dari Allah Tuhan yang memelihara manusia? 
Apakah dia dapat mengatakan bahawa dia lebih 
mengetahui tentang kepentingan-kepentingan 
manusia dari Allah Tuhan manusia? Apakah dia boleh 
mengatakan bahawa Allah S.W.T. - ketika menyusun 
syari’at-Nya yang terakhir, ketika mengutuskan rasul- 
Nya yang terakhir, ketika melantikkan rasuI-Nya 
(Muhammad) selaku penamat para anbiya' dan ketika 
menjadikan risalah beliau selaku penamat 
risalah-risalah dan ketika menjadikan syari'at-Nya 
selaku syari'at untuk seluruh abad - tidak mengetahui 
keadaan-keadaan yang akan timbul, tidak 
mengetahui keperluan-keperluan baru yang akan 
muncul dan tidak mengetahui hubungan-hubungan 
baru yang akan berlaku. Oleh sebab itu Allah tidak 
membuat peruntukan-peruntukan di dalam 
undang-undang dan peraturan-Nya kerana perkara- 
perkara itu terlindung dari pengetahuan-Nya sehingga 
perkara itu terdedah kepada manusia di akhir zaman? 

Apakah yang dapat dikatakan oleh mereka yang 
memisahkan syari'at Allah dari mengendalikan 
kehidupan manusia dan menukarkannya dengan 
undang-undang jahiliyah, iaitu mereka menjadikan 
kehendak-kehendak nafsu mereka sebagai undang- 
undang atau menjadikan kehendak-kehendak nafsu 
rakyat jelata atau kehendak-kehendak nafsu sesuatu 
generasi manusia mengatasi hukum dan syari'at 
Allah? 

Apakah yang dapat dikatakan oleh mereka 
terutama jika mereka mengaku diri mereka dari 
golongan orang-orang Islam? Apakah kerana sebab 
suasana dan keadaan? Apakah kerana sebab-sebab 
hubungan-hubungan? Apakah kerana orang ramai 
tidak sukakannya? Apakah kerana takut kepada 
musuh-musuh? Bukankah semuanya telah sedia ada 
dalam ilmu Allah ketika Dia memerintah kaum 
Muslimin supaya menegakkan syari'at-Nya di 
kalangan mereka, supaya berjalan mengikut sistem 
hidup yang digariskannya dan supaya mereka jangan 
diselewengkan dari setengah-setengah peraturan 
yang telah diturunkan Allah? 

Apakah kerana kelemahan syari'at Allah dari 
merangkumi segala keperluan yang baru timbui? 
Apakah kerana kedudukan-kedudukan yang baru 
berkembang? Apakah kerana keadaan-keadaan yang 
memaksa? Bukankah semuanya ini telah sedia ada di 
dalam ilmu Allah ketika dia mengeluarkan perintah 
dan amaran yang keras ini? 

Orang-orang yang bukan Islam boleh berkata apa 
yang mereka suka, tetapi bagi orang Islam atau 
orang-orang yang mengaku Islam apakah yang 
mendorong mereka berkata begitu kemudian 
mengaku bahawa mereka masih kekal berpegang 
dengan agama Islam atau mengaku bahawa suatu 
dari ciri Islam masih ada pada mereka? 


Sebenarnya inilah persimpangan jalan yang pasti 
ditentukan pilihan dan di sini tidak ada gunanya 
bertengkar dan berdebat 

Sama ada memilih Islam atau jahiliyah, sama ada 
memilih keimanan atau kekufuran, sama ada memilih 
hukum Allah atau undang-undang jahiliyah 

Orang-orang yang tidak menghukum dengan 
peraturan-peraturan yang telah diturunkan Allah, 
maka mereka adalah orang-orang yang kafir, orang- 
orang yang zalim dan orang-orang yang fasiq. Dan 
orang-orang yang dihukum yang tidak menerima 
hukum Allah, maka mereka bukanlah orang-orang 
yang beriman. 


Persoalan (wajib menghukum dengan syari'at Allah) 
ini pastilah jelas dan tegas di dalam hati seseorang 
Muslim dan pastilah ia bersikap tidak ragu-ragu 
menjalankannya di dalam realiti hidup manusia di 
zamannya dan menerima kehendak hakikat ini dan 
natijah pelaksanaannya di atas lawan dan kawan. 


Selama hati seseorang Muslim belum mempunyai 
pendirian yang tegas di dalam persoalan ini, maka dia 
tidak akan mempunyai neraca pertimbangan yang 
betul, dia. tidak akan mempunyai jalan hidup yang 
jelas, dia tidak akan dapat membezakan di dalam 
hatinya di antara kebenaran dan kebatilan dan dia 
tidak akan dapat melangkah setapak pun di jalan 
yang betul. Dan andainya persoalan ini mungkin 
masih kabur atau tidak jelas di dalam hati orang 
ramai, tetapi ia tidak seharusnya kabur dan tidak jelas 
di dalam hati mereka yang ingin menjadi orang-orang 
Islam yang sebenar dan mahu merealisasikan sifat 
keislaman yang besar ini pada diri mereka. 

(Kumpulan ayat-ayat 51-66) 

"Wahai orang-orang yang beriman! Janganlah kamu 
mengambil orang-orang Yahudi dan orang-orang Nasara 
selaku sahabat-sahabat setia, kerana mereka adalah sahabat- 
sahabat setia terhadap satu sama lain. Dan barang siapa dari 
kalangan kamu yang bersahabat setia ; maka dia adalah dari 
golongan mereka. Sesungguhnya Allah tidak memberi 
hidayat kepada orang-orang yang zalim (51). Kerana itu 
engkau lihat (orang-orang Munaflq) yang berpenyakit di 
dalam hati mereka bertindak dengan tergesa-gesa 
(mengadakan hubungan setiakawan) dengan mereka 
(Yahudi dan Nasara) seraya berkata: "Kami takut di timpa 
mala bencana" semoga Allah mendatangkan kemenangan 
(kepada rasul-Nya) atau sesuatu keputusan dari sisi-Nya yang 
menyebabkan mereka menyesal terhadap segala apa yang 
telah dirahsiakan di dalam hati mereka (52). Dan ■ orang- 
orang yang beriman akan berkata: "Ini kah orang-orang 
yang telah bersumpah dengan nama Aliah dengan sumpah 
mereka yang sungguh-sungguh bahawa mereka adalah 
bersama kamu? Sia-sialah segala amalan mereka , maka 
kerana itu mereka menjadi orang-orang yang rugi (53). 
Wahai orang-orang yang' beriman i Barang siapa di antara 
kamu yang murtad, dari agamanya , maka Allah akan 
mendatangkan sekumpulan manusia yang dicintainya dan 
mereka juga menyintai-Nya, mereka lemah lembut terhadap 
orang-orang yang beriman dan gagah perkasa terhadap 
orang-orang kafir ; mereka berjihad kerana Sabilullah. Dan 
mereka tidak gentar kepada celaan mana-mana pencela, 
itulah limpah kurnia Allah yang dikurniakan kepada siapa 
yang dikehendaki-Nya dan Allah Maha Luas (pemberian-Nya) 
dan Maha Mengetahui (54). Sesungguhnya penolong setia 
kamu hanyalah Allah dan rasul-Nya, juga orang-orang yang 

beriman yang mendirikan soiat dan mengeluarkan zakat 
dan mereka sentiasa tunduk (kepada Aiiah) (55). Dan barang 
siapa yang menjadikan Aiiah , rasui-Nya dan orang-orang 
yang beriman sebagai penolong setianya , maka 

sesungguhnya Hizbuilah itulah yang pasti mendapat 
kemenangan (56). Wahai orang-orang yang beriman ! 
Janganfah kamu mengambi! orang-orang yang menjadikan 
agama kamu sebagai bahan sendaan dan permainan - laitu 
dari mereka yang telah dikurniakan kitab suci sebelum kamu 
juga orang-orang yang kafir -selaku sahabat-sahabat setia 
kamu. Dan hendaklah kamu bertaqwa kepada Aiiah jika 
kamu benar beriman (57). Dan apabila kamu menyeru (azan) 
untuk mengerjakan soiat nescaya mereka jadikannya bahan 
sendaan dan permainan. Tindakan yang sedemikian itu ialah 
kerana mereka adalah satu kaum yang tidak berfikir (58). 
Katakanlah (Muhammad): " Sebenarnya kamu tidak bencikan 
kami melainkan semata-mata kerana kami telah beriman 
kepada Allah dan kepada kitab suci yang telah diturunkan 
kepada kami serta beriman kepada kitab suci yang teiah 
diturunkan sebelumnya dan sesungguhnya kebanyakan 
kamu adalah fasiq (59) Katakanlah (Muhammad): " Apakah 
kamu suka aku beritakan kepada kamu (cerita) balasan yang 
lebih buruk di sisi Aiiah (dari kebencian kamu itu)? laitu 
(cerita) mereka (orang-orang Yahudi) yang telah di laknat 
dan dimurkakan Allah dan di antara mereka teiah dijadikan 
kera dan babi dan penyembah-penyembah Taghut. 
Merekalah orang-orang yang lebih buruk kedudukannya dan 
lebih tersesat dari jalan yang betul (60). Dan apabila mereka 
(orang-orang Munafiqin) datang kepadamu , mereka berkata: 
" Kami telah beriman " sedangkan yang sebenarnya mereka 
masuk dengan kekafiran dan keluar dengan kekafiran dan 
Allah lebih mengetahui segala apa yang disembunyikan 
mereka (61). Dan engkau dapat melihat kebanyakan dari 
mereka (kaum Yahudi) berlumba-lumba melakukan dosa dan 
pencerobohan dan memakan harta haram. Sesungguhnya 
amatlah keji perbuatan-perbuatan yang telah dilakukan 
mereka. (62). Mengapa ulama'-ulama' dan paderi-paderi 
tidak melarang mereka dari mengeluarkan 
perkataan-perkataan yang berdosa dan dari memakan harta 
haram. Sesungguhnya amatlah keji perbuatan-perbuatan 
yang telah dilakukan mereka (63). Dan orang-orang Yahudi 
telah berkata: * Tangan Aiiah terbelenggu " sebenarnya 
tangan merekalah yang terbelenggu dan mereka telah 
dilaknat kerana perkataan-perkataan yang telah diucapkan 
mereka bahkan dua tangan kemurahan Allah sentiasa 
terbuka , dia berbelanja mengikut sebagaimana yang 
dikehendaki-Nya dan sesungguhnya kebanyakan dari mereka 
bertambah menceroboh dan kafir dengan sebab penjelasan- 
penjelasan yang teiah diturunkan kepadamu dari Tuhanmu 
dan Kami campakkan permusuhan dan kebencian di antara 
mereka sehingga hari Qiamat. Setiap kali mereka 
menyalakan api peperangan setiap kali pula Aliah 
memadamkannya dan mereka sentiasa berusaha melakukan 
kerosakan di bumi, sedangkan Allah tidak sukakan manusia- 
manusia perosak (64). Dan jika kaum Ahlil-Kitab beriman 
dan bertaqwa nescaya Kami hapuskan kesalahan-kesalahan 
mereka dan nescaya Kami masukkan mereka ke dalam 
Syurga yang penuh kenTmatan (65). Dan jika mereka benar- 
benar menegakkan (hukum) Taurat dan Injil dan kitab suci 
yang telah diturunkan kepada mereka dari Tuhan mereka 
(Al-Oudan) nescaya mereka akan mendapat makanan 
(rezeki) dari atas mereka dan dari bawah kaki mereka. Di 
antara mereka ada golongan yang sederhana dan 
kebanyakan dari mereka melakukan perbuatan-perbuatan 
yang amat buruk. "(66) 


(Latar belakang dan pokok pembicaraan) 

Semua nas-nas pelajaran ini menguatkan pendapat 
kami yang telah kami kemukakan dalam kata 
pendahuluan surah ini, iaitu surah ini bukan 
semuanya diturunkan selepas Surah al-Fath yang telah 
diturunkan di Hudaibiyah pada tahun yang keenam 
Hijrah, malah sebahagian besar dari ayat-ayatnya 
adalah ditarjihkan diturunkan sebelum itu dan 
sebelum pengusiran Bani Qurayzah pada tahun yang 
keempat, iaitu tahun Peperangan Ahzab sekurang- 
kurangnya jika tidak pun lebih awal dari tarikh ini lagi, 
iaitu sebelum pengusiran Bani Nadhir selepas 
Peperangan Uhud dan pengusiran Bani Qainuqa' 
selepas Peperangan Badar. 

Nas-nas ini menunjukkan kepada beberapa 
peristiwa dan beberapa keadaan yang berlaku dalam 
kalangan kelompok Muslimin di Madinah, juga 
menunjukkan kepada beberapa keadaan hubungan 
dan pendirian kaum Yahudi dan golongan Munafiqin 
yang tidak mungkin berlaku selepas dipatahkan 
kekuatan dan kekuasaan kaum Yahudi, yang mana 
pematahannya yang akhir adalah berlaku dalam 
peristiwa pertempuran Bani Qurayzah. 

Nas-nas yang melarang mengambil orang-orang 
Yahudi dan Nasara selaku sahabat-sahabat setia, nas 
yang memberi peringatan dan amaran tegas bahawa 
sesiapa yang menjadikan mereka sebagai sahabat- 
sahabat setia, maka dia termasuk di dalam golongan 
mereka, nas yang menyebut bahawa orang-orang 
(Munafiqin) yang berpenyakit di dalam hati telah 
mengadakan hubungan setiakawan dengan kaum 
Yahudi dengan alasan kerana takut di timpa mala 
bencana, nas yang melarang orang-orang Islam dari 
mengadakan hubungan setiakawan dengan orang- 
orang Yahudi yang mempersenda-senda dan 
mempermain-mainkan soiat orang-orang Islam 
apabila mereka bangkit mengerjakannya. Semua 
peristiwa-peristiwa ini tidak mungkin berlaku kecuali 
orang-orang Yahudi di Madinah itu masih mempunyai 
kekuatan, pengaruh dan kedudukan yang teguh. 
Hanya dengan adanya kekuatan pengaruh dan 
kedudukan yang teguh ini yang memungkinkan 
berlakunya keadaan-keadaan hubungan dan kejadian- 
kejadian yang seperti itu, yang memerlukan kepada 
amaran yang keras dan ancaman yang berulang-ulang 
dan memerlukan kepada kenyataan-kenyataan yang 
mendedah-kan hakikat kaum Yahudi, 
membongkarkan tembelang mereka, memberi 
ugutan, mendedahkan tipudaya dan taktik-taktik 
jahat mereka dengan menggunakan uslub-uslub yang 
beraneka ragam seperti ini. 

Setengah-setengah riwayat telah menyebut sebab- 
sebab turunnya ayat-ayat dalam pelajaran ini, iaitu 
setengahnya merujukkan sebab nuzul itu kepada 
peristiwa Bani Qainuqa' yang berlaku selepas 
Peperangan Badar dan kepada pendirian Abdullah bin 
Ubai bin Salul dan perkataannya yang membayangkan 
kesetiaannya kepada kaum Yahudi dan kesetiaan 
kaum Yahudi kepadanya iaitu "Saya adalah seorang 

yang bimbang di timpa mala bencana kerana itu saya 
tidak mahu melepaskan diri dari perlindungan sekutu- 
sekutu setia saya." 

Namun tanpa riwayat-riwayat ini pun, kajian secara 
objektif terhadap tabi'at nas-nas ini dan suasananya 
dan merujukkan kepada kejadian-kejadian sirah 
Rasulullah s.a.w. dan tahap-tahap perkembangannya 
di Madinah adalah cukup untuk menguatkan 
pendapat kami yang telah kami kemukakan dalam 
kata pendahuluan surah ini mengenai masa turunnya 
surah ini. 


****** 

Nas-nas pelajaran ini menunjukkan cara sistem 
tarbiyah Al-Qur'an dalam mendidik kelompok 
Muslimin dan menyediakan mereka untuk memegang 
peranan yang telah ditetapkan Allah kepada mereka. 
Di samping menunjukkan asas-asas dan dasar-dasar 
yang tetap yang mahu ditanam dalam jiwa orang 
Islam dan kelompok Muslimin pada setiap masa, iaitu 
asas-asas dan dasar-dasar tetap yang bukan khusus 
kepada mana-mana generasi umat Muslimin sahaja, 
malah ia adalah asas-asas dan dasar-dasar yang 
menjadi landasan didikan dan pembentukan individu 
Muslim dan kelompok Muslimin dalam semua 
generasi. 

Al-Qur'an mendidik individu Muslim di atas asas 
keikhlasan dan kebulatan kesetiaannya kepada Allah, 
kepada Rasul-Nya, kepada agamanya dan kepada 
kelompok Muslimin, juga di atas asas kepastian 
melakukan pemisahan atau pemutusan hubungan 
yang total di antara barisannya dengan segala barisan 
yang lain yang tidak mengangkat panji-panji Aliah, 
tidak mengikut kepimpinan Rasulullah dan tidak 
bergabung di dalam kelompok yang mewakili 
Hizbullah. Sistem tarbiyah Al-Qur'an membuat 
individu Muslim merasa bahawa dia adalah pilihan 
Allah untuk menjadi tabir qudrat-Nya dan alat bagi 
melaksanakan taqdir-taqdir-Nya di dalam kehidupan 
manusia dan di dalam peristiwa-peristiwa sejarah, 
juga merasa bahawa pemilihan ini dengan segala 
taklif-taklifnya adalah suatu limpah kurnia Allah yang 
diberikan kepada siapa yang dikehendaki-Nya dan 
perbuatan bersetiakawan dengan kelompok yang lain 
dari kelompok Muslimin adalah bererti keluar dari 
agama Allah, enggan menerima pilihan Ilahi yang 
agung ini dan mengelak diri dari pengurniaan Ilahi 
yang amat indah ini. 

Bimbingan dan arahan ini amat jelas di dalam 
berbagai-bagai ayat di dalam pelajaran ini. 

'Wahai orang-orang yang beriman! Janganlah kamu 
mengambil orang-orang Yahudi dan Nasara selaku sahabat- 
sahabat setia kerana mereka adalah bersahabat setia 
terhadap satu sama lain dan barang siapa dari kalangan 
kamu yang bersahabat setia dengan mereka, maka dia 
adalah dari golongan mereka. Sesungguhnya Allah tidak 
memberi hidayat kepada orang-orang yang zalim. "(51) 

"Wahai orang-orang yang beriman I Barang siapa di antara 
kamu yang murtad dari agamanya, maka Allah akan 
mendatangkan sekumpulan manusia yang dicintainya dan 
mereka juga menyintai-Nya, mereka lemah lembut terhadap 
orang-orang yang beriman dan gagah perkasa terhadap 
orang-orang kafir, mereka berjihad kerana Sabilullah. Dan 
mereka tidak gentar kepada celaan mana-mana pencela. 
Itulah limpah kurnia Allah yang dikurniakan kepada siapa 
yang dikehendaki-Nya dan Allah Maha Luas (pemberiannya) 
dan Maha Mengetahui."(54) 



"Sesungguhnya penolong setia kamu hanyalah Allah dan 
Rasul-Nya, juga orang-orang yang beriman yang mendirikan 
solat dan mengeluarkan zakat, dan mereka sentiasa tunduk 
(kepada Allah)"(55) 



"Dan barang siapa yang menjadikan Allah, Rasul-Nya dan 
orang-orang yang beriman sebagai penolong setianya, maka 
sesungguhnya Hizbullah itulah yang pasti mendapat 
kemenangan. "(56) 


Kemudian Al-Qur'an mengasuh kesedaran orang 
Islam dengan mendedahkan hakikat musuh- 
musuhnya, hakikat perjuangan di antaranya dengan 
musuh-musuhnya. Itulah perjuangan 'aqidah, kerana 
'aqidah menjadi pokok persoalan di antara seorang 
Muslim dengan seluruh musuh-musuhnya. Mereka 
memeranginya kerana 'aqidah dan agamanya 
sebelum segala sesuatu yang lain. Mereka 
memusuhinya dengan permusuhan yang tidak pernah 
reda kerana mereka adalah orang-orang yang 
menyeleweng dari agama Allah, oleh kerana itu 
mereka bencikan setiap mereka yang berdiri teguh 
dan jujur di atas agama Allah: 

Katakanlah (Muhammad): "Sebenarnya kamu tidak bencikan 
kami melainkan semata-mata kerana kami telah beriman 
kepada Aliah dan kepada kitab suci yang telah diturunkan 
kepada kami serta beriman kepada kitab suci yang 
diturunkan sebelumnya dan sesungguhnya kebanyakan 
kamu adalah fasiq. "(59) 


Inilah 'uqdah atau kompleks mereka dan inilah 
motif-motif permusuhan mereka yang tulen. 

Nilai sistem ini dan nilai bimbingan-bimbingan asasi 
dalam sistem ini amat besar. Oleh itu keikhlasan dan 
kesetiaan kepada Allah, kepada Rasul-Nya, kepada 
agamanya dan kepada kelompok Muslimin yang 
berdiri teguh di atas lunas ini dan mengenal tabi'at 
perjuangan dan tabi'at musuh dalam perjuangan ini 
adalah dua perkara yang sama pentingnya dalam 
rangka memenuhi syarat-syarat keimanan dan dalam 
rangka tarbiyah membentuk keperibadian seseorang 
Muslim atau dalam menyusun harakat kelompok 
Muslimin. Orang-orang yang membawa panji-panji 
'aqidah ini adalah dianggap sama sekali tidak beriman 
kepada 'aqidah ini dan mereka tidak dapat 
membentuk sesuatu apa pun dalam diri mereka dan 
seterusnya mereka tidak dapat merealisasikan sesuatu 
apa pun di dalam realiti hidup di bumi ini selama tidak 
berlaku di dalam hati mereka pemisahan atau 
pemutusan hubungan yang total di antara mereka 
dengan seluruh khemah yang lain yang tidak 
mengangkat panji-panji mereka dan selama kesetiaan 
dan kepatuhan mereka tidak membulat kepada Allah, 
kepada Rasul-Nya dan kepada kepimpinan mereka 
yang beriman kepadanya dan selama mereka belum 
lagi mengenal tabi'at musuh-musuh mereka dan 
motif-motifnya, juga mengenal tabi'at perjuangan 
yang diceburi mereka dengan musuh-musuh mereka 
dan selama mereka tidak yakin bahawa musuh-musuh 
mereka telah bersatu padu dan berganding bahu 
untuk menghancurkan mereka dan bahawa musuh- 
musuh mereka adalah saling membantu satu sama 
lain dalam rangka usaha menerangi kelompok 
Muslimin dan 'aqidah islamiyah. 

Nas-nas di dalam pelajaran ini tidak berhenti 
sekadar mendedahkan motif-motif perjuangan di 
dalam hati musuh-musuh kelompok Muslimin, malah 
mendedahkan juga tabi'at musuh-musuh itu sendiri 
dan sejauh mana kefasiqkan dan penyelewengan 
mereka agar seseorang Muslim mengetahui dengan 
jelas hakikat orang-orang yang diperanginya dan agar 
hatinya tenang terhadap perjuangan yang diceburinya 
dan yakin terhadap kepastian perjuangan itu yang 
tidak dapat dielak olehnya: 



"Wahai orang-orang yang beriman I Janganlah kamu 
mengambil orang-orang Yahudi dan Nasara selaku sahabat- 
sahabat setia kerana mereka adalah bersahabat setia 
terhadap satu sama lain. "(51) 

"Wahai orang-orang yang beriman I Janganlah kamu 
mengambil orang-orang yang menjadikan agama kamu 
sebagai bahan sendaan dan permainan - iaitu dari mereka 
yang telah dikurniakan kitab suci sebelum kamu juga orang- 
orang yang kafir - selaku sahabat-sahabat setia kamu. Dan 
hendaklah kamu bertaqwa kepada Allah jika kamu benar 
beriman." (57) 

"Dan apabila kamu menyeru (azan) untuk mengerjakan 
solat nescaya mereka jadikannya bahan sendaan dan 
permainan. Tindakan yang sedemikian itu ialah kerana 
mereka adalah satu kaum yang tidak berfikir. "(58) 



"Dan apabila mereka (orang-orang Munafiqin) datang 
kepadamu , mereka berkata: 'Kami telah beriman' sedangkan 
yang sebenarnya mereka masuk dengan kekafiran dan 
keluar dengan kekafiran dan Allah lebih mengetahui segala 
apa yang disembunyikan mereka. "(61) 



Yahudi) berlumba-iumba melakukan dosa dan 
pencerobohan dan memakan harta haram. Sesungguhnya 
amatlah keji perbuatan-perbuatan yang telah dilakukan 
mereka."(62) 

J 7 " Dan orang-orang Yahudi telah berkata: Tangan Allah 

I terbelenggu' sebenarnya tangan merekalah yang 

terbelenggu dan mereka telah di laknat kerana perkataan- 
perkataan yang telah diucapkan mereka bahkan dua tangan 
kemurahan Allah sentiasa terbuka , dia berbelanja mengikut 
sebagaimana yang dikehendaki-Nya dan sesungguhnya 
kebanyakan dari mereka bertambah menceroboh dan kafir 
dengan sebab penjelasan-penjelasan yang telah diturunkan 
kepadamu dari Tuhanmu."(64) 

Berdasarkan sifat-sifat mereka ini dan pendirian 
mereka terhadap kelompok Muslimin dan sikap 
mereka yang bersatu-padu dan berganding bahu 
untuk menghancurkan kaum Muslimin dan 
perbuatan-perbuatan mereka yang mempersenda- 
senda dan mempermain-mainkan agama Islam, maka 
tidak ada pilihan lain bagi seseorang Muslim kecuali 
menolak dan menentang mereka dengan hati yang 
tenang dan yakin. 

Begitu juga nas-nas ini menentukan kesudahan 
perjuangan dan natijahnya dan menjelaskan nilai 
keimanan di dalam nasib kesudahan kelompok- 
kelompok manusia di dalam kehidupan dunia 
sebelum menerima balasan di dalam kehidupan 
Akhirat: 






" Dan barang siapa yang menjadikan Allah , Rasui-Nya dan 
orang-orang yang beriman sebagai penolong setianya , maka 
sesungguhnya Hizbullah itulah yang pasti mendapat 
kemenangan. "(56) 

"Dan jika kaum Ahlil-Kitab beriman dan bertaqwa nescaya 
Kami hapuskan kesalahan-kesaiahan mereka dan nescaya 
Kami masukkan mereka ke dalam Syurga yang penuh 
keni'matan. "(65) 




"Dan jika mereka benar-benar menegakkan (hukum) Taurat 
dan Injil dan kitab suci yang telah diturunkan kepada mereka 
dari Tuhan mereka (Al-QuKan) nescaya mereka akan 
mendapat makanan (rezeki) dari atas mereka dan dari 
bawah kaki mereka. "(66) 


Nas-nas ini juga menjelaskan sifat seseorang Muslim 
yang dipilih Allah memeluk . agama-Nya dan 
dikurniakan Allah kelebihan yang amat besar kerana 
ia dipilih untuk memikul peranan yang besar ini. 








"Wahai orang-orang yang beriman i Barang siapa di antara 
kamu yang murtad dari agamanya , maka Allah akan 
mendatangkan sekumpulan manusia yang dicintai-Nya dan 
mereka juga menyintai-Nya, mereka lemah-lembut terhadap 
orang-orang yang beriman dan gagah perkasa terhadap 
orang-orang kafir ; mereka berjihad kerana Sabilullah. Dan 
mereka tidak gentar kepada celaan mana-mana pencela. 
Itulah limpah kurnia Allah yang dikurniakan kepada siapa 
yang dikehendaki-Nya dan Allah Maha Luas (pembeda n-Nya) 
dan Maha Mengetahui "(54) 


Semua penjelasan ini merupakan langkah-langkah 
tarbiyah di dalam sistem pendidikan Al-Qur'an dan di 
dalam pembentukan syakhsiyah seseorang Muslim 
dan kelompok Muslimin di atas lunas yang kukuh. 


****** 




(Pentafsiran ayat-ayat 51-53) 
Hubungan Setiakawan Dengan Kaum Ahlil-Kitab 

"Wahai orang-orang yang beriman i Janganlah kamu 
mengambil orang-orang Yahudi dan Nasara selaku sahabat- 
sahabat setia kerana mereka adalah setia terhadap satu 
sama lain dan sesiapa dari kalangan kamu yang bersahabat 
setia dengan mereka , maka dia adalah dari golongan 
mereka. Sesungguhnya Allah tidak memberi hidayat kepada 
orang-orang yang zalim (51). Kerana itu engkau lihat (orang- 
orang Munafiq) yang berpenyakit di dalam hati mereka 
bertindak dengan tergesa-gesa (mengadakan hubungan 
setiakawan) dengan mereka (Yahudi dan Nasara) seraya 
berkata: ' Kami takut di timpa mala bencana semoga Aliah 
mendatangkan kemenangan (kepada Rasul-Nya) atau 

sesuatu keputusan dari sisi-Nya yang menyebabkan mereka 
menyesal terhadap segala apa yang telah dlrahsiakan di 
dalam hati mereka (52). Dan orang-orang yang beriman 
akan berkata: 'i Inikah orang-orang yang telah bersumpah 
dengan nama Allah dengan sumpah mereka yang sungguh- 
sungguh bahawa mereka adalah bersama kamu? Sia-sialah 
segala amalan mereka i, maka kerana itu mereka menjadi 
orang-orang yang rugi. "(53) 

Pertama-tama eloklah kita terangkan erti "Wilayah" 
atau "Kesetiaan" yang Allah melarang orang-orang 
yang beriman mengadakannya di dalam hubungan 
mereka dengan orang-orang Yahudi dan Nasara. 

Wilayah atau kesetiaan itu ialah hubungan saling 
bantu membantu dan berikat setia dengan mereka, ia 
tidak bermakna mengikut mereka dalam agama 
mereka, kerana tentulah jauh sekali kemungkinan 
wujudnya di kalangan kaum Muslimin orang-orang 
yang cenderung mengikut kaum Yahudi dan Nasara 
di dalam agama, malah yang dimaksudkan dengan 
kesetiaan yang dilarang itu ialah kesetiaan dalam erti 
kata berikat setia dan saling bantu membantu kerana 
ia merupakan masalah yang masih mengelirukan 
orang-orang Islam (di waktu itu) kerana itu mereka 
menyangka hubungan kesetiaan yang seperti itu 
masih boleh dilakukan berdasarkan kenyataan 
wujudnya hubungan kepentingan-kepentingan dan 
pertalian-pertalian yang rapat, juga hubungan 
setiakawan seperti itu di antara mereka dengan 
kelompok-kelompok Yahudi sebelum Islam dan di 
masa-masa permulaan tegaknya Islam di Madinah 
sehingga Allah melarang dan memerintah mereka 
membatalkan hubungan kesetiaan itu setelah jelas 
bahawa hubungan kesetiaan dalam bentuk berikat 
setia dan saling bantu membantu di antara orang- 
orang Islam dengan kaum Yahudi di Madinah tidak 
mungkin diwujudkan lagi. 


Pengertian ini memang diketahui umum dan 
digariskan dengan jelas di dalam pengungkapan- 
pengungkapan Al-Qur'an. la pernah disebut ketika Al- 
Qur'an memperkatakan tentang hubungan di antara 
orang-orang Islam yang tinggal di Madinah dengan 
orang-orang Islam (di Makkah) yang belum lagi 
berhijrah ke negara Islam (Madinah) untuk bergabung 
dengan mereka. Firman Allah S.W.T.: 


"Tidak ada apa-apa kewajipan di atas kamu memberi 
wilayah/kesetiaan kamu kepada mereka sehingga mereka 
berhijrah. " 


(Surah al-Anfal: 72) 


Sudah tentu bahawa kesetiaan/wilayah yang 
dimaksudkan di dalam ayat ini bukannya kesetiaan di 
dalam agama, kerana seseorang Muslim adalah 
penolong setia dalam agama kepada seseorang 
Muslim yang lain dalam segala situasi, malah yang 
dimaksudkan dengan kesetiaan di sini ialah kesetiaan 
dalam bentuk bantu membantu dan tolong 
menolong, kerana kesetiaan dalam bentuk ini tidak 
mungkin dilakukan di antara orang-orang Islam yang 


tinggal di negara Islam (Madinah) dengan orang- 
orang Islam yang belum lagi berpindah kepada 
mereka. Bentuk kesetiaan inilah yang dilarang oleh 
Allah supaya jangan sekali-kali kesetiaan seperti itu 
diadakan di antara orang-orang yang beriman dengan 
orang-orang Yahudi dan Nasara walaupun pernah 
diadakan di antara mereka di zaman awal Islam di 
Madinah. 

Dasar toleransi Islam terhadap Ahlil-Kitab 
merupakan satu perkara dan pengambilan mereka 
selaku sahabat-sahabat setia itu merupakan satu 
perkara yang lain pula, tetapi kedua-duanya telah 
mengelirukan setengah-setengah orang Islam yang 
belum lagi mempunyai pandangan yang sempurna 
terhadap' hakikat agama ini dan fungsinya selaku satu 
harakat yang bersistem dan berlandaskan realiti yang 
bertujuan untuk mewujudkan satu realiti di bumi ini 
mengikut kefahaman Islamiyah yang berlainan 
tabi'atnya dari segala kefahaman dan pemikiran yang 
lain yang diketahui umat manusia. Oleh sebab itu 
kefahaman' Islamiyah tetap bertembung dan 
bercanggah .dengan kefahaman-kefahaman dan 
peraturan-peraturan yang lain dan kerana itu ia 
bertembung dengan kehendak-kehendak hawa nafsu 
manusia dan penyelewengan mereka dari sistem 
hidup yang diciptakan Allah, la terpaksa memasuki 
satu perjuangan yang tidak dapat "dielakkan, iaitu satu 
perjuangan yang pasti untuk mewujudkan realiti yang 
baru yang dikehendaki olehnya. Ia bergerak ke arah 
realiti itu dengan harakat yang positif, aktif dan 
kreatif. 

Mereka yang terkeliru dengan hakikat itu masih 
belum lagi mempunyai tanggapan yang bersih 
terhadap hakikat 'aqidah Islamiyah, juga masih belum 
lagi mempunyai kesedaran yang bijak terhadap tabi'at 
perjuangan Islam dan tabi'at pendirian kaum Ahlil- 
Kitab dalam perjuangan ini. Mereka lalai dari arahan- 
arahan dan bimbingan-bimbingan Al-Qur'an yang 
amat jelas dan tegas sehingga mereka terkeliru di 
antara da'wah Islam kepada sikap bertoleransi dalam 
melayani kaum Ahlil-Kitab dan membuat kebaikan 
kepada mereka di dalam masyarakat Islam, di mana 
mereka dapat hidup dengan hak-hak mereka yang 
terjamin dengan dasar kesetiaan yang tidak boleh 
diberi melainkan kepada Allah, Rasul-Nya dan 
kelompok Muslimin. Mereka lupa apa yang telah 
dijelaskan oleh AI-Qur'anul-Karim bahawa kaum Ahlil- 
Kitab adalah saling bantu membantu terhadap satu 
sama lain di dalam memerangi kelompok Muslimin. 
Inilah sikap mereka yang tetap. Mereka marah kepada 
orang Islam kerana agamanya dan mereka tidak akan 
berpuashati dengan orang Islam kecuali ia 
meninggalkan agamanya dan mengikut agama 
mereka. Mereka berazam untuk terus memerangi 
Islam dan kelompok Muslimin dan dendam kesumat 
mereka telah pun terluah dari mulut mereka tetapi 
dendam kesumat yang tersimpan di dalam hati 
mereka adalah lebih besar lagi dan sebagainya dari 
penjelasan-penjelasan yang tegas. 

Memang benar seseorang Muslim dituntut bersikap 
toleran terhadap kaum Ahlil-Kitab, tetapi ia ditegah 
dari memberi kesetiaan kepada mereka dalam bentuk 
saling membantu dan berikat setia dengan mereka. 
Jalan yang dilalui oleh seseorang Muslim untuk 
meneguhkan kedudukan agamanya dan 
merealisasikan sistemnya yang unik itu tidak mungkin 
bertemu dengan jalan kaum Ahlil-Kitab, Walau 
bagaimana sekalipun ia menunjukkan sikap toleran 
dan hubungan mesra terhadap mereka ; namun 
mereka tidak akan berpuas hati andainya ia tinggal 
kekal di atas agamanya dan tidak akan meredhai 
perjuangannya untuk merealisasikan sistem 
agamanya, malah mereka tidak akan berhenti 
membantu satu sama lain untuk memerangi dan 
melakukan tipudaya terhadapnya. 

Adalah terlalu lurus dan terlalu lalai apabila kita 
menyangka bahawa kita dan mereka mempunyai 
jalan yang sama untuk dilalui bagi menegakkan 
kedudukan agama di hadapan orang-orang kafir dan 
atheis, kerana mereka tetap akan bersama-sama 
dengan orang-orang kafir dan atheis dalam 
perjuangan menentang orang-orang Islam! 


Hakikat-hakikat nyata yang sering dilupai oleh 
setengah-setengah orang dari kalangan kita di zaman 
ini dan di setiap zaman apabiia mereka memahami 
bahawa kita boleh berpimpin tangan dengan kaum 
Ahlil-Kitab untuk menentang materialisme dan 
Atheisme dengan sifat kita dan mereka adalah dari 
penganut-penganut agama belaka, sedangkan 
mereka lupakan seluruh pengajaran Al-Qur'an dan 
lupakan seluruh pengajaran sejarah. Kaum Ahlil-Kitab 
inilah yang pernah berkata kepada orang-orang kafir 
dari golongan Musyrikin (Makkah): 





" Mereka (orang-orang kafir itu) adaiah iebih betul jalannya 
dari (jalan) orang-orang yang beriman" 


(Surah an-Nisa': 51) 


merekalah yang menghasut dan bergabung dengan 
kaum Musyrikin untuk menyerang- kelompok 
Muslimin di Madinah. Merekalah perisai dan 
penolong kaum Musyrikin. Dan umat-umat Ahlil-Kitab 
juga telah melanjutkan Peperangan Salib dalam masa 
dua ratus tahun. Mereka telah melakukan berbagai- 
bagai kekejaman dan keganasan di Andalus, 
menghalau orang-orang Arab Islam dari bumi Palestin 
dan menempatkan kaum Yahudi di tempat mereka 
dan untuk maksud ini mereka telah bekerjasama 
dengan umat Atheis dan materialis. Umat-umat Ahlil- 
Kitab itulah yang mengusir orang islam di setiap 
tempat, iaitu di Habsyah, Somali, Eriterea dan Algeria. 
Dalam tindakan-tindakan pengusiran ini umat Ahlil- 
Kitab telah bekerjasama dengan Atheisme, 
materialisme dan paganisme di Yugoslavia, China, 
Turkistan, India dan di segenap tempat. 


Kemudian muncul di kalangan kita orang-orang 
yang berfikir - iaitu satu fikiran yang terlalu jauh dari 
penjelasan-penjelasan Al-Qur'an yang tegas - bahawa 
hubungan setiakawan dan saling bantu membantu 
boleh diadakan di antara kita dengan umat Ahlil-Kitab 
untuk menolak aliran materialisme yang Atheisme dari 
agama! 

Sebenarnya orang-orang ini tidak membaca AI- 
Qur'an dan andainya mereka membaca AI-Qur'an 
mereka telah terkeliru dengan da'wah yang mengajak 
kepada sikap bertoleransi yang menjadi ciri Islam lalu 
mereka menyangka bahawa toleransi itu ialah da'wah 
ke arah bersetiakawan yang ditegahkan oleh Al- 
Qur'an. 

Sebenarnya Islam belum lagi hidup dalam hati 
mereka dengan sifatnya sebagai satu-satunya agama 
yang diterima oleh Allah dan sebagai satu harakat 
positif yang bertujuan untuk mewujudkan satu realiti 
yang baru di muka bumi ini yang ditentangi oleh 
permusuhan-permusuhan umat Ahlil-Kitab pada hari 
ini sebagaimana ia telah ditentangi mereka di masa 
silam. Inilah pendirian mereka yang tidak mungkin 
ditukar kerana inilah satu-satunya pendirian tabi'i 
mereka. 


Marilah kita tinggalkan orang-orang ini dalam 
kelalaian dari arahan dan bimbingan Al-Qur'an yang 
terang dan jelas ini: 



"Wahai orang-orang yang beriman! Janganlah kamu 
mengambil orang-orang Yahudi dan Nasara selaku sahabat- 
sahabat setia kerana mereka adalah sahabat-sahabat setia 
terhadap satu sama lain. Dan barang siapa dari kalangan 
kamu yang bersahabat setia dengan mereka , maka dia 
adalah dari golongan mereka. Sesungguhnya Allah tidak 
memberi hidayat kepada orang-orang yang zalim. "(51) 

Seruan ini ditujukan kepada kelompok Muslimin di 
Madinah, tetapi di dalam masa yang sama juga 
ditujukan kepada setiap kelompok Muslimin yang 
berada di mana-mana pelosok bumi sehingga hari 
Qiamat. la ditujukan kepada setiap mereka yang 
termasuk pada bila-bila masa dalam istilah 
- orang-orang yang beriman. 

Sebab yang mendorong ditujukan seruan ini kepada 
orang-orang yang beriman pada masa itu ialah kerana 
pemisahan atau pengasingan di antara setengah- 
setengah orang Islam di Madinah dengan setengah- 
setengah Ahlil-Kitab terutama orang-orang Yahudi 
belum lagi berlaku dalam bentuk yang total dan 
tegas, malah di sana masih wujud hubungan- 
hubungan kesetiaan dan pakatan setia, hubungan- 
hubungan ekonomi dan muamalah, hubungan- 

hubungan kejiranan dan persahabatan di kalangan 
mereka. Semuanya ini merupakan satu perkara yang 
tabi'i berdasarkan kedudukan sejarah, ekonomi dan 
sosial di Madinah sebelum Islam di antara penduduk- 
penduduk Arab di Madinah dengan kaum Yahudi 
khususnya. Kedudukan ini telah memberi kesempatan 
kepada orang-orang Yahudi mengambil peranan 
mengaturkan tipudaya mereka terhadap agama Islam 
dan para pemeluknya. Mereka telah melakukan 
segala macam tipudaya yang telah dihurai dan 
didedahkan oleh berbagai-bagai nas Al-Qur'an, yang 
mana sebahagian lagi dibentangkan di dalam lima 
juzu' Fi Zilal yang lepas dan sebahagian lagi sedang 
diolahkan di dalam pelajaran ini menerusi ayat-ayat 
ini. 


Ayat-ayat Al-Qur'an terus diturunkan untuk 
membangkitkan kesedaran yang sewajarnya bagi 
seseorang Muslim dalam perjuangan menegakkan 
'aqidahnya untuk merealisasikan sistem hidupnya 
yang baru di dalam realiti hidup manusia dan untuk 
mewujudkan di dalam hati seseorang Muslim 
pemisahan yang total di antaranya dengan setiap 
mereka yang bukan dari kelompok Muslimin dan 
mereka yang tidak berdiri di bawah panji-panji Islam, 
iaitu pemisahan yang tidak melarang sikap toleransi, 
kerana sikap ini menjadi sifat seseorang Muslim yang 
tetap, tetapi pemisahan ini melarang perbuatan 
memberi kesetiaan, kerana kesetiaan di dalam hati 
seseorang Islam hanya diberikan kepada Allah, 
kepada Rasul-Nya dan kepada orang-orang yang 
beriman sahaja. Itulah kesedaran dan pemisahan diri 
yang pasti wujud pada seseorang Muslim di setiap 
negeri dan generasi. 






" Wahai orang-orang yang beriman ! Janganlah kamu 
mengambil orang-orang Yahudi dan Nasara selaku sahabat- 
sahabat setia kerana setengah mereka adalah sahabat- 
sahabat setia terhadap satu sama lain. Dan barang siapa dari 
kalangan kamu yang bersahabat setia dengan mereka , maka 
dia adalah dari golongan mereka. Sesungguhnya Allah tidak 
memberi hidayat Allah kepada orang-orang yang zalim. "(51) 

Kaum Ahlil-Kitab adalah saling membantu satu 
sama lain. Ini adalah suatu hakikat yang tidak ada 
hubungan dengan zaman kerana hakikat ini adalah 
terbit dari tabi'at sesuatu. Kaum Ahlil-Kitab tidak akan 
menjadi penolong-penolong atau rakan-rakan setia 
kepada kelompok Muslimin di mana-mana tempat 
pun di bumi ini dan pada bila-bila masa sekalipun. 
Abad-abad telah berlalu bersilih ganti membenarkan 
perkataan ini. Mereka telah membantu satu sama lain 
dalam memerangi Muhammad s.a.w. dan kelompok 
Muslimin di Madinah. Mereka saling bantu membantu 
satu sama lain di merata pelosok bumi ini di 
sepanjang sejarah dan dasar saling membantu ini 


tidak pernah mungkir walau sekalipun. Tidak pernah 
berlaku di bumi ini melainkan tepat seperti yang 
dijelaskan Al-Qur'an dalam bentuk menyatakan sifat 
(Ahlil-Kitab) yang tetap bukannya dalam bentuk 
menceritakan satu peristiwa tunggal. Pemilihan 
rangkai kata Ismiyah (jumlah ismiyah) dalam 
ungkapan bukannya semata-mata 

hendak diungkapkan begitu, malah pemilihan itu 
adalah dibuat dengan tujuan menerangkan sifat 
(Ahlil-Kitab) yang tetap dan tulen. 

Kemudian (ayat) Al-Qur'an (yang berikut) 
menyimpulkan natijah-natijah dari hakikat yang asasi 
ini, iaitu jika kaum Yahudi dan Nasara saling 
membantu satu sama lain, maka tiada orang yang 
akan memilih mereka sebagai penolong-penolong 
dan rakan-rakan setia melainkan orang-orang dari 
golongan mereka. Mana-mana individu yang memilih 
mereka sebagai penolong-penolong dan rakan-rakan 
setia bererti ia mencabut dirinya dari barisan Muslimin 
di samping mencabut sifat barisan Islam dari dirinya 
dan masuk ke dalam barisan yang lain kerana inilah 
kesimpulan yang tabi'i dan realistik: 



"Dan barang siapa dari kalangan kamu yang bersahabat 
setia dengan mereka , maka dia adalah dari golongan 
mereka. "(51) 

Orang ini berlaku zalim terhadap dirinya sendiri, 
terhadap agama Allah dan terhadap kelompok 
Muslimin dan oleh kerana perbuatannya yang zalim 
itu, maka Allah masukkannya ke dalam kumpulan 
orang-orang Yahudi dan Nasara yang ia berikan 
kesetiaannya kepada mereka dan Allah tidak 
menunjukkan kepadanya jalan yang benar dan tidak 
pula memulangkannya kepada barisan Muslimin: 



"Sesungguhnya Allah tidak memberi hidayat kepada kaum 
yang zalim."(51) 

Ini adalah satu amaran yang keras kepada kelompok 
Muslimin di Madinah, tetapi ia bukannya satu amaran 
yang keterlaluan. Memang benar amaran ini keras, 
tetapi ia menggambarkan hakikat yang sebenar, 
kerana tidak mungkin seseorang Muslimin memberi 
kesetiaannya kepada orang-orang Yahudi dan Nasara 
kemudian keislaman dan keimanannya masih tetap 
tidak terjejas dan hak keanggotaannya di dalam 
barisan Muslimin masih boleh dimilikinya, sedangkan 
barisan Muslimin memilih Allah (selaku pelindung 
mereka) dan Rasul-Nya serta orang-orang yang 
beriman sebagai penolong-penolong dan rakan-rakan 
setia mereka. Oleh itu di sinilah letaknya 
persimpangan jalan. 

Ketegasan seseorang Muslim tidak mungkin goyah 
dalam melaksanakan dasar pengasingan yang total di 
antara dia dengan setiap orang yang tidak mengikut 
sistem Islam dan di antara dia dengan setiap mereka 
yang mengangkat panji-panji yang bukan panji-panji 

Islam kemudian selepas itu ia boleh lagi melakukan 
sesuatu usaha yang bernilai dalam gerakan Islamiyah 
yang besar yang bertujuan - pertama-tamanya - 
menegakkan satu sistem yang unik dan realistik di 
bumi ini yang berlainan dari segala sistem yang lain 
dan juga berasaskan satu kefahaman yang unik dan 
berlainan dari segala kefahaman yang lain. 

Kepuasan hati seseorang Muslim hingga meningkat 
kepada darjah keyakinan yang teguh, tidak 
bergoncang dan teragak-agak bahawa agamanya 
adalah agama yang tunggal yang diterima Allah dari 
manusia dan bahawa sistem hidupnya yang 
ditugaskan Allah kepadanya supaya ditegakkannya itu 
adalah satu sistem yang unik, yang tiada tolok 
bandingnya di antara seluruh sistem hidup yang lain 
dan boleh digantikannya dengan satu sistem yang 
lain. Kehidupan manusia tidak boleh menjadi baik dan 
betul kecuali ditegakkan di atas sistem ini sahaja dan 
Allah tidak memberi kemaafan kepadanya dan tidak 
menerimanya kecuali ia berusaha sedaya upayanya 
menegakkan sistem ini dengan segala aspeknya yang 
merangkumi aspek-aspek i'tiqad dan kemasyarakatan 
dan Allah tidak akan menerima sebarang gantian 
kepada sistemnya itu walaupun pada sebahagian kecil 
darinya, ia tidak dibenarkan mencampuradukkan di 
antara sistem Ilahi dengan mana-mana sistem yang 
lain sama ada di dalam kefahaman i'tiqad atau di 
dalam peraturan kemasyarakatan atau di dalam 
hukum-hukum syara' kecuali hukum-hukum dari 
syari'at Ahlil-Kitab sebelum kita yang dikekalkan Allah 
di dalam sistem ini 

Kepuasan hati seseorang Muslim hingga meningkat 
kepada darjah keyakinan yang teguh inilah sahaja 
yang dapat mendorongkannya sanggup memikul 
beban perjuangan untuk merealisasikan sistem Allah 
yang telah diredhainya untuk menjadi sistem hidup 
manusia walaupun menghadapi rintangan-rintangan 
yang sulit, tugas-tugas yang berat, tentangan- 
tentangan yang degil, tipudaya yang licin dan 
penderitaan-penderitaan yang seringkali melewati 
batas kemampuan. Jika tidak, maka apakah gunanya 
berpenat lelah untuk menegakkan satu sistem yang 
boleh ditukar dengan lain-lain sistem jahiliyah yang 
ada di dunia ini, sama ada jahiliyah yang wujud dalam 
aliran paganisme/wathaniyah yang syirik atau di 
dalam penyelewengan-penyelewengan Ahlil-Kitab 
atau dalam aliran Atheisme yang terang-terang? 
Malah apakah gunanya berpenat lelah untuk 
menegakkan sistem hidup islamiyah jika perbezaan di 
antaranya dengan sistem-sistem hidup yang lain 
cumanya sedikit sahaja dan boleh dicari titik 
pertemuan di antara keduanya melalui usaha-usaha 
perdamaian dan genjatan senjata? 

Orang-orang yang berusaha menggoyah dan 
melembutkan pemisahan yang tegas ini atas nama 
toleransi dan memperdekatkan hubungan di antara 
pemeluk-pemeluk agama-agama samawi adalah salah 
memahami makna agama-agama itu di samping salah 
memahami makna toleransi. Agama yang terakhir 


itulah sahaja agama yang diterima di sisi Allah dan 
dasar toleransi itu adalah diamal di dalam urusan- 
urusan muamalah peribadi sahaja bukannya di dalam 
kefahaman i'tiqad dan bukan pula di dalam 
peraturan-peraturan kemasyarakatan. Mereka cuba 
menggoyahkan keyakinan yang kukuh di dalam hati 
seseorang Muslim bahawa Allah tidak menerima 
agama yang lain melainkan hanya agama Islam dan 
bahawa Allah akan merealisasikan sistem hidup Ilahi 
yang dilambangkan oleh Islam yang tidak boleh 
ditukar ganti dan diubah pindakan walaupun sedikit. 
Inilah keyakinan yang telah dibentukkan oleh Al- 
Qur'anul-Karim apabila ia menegaskan: 


s' * 




" Sesungguhnya agama (yang diredhai) di sisi Aliah hanyaiah 
islam." 


(Surah Aali 'Imran: 1 9) 


<jS & CYJ 


"Dan barang siapa yang mencari agama yang lain dari islam, 
maka agama itu tidak akan diterima darinya. " 


(Surah Aali 'Imran: 85) 




"Dan hendaklah engkau berwaspada terhadap mereka yang 
hendak menyelewengkan engkau dari setengah-setengah 
peraturan yang telah diturunkan Aliah kepada engkau. "(49) 



"Wahai orang-orang yang beriman ! Janganlah kamu 
mengambil orang-orang Yahudi dan Nasara selaku sahabat- 
sahabat setia kerana setengah mereka adalah sahabat- 
sahabat setia terhadap satu sama iain. Dan barang siapa dari 
kalangan kamu yang bersahabat setia dengan mereka , maka 
dia adalah dari golongan mereka. "(51) 

Al-Qur'an telah memberi kata pemutusnya dan 
setiap Muslim tidak seharusnya mengikut sikap goyah 
orang-orang yang goyah dan menghiraukan usaha 
mereka yang hendak menggoyahkan keyakinan ini. 


Ayat (yang berikut) menggambarkan keadaan 
kegoyahan yang telah berlaku dan kerananya turun 
ayat Al-Qur'an memberi amaran yang keras ini: 

^ } s'? 

E ^ 

"Kerana itu engkau lihat (orang-orang Munafiq) yang 
berpenyakit di dalam hati mereka bertindak dengan tergesa- 

gesa (mengadakan hubungan setiakawan) dengan mereka 
(Yahudi dan Nasara) seraya berkata: Kami takut di timpa 
mala bencana. "(52) 

Ibn Jarir -telah meriwayat katanya: Kami telah 
diceritakan oleh Abu Kurayb, kami telah diceritakan 
oleh Idris katanya: Saya dengar dari bapa saya dari 
Atiyah ibn Sa'ad katanya: 'Ubadah ibn as-Samit dari 
Bani al-Harith ibn al-Khazraj datang menemui 
Rasulullah s.a.w. dan berkata:'Wahai Rasulullah! Saya 
mempunyai sebilangan ramai orang-orang Yahudi 
yang menjadi sahabat-sahabat setia saya dan (kini) 
saya bebaskan diri saya kepada Allah dan Rasul-Nya 
dari hubungan setiakawan dengan orang-orang 
Yahudi dan saya jadikan Allah dan Rasul-Nya selaku 
pelindung setia saya". Lalu Abdullah ibn Ubay (kepala 
Munafiqin) berkata: "Saya seorang yang takut di 
timpa mala bencana dan kerana itu saya tidak mahu 
putuskan hubungan setiakawan saya dengan sekutu- 
sekutu saya". Lalu Rasulullah s.a.w. bersabda kepada 
Abdullah ibn Ubay: "Wahai Abul-Hubab! Kerana 
awak sayangkan hubungan setiakawan dengan 
orang-orang Yahudi yang melindungi 'Ubadah ibn as- 
Samit itu, maka sekarang hubungan itu adalah untuk 
awak sahaja bukan untuk dia lagi". Jawab Abdullah: 
"Saya terima" lalu Allah turunkan ayat: 



"Wahai orang-orang yang beriman! Janganlah kamu 
mengambil orang-orang Yahudi dan Nasara selaku sahabat- 
sahabat setia kerana setengah mereka adalah sahabat- 
sahabat setia terhadap satu sama lain. Dan barang siapa dari 
kalangan kamu yang bersahabat setia dengan mereka , maka 
dia adalah dari golongan mereka."(51) 

Ujar Ibn Jarir: Kami telah diceritakan oleh Hannad, 
kami telah diceritakan oleh Yunus ibn Bukayr, kami 
telah diceritakan oleh 'Uthman ibn Abdul Rahman 
dari az-Zuhri katanya: "Apabila orang-orang kafir 
tewas di dalam Peperangan Badar, maka orang-orang 
Islam berkata kepada sekutu-sekutu setia mereka dari 
orang-orang Yahudi: "Masuklah kamu ke dalam 
agama Islam sebelum Allah menimpa ke atas kamu 
satu hari musibah seperti hari Peperangan Badar." 
Lalu dijawab oleh Malik ibn as-Saif. "Apakah kamu 
telah tertipu kerana telah berjaya mengalahkan 
sekumpulan kecil orang-orang Quraysy yang tidak 
tahu berperang itu? Sebenarnya jika kami telah 
menguatkan azam kami untuk memerangi kamu 
tentulah kamu tidak terdaya melawan kami." 
Kemudian 'Ubadah ibn as-Samit berkata: "Wahai 
Rasulullah! Orang-orang Yahudi yang menjadi sekutu- 
sekutu setia saya itu mempunyai hati yang keras, alat- 
alat senjata yang banyak dan kekuatan yang gagah, 
(namun begitu) saya bebaskan diri saya kepada Allah 
dan Rasul-Nya dari hubungan setia kawan dengan 
kaum Yahudi dan bagi saya tiada pelindung dan 
penolong setia melainkan Allah dan Rasul-Nya." Lalu 
disampuk oleh Abdullah ibn Ubay, "Tetapi saya tidak 
mahu melepaskan diri dari hubungan setiakawan 


dengan kaum Yahudi kerana saya perlukan mereka." 
Ujar Rasulullah s.a.w. "Wahai Abul-Hubab! Apa 
pandanganmu bahawa hubungan setiakawan dengan 
kaum Yahudi yang melindungi 'Ubadah ibn as-Samit 
yang sangat dihargai engkau itu adalah (sekarang) 
untuk engkau bukan untuk dia lagi?" jawab Abdullah 
ibn Ubay: "Saya terima!" 

Ujar Muhammad ibn lshaq: Suku kaum Yahudi yang 
pertama membatalkan perjanjian di antara mereka 
dengan Rasulullah s.a.w. ialah suku Bani Qainuqa', 
kemudian ; Asim ibn Umar ibn Qatadah telah 
menceritakan kepada saya katanya: Rasulullah s.a.w. 
telah mengepung mereka sehingga mereka bersetuju 
menerima keputusannya, lalu Abdullah ibn Salul 
datang menemui beliau setelah Allah mengalahkan 
mereka kepada beliau dan berkata: "Wahai 

Muhammad! Berilah layanan yang baik kepada 
sekutu-sekutu saya!. Mereka adalah sekutu-sekutu 
kaum Khazraj." Ujar CAsim): Rasulullah s.a.w. telah 
menunjukkan reaksi yang lambat lalu dia berkata lagi: 
"Wahai Muhammad I Berilah layanan yang baik 
kepada sekutu-sekutu saya!" Ujar CAsim): Beliau 
berpaling darinya. Ujar CAsim): Lalu dia masukkan 
tangannya ke dalam saku baju besi Rasulullah s.a.w. 
dan Rasulull'ah s.a.w. terus berkata kepadanya: 
"Lepaskan aku! "Rasulullah s.a.w. naik marah hingga 
wajahnya kelihatan mendung. Kemudian bersabda 
lagi, "Celaka engkau! Lepaskan aku!" Jawab 
Abdullah: "Demi Allah saya tidak akan lepaskan anda 
sehingga anda sanggup memberi layanan yang baik 
kepada sekutu-sekutu saya. Mereka terdiri dari empat 
ratus orang yang tidak berbaju besi dan tiga ratus 
orang yang berbaju besi, mereka telah mempertahan 
saya dari kaum Arab dan bukan Arab. Apakah anda 
dapat menghapuskan dalam masa sepagi sahaja? 
Saya seorang yang takut ditimpa mala bencana" Ujar 
'Asim: Jawab Rasulullah s.a.w., "Mereka adalah untuk 
engkau". 

Ujar Muhammad ibn lshaq: Kemudian saya telah 
diceritakan oleh bapa saya Ishaq ibn Yasar, dari 
'Ubadah, dari al-Walid ibn 'Ubadah ibn as-Samit 
katanya: Apabila Bani Qainuqa' memerangi Rasulullah 
s.a.w., maka Abdullah ibn Ubay sangat mengambil 
berat tentang nasib mereka dan tampil mempertahan 
mereka. Lalu 'Ubadah ibn as-Samit pergi menemui 
Rasulullah s.a.w. dan dia adalah salah seorang dari 
suku Bani 'Auf ibn al-Khazraj dia juga mempunyai 
sekutu-sekutu Yahudi sama seperti Abdullah ibn 
Ubay, lalu dia kemukakan mereka kepada Rasulullah 
s.a.w. dan membebaskan diri kepada Allah dan Rasul- 
Nya dari perikatan sama dengan mereka. Dia berkata: 
"Wahai Rasulullah! Saya umumkan kepada Allah dan 
Rasul-Nya bahawa saya melepaskan diri dari perikatan 
dan hubungan setiakawan dengan mereka dan saya 
jadikan Allah, Rasul-Nya dan orang-orang Mu'min 
sebagai pelindung dan penolong setia saya, saya 
melepaskan diri dari perikatan dan hubungan 
setiakawan dengan orang-orang kafir dan dari 
perlindungan mereka." Kerana pendirian 'Ubadah ibn 
as-Samit dan Abdullah ibn Ubay, inilah diturunkan 

ayat-ayat yang berikut di dalam Surah al-Ma'idah iaitu 
mulai ayat: 



' Wahai orang-orang yang beriman! Janganlah kamu 
mengambil orang-orang Yahudi dan Nasara selaku sahabat- 
sahabat setia kerana mereka adalah bersahabat setia 
terhadap satu sama lain. Dan barang siapa dari kalangan 
kamu yang bersahabat setia dengan mereka , maka dia 
adalah dari golongan mereka. Sesungguhnya Aliah tidak 
memberi hidayat kepada orang-orang yang zalim. "( '5 1 ) 



" Dan barang siapa yang menjadikan Allah , Rasul-Nya dan 
orang-orang yang beriman sebagai penolong setianya, maka 
sesungguhnya Hizbullah itulah yang pasti mendapat 
kemenangan."(56) 

Ujar al-Imam Ahmad: Kami telah diceritakan oleh 
Qutaybah ibn Sa'id, kami telah diceritakan oleh Yahya 
ibn Zakaria ibn Abi Ziyadah dari Muhammad ibn 
Ishaq, dari az-Zuhri, dari 'Audah dari Usamah ibn Zaid 
katanya: Saya masuk bersama-sama Rasulullah s.a.w. 
melawat Abdullah ibn Ubay lalu Rasulullah s.a.w. 
berkata kepadanya, "Dahulu saya larahg engkau dari 
menyintai orang-orang Yahudi." Abdullah terus 
menjawab, "As'ad ibn Zararah telah menyebabkan 
mereka marah, kemudian ia pun mati" (dikeluarkan 
oleh Abu Daud dari hadith Muhammad ibn lshaq). 

Cerita-cerita ini pada umumnya mengisyaratkan 
kepada keadaan yang berlaku di dalam masyarakat 
Islam (di waktu itu), iaitu keadaan yang merupakan 
saki-baki kedudukan-kedudukan hubungan yang 
pernah wujud sebelum Islam, juga saki-baki 
kefahaman-kefahaman yang belum mengambil 
bentuk yang tegas dalam masalah hubungan- 
hubungan yang boleh atau tidak boleh diadakan di 
antara kelompok muslimin dengan orang-orang 

Yahudi Tetapi yang menarik perhatian di sini ialah 

semua cerita itu hanya mengisahkan tentang orang- 
orang Yahudi sahaja dan tidak ada cerita yang 
menyebut tentang orang-orang Nasara, tetapi nas AH 
Qur'an merangkul orang-orang Yahudi dan orang- 
orang Nasara kedua-dua sekali. Ini kerana Al-Qur'an 
hendak menegakkan satu kefahaman, satu hubungan 
dan satu kedudukan yang berkekalan di antara 
kelompok Muslimin dengan semua kelompok yang 
lain sama ada dari golongan Ahlil-Kitab atau dari 
golongan kaum Musyrikin (sebagaimana akan 
dijelaskan dalam huraian ayat di dalam pelajaran ini). 


Walaupun pendirian-pendirian kaum Yahudi terhadap 
kelompok Muslimin pada umumnya berlainan dari 
pendirian-pendirian orang-orang Nasara di zaman 
nabi dan walaupun di tempat yang lain dalam surah 
ini AHQur'anul-Karim menyebut perbezaan ini dalam 
firman-Nya: 




'i -- ✓vt ^ r t 


0 2 







" Sesungguhnya engkau (Muhammad) akan dapati bahawa 
manusia yang paling ketat permusuhannya terhadap orang- 
orang yang beriman ialah orang-orang Yahudi dan orang- 
orang Musyrikin dan sesungguhnya engkau akan dapati 
bahawa manusia yang paling dekat kemesraannya terhadap 
orang-orang yang beriman ialah orang-orang yang berkata: 
Sesungguhnya kami adalah orang-orang Nasara. Keadaan 
yang sedemikian kerana di kalangan mereka terdapat paderi- 
paderi dan rahib-rahib dan kerana mereka tidak berlagak 
angkuh." (82) 


Walaupun wujud perbezaan pendirian (di antara 
dua golongan Ahlil-Kitab itu), namun nas AHCJur'an di 
sini menyamakan di antara orang-orang Yahudi dan 
orang-orang Nasara sebagaimana nas yang akan 
datang menyamakan di antara mereka semua dengan 
golongan orang-orang yang lain dalam masalah yang 
berkaitan dengan perjanjian setia atau perikatan 
setiakawan. Ini disebabkan kerana masalah ini 
dilandaskan di atas satu dasar tetap yang lain, iaitu 
seseorang Muslim tidak boleh mengadakan hubungan 
berikat setia atau hubungan setiakawan melainkan 
dengan sesama Muslim sahaja dan kesetiaan 
seseorang Muslim pastilah ditumpukan kepada Allah, 
kepada Rasul-Nya dan kepada kelompok Muslimin. Di 
dalam masalah hubungan setiakawan ini semua puak 
dianggap sama sahaja walaupun pendirian-pendirian 
mereka berbeza di dalam setengah-setengah keadaan 
dan situasi. 


Walau bagaimanapun, ketika Allah S.W.T. 
menetapkan dasar umum yang tegas ini kepada 
kelompok Muslimin, maka ilmu-Nya adalah meliputi 
seluruh zaman bukan hanya terbatas setakat zaman 
hayat Rasulullah s.a.w. dan segala suasana sementara 
zaman itu yang menjadi latar belakangnya sahaja, 
kerana sejarah yang benar-benar berlaku selepas 
zaman itu telah membuktikan bahawa permusuhan 
orang-orang Nasara terhadap agama Islam dan 
kelompok Muslimin di kebanyakan negeri-negeri di 
dunia adalah tidak kurang hebatnya dari permusuhan 
orang-orang Yahudi. Apabila kita kecualikan 
pendirian orang-orang Nasara bangsa Arab dan 

orang-orang Nasara bangsa Mesir yang telah 
menyambut baik kedatangan Islam, maka kita dapati 
negeri-negeri Nasara di dunia Barat telah 
menunjukkan perseteruan dan dendam kesumat di 
sepanjang sejarah mereka sejak mereka bertembung 
dengan Islam. Mereka telah melancarkan 
peperangan-peperangan dan tipudaya yang tidak 
berbeza dari peperangan-peperangan dan tipudaya 
orang-orang Yahudi di mana-mana zaman hingga 
negeri Habsyah sendiri yang pernah serimaharajanya 
(Najasyi) pada satu masa dahulu menyambut baik 
kedatangan Muhajirin Islam dan kedatangan Islam 
telah berubah menjadi sebuah negara yang lebih 
hebat dan dahsyat memusuhi Islam dan kaum 
Muslimin dari segala musuh Islam yang lain kecuali 
orang-orang Yahudi sahaja yang dapat menandingi 
mereka di bidang ini. 

Allah S.W.T. mengetahui segala sesuatu dan kerana 
itu Dia menetapkan dasar umum ini kepada seseorang 
Muslim tanpa melihat kepada realiti zaman Al-Qur'an 
ini diturunkan dan segala suasana sementara zaman 
itu yang menjadi latar belakangnya dan tanpa 
memandang kepada peristiwa-peristiwa yang sama 
dengannya yang kadang-kadang berlaku di sana sini 
sehingga akhir zaman. 


Islam dan orang-orang yang bergelar Muslimin - 
walaupun mereka tidak berpegang sedikit pun 
dengan agama Islam - masih menerima penderitaan- 
penderitaan kerana peperangan-peperangan yang 
dilancarkan ke atas mereka dan agama mereka oleh 
orang-orang Yahudi dan orang-orang Nasara di setiap 
tempat di muka bumi dan ini membenarkan firman 
Allah yang berbunyi: 



" Mereka adalah sahabat-sahabat setia terhadap satu sama 
lain. "(51) 


Dan ini juga mewajibkan orang-orang Islam yang 
sedar supaya berpegang teguh dengan nasihat Allah, 
malah berpegang teguh dengan perintah larangan 
dan keputusan Allah supaya mengadakan pemisahan 
yang total di antara khemah yang bersetia kepada 
Allah dan Rasul-Nya dengan segala khemah yang lain 
yang tidak mengibar panji-panji Allah dan Rasul-Nya. 

Islam mewajibkan seseorang Muslim mengadakan 
hubungan-hubungannya dengan semua manusia 
dengan berlandaskan 'aqidah. Kerana itu kesetiaan 
dan permusuhan tidak wujud sama ada di dalam 
pemikiran atau pergerakan seseorang Muslim 
melainkan kerana 'aqidah. Oleh sebab itu tidak 
mungkin wujud kesetiaan - iaitu saling membantu 
satu sama lain - di antara orang-orang Islam dengan 
orang-orang bukan Islam, kerana kedua-duanya tidak 
mungkin saling membantu di bidang 'agidah 
walaupun dengan maksud untuk menghadapi aliran 
Atheisme sebagaimana pernah difikirkan oleh 
setengah-setengah orang yang terlalu lurus dan oleh 
setengah-setengah mereka yang tidak membaca Al- 
Qur'an. Bagaimana kedua-dua golongan ini mungkin 


saling membantu satu sama lain sedangkan di antara 
keduanya tidak terdapat satu asas bersama untuk 
saling membantu? 

Setengah-setengah orang yang tidak membaca Al- 
Qur'an dan tidak mengetahui hakikat Islam, juga 
setengah-setengah orang yang tertipu memahami 
bahawa seluruh agama itu adalah agama belaka dan 
seluruh Atheisme itu adalah sama sahaja. Oleh kerana 
itu seluruh golongan yang beragama boleh bersatu 
padu menentang Atheisme kerana Atheisme menolak 
agama seluruhnya dan memerangi sikap beragama 
umumnya. 

Tetapi persoalan ini tidak begitu di dalam 
tanggapan Islam dan dalam hati seseorang Muslim 
yang mengecapi kemanisan Islam dan tiada siapa 
yang dapat mengecapi kemanisan Islam kecuali 
mereka yang memilih Islam sebagai satu 'aqidah dan 
bertindak dengan 'aqidah itu untuk menegakkan 
sistem Islam. 


Persoalan ini tergaris begitu jelas di dalam 
kefahaman Islam dan di dalam hati seseorang Muslim, 
iaitu agama yang sebenar ialah agama Islam dan di 
sana tidak ada satu agama yang lain yang dii'tirafkan 
oleh Islam kerana Allah S.W.T. sendiri menegaskan 
hakikat ini di dalam firman-Nya: 


"Sesungguhnya agama (yang diredhai) di sisi Allah hanyalah 
Islam/V 9) 



"Dan barang siapa yang mencari agama yang lain dari Islam , 
maka agama itu tidak akan diterima darinya. "(85) 


(Surah Aali 'Imran) 

Dan selepas risalah Muhammad s.a.w., maka di 
sana tidak ada lagi agama yang diredhai dan diterima 
Allah dari seseorang selain dari agama Islam dalam 
bentuknya yang dibawa oleh Nabi Muhammad s.a.w. 
Mana-mana hukum yang diterima dari orang-orang 
Nasara sebelum kebangkitan beliau tidak lagi diterima 
sekarang ini sebagaimana mana-mana hukum yang 
diterima dari orang-orang Yahudi sebelum 
kebangkitan 'Isa a.s. tidak lagi diterima selepas 
kebangkitannya. 


Kewujudan orang-orang Yahudi dan orang-orang 
Nasara dari golongan Ahlil-Kitab selepas kebangkitan 
Nabi Muhammad s.a.w. tidaklah bermakna bahawa 
Allah menerima dari mereka agama yang ada pada 
mereka atau mengi'tirafkan bahawa mereka adalah 
berada dalam agama Allah, kerana kedudukan yang 
sedemikian hanya wujud sebelum kebangkitan Rasul 
yang terakhir, tetapi selepas kebangkitan beliau, maka 
tidak ada agama - dalam tanggapan Islam dan hati 
seseorang Muslim - selain dari agama Islam. Inilah 
dinaskan oleh AI-Qur'an dengan satu nas yang tidak 
dapat dita'wilkan lagi. 

Islam tidak memaksa mereka meninggalkan 
kepercayaan-kepercayaan mereka dan memeluk 
agama Islam kerana: 



'Tidak ada paksaan di dalam agama." 

(Surah AI~Baqarah: 256) 

Tetapi ini tidaklah bererti bahawa Islam 
mengi'tirafkan agama yang ada pada mereka dan 
memandang mereka berada dalam agama Ilahi. 

Oleh sebab itu di sana tidak ada barisan atau Front 
golongan beragama yang dapat disertai oleh Islam 
untuk menentang aliran Atheisme. Di sana hanya ada 
satu "agama" Ilahi sahaja iaitu agama Islam dan di 
sana wujudnya "Bukan agama" Ilahi iaitu agama- 
agama yang lain dari Islam. Kemudian "yang bukan 
agama Ilahi" ini menjadi satu 'aqidah yang berasal 
dari agama samawi yang diubah pinda dan 
diselewengkan atau menjadi satu 'aqidah yang 
berasal dari kepercayaan paganisme yang kekal di 
atas paganisme atau menjadi faham Atheisme yang 
menolak agama-agama. Dan agama-agama ini adalah 
bertentangan satu sama lain dan seluruhnya adalah 
bertentangan pula dengan Islam dan kerana itu tidak 
mungkin diwujudkan perikatan setia atau hubungan 
setiakawan di antara agama-agama ini dengan agama 
Islam. 

Seseorang Muslim yang berinteraksi dengan Ahlil- 
Kitab adalah dituntut supaya menunjukkan layanan 
yang baik terhadap mereka - sebagaimana telah 
diterangkan sebelum ini - selama . mereka tidak 
mengganggunya di dalam urusan agama. Dan dia 
diharuskan berkahwin dengan perempuan- 
perempuan muhsan dari golongan mereka - 
walaupun ada perselisihan di antara para fuqaha 
tentang perempuan yang mempercayai al-Masih 
sebagai tuhan atau sebagai anak-Nya atau 
mempercayai 'aqidah trinity atau apakah perempuan 
ini boleh dianggap perempuan Ahlil-Kitab yang boleh 
dikahwini atau dianggap perempuan musyrik yang 
haram dikahwini - dan sekalipun . keharusan 
perkahwinan ini diambil sebagai satu dasar yang 
umum, namun dasar layanan yang baik dan 
keharusan perkahwinan itu tidaklah mengertikan 
boleh diadakan satu hubungan kesetiaan dan 
hubungan saling membantu di dalam urusan agama 
dan bukanlah pula mengertikan pangkuan seseorang 
Muslim bahawa agama Ahlil-Kitab - selepas 
kebangkitan Nabi Muhammad s.a.w. - adalah satu 
agama yang diterima oleh Allah dan berdasarkan 
hakikat ini bolehlah Islam menyertai mereka dalam 
satu Front untuk menentang Atheisme. 

Kedatangan Islam ialah untuk membetulkan i'tiqad- 
i'tiqad kaum Ahlil-Kitab di samping membetulkan 
i'tiqad-i'tiqad kaum Musyrikin dan para penganut 
paganisme. Islam mengajak seluruh mereka supaya 
berpegang dengan agama Islam, kerana Islam adalah 


satu-satunya agama yang diredhai Allah dan yang lain 
darinya tidak akan diterima Allah dari manusia 
seluruhnya. Apabila kaum Yahudi memahami bahawa 
mereka tidak diajak memeluk agama Islam dan 
sebaliknya merasa tersinggung kerana diajak 
memeluk agama Islam, maka Al-Qur'an telah 
mencabar mereka bahawa Allah menyeru mereka 
supaya memeluk agama Islam dan andainya mereka 
menolak, maka mereka dianggap sebagai orang- 
orang kafir. 

Seseorang Muslim adalah diperintah mengajak 
Ahlil-Kitab kepada agama Islam di samping mengajak 
kaum Musyrikin dan para penganut paganisme, tetapi 
ia tidak dibenarkan memaksa seseorang pun dari 
golongan-golongan tersebut supaya memeluk Islam, 
kerana 'aqidah-'aqidah itu tidak mungkin tumbuh dan 
berkembang di dalam hati nurani dengan 
menggunakan paksaan. Oleh itu penggunaan 
paksaan di dalam agama bukan sahaja dilarang tetapi 
juga tidak memberi apa-apa hasil. 

Tentulah tidak betul andainya seseorang Muslim itu 
mengi'tirafkan bahawa agama yang dipegang oleh 
Ahlil-Kitab selepas kebangkitan Nabi Muhammad 
s.a.w. adalah satu agama yang diterimai Allah 
kemudian walaupun begitu dia mengajak mereka 
supaya menganut agama Islam. Sebenarnya dia tidak 
diperintah berda'wah kepada Ahlil-Kitab supaya 
memeluk Islam melainkan kerana berlandaskan satu 
asas, iaitu dia tidak mengi'tirafkan agama mereka 
sebagai agama Ilahi dan kerana itu ia mengajak 
mereka kepada agama Ilahi yang sebenar. 

Apabila hakikat yang amat terang ini bertapak 
teguh, maka tentulah dia tidak logikal dengan 
'aqidahnya jika dia menyertai 'Front' setiakawan dan 
saling membantu untuk menegakkan agama di bumi 
bersama golongan-golongan yang tidak mempercayai 
Islam. 

Di dalam Islam persoalan ini adalah satu persoalan 
i'tiqad dan keimanan di samping merupakan 
persoalan menyusun pergerakan Islamiyah. 

Dari segi persoalannya sebagai persoalan i'tiqad dan 
keimanan kami kira perkara ini telah jelas dengan 
penerangan yang telah kami kemukakan sebelum ini 
dan dengan merujukkan kepada nas-nas Al-Qur'an 
yang tegas melarang diadakan hubungan setiakawan 
di antara orang-orang Islam dengan kaum Ahlil-Kitab. 

Dari segi ianya merupakan persoalan menyusun 
pergerakan Islam juga jelas kerana apabila seluruh 
perjuangan seseorang Muslim harus ditumpukan 
kepada usaha menegakkan sistem Allah dalam 
kehidupan manusia, iaitu satu sistem yang telah 
ditentukan oleh Islam mengikut sebagaimana yang 
dibawa oleh Nabi Muhammad s.a.w. dengan segala 
perincian dan aspeknya yang merangkumi seluruh 
aktiviti manusia di dalam kehidupan, maka bagaimana 
mungkin dia bekerjasama di dalam perjuangan ini 
dengan golongan-golongan yang tidak mempercayai 

Islam sebagai satu agama, sebagai satu sistem hidup 
dan sebagai satu syari'at, iaitu golongan-golongan 
yang berjuang ke arah matlamat-matlamat yang lain - 
sekalipun tidak bercanggah dengan Islam dan 
matlamat-matlamatnya, tetapi sekurang-kurangnya 
matlamat-matlamat itu adalah matlamat-matlamat 
bukan Islam - kerana Islam tidak mengi'tirafkan mana- 
mana perjuangan dan tindakan yang tidak 
berlandaskan 'aqidah walaupun bagaimana ia 
kelihatan baik dan bagus: 



tuhan mereka samalah dengan abu-abu yang ditiup angin 
yang kuat pada hari ribut yang kencang. " 

(Surah Ibrahim: 1 8) 

islam mentaklifkan seseorang Muslim ' supaya 
mengikhlaskan seluruh usaha atau perjuangannya 
untuk Islam dan di sini tidak timbul kemungkinan 
sesuatu bahagian perjuangan atau usaha seharian 
dalam kehidupan seseorang Muslim itu terpisah dari 
Islam. Kemungkinan ini tidak timbul kecuali dari 
mereka yang tidak mengenal tabi'at Islam dan tabi'at 
sistem islam. Begitu juga di sana tidak timbul adanya 
aspek-aspek dalam kehidupan yang terkeluar dari 
sistem hidup Islam yang dapat dijadikan bidang 
kerjasama dengan orang-orang yang memusuhi Islam 
atau orang-orang yang tidak akan berpuas hati 
dengan orang islam kecuali ia meninggalkan 
agamanya sebagaimana telah diterangkan Allah di 
dalam kitab-Nya (Al-Qur'anul-Karim) tentang tuntutan 
yang boleh memuaskan hati kaum Yahudi dan Nasara 
terhadap seseorang Muslim. Nyatalah di sana 
wujudnya kemustahilan (bekerjasama) dari segi i'tiqad 
di samping wujudnya kemustahilan (bekerjasama) dari 
segi amali. 

Alasan yang diberikan oleh Abdullah ibn Ubay ibn 
Salul - seorang dari kaum Munafiqin yang mempunyai 
penyakit di dalam hati mereka tentang tindakannya 
yang segera dan bersungguh-sungguh mengadakan 
hubungan setiakawan dengan orang-orang Yahudi 
dan mempertahankan perikatan setia dengan mereka 
adalah terkandung dalam perkataannya yang 
berbunyi: "Saya takut mala bencana, saya takut kami 
di timpa kesulitan dan kesempitan." Alasan ini 
merupakan petanda penyakit hati dan kelemahan 
iman, kerana pelindung dan penolong yang sebenar 
ialah Allah. Perbuatan meminta pertolongan kepada 
yang lain dari Aliah adalah suatu perbuatan yang 
sesat, sia-sia dan tidak berhasil, tetapi alasan Ibn Salul 
adalah alasan setiap Ibn Salul di sepanjang zaman dan 
pemikiran Ibn Salul adalah pemikiran setiap orang 
Munafiq yang berpenyakit di dalam hati dan tidak 
memahami hakikat iman. Sebaliknya hati 'Ubadah ibn 
as-Samit bencikan hubungan setiakawan dengan 
orang-orang Yahudi setelah ia melihat telatah-telatah 
mereka yang buruk kerana hatinya adalah hati yang 


Mu'min. Itulah sebabnya ia mencabut dan 
mencampakkan hubungan setiakawan itu, sementara 
Abdullah ibn Ubay ibn Salul pula menyambut dan 
memeluk setiakawan. itu dan berpegang teguh 
dengannya. 

Kedua-dua manusia itu memperlihatkan dua jalan 
hidup yang berlainan yang lahir dari dua pemikiran 
dan perasaan yang berlainan. Perbezaan dan kelainan 
itu tetap wujud di sepanjang zaman di antara hati 
yang beriman dan hati yang tidak mengenal iman. 

Al-Qur'an mengancam orang-orang yang meminta 
pertolongan dari musuh-musuh agama mereka yang 
menggembleng tenaga untuk menentang mereka dan 
mengancam orang-orang Munafiqin yang tidak 
membulatkan kepercayaan, kesetiaan, kepatuhan dan 
pegangan mereka kepada Allah. Ia mengancam 
mereka dengan harapan mendapat kemenangan atau 
berlakunya sesuatu keputusan dari Allah yang 
menyelesaikan keadaan ini atau mendedahkan 
tembelang nifaq yang tersembunyi itu. 



"Semoga Allah mendatangkan kemenangan (kepada Rasul- 
Nya) atau sesuatu keputusan-Nya' dari sisi-Nya yang 
menyebabkan mereka menyesal terhadap segala apa yang 
telah dirahsiakan di dalam hati mereka. "(52) 

Dan ketika tercapainya kemenangan sama ada 
kemenangan menakluk negeri Makkah atau 
kemenangan dalam ertikata penyelesaian atau 
datangnya sesuatu keputusan dari Allah, maka orang- 
orang Munafiqin yang berpenyakit di dalam hati itu 
akan menyesal terhadap tindakan mereka yang 
tergesa-gesa dan bersungguh-sungguh 
mempertahankan hubungan setiakawan mereka 
dengan Yahudi dan Nasara, juga menyesal terhadap 
tembelang nifaq mereka yang pecah itu, di waktu ini 
orang-orang yang beriman akan memperlihatkan 
kehairanan mereka terhadap gelagat-gelagat kaum 
Munafiqin itu dan mengecam sikap nifaq mereka dan 
akibat kerugian yang menimpa mereka. 



"Dan orang-orang yang beriman akan berkata: Inikah orang- 
orang yang telah bersumpah dengan nama Allah dengan 
sumpah mereka yang sungguh-sungguh bahawa mereka 
adalah bersama kamu? Sia-sialah segala amalan mereka, 
maka kerana itu mereka menjadi orang-orang yang 
rugi." (53) 


Allah tetap membawa kemenangan itu pada suatu 
hari, di mana niat-niat yang jahat akan terbongkar, 
tindakan-tindakan akan menjadi gagal dan sia-sia dan 

berbagai-bagai puak akan menerima kerugian. Kita di 
dalam perjanjian dengan Allah yang tetap akan 
memberi kemenangan kepada kita apabila kita hanya 
berpegang teguh dengan tali Allah sahaja, apabila 
kita membulatkan kesetiaan dan kepatuhan kepada 
Allah sahaja, apabila kita benar-benar mengingati 
sistem hidup Ilahi dan menegakkan kefahaman, 
undang-undang dan peraturan kita di atasnya dan 
apabila kita bergerak di dalam perjuangan mengikut 
garis pedoman dan bimbingan Allah dan apabila kita 
tidak berikat setia melainkan dengan Allah dan Rasul- 
Nya serta orang-orang yang beriman. 

****** 


(Pentafsiran ayat-ayat 54-56) 

Setelah selesai Al-Qur'an membuat seruan yang 
pertama kepada orang-orang yang beriman supaya 
menamatkan hubungan setiakawan dengan orang- 
orang Yahudi dan Nasara dan supaya berwaspada 
agar tidak ada di dalam kalangan mereka orang- 
orang yang mengadakan hubungan setiakawan 
dengan mereka dan agar mereka tidak terkeluar dari 
agama Islam dengan perbuatan itu tanpa disedari 
mereka atau tanpa dikehendaki mereka, maka (dalam 
ayat yang berikut) Al-Qur'an membuat seruan yang 
kedua mengancam sesiapa dari mereka yang terkeluar 
dari agamanya, dengan sebab hubungan setiakawan 
itu atau dengan sebab yang lain bahawa dia tidak 
mempunyai apa-apa nilai pun di sisi Allah dan dia 
tidak pula dapat melemahkan Allah dan 
memudharatkan agamanya, kerana agama Allah 
mempunyai penolong-penolong setia yang tersimpan 
di dalam ilmu Allah. Jika mereka berundur dari agama 
Allah maka Allah akan mendatangkan kumpulan 
penolong-penolong itu. Kemudian Al-Qur'an 
menggambarkan pula sifat-sifat kumpulan pilihan 
yang tersimpan di dalam ilmu Allah untuk membantu 
agamanya itu. Semua sifat-sifat itu adalah sifat-sifat 
yang amat menarik, indah dan gemilang di samping 
menerangkan pihak yang tunggal yang seharusnya 
ditumpukan kesetiaan kepadanya oleh setiap Muslim. 
Kemudian seruan ini diakhiri dengan menjelaskan 
penghabisan yang pasti dicapai dalam .perjuangan 
yang diceburi oleh Hizbullah melawan kumpulan- 
kumpulan yang lain, iaitu penghabisan kemenangan 
yang akan dini'mati oleh mereka yang menumpukan 
kesetiaan mereka kepada Allah dan Rasul-Nya serta 
para Mu'minin: 


Hukum Membuat Hubungan Setiakawan 
Dengan Kaum Ahlil-Kitab 



" Wahai orang-orang yang beriman! Barang siapa di antara 
kamu yang murtad dari agamanya , maka Allah akan 
mendatangkan sekumpulan manusia yang dicintai-Nya dan 
mereka juga menyintai~Nya, mereka iemah-lembut terhadap 
orang-orang yang beriman dan gagah perkasa terhadap 
orang-orang kafir, mereka berjihad kerana Sabiiullah. Dan 
mereka tidak gentar kepada celaan mana-mana pencela. 
Itulah limpah kurnia Allah yang dikurniakan kepada siapa 
yang dikehendaki-Nya dan Aliah Maha Luas (pemberian-Nya) 
dan Maha Mengetahui (54). Sesungguhnya penolong setia 
kamu hanyalah Allah dan Rasul-Nya , juga orang-orang yang 
beriman yang mendirikan solat dan mengeluarkan zakat ; 
dan mereka sentiasa tunduk (kepada Allah) (55). Dan barang 
siapa yang menjadikan Aliah , Rasul-Nya dan orang-orang 
yang beriman sebagai penolong setianya , maka 

sesungguhnya Hizbullah itulah yang pasti mendapat 
kemenangan." (56) 

Ancaman kepada mana-mana orang Islam yang 
terkeluar dari agamanya dalam bentuk kecaman yang 
sehebat ini dan di maqam yang seperti ini pada 
dasarnya adalah dituju kepada pertalian yang wujud 
di antara perbuatan mengadakan hubungan 
setiakawan dengan orang-orang Yahudi dan Nasara 
dengan hukum irtidad (terkeluar) dari Islam terutama 
setelah dijelaskan oleh AI~Qur'an bahawa mana-mana 
orang yang menjadikan orang-orang Yahudi dan 
Nasara selaku rakan dan penolong setianya, maka dia 
adalah dianggap termasuk di dalam golongan 
mereka, iaitu terkeluar dari kelompok Muslimin dan 
tercantum di dalam kumpulan mereka: 



"Dan barang siapa dari kaiangan kamu menjadikan mereka 
sebagai penolong setia , maka dia adalah dari golongan 
mereka. "(51) 

Berdasarkan pertimbangan ini maka seruan yang 
kedua di dalam ayat ini adalah untuk menguatkan 
seruan yang pertama. Dan seruan yang ketiga - 
selepas seruan ini - juga mempunyai tujuan yang 
sama, iaitu menekankan larangan dari mengadakan 
hubungan setiakawan dengan kaum Ahlil-Kitab dan 
orang-orang kafir yang digabungkan sebegitu rupa 
untuk menunjukkan bahawa hubungan' setiakawan 
dengan orang-orang Yahudi dan Nasara adalah sama 
dengan hubungan setiakawan dengan orang-orang 

kafir, dan soal Islam memberi layanan yang berbeza di 
antara kaum Ahlil-Kitab dengan orang-orang kafir 
adalah satu perkara yang tidak ada kaitan dengan 
persoalan setiakawan, malah ia adalah dari urusan- 
urusan lain yang tidak ada kena-mengena dengan 
hubungan setiakawan. 





"Wahai orang-orang yang beriman! Barang siapa di antara 
kamu yang murtad dari agamanya i, maka Aliah akan 
mendatangkan sekumpulan manusia yang dicintai-Nya dan 
mereka juga menyintai-Nya, mereka lemah-lembut terhadap 
orang-orang yang beriman dan gagah perkasa terhadap 
orang-orang kafir, mereka berjihad kerana Sabiiuliah. Dan 
mereka tidak gentar kepada celaan mana-mana pencela . 
itulah limpah kurnia Allah yang dikurniakan kepada siapa 
yang dikehendaki-Nya dan Aliah Maha Luas (pemberian-Nya) 
dan Maha Mengetahui A (54) 


Pemilihan Allah yang telah memilih kelompok 
Mu'min sebagai alat taqdir Ilahi untuk menegakkan 
agama Allah di bumi, meneguhkan kekuasaan Allah 
di dalam kehidupan manusia, menghakimkan sistem 
Ilahi dalam undang-undang dan peraturan mereka, 
menguatkuasakan syari'at Allah dalam segala 
persoalan dan keadaan dan merealisasikan kebaikan, 
kebajikan, kebersihan, kesuburan dan kemakmuran di 
bumi dengan sistem dan syari'at Allah... pemilihan 
kelompok Mu'min untuk tujuan-tujuan ini adalah 
suatu limpah kurnia dan ni'mat Allah semata-mata. 
Oleh itu sesiapa yang ingin menolak limpah kurnia ini 
dan mengharamkan dirinya dari ni'mat ini, maka dia 
bebas berbuat demikian dan Allah tetap terkaya 
darinya dan dari semesta alam kerana Allah hanya 
memilih dari kalangan para hamba-Nya orang-orang 
yang diketahuinya layak untuk menerima limpah 
kurnia-Nya yang besar itu. 


Gambaran sifat-sifat kelompok pilihan Allah yang 
digambarkan oleh ayat yang berikut adalah satu 
gambaran yang jelas dan kuat, gemilang dan menarik 
hati: 


i 




^ .S'* 





"Maka Aliah akan mendatangkan sekumpulan manusia yang 
dicintai-Nya dan mereka juga menyintai-Nya. "(54) 


Cinta Allah Terhadap Hamba Dan 
Cinta Hamba Terhadap Allah 

Cinta kasih dan kerelaan yang bertimbal balik itulah 
bentuk hubungan yang wujud di antara mereka 


dengan Allah. Cinta yang bertindak selaku roh yang 
meresap halus dan memancar dengan sinar yang 
gemilang jernjh dan sentiasa tersenyum manis itulah 
tali penghubung yang mengikatkan kumpulan itu 
dengan Allah Yang Maha Pengasih. 

Kasih Allah terhadap seseorang hamba dari para 
hamba-Nya adalah satu hubungan yang tidak dapat 
dinilaikan kecuali oleh mereka yang telah mengenal 
Allah S.W.T. dengan sifat-sifat-Nya yang sebenar, iaitu 
sifat-sifat yang diterangkan olehnya sendiri dan 
kecuali oleh mereka yang telah menghayati kesan- 
kesan dari sifat-sifat Allah itu di dalam hati, jiwa, 
perasaan dan diri mereka seluruhnya. Ya! Hakikat 
pemberian cinta kasih ini tidak dapat dinilai kecuali 
oleh mereka yang mengenal hakikat pemberi itu 
sendiri, iaitu mengenal siapa Allah... Siapa pencipta 
alam buana yang amat luas ini dan siapa yang 
menjadi makhluk insan yang menjadi intisari alam 
buana ini, walaupun jasadnya amat kecil... Siapa yang 
seagung Allah, siapa yang sekuasa Allah, siapa yang 
setunggal Allah, siapa yang setinggi Aliah di dalam 
kerajaan-Nya.. Siapa Allah dan siapakah pula sang 
hamba yang mendapat limpah kurnia cinta kasih dari 
Allah itu, sedangkan ia adalah dari makhluk ciptaan 
qudrat-Nya.- Maha Suci Allah Yang Maha Mulia, Maha 
Agung, Yang Hidup selama-lamanya. Yang Azali dan 
Abadi, Yang Awal dan Yang Akliir, Yang Zahir dan 
Yang Batin. 

Cinta kasih seorang hamba terhadap Allah 
merupakan suatu ni'mat yang besar kepada hamba 
ini. la juga tidak dapat dinilai kecuali oleh mereka 
yang telah mengecapi dan menghayatinya sendiri. 
Andainya cinta kasih Allah terhadap seorang hamba- 
Nya merupakan suatu pemberian yang amat besar 
dan suatu pengurniaan yang melimpah-ruah, maka 
pemberian Allah kepada seorang hamba-Nya dalam 
bentuk hidayat yang membawa kepada menyintai- 
Nya dan dalam bentuk memperkenalkan kepadanya 
rasa cinta kasih Ilahi yang indah dan unik, iaitu rasa 
cinta kasih yang tidak ada tolok bandingnya dengan 
segala rasa percintaan yang lain adalah satu 
pemberian yang amat besar dan satu pengurniaan 
yang melimpah-ruah. 

Andainya cinta kasih Allah terhadap seorang 
hamba-Nya merupakan suatu hubungan yang tidak 
dapat diungkapkan dengan kata-kata, maka cinta 
seorang hamba terhadap Aliah juga merupakan suatu 
hubungan yang jarang dapat digambarkan oleh 
ungkapan kata-kata kecuali di dalam beberapa 
ungkapan yang terlancar dari kata-kata para pencinta 
Allah. Inilah satu-satunya bidang, di mana orang- 
orang yang sampai kepada Allah dari tokoh-tokoh 
tasauf yang sebenar menunjukkan pencapaiannya 
yang tinggi, tetapi golongan ini sangat kecil dalam 
himpunan orang-orang yang memakai jubah sufi dan 
dikenali di dalam rekod-rekod mereka yang panjang. 
Beberapa bait dari sajak-sajak Rabi'atul 'Adawiyah 
masih mendegung menyampaikan ke dalam hati saya 
rasa percintaannya yang tulen dan unik terhadap 
Allah apabila dia berkata: 

Semoga engkau tetap manis terhadapku 
Biarpun hidup ini pahit getir semuanya 
Semoga engkau tetap redha terhadapku 
Biarpun insan murka seluruhnya 
Semoga hubunganku dengan~Mu tetap subur. 

Biarpun hubunganku dengan semesta alam hancur 

Jika cinta dari-Mu tetap benar 

Maka segala sesuatu adalah remeh belaka 

Dan segala yang wujud di atas tanah 

Adalah seperti tanah sahaja 

Cinta kasih dari Allah Yang Maha Mulia terhadap 
hamba-Nya dan cinta kasih dari hamba terhadap Allah 
Yang Maha Mengurnia adalah sentiasa bersemarak di 
alam al-wujud ini dan sentiasa menjalar di alam buana 
yang lebar ini. Cinta kasih Ilahi itu tertera p _ pada 
segala makhluk yang bernyawa dan segala kejadian 
alam, la merupakan udara nyaman dan bayang teduh 
yang menyelubungi alam al-wujud, juga 

menyelubungi seluruh kewujudan insan yang 

terlambang pada hamba yang kasihkan Allah dan 
dikasihi Allah. 

Kefahaman Islam mengikatkan di antara seseorang 
Mu'min dengan Allah dengan hubungan cinta kasih 
yang mengkagum dan menarik, ia bukannya berlaku 
sekali atau sambil lalu, malah ia merupakan lunas, 
hakikat dan unsur yang semulajadi dalam kefahaman 
Islam: 



" Sesungguhnya orang-orang yang beriman dan mengerjakan 
amalan-amalan soleh akan dikurniakan Aliah Yang Maha 
Penyayang , kasih mesra terhadap mereka." 


(Surah Maryam: 96) 


" Sesungguhnya Tuhanku Maha Pengasih dan Maha 
Penyayang. " 

(Surah Hud: 90) 


4J 



"Apabila para hamba-Ku bertanya kepadamu tentang diri- 
Ku, maka (jawablah) bahawa sesungguhnya Aku adalah 
amat dekat Aku memperkenankan permohonan seseorang 
yang berdo'a, apabila ia berdo'a kepada-Ku." 


(Surah AI-Baqarah: 1 86) 




"Dan orang-orang yang beriman lebih cinta kepada Allah." 

(Surah al-Baqarah: 165) 


• J "^tV 



"Katakanlah jika kamu kasihkan Allah 1 , maka ikutlah aku 
nescaya Allah kasihkan kamu" 

(Surah Aali 'Imran: 31 ) 
dan berbagai-bagai ayat yang lain lagi. 

Sungguh hairan melihat orang-orang yang 
membaca semua ayat-ayat ini kemudian berkata 
bahawa kefahaman Islam adalah satu kefahaman 
yang kasar dan keras, kerana ia menggambarkan 
hubungan di antara Allah dan manusia dengan 
hubungan paksaan, kekerasan, penyeksaan, 
pembalasan, kekasaran dan keterpisahan bukan 
seperti kefahaman (Kristian) yang menjadikan al- 
Masih sebagai anak Allah dah uqnum tuhan, iaitu ia 
menjalinkan hubungan di antara Allah dan manusia 
dalam bentuk hubungan perduaan (paduan manusia 
dengan Tuhan). 

Kejelasan dan ketegasan kefahaman Islam dalam 
memisahkan di antara hakikat Uluhiyah dan hakikat 
'Ubudiyah tidaklah menghapuskan hubungan kasih 
sayang di antara Allah dan hamba-Nya, kerana 
hubungan ini adalah hubungan rahmat kasihan belas 
di samping merupakan hubungan keadilan, la adalah 
hubungan kemesraan dan percintaan di samping 
merupakan hubungan pemisahan dan pembersihan 
(sifat-sifat Allah dari sifat-sifat manusia). Itulah 
pandangan dan kefahaman yang sempurna yang 
merangkumi segala keperluan manusia dalam 
hubungan mereka dengan Allah Rabbul-'Alamin. 

Di sini ketika menerangkan sifat kelompok Mu'min 
yang dipilih untuk mendokong agama ini, Al-Qur'an 
membentangkan satu nas yang menarik: 

Sifat-sifat Orang-orang Yang Beriman 




"Sekumpulan manusia yang dicintai-Nya dan mereka juga 
menyintal-Nya. "(54) 


Nas ini melepaskan seluruh kandungan isi 
pengertiannya dalam suasana ini, iaitu suasana yang 
amat dikehendaki oleh hati Mu'min ketika memikul 
beban (perjuangan) yang berat ini dengan kesedaran 
bahawa inilah pilihan, pemberian dan tawaran 
perdampingan dari Allah Yang Maha Mengurnia dan 
Maha Mulia. 

Kemudian ayat (yang berikut) membentangkan 
sifat-sifat selanjutnya: 

z&MU 

"Mereka lemah-lembut terhadap orang-orang yang 
beriman. "(54) 

* 

Sifat ini diambil dari sikap sukarela, mudah dan 
lembut, kerana seorang Mu'min harus bersikap 
lemah-lembut terhadap sesama Mu'min, iaitu sikap 
tidak sulit (didekati) dan tidak sukar (dirundingi), 
mudah menerima dan menyambut, toleran dan 
ramah mesra. Inilah sifat lemah-lembut terhadap 
orang-orang yang beriman. 

Sebenarnya tidak ada kehinaan dalam berlemah- 
lembut dengan orang-orang Mu'min, malah itulah 
sifat persaudaraan yang meruntuhkan tembok- 
tembok, menghapuskan rasa keberatan dan 
keseganan dan memadukan hati dengan hati dan 
kerana itu tidak ada lagi dalam hati seseorang sesuatu 
perasaan yang menyuiit dan menjadi halangan 
terhadap satu sama lain. 

Kepekaan seseorang terhadap dirinya sendiri adalah 
satu perasaan yang terkurung dan penuh prasangka. 
Perasaan ini membuat seseorang itu keras, degil dan 
bakhil terhadap saudaranya, tetapi apabila ia 
memadukan hatinya dengan hati kelompok Mu'min, 
maka tidak akan ada lagi di dalam hatinya sesuatu 
perasaan yang menghalang dan menyulitkannya. 
Apakah lagi perasaan yang masih tinggal di dalam 
hatinya terhadap mereka sedangkan mereka semua 
telah bersatu-padu sebagai saudara kerana Allah, dia 
menyintai mereka dan mereka menyintai dia dan 
perasaan kasih mesra yang luhur ini akan terus 
bersemarak di kalangan mereka, di mana mereka 
saling membahagikan perasaan ini di antara sesama 
mereka? 

X c 

&4 

" Dan gagah perkasa terhadap orang-orang kafir. "(54) 

Yakni mereka menunjukkan sikap yang keras, 
gagah, megah dan unggul terhadap orang-orang 
kafir, tetapi sifat-sifat ini mempunyai tempatnya yang 
tertentu di sini, iaitu sifat-sifat ini bukan bertujuan 
menunjukkan kegagahan, keperkasaan dan 
keunggulan diri sendiri, malah ia bertujuan 
menunjukkan kegagahan 'aqidah dan keunggulan 
panji-panji yang dikibarkan oleh mereka, la bertujuan 
menunjukkan keyakinan bahawa 'acjidah yang 
dipegang mereka adalah lebih baik dan bahawa 
peranan mereka ialah menundukkan orang lain 
kepada 'aqidah yang dipegang oleh mereka bukannya 
menundukkan orang lain kepada diri mereka dan 
bukan pula menundukkan diri mereka kepada orang 
lain dan kepada 'aqidah yang dipegang mereka. Ia 
bertujuan menunjukkan keyakinan bahawa agama 
Allah dapat menewaskan agama nafsu dan kekuatan 
Allah dapat mengalahkan segala kekuatan yang lain, 
begitu juga kekuatan Hizbullah dapat mengalahkan 


kumpulan-kumpulan jahiliyah. Oleh itu mereka tetap 
lebih tinggi dan unggul walaupun mereka kadang- 
kadang kalah dalam setengah-setengah perjuangan di 
tengah jalan perjuangan yang panjang itu. 



"Mereka berjihad kerana Sabiiuiiah dan mereka tidak gentar 
kepada ceiaan mana-mana penceia."(54) 

Berjihad Semata-mata Kerana Allah 

Jihad di jalan Allah untuk menegakkan sistem Allah 
di bumi dan mengisytiharkan kuasa-Nya ke atas 
manusia dan menghakimkan syari'at Allah di dalam 
kehidupan mereka untuk merealisasikan kebajikan, 
kebaikan* dan kemajuan bagi manusia. Itulah 
kelompok Mu'minin yang dipilih Allah untuk 
melakukan - dengan perantaraan mereka - apa yang 
dikehendaki oleh-Nya. 

Mereka berjihad di jalan Allah bukan berjihad 
kerana kepentingan diri mereka, bukan pula kerana 
kepentingan kaum mereka, kepentingan tanahair 
mereka dan kepentingan bangsa mereka, malah 
berjihad semata-mata kerana kepentingan Sabiiuiiah 
untuk merealisasikan sistem Allah, menegakkan 
kekuasaan-Nya, menjalankan syari'at-Nya dan 
mewujudkan - dengan perantaraannya - kebaikan dan 
kebajikan bagi semua manusia, sedangkan mereka 
tidak mempunyai apa-apa kepentingan dalam urusan 
ini di samping tidak mempunyai apa-apa habuan 
untuk diri mereka dari urusan ini, malah semuanya 
kerana Allah dan Sabiiuiiah semata-mata tanpa 
sebarang sekutu. 

Mereka berjuang kerana Sabiiuiiah tanpa takut dan 
gentar kepada sebarang cemuhan dan kritikan. 
Apakah perlunya takut kepada manusia sedangkan 
mereka telah mendapat jaminan kasih dari Allah 
Tuhan yang memelihara manusia? Apakah perlunya 
menghormati kebiasaan manusia, adat resam generasi 
manusia dan tradisi-tradisi jahiliyah, sedangkan 
mereka mengikut peraturan dan undang-undang 
Allah dan menawarkan sistem hidup Ilahi? Orang- 
orang yang takut kepada cemuhan dan celaan 
manusia ialah mereka yang mengambil neraca 
pertimbangan dan penilaian-penilaiannya dari 
keputusan kehendak-kehendak hawa nafsu manusia 
dan mencari sokongan dari manusia, tetapi bagi 
orang-orang yang merujukkan kepada neraca-neraca 
pertimbangan Allah dan nilai-nilai Ilahi dan 
menjadikannya mengatasi kehendak-kehendak hawa 
nafsu manusia dan nilai-nilai mereka, bagi orang- 
orang yang mendapat kekuatan dan kegagahan 
mereka dari kekuatan dan kegagahan Allah, maka 
mereka tidak akan menghiraukan kata nista dan 
tindak-tanduk mereka, biar bagaimanapun keadaan, 
realiti, ketamadunan, ilmu pengetahuan dan 
kebudayaan manusia. 

Kita membuat perhitungan yang begitu serius 
kepada apa yang dikata dan dibuat oleh orang ramai, 
kepada apa yang dimilik dan dipersetujui mereka dan 
kepada nilai-nilai, pertimbangan-pertimbangan dan 




JUZU' KE 6 


&0 SURAH AL-MA'IDAH 


109 


ukuran-ukuran yang digunakan di dalam realiti hidup 

mereka Kita berbuat begitu kerana kita lalai atau 

lupakan lunas yang wajib kita rujukkan kepadanya 
apabila kita membuat sesuatu pertimbangan, ukuran- 
ukuran dan penilaian. Lunas itu ialah sistem Ilahi, 
undang-undang dan peraturannya, keputusan dan 
hukum-hukumnya. Lunas inilah satu-satunya yang 
benar dan segala yang menyalahinya adalah batal 
belaka walaupun ia merupakan adat kebiasaan dan 
tradisi yang diakui jutaan manusia atau diakui oleh 
generasi-generasi manusia dari berpuluh-puluh abad. 

Sesuatu peraturan, sesuatu adat kebiasaan, sesuatu 
tradisi atau sesuatu nilai tidak cukup (untuk dijadikan 
asas rujukkan) dengan alasan kerana ia ada, kerana ia 
berlaku dalam realiti, kerana ia dianuti dan dihayati 
oleh jutaan manusia dan kerana ia dijadikan asas 
kehidupan manusia. Neraca pertimbangan seperti ini 
tidak dii'tirafkan oleh kefahaman dan pandangan 
Islam, malah sesuatu peraturan, sesuatu adat 
kebiasaan, sesuatu tradisi dan sesuatu nilai itu pastilah 
mempunyai lunas-lunasnya di dalam sistem Ilahi, iaitu 
satu-satunya asas rujukkan, dari mana diambil nilai- 
nilai dan peraturan. 

Di sinilah titik tolak kelompok Muslimin yang 
berjuang kerana Sabilullah tanpa takut dan gentar 
kepada cemuhan dan kritikan pencela-pencela. Inilah 
sifat para Mu'minin yang terpilih. 

Kemudian pemilihan dari Allah, kasih sayang yang 
bertimbal balik di antara Allah dengan para Mu'minin 
pilihan, sifat-sifat yang menjadi cop dan tanda 
mereka, keyakinan hati mereka kepada Allah dan 
perjalanan mereka yang berpedomankan hidayat 
Allah dalam perjuangan mereka adalah semuanya dari 
limpah kurnia Allah belaka: 


"Itulah limpah kurnia Allah yang dikurniakan kepada siapa 
yang dikehendaki-Nya dan Allah Maha' Luas (pemberian-Nya) 
dan Maha Mengetahui."(54) 

Allah memberi dengan seluas-luas dan memberi 
dengan penuh pengetahuan. Alangkah luasnya 
pengurniaan ini bagi sesiapa yang dipilih Allah 
mengikut ilmu dan taqdir-Nya. 




Allah menggariskan (dalam ayat yang berikut) satu- 
satunya hala kesetiaan yang sesuai dengan sifat 
keimanan dan menjelaskan siapakah yang seharusnya 
mereka tunjukkan kesetiaan mereka: 



"Sesungguhnya penolong setia kamu hanyalah Allah dan 
Rasul-Nya, juga orang-orang yang beriman yang mendirikan 
solat dan mengeluarkan zakat, dan mereka sentiasa tunduk 
(kepada Allah). "(55) 


Demikianlah Allah menggariskan hala kesetiaan itu 
dengan ungkapan yang memberi pembatasan yang 
tegas yang tidak memberi ruang untuk berdalih dan 
tidak memberi kesempatan untuk menggoyahkan 
Harakah Islamiyah atau menggoyahkan 
kefahamannya. 


Persoalan ini pastilah begitu, kerana intisari 
persoalan ini ialah persoalan 'aqidah, persoalan 
melancarkan pergerakan dengan 'aqidah ini, 
persoalan supaya kesetiaan itu hanya ditumpukan 
kepada Allah semata-mata, persoalan supaya 
keyakinan itu mutiaq kepada Allah, persoalan supaya 
Islam menjadi "Agama", persoalan supaya adanya 
pemisahan yang tegas di antara barisan Muslimin 
dengan semua barisan yang lain yang tidak memilih 
Islam sebagai agama dan sebagai sistem hidup dan 
persoalan supaya harakah Islam mempunyai 
kesungguhan dan peraturannya, iaitu supaya 
kesetiaan di dalam harakah Islam tidak diberikan 
kepada yang lain dari kepimpinan dan panji-panji 
Islamiyah yang tunggal. Dan supaya bantu-membantu 
hanya berlaku di kalangan kelompok Muslimin sahaja, 
kerana itulah tolong-menolong yang wujud di dalam 
sistem Islam yang diambil dari 'agidahr. 


Agar Islam tidak hanya merupakan semata-mata 
nama atau semata-mata panji-panji dan lambang atau 
semata-mata kata-kata yang diucapkan lisan atau 
semata-mata keturunan yang berpindah secara 
warisan atau semata-mata sifat yang diberikan 
kepada penduduk di suatu tempat, maka (ayat yang 
berikut) menyebut beberapa ciri pokok orang-orang 
yang beriman: 




"Yang mendirikan solat dan mengeluarkan zakat dan 
mereka sentiasa tunduk (kepada Allah). "(55) 


Yakni di antara sifat mereka ialah mendirikan solat - 
bukan semata-mata mengerjakan solat - kerana 
mendirikan solat bererti menunaikannya dengan 
sempurna hingga melahirkan kesan-kesannya yang 
dijelaskan dalam firman-Nya: 



"Sesungguhnya solat itu mencegahkan (seseorang) dari 
kejahatan dan kemungkaran." 


(Surah al-Ankabut: 45) 


Sesiapa yang solatnya tidak dapat mencegahkan 
dirinya dari kejahatan dan kemungkaran, maka bererti 
ia belum lagi mendirikan solat, kerana andainya dia 
benar-benar mendirikan solat, tentulah solat dapat 
mencegahkannya dari kejahatan dan kemungkaran 
sebagaimana yang ditegaskan oleh Allah. 


Di antara sifat mereka lagi ialah mengeluarkan 
zakat, iaitu menunaikan kewajipan harta kerana ta'at 
dan mendampingkan diri kepada Allah yang terbit 
dari kesukarelaan dan kegemaran hati sendiri. Oleh 

itu zakat bukanlah semata-mata cukai harta, malah ia 
juga merupakan ibadat atau ibadat harta. Inilah 
keistimewaan sistem hidup Islam yang dapat 
melaksanakan berbagai-bagai matlamat dengan 
perantaraan satu fardhu. Ia bukannya seperti lain-lain 
sistem di bumi yang hanya dapat merealisasikan satu 
matlamat tetapi mencuaikan matlamat-matiamat 
yang lain. 

Untuk mengislahkan keadaan masyarakat, maka 
masyarakat tidak cukup dengan hanya bertindak 
mengambil cukai harta (cukai awam) atau mengambil 
harta orang-orang kaya untuk diagihkan kepada 
orang-orang miskin atas nama kerajaan atau atas 
nama rakyat atau atas nama mana-mana pihak di 
bumi ini. Pungutan cukai dalam bentuk ini kadang- 
kadang dapat mencapaikan satu matlamat, iaitu 
mengagihkan harta kepada orang-orang yang susah. 

Tetapi zakat (adalah berlainan) nama dan 
maksudnya dari awal-awal lagi mengertikan 
kebersihan dan kesuburan. Ia merupakan 
pembersihan hati nurani kerana zakat adalah suatu 
ibadat kepada Allah dan kerana wujudnya perasaan 
yang baik yang menemani pemberian zakat terhadap 
saudara sesama Islam yang miskin. Zakat adalah suatu 
ibadat kepada Allah, di mana pengeluarnya 
mengharapkan balasan yang baik di Akhirat di 
samping mengharapkan kesuburan hartanya di dalam 
kehidupan dunia dengan mendapat keberkatan dan 
dengan perantaraan sistem ekonomi yang membawa 
keberkatan dan seterusnya dengan wujudnya 
perasaan yang baik dari orang-orang miskin yang 
menerima zakat itu sendiri, kerana mereka merasa 
bahawa zakat itu adalah suatu limpah .kurnia Allah 
kepada mereka sebab Aliahlah yang menetapkan 
habuan mereka di dalam harta orang-orang yang 
kaya, di samping itu mereka tidak menaruh perasaan 
hasad dengki dan dendam terhadap saudara-saudara 
sebagaimana mereka yang kaya (di sini patut diingat 
bahawa orang kaya di dalam sistem Islam tidak 
memperolehi pendapatan mereka melainkan dari 
sumber yang halal dan mereka tidak mencerobohi hak 
orang lain semasa mengumpulkan kekayaan mereka) 
dan pada akhirnya matlamat cukai harta itu dapat 
dicapai dalam suasana yang baik, iaitu suasana 
kebersihan dan kesuburan (yang penuh berkat). 

Penunaian zakat adalah salah satu dari sifat-sifat 
orang-orang yang beriman yang membuktikan 
bahawa mereka mematuhi syari'at Allah di dalam 
urusan kehidupan, juga membuktikan pengi'tirafan 
mereka terhadap kuasa Allah di atas seluruh urusan 
kehidupan mereka. Inilah pengertian Islam. 

" Dan mereka sentiasa tunduk (kepada Allah). "(55) 

Itulah sifat mereka, seolah-olah itulah keadaan 
semulajadi mereka. Oleh sebab itu Al-Qur'an tidak 
berhenti setakat keterangan Allah bahawa mereka 
"mendirikan solat" kerana itu sifat "sentiasa tunduk" 
adalah satu sifat baru yang lebih umum dan syumul 



kerana sifat ini menggambarkan kepada minda kita 
bahawa inilah sifat mereka yang tetap. Tegasnya sifat 
mereka yang paling menonjol ialah sifat "sentiasa 
tunduk" dan dengan sifat inilah mereka dikenali. 

Alangkah mendalamnya saranan-saranan dari 
ungkapan-ungkapan AI-Qur'an di dalam perkara- 
perkara yang sehubungan dengan ini. 

Kemudian Allah menjanjikan (dalam ayat yang 
berikut) kepada orang-orang yang beriman sebagai 
balasan terhadap keyakinan dan perlindungan diri 
mereka kepada Allah, terhadap kesetiaan mereka 
kepada Allah Yang Maha Esa, kepada Rasul-Nya dan 
kepada para Mu'minin, juga sebagai balasan terhadap 
pemisahan mereka yang total di antara mereka 
dengan seluruh barisan yang lain kecuali barisan yang 
membulatkan kesetiaan kepada Allah, iaitu Allah 
menjanjikan kemenangan kepada mereka: 





"Dan barang siapa yang menjadikan Allah , Rasul-Nya dan 
orang-orang yang beriman sebagai penolong setianya , maka 
sesungguhnya Hizbullah itulah yang pasti mendapat 
kemenangan. "(56) 


Janji kemenangan ini dikemukakan selepas 
dijelaskan dasar keimanan itu sendiri, iaitu dasar 
kesetiaan kepada Allah, kepada Rasul-Nya dan kepada 
para Mu'minin, juga selepas diberi amaran agar 
mereka jangan mengadakan hubungan setiakawan 
dengan orang-orang Yahudi dan Kristian dan 
menganggapkan perbuatan itu sebagai perbuatan 
yang mengeluarkan mereka dari barisan Islam kepada 
barisan kaum Yahudi dan kaum Kristian dan mereka 
terkeluar dan agama Islam. 


Di sini ada satu tarikan perhatian umum Al-Qur'an, 
iaitu Allah mahukan seseorang Muslim itu menganut 
agama islam semata-mata kerana Islam itu satu 
agama yang paling baik bukan kerana agama itu akan 
mendapat kemenangan atau kedudukan yang kukuh 
di bumi ini, kerana kemenangan dan kedudukannya 
yang teguh itu merupakan hasil-hasil yang datang 
pada masanya yang wajar dan datang untuk 
merealisasikan taqdir atau perencanaan Allah yang 
hendak mengukuhkan kedudukan agama Islam dan 
bukannya untuk dijadikan galakan dan tarikan supaya 
menganut agama ini. Pengurniaan kemenangan 
kepada orang-orang Islam itu sebenarnya mereka 
tidak mempunyai apa-apa bahagian untuk diri mereka 
dalam kemenangan itu, malah kemenangan itu hanya 
merupakan taqdir Allah yang diperlakukan menerusi 
mereka. Ia hanya merupakan satu pemberian Allah 
kepada mereka untuk kepentingan 'aqidah mereka 
bukan untuk kepentingan diri mereka. Oleh itu 
mereka memperolehi pahala kerana perjuangan 
mereka dan pahala kerana hasil-hasil perjuangan yang 
membawa ke arah meneguhkan kedudukan agama di 

bumi dan kebaikan bumi kerana wujudnya keteguhan 
agama Ilahi itu. 

Begitu juga Allah kadang-kadang menjanjikan 
kemenangan kepada orang-orang Islam dengan 
tujuan untuk mengukuhkan keyakinan hati mereka 
dan membebaskan hati mereka dari halangan- 
haiangan yang wujud di hadapan mereka - iaitu 
halangan-halangan yang seringkah menghancurkan 
perjuangan - oleh itu apabila mereka yakin terhadap 
akibat perjuangan itu, hati mereka akan menjadi kuat 
untuk menempuh penderitaan dan melangkah 
halangan itu, juga untuk meletakkan pengharapan 
agar kemenangan yang dijanjikan Allah kepada umat 
Muslimin itu tercapai di tangan mereka, dan dengan 
itu mereka akan memperolehi pahala jihad dan pahala 
kerana meneguhkan kedudukan agama Allah dan 
pahala dari hasil-hasil yang baik yang terbit dari 
kedudukan agama Islam yang teguh itu. 

Begitu juga turunnya nas ini di bidang ini 
membayangkan adanya satu keadaan yang dialami 
oleh kelompok Muslimin pada masa itu yang 
memerlukan kepada penyampaian berita-berita 
gembira dengan menyebut dasar (ilahi) bahawa 
HizbuIIah tetap akan menang. Ini menguatkan lagi 
pendapat kami tentang masa turunnya ayat-ayat 
bahagian itu di dalam surah ini. 

Kemudian dasar (Ilahi) ini menjadi begitu jelas 
kepada kita. Ia adalah satu dasar yang tidak terikat 
dengan suatu masa dan tempat yang tertentu. Oleh 
itu kita yakin bahawa dasar ini adalah salah satu dari 
Sunnatullah yang tidak pernah meleset walaupun 
kelompok Mu'minin pernah menderita kekalahan- 
kekalahan di dalam setengah-setengah perjuangan 
dan keadaan. Tegasnya Sunnatullah yang tidak 
pernah mungkir ialah HizbuIIah tetap menang dan 
janji Allah yang pasti itu adalah tetap lebih benar dari 
gejala-gejala (kekalahan) yang lahir yang berlaku pada 
peringkat-peringkat jalan perjuangan dan bahawa 
kesetiaan kepada Allah, kepada Rasul-Nya dan kepada 
para Mu'minin itulah jalan yang membawa kepada 
tercapainya janji Allah di akhir jalan perjuangan. 

****** 

(Pentafsiran ayat-ayat 57-58) 

Kemudian dalam penjelasan ini Al-Qur'an telah 
menggunakan berbagai-bagai cara untuk 
menegahkan orang-orang yang beriman dari 
mengadakan hubungan setiakawan dengan 
penganut-penganut 'aqidah yang berlainan dari 
mereka seperti kaum Ahlil-Kitab dan kaum Musyrikin, 
juga untuk menanamkan dasar keimanan ini. di dalam 
hati, perasaan dan akal mereka yang membuktikan 
bagaimana pentingnya dasar ini di dalam kefahaman 
Islam dan harakat Islamiyah. 

Sebelum ini kita telah melihat bagaimana Al-Qur'an 
telah menggunakan cara tegahan secara langsung di 
dalam seruannya yang pertama dan cara 


menimbulkan ketakutan terhadap kemungkinan Allah 
mengurnia kemenangan atau kemungkinan Allah 
membuat sesuatu keputusan yang boleh 
mendedahkan tembelang orang-orang Munafiqin. 
Sementara di dalam seruan yang kedua pula Al- 
Qur'an telah menggunakan cara memberi amaran 
dari terkeluar dari agama Islam apabila mereka 
mengadakan hubungan setiakawan dengan musuh- 
musuh Allah, Rasul-Nya dan para Mu'minin, juga 
menggunakan cara memberi galakan agar mereka 
menjadi kelompok pilihan yang terdiri dari mereka 
yang dikasihkan Allah dan menaruh kasih kepada 
Allah di samping menggunakan cara memberi janji 
kemenangan kepada HizbuIIah. 


Kini di dalam seruan yang ketiga dalam pelajaran 
kita dapati Al-Qur'an (di dalam ayat yang berikut) 
menggunakan cara merangsangkan semangat 
keghairahan di dalam hati para Mu'minin terhadap 
kesucian agama mereka, ibadat dan solat mereka dari 
dipersenda-sendakan oleh musuh mereka. Di sini juga 
kita dapati Al-Qur'an menyamakan di antara 
perbuatan mengadakan hubungan setiakawan 
dengan Ahlil-Kitab dengan perbuatan mengadakan 
setiakawan dengan orang-orang yang kafir. Di 
samping itu Al-Qur'an menghubungkan tegahan ini 
pula dengan semangat taqwa kepada Allah dan 
menghubungkan tindakan mematuhi seruan ini 
dengan sifat keimanan serta mengeji perbuatan 
orang-orang kafir dan Ahlil-Kitab dan menyifatkan 
mereka sebagai orang-orang yang tidak 
menggunakan akal mereka untuk berfikir: 







"Wahai orang-orang yang beriman I Janganlah kamu 
mengambil orang-orang yang menjadikan agama kamu 
sebagai bahan sendaan dan permainan - iaitu dari mereka 
yang telah dikurniakan kitab suci sebelum kamu juga orang- 
orang yang kafir - seiaku sahabat-sahabat setia kamu . Dan 
hendaklah kamu bertaqwa kepada Allah jika kamu benar 
beriman.(57) Dan apabila kamu menyeru (azan) untuk 
mengerjakan solat, nescaya mereka jadikannya bahan 
sendaan dan permainan. Tindakan yang sedemikian itu ialah 
kerana mereka adalah satu kaum yang tidak berfikir. "(58) 


Ini adalah satu situasi yang membakar perasaan 
setiap Mu'min yang mempunyai semangat dan 
keghairahan terhadap agamanya. Dia melihat dirinya 
tidak mempunyai kehormatan lagi apabila agamanya 
dihina, apabila ibadat dan solatnya dihina dan apabila 
amalannya untuk mengadap Allah telah dijadikan 

bahan sendaan dan permainan. Oleh itu bagaimana 
mungkin diadakan hubungan setiakawan di antara 
orang-orang yang beriman dengan orang-orang yang 
sanggup melakukan perbuatan yang keji ini. Mereka 
melakukan perbuatan ini kerana sesuatu kekurangan 
di dalam akal mereka, kerana manusia yang sempurna 
akal tidak sanggup mempersenda-sendakan agama 
Allah dan orang-orang yang beriman kepada agama 
Aliah. Apabila akal itu sihat dan berfungsi dengan 
betul, maka ia akan melihat segala sesuatu yang 
berada di sekelilingnya menjadi penyaran-penyaran 
dan pendorong-pendorong ke arah beriman kepada 
Aliah, tetapi apabila akal tidak berfungsi dengan betul 
dan menyeleweng, maka ia tidak nampak penyaran- 
penyaran dan pendorong-pendorong ini kerana di 
waktu ini segala hubungan di antaranya dengan 
seluruh alam al-wujud ini telah rosak, sedangkan 
seluruh alam ai-wujud ini menyarankan bahawa ia 
tetap mempunyai Tuhan yang wajar disembah dan 
diagung-agungkan, sementara akal pula, apabila ia 
sihat dan berfungsi dengan betul, maka ia akan 
merasa keindahan dan kemuliaan mengabdikan diri 
kepada Allah Tuhan seluruh alam buana dan ia tidak 
akan mempersenda-senda dan mempermain- 
mainkannya selama ia sihat dan berfungsi dengan 
betul. 

Sendaan dan permainan ini telah dilakukan oleh 
orang-orang kafir dan khususnya oleh kaum Yahudi 
dari Ahlil-Kitab semasa Al-Qur'an ini diturunkan 
kepada Rasulullah s.a.w. dan ditujukan kepada 
kelompok Muslimin di waktu itu. Walaupun kita tidak 
mengetahui dari sejarah bahawa orang-orang Nasara 
pernah melakukan perbuatan itu, namun Allah S.W.T. 
mahu meletakkan satu dasar kefahaman dan sistem 
hidup yang tetap bagi kelompok Mushmin dan Allah 
S.W.T. sedia mengetahui apa yang akan berlaku 
kepada kelompok Muslimin di sepanjang zaman. Dan 
kini kita semua telah dan sedang melihat bahawa 
musuh-musuh agama Islam dan musuh-musuh kaum 
Muslimin di sepanjang sejarah sama ada di masa 
dahulu atau masa kini adalah dari orang-orang yang 
menamakan diri mereka sebagai orang-orang Nasara. 
Bilangan mereka lebih ramai dari bilangan kaum 
Yahudi yang digabungkan dengan orang-orang kafir. 
Mereka telah melancarkan perseteruan dan 
permusuhan mereka terhadap kaum Muslimin abad 
demi abad. Mereka memerangi kaum Mushmin 
dengan peperangan yang tidak pernah reda sejak 
Islam bertembung dengan kerajaan Roman di zaman 
Khalifah Abu Bakr dan Khalifah Umar r.a. sehingga 
sampai kepada peperangan-peperangan Salib. 
Kemudian timbul masalah "Asia Barat" di mana 
kerajaan-kerajaan Salib telah bergabung di seluruh 
pelosok dunia untuk menghancurkan khalifah Islam. 
Kemudian kemunculan penjajahan Barat yang 
menyembunyikan semangat Salib di dalam dadanya 
tetapi terbuka tembelangnya di dalam keterlanjuran 
lidah mereka. Kemudian kemunculan gerakan tabligh 
propaganda Kristian yang melicinkan jalan pergerakan 
penjajahan dan memberi sokongan yang kuat 
kepadanya. Kemudian peperangan-peperangan itu 


masih terus dilakukan ke atas angkatan-angkatan 
perintis kebangkitan Islam di mana-mana tempat di 
dunia ini. Seluruh serangan dan kempen-kempen 
permusuhan itu telah dilakukan secara bersama oleh 
kaum Yahudi, kaum Nasara, kaum kafir dan kaum 
paganisme. 

Al-Qur'an diturunkan untuk menjadi kitab suci umat 
Muslimin sepanjang hayat mereka sehingga hari 
Qiamat, iaitu kitab suci yang menegakkan kefahaman 
i'tiqad mereka di samping menegakkan sistem 
kemasyarakatan dan rancangan pergerakan mereka. 
Dan kini A!-Qur'an mengajar mereka agar seluruh 
kesetiaan mereka hanya ditumpukan kepada Allah, 
kepada Rasul-Nya dan kepada para Mu'minin sahaja 
dan melarang mereka dari mengadakan sebarang 
hubungan setiakawan dengan orang-orang Yahudi, 
orang-orang Nasara dan orang-orang kafir dan 
larangan itu telah dibuat dalam bentuk yang amat 
tegas dan dihuraikan dengan berbagai-bagai gaya 
dan cara. 

Agama Islam menyuruh penganut-penganutnya 
supaya bersikap toleran dan memberi layanan yang 
baik terhadap kaum Ahlil-Kitab terutama orang-orang 
Nasara, tetapi ia melarang mengadakan hubungan 
setiakawan dengan mereka, kerana sikap toleran dan 
memberi layanan yang baik itu adalah persoalan 
akhlak dan budi pekerti, sedangkan persoalan 
hubungan setiakawan ialah persoalan 'aqidah dan 
organisasi. Hubungan setiakawan ialah hubungan 
saling membantu di antara satu puak dengan satu 
puak yang lain dan hubungan saling membantu itu 
tidak boleh diwujudkan di antara kaum Muslimin dan 
kaum Ahlil-Kitab, kerana hubungan saling membantu 
di dalam kehidupan kaum Muslimin - sebagaimana 
telah dijelaskan sebelum ini - ialah saling membantu 
dalam urusan agama dan di dalam perjuangan untuk 
menegakkan sistemnya dalam kehidupan manusia. 
Oleh itu untuk apa dan bagaimana mungkin 
hubungan saling membantu ini dapat dilakukan 
dalam urusan ini di antara orang-orang Islam dengan 
orang bukan Islam? 

Persoalan kesetiaan adalah persoalan yang tegas 
yang tidak boleh menerima sikap goyah dan lembut, 
kerana Allah tidak menerima dalam persoalan 
kesetiaan ini kecuali sikap yang sungguh-sungguh dan 
tegas, iaitu kesungguhan dan ketegasan yang layak 
dengan seseorang Muslim di dalam urusan agama. 

****** 

(Pentafsiran ayat-ayat 59 - 60 j 

Setelah selesai membuat tiga seruan kepada orang- 
orang yang beriman, Al-Qur'an tujukan pula - ayat- 
ayat yang berikut - kepada Rasulullah s.a.w. supaya 
beliau bersemuka dengan kaum Ahlil-Kitab dan 
menanyakan mereka mengapa mereka bencikan 
orang-orang Islam? Sebenarnya mereka tidak 
bencikan orang-orang Islam melainkan kerana mereka 
beriman kepada Allah, kepada kitab-kitab suci yang 
diturunkan kepada Ahlil-Kitab dan kepada kitab suci 

Al-Qur'an yang diturunkan kepada kaum Muslimin 
selepas Ahlil-Kitab? Sebenarnya mereka tidak 
bencikan orang-orang Islam melainkan semata-mata 
kerana orang-orang Islam itu beriman, sedangkan 
mereka kebanyakannya fasiq? Ini adalah satu 
persemukaan yang bukan sahaja memalukan tetapi 
juga membuka tembelang dan memberi sebab yang 
tegas terhadap punca perseteruan dan persimpangan 
jalan itu; 



" Katakanlah (Muhammad): Wahai Ahlil-Kitab sebenarnya 
kamu tidak bencikan kami melainkan semata-mata kerana 
kami telah beriman kepada Ailah dan kepada kitab suci yang 
telah diturunkan kepada kami serta beriman kepada kitab 
suci yang diturunkan sebeiumnya dan sesungguhnya 
kebanyakan i, kamu adalah fasiq (59). Katakanlah 
(Muhammad): Apakah kamu suka aku beritakan kepada 
kamu (cerita) balasan yang lebih buruk di sisi Aliah (dari 
kebencian kamu itu)? laitu (cerita) mereka (orang-orang 
Yahudi) yang telah dilaknat dan dimurkakan Ailah dan di 
antara mereka teiah dijadikan kera dan babi, dan 
penyembah-penyembah Taghut Merekalah orang-orang 
yang lebih buruk kedudukannya dan lebih' tersesat dari jalan 
yang betul. "(60) 

Pertanyaan yang diarahkan Allah kepada Rasul-Nya 
supaya beliau kemukakannya kepada kaum Ahlil- 
Kitab ini - dari satu segi - adalah satu pertanyaan yang 
bertujuan menjelaskan perbuatan yang telah 
dilakukan mereka dan mendedahkan motif-motif 
yang mendorong mereka mengambil sikap yang 
seperti itu terhadap kelompok Muslimin, terhadap 
agama dan ibadat solat mereka dan -.dari satu segi 
yang lain pula - pertanyaan ini merupakan satu 
pertanyaan yang bertujuan mencela perbuatan 
mereka dan motif-motif mereka di sebaliknya dan 
dalam waktu yang sama juga ia merupakan satu 
pertanyaan untuk menyedarkan kaum Muslimin 
supaya jangan mengadakan hubungan setiakawan 
dengan kaum Ahlil-Kitab dan menguatkan lagi gesaan 
yang telah dibuat oleh tiga seruan Al-Qur'an yang 
silam yang membeli amaran dan melarang kaum 
Muslimin dari mengadakan hubungan setiakawan 
dengan mereka. 

Sebenarnya kaum Ahlil-Kitab di zaman Rasulullah 
s.a.w. tidak bencikan kaum Muslimin di zaman itu, 
dan mereka juga tidak bencikan angkatan-angkatan 
pelopor kebangkitan Islam di zaman ini melainkan 
semata-mata kerana kaum Muslimin itu beriman 


kepada Allah dan kepada AI-Qur'an yang telah 
diturunkan Allah kepada mereka dan kepada perkara- 
perkara yang disahkan oleh Al-Qur'an mereka yang 
terkandung di dalam kitab-kitab yang diturunkan 
kepada Ahlil-Kitab sebelum ini. 

Mereka memusuhi kaum Muslimin semata-mata 
kerana mereka menganut Islam, kerana mereka 
bukan orang-orang Yahudi dan bukan pula orang- 
orang Nasara dan kerana kaum Ahlil-Kitab itu fasiq 
dan menyeleweng dari ajaran-ajaran yang telah 
diturunkan Allah kepada mereka. Tanda kefasiqan 
dan penyelewengan mereka ialah mereka tidak 
beriman kepada risalah yang terakhir, sedangkan 
risalah ini berfungsi mengesahkan keterangan- 
keterangan kitab-kitab suci yang ada di tangan 
mereka - tetapi tidak mengesahkan bidaah-bidaah 
dan penyelewengan-penyelewengan yang telah 
dilakukan mereka - dan mereka tidak beriman kepada 
Rasul yang terakhir, sedangkan beliaulah yang 
mengesahkan 'kitab yang ada di tangan mereka dan 
memulakan sekalian Rasul yang lain. 

Mereka memerangi kaum Muslimin dengan 
peperangan yang berpanjangan dan tidak pernah 
mengenal genjatan senjata dan tidak pernah padam 
apinya sepanjang seribu empat ratus tahun lebih), 
iaitu sejak kaum Muslimin menubuhkan kerajaan di 
negeri Madinah dan mempunyai syakhsiyah dan 
kewujudan yang tersendiri sebagai hasil dari ajaran 
dan kefahaman agama mereka yang tersendiri dan 
sistem hidup mereka yang tersendiri di bawah 
naungan peraturan Allah yang unik. 

Mereka melancarkan peperangan yang terus 
bersemarak itu ke atas kaum Muslimin, sebab 
utamanya kerana kaum Muslimin menganut Islam dan 
mereka tidak mungkin memadamkan api peperangan 
itu kecuali mereka berjaya memusingkan kaum 
Muslimin dari agama mereka dan menjadi mereka 
orang-orang yang bukan Islam. Ini ialah kerana 
kebanyakan Ahlil-Kitab itu fasiq dan sebab itu mereka 
tidak sukakan orang-orang Islam yang jujur dan teguh 
berpegang dengan agama mereka. 


Allah S.W.T. sendiri telah menjelaskan hakikat ini 
dalam bentuk keterangan yang tegas apabila Allah 
berfirman kepada Rasul-Nya di dalam surah yang lain: 



" Orang-orang Yahudi dan orang-orang Nasara tidak akan 
berpuashati sehingga engkau mengikut agama mereka ." 


(Surah al-Baqarah: 120) 

Di dalam surah ini Allah berfirman kepada beliau 
supaya menghadapi kaum Ahlil-Kitab dengan 
mendedahkan hakikat motif-motif mereka dan asas 
pendirian mereka. 

"Katakanlah (Muhammad): Wahai Ahlil-Kitab sebenarnya 
kamu tidak bencikan kami melainkan semata-mata kerana 
kami telah beriman kepada Allah dan kepada kitab suci yang 
telah diturunkan kepada kami serta beriman kepada kitab 
suci yang diturunkan sebelumnya dan sesungguhnya 
kebanyakan kamu adalah fasig. "(59) 


Hakikat ini diterangkan Allah di berbagai-bagai 
tempat dalam firman-Nya yang benar dan jelas dan 
hakikat inilah yang hendak digoyang, dikeliru, ditutup 
dan ditolak pada hari ini oleh sebiiangan ramai Ahlil- 
Kitab dan sebiiangan ramai orang-orang yang 
mengaku beragama Islam atas nama kerjasama 
"Orang-orang yang beragama" untuk menentang 
aliran kebendaan dan Atheisme yang menolak tuhan 
sebagaimana yang didakwakan oleh mereka. ■ 


Kaum Ahlil-Kitab pada hari ini memang berhasrat 
untuk menggoyahkan hakikat ini, malah menghapus 
dan menutupkannya, kerana mereka mahu menipu 
penduduk-penduduk negeri Islam - atau negeri yang 
duhulunya Islam mengikut pengungkapan yang lebih 
betul - dan untuk melumpuhkan kesedaran yang telah 
dibangkitkan Islam di kalangan mereka melalui sistem 
hidup Rabbani-Nya yang lurus, kerana apabila 
kesedaran ini selamat dan tidak terjejas, maka 
penjajah Kristian tidak dapat menahan kepasangan 
perkembangan Islam apatah lagi untuk menjajah 
negeri Islam. Setelah pejuang-pejuang Kristian gagal 
di dalam peperangan-peperangan Salib yang terbuka 
dan dalam peperangan-peperangan tabligh Kristian 
yang terus-terang, mereka terpaksa menggunakan 
jalan penipuan dan pelumpuhan, di mana mereka 
memperlihatkan sikap berpura-pura dan menyebarkan 
dakyah di kalangan orang-orang Islam bahawa 
persoalan agama dan peperangan-peperangan agama 
itu telahpun berakhir dan zaman peperangan itu 
hanya merupakan satu zaman sejarah yang gelap 
yang dihayati oleh semua bangsa, kemudian kini 
dunia telah memasuki zaman kegemilangan keilmuan 
dan kemajuan, oleh itu tidak harus dan tidak sesuai 
dan tidak sepatutnya lagi wujudnya pertarungan dan 
peperangan yang berlandaskan 'aqidah, malah 
pertarungan hari ini ialah pertarungan kerana 
merebut bahan-bahan mentah, pasaran-pasaran dan 
eksploitasi-eksploitasi sahaja dan dengan ini jelaslah 
bahawa orang-orang Islam atau pewaris-pewaris Islam 
tidak seharusnya lagi memikirkan persoalan agama 
dan pertarungan kerana agama. 

Apabila kaum Ahlil-Kitab yang menjajah negeri- 
negeri Islam itu yakin bahawa mereka telah berjaya 
menidurkan orang-orang Islam dan melumpuhkan 
semangat mereka dan apabila persoalan ini dapat 
digoyah dan digoncangkan di dalam hati nurani 
mereka, maka kaum penjajah telah mendapat 
keamanan dari menghadapi ledakan kemarahan 
kaum Muslimin, iaitu ledakan kemarahan kerana Allah 


dan kerana agama yang tidak pernah dapat ditentang 

oleh mereka pada mana-mana masa yang silam 

Apabila keadaan telah menjadi begitu mudah setelah 
orang-orang Islam dapat ditidurkan dan semangat 
mereka dapat dilumpuhkan, maka kaum penjajah 
bukan sahaja dapat memenangi perjuangan di medan 
agama, malah dalam waktu yang sama dapat 
membolot bermacam-macam rampasan perang, 
pelaburan-pelaburan dan bahan-bahan mentah dan 
seterusnya dapat memenangi peperangan di bidang 
"Kebendaan" setelah berjaya memenangi 
peperangan di bidang agama. Kedua-dua 

kemenangan itu amat dekat. 

Ejen-ejen Ahlil-Kitab yang berada di negeri Islam, 
iaitu ejen-ejen yang ditempatkan oleh penjajah di 
sana sini sama ada secara terang-terangan atau secara 
rahsia juga turut mempropagandakan kata-kata yang 
sama, kerana mereka adalah ejen-ejen yang memain 
peranan di dalam perbatasan negeri-negeri Islam. 
Mereka menggembar-gemburkan bahawa 

peperangan-peperangan Salib itu sendiri bukanlah 
peperangan kerana agama Kristian di samping 

menggembar-gemburkan bahawa orang-orang Islam 
yang menceburkan diri di dalam peperangan- 

peperangan -yang mengibarkan bendera agama itu 
bukanlah orang-orang Islam yang sebenar, malah 
mereka adalah pejuang-pejuang nasionalis. 

Di sana ada satu kumpulan (orang-orang Islam) 
yang terlalai dan tertipu. Mereka telah diseru oleh 
anak-anak cucu pejuang-pejuang Salib di negeri- 
negeri penjajah-penjajah Barat supaya bersatu dengan 
mereka dalam satu perikatan untuk mempertahankan 
agama dari malapetaka kaum Atheis yang menolak 
Tuhan. Seruan ini telah disambut baik oleh kumpulan 
ketiga yang terlalai dan tertipu itu. Mereka terlupa 
bahawa anak-anak cucu pejuang Salib sentiasa berdiri 
dalam satu barisan dengan kaum Atheis itu setiap kali 
mereka berdepan dengan kaum Muslimin di 
sepanjang zaman. Anak-anak cucu pejuang-pejuang 
Salib masih terus memberi perhatian yang lebih berat 
kepada peperangan menentang Islam dari 
peperangan menentang aliran kebendaan yang 
menolak Tuhan, kerana mereka benar-benar tahu dan 
sedar bahawa aliran kebendaan yang menolak Tuhan 
itu hanya merupakan suatu gejala atau musuh 
sementara waktu sahaja, sedangkan Islam adalah 
musuh tetap yang menjadi pokok pangkal kepada 
mereka. Seruan yang palsu ini adalah bertujuan untuk 
menggoyahkan kesedaran pelopor-pelopor 
kebangkitan Islam dan sekaligus 1 itu juga untuk 
mengeksploitasikan usaha-usaha kumpulan yang 
terlalai dan tertipu itu agar mereka menjadi bahan 
bakar dalam pertempuran bersama-sama dengan 
kaum Atheis kerana mereka adalah musuh-musuh 
politik kepada penjajahan. Kedua-dua kumpulan itu 
adalah sama sahaja. Mereka tetap memerangi Islam 
dan kaum Muslimin dan di dalam peperangan ini 
tidak ada senjata ampuh yang lain untuk menentang 
kecuali senjata kesedaran yang diasuh oleh sistem 
hidup Rabbani yang teguh. 

Orang-orang Islam yang tertipu dengan permainan 
ini atau percaya kepada kempen mereka lalu berfikir 
bahawa kaum Ahlil-Kitab itu memang serius ketika 
mengajak mereka mengadakan pakatan saling 
membantu dan hubungan setiakawan untuk menolak 
aliran Atheisme dari agama adalah telah terlupa 
kepada realiti sejarah selama empat belas abad - 
tanpa kecuali - juga terlupa kepada pengajaran Allah 
(yang amat tegas) di dalam persoalan ini, iaitu 
pengajaran yang begitu jelas, di mana tidak terdapat 
sebarang keraguan di samping tidak ada jalan untuk 
menyimpang darinya selama hati seseorang itu 
percaya kepada Allah dan yakin terhadap kebenaran 
segala apa yang dijelaskan-Nya. 

Orang-orang Islam yang tertipu ini hanya berpada - 
ketika berkata dan menulis dengan ayat-ayat Al- 
Qur'an dan hadith-hadith Nabawi yang menyuruh 
kaum Muslimin supaya memberi layanan yang baik 
kepada kaum Ahlil-Kitab dan supaya bersikap toleran 
di dalam kehidupan dan tingkahlaku mereka sahaja, 
tetapi mereka lupakan amaran-amaran Allah yang 
melarang mereka dari mengadakan hubungan 
setiakawan dengan mereka, juga lupakan penjelasan- 
penjelasan Allah yang mendedahkan motif-motif 
mereka (yang jahat) dan seterusnya mereka lupakan 
taklimat-taklimat yang jelas mengenai rencana 
harakat dan organisasi islamiyah yang mengharamkan 
hubungan saling membantu dan hubungan setiawan 
(dengan orang-orang yang bukan islam), . kerana 
konsep saling membantu dan hubungan setiakawan 
itu tidak mungkin berlaku di sisi seseorang Islam 
melainkan dalam bidang urusan keagamaan dan 
dalam rangka perjuangan menegakkan peraturan dan 
sistem Ilahi di dalam realiti kehidupan, sedangkan di 
sana tidak ada satu dasar bersama yang boleh 
dijadikan titik pertemuan di antara seseorang Muslim 
dengan Ahlil-Kitab dalam urusan agamanya biarpun 
di sana wujud titik pertemuan di antara dasardasar 
agama-agama ini dengan agamanya sebelum dasar- 
dasar itu diubah pindakan oleh mereka, kerana 
mereka sebenarnya tidak menaruh perasaan benci 
terhadap orang Islam melainkan semata-mata kerana 
agama Islam ini dan mereka tidak akan berpuashati 
kecuali orang-orang Islam itu meninggalkan agama ini 
sebagaimana telah diterangkan oleh Allah Rabbul- 
'Alamin. 

Orang-orang Islam yang tertipu itu adalah terdiri 
dari mereka yang memotong-motong dan mencaing- 
caingkan Al-Qur'an, mereka mengambil mana-mana 
bahagian Al-Qudan yang dikehendaki mereka, iaitu 
bahagian-bahagian ayat _ yang sesuai _ dengan 
pendapat mereka yang cuai dan bersahaja itu - jika 
diandaikan pendapatnya itu jujur dan meninggalkan 
mana-mana bahagian ayat yang bercanggah dengan 
arah tujuan mereka yang lalai dan meragukan itu. 

Kita tetap mengutamakan mendengar kalam Allah 
dalam persoalan ini dari mendengar pendapat orang- 
orang yang tertipu atau orang-orang yang menipu, 


kerana kalam Allah di dalam persoalan ini amat tegas 
dan jelas. 

Di sini marilah kita berhenti sejenak merenungi 
firman Allah Ta'ala (yang berikut) - setelah ia 
menjelaskan bahawa sebab kebencian kaum Ahlil- 
Kitab terhadap orang-orang Islam kerana mereka 
beriman kepada Allah dan kepada kitab Al-Qur an 
yang telah diturunkan kepada mereka dan kepada 
kitab-kitab yang telah diturunkan Allah sebelumnya - 
iaitu di sana ada satu sebab lagi: 



" Dan sesungguhnya kebanyakan kamu adalah fasig. (59) 

Pertentangan Di Antara Kejujuran 
Dan Penyelewengan 

Yakni kefasiqan itu merupakan sebahagian dari 
motif atau sebab (kebencian mereka), kerana 
kefasiqan inilah yang mendorong seseorang bencikan 
orang yang lurus dan jujur. Inilah satu kaedah 
psikologi yang realistik yang dikemukakan .oleh Al- 
Qur'an dalam tarikan perhatiannya di . sini, iaitu 
seorang yang fasiq atau menyeleweng dari jalan yang 
lurus tidak sanggup melihat orang lain yang jujur dan 
berdiri teguh di atas jalan yang lurus. Kewujudan 
orang ini membuat dia selalu merasa dan menyedari 
kefasiqan dan penyelewengan dirinya dan membuat 
dia memandang orang ini sebagai saksi yang sentiasa 
melihat kefasiqan dan penyelewengannya. Oleh 
kerana itu ia bencikan orang ini dan menaruh dendam 
terhadapnya, iaitu ia bencikan keteguhan dan 
kejujurannya dan bencikan kepatuhan dan 
keta'atannya dan lantas berusaha dengan 
bersungguh-sungguh untuk menarik orang ini ke 
jalannya atau menghapuskannya jika sukar dipimpin. 

Kaedah ini adalah satu kaedah yang tetap dan lazim 
yang menjangkau pendirian kaum Ahlil-Kitab 
terhadap kelompok Muslimin di Madinah kepada 
pendirian kaum Ahlil-Kitab umumnya terhadap kaum 
Muslimin umumnya dan kepada pendirian setiap 
orang yang fasiq dan menyeleweng terhadap setiap 
kelompok yang ta'at dan jujur umumnya. Peperangan 
yang terus menerus dilancarkan ke atas kelompok 
orang-orang yang baik di dalam masyarakat yang 
jahat, ke atas kelompok orang-orang yang jujur dan 
teguh iman di dalam masyarakat yang fasiq dan ke 
atas orang-orang yang ta ; at di dalam masyarakat 
yang menyeleweng adalah satu perkara biasa 
mengikut kaedah yang dikemukakan oleh nas Al- 
Qur'an yang menarik ini. 

Allah S.W.T. mengetahui bahawa yang baik pasti 
menerima kebencian dari yang jahat, yang benar pasti 
menerima perseteruan dari yang batil, yang jujur dan 
teguh iman pasti menimbulkan kemarahan orang- 
orang yang fasiq dan keta'atan pasti menarik dendam 
kesumat dari orang-orang yang menyeleweng. 

Dan Allah S.W.T. juga mengetahui bahawa 
kebaikan, kebenaran, kejujuran dan kepatuhan pasti 
mempertahankan dirinya dan pasti menceburkan diri 
di dalam pertempuran menentang kejahatan, 
kefasiqan dan penyelewengan, la adalah satu 
pertempuran yang pasti ditempuh tanpa mempunyai 
pilihan yang lain lagi. Kebenaran tidak dapat 
mengelak diri dari mengharungi pertempuran ini 
untuk menentang kebatilan, kerana kebatilan tetap 
akan menyerangnya. Dan kebaikan juga tidak dapat 
menjauhkan diri dari pertempuran ini kerana 
kejahatan tetap berusaha untuk menghancurkannya. 

Adalah suatu kelalaian dan pengabaian andainya 
pendokong-pendokong kebenaran, kebaikan, 
kejujuran dan kepatuhan menyangka bahawa mereka 
akan ditinggalkan begitu sahaja oleh kebatilan, 
kejahatan, kefasiqan dan penyelewengan atau 
menyangka bahawa mereka dapat menjauhkan diri 
dari pertempuran itu atau menyangka bahawa 
mereka boleh mengadakan perdamaian dan genjatan 
senjata, justeru itu adalah lebih baik kepada mereka 
bersiap sedia untuk memasuki pertempuran yang 
pasti itu dengan penuh kesedaran dan penyediaan 
alat-alat senjata dari menyerah diri kepada sangkaan- 
sangkaan yang karut dan kepada penipuan, 
sedangkan mereka di masa itu tetap akan 
dihancurkan musuh. 

Kemudian marilah kita terus mengikuti penerangan 
Al-Qur'an, di mana Allah S.W.T. mengarahkan Rasul- 
Nya s.a.w. supaya bersemuka dengan kaum Ahlil- 
Kitab setelah Allah mendedah dan mengecam motif- 
motif kebencian mereka terhadap orang-orang Islam. 
Kini (dalam ayat yang berikut) beliau bersemuka 
dengan mereka dengan mengemukakan sejarah lama 
mereka dan hubungan mereka dengan Allah dan 
balasan keseksaan yang amat pedih yang telah 
menimpa mereka: 



"Katakanlah (Muhammad): Apakah kamu suka aku bentakan 
kepada kamu (cerita) balasan yang lebih buruk di sisi Allah 
(dari kebencian kamu itu)? laitu (cerita) mereka (orang-orang 
Yahudi) yang telah dilaknat dan dimurkakan Allah dan di 
antara mereka telah dijadikan kera dan babi dan 
penyembah-penyembah Taghut. Merekalah orang-orang 
yang lebih buruk kedudukan dan lebih tersesat dari jalan 
yang betul."(60) 

Di sini kita dapat melihat rupa paras orang-orang 
Yahudi dan sejarah Yahudi. 

Mereka telah dikutuk dan dimurkai Allah. Di antara 
mereka ada orang-orang yang telah dijadikan Allah 
sebagai binatang-binatang kera dan babi. Merekalah 
orang-orang yang menyembah Taghut. 


Kisah mereka dilaknat dan dimurkai Aliah telah 
diceritakan di berbagai-bagai tempat di dalam Al- 
Qur'anul-Karim, begitu juga kisah mereka dijadikan 
kera dan babi. Adapun persoalan mereka menyembah 
Taghut, maka ia memerlukan penerangan, kerana ia 
merupakan satu tarikan perhatian yang mempunyai 
maksud yang khusus dalam konteks surah ini. 

Makna Taghut 

Taghut (^j^ialah segala kuasa yang tidak diambil 
dari kuasa Allah dan segala hukum yang tidak 
ditegakkan di atas syari'at Allah dan segala 
pencerobohan yang melampaui batas kebenaran dan 
pencerobohan terhadap kuasa Allah, Uluhiyah-Nya 
dan kuasa Hakimiyah-Nya adalah satu pencerobohan 
yang paling keji dan melampaui dan paling tepat 
dengan kata-kata Taghut dari segi lafaz dan 
maknanya. 

Kaum Ahlil-Kitab tidak pernah menyembah ulama'- 
ulama' dan paderi-paderi mereka, tetapi mereka 
mematuhi peraturan-peraturan yang diciptakan oleh 
ulama'-ulama' dan paderi-paderi itu dan mereka 
meninggalkan syari'at Allah. Oleh kerana itu Allah 
namakan mereka sebagai hamba-hamba ulama'- 
ulama' dan' paderi-paderi di samping menamakan 
mereka sebagai orang-orang Musyrikin. Tarikan 
perhatian Al-Qur'an di sini adalah dimaksudkan 
dengan pengertian yang halus ini, iaitu mereka 
menyembah Taghut yakni menyembah kuasa-kuasa 
yang zalim yang melampaui batas-batas haknya. 
Mereka bukan menyembah kuasa-kuasa itu dalam 
ertikata sujud dan ruku', tetapi mereka 
menyembahnya dalam erti mengikut dan 
mematuhinya. Ini adalah satu bentuk ibadat atau 
pengabdian diri yang mengeluarkan seseorang dari 
pengabdian kepada Allah dan dari agama Allah. 27 

Allah S.W.T. mengarahkan Rasul-Nya s.a.w. supaya 
bersemuka dengan kaum Ahlil-Kitab dengan 
menyebut sejarah mereka dan balasan keseksaan 
yang telah diterima mereka dari Allah di dalam sejarah 
itu. Mereka seolah-olah satu generasi sahaja kerana 
mereka mempunyai tabi'at dan kelakuan yang sama. 
Allah mengarah beliau supaya berkata kepada 
mereka: Sesungguhnya inilah balasan yang paling 
buruk: 



"Katakanlah (Muhammad): Apakah kamu suka aku beritakan 
kepada kamu (cerita) balasan yang lebih buruk di sisi Allah 
(dari kebencian kamu itu)? "(60) 

Yakni balasan yang lebih dahsyat dari kemarahan 
dan kebencian kaum Ahlil-Kitab terhadap orang- 
orang Islam, la lebih dahsyat dari tipudaya dan 


27 Lihat buku "olAJi <*£ c^iiLkuaVI "oleh al-Ustaz 

Abui A'la al-Maududi f Amir al-Jama f atul Islamiyah, Pakistan , dan 
juga lihat buku "OAfl 1^" bab "aA 2 * £4^» ", juga lihat buku 

gangguan-gangguan mereka terhadap kaum 
Muslimin dengan sebab keimanan mereka. Masakan 
dapat dibanding di antara kemarahan manusia yang 
lemah dengan kemurkaan Allah; 'azab keseksaan dan 
hukuman-Nya ke atas kaum Ahlil-Kitab dengan sebab 
kejahatan dan kesesatan mereka dari jalan yang lurus 
itu: 




* 'Merekalah orang-orang yang lebih buruk kedudukannya 
dan lebih tersesat dari jalan yang betul."(60) 


Ayat (yang berikut) terus merangsangkan perasaan 
jijik dan benci agar kaum Muslimin tidak mengadakan 
hubungan setiakawan dengan kaum Ahlil-Kitab, iaitu 
dengan menyebut-nyebut sifat-sifat dan kelakuan- 
kelakuan mereka setelah dikemukakan sejarah dan 
balasan-balasan Allah yang telah menimpa mereka di 
samping memberi peringatan dan kesedaran terhadap 
tindak-tanduk mereka dengan mendedahkan taktik- 
taktik jahat yang dirancangkan mereka secara rahsia. 
Al-Qur'an menonjolkan orang-orang Yahudi di dalam 
gambaran ini kerana Al-Qur'an mengulaskan 
kejadian-kejadian yang sedang berlaku dan 
kebanyakan perbuatan yang jahat itu adalah datang 
dari kaum Yahudi. 


(Pentafsiran ayat-ayat 61 - 64] 












" Dan apabila mereka (orang-orang Munafiqin) datang 
kepadamu , mereka berkata: ' Kami telah beriman' sedangkan 
yang sebenarnya mereka masuk dengan kekafiran dan 
keluar dengan kekafiran dan Allah lebih mengetahui segala 
apa yang disembunyikan mereka (61). Dan engkau dapat 
melihat kebanyakan dari mereka (kaum Yahudi) berlu mba- 
lumba melakukan dosa dan pencerobohan dan memakan 
harta haram . Sesungguhnya amatlah keji perbuatan- 
perbuatan yang telah dilakukan mereka (62). Mengapa 
ulama'-ulama' dan paderi-paderi tidak melarang mereka dari 
mengeluarkan perkataan-perkataan yang berdosa dan dari 
memakan harta haram. Sesungguhnya amatlah keji 
perbuatan-perbuatan yang telah dilakukan mereka (63). Dan 
orang-orang Yahudi telah berkata: 'Tangan Allah 

terbelenggu' sebenarnya tangan merekalah yang 
terbelenggu dan mereka telah dilaknat kerana perkataan- 
perkataan yang telah diucapkan mereka bahkan dua tangan 
kemurahan Aliah sentiasa terbuka , dia membelanja 
mengikut sebagaimana yang dikehendaki-Nya dan 
sesungguhnya kebanyakan dari mereka bertambah 
menceroboh dan kafir dengan sebab penjelasan-penjelasan 
yang telah diturunkan kepadamu dari Tuhanmu dan Kami 
campakkan permusuhan dan kebencian di antara mereka 
sehingga hari Qiamat. Setiap kali mereka menyalakan api 
peperangan setiap kali pula Allah memadamkannya dan 
mereka sentiasa berusaha melakukan kerosakan di bumi, 
sedangkan Allah tidak sukakan manusia-manusia 
perosak. "(64) 

Ungkapan-ungkapan ini menciptakan gambaran- 
gambaran yang bergerak dan pemandangan- 
pemandangan yang hidup mengikut kaedah 
pengungkapan Al-Qur'an yang unik 28 . Dan di sebalik 
abad-abad (yang telah berlalu) itu pembaca ayat-ayat 
ini dapat melihat dengan mata fikirannya gelagat- 
gelagat kaum Yahudi, mengikut pendapat yang arjah, 
yang diceritakan oleh Al-Qur'an kerana ayat-ayat ini 
menceritakan hal diri mereka walaupun mungkin 
ayat-ayat ini juga bermaksud menceritakan kelakuan 
setengah-setengah orang Munafiqin di Madinah, iaitu 
mereka datang menemui orang-orang Islam dan 
berkata kepada mereka: "Kami telah beriman", 
sedangkan mereka sebenarnya menyembunyikan 
kekafiran di dalam hati mereka dan dengan kekafiran 
inilah mereka keluar masuk (bergaul dengan orang- 
orang Islam). Lidah mereka mengucapkan sesuatu 
yang berlainan dari isi kandungan hatinya yang penuh 
dengan kekafiran itu. Mereka membawa kekafiran ini 
masuk dan keluar bersama mereka. 

Mungkin orang-orang ini dari kaum Yahudi yang 
merancang untuk menimbulkan keadaan kelam-kabut 
di dalam barisan kaum Muslimin. Mereka menganjur 
satu sama lain supaya beriman kepada Al-Qur'an di 
waktu pagi kemudian kembali kafir di waktu petang 
dengan tujuan supaya orang-orang Islam keluar 
semula dari agama Islam dengan sebab keadaan 
kelam-kabut dan pengeliruan-pengeliruan mereka 
yang jahat ini. 



28 Lihat bab dalam buku: "oLP c/ " 

"Dan Allah lebih mengetahui segala apa yang disembunyikan 
mereka. "(61) 

Tujuan Allah S.W.T. berfirman begitu ialah untuk 
menyatakan hakikat yang sebenar kemudian untuk 
meyakinkan orang-orang yang beriman bahawa 
mereka sentiasa dipeliharakan Allah dari tipudaya 
musuh-musuh mereka dan bahawa Allah sentiasa 
mengetahui tipudaya yang dirahsiakan itu, kemudian 
untuk mengancam perancang-perancang tipudaya itu 
supaya mereka berhenti. 

Ayat (yang berikut) terus menggambarkan tindak- 
tanduk mereka seolah-olah dapat dilihat dengan mata 
kepala dari celah-celah pengungkapan ayat: 


"Dan engkau dapat melihat kebanyakan dari mereka (kaum 
Yahudi) berlumba-lumba melakukan dosa dan 
pencerobohan dan memakan harta haram. Sesungguhnya 
amalah keji perbuatan-perbuatan yang telah dilakukan 
mereka."(62) 

Kata-kata "Berlumba-lumba " menggambarkan 
keadaan kaum Ahlil-Kitab seolah-olah mereka begitu 
cepat berlumba-lumba mengejar dosa dan 
pencabulan dan makan harta haram. Tujuan 
penggambaran ini bukan sahaja untuk mengeji dan 
memburukkan perbuatan-perbuatan itu, tetapi juga 
untuk menggambarkan keadaan hati dan kelompok- 
kelompok manusia apabila kerosakan akhlak tersebar 
luas, apabila nilai-nilai (yang luhur) gugur dan apabila 
kejahatan menguasai suasana. Oleh itu apabila 
seseorang itu melihat masyarakat-masyarakat itu telah 
berakhir dengan keadaan yang seperti ini, maka dia 
akan melihat setiap warga masyarakat itu seolah-olah 
berlumba-lumba menuju kejahatan, dosa dan 
pencabulan belaka sama ada yang kuat atau yang 
lemah, kerana perlakuan dosa dan pencabulan di 
dalam masyarakat yang runtuh dan rosak akhlak itu 
tidak hanya terbatas di kalangan orang-orang yang 
kuat sahaja, malah orang-orang yang lemah juga 
turut melakukannya. Hatta mereka juga turut hanyut 
dalam arus dosa dan turut berdaya melakukan 
pencabulan. Walaupun mereka tidak berdaya 
melakukan pencerobohan ke atas orang-orang yang 
kuat, tetapi mereka berdaya melakukan 
pencerobohan terhadap sesama mereka dan terhadap 
perkara-perkara yang suci di sisi Allah, kerana di 
dalam masyarakat yang rosak akhlak, perkara-perkara 
yang suci di sisi Allah akan menjadi kawasan larangan 
yang bebas dan terbiar tanpa dikawal baik oleh 
pemerintah mahupun oleh rakyat yang diperintah. 
Oleh sebab itu dosa dan pencerobohan menjadi ciri 
masyarakat yang rosak. Begitu juga amalan berlumba- 
lumba melakukan dosa dan pencerobohan 
merupakan amalan masyarakat ini. 

Demikianlah keadaan masyarakat kaum Yahudi 
pada masa itu dan demikianlah caranya mereka 
memakan harta haram, kerana amalan makan harta 




haram itu adalah menjadi ciri orang-orang Yahudi di 
setiap zaman. 



"Amatlah keji perbuatan-perbuatan yang telah dilakukan 
mereka. "(62) 


(Ayat yang berikut) menyebut satu lagi ciri dari ciri- 
ciri masyarakat-masyarakat yang rosak apabila ia 
mengecam para ulama' dan paderi-paderi yang 
menjadi pengawas syari'at dan pengawal urusan 
keilmuan agama kerana mereka mengambil sikap 
bungkam dan tutup mulut terhadap kaum mereka 
yang berlumba-lumba melakukan dosa, 
pencerobohan dan makan harta haram, iaitu mereka 
tidak melarang dan mencegah mereka dari berlumba- 
lumba melakukan perbuatan-perbuatan itu: 



"Mengapa ulama'-ulama' dan paderi-paderi tidak melarang 
mereka dari mengeluarkan perkataan-perkataan yang 
berdosa dan dari memakan harta haram. Sesungguhnya 
amatlah keji ‘ perbuatan-perbuatan yang telah dilakukan 
mereka. "(63) 

Apabila Para Ulama Membisu Seribu Bahasa 


Ciri bungkam para pengawas urusan syari'at dan 
keilmuan agama terhadap dosa dan pencerobohan 
yang berlaku dalam masyarakat itu merupakan ciri 
masyarakat-masyarakat yang rosak menunggu 
runtuh. Sifat Bani Israel sebagaimana yang 
diterangkan oleh Al-Qur'an ialah: 


"Mereka tidak saling melarang terhadap kemungkaran yang 
dilakukan mereka. "(79) 


Ciri masyarakat yang baik, unggul, hidup, kuat dan 
utuh ialah wujudnya fenomena al-Amru bil-ma'ruf 
dan an-Nahyu 'anil-munkar dan wujudnya golongan 
yang menjalankan tugas al-Amru bil-ma'ruf dan an- 
Nahyu 'anil-munkar dan wujudnya orang-orang yang 
mendengar dan mematuhi al-Amru bil-ma'ruf dan an- 
Nahyu 'anil-munkar, juga wujudnya kekuatan adat 
tradisi yang membuat penyeleweng-penyeleweng 
tidak berani melanggar suruhan ma'ruf dan larangan 
mungkar dan tidak berani mengganggu penyuruh- 
penyuruh ma'ruf dan pencegah-pencegah mungkar. 


Allah telah menyifatkan umat Muslimin dengan 
sifat-sifat berikut: 



"Kamu adalah sebaik-baik umat yang dilahirkan untuk 
manusia. Kamu menyuruh melakukan kema'rufan dan 
melarang kemungkaran dan kamu beriman kepada Allah. " 

(Surah Aali 'Imran: 1 1 0) 

Dan Allah menyifatkan Bani Israel pula dengan 
firman-Nya: 


'Mereka tidak saling melarang terhadap kemungkaran yang 
dilakukan mereka. "(79) 




Itulah perbezaan di antara dua masyarakat dan dua 
kelompok itu. 


Di sini Allah hadapkan celaan dan cemuhan ke atas 
para ulama' dan paderi Bani Israel yang mengambil 
sikap bungkam terhadap kaum mereka yang 
berlumba-Iumba melakukan dosa, pencerobohan dan 
memakan harta haram. Mereka tidak melaksanakan 
amanah kitab Allah yang dipertanggungjawabkan 
kepada mereka. 


Ayat ini merupakan suara amaran kepada setiap ahli 
agama, kerana baik buruk sesuatu masyarakat adalah 
bergantung kepada kesetiaan para pengawas syari'at 
dan ilmu agama menjalankan tugas mereka 
menyuruh orang ramai melakukan kema'rufan dan 
melarang kemungkaran. Perkara ini - sebagaimana 
kami telah huraikan sebelum ini di dalam tafsir Fi Zilal 
- memerlukan wujudnya "Kuasa" yang mampu 
menyuruh dan melarang, kerana tugas menyuruh dan 
melarang ini berlainnan dari tugas da'wah. Tugas 
da'wah ialah memberi penerangan, sedangkan tugas 
menyuruh dan melarang ialah menggunakan 
"Kuasa". Oleh sebab itu orang-orang yang bertugas 
menyuruh melakukan kema'rufan dan melarang 
kemungkaran itu sayugialah mendapatkan kuasa agar 
suruhan dan larangan mereka diha’rgai di dalam 
masyarakat dan tidak hanya merupakan kalam dan 
cakap-cakap sahaja. 


Dan sebagai contoh dari perkataan yang berdosa 
dan paling keji, Al-Qur'an menceritakan perkataan- 
perkataan yang amat bodoh dan jahat yang diiuahkan 
oleh orang-orang Yahudi: 

£ ^ S 

Z' 

"Dan orang-orang Yahudi telah berkata: Tangan Allah 
terbelenggu 7 sebenarnya tangan merekalah yang 
terbelenggu dan mereka telah dilaknat kerana perkataan- 
perkataan yang telah diucapkan mereka bahkan dua tangan 
kemurahan Allah sentiasa terbuka , Dia membelanja 
mengikut sebagaimana yang dikehendaki-Nya. "(64) 


Perkataan yang keji ini adalah terbit dari kefahaman 
kaum Yahudi yang buruk terhadap Aliah S.W.T. Al- 
Qur'anul-Karim telah menceritakan banyak dari 
kefahaman-kefahaman mereka yang buruk itu. 
Mereka pernah berkata: "Allah itu miskin dan mereka 
adalah orang-orang kaya" apabila mereka diminta 
membelanjakan harta mereka (ke jalan Allah). Mereka 


berkata: "Tangan Allah terbelenggu" sebagai alasan 
untuk mewajarkan kebakhilan mereka kerana pada 
sangkaan mereka Allah tidak memberikan kepada 
manusia dan kepada mereka kecuali sedikit sahaja, 
oleh kerana itu bagaimana mereka hendak 
membelanjakan harta mereka? 


Kekasaran perasaan dan hati mereka telah sampai 
ke tahap tidak sudi menggambarkan maksud mereka 
yang buruk dan dusta itu dengan mengguna 
perkataan "Bakhil" secara langsung, malah mereka 
memilih kata-kata yang lebih biadab, lebih menyerang 
dan lebih kufur iaitu mereka berkata: "Tangan Allah 
terbelenggu". 

Kemudian Al-Qur'an menjawab bahawa sifat ini 
adalah sifat yang tepat dengan diri mereka sendiri dan 
Allah mengutuk dan mengusir mereka dari rahmat- 
Nya sebagai balasan terhadap perkataan mereka: 

"Sebenarnya tangan merekalah yang terbelenggu dan 
mereka telah dilaknat kerana perkataan-perkataan yang 
telah diucapkan mereka. "(64) 

Demikianlah sifat mereka yang sebenar. Merekalah 
manusia yang paling bakhil dengan harta mereka. 


Kemudian Al-Qur'an membetulkan kefahaman yang 
buruk dan salah ini dan menyifatkan Allah dengan 
sifatnya yang Mulia yang mencurahkan limpah kurnia- 
Nya kepada para hamba-Nya tanpa terkira: 


" Bahkan dua tangan kemurahan Allah sentiasa terbuka, dia 
membelanjakan-Nya mengikut sebagaimana yang 
dikehendaki-Nya. "(64) 


Pengurniaan dan pemberian Allah tidak pernah 
tertahan dan tidak pernah habis dikurniakan kepada 
setiap makhluk yang boleh dilihat dengan mata kasar. 
Pemberian itu menyaksi bahawa tangan kemurahan 
Allah sentiasa terbuka lebar dan sentiasa melimpah- 
ruah yang disaksikan oleh setiap lidah, tetapi orang- 
orang Yahudi tidak dapat melihatnya kerana terlalu 
sibuk mengumpul harta, terlalu kalut dengan 
keingkaran dan kekafiran dan terlalu ghairah 
mengeluarkan perkataan-perkataan yang keji 
walaupun terhadap Allah sendiri. 

Kemudian (di dalam ayat yang berikut) Allah 
menceritakan kepada Rasul-Nya s.a.w. mengenai 
tindak-tanduk kaum Yahudi yang akan dilakukan 
mereka dan mengenai akibat buruk yang akan 
menimpa mereka. Dengan sebab hasad dengki dan 
dendam kesumat mereka terhadap Rasulullah s.a.w. 
yang telah dipilih Allah sebagai Rasul yang membawa 
risalah Islam dan dengan sebab pendedahan risalah 
itu yang telah membongkarkan kelakuan mereka di 
zaman dahulu dan di zaman baru. 

' Dan sesungguhnya kebanyakan dari mereka bertambah 
menceroboh dan kafir dengan sebab penjelasan yang telah 
diturunkan kepadamu dari Tuhan-Mu. "(64) 

Yakni dengan sebab dendam kesumat dan hasad 
dengki mereka, juga dengan sebab terbongkarnya 
hakikat mereka di dalam ayat-ayat Al-Qur'an yang 
teiah diturunkan Aliah kepada Rasul-Nya, maka 
kebanyakan mereka akan bertambah menceroboh 
dan kafir lagi, ini ialah kerana mereka enggan 
beriman, maka mereka pasti bertindak melampau di 
sebelah yang bertentangan, iaitu mereka akan 
bertambah angkuh dan jahat, bertambah 
menceroboh dan kafir. Di sini (terbuktilah bahawa) 
Rasulullah s.a.w. menjadi rahmat kepada orang-orang 
yang beriman dan menjadi bala kepada orang-orang 
yang menolak keimanan. 


Kemudian Al-Qur'an menceritakan ' kepada 
Rasulullah s.a.w. tentang bala permusuhan dan 
perseteruan yang telah ditaqdirkan Allah akan 
tercetus di kalangan sesama mereka, juga tentang 
penghapusan tipudaya mereka ketika permusuhan itu 
bernyala marak dan tentang kegagalan segala 
peperangan yang mereka lancarkan ke atas kelompok 
Muslimin: 


r- y £ 


St 


"Dan Kami campakkan permusuhan dan kebencian di antara 
mereka sehingga hari Qiamat. Setiap kali mereka nyalakan 
api peperangan setiap kali pula Allah memadamkannya." (64) 


Puak-puak kaum Yahudi masih lagi bermusuh- 
musuhan di antara sesama mereka walaupun di 
zaman ini kaum Yahudi internasional kelihatan saling 
membantu di antara mereka dan melancarkan 
peperangan yang berjaya ke atas negeri-negeri Islam, 
namun kita tidak seharusnya memandang kepada 
zaman yang pendek ini dan tidak seharusnya 
memandang kepada satu gejala yang tidak 
merangkumi hakikat yang sempurna. Dalam masa 
seribu tiga ratus tahun yang silam, malah dalam masa 
sebelum Islam lagi kaum Yahudi hidup dalam keadaan 
perseteruan dan kehinaan dan dalam keadaan 
gelandangan. Nasib kesudahan mereka tetap pulang 
kepada keadaan asal mereka walaupun mereka 
mendapat sokongan dari sekeliling mereka, tetapi 
kunci yang mengubahkan seluruh situasi ini adalah 
terletak di atas kemunculan kelompok Mu'minin yang 
menerima janji Allah. Di manakah kelompok 
Mu'minin pada hari ini yang menerima perjanjian dari 
Allah dan menjadi tabir taqdir Allah? Di manakah 
kelompok Mu'minin yang dengan perantaraan 
mereka Allah akan merealisasikan perencanaan- 
perencanaan yang dikehendaki oleh-Nya? 


Pada hari umat Muslimin kembali kepada Islam, 
iaitu kembali beriman kepada-Nya mengikut hakikat 


yang sebenar dan menegakkan seluruh kehidupan 
mereka di atas sistem dan syari'at-Nya, maka pada 
hari itulah janji Allah akan terlaksana di atas makhluk- 
Nya yang paling jahat. Kaum Yahudi memang 
mengetahui hakikat ini dan oleh sebab itulah mereka 
menggunakan segala taktik jahat dan tipudaya yang 
ada pada mereka dan mencurahkan segala keganasan 
dan kekejaman yang dapat dilakukan oleh tangan 
mereka ke atas angkatan-angkatan pelopor 
kebangkitan Islam pada setiap sejangkal bumi. 
Mereka mengenakan pukulan-pukulan yang ganas 
dan keji - bukan dengan tangan mereka, tetapi 
dengan tangan ejen-ejen mereka - ke atas kelompok 
Mu'minin tanpa menghormati perjanjian dan 
tanggungjawab, tetapi Allah tetap menguasai urusan- 
Nya dan perjanjian-Nya pasti akan dikotakan: 


r' £ 




"Dan Kami campakkan permusuhan dan kebencian di antara 
mereka sehingga hari Qiamat. Setiap kali mereka nyalakan 
api peperangan setiap kali pula Allah memadamkannya. "(64) 


Kejahatan dan kerosakan yang dijelmakan oleh 
kaum Yahudi itu sudah tentu Allah akan 
membangkitkan kelompok yang dapat memberhenti 
dan menghancurkan kejahatan "dan kerosakan itu 
kerana Allah tidak sukakan kerosakan di bumi dan 
sesuatu yang tidak disukai Allah sudah tentu Dia akan 
membangkitkan kelompok hamba-Nya yang mampu 
menghapuskannya: 




"Dan mereka sentiasa berusaha melakukan kerosakan di 
bumi, sedangkan Allah tidak sukakan manusia-manusia 
perosak."(64 ) 


****** 


(Pentafsiran ayat-ayat 65 - 66] 
Menegakkan Syari'at Allah Akan Membawa 
Kebaikan Dan Kemakmuran Dunia Dan Akhirat 

Pada akhir pelajaran ini dikemukakan (dalam ayat 
yang berikut) dasar keimanan yang agung, iaitu dasar 
yang menetapkan bahawa usaha menegakkan agama 
Allah di bumi ini adalah bererti kebaikan, pendapatan, 
kejayaan dan keberuntungan dalam kehidupan orang- 
orang yang beriman di dunia dan Akhirat, kerana (di 
dalam Islam) tidak ada perpisahan di antara agama 
dan dunia, dan tidak ada perpisahan di antara dunia 
dan Akhirat. Tegasnya Islam adalah satu sistem hidup 
untuk dunia dan Akhirat atau satu sistem untuk dunia 
dan agama. Dasar keimanan yang agung yang 
dikemukakan (dalam ayat berikut) adalah sesuai 
dengan pembicaraan tentang penyelewengan kaum 
Ahlil-Kitab dari agama Allah dan tentang perbuatan 
mereka memakan harta yang haram dan 
mengubahkan setengah-setengah kalam Allah dari 
maksudnya yang sebenar dengan tujuan untuk 
mendapat sesuatu kesenangan dalam kehidupan 

dunia, sedangkan mematuhi agama Allah adalah lebih 
mendatangkan faedah kepada mereka di bumi dan di 
langit, di dunia dan Akhirat jika mereka memilih jalan 
yang betul: 



* Dan jika kaum Ahlil-Kitab beriman dan bertaqwa nescaya 
Kami hapuskan kesalahan-kesalahan mereka dan nescaya 
Kami masukkan mereka ke dalam Syurga yang penuh 
keni' matan (65). Dan jika mereka benar-henar menegakkan 
(hukum) Taurat dan Injil dan kitab suci yang telah diturunkan 
kepada mereka dari Tuhan mereka (Al-pudan) nescaya 
mereka akan mendapat makanan (rezeki) dari atas mereka 
dan dari bawah kaki mereka. Di antara mereka ada 
golongan yang sederhana dan kebanyakan dari mereka 
melakukan perbuatan-perbuatan yang amat buruk. "(66) 


pengurusan kehidupan yang baik, tetapi malangnya 
mereka tidak beriman, tidak bertaqwa dan tidak 
berusaha menegakkan sistem hidup Ilahi - kecuali 
segelintir dari mereka sahaja yang bersikap sederhana 
dan tidak melampau terhadap diri mereka sendiri, 
sedangkan: 



"Dan kebanyakan dari mereka melakukan perbuatan- 
perbuatan yang amat buruk. "(66) 


Demikianlah dapat dilihat dari celah-celah dua ayat 
ini bahawa iman dan taqwa dan usaha menegakkan 
sistem hidup Ilahi di dalam realiti hidup manusia di 
dalam kehidupan dunia ini bukan sahaja menjamin 
seseorang itu mendapat ganjaran di Akhirat - 
walaupun ganjaran ini merupakan ganjaran yang 
paling diutamakan dan paling kekal - tetapi juga 
menjamin kebaikan urusan dunia dan ganjaran yang 
segera, iaitu kemakmuran, kesuburan dan 
pengagihan kekayaan yang adil dan bekalan 
keperluan yang cukup. Al~Qur'an menggambarkan 
ganjaran segera ini dengan gambaran fizikal yang 
menonjolkan erti kemakmuran yang melimpah-ruah 
dalam firman-Nya: 




"Nescaya mereka akan mendapat makanan (rezeki) dari atas 
mereka dan dari bawah kaki mereka. "(66) 


Kedua-dua ayat ini menjelaskan satu dasar agung 
dari dasar-dasar pandangan dan kefahaman Islam. 
Oleh sebab itu kedua-dua ayat ini menggambarkan 
satu hakikat yang agung di dalam kehidupan 
manusia. 

Mungkin keperluan kepada penjelasan tentang 
dasar dan hakikat ini tidak pernah mendesak seperti 
hari ini, di mana akal manusia, ukuran manusia dan 
undang-undang manusia terumbang-ambing, kacau- 
bilau dan bersimpang-siur di antara kefahaman- 
kefahaman yang kabur dan sistem-sistem hidup yang 
sesat mengenai dasar yang amat penting ini. 

Allah S.W.T. berfirman kepada kaum Ahlil-Kitab - 
dan firman ini mencakup setiap Ahlil-Kitab - iaitu 
andainya mereka beriman dan bertaqwa nescaya 
Allah memaafkan kesalahan-kesalahan mereka dan 
memasukkan mereka ke dalam Syurga Jannatun- 
Na'im. Inilah balasan mereka di Akhirat dan andainya 
mereka tegakkan di dalam kehidupan dunia mereka 
sistem hidup Ilahi sebagaimana yang digambarkan di 
dalam Taurat, Injil dan kitab suci yang telah 
diturunkan Allah kepada mereka - iaitu dalam bentuk 
asli yang diturunkan Allah - tanpa penyelewengan, 
ubahan dan pindaan nescaya kehidupan dunia 
mereka akan menjadi baik, subur dan makmur 
dengan rezeki yang melimpah-ruah dan nescaya 
mereka mendapat makanan dari di atas dan di bawah 
kaki mereka kerana rezeki dan hasil pengeluaran yang 
makmur, pengagihan kekayaan yang adil dan 


Demikianlah ternyata dengan jelas bahawa di sana 
tidak ada satu jalan yang berasingan untuk mendapat 
ganjaran yang baik di Akhirat dan tidak ada pula satu 
jalan lain yang berasingan untuk mencapai kebaikan 
kehidupan di dunia, malah yang wujud di sana hanya 
satu jalan yang tunggal sahaja yang sekaligus 
membawa kepada kebaikan hidup dunia dan Akhirat. 
Oleh sebab itu apabila jalan ini menyimpang dan 
menyeleweng, maka kehidupan dunia akan rosak dan 
kehidupan Akhirat akan menderita kerugian. Jalan 
yang tunggal itu ialah jalan iman dan taqwa dan 
penegakan sistem hidup Ilahi di dalam kehidupan 
dunia. 

Sistem ini bukan sahaja sistem i'tiqad, keimanan, 
kesedaran hati dan taqwa, tetapi - selaku ekorannya - 
ia juga merupakan satu sistem hidup Insaniyah yang 
realistik yang dapat ditegakkan di atasnya kehidupan 
mereka. Dan apabila sistem ini ditegakkan bersama 
iman dan taqwa, maka ia akan menjaminkan 
kebaikan hidup di dunia dalam bentuk rezeki yang 
makmur, hasil pengeluaran yang melimpah dan 
pengagihan kekayaan yang adil hingga seluruh rakyat 
yang bernaung di bawah sistem ini mendapat 
makanan (rezeki) dari atas mereka dan di bawah kaki 
mereka. 

Sistem hidup yang beriman ini tidak menjadikan 
agama sebagai ganti dunia dan tidak pula menjadikan 
kebahagiaan hidup di Akhirat sebagai ganti 
kebahagiaan hidup dunia dan tidak menjadikan jalan 

Akhirat berlainan dari jalan dunia. Inilah hakikat yang 
masih kabur dan tidak jelas pada hari ini di dalam akal 
fikiran dan hati nurani manusia, juga dalam 
kedudukan-kedudukan realiti mereka. 

Jalan Kebahagiaan Dunia Dan Kebahagiaan 
Di Akhirat Tidak Pernah Terpisah 

Sebenarnya jalan dunia dan jalan Akhirat telah 
terpisah di dalam pemikiran hati dan realiti hidup 
manusia sehingga pemikiran individu biasa dan 
pemikiran umum umat manusia yang sesat tidak 
nampak sebarang jalan pertemuan di antara dua jalan 
itu, malah yang nampak kepada mereka ialah sama 
ada memilih jalan dunia dan mengabaikan Akhirat 
dari perhitungannya atau memilih jalan Akhirat dan 
mengabaikan dunia dari perhitungannya. Di sana 
tidak ada jalan untuk mengumpulkan di antara 
keduanya sama ada di dalam kefahaman atau di 
daiam realiti, kerana realiti dunia, manusia dan 
kedudukan-kedudukan mereka di zaman ini 
menyarankan perpisahan ini. 

Sebenarnya peraturan-peraturan hidup jahiliyah 
yang sesat dan jauh dari Allah dan dari sistem hidup- 
Nya pada hari ini telah memisah jauh di antara jalan 
dunia dan jalan Akhirat dan memaksa orang-orang 
yang ingin hidup terkemuka di dalam masyarakat dan 
ingin berusaha di dalam bidang kemudahan- 
kemudahan dan kesenangan-kesenangan dunia 
supaya meninggalkan jalan Akhirat dan 
mengorbankan bimbingan-bimbingan dan ajaran- 
ajaran agama, mengorbankan nilai-nilai akhlak, 
konsep-konsep yang luhur dan perilaku yang bersih 
yang digalakkan oleh agama, dan sekaligus itu juga 
memaksa orang-orang yang mahu hidup selamat di 
Akhirat supaya menjauhkan diri dari arus kehidupan 
ini dan dari kedudukan-kedudukannya yang kotor dan 
seterusnya menjauhkan diri dari sarana-sarana yang 
digunakan oleh orang ramai di daiam kedudukan- 
kedudukan yang seperti ini untuk hidup terkemuka di 
dalam masyarakat dan untuk berusaha di dalam 
bidang kemudahan-kemudahan dan kesenangan- 
kesenangan hidup, kerana sarana-sarana ini tidak 
mungkin bersih dan sesuai dengan agama dan akhlak 
dan tidak puia diredhai oleh Allah S.W.T. 

Apakah ini suatu keadaan yang tidak dapat 
dielakkan lagi? Apakah keadaan yang malang ini tidak 
dapat dihindari lagi? Dan apakah benar tidak ada 
jalan pertemuan di antara jalan dunia dan jalan 
Akhirat? 

Sekali-kali tidak begitu I la bukannya suatu keadaan 
yang tidak boleh dielak! Permusuhan di antara dunia 
dan Akhirat dan perpisahan di antara jalan dunia dan 
jalan Akhirat bukanlah suatu hakikat penghabisan 
yang tidak boleh ditukar dan diubah, malah 
perpisahan itu bukanlah dari tabi'at hidup insaniyah 
ini, malah ia merupakan suatu keadaan sementara 
yang lahir dari akibat penyelewengan yang berlaku. 

Yang menjadi dasar di dalam tabi'at hidup insaniyah 
ialah wujudnya pertemuan di antara jalan dunia dan 


jalan Akhirat, iaitu jalan yang menuju kepada 
kebaikan Akhirat itulah juga jalan yang menuju 
kepada kebaikan dunia dan pengeluaran, kesuburan 
dan kemakmuran yang dicapai di dalam usaha-usaha 
di dunia, itulah juga yang menjadi asas pencapaian 
yang melayakkan seseorang untuk mendapat 
ganjaran di Akhirat sebagaimana ia melayakkan 
seseorang untuk mencapai kesenangan hidup dunia. 
Iman, taqwa dan amal soleh yang menjadi sarana- 
sarana kemakmuran hidup dunia itulah juga yang 
menjadi sarana-sarana untuk mencapai keredhaan 
Allah dan ganjaran di Akhirat. 

Inilah dasar dalam tabi'at hidup insaniyah, tetapi 
dasar ini tidak terlaksana melainkan apabila 
kehidupan manusia itu ditegakkan di atas sistem 
hidup Ilahi yang direstui-Nya untuk mereka. Inilah 
sistem yang menjadikan segala pekerjaan itu ibadat 
dan menjadikan khilafah (urusan pemerintahan) di 
bumi mengikut syari'at Allah itu sebagai satu 
kewajipan yang wajib. Khilafah itu ialah kegiatan 
bekerja, mengeluar, membina kemakmuran dan 
kesuburan, mengatur pengagihan yang adil agar 
rezeki itu melimpah-ruah kepada semua orang dari 
atas dan dari bawah kaki mereka seperti yang 
digambarkan oleh Allah dalam kitab suci-Nya yang 
mulia. 

Pandangan dan kefahaman Islam menjadikan fungsi 
insan di bumi ialah menjalankan Khilafah 
(pemerintahan) bagi pihak Allah, dengan keizinan 
Allah dan mengikut syarat Allah. Oleh sebab itu Islam 
menjadikan aktiviti-aktiviti dan kerja-kerja 
mengeluarkan penghasilan dan menambahkan 
kemakmuran dengan menggunakan segala potensi- 
potensi bumi, bahan-bahan mentah dan sumber- 
sumber kekayaannya - juga bahan-bahan mentah dan 
sumber-sumber tenaga alam - sebagai aktiviti-aktiviti 
untuk menyempurnakan fungsi Khilafah dan 
menganggapkan segala usaha manusia untuk 
menunaikan fungsi ini - mengikut sistem dan syari'at 
Allah yang menjadi syarat memegang teraju Khilafah - 
sebagai aktiviti-aktiviti keta'atan kepada Allah yang 
akan diberi pahala di- Akhirat. Dan dengan 
melaksanakan fungsi ini dengan cara yang seperti ini, 
maka sekaligus itu juga manusia akan memperolehi 
kebaikan-kebaikan dunia yang dijadikan Allah 
untuknya, iaitu memperolehi rezeki yang melimpah- 
ruah dari atas dan dari bawah kaki mereka mengikut 
gambaran Al-Qur'an yang indah. 

Sebaliknya kefahaman Islam menganggapkan 
manusia yang tidak berusaha menggalikan sumber- 
sumber kekayaan bumi dan tidak menggunakan 
tenaga-tenaga alam sebagai manusia yang tidak 
menta'ati Allah dan tidak melaksanakan fungsi 
Khilafah yang telah ditetapkan Allah mengikut firman- 


Khalifah di bumi." 
(Surah aI-Baqarah: 30) 


Nya kepada para malaikat: 
"Sesungguhnya Aku hendak melantik 

Dan firman-Nya kepada manusia: 



M Dan Allah telah menjadikan untuk kamu segala apa yang 
ada di langit dan segala apa yang ada di bumi semuanya 
daripada-Nya. " 


(Surah al-Jathiyah: 13) 

Juga sebagai manusia yang mensia-siakan rezeki 
Allah yang dikurniakan kepada para hamba-Nya. 
Demikianlah dia akan menderita kerugian di Akhirat 
kerana dia telah menderita kerugian di dunia! 

Dengan pemikiran inilah sistem hidup Islam 
mengumpulkan di antara aktiviti-aktiviti kerja dunia 
dan aktiviti-aktiviti kerja Akhirat dalam bentuk yang 
sepadu dan selaras, oleh sebab itu Islam tidak 
membuat manusia terluput dunianya kerana mengejar 
Akhirat dan tidak pula membuat manusia terluput 
Akhiratnya kerana mengejar dunia, kerana dunia dan 
Akhirat bukan dua perkara yang bertentangan atau 
dua gantian atau (dua pilihan) pada kefahaman Islam. 

Ini apabila dihubungkan kepada jenis manusia 
umumnya dan kepada kelompok-kelompok manusia 
yang mengikut sistem hidup Ilahi di bumi, tetapi 
apabila dihubungkan kepada individu-individu 
manusia, maka persoalan ini juga tidak berbeza, 
kerana jalan individu dan jalan kelompok mengikut 
sistem hidup Islam tidak berbeza, tidak bercanggah 
dan tidak bertentangan. Sistem hidup Islam 
mewajibkan individu mengorbankan seluruh tenaga 
fizikal dan mentalnya di dalam kegiatan bekerja dan 
mengeluar di samping mewajibkan -mereka bekerja 
dan mengeluar untuk mencari keredhaan Allah. Oleh 
itu dia tidak boleh berlaku zalim, memungkiri janji, 
menipu dan mengkhianat dan tidak boleh makan 
harta haram, tidak boleh menahan sesuatu yang 
dimilikinya dari menolong saudaranya yang 
berkeperluan di dalam kelompok Muslimin. Islam 
mengi'tirafkan milik peribadinya sebagai harta 
kepunyaannya yang dihasilkan dengan usaha titik 
peluhnya dan serentak itu juga mengi'tirafkan hak 
kelompok dalam harta kepunyaan * peribadinya 
mengikut batas-batas yang ditetapkan Allah. Sistem 
hidup Islam merakamkan amalan yang dilakukan oleh 
seseorang mengikut batas-batas dan pertimbangan- 
pertimbangan ini sebagai amalan ibadat kepada Allah 
yang akan dibalas dengan keberkatan di dunia dan 
ni'mat Syurga di Akhirat. Sistem hidup Islam 
menghubungkan individu dengan Aliah dengan 
hubungan yang kuat, iaitu hubungan dengan 
perantaraan syi'ar-syi'ar ibadat yang difardhukan ke 
atasnya. Hubungan ini semakin bertambah kuat lagi 
dengan adanya aktiviti membaharu hubungan itu lima 
kali sehari melalui ibadat solat dan tiga puluh hari 
setahun melalui ibadat puasa dan seumur hidup sekali 
melalui ibadat haji di Baitullah dan pada setiap musim 
atau pada setiap satu tahun melalui pembayaran 
zakat. 


Di sinilah letaknya nilai fardhu-fardhu ibadat di 
dalam sistem hidup Islam kerana ia merupakan 
aktiviti-aktiviti mendampingkan diri dengan Allah dan 
membaharui azam untuk memikul tugas-tugas sistem 
hidup Ilahi yang mengatur segala urusan kehidupan 
dan mengendali segala urusan aktiviti pekerjaan, 
pengeluaran, pengagihan kekayaan dan urusan 
kehakiman untuk mengadili di antara manusia di 
dalam perhubungan-perhubungan dan perguaman- 
perguaman mereka. Dan dengan perantaraan ibadat- 
ibadat juga perasaan keinsafan dan kesedaran kepada 
keperluan mendapat pertolongan dan taufiq Allah 
turut membaru demi melaksanakan tugas-tugas yang 
perlu untuk menegakkan sistem Ilahi yang semesta 
dan sepadu ini, juga untuk menundukkan dorongan 
nafsu keinginan dan kedegilan, penyelewengan dan 
hawa nafsu manusia apabila ia menjadi batu 
penghalang di tengah jalan. Syiar-syi'ar ibadat itu 
bukanlah aktiviti-aktiviti yang terpisah dari urusan 
pekerjaan, pengeluaran, pengagihan kekayaan, 
pemerintahan dan kehakiman, juga tidak terpisah dari 
jihad untuk menegakkan sistem hidup Ilahi di bumi 
dan dari perjuangan untuk menegakkan kuasa Ilahi 
dalam kehidupan manusia, malah sebenarnya iman, 
taqwa dan syi'ar-syi'ar ibadat adalah satu bahagian 
dari sistem hidup Ilahi yang menolong kesempurnaan 
bahagian yang satu lagi. Demikianlah iman, taqwa 
dan perjuangan menegakkan sistem Allah dalam 
kehidupan amali merupakan jalan untuk mencapai 
kemakmuran dan rezeki yang melimpah-ruah 
sebagaimana dijanjikan Allah di dalam dua ayat yang 
mulia ini. 

Pandangan dan kefahaman Islam, juga sistem hidup 
Islam yang lahir dari kefahaman ini tidak 
mengemukakan kehidupan Akhirat sebagai ganti 
kehidupan dunia dan tidak pula sebaliknya, malah 
kedua-dua kehidupan itu dikemukakan serentak sekali 
di jalan yang sama dan dengan usaha yang sama, 
tetapi kedua-dua kehidupan itu tidak mungkin 
berkumpul di dalam kehidupan manusia kecuali 
mereka hanya mengikut sistem hidup Ilahi sahaja 
tanpa dimasukkan pindaan-pindaan dan ubahsuai- 
ubahsuai yang diambil dari undang-undang dan 
peraturan yang lain yang tidak terbit dari peraturan 
Ilahi atau diambil dari pemikiran-pemikiran diri sendiri 
yang tidak dikawal oleh peraturan Ilahi. Keselarasan 
yang sempurna hanya wujud dalam peraturan Allah 
ini sahaja. 

Pandangan dan kefahaman Islam, juga sistem hidup 
Islam yang lahir dari kefahaman ini tidak 
mengemukakan iman, ibadat, kesolehan dan taqwa 
sebagai ganti aktiviti bekerja, mengeluar, menyubur 
dan memaju di dalam realiti kehidupan kebendaan. 
Islam bukannya satu sistem yang menjanjikan Syurga 
Akhirat serta menggariskan jalan yang membawa 
mereka kepadanya, tetapi membiarkan mereka 
mencari sendiri jalan yang boleh membawa mereka 
kepada Syurga dunia sebagaimana yang difaham oleh 
orang-orang yang berfikiran cetek di zaman ini. 

Justeru itu aktiviti bekerja, mengeluar, menyubur dan 
memaju di dalam realiti kehidupan dunia merupakan 
suatu tugas khilafah yang wajib mengikut kefahaman 
dan sistem hidup Islam, sementara iman, ibadat, 
kesolehan dan taqwa merupakan pertalian-pertalian, 
pencegah-pencegah, pendorong-pendorong dan 
perangsang-perangsang ke arah merealisasikan sistem 
hidup Islam dalam kehidupan manusia. Kedua-dua 
aspek ini merupakan kelayakan-kelayakan yang perlu 
untuk memperolehi Syurga dunia dan Syurga Akhirat 
serentak kedua-dua sekali menerusi jalan yang sama. 
Tidak ada pemisah di antara agama dan realiti 
kehidupan kebendaan seperti yang berlaku dalam 
budaya hidup jahiliyah yang wujud di seluruh dunia 
hari ini. Dan dari ilham budaya hidup jahiliyah inilah 
timbulnya anggapan dalam minda orang-orang yang 
berfikiran karut bahawa . seorang manusia harus 
membuat satu pilihan, iaitu sama ada memilih dunia 
atau memilih Akhirat dan mereka tidak dapat 
mengumpul dunia dan Akhirat sekaligus sama ada di 
dalam kefahaman atau dalam realiti kehidupan 
kerana kedua-duanya tidak mungkin berkumpul. 

Pemisahan yang malang di antara jalan dunia dan 
jalan Akhirat dalam hidup manusia, di antara aktiviti- 
aktiviti kerja untuk dunia dan aktiviti-aktiviti kerja 
untuk Akhirat, di antara aktiviti-aktiviti ibadat 
rohaniyah dan aktiviti-aktiviti penciptaan kebendaan 
dan di antara kejayaan dalam kehidupan dalam dunia 
dan kejayaan dalam kehidupan Akhirat itu bukanlah 
satu cukai yang dipaksakan ke atas manusia dengan 
ketetapan dan keputusan taqdir Ilahi yang pasti, 
malah ia adalah satu cukai yang malang yang 
dipaksakan oleh manusia ke atas dirinya sendiri 
apabila ia menyeleweng dari sistem Aliah dan memilih 
sistem-sistem yang lain dari ciptaan mereka sendiri 
yang bertentangan dengan sistem Allah dari segi asas 
dan arah tujuan. 

la adalah satu cukai yang terpaksa dibayar oleh 
manusia dengan darah dan saraf mereka di dalam 
kehidupan dunia di samping membayar di Akhirat 
kelak dengan 'azab seksa yang lebih teruk lagi. 

Manusia Kini Mengalami Penyakit Kekosongan Jiwa 
Kerana Kekosongan Iman 

Mereka terpaksa membayar cukai itu dengan hati 
dan fikiran yang gelisah, bingung, merana dan 
gelabah akibat kekosongan hati mereka dari 
ketenteraman dari kemanisan iman, dari bekalannya 
dan dari siramannya apabila mereka memilih untuk 
menepikan agama seluruhnya dengan anggapan 
penepian itu merupakan satu-satunya jalan untuk 
melakukan aktiviti-aktiviti kerja, aktiviti-aktiviti 
mengeluar, aktiviti-aktiviti membuat ujian-ujian dan 
menciptakan kejayaan-kejayaan peribadi dan 
kelompok di gelanggang kehidupan antarabangsa. 
Dalam situasi ini manusia sebenarnya bertarung 
dengan fitrah mereka sendiri, bertarung dengan 
kebuluran fitrah yang memerlukan 'aqidah untuk 
memenuhi kekosongan hati mereka, kerana fitrah 
manusia tidak berdaya hidup dengan kekosongan dan 
ia menderitai kelaparan yang tidak boleh diisikan 


dengan teori-teori kajian masyarakat, teori-teori 
falsafah atau teori-teori kesenian seluruhnya kerana 
kelaparannya ialah kelaparan kerana rindu kepada 
Tuhan. 

Mereka juga terpaksa membayar cukai itu dengan 
hati dan fikiran yang gelisah, bingung, merana dan 
gelabah apabila mereka berusaha menjaga dan 
memelihara kepercayaan kepada Allah di samping 
berusaha menjalani kehidupan di dalam masyarakat 
antarabangsa, di mana seluruh sistemnya, undang- 
undang dan peraturannya, sarana-sarana untuk 
mencari makan dan mencapai kejayaan adalah 
ditegakkan di atas asas-asas yang bukan dari 
peraturan Allah dan di sinilah berlakunya 
pertentangan di antara 'aqidah, akhlak dan perilaku 
keagamaan dengan peraturan-peraturan dan undang- 
undang, nilai-nilai dan ukuran-ukuran yang dominan 
di dalam masyarakat yang malang itu. 

Umat manusia seluruhnya sedang mengalami 
penderitaan itu sama ada mereka menurut aliran- 
aliran pemikiran kebendaan yang menolak Tuhan atau 
mengikut aliran-aliran pemikiran yang cuba 
mengekalkan agama sebagai 'aqidah yang terpisah 
jauh dari sistem hidup amali, iaitu aliran yang berfikir - 
seperti digambarkan oleh musuh-musuh manusia - 
bahawa agama adalah untuk Allah dan kehidupan 
adalah untuk manusia atau agama itu ialah 'aqidah, 
kesedaran, ibadat dan akhlak, sedangkan kehidupan 
ialah peraturan dan undang-undang, pengeluaran 
dan pekerjaan. 

Seluruh umat manusia sedang membayar cukai 
yang berat ini, iaitu cukai penderitaan, kegelisahan, 
kebingungan dan kekosongan kerana mereka tidak 
berpandu kepada peraturan Allah yang tidak 
memisahkan di antara dunia dan Akhirat, malah 
mensepadukan di antara kedua-duanya. Peraturan 
Allah tidak melagakan di antara kemakmuran dunia 
dengan kemakmuran Akhirat, malah menyelaraskan 
di antara keduanya. 

Kita tidak seharusnya ditipukan oleh gejala-gejala 
palsu dalam satu jangka masa yang sementara, di 
mana kita melihat umat-umat yang tidak beriman dan 
tidak bertaqwa dan tidak menegakkan peraturan 
Allah dalam kehidupan mereka telah berjaya 
mendapat berbagai-bagai kebaikan dan kemajuan, 
hasil pengeluaran yang tinggi dan kemakmuran yang 
melimpah-ruah. 

Itu hanya kemakmuran untuk sementara waktu 
sahaja sehingga datang tahun-tahun yang tetap 
memperlihatkan kesan-kesannya yang tetap dan 
sehingga lahir segala kesan pemisahan yang malang 
di antara kemajuan penciptaan kebendaan dengan 
sistem Rabbani itu dan kini setengah-setengah kesan 
ini telah muncul di dalam berbagai-bagai bentuk. 

la muncul dalam bentuk pengagihan kekayaan yang 
tidak adil di kalangan umat-umat itu menyebabkan 
masyarakat penuh dengan penderitaan, penuh 
dengan hasad dengki dan penuh dengan 


JUZU' KE 6 


ZO SURAH AL~MA'IDAH C& 


125 


kebimbangan dan ketakutan meletusnya revolusi- 
revolusi dan penggulingan-penggulingan kerajaan 
akibat dendam kesumat yang terpendam itu. Ini 
adalah suatu bala di sebalik kemewahan dan 
kemakmuran. 

Ia muncul dalam bentuk penindasan dan ketakutan- 
ketakutan di kalangan umat yang ingin memelihara 
pengagihan kekayaan yang adil, di mana digunakan 
tindakan-tindakan kejam, menghancur, menindas dan 
menimbulkan rasa takut, cemas dan bimbang untuk 
melaksanakan peraturan-peraturan pengagihan 
semula kekayaan. Ini juga suatu bala, di mana 
seseorang merasa tidak terjamin terhadap 
keselamatan dirinya, merasa tidak tenteram dan 
merasa tidak dapat tidur dengan tenang di waktu 
malam. 

Ia muncul dalam bentuk keruntuhan jiwa dan 
akhlak yang lambat-laun akan menghancurkan 
kehidupan kebendaan itu sendiri, kerana (kejayaan) 
kerja pengeluaran dan pengagihan kekayaan 
semuanya memerlukan kepada jaminan akhlak. 
Undang-undang dunia sahaja adalah amat lemah 
untuk memberi jaminan-jaminan kepada (kejayaan) 
perjalanan kerja sebagaimana dapat dilihat di mana- 
mana tempat. 

la muncul dalam bentuk kegelisahan saraf dan 
berbagai-bagai penyakit yang menimpa umat-umat di 
dunia terutama umat-umat yang paling mewah dari 
segi kebendaan. Ini menyebabkan jatuhnya darjah 
kecerdasan dan ketahanan mereka dan selepas itu 
diriingi pula oleh kejatuhan tahap kerja dan 
pengeluaran dan akhirnya ia membawa kepada 
kehancuran ekonomi kebendaan dan kemewahan. 
Petanda-petanda ini kelihatan begitu jelas pada hari 
ini dan cukup menarik perhatian. 

Ia muncul dalam bentuk ketakutan yang 
menghantui seluruh umat manusia kepada mala 
petaka kehancuran dunia yang diduga mungkin 
berlaku pada bila-biia masa. Mereka kini hidup di 
sebuah dunia yang sentiasa bergolak, di ma.na di 
sekelilingnya penuh dengan ancaman-ancaman 
peperangan yang memusnahkan. Ketakutan ini 
mewujudkan tekanan ke atas saraf-saraf mereka sama 
ada disedari atau tidak disedari mereka dan ini 
menyebabkan mereka menderita berbagai-bagai 
penyakit saraf. Kes-kes kematian tiba-tiba kerana 
diserang penyakit jantung, pendarahan di dalam otak 
dan kejadian-kejadian membunuh diri adalah berlaku 
begitu lumrah di dalam kalangan umat-umat yang 
hidup mewah. 

Seluruh kesan-kesan ini muncul dalam bentuk yang 
progresif dan jelas pada setengah-setengah bangsa 
yang cenderung ke arah kepupusan dan kemusnahan 
contoh masa kini yang paling jelas dapat dilihat pada 
bangsa Perancis - dan ini hanya merupakan satu 
contoh bagi bangsa-bangsa yang lain tentang kesan 
pemisahan di antara aktiviti kebendaan dan sistem 


Rabbani, pemisahan di antara dunia dan Akhirat, 
pemisahan di antara agama dan aktiviti kehidupan 
atau kesan dari perbuatan memilih jalan Akhirat dari 
Allah dan memilih jalan dunia dari manusia atau 
kesan dari pemisahan di antara sistem Allah dan 
kehidupan manusia. 

Sebelum kami mengakhiri ulasan kami terhadap 
hakikat agung yang telah dijelaskan oleh AI-Qur'an, 
kami ingin tekankan di sini betapa perlu wujudnya 
keselarasan di dalam sistem hidup ilahi di antara iman, 
taqwa dan usaha menegakkan sistem hidup Ilahi di 
dalam realiti kehidupan manusia dengan aktiviti kerja, 
penghasilan pengeluaran dan melaksanakan tugas 
khilafah di bumi ini, kerana keselarasan ini menjadi 
syarat Allah untuk mengurnia kepada Ahlil-Kitab dan 
kepada mana-mana kelompok manusia (kemakmuran 
rezeki hingga) mereka boleh mendapatkan makanan 
dari atas dan dari bawah kaki mereka, juga menjadi 
syarat Allah untuk mengampunkan kesalahan- 
kesalahan mereka, dan memasukkan mereka ke 
dalam Syurga Jannatun-Naim di Akhirat di samping 
mengumpulkan sekaligus untuk mereka Syurga di 
bumi - dalam bentuk kemakmuran hidup, kecukupan, 
kedamaian dan ketenteraman - dan Syurga Akhirat 
dengan segala keni'matannya dan keredhaan dari 
Allah. 

Tetapi dengan penekanan yang sedemikian kami 
tidak suka dilupakan bahawa dasar utama dan asas 
yang pokok ialah iman, taqwa dan berusaha 
menegakkan sistem hidup Rabbani di dalam realiti 
kehidupan. Dan asas ini sekaligus mengandungi 
aktiviti-aktiviti bekerja menghasilkan pengeluaran- 
pengeluaran dan memajukan kehidupan. Di samping 
itu hubungan dengan Allah mempunyai citarasanya 
yang mengubahkan segala rasa hidup yang lain, 
meningkatkan segala nilai hidup dan membetulkan 
segala ukuran dan neraca hidup. Inilah yang menjadi 
pokok pangkal di dalam kefahaman dan sistem hidup 
Islam dan segala sesuatu yang lain hanya menjadi 
ikutannya sahaja atau merupakan sesuatu yang terbit 
darinya dan bergantung kepadanya. Kemudian segala 
urusan dunia dan Akhirat akan berlangsung dengan 
penuh keselarasan dan keseimbangan. 

Di sini sayugia disebut bahawa hasil dan faedah dari 
iman, taqwa, ibadat dan hubungan dengan Allah, 
juga hasil dan faedah dari usaha menegakkan syari'at 
Allah di dalam kehidupan manusia adalah semuanya 
untuk manusia dan kehidupan manusia kerana Allah 
S.W.T. Maha Kaya dan tidak berkehendak suatu apa 
dari semesta alam. Apabila sistem Islam menekankan 
asas-asas ini dan menjadikannya sebagai asas segala 
kerja dan aktiviti di samping menolak segala amalan 
yang tidak ditegakkan di atas asas-asas itu serta 
menganggapkannya sebagai amalan-amalan sia-sia 
yang tidak diterima dan sebagai amalan-amalan 
kosong dan hilang bersama angin, maka ini bukanlah 
kerana Allah S.W.T. mendapat sesuatu faedah dari 
keimanan manusia, dari taqwa dan ibadat mereka 
dan dari usaha mereka menegakkan sistem hidup 

ciptaan-Nya, malah semuanya itu semata-mata kerana 
Allah S.W.T. mengetahui bahawa mereka tidak akan 
dapat mencapai kebaikan dan keberuntungan 
melainkan melalui sistem ini. 


Tersebut di dalam hadith Qudsi daripada Abu Zarr 
r.a. daripada Nabi s.a.w. iaitu hadith yang 
diriwayatkan dari Allah Tabaraka wa Ta'ala firman- 
Nya: 

"Wahai para hamba~Ku ! Sesungguhnya Aku haramkan 
kezaliman ke atas diri~Ku dan Aku jadikannya juga haram 
dilakukan di antara kamu. Oieh kerana itu janganlah kamu 
saling menganiayai terhadap satu sama lain. Wahai para 
hamba-Ku ! Seluruh kamu adalah sesat kecuali orang yang 
Aku kurniakan hidayat kepadanya. Oleh kerana itu pohonlah 
hidayat dari-Ku nescaya Aku kurnia hidayat kepada kamu. 
Wahai para hamba-Ku ! Seluruh kamu adalah lapar kecuali 
orang yang aku kurniakan makanan kepadanya. Oleh kerana 
itu pohonlah makanan (rezeki) dari-Ku nescaya Aku 
kurniakan makanan kepada kamu. Wahai para hamba-Ku I 
Seluruh kamu adalah bertelanjang kecuali orang yang Aku 
kurniakan pakaian kepadanya. Oleh kerana itu pohonlah 
pakaian dari-Ku nescaya Aku kurniakan pakaian kepada 
kamu. Wahai para hambaKu! Kamu melakukan dosa siang 
dan malam dan Aku bersedia mengampunkan semua dosa. 
Oieh kerana itu pohonlah keampunan dari-Ku nescaya Aku 
kurniakan keampunan kepada kamu. Wahai para hamba- 
Ku! Sesungguhnya kamu tidak akan dapat memudharatkan - 
Ku kerana itu masakan kamu dapat memudharatkan Aku 
dan tidak akan dapat memberi manfa'at kepada-Ku kerana 
itu masakan kamu dapat memberi manfa'at kepada-Ku. 
Wahai para hamba-Ku! Andainya angkatan generasi- 
generasi kamu yang pertama dan generasi-generasi kamu 
yang akhir dan andainya seluruh kamu manusia dan jin 
bersatu menjadi hati seorang lelaki yang paling bertaqwa 
dari kamu nescaya ia tidak menambah sesuatu apa pun pada 
kerajaan-Ku. Wahai para hamba-Ku! Andainya angkatan 
generasi-generasi kamu yang pertama dan generasi-generasi 
kamu yang akhir dan andainya seluruh kamu manusia dan 
jin bersatu menjadi hati seorang lelaki yang paling jahat dari 
kamu nescaya ia tidak mengurangkan sesuatu apa pun dari 


kerajaan-Ku. Wahai para hamba-Ku ! Andainya angkatan 
generasi-generasi kamu yang pertama dan generasi-generasi 
kamu yang akhir dan andainya seluruh kamu manusia dan 
jin berhimpun di satu kawasan bumi dan memohon dari-Ku 
lalu Aku kurniakan kepada setiap orang apa yang dipinta 
olehnya nescaya ia tidak mengurangkan sesuatu apa pun 
dari milik yang ada pada-Ku melainkan laksana jarum yang 
mengurangkan lautan apabila ia dimasukkan ke dalamnya. 
Wahai para hamba-Ku ! Sesungguhnya Aku menghitungkan 
segala amalan kamu untuk kamu kemudian Aku memberi 
ganjaran yang setimpal. Oleh kerana itu sesiapa yang 
mendapat ganjaran yang baik , maka hendaklah ia bersyukur 
ke hadrat Allah dan barang siapa yang mendapat balasan 
sebalikya, maka tiada siapa yang patut disalahkannya kecuali 
dirinya sendiri. " 

(Diriwayatkan oleh Muslim) 

Di atas dasar inilah kita harus memahami fungsi 
iman, taqwa, ibadat dan usaha menegakkan sistem 
hidup Ilahi di dalam kehidupan manusia dan usaha 
menjalankan pemerintahan dan pengadilan dengan 
syari'at Allah. Semuanya itu adalah untuk faedah dan 
kepentingan kita manusia di dunia dan Akhirat. 
Semuanya itu merupakan keperluan-keperluan untuk 
kebaikan umat manusia di dunia dan Akhirat 
seluruhnya. 

Kami fikir kami tidak perlu mengatakan bahawa 
syarat Allah kepada kaum Ahlil-Kitab itu bukanlah 
syarat khusus untuk kaum Ahlil-Kitab sahaja. Syarat 
Allah kepada kaum Ahlil-Kitab ialah beriman, 
bertaqwa dan menegakkan sistem hidup Ilahi yang 
diterangkan di dalam Taurat dan Injil yang telah 
diturunkan kepada mereka dan di dalam wahyu yang 
diturunkan dari Allah kepada mereka dan ini tentulah 
berlaku sebelum kebangkitan Rasul yang terakhir. 
Oleh kerana itu orang-orang yang lebih utama 
dengan syarat ini ialah orang-orang yang diturunkan 
Al-Qur'an kepada mereka, iaitu orang-orang yang 
menggelarkan diri mereka sebagai orang-orang Islam. 
Merekalah orang-orang yang dinaskan oleh agama 
mereka dengan nas yang terang, iaitu mereka 
beriman kepada wahyu yang diturunkan kepada 
mereka dan kepada wahyu yang diturunkan sebelum 
mereka dan beramal dengan segala hukum yang 
diturunkan kepada mereka dan hukum-hukum dari 
syari'at sebelum mereka yang dikekalkan di dalam 
syari'at mereka. Merekalah penganut agama yang 
satu-satunya diterima Allah. Seluruh agama Samawi 
yang lain sebelumnya adalah berakhir kepadanya. 
Oleh sebab itu tidak ada agama yang lain lagi yang 
diterima oleh Allah. 

Merekalah orang-orang yang lebih utama dengan 
syarat dan janji Allah kepada mereka. Merekalah 
orang-orang yang lebih utama meredhai agama yang 
telah diredhai Allah untuk mereka dan meni'mati 
syarat-syarat Allah iaitu keampunan terhadap 
kesalahan-kesalahan dan memasuki Syurga di Akhirat 
dan mendapat makanan (rezeki) dari atas dan dari 
bawah tapak kaki mereka. 

Merekalah orang-orang yang lebih utama meni'mati 
syarat-syarat Allah sebagai ganti kebuluran, kesakitan, 
ketakutan dan kesempitan hidup yang dialami mereka 

di merata ceruk negeri-negeri Islam atau negeri-negeri 
yang dahulunya Islam mengikut ungkapan yang lebih 
betul. Kini syarat Allah tetap hidup dan jalan ke 
arahnya memang diketahui umum jika mereka 
mengerti. 

(Kumpulan ayat-ayat 67 - 81) 

"Wahai Rasul! Sampaikanlah segala apa yang diturunkan 
kepadamu dari Tuhanmu Itu dan jika engkau tidak 
melakukannya , maka bermakna engkau tidak 

menyampaikan perutusan~Nya dan Allah sentiasa melindungi 
engkau dari (kejahatan) manusia. Sesungguhnya Allah tidak 
memberi hidayat kepada kaum yang kafir (67). Katakanlah: 
"Wahai Ahlil-Kitab! Kamu tidak berpegang dengan agama 
sedikitpun sehingga kamu tegakkan ajaran Taurat dan Injil 
dan kitab suci yang diturunkan kepada kamu dari Tuhan 
kamu." Sesungguhnya kebanyakan dari mereka bertambah 
menceroboh dan kafir dengan sebab wahyu yang diturunkan 
kepadamu dari Tuhanmu. Oleh itu janganlah engkau 
bersedih hati terhadap kaum yang kafir (68). Sesungguhnya 
orang-orang yang beriman , orang-orang Yahudi dan orang 
Sabi'in dan orang-orang Nasara, iaitu mereka yang beriman 
kepada Allah dan hari Kiamat dan mengerjakan amalan yang 
soieh r maka tidak ada apa-apa ketakutan terhadap mereka 
dan tidak pula mereka akan berdukacita (69). Sesungguhnya 
Kami telah mengambil perjanjian dari Bani Israel dan Kami 
telah utuskan rasul-rasul kepada mereka , tetapi setiap kali 
seorang rasul datang kepada mereka membawa sesuatu 
yang tidak diingini oleh hawa nafsu mereka (nescaya mereka 
memusuhinya). Mereka dustakan sekumpulan rasul dan 
sekumpulan lagi mereka bunuh (70). Dan mereka 
menyangka bahawa mereka tidak akan ditimpa bencana 
(dengan sebab dosa mereka) lalu mereka menjadi buta dan 
pekak. Kemudian Allah menerima taubat mereka kemudian 
ramai dari mereka buta dan pekak kembali dan Allah Maha 
Melihat segala apa yang dilakukan mereka (71). Demi 
sesungguhnya telah kafirlah orang-orang yang mengatakan: 
Bahawa Allah itu ialah al-Masih putera Maryam, sedangkan 
al-Masih berkata: "Wahai Bani Israel! Hendaklah kamu 
mengabdikan diri kepada Allah Tuhanku dan Tuhan kamu. 
Sesungguhnya siapa yang mempersekutukan Allah nescaya 
Dia mengharamkan Syurga kepadanya dan tempat 
kembalinya ialah Neraka dan orang-orang yang zalim sama 
sekali tidak akan mendapat penolong-penolong (72). Demi 
sesungguhnya telah kafirlah orang-orang yang mengatakan 
bahawa Allah itu tiga dari tiga (uqnum), dan tiada Tuhan 
yang iain melainkan hanya Tuhan Yang Maha Esa dan jika 
mereka tidak berhenti mengeluarkan perkataan itu nescaya 
orang-orang yang kafir dari mereka akan disentuh 'azab 
yang amat pedih (73). Apakah mereka tidak bertaubat 
kepada Allah dan memohon keampunan dari-Nya 
sesungguhnya Allah Maha Pengampun dan Maha Pengasih 
(74). Al-Masih putera Maryam itu tidak lain melainkan hanya 
seorang rasul yang telah didahului sebelumnya oleh rasul- 
rasul yang lain dan ibunya adalah seorang wanita yang amat 
benar. Mereka berdua makan makanan. Perhatikanlah 
bagaimana Kami memberi keterangan-keterangan yang jelas 
kepada mereka (Ahlil-Kitab) kemudian perhatikan pula 
bagaimana mereka diseiewengkan.(75) Katakanlah 
(Muhammad): Apakah kamu menyembah sesuatu yang lain 
dari Allah yang tidak berkuasa memberi mudharat dan 
manfa'at kepada kamu , sedangkan Allah Maha Mendengar 
dan Maha Mengetahui (76). Katakanlah (Muhammad): 
$A/ahai Ahlil-Kitab! Janganlah kamu melampau-lampau 
dalam agama kamu secara yang tidak benar dan janganlah 
kamu mengikut kehendak nafsu orang-orang yang telah 
sesat sebelum ini dan menyesatkan pula ramai manusia dan 
mereka telah tersesat dari jalan yang lurus (77). Orang-orang 
kafir dari Bani Israel telah dilaknat Allah di atas lidah Daud 
dan 'Isa putera Maryam. Laknat yang sedemikian disebabkan 
kerana mereka menderhaka dan kerana mereka menceroboh 
(78). Dan kerana mereka tidak saiing melarang satu sama 
lain terhadap kemungkaran yang telah dilakukan mereka. 
Sungguh amat buruk segala perbuatan yang dilakukan 
mereka (79). Engkau dapat melihat kebanyakan mereka 
bersahabat setia dengan orang-orang kafir (kaum Musyrikin 


Arab). Sesungguhnya amatlah buruk akibat yang mereka 
sediakan untuk diri mereka , iaitu mereka dimurkai Allah dan 
mereka akan kekal di dalam 'azab (80). Dan jika mereka 
benar-benar beriman kepada Allah dan kepada nabi dan 
wahyu yang diturunkan kepadanya tentulah mereka tidak 
mengambil orang-orang kafir sebagai sahabat setia , tetapi 
kebanyakan mereka adalah fasiq."(81) 

(Latar belakang dan pokok pembicaraan) 

Pelajaran ini menghuraikan keadaan kaum Ahlil- 
Kitab dari orang-orang Yahudi dan Nasara serta 
mendedahkan penyelewengan i*tiqad mereka dan 
kejahatan yang telah dilakukan mereka di sepanjang 
sejarah mereka terutama kaum Yahudi. Pelajaran ini 
juga menghuraikan bentuk hubungan di antara 
mereka .dengan Rasulullah s.a.w. dan kelompok 
Muslimin di samping menjelaskan kewajipan 
Rasulullah s.a.w. di dalam layanan beliau terhadap 
mereka, juga kewajipan orang-orang Islam. Dan pada 
akhirnya menjelaskan hakikat-hakikat agung yang 
asasi mengenai dasar-dasar kefahaman i‘tiqad, dasar- 
dasar pergerakan kelompok Muslimin terhadap 
kepercayaan-kepercayaan yang menyeleweng dan 
orang-orang yang menyeleweng. 

Allah S.W.T. telah menyeru Rasul-Nya s.a.w. dan 
memerintah beliau supaya menyampaikan segala apa 
yang diturunkan Allah kepada beliau tanpa 
menyimpankannya sedikitpun " dan tanpa 
menangguhkan sesuatu darinya kerana tujuan untuk 
melayani suasana dan keadaan-keadaan semasa atau 
kerana tujuan untuk menghindarkan diri dari 
bertembung dengan kehendak-kehendak nafsu 
manusia atau dengan realiti masyarakat dan andainya 
beliau tidak berbuat begitu, maka bermakna beliau 
tidak menyampaikan perutusan Allah. 

Di antara perkara yang diperintah Allah kepada 
Rasulullah s.a.w. supaya menyampaikannya ialah 
beliau dipinta supaya bersemuka dengan kaum Ahlil- 
Kitab dan mengatakan kepada mereka (dengan terus- 
terang) bahawa mereka tidak berpegang dengan 
agama sedikitpun sehingga mereka menegakkan 
Taurat dan Injil dan kitab suci yang diturunkan Allah 
kepada mereka. Demikianlah beliau diperintah 
menyampaikannya dengan tegas dan terus-terang. 
Begitu juga beliau diperintah mengumumkan 
kekafiran orang-orang Yahudi dengan sebab mereka 
merombakkan perjanjian Allah dan membunuh nabi- 
nabi, juga mengumumkan kekafiran orang-orang 
Nasara yang mengatakan Allah ialah al-Masih 'Isa 
putera Maryam dan mengatakan bahawa Allah ialah 
ketiga dari tiga uqnum di samping mengisytiharkan 
bahawa al-Masih a.s. telah mengancamkan Bani Israel 
dengan akibat perbuatan syirik juga mengisytiharkan 
bahawa Allah mengharamkan Syurga kepada orang- 
orang Musyrikin dan bahawa Bani Israel telah 
dilaknatkan Allah di atas lidah Daud dan 'Isa putera 
Maryam dengan sebab penderhakaan dan 
pencerobohan mereka. 

Pelajaran ini diakhiri dengan mendedahkan 
pendirian kaum Ahlil-Kitab yang membantu kaum 
Musyrikin menentang orang-orang Islam dan 

mengumumkan bahawa perbuatan mereka ini adalah 
terbit kerana mereka tidak beriman kepada Ailah dan 
kepada Nabi s.a.w. dan seterusnya mengumumkan 
bahawa mereka adalah diseru supaya beriman kepada 
segala pengajaran yang telah dibawa oleh Nabi 
Muhammad s.a.w. Jika tidak, maka mereka bukanlah 
dari orang-orang yang beriman. 

Selepas huraian ringkas ini marilah pula kita ikuti 
nas-nas ini dengan huraian yang terperinci: 


(Pentafsiran ayat-ayat 67-69) 



"Wahai Rasul! Sampaikanlah segala apa yang diturunkan 
kepadamu dari Tuhanmu itu dan jika engkau tidak 
melakukannya , maka bermakna engkau tidak 

menyampaikan perutusan-Nya dan Allah sentiasa melindungi 
engkau dari (kejahatan) manusia . Sesungguhnya Allah tidak 
memberi hidayat kepada kaum yang kafir (67). Katakanlah: 
"Wahai Ahlil-Kitab! Kamu tidak berpegang dengan agama 
sedikitpun sehingga kamu tegakkan ajaran Taurat dan Injil 
dan kitab suci yang diturunkan kepada kamu dari Tuhan 
kamu/ Sesungguhnya kebanyakan dari mereka bertambah 
menceroboh dan ka fir dengan sebab wahyu yang diturunkan 
kepadamu dari Tuhanmu. Oleh itu janganlah engkau 
bersedih hati terhadap kaum yang kafir (68). Sesungguhnya 
orang-orang yang beriman , orang-orang Yahudi dan orang 
Sabi'in dan orang-orang Nasara i, iaitu mereka yang beriman 
kepada Allah dan hari Kiamat dan mengerjakan amalan yang 
soleh, maka tidak ada apa-apa ketakutan terhadap mereka 
dan tidak pula mereka akan berdukacita."(69) 

Cara Menyampaikan Perutusan Allah 

Itulah perintah Allah yang tegas kepada Rasulullah 
s.a.w. agar beliau menyampaikan segala pengajaran 
dan penjelasan yang diturunkan Allah kepadanya 
dengan sempurna dan agar beliau mengabaikan 


segala pertimbangan dan perhitungan yang lain 
ketika menyampaikan kalam Allah yang benar. Jika 
tidak, maka bermakna beliau tidak menyampaikan 
perutusan-Nya dan tidak menunaikan kewajipan 
risalah, sedangkan Allah sentiasa melindungi dan 
memelihara beliau dari kejahatan manusia dan barang 
siapa yang dilindungi Allah, maka manusia-manusia 
yang kerdil tidak mampu berbuat apa-apa lagi 
kepadanya. 

Kata-kata yang benar di bidang 'aqidah tidak 
seharusnya disampaikan dengan tergagap-gagap atau 
teragak-agak, malah pastilah disampaikan dengan 
jelas dan sempurna. Dan biarkanlah orang-orang yang 
menyangkalnya berkata apa sahaja yang disukai 
mereka dan biarkanlah musuh-musuhnya berbuat apa 
sahaja yang dikehendaki mereka, kerana kata-kata 
yang benar itu tidak seharusnya berpura-pura 
mengambil hati hawa nafsu manusia dan memelihara 
kehendak-kehendak keinginan dan kegemaran 
mereka, malah yang pasti dijaga ialah kata-kata yang 
benar itu pasti disampai dan diumumkan dengan 
terus-terang sehingga sampai dan menembusi hati 
manusia dengan kuat. 

Kata-kata yang benar apabila disampai dan 
diumumkan dengan terus-terang akan sampai ke 
lubuk hati manusia, di mana tersembunyinya 
kesediaan untuk menerima hidayah, tetapi andainya 
ia disampaikan dengan tergagap-gagap dan teragak- 
agak, maka ia tidak dapat melembutkan hati yang 
tidak mempunyai kesediaan untuk beriman, iaitu hati 
orang-orang yang mungkin diharap-harapkan oleh 
penda'wah dapat menyambut da’wahnya jika ia 
dapat bermuka-muka dengan berlembut dan 
bertolak-ansur dengannya mengenai 

setengah-setengah hakikat ('aqidah)l 



"Sesungguhnya Aliah tidak memberi hidayat kepada kaum 
yang kafir. "(67) 

Kini jelaslah bahawa kata-kata yang benar itu 
hendaklah disampaikan dengan tegas, jelas, 
sempurna dan syamil dan bahawa hidayat dan 
kesesatan adalah bergantung kepada kesediaan dan 
keterbukaan hati bukannya kepada taktik bermuka- 
muka mengambil hati dan berlembut-lembut yang 
merugikan kata-kata yang benar. 

Kekuatan dan ketegasan dalam menyampaikan 
kata-kata yang benar di bidang 'aqidah itu tidaklah 
mengertikan kekasaran dan kekerasan, kerana Allah 
S.W.T. telah memerintah Rasulullah s.a.w. .supaya 
menyeru manusia ke jalan Allah dengan 
menggunakan cara hikmat dan pengajaran yang baik. 
Di sana tidak ada sebarang percanggahan dan 
pertentangan di antara arahan-arahan dan perintah- 
perintah Al-Qur'an yang banyak itu. Cara hikmat dan 
pengajaran yang baik itu tidak bercanggah dengan 
cara yang tegas dalam menyatakan kata-kata yang 

benar. Sarana dan cara penyampaian da’wah adalah 
suatu perkara yang berlainan dari bahan dan maudhu’ 
da'wah yang hendak disampaikan itu, sedangkan 
yang dituntut di sini ialah jangan menggunakan taktik 
berpura-pura mengambil hati dan berlembut-lembut 
dalam menyatakan kata-kata yang benar di bidang 
'aqidah itu dengan sempurna, juga jangan 
menggunakan taktik mencari titik pertemuan di 
separuh jalan sahaja mengenai hakikat 'aqidah itu 
sendiri, kerana hakikat-hakikat yang berhubung 
dengan 'aqidah tidak mempunyai penyelesaian 
separuh-separuhnya. Sejak hari-hari pertama da'wah 
lagi Rasulullah s.a.w. berda'wah dengan cara hikmat 
dan pengajaran yang baik. Beliau membuat 
pemisahan dan pengasingan yang sempurna di 
bidang 'aqidah dan beliau diperintah mengumumkan: 


jS 


" Katakanlah (Wahai Muhammad): Wahai orang-orang kafir! 
Aku tidak sembah apa yang kamu sembah. 


(Surah al-Kafirun: 1 &2) 


(Dalam ayat ini) beliau sifatkan orang-orang kafir 
dengan sifat mereka yang sebenar dan 
mengumumkan pemisahan yang total dari mereka 
dalam perkara 'aqidah. Beliau tidak pernah menerima 
tawaran penyelesaian separuh-separuhan yang 
ditawarkan oleh orang-orang kafir kepada beliau. Dan 
beliau tidak bermuka-muka bertolak-ansur dan 
berlembut-lembut dengan mereka seperti yang 
dikehendaki oleh mereka. Beliau tidak pernah 
mengatakan kepada mereka bahawa beliau tidak 
meminta dari mereka kecuali beberapa pindaan dan 
ubah suai yang kecil sahaja dalam 'aqidah yang 
dipegang oleh mereka, malah beliau berkata dengan 
tegas kepada mereka bahawa mereka berada di atas 
kebatilan yang tulen dan bahawa beliau berada di 
atas kebenaran yang sempurna. Beliau 
mengumumkan kata-kata yang benar dengan suara 
yang lantang, dengan pernyataan yang sempurna dan 
tegas dan dengan cara yang tidak mengandungi 
kekasaran dan kekerasan. 


Inilah seruan dan perintah Allah (yang tegas kepada 
Rasulullah s.a.w.) di dalam surah ini: 



kepadamu dari Tuhanmu itu dan jika engkau tidak 
melakukannya , maka bermakna engkau tidak 

menyampaikan perutusan-Nya dan Allah sentiasa melindungi 
engkau dari (kejahatan) manusia. Sesungguhnya Allah tidak 
memberi hidayat kepada kaum yang kafir. "(67) 


Dari konteks ayat-ayat sebelum seruan ini dan 
selepasnya ternyatalah bahawa tujuan secara 
langsungnya ialah bersemuka dengan kaum Ahlil- 
Kitab dan menerangkan kepada mereka hakikat 
kedudukan mereka yang sebenar dan hakikat sifat 
mereka yang sebenar yang wajar dengan kedudukan 
mereka yang sebenar, iaitu bersemuka dengan 
mereka dengan menyatakan (secara terus-terang) 
bahawa mereka tidak berpegang dengan agama, 
dengan 'aqidah dan dengan iman sedikit pun kerana 
mereka tidak menegakkan syari'at Taurat dan Injil dan 
peraturan yang diturunkan Allah kepada mereka. 
Oleh sebab itu mereka tidak sedikitpun berhak 
menyandang gelaran-gelaran yang didakwa oleh 
mereka bahawa mereka adalah kaum Ahlil-Kitab, 
pendokohg-pendokong 'aqidah dan pengikut- 
pengikut agama Allah: 



"Katakaniah: Wahai Ahlil-Kitab! Kamu tidak berpegang 
dengan agama sedikitpun sehingga kamu tegakkan ajaran 
Taurat dan Injil dan kitab suci yang diturunkan kepada kamu 
dari Tuhan kamu. "(68) 

Apabila Rasulullah s.a.w. diperintah bersemuka 
dengan mereka dan menyatakan kepada mereka 
bahawa mereka tidak berpegang dengan agama, 
dengan 'aqidah dan dengan iman sedikit pun, malah 
mereka tidak berpegang dengan suatu apa pun.... 
Apabila Rasulullah s.a.w. diperintah bersemuka 
dengan mereka dengan persemukaan yang setegas 
ini, mereka di waktu itu masih membaca kitab-kitab 
suci mereka, masih memakai gelaran penganut 
agama Yahudi dan penganut agama Kristian dan 
masih mengaku bahawa mereka adalah orang-orang 
yang beriman, tetapi tabligh yang diperintahkan Allah 
kepada Rasulullah s.a.w. supaya dihadap dan 
disampaikan kepada mereka tidak mengakui sama 
sekali dakwaan-dakwaan yang dibuat oleh mereka 
terhadap diri mereka sendiri, kerana agama bukannya 
susunan kata-kata yang diucapkan dengan lidah dan 
bukannya kitab-kitab suci yang dibaca dengan tartil 
dan bukannya pula sifat dan gelaran yang diwarisi 
dan dipanggili, malah agama adalah satu sistem 
hidup, iaitu satu sistem yang merangkumi 'aqidah 
yang terpendam di dalam hati dan pengabdian yang 
dapat dilihat dalam aktiviti-aktiviti syi'ar ibadat dan 
pengabdian yang dapat dilihat dalam usaha 
menegakkan seluruh peraturan hidup di atas sistem 
ini. Dan oleh sebab kaum Ahlil-Kitab tidak 
menegakkan agama di atas dasar-dasar ini, maka 
Allah S.W.T. telah memerintah Rasulullah s.a.w. 
supaya bersemuka dan menjelaskan kepada mereka 
bahawa mereka tidak berpegang dengan agama 
sedikitpun, malah tidak berpegang dengan suatu apa 
pun yang ada sangkut-paut dengan agama. 

Kehendak yang pertama dari usaha menegakkan 
Taurat dan Injil dan kitab suci yang diturunkan Allah 
kepada mereka ialah masuk ke dalam agama Allah 

yang telah dibawa oleh Nabi Muhammad s.a.w. sama 
ada yang dimaksudkan dari firman Allah: 






' Dan kitab suci yang diturunkan kepada mereka dari Tuhan 
mereka" (66) 


ialah "AI-Qur'an' sebagaimana yang diutarakan 
oleh setengah-setengah ahli tafsir atau yang 
dimaksudkan ialah kitab-kitab suci yang lain yang 
telah diturunkan kepada mereka seperti kitab Zabur 
yang telah diturunkan kepada Nabi Daud a.s. Tetapi 
kita dapat mengatakan bahawa mereka dianggap 
tidak menegakkan Taurat dan Injil dan kitab suci yang 
lain yang diturunkan Allah kepada mereka sehingga 
mereka masuk ke dalam agama yang baru yang 
membenar dan mengawasi kitab-kitab suci yang ada 
pada mereka. Oleh itu mereka tidak berpegang 
dengan agama sedikitpun -mengikut keterangan 
Allah S.W.T. sendiri - sehingga mereka masuk ke 
dalam agama yang baru itu. Dan Rasulullah s.a.w. 
telah diperintah bersemuka dan menyampaikan 
keputusan Ilahi ini kepada mereka di samping 
menerangkan hakikat sifat dan keadaan mereka yang 
sebenar, jika tidak, maka bermakna beliau tidak 
menyampaikan perutusan dari Allah. Alangkah 
beratnya amaran ini! 

Allah S.W.T. mengetahui bahawa persemukaan 
dengan mendedahkan hakikat yang tegas ini kepada 
mereka akan * menyebabkan kebanyakan mereka 
bertambah menceroboh dan kafir, bertambah degil 
dan keras kepala, tetapi ini tidak menghalangkan 
Allah dari memerintah Rasulullah s.a.w. supaya 
bersemuka dan mendedahkan hakikat ini kepada 
mereka dan supaya beliau jangan merasa sedih 
terhadap kekafiran, pencerobohan, kesesatan dan 
penyelewengan yang menimpa mereka dengan sebab 
persemukaan ini, kerana hikmat kebijaksanaan Allah 
S.W.T. menghendaki agar kata-kata yang benar itu 
disampai dan diumumkan kepada mereka dengan 
terus-terang dan agar kesan-kesan kata-kata yang 
benar tersemat di dalam hati manusia sejuruhnya, di 
mana orang yang mencari hidayat dapat menemui 
hidayat dengan penjelasan yang terang dan orang 
yang sesat mendapat kesesatan dengan penjelasan 
yang terang, orang yang binasa menemui 
kebinasaannya dengan penjelasan yang terang dan 
orang yang hidup dapat hidup dengan penjelasan 
yang terang: 



"Sesungguhnya kebanyakan dari mereka bertambah 
menceroboh dan kafir dengan sebab wahyu yang diturunkan 
kepadamu dari Tuhanmu. Oieh itu janganiah engkau 
bersedih hati terhadap kaum yang kafir. "(68) 


Dengan bimbingan-bimbingan dan arahan-arahan 
ini Allah S.W.T. menggariskan peraturan da'wah 
kepada penda'wah dan memperlihatkan hikmat 
kebijaksanaan Allah kepadanya di dalam peraturan ini 
di samping menghiburkan hatinya terhadap akibat- 
akibat buruk yang menimpa orang-orang yang tidak 
menerima hidayat apabila kata-kata yang benar itu 
mencetuskan kemarahan mereka dan menyebabkan 
mereka bertambah menceroboh dan kafir, kerana 
mereka memang wajar menerima nasib kesudahan 
yang malang ini dengan sebab hati mereka tidak 
sanggup menerima kata-kata yang benar. Dan 
sebenarnya di dalam lubuk hati mereka tidak terdapat 
sebarang kebaikan dan. kebenaran. Oleh itu 
memanglah dari hikmat Allah agar hati-hati itu 
dihadapkan dengan kata-kata yang benar supaya 
ketara rahsia-rahsianya yang tersembunyi dan supaya 
ia bertindak memperlihatkan pencerobohan dan 
kekafiran mereka dengan lebih terang dan supaya ia 
berhak menerima balasan ^ orang-orang yang 
menceroboh dan balasan orang-orang yang kafir. 

****** 

Marilah kita kembali semula kepada persoalan 
hubungan setiakawan dan hubungan saling 
membantu di antara orang-orang Islam dan kaum 
Ahlil-Kitab berdasarkan perintah tabligh yang 
ditugaskan Allah kepada Rasulullah s.a.w. itu dan 
berdasarkan natijah-natijah tabligh yang telah 
ditetapkan Allah, iaitu tabligh itu telah menyebabkan 
kebanyakan Ahlil-Kitab itu bertambah menceroboh 
dan kafir. Apakah yang kita dapati? 

Di sini kita dapati Allah S.W.T. telah memutus dan 
menjelaskan bahawa kaum Ahlil-Kitab dikira tidak 
berpegang sedikitpun dengan agama sehingga 
mereka sanggup menegakkan pengajaran Taurat, Injil 
dan kitab-kitab suci yang lain yang telah diturunkan 
kepada mereka dan sehingga mereka sanggup masuk 
ke dalam agama Islam yang terakhir sebagai ekoran 
setelah mereka menegakkan pengajaran kitab-kitab 
suci itu. Sebagaimana yang dapat difaham dengan 
jelas dari seruan-seruan yang ditujukan kepada 
mereka supaya beriman kepada Allah dan kepada 
Nabi Muhammad s.a.w. di berbagai-bagai tempat 
yang lain. Di sini jelaslah bahawa kaum Ahlil-Kitab 
dikira tidak lagi berpegang dengan "agama Allah" 
dan tidak pula menjadi penganut "Agama" yang 
diterimai Allah. 

Di sini kita dapati lagi bahawa Allah S.W.T. 
mengetahui bahawa hasil dari persemukaan yang 
mendedahkan hakikat ini kepada kaum Ahlil-Kitab 
akan menyebabkan kebanyakan mereka bertambah 
menceroboh dan kafir, namun demikian Allah 
memerintah Rasul-Nya s.a.w. supaya bersemuka dan 
mendedahkan hakikat ini kepada mereka dengan 
tegas tanpa berbelit-belit , dan tanpa merasa sedih 
terhadap akibat-akibat buruk yang akan menimpa 
kebanyakan mereka. 

Mengapa Kaum Ahlll-Kitab Tidak Boleh Dijadikan 
Rakan Seperjuangan Di Dalam Agama 

Apabila kita anggapkan keputusan atau penjelasan 
Allah dalam persoalan ini sebagai "kata-kata 
pemutus" - inilah anggapan yang sebenar - maka di 
sana tidak ada ruang lagi untuk mengira kaum Ahlii- 
Kitab sebagai penganut agama Aliah yang 
membolehkan orang-orang islam bekerjasama dan 
saling membantu dengan mereka dalam rangka usaha 
menentang arus kepercayaan tidak bertuhan dan para 
pendokongnya sebagaimana yang disarankan oleh 
setengah-setengah orang yang tertipu dan setengah- 
setengah penipu, kerana kaum Ahlil-Kitab tidak 
pernah menegakkan pengajaran Taurat, Injil dan 
kitab-kitab suci yang lain yang diturunkan Allah 
kepada mereka sehingga dapat dianggap oleh kaum 
Muslimin bahawa mereka berpegang dengan sesuatu 
ajaran agama Allah. Sedangkan seseorang Muslim 
tidak boleh membuat keputusan yang berlainan dari 
keputusan yang telah ditetapkan Allah: 



"Dan tidaklah harus bagi orang-orang yang beriman lelaki 
dan perempuan - apabila Allah dan Rasul-Nya telah 
menetapkan keputusan bagi sesuatu perkara - membuat 
pilihan sendiri mengenai urusan mereka. " 

(Surah ai-Ahzab: 36) 

Dan keputusan Allah itu tetap dan kekal tidak dapat 
diubah oleh keadaan-keadaan semasa dan suasana- 
suasana. 

Apabila kita anggapkan keputusan atau penjelasan 
Allah sebagai kata pemutus inilah anggapan yang 
sebenar - maka kita tidak berhak membuat sesuatu 
perhitungan terhadap kesan persemukaan yang 
mendedahkan hakikat ini yang mencetuskan 
kemarahan mereka dan menyebabkan mereka 
bertambah sengit memerangi kita. Begitu juga kita 
tidak berhak berusaha untuk mendapat kemesraan 
mereka dengan cara memberi pengiktirafan bahawa 
mereka menganut agama Allah yang direstui dan 
diakui oleh kita hingga kita boleh mengadakan 
hubungan saling membantu dengan mereka untuk 
tujuan menolak kepercayaan tidak bertuhan dari 
agama mereka sebagaimana kita berusaha menolak 
kepercayaan tidak bertuhan itu dari agama kita selaku 
satu-satunya agama yang diterima oleh Aliah dari 
manusia. 

Allah S.W.T. tidak memberi bimbingan dan arahan 
yang seperti ini kepada kita dan tidak menerima 
pengakuan ini dari kita, malah Allah tidak memaafkan 
perbuatan kita mengadakan usaha saling membantu 
dengan mereka dan tidak pula memaafkan 
kefahaman kita yang mendorong ke arah konsep 
saling membantu itu, kerana perbuatan ini 
mengertikan bahawa kita telah membuat keputusan 
sendiri yang berlainan dari keputusan Allah dan telah 


membuat pilihan sendiri yang berlainan dari pilihan 
Allah dan seterusnya mengertikan bahawa kita telah 
mengiktirafkan 'aqidah-'aqidah yang sesat sebagai 
agama Allah yang sejajar dengan agama kita dalam 
pertalian agama Ilahi, sedangkan Allah telah 
menjelaskan bahawa mereka dikira tidak berpegang 
dengan agama Allah sedikitpun sehingga mereka 
sanggup menegakkan pengajaran injii, Taurat dan 
kitab-kitab suci yang diturunkan Allah kepada 
mereka, tetapi mereka tidak buat! 

Orang-orang yang mengaku sebagai orang-orang 
Is-lam, tetapi tidak menegakkan pengajaran Al-Qur'an 
yang diturunkan Allah kepada mereka, maka mereka 
adalah sama dengan kaum Ahlil-Kitab, iaitu mereka 
dikira tidak berpegang dengan agama Allah 
sedikitpun. Inilah keputusan dan penjelasan Allah 
terhadap mana-mana golongan penganut kitab suci 
yang tidak menegakkan kitab suci itu di dalam hati 
dan kehidupan mereka. Sesiapa yang ingin menjadi 
seorang Muslim yang sebenar wajiblah di atasnya - 
setelah ia menegakkan kitab Allah (Al-Qur'an) di 
dalam hati dan kehidupannya - bersemuka dengan 
orang-orang yang belum menegakkan kitab Allah dan 
menyatakan kepada mereka dengan terus-terang 
bahawa mereka adalah dikira tidak berpegang 
dengan agama Allah sehingga mereka sanggup 
menegakkan kitab Allah dan .dakwaan mereka 
bahawa mereka berpegang dengan agama Allah itu 
adalah telah ditolak oleh Allah sendiri selaku tuan 
agama. Pemisahan yang tegas di dalam persoalan ini 
adalah satu perkara yang wajib dan usaha menyeru 
mereka semula kepada agama Islam merupakan 
kewajipan setiap Muslim yang telah menegakkan 
kitab Allah di dalam hati dan kehidupannya. Oleh itu 
pengakuan Islam dengan lidah dan warisan sahaja 
tidak menghasilkan keislaman dan tidak mewujudkan 
keimanan dan seterusnya tidak memberi kepada 
penyandangnya sifat beragama dengan agama Allah 
dalam mana-mana agama samawi dan dalam mana- 
mana zaman. 

Apabila kaum Ahlil-Kitab telah menyambut seruan 
Islam dan menegakkan kitab Allah di dalam 
kehidupan mereka, maka orang-orang Islam bolehlah 
melakukan usaha saling bantu membantu dengan 
mereka untuk menolak malapetaka fahaman tidak 
bertuhan dan para pendokongnya dari agama Allah 
dan para penganutnya, tetapi sebelum mereka 
menyambut seruan Islam, maka usaha saling bantu 
membantu itu akan menjadi satu usaha yang kosong 
dan sia-sia dan satu usaha menggoyahkan (hakikat 
agama) yang dirancangkan oleh penipu-penipu atau 
orang-orang (Islam) yang tertipu. 

Agama Allah bukannya suatu panji-panji, bukannya 
suatu lambang dan bukannya suatu warisan, malah 
agama Allah adalah suatu hakikat yang ditegakkan di 
dalam hati dan kehidupan manusia, la ditegakkan 
dalam satu 'aqidah yang berkembang subur di dalam 
hati, la ditegakkan dalam syi'ar-syi'ar ibadat yang 
dilakukan untuk mengabdikan diri kepada Allah dan 
ia ditegakkan dalam satu sistem yang mengendalikan 

kehidupan manusia. Agama Allah tidak wujud dan 
tegak melainkan dalam kesemestaan yang sepadu Ini 
dan manusia tidak dikira berpegang dengan agama 
melainkan kesemestaan yang sepadu ini ditegakkan di 
dalam hati dan kehidupan mereka. Segala 
pendekatan dan pandangan yang lain dari pandangan 
ini adalah suatu pandangan yang menggoyahkan 
'aqidah dan menipu hati nurani yang tidak dilakukan 
oleh seorang Muslim yang berhati bersih. 

Oleh itu seseorang Muslim adalah berkewajipan 
menjelaskan hakikat ini dengan terus-terang dan 
memisahkan dirinya dari seluruh manusia dengan 
berlandaskan hakikat ini. Dan di sini ia tidak perlu 
memikirkan tentang akibat-akibat yang mungkin 
timbul dari pemisahan itu, kerana Allah Tuhan Yang 
Maha Memelihara dan Aliah tidak memberi hidayat 
kepada orang-orang kafir. 

Seorang penda'wah tidak dikira telah 
menyampaikan perutusan Aliah dan menegakkan 
hujjah Allah di atas manusia melainkan apabila ia 
menyampaikan kepada mereka hakikat da'wah 
dengan sempurna dan menjelaskan kedudukan 
pegangan keagamaan mereka yang sebenar tanpa 
bermuka-muka kerana mengambil hati, la mungkin 
membahayakan mereka andainya ia tidak 
menjelaskan dengan terus-terang bahawa mereka 
sebenarnya tidak berpegang dengan agama Allah 
sedikitpun dan bahawa pegangan-pegangan 
keagamaan mereka adalah karut belaka dari akar 
umbinya lagi dan bahawa dia kini mahu menyeru 
mereka kepada satu pegangan keagamaan yang 
berlainan sama sekali dari pegangan keagamaan 
mereka, la mahu menyeru mereka- kepada satu 
perpindahan yang amat jauh, satu jarak perjalanan 
yang amat panjang dan kepada satu perubahan yang 
asasi di dalam pemikiran-pemikiran dan kefahaman- 
kefahaman mereka, di dalam undang-undang dan 
peraturan mereka dan di dalam akhlak dan budi 
pekerti mereka agar "Yang binasa menemui 
kebinasaannya dengan penjelasan yang terang dan 
yang hidup dapat hidup dengan penjelasan yang 
terang". 

Tetapi apabila penda'wah itu teragak-agak dan 
tergagap-gagap dan tidak menyatakan dengan jelas 
titik-titik perbezaan yang asasi di antara kebatilan 
('aqidah) yang wujud dalam realiti hidup orang ramai 
dengan kebenaran ('aqidah) yang ia da’wahkan 
mereka kepadanya atau menjelaskan garis pemisah 
yang tegas di antara kebenaran da'wahnya dengan 
kebatilan yang dipegang oleh mereka.*. Apabila 
penda'wah itu bersikap sedemikian kerana 
menimbangkira suasana dan keadaan-keadaan 
semasa atau kerana takut menghadapi kenyataan 
hidup orang ramai, takut menghadapi aliran 
pemikiran dan kefahaman mereka, maka akibatnya ia 
mungkin menipu mereka dan membahayakan mereka 
kerana ia tidak benar-benar menjelaskan kepada 
mereka hakikat da'wah dan tuntutannya kepada 
mereka dan di samping itu ia dianggap tidak 


menyampaikan perutusan Allah yang wajib 
disampaikan olehnya. - 

Taktik berlembut-lembut dalam usaha menyeru 
manusia kepada Allah itu hendaklah dilakukan dalam 
bidang cara-cara penyampaian da'wah, tetapi tidak 
boleh dilakukan dalam bidang menjelaskan hakikat 
'aqidah yang hendak disampaikan kepada mereka, 
kerana hakikat 7 aqidah wajib disampaikan kepada 
mereka dengan sempurna, tetapi cara dan uslub 
penyampaian da'wah itu bolehlah dilakukan mengikut 
kehendak-kehendak situasi yang wujud dengan 
berlandaskan dasar hikmat dan pengajaran yang baik. 

Kedudukan Masyarakat Ahlil-Kitab Dan Masyarakat 

Paganisme Dan Atiesme Yang Dominan Pada Hari Ini 
Tidak Seharusnya Menakutkan Penda ' wah Islam 

Pada hari ini setengah-setengah dari kita 
berpendapat, iaitu oleh kerana mereka melihat - 
misalnya - kedudukan kaum Ahlil-Kitab (pada masa 
ini) merupakan kaum majoriti yang mempunyai 
kekuatan kebendaan yang gagah dan melihat pula 
kedudukan kaum-kaum yang menganut berbagai- 
bagai kepercayaan wathaniyah atau paganisme 
berjumlah ratusan juta ramainya, yang mana 
pandangan mereka dalam urusan-urusan 
antarabangsa sentiasa didengar dan dihormati. 
Kemudian mereka melihat pendokong-pendokong 
aliran-aliran faham kebendaan mempunyai bilangan 
yang amat besar dan memiliki kekuatan-kekuatan 
senjata yang mampu menghancur dan membinasa, 
sedangkan mereka melihat orang-orang yang 
mengaku beragama Islam tidak berpegang dengan 
agama mereka, kerana mereka tidak menegakkan 
pengajaran kitab Allah (Al-Qur'an) yang diturunkan 
kepada mereka. Di sinilah mereka merasa sedang 
berhadapan dengan masalah yang amat besar dan 
merasa terlalu berat untuk menghadapi seluruh 
manusia yang sesat ini dengan da'wah 
menyampaikan kepada mereka kata-kata yang benar 
dengan tegas dan seterusnya berpendapat tidak ada 
gunanya untuk menyampaikan kepada mereka 
bahawa mereka sebenarnya tidak berpegang dengan 
agama Allah sedikitpun atau tidak ada gunanya 
menjelaskan agama yang benar kepada mereka. * 

Ini bukannya jalan yang betul, kerana jahiliyah tetap 
jahiliyah, walaupun ia merangkumi seluruh penduduk 
bumi. Kenyataan hidup manusia tidak mempunyai 
apa-apa selama ia tidak ditegakkan di atas agama 
yang benar. Kewajipan penda'wah tetap menjadi 
kewajipannya dan ia tidak boleh diubah dengan 
sebab ramainya bilangan manusia yang sesat dan 
besarnya kekuatan kebatilan, kerana kebatilan itu 
hanya timbunan sampah sarap sahaja. Andainya 
da'wah Islam yang pertama dapat dimulakan dengan 
menyampaikan pernyataan kepada seluruh umat 
manusia bahawa mereka tidak mempunyai apa-apa 
pegangan agama yang benar, maka beginilah juga 
seharusnya da'wah itu dimulakan semula. Kini zaman 
beredar sama dengan peredarannya ketika Allah 

mengutuskan Rasulullah s.a.w. dan berseru 
kepadanya: 



kepadamu dari Tuhanmu itu dan jika engkau tidak 
melakukannya, maka bermakna engkau tidak 
menyampaikan perutusan-Nya dan Aliah sentiasa melindungi 
engkau dari (kejahatan) manusia . Sesungguhnya Aliah tidak 
memberi hidayat kepada kaum yang kafir. "(67) 



" Katakanlah : Wahai Ahlil-Kitab i Kamu tidak berpegang 
dengan agama sedikitpun sehingga kamu tegakkan ajaran 
Taurat dan Injil dan kitab suci yang diturunkan kepada kamu 
dari Tuhan kamu."(68) 

•k -k -k -k 'k -k 

Bahagian ini ditamatkan dengan satu kenyataan 
yang terakhir mengenai bentuk agama yang diterima 
oleh Allah dari manusia tanpa mengira gelaran dan 
nama mereka dan nama agama samawi yang 
dipegang oleh mereka sebelum kebangkitan Nabi 
terakhir (Muhammad s.a.w.), iaitu agama yang 
menjadi titik pertemuan berbagai-bagai puak dan 
golongan agama di dalam sejarah masa silam. 



"Sesungguhnya orang-orang yang beriman, orang-orang 
Yahudi dan orang Sabi'in dan orang-orang Nasara, iaitu 
mereka yang beriman kepada Allah dan hari Kiamat dan 
mengerjakan amaian yang soleh, maka tidak ada apa-apa 
ketakutan terhadap mereka dan tidak pula mereka akan 
berdukacita."(69) 

Yang dimaksudkan dengan orang-orang yang 
beriman (di dalam ayat ini) ialah orang-orang Islam 
dan dengan orang-orang Yahudi ialah kaum Yahudi, 
sementara yang dimaksudkan dengan orang-orang 
Sabi'in biasanya ialah satu golongan ahli agama yang 
telah meninggalkan agama menyembah berhala 
sebelum kebangkitan Rasulullah s.a.w. lalu mereka 
menyembah Allah Yang Maha Esa tanpa mengikut 
satu agama yang tertentu, di antara pengikut 
golongan ini ialah sebilangan kecil orang-orang Arab. 


Dan yang dimaksudkan dengan orang-orang Nasara 
ialah para pengikut al-Masih a.s. 

Ayat ini menjelaskan iaitu mana-mana golongan 
agama yang beriman kepada Allah dan kepada hari 
Akhirat serta mengelakan amalan yang soleh - dan 
yang difahamkan secara tidak langsung di tempat ini 
dan secara langsung di tempat-tempat yang lain ialah 
mereka melakukan amalan-amalan itu mengikut 
peraturan yang dibawa oleh Rasul yang terakhir, 
maka mereka akan terselamat (dan termasuk dalam 
kehendak-kehendak firman Allah yang berikut): 



"Maka tidak ada apa-apa ketakutan terhadap mereka dan 
tidak pula mereka akan berduka cita "(69) 

dan mereka selanjutnya tidak menanggung apa-apa 
dosa dan kesalahan dari amalan-amalan agama yang 
diikuti mereka sebelum ini, juga tidak menanggung 
apa-apa dosa dan kesalahan dari nama dan gelaran 
yang telah disandang oleh mereka (sebelum ini), 
kerana yang penting di sini ialah nama agama yang 
terakhir. 

Apa yang kami jelaskan di sini sebagai hasil 
pengertian yang difaham secara tidak langsung dari 
ayat ini yang dikira dari hakikat-hakikat agama yang 
diketahui umum dengan jelas/ kerana di antara 
hakikat-hakikat agama yang diketahui umum dengan 
jelas ialah Nabi Muhammad s.a.w. adalah Rasul yang 
terakhir atau Khatamun-Nabiyin dan beliau adalah 
Rasul yang diutuskan kepada seluruh umat manusia 
dan seluruh umat manusia yang terdiri dari berbagai- 
bagai golongan agama dan kepercayaan, dari 
berbagai-bagai bangsa dan negara adalah diseru 
supaya beriman kepada pengajaran yang dibawa oleh 
beliau dengan segala huraiannya yang umum dan 
huraiannya yang terperinci, tetapi sebaliknya sesiapa 
yang tidak beriman kepada kerasulan beliau dan 
kepada ajaran yang telah dibawa oleh beliau baik 
secara umum mahupun secara terperinci, maka dia 
adalah seorang yang sesat yang tidak akan diterima 
agamanya yang dipegang sebelum agama Islam dan 
dia tidak akan termasuk dalam kehendak firman Aliah 
yang berikut: 



"Maka tidak ada apa-apa ketakutan terhadap mereka dan 
tidak pula mereka akan berdukacita."(69) 

Inilah hakikat asasi agama yang diketahui umum 
dengan jelas, iaitu satu hakikat yang tidak seharusnya 
bagi seseorang Muslim yang sebenar bersikap 
teragak-agak dan tergagap-gagap di hadapan realiti 
jahiliyah yang besar yang dihayati umat manusia pada 
hari ini, satu hakikat yang tidak seharusnya dilupakan 
oleh seseorang Muslim dalam perhubungan- 
perhubungannya dengan penduduk dunia seluruhnya 
yang terdiri dari berbagai-bagai golongan agama dan 
kepercayaan. Oleh itu ia tidak seharusnya terdorong 
dengan sebab ditekan oleh realiti jahiliyah ke arah 
memandang seseorang dari pengikut golongan- 

golongan agama dan kepercayaan-kepercayaan itu 
sebagai orang yang berpegang dengan agama yang 
diredhai Allah dan layak untuk dijadikan rakan 
setiakawan untuk saling bantu membantu satu sama 
lain! 


Hanya Allah sahaja pelindung dan penolong yang 
sebenar; 




7. f 


" Dan barang siapa yang menjadikan Aliah , rasul-Nya dan 
orang-orang yang beriman sebagai penolong setianya , maka 
sesungguhnya Hizbullah itulah yang pasti mendapat 
kemenangan. "(56) 


biar bagaimanapun gejala-gejala yang kelihatan pada 
lahirnya. Sesiapa yang beriman kepada Allah dan 
kepada hari Akhirat serta mengerjakan amalan yang 
soleh dengan berlandaskan Islam sebagai satu- 
satunya agama (yang diredhai Allah), maka mereka 
tidak akan menghadapi apa-apa ketakutan dan 
kebimbangan dan tidak pula akan berdukacita, iaitu 
mereka tidak akan menghadapi ketakutan dan 
kebimbangan di dunia dan Akhirat, tidak akan 
menghadapi ketakutan dan kebimbangan terhadap 
kekuatan-kekuatan kebatilan dan jahiliyah yang 
berlapis-lapis dan mereka tidak akan menghadapi 
ketakutan dan kebimbangan terhadap diri mereka 
yang beriman dan beramal soleh dan tidak pula akan 
berdukacita. 


****** 


[Pentafsiran ayat-ayat 70 - 71] 

Kaum Ahlil-Kitab Diseru Kembali 
Kepangkuan Agama Islam 

Selepas itu rangkaian ayat (yang berikut) mula 
membentangkan sebahagian dari sejarah Bani Israel - 
kaum Yahudi - yang memperlihatkan bagaimana 
mereka tidak berpegang sedikitpun dengan agama 
Allah dan membuktikan betapa perlunya da.’wah 
islamiyah disampai dan ditujukan kepada mereka 
supaya mereka kembali kepada agama Allah, 
kemudian supaya hakikat mereka yang tidak pernah 
berubah itu dapat dilihat dengan jelas agar hakikat ini 
terdedah kepada orang-orang Islam dan dengan 
keterdedahan ini gugurlah nilai kaum Yahudi di mata 
mereka dan timbullah di dalam hati mereka rasa 
kebencian untuk bersetiakawan dan saling bantu 
membantu dengan mereka yang bersikap begitu 
(negatif) terhadap kebenaran dan agama. 



^ * 




"Sesungguhnya Kami telah mengambil perjanjian dari Bani 
Israel dan Kami telah utuskan rasul-rasul kepada mereka , 
tetapi setiap kali seseorang rasul datang kepada mereka 
membawa sesuatu yang tidak diingini oleh hawa nafsu 
mereka (nescaya mereka memusuhinya). Mereka dustakan 
sekumpulan rasul dan sekumpulan lagi mereka bunuh (70). 
Dan mereka menyangka bahawa mereka tidak akan ditimpa 
bencana (dengan sebab dosa mereka) lalu mereka menjadi 
buta dan pekak. Kemudian Allah menerima taubat mereka 
kemudian ramai dari mereka buta dan pekak kembali dan 
Allah Maha Melihat segala apa yang dilakukan mereka. "(71) 


Ini adalah sejarah lama Bani Israel. Oleh itu sikap 
mereka terhadap Rasuluilah s.a.w. (selaku Rasul Islam) 
bukanlah satu sikap yang awal dan akhir, kerana 
mereka telah biasa dengan sikap menentang dan 
menolak (da'wah), biasa dengan tindak-tanduk 
memungkiri perjanjian Allah, biasa bertuhankan hawa 
nafsu dan tidak mengikut agama Allah dan hidayat 
para rasul dan biasa mengerjakan dosa-dosa dan 
melakukan pencerobohan ke atas para penda’wah 
kebenaran dan para pejuang da’wah Allah: 



"Sesungguhnya Kami telah mengambil perjanjian dari Bani 
Israel dan Kami telah utuskan rasul-rasul kepada mereka , 
tetapi setiap kali seseorang rasul datang kepada mereka 
membawa sesuatu yang tidak diingini oleh hawa nafsu 
mereka (nescaya mereka memusuhinya). Mereka dustakan 
sekumpulan rasul dan sekumpulan lagi mereka bunuh. "(70) 

Catatan sejarah Bani Israel dengan para nabi 
mereka penuh dengan pendustaan dan penolakan, 
penuh dengan pembunuhan dan pencerobohan dan 
penuh dengan tindak-tanduk berhakimkan kepada 
kehendak-kehendak hawa nafsu. 

Mungkin kerana inilah Allah menceritakan kisah 
Bani Israel kepada umat Muslimin dengan panjang 
lebar dan terperinci supaya mereka menghindarkan 
diri mereka dari berkelakuan seperti Bani Israel dan 
supaya mereka berhati-hati (dan menjauhkan diri) dari 
tempat-tempat gelincir (yang telah menggelincirkan 
Bani Israel) atau supaya orang-orang Islam yang sedar 
dan berhubung rapat dengan Allah dapat memahami 
tempat-tempat gelincir itu atau supaya mereka 
mengambil contoh teladan dari nabi-nabi Bani Israel 
dalam menghadapi kesulitan-kesulitan yang telah 
dihadapi mereka, kerana generasi-generasi dari 

keturunan umat Muslimin mungkin sampai kepada 
tahap Bani Israel itu apabila mereka dilalui zaman 
yang lama, di mana hati mereka menjadi keras dan 
menyebabkan mereka berhakim kepada 
kehendak-kehendak hawa nafsu, menolak hidayat 
Aliah, mendustakan sekumpulan penda'wah 
kebenaran dan membunuh sekumpulan penda'wah 
yang lain sama seperti yang telah dilakukan oleh 
pelampau-pelampau Bani Israel di dalam sejarah 
mereka yang panjang itu. 


Kaum Bani Israel telah melakukan semua dosa-dosa 
itu dengan sangkaan bahawa Allah tidak akan 
menyeksakan mereka dengan bala dan musibah dan 
tidak akan mengenakan balasan terhadap mereka. 
Mereka menyangka begitu kerana mereka terlupa 
kepada Sunnatullah dan kerana mereka tertipu dan 
terpesona dengan panggilan jolokan bahawa mereka 
adalah "umat pilihan Aliah." 


O -0 

\* 






’^ 0 \\ 




" Dan mereka menyangka bahawa mereka tidak akan 
ditimpa bencana (dengan sebab dosa mereka) iaiu mereka 
menjadi buta dan pekak. "(71) 


Allah telah memadamkan cahaya penglihatan 
mereka dan menghapuskan pendengaran mereka 
menyebabkan mereka tidak dapat memahami sesuatu 
yang dilihat mereka dan tidak dapat mengambil 
manfa'at dari sesuatu yang didengari mereka: 

"Kemudian Allah menerima taubat mereka. "(71) 


dan menyelamatkan mereka dengan rahmat-Nya, 
tetapi mereka tidak mengambil pengajaran dan tidak 
pula memanfa'atkan (pengalaman yang silam): 



"Kemudian ramai dari mereka buta dan pekak kembali dan 
Allah Maha Melihat segala apa yang dilakukan mereka. "(71) 


Allah akan membalas segala kejahatan mereka yang 
dilihat Allah dan mereka tidak akan terlepas dari 
balasan itu. 


Cukuplah bagi orang-orang yang beriman 
mengetahui sejarah lama kaum Yahudi dan realiti 
mereka yang baru untuk menimbulkan di dalam hati 
mereka yang beriman perasaan benci untuk 
mengadakan hubungan setiakawan dengan mereka 
sebagaimana bencinya hati 'Ubadah ibn as-Samit dan 
tidak ada orang yang sanggup bersetiakawan dengan 
mereka melainkan hanya orang-orang Munafiqin 
seperti Abdullah ibn Ubay ibn Salul sahaja. 

****** 


(Pentafsiran ayat-ayat 72 - 77) 

Itulah keadaan kaum Yahudi dari golongan Ahlil- 
Kitab. Adapun keadaan orang-orang Nasara pula, 


maka rangkaian ayat (yang berikut) akan 
menerangkan dengan jelas dan tegas sesuai dengan 
tabi'at surah ini dan dengan situasi yang sedang 
dibicarakan olehnya. 

Sebelum ini, ayat-ayat dari surah ini juga telah 
menyifatkan orang-orang (Nasara) yang mengatakan 
bahawa Allah ialah al-Masih putera Maryam sebagai 
orang kafir dan kini (dalam ayat yang berikut) Al- 
Qur'an sekali lagi mengulangkan sifat kafir itu 
terhadap orang-orang Nasara yang mengatakan Allah 
itu tiga dari tiga (uqnum) dan mereka yang 
mengatakan Allah itu ialah al-Masih putera Maryam di 
samping menyebutkan keterangan 'Isa al-Masih a.s. 
sendiri bahawa mereka (yang beranggapan begitu) 
adalah. kafir, juga menyebut amaran beliau kepada 
mereka supaya jangan memberi sifat Uluhiyah kepada 
yang lain dari Allah S.W.T. serta mengemukakan 
pengiktirafan beliau bahawa Allah ialah Tuhannya dan 
Tuhan mereka. Dan pada akhirnya Allah memberi 
amaran kepada mereka dari terus berpegang dengan 
anggapan-anggapan yang kafir yang telah 
dipercayakan oleh mereka, kerana anggapan- 
anggapan itu tidak akan dikatakan oleh orang-orang 
yang beriman kepada Allah dan berpegang dengan 
agama-Nya yang betul: 


Kaum Ahlil-Kitab Diberi Amaran Supaya 
Meninggalkan Kepercayaan Mereka 
Yang Karut Mengenai Triniti 



Uj : i)s3 

"Demi sesungguhnya teiah kafirlah orang-orang yang 
mengatakan: Bahawa Allah itu ialah al-Masih putera 
Maryam, sedangkan al-Masih berkata : Wahai Bani Is-rael! 
Hendaklah kamu mengabdikan diri kepada Allah Tuhanku 
dan Tuhan kamu. Sesungguhnya siapa yang mempersekutu 
Allah nescaya Dia mengharamkan Syurga kepadanya dan 
tempat kembalinya ialah Neraka dan orang-orang yang zalim 
sama sekali tidak akan mendapat penolong-penolong (72). 
Demi sesungguhnya telah kafirlah orang-orang yang 
mengatakan bahawa Allah itu tiga dari tiga (uqnum), dan 
tiada tuhan yang lain melainkan hanya Tuhan Yang Maha 
Esa dan jika mereka tidak berhenti mengeluarkan perkataan 
itu nescaya orang-orang yang kafir dari mereka akan 
disentuh ' azab yang amat pedih (73). Apakah mereka tidak 
bertaubat kepada Allah dan memohon keampunan dari-Nya 
sesungguhnya Allah Maha Pengampun dan Maha Pengasih 
(74). Al-Masih putera Maryam itu tidak lain melainkan hanya 
seorang rasul yang telah didahului sebelumnya oleh rasul- 
rasul yang lain dan ibunya adalah seorang wanita yang amat 
benar. Mereka berdua makan makanan. Perhatikanlah 
bagaimana Kami memberi keterangan-keterangan yang jelas 
kepada mereka (Ahlil-Kitab) kemudian perhatikan pula 
bagaimana mereka diselewengkan (75). Katakanlah 
(Muhammad): Apakah kamu menyembah sesuatu yang lain 
dari Allah yang tidak berkuasa memberi mudharat dan 
manfa'at kepada kamu , sedangkan Allah Maha mendengar 
dan Maha Mengetahui (76). Katakanlah (Muhammad): 
Wahai Ahlil-Kitab! Janganlah kamu melampau-lampau 
dalam agama kamu secara yang tidak benar dan janganlah 
kamu mengikut kehendak nafsu orang-orang yang telah 
sesat sebelum Ini dan menyesatkan pula ramai manusia dan 
mereka telah tersesat dari jalan yang lurus. "(77) 

Sebelum ini telah kami nyatakan secara ringkas 
bagaimana dan bilakah pendapat-pendapat yang 
sesat yang diputuskan oleh majlis-majlis perhimpunan 
para paderi itu meresap ke dalam 'aqidah Kristian 
yang dibawa oleh 'Isa a.s. selaku utusan dari Allah 
seperti saudara-saudaranya para rasul yang lain yang 
membawa ajaran tauhid yang bersih dari segala 
bayang syirik; kerana seluruh risalah Ilahi adalah 
datang untuk menegakkan ajaran tauhid di bumi dan 
menghapuskan kepercayaan syirik. 

Sekarang kami ingin sebut secara ringkas 
persetujuan yang telah diputuskan oleh majlis-majlis 
perhimpunan para padri mengenai kepercayaan triniti 
dan ketuhanan al-Masih; juga perselisihan pendapat 
di antara majlis-majlis itu yang berlaku selepas itu 
sebagaimana telah kami jelaskan sebelum ini. 

"Tersebut dalam kitab 'Susanah SulaymarrT 
karangan Naufal ibn Ni'matullah ibn Jirjis an-Nasrani: 
Agidah kaum Nasara yang telah dipersetujui dengan 


kata sepakat oleh gereja-gereja dan menjadi dasar 
perlembagaan yang diterangkan oleh Council of 
Nicaea ialah beriman kepada satu tuhan # satu bapa 
pengawal segala sesuatu, pencipta langit dan bumi, 
baik yang boleh dilihat mahupun yang tidak boleh 
dilihat Dan beriman kepada satu tuhan, satu Yasu' 
iaitu anak tunggal yang dilahirkan dari sang bapa 
sebelum zaman berzaman dari nur Allah. Dia Tuhan 
yang benar dari Tuhan yang benar. Dia dilahirkan 
bukan diciptakan. Dia sama dengan sang bapa dari 
segi jauhar yang dengannya wujudnya segala sesuatu. 
Kerana kita manusia dan kerana dosa kita dia turun 
dari langit. Dia menjelma dalam bentuk jasad dari 
RohuI-Quds dan dari Maryam at-'Azra' (dara sunti) dia 
menjelma menjadi manusia. Dia disalib kerana kita 
(manusia) di zaman Bilatis (Pilate)? Dia menderita 
kesakitan dan dikebumikan. Kemudian dia bangkit 
dari kalangan orang-orang yang mati itu pada hari 
yang ketiga mengikut keterangan kitab-kitab 
kemudian dia naik ke langit dan duduk di sebelah 
kanan Tuhan. Dan dia akan datang membawa 
kemuliaan untuk menghukum orang-orang yang 
hidup dan orang-orang yang mati. Dan kerajaannya 
kekal tidak musnah, juga berfirman kepada Rohul- 
Quds, Tuhan yang menghidup yang lahir dari sang 
bapa, yang mana dia bersama sang anak yang sujud 
kepadanya dan memuliakannya, juga Tuhan yang 
bercakap dengan para anbiya'." 

"Ujar Dr. Post di dalam sejarah kitab suci: Tabi'at 
Allah adalah terdiri dari tiga uqnum yang sama, iaitu 
Allah sang bapa, Allah sang anak dan Allah Rohul- 
Quds. Kepada sang bapa dihubungkan para makhluk 
menerusi sang anak dan kepada sang anak 
dihubungkan penebus dosa dan kepada Rohul-Quds 
dihubungkan pembersihan diri." 29 

Memandang kepada kesukaran memahami 
uqnum-uqnum yang tiga dalam satu dan kesukaran 
mengumpulkan di antara tauhid dan triniti "Tiga 
Tuhan", maka penulis-penulis Kristian yang 
membicara masalah ketuhanan berusaha 
menangguhkan penelitian secara 'aqliyah dalam 
masalah ini, iaitu masalah yang ditolak oleh akal dari 
awal-awal lagi. Di antaranya ialah penulisan paderi 
Potter dalam laporan "Dasar-dasar Dan Cabang- 
cabang" di mana ia berkata: "Kita telah berusaha 
memahaminya sekadar kemampuan akal kita dan kita 
berharap dapat memahaminya lebih jelas lagi pada 
masa akan datang, di mana terbukanya hijab dari 
segala isi langit dan segala isi bumi. Adapun buat 
masa ini maka cukuplah dengan kadar yang telah kita 
memahaminya." 30 


29 Dipetik oleh al-Ustaz as-Syeikh Muhammad Ahmad 

Mustafa Abu Zuhrah dalam bukunya " " 

30 Lihat buku 

Tetapi Allah (dalam ayat yang berikut) menjelaskan 
bahawa semua, kepercayaan itu adalah kufur belaka, 
iaitu kepercayaan - sebagaimana telah kami 
bincangkan -ketuhanan al-Masih a.s. dan kepercayaan 
bahawa Allah itu adalah satu dalam tiga. Dan tidak 
ada lagi penjelasan yang lebih benar dari penjelasan 
Allah, kerana Allah berkata benar dan menunjukkan 
jalan yang betul: 


" Dan tiada tuhan yang I ain melainkan hanya Tuhan Yang 
Maha Esa."(73) 


Kemudian ia mengancam mereka dengan akibat 
buruk terhadap kekufuran yang dikata dan dipercayai 
oleh mereka: 









" Dan jika mereka tidak berhenti mengeluarkan perkataan- 
perkataan itu nescaya orang-orang yang kafir dari mereka 
akan disentuh ' azab yang amat pedih. "(73) 


Orang-orang yang kafir (yang disebut dalam ayat 
ini) ialah orang-orang yang tidak berhenti dari 
mengeluarkan perkataan-perkataan yang dihukum 
oleh Allah sebagai perkataan-perkataan kafir yang 
terus-terang. 


"Demi sesungguhnya telah kafirlah orang-orang yang 
mengatakan : Bahawa Aliah itu ialah al-Masih putera 
Maryam, sedangkan al-Masih berkata:" Wahai Bani Israel I 
Hendaklah kamu mengabdikan diri kepada Allah Tuhanku 
dan Tuhan kamu. Sesungguhnya siapa yang 
mempersekutukan Allah nescaya Dia mengharamkan Syurga 
kepadanya dan tempat kembalinya ialah Neraka dan orang- 
orang yang zalim sama sekali tidak akan mendapat 
penolong-penolong. "(72) 

Demikianlah al-Masih a.s. telah memberi amaran 
dan peringatan kepada mereka, tetapi mereka tidak 
mengambil peringatan dan akhirnya selepas beliau 
wafat meninggalkan mereka, segala apa yang 
diperingatkan kepada mereka telah berlaku kepada 
mereka dan akibatnya mereka akan diharamkan dari 
Syurga dan akan dimasukkan ke dalam Neraka. 
Mereka telah lupa kepada seruan al-Masih: 

"Wahai Bani Israel ! Hendaklah kamu mengabdikan diri 
kepada Allah , Tuhanku dan Tuhan kamu. "(72) 




(Dalam ayat ini) beliau mengumumkan bahawa diri 
beliau dan diri mereka adalah sama-sama berada 
dalam martabat ‘Ubudiyah kepada Rububiyah Allah 
Yang Maha Esa yang tidak mempunyai sekutu-sekutu. 

Kemudian (dalam ayat yang berikut) Al-Qur'an 
mengumumkan keputusannya yang mencakup segala 
kepercayaan mereka yang kafir: 

"Demi sesungguhnya telah kafirlah orang-orang yang 
mengatakan bahawa Allah itu tiga dari tiga (uqnum). "(73) 

Kemudian (dalam ayat yang berikut) ia menjelaskan 
hakikat yang menjadi tapak asas bagi semua 'aqidah 
yang dibawa oleh mana-mana rasul atau utusan dari 
Allah: 




Kemudian (dalam ayat yang berikut) Al-Qur'an 
iringkan ancaman itu dengan galakan dan 
pemberangsangan: 
e 

Z' S' 


"Apakah mereka tidak bertaubat kepada Allah dan 
memohon keampunan dari-Nya sesungguhnya Allah Maha 
Pengampun dan Maha Pengasih" (74) 

dengan tujuan untuk mengekalkan pintu taubat itu 
terbuka kepada mereka dan untuk menggalakkan 
mereka memohon keampunan dan rahmat dari Allah 
sebelum terluput waktunya. Kemudian (dalam ayat 
yang berikut) Al-Qur'an hadapi mereka dengan logik 
realiti yang betul semoga ia dapat mengembalikan 
mereka kepada kefahaman yang betul serta 
menyatakan kehairanan terhadap sikap mereka yang 
menolak logik ini setelah diterangkan dengan jelas: 


» f «i* 

"Al-Masih putera Maryam itu tidak lain melainkan hanya 
seorang rasul yang telah didahului sebelumnya oleh 
rasul-rasul yang lain dan ibunya adalah seorang wanita yang 
amat benar. Mereka berdua makan makanan. Perhatikanlah 
bagaimana Kami memberi keterangan-keterangan yang jelas 
kepada mereka (Ahlil-Kitab) kemudian perhatikan pula 
bagaimana mereka diselewengkan. "(75) 


Makan makanan adalah satu realiti di dalam hidup 
al-Masih a.s. dan bondanya Maryam as-Siddiqah. Ia 
adalah salah satu ciri dari ciri-ciri makhluk yang hidup 
yang bersifat baru, la adalah satu dalil yang 
membuktikan bahawa al-Masih dan bondanya adalah 
manusia atau ia adalah satu dalil yang membuktikan 

sifat Nasut al-Masih mengikut istilah ilmu ketuhanan 
mereka. Tidak syak lagi bahawa tujuan makan 
makanan itu ialah untuk memenuhi keperluan jasmani 
dan tentulah orang yang memerlukan kepada 
makanan untuk hidup itu bukannya tuhan, kerana 
Allah hidup dengan zat-Nya, berdiri sendiri dengan 
zat-Nya dan kekal dengan zat-Nya dan tidak 
berkehendak kepada sesuatu yang lain. Dan tidak ada 
sesuatu yang baru yang masuk ke dalam zat-Nya atau 
keluar dari-Nya seperti makanan atau sebagainya. 

Memandang kepada terang dan jelasnya logik realiti 
ini, iaitu satu logik yang tidak akan dipertikaikan oleh 
mana-mana manusia yang berakal, maka (dalam ayat 
yang berikut) Al-Qur'an membuat ulasan mengecam 
sikap mereka dan menyatakan kehairanannya 
terhadap perbuatan mereka yang menolak logik yang 
jelas ini. 



"Perhatikanlah bagaimana Kami memberi 
keterangan-keterangan yang jelas kepada mereka (Ahlil- 
Kitab) kemudian perhatikan pula bagaimana mereka 
diselewengkan. "(75) 

Kebiasaan hidup secara manusia yang berlaku 
kepada al-Masih a.s. itu adalah menjadi punca 
kepenatan kepada orang-orang yang mahu 
menjadikan beliau selaku tuhan, di samping 
bertentangan dengan ajarannya, oleh kerana itu 
mereka memerlukan kepada adanya berbagai 
perdebatan dan perselisihan pendapat di sekitar 
masalah ketuhanan atau Uluhiyah al-Masih a.s. dan 
sifat Nasutnya (keinsanannya) itu sebagaimana kami 
telah terangkan sebelum ini dengan ringkas. 


Sebagai mengikuti logik Al-Qur'an yang jelas ini dari 
sudut yang lain, maka Al-Qur'an mengemukakan 
kecaman ini: 



"Katakanlah (Muhammad): Apakah kamu menyembah 
sesuatu yang lain dari Allah yang tidak berkuasa memberi 
mudharat dan manfa'at kepada kamu, sedangkan Allah 
Maha Mendengar dan Maha Mengetahui."(76) 

(Di dalam ayat ini) Allah dengan sengaja 
menggunakan kata "Maa" (sesuatu) sebagai ganti 
kata-kata "Man" (mereka) dengan tujuan untuk 
memasukkan semua jenis makhluk yang disembah 
manusia termasuk makhluk-makhluk yang berakal 
dalam satu barisan kerana Allah mahu menunjukkan 
hakikat sembahan-sembahan itu sebagai makhluk- 
makhluk ciptaan Allah yang baru yang amat jauh dari 
hakikat ketuhanan. Oleh itu 'Isa, Rohul-Quds dan 
Maryam semuanya termasuk di dalam kata-kata 
"Maa" (sesuatu) kerana mereka dan hakikat mereka 
adalah dari ciptaan Allah. Demikianlah pengungkapan 


ini memberi bayangan pengertiannya di tempat ini. 
Oleh itu amatlah jauh dan tidak wajar dijadikan 
makhluk-makhluk itu sebagai sembahan-sembahan, 
sedangkan mereka tidak berkuasa memberi 
kemudaratan dan kemanfa'atan kepada mereka. 



"Sedangkan Allah Maha Mendengar dan Maha 
Mengetahui. "(76) 

Oleh kerana Allah Maha Mendengar dan Maha 
Mengetahui, maka Dialah Yang berkuasa memberi 
kemudaratan dan kemanfa'atan di samping Dialah 
juga yang berkuasa memperkenankan do'a para 
hamba-Nya dan menerima ibadat atau pengabdian 
diri mereka kepadanya. Dialah yang mengetahui 
segala rahsia yang tersembunyi di dalam dada mereka 
dan segala niat yang wujud di sebalik do'a dan ibadat 
mereka. Adapun segala sesuatu yang lain (yang 
disembah manusia) maka mereka tidak berkuasa 
mendengar dan mengetahui dan tidak pula berdaya 
memperkenankan do'a. 

Kemudian Al-Qur'an akhiri semuanya ini dengan 
satu seruan yang padat dan lengkap dan memerintah 
Rasulullah s.a.w. supaya beliau menyampaikan seruan 
ini kepada kaum Ahlil-Kitab: 

Kaum Ahlil-Kitab Diseru Meninggalkan Sikap Mereka 
Yang Pelampau Dalam Kepercayaan Agama 




" Katakanlah (Muhammad): Wahai Ahlil-Kitab ! Janganlah 
kamu melampau-lampau dalam agama kamu secara yang 
tidak benar dan janganlah kamu mengikut kehendak nafsu 
orang-orang yang telah sesat sebelum ini dan menyesatkan 
pula ramai manusia dan mereka telah tersesat dari jalan yang 
lurus/' (77) 


Sebenarnya dari sikap keterlaluan 
mengagung-agungkan 'Isa a.s. inilah yang menjadi 
punca munculnya segala macam ; aqidah yang 
menyeleweng, dan dari dorongan kehendak- 
kehendak nafsu pemerintah-pemerintah Roman yang 
menganut agama Kristian dan membawa masuk 
bersama mereka kepercayaan-kepercayaan paganisme 
dan dari dorongan kehendak-kehendak nafsu majlis- 
majlis perhimpunan para paderi Kristian yang 
bertelagah satu sama lain inilah juga yang menjadi 
punca masuknya segala kepercayaan-kepercayaan 
yang karut itu ke dalam agama Allah yang dibawa 
oleh al-Masih a.s. dan disampaikannya dengan 
kejujuran seorang rasul apabila beliau mengumumkan 
kepada mereka: 


140 


SURAH AL-MA'IDAH 0« 


JUZU' KE 6 





"Wahai Bani Israel! Hendaklah kamu mengabdikan diri 
kepada Allah, Tuhanku dan Tuhan kamu. Sesungguhnya 
sesiapa yang mempersekutukan Allah nescaya Dia 
mengharamkan Syurga kepadanya dan tempat kembalinya 
ialah Neraka dan orang-orang yang zalim sama sekali tidak 
akan mendapat penolong-penolong. "( 72 ) 


Seruan yang baru ini merupakan seruan penyelamat 
yang terakhir bagi kaum Ahlil-Kitab untuk 
mengeluarkan mereka dari arus penyelewengan- 
penyelewengan, pertelingkahan-pertelingkahan dan 
dorongan-dorongan hawa nafsu yang diharungi oleh 
mereka yang sesat dan menyesatkan orang ramai 
sebelum ini. Mereka telah sesat dari jalan yang lurus. 


Apabila Islam - sebagaimana telah kami katakan 
-tidak memaksa sesiapa pun meninggalkan agamanya 
supaya memeluk agama Islam, maka dalam waktu 
yang sama juga Islam tidak menamakan agama yang 
dipegang oleh orang-orang yang bukan Muslim itu 
sebagai agama yang diredhai Allah, malah di sini Allah 
mengumumkan dengan terus-terang bahawa 
kepercayaan-kepercayaan yang dipegang mereka itu 
adalah kepercayaan-kepercayaan yang kafir dan 
kepercayaan-kepercayaan yang kafir itu sudah tentu 
tidak akan menjadi agama yang diredhai Allah. 

Hakikat yang ketiga yang dilandaskan di atas dua 
hakikat yang lepas ialah hubungan setiakawan dan 
hubungan saling bantu membantu tidak boleh 
diadakan di antara seseorang Ahlil-Kitab dengan 
seseorang Muslim yang beriman kepada wahdaniyah 
Allah sebagaimana yang dibawa oleh Islam dan 
percaya pula bahawa agama Islam dalam bentuknya 
yang dibawa oleh Nabi Muhammad s.a.w. merupakan 
satu-satunya agama yang diredhai di sisi Allah. 


Pada bahagian ayat-ayat yang diakhiri dengan 
seruan ini kita berdepan dengan tiga hakikat yang 
besar yang elok diketahui oleh kita secara ringkas. 

Hakikat yang pertama ialah hakikat usaha yang 
sangat besar yang dicurahkan oleh sistem hidup Islam 
untuk membetulkan kefahaman iktiqad dan 
menegakkannya di atas dasar tauhid yang mut!aq, 
iaitu membersihkan kefahaman itu dari segala 
kekarutan kepercayaan paganisme dan kepercayaan 
syirik yang telah merosakkan 'aqidah kaum Ahlil- 
Kitab, juga memperkenalkan hakikat Uluhiyah kepada 
manusia dan menentukan ciri-ciri Uluhiyah kepada 
Aliah Yang Maha Esa sahaja dan sekaligus 
membersihkan manusia dan seluruh makhluk yang 
lain dari segala ciri Uluhiyah. 


Oleh sebab itu omongan-omongan mengenai 
gagasan kerjasama dan saling bantu membantu di 
antara penganut-penganut agama-agama samawi 
untuk menentang arus kepercayaan tidak bertuhan 
itu sebagai omongan yang tidak mempunyai apa-apa 
erti mengikut kacamata Islam, kerana apabila 
kepercayaan-kepercayaan itu' telah berbeza 
sedemikian jelas, maka sudah tentu tidak ada ruang 
lagi untuk mencari titik-titik pertemuan dalam bidang- 
bidang yang lain dari bidang kepercayaan kerana 
segala sesuatu dalam hidup ini menurut pandangan 
Islam adalah pertama-tamanya ditegakkan di atas asas 
kepercayaan atau 'aqidah. 

****** 

(Pentafsiran ayat-ayat 78 - 81) 

Pendirian Para Nabi Terhadap Bani Israel 


Perhatian yang sedemikian berat dan serius untuk 
membetulkan kefahaman i'tiqad dan 
membangunkannya di atas dasar tauhid yang kamil 
dan tegas itu membuktikan betapa pentingnya 
pembetulan ini dan betapa pentingnya kefahaman 
i'tiqad dalam pembinaan kehidupan insaniyah dan 
kebaikannya di samping menunjukkan betapa 
besarnya pandangan Islam terhadap 'aqidah selaku 
tapak asas dan paksi bagi segala aktiviti dan 
perhubungan manusia. 

Hakikat yang kedua ialah pengumuman Al- 
Qur'anul-Karim bahawa orang yang mengatakan 
Allah ialah al-Masih putera Maryam atau mengatakan 
Allah ialah ketiga dari tiga (uqnum) sebagai orang- 
orang kafir. Oleh itu seorang Mus-lim tidak 
seharusnya membuat keputusan yang lain selepas 
keputusan Allah dan ia tidak berhak lagi 
menganggapkan orang-orang yang mengeluarkan 
perkataan-perkataan itu sebagai orang-orang yang 
berpegang dengan agama Allah, sedangkan Allah 
telahpun menjelaskan bahawa mereka telah menjadi 
kafir dengan sebab perkataan-perkataan itu. 


Pada akhirnya ayat yang berikut mengemukakan 
satu laporan lengkap mengenai pendirian para anbiya' 
Bani Israel terhadap orang kafir dari Bani Israel di 
sepanjang sejarah yang digambarkan dalam pendirian 
Nabi Daud dan Nabi 'Isa a.s., yang mana kedua- 
duanya telah mengutuk orang-orang kafir dari Bani 
Israel dan kutukan itu telah diperkenankan Allah 
dengan sebab penderhakaan dan pencerobohan 
mereka, juga dengan sebab keruntuhan sosial mereka 
dan sikap mereka yang berdiam diri dan menutup 
mulut terhadap kemungkaran-kemungkaran yang 
berkembang di kalangan mereka tanpa bertindak 
melarang dan mencegahkannya, juga dengan sebab 
mereka mengadakan hubungan setiakawan dengan 
orang-orang yang kafir. Oleh sebab inilah mereka 
menerima kemurkaan dan kutukan Allah dan ditulis 
kekal di dalam 'azab Neraka. 

(JjJ (S^k3 o/jU l)U4 




JUZU' KE 6 


SO SURAH AL-MA'IDAH Oi 


141 


]y\ Z=>J \£q& 
^===>\S 


Ul 0 * 


* > 9 .*Y * '* 


3 a ty l^vSas! >Jjj 


"Orang-orang kafir dari Bani israei teiah dilaknatkan Allah di 
atas lidah Daud dan 'Isa putera Maryam. Laknat yang 
sedemikian disebabkan kerana mereka menderhaka dan 
kerana mereka menceroboh (78). Dan kerana mereka tidak 
saling melarang satu sama lain terhadap kemungkaran yang 
telah dilakukan mereka. Sesungguhnya amat buruk segala 
perbuatan yang dilakukan mereka (79). Engkau dapat 
melihat kebanyakan mereka bersahabat setia dengan orang- 
orang kafir (kaum Musyrikin Arab). Sesungguhnya amatlah 
buruk akibat yang mereka sediakan untuk diri mereka , iaitu 
mereka dimurkai Allah dan mereka akan kekal di dalam 
'azab (80). Dan jika mereka benar-benar beriman kepada 
Allah dan kepada nabi dan wahyu yang diturunkan 
kepadanya tentulah mereka tidak mengambil orang-orang 
kafir sebagai sahabat setia , tetapi kebanyakan mereka 
adalah fasiq."(81) 


Demikianlah ternyata bahawa Bani israei 
mempunyai sejarah yang amat tua dalam bidang 
kekafiran, penderhakaan dan kutukan dan bahawa 
para nabi yang diutuskan untuk memberi hidayat dan 
menyelamatkan mereka (dari kesesatan) pada 
akhirnya mereka sendiri yang mengutuk dan 
melaknatkan Bani Israel agar terusir dari hidayat Allah 
dan Allah telah mengabulkan do‘a mereka dan 
mengenakan kemurkaan dan laknat ke atas Bani 
Israel. 


Orang-orang yang kafir dari Bani Israel itu ialah 
orang-orang yang mengubah pindakan kitab-kitab 
yang diturunkan Allah kepada mereka dan tidak 
berhakimkan kepada syari'at Allah - sebagaimana 
telah disentuh di tempat-tempat yang lain di dalam 
surah ini dan surah-surah yang lain - dan 
membatalkan perjanjian mereka dengan Allah 
bahawa mereka akan menolong, menyokong dan 
mengikut setiap rasul: 



"Laknat yang sedemikian disebabkan kerana mereka 
menderhaka dan kerana mereka menceroboh. "(78) 

Itulah penderhakaan dan pencerobohan mereka 
yang tergambar di dalam 'aqidah dan perilaku 
mereka. Dan sejarah Bani Israel adalah penuh dengan 
tindak-tanduk menderhaka dan menceroboh 
sebagaimana telah dihuraikan Allah dalam kitab suci- 
Nya yang mulia. 


Tindak-tanduk menderhaka dan menceroboh itu 
bukan hanya sekadar menjadi amalan individu- 
individu sahaja, tetapi akhirnya telah melangkau 
menjadi ciri kelompok Bani Israel seluruhnya, yang 
mana masyarakat mereka mengambil sikap 
membungkam seribu bahasa terhadap 
perbuatan-perbuatan yang mungkar itu dan tidak 
bertindak melarang dan membantahkannya: 





"Dan kerana mereka tidak saling melarang satu sama lain 
terhadap kemungkaran yang telah dilakukan mereka. 
Sesungguhnya amat buruk segala perbuatan yang dilakukan 
mereka."(79) 


Penderhakaan dan pencerobohan mungkin berlaku 
dalam setiap masyarakat dari golongan penjahat- 
penjahat, perosak-perosak dan penyeleweng- 
penyeleweng, kerana bumi ini tidak suci dari 
kejahatan dan masyarakat juga tidak suci dari 
keganjilan-keganjilan tetapi tabi'at masyarakat yang 
baik tidak membenarkan kejahatan dan kemungkaran 
menjadi tradisi yang dipersetujui umum, iaitu menjadi 
jalan yang mudah dan berani dilakukan oleh siapa 
sahaja yang ingin melakukannya. Apabila perlakuan 
kejahatan lebih sukar dari perlakuan kebaikan di 
dalam mana-mana masyarakat dan apabila hukuman 
terhadap kejahatan menjadi hukuman yang benar- 
benar menjerakan dan bersifat kolektif, di mana 
seluruh anggota masyarakat bangkit menentang 
kejahatan dan mengenakan balasan yang 
memeritkan, maka di waktu itu kejahatan dengan 
sendirinya akan tersisih dan dorongan-dorongan ke 
arahnya menjadi lemah. Di waktu itu masyarakat akan 
menjadi kukuh dan padu, kerosakan dan kebejatan 
akan terkurung dalam kalangan individu-individu atau 
dalam kumpulan-kumpulan kecil yang diburu oleh 
masyarakat dan mereka tidak dapat lagi menguasai 
masyarakat dan di waktu itu kejahatan tidak dapat 
berkembang dan menjadi ciri umum. 


Sistem Islam yang membentangkan sejala-gejala 
kejahatan yang berlaku di dalam masyarakat Israel 
dalam bentuk cemuhan dan ancaman ini adalah 
bertujuan supaya kelompok Muslimin mempunyai 
entiti yang dinamik, padu, kukuh dan dapat 
membasmikan gejala-gejala awal pencerobohan dan 
penderhakaan sebelum berkembang menjadi gejala 
umum. Ia bertujuan supaya masyarakat Islam menjadi 

kuat dalam mempertahankan kebenaran dan sensitif 
terhadap pencerobohan yang dilakukan ke atasnya, 
juga bertujuan supaya pihak berkuasa yang menjaga 
dan mengawal agama menunaikan segala amanah 
yang dipertanggungjawabkan kepada mereka dengan 
jujur, iaitu mereka harus berdiri menentang kejahatan, 
kerosakan, kezaliman dan pencabulan tanpa takut 
dan gentar kepada sebarang kecaman dan cemuhan 
sama ada kejahatan itu dilakukan oleh pemerintah- 
pemerintah yang memerintah dengan sewenang- 
wenang atau dilakukan oleh hartawan-hartawan yang 
bermaharajalela dengan kekayaan mereka atau 
dilakukan oleh golongan-golongan penjahat atau 
dilakukan oleh orang ramai yang terkongkong kepada 
hawa nafsu, kerana peraturan Allah tetap peraturan 
Allah dan semua pihak yang melanggar peraturan ini, 
sama ada dari golongan atasan atau dari golongan 
bawahan adalah sama sahaja. 

Islam menekan kuat terhadap kewajipan 
menunaikan amanah dan mengenakan hukuman ke 
atas seluruh anggota kelompok apabila mereka 
mengambil sikap berdiam diri dan menutup mulut 
terhadap kemungkaran. Islam meletakkan 
tanggungjawab ini di atas leher setiap individu setelah 
meletakkannya di atas leher kelompok umumnya. 

Mengikut riwayat al-Imam Ahmad dengan isnadnya 
daripada Abdullah ibn Mas'ud katanya: Sabda 
Rasulullah s.a.w.: 

L rfH J Js*| j~*l U 

ftj* 0^ c> 

"Apabila Bani Israel terjerumus ke dalam maksiat maka 
mereka telah dilarang oleh ulama'-ulama' mereka , tetapi 
mereka tidak juga berhenti (melakukan makslat-maksiat) 
kemudian ulama'-ulama 1 itu duduk bersama-sama mereka di 
dalam majlis-majlis mereka dan makan minum bersama 
mereka , lalu Allah cantumkan mereka satu sama lain dan 
laknatkan mereka di atas lidah Daud dan 'Isa putera 
Maryam. (Laknat yang sedemikian disebabkan kerana 
mereka menderhaka dan kerana mereka menceroboh). " 

Rasulullah (ketika itu) sedang bersandar lalu beliau 
duduk sambil bersabda: 

1^1?! aU-J 

"Tidak boleh begitu , demi Allah yang nyawaku berada di 
tangan-Nya (kamu tidak boleh membiarkan orang-orang 
yang melakukan maksiat) sehingga kamu bertindak 
bersungguh-sungguh melontarkan mereka agar tunduk 
kepada ajaran yang benar. " 

Mengikut riwayat Abu Daud pula dengan isnadnya 
dari Abdullah ibn Mas'ud katanya: Sabda Rasulullah 
s.a.w.: 

J^JI JJi jj Jp U J J\ aj 

* 

V U 4il <JjI IIa U : J jjLi t Jj>- ^J| 

aLSI 0l oUL ciUJJ 


U 4JJI ilUS I j . Lo jgJi jJij 

"Awal-awal kelemahan (atau kegagalan) yang menimpa Bani 
israel ialah mula-mula seorang dari mereka datang menemui 
seorang yang lain (yang melakukan maksiat) dan terus 
menegur: ' Hai awaki Bertaqwalah kepada Allah dan 
tinggalkan maksiat ini kerana ia tidak dihalalkan kepada 
awak. 'Kemudian apabila ia datang pula menemuinya pada 
keesokan hari, maka ia merasa tidak ada apa-apa halangan 
untuk makan minum dan duduk bersama orang itu. Apabila 
mereka berbuat begitu maka Allah cantumkan hati mereka 
satu sama lain. " 

Kemudian beliau membaca: 

"Orang-orang kafir dari Bani Israel telah dilaknatkan Allah di 
atas lidah Daud dan 'Isa putera Maryam. (78) ~ sehingga 
akhir ayat (81) - 

\^'^=ss»3- 


t) 


i, 


jj 


a ^ i Ti * J T* 


"Dan jika mereka benar-benar beriman kepada Allah dan 
kepada nabi dan wahyu yang diturunkan kepadanya 
tentulah mereka tidak mengambil orang-orang kafir sebagai 
sahabat setia, tetapi kebanyakan mereka adalah fasiq(81). 

Kemudian beliau bersabda: 

j i jS iil j 0 4 Aj! j 

J^i Jp * s**} /\ c J>! Jil Jp aJ ;> y, J jl.Jp 


"Tidak boleh dibiarkan begitul Demi Allah, hendaklah kamu 
menyuruh orang melakukan perkara yang ma'ruf dan 
hendaklah kamu melarang mereka melakukan perkara yang 
mungkar, hendaklah kamu menahan tangan orang yang 
zalim dan hendaklah kamu berusaha melontarkannya 
dengan sungguh-sungguh agar tunduk kepada ajaran yang 
benar atau memaksakannya dengan sungguh-sungguh 
mengikut ajaran yang benar. " 


Dasar Al-Amru Bil-Ma'rufDan Nahyu Anil-Munkar 

Ini bukannya semata-mata menyuruh dan melarang 
kemudian selesai segala masalah, malah kejahatan, 
kerosakan, maksiat dan pencabulan itu pastilah 
ditentang dengan gigih dan berterusan, ditentang 
dengan pemulauan dan pencegahan dengan 
menggunakan kekuatan. 

Menurut riwayat Muslim dengan isnadnya daripada 
Abi Sa'id al-Khudri katanya: Sabda Rasulullah s.a.w.: 


<^JL33 j ..aJL2J 

"Barang siapa yang melihat kemungkaran , maka hendaklah 
ia ubahkannya dengan tangannya > jika ia tidak berdaya , 
maka hendaklah ia ubahkannya dengan lidahnya dan jika ia 
tidak berdaya juga , maka hendaklah ia ubahkannya dengan 
hatinya maka itulah iman yang paling lemah. " 

Menurut riwayat ai-lmam Ahmad dengan isnadnya 
daripada 'Adi ibn 'Umayrah katanya: Aku dengar 
Rasulullah s.a.w. bersabda: 

ijjJ 4*oUdj V 4)1 

*£)J j&i to j j&j £)i f* J 

4i)i j 

"Sesungguhnya Allah tidak mengazabkan orang ramai 
dengan sebab perbuatan (kemungkaran) orang-orang yang 
tertentu sehingga mereka melihat kemungkaran itu 
berleluasa di kalangan mereka i, sedangkan mereka berkuasa 
bertindak mengingkar-kannya, tetapi mereka tidak 
mengingkar-kannya. Apabila mereka berbuat begitu nescaya 
Allah ' azabkan orang ramai bersama-sama orang-orang yang 
tertentu (yang melakukan kemungkaran itu)." 

Mengikut riwayat Abu Daud dan at-Tirmizi dengan 
isnadnya daripada Abu Sa'id katanya: Sabda 

Rasulullah s.a.w. 

J* jJ-As i 

"Jihad yang paling utama ialah (kesanggupan) mengeluarkan 
perkataan yang benar di hadapan pemerintah yang zalim. " 

Banyak lagi terdapat ayat-ayat Al-Qur'an dan 
hadith-hadith Nabawi yang memperkatakan perkara 
ini, kerana perpaduan kelompok (dalam menghadapi 
pertumbuhan kemungkaran di dalam masyarakat), di 
mana tiada seorang pun boleh berdalih apabila 
melihat sesuatu kemungkaran yang dilakukan oleh 
orang lain: Apa ada kena mengena dengan saya? 
Semangat keghairahan menentang kerosakan akhlak 
di dalam masyarakat, di mana tiada seorang pun 
boleh berdalih apabila melihat kerosakan itu 
berkembang dalam masyarakat: "Saya nak buat apa. 
la akan menyusahkan saya sahaja jika saya tentang 
kerosakan ini," dan perasaan cemburu terhadap 
perkara-perkara yang suci di sisi Allah dan perasaan 
bertanggungjawab secara langsung untuk 
memelihara dan mempertahankannya supaya 
terselamat dari kemurkaan Allah adalah merupakan 
tapak asas tegaknya kelompok Muslimin. 

Semuanya ini memerlukan kepada wujudnya 
keimanan yang tulen terhadap Allah, kepada 
wujudnya pengetahuan yang mengenal tugas-tugas 
keimanan, kepada wujudnya kefahaman yang betul 
terhadap sistem Ilahi, kepada wujudnya pengetahuan 
yang menyedari bahawa sistem Ilahi itu adalah 
merangkumi segala aspek kehidupan, kepada adanya 
kesungguhan berpegang teguh dengan 'aqidah dan 
kepada adanya kesungguhan perjuangan untuk 
menegakkan sistem hidup yang terpancar dari 'aqidah 
ini dalam kehidupan masyarakat seluruhnya, kerana 
masyarakat Islam yang mengambil undang-undang 
dan peraturannya dari syari'at Allah dan menegakkan 


kehidupannya di atas sistem Allah itulah satu-satunya 
masyarakat yang meluangkan kepada seseorang 
Muslim mengamalkan hakikat al-Amru bil-ma'ruf dan 
an-Nahyu 'anil-munkar dengan cara yang tidak lagi 
menjadikan amalan ini sebagai amalan individu yang 
hilang di dalam arus dan gelombang atau sebagai 
amalan yang tidak mungkin dilaksanakan di dalam 
kebanyakan waktu sebagaimana yang berlaku di 
dalam masyarakat-masyarakat jahiliyah yang wujud 
pada hari ini di merata penjuru bumi, iaitu masyarakat 
yang menegakkan kehidupannya di atas tradisi-tradisi 
dan istilah-istilah sosial yang memandang hina kepada 
perbuatan campurtangan dalam urusan orang lain 
dan memandang perbuatan-perbuatan fasiq, 
kelakuan-kelakuan yang menyeleweng dan amalan- 
amalan maksiat sebagai, "persoalan-persoalan 
peribadi yang tidak wajar dicampurtangan oleh orang 
lain, di samping ia menggunakan kezaliman, 
keganasan, pencabulan dan pencerobohan sebagai 
pedang ancaman untuk menutup mulut, mengikat 
lidah dan menindas orang-orang yang berani berkata 
benar dan berani menyuruh kuasa yang zalim 
melakukan amalan yang ma'ruf. 

Usaha-usaha yang gigih dan 

pengorbanan-pengorbanan yang luhur pertama-tama 
harus ditujukan lebih dahulu untuk menegakkan 
masyarakat yang baik, iaitu masyarakat yang 
ditegakkan di atas sistem Allah sebelum usaha-usaha 
dan pengorbanan itu di-salurkan kepada 
tujuan-tujuan mengadakan reformasi-reformasi yang 
bersifat juzukan, keperibadian dan keindividuan 
dengan perantaraan al-Amru bil-ma'ruf dan an-Nahyu 
'anil-munkar. 

Usaha-usaha yang bersifat juzukan tidak memberi 
apa-apa faedah andainya seluruh masyarakat telah 
rosak dan jahiliyah telah berleluasa dan andainya 
masyarakat itu ditegakkan di atas satu sistem yang 
bukan dari sistem Allah dan menggunakan undang- 
undang dan peraturan yang lain dari syari'at Allah. Di 
waktu ini usaha dan perjuangan pastilah dimulakan 
dari tapak asas dan digerakkan pertumbuhannya dari 
akar umbinya lagi. Seluruh usaha dan perjuangan 
pastilah ditumpukan untuk menegakkan kuasa Allah 
di bumi apabila kuasa ini telah mencapai 
kemantapannya, maka perjuangan al-Amru bil-ma'ruf 
dan an-Nahyu 'anil-munkar akan menjadi satu 
perjuangan yang mempunyai sesuatu asas yang 
kukuh. 

Gerakan ini memerlukan kepada keimanan, la 
memerlukan kepada kefahaman yang betul terhadap 
keimanan dan bidang fungsinya di dalam sistem 
hidup. Oleh itu keimanan yang mencapai tahap inilah 
yang membuat seseorang itu meletak seluruh 
pergantungannya kepada Allah dan menaruh seluruh 
kepercayaan bahawa Allah tetap akan menolong 
orang yang baik - walau sejauh mana sekalipun jalan 
perjuangan itu. Keimanan yang mencapai tahap ini 
membuat seseorang itu hanya mengharapkan pahala 
dari Allah sahaja. Oleh kerana itu orang yang memikul 

tugas perjuangan ini tidak mengharapkan ganjaran di 
bumi, tidak mengharapkan penghargaan dari 
masyarakat yang sesat dan seterusnya tidak 
mengharapkan pertolongan dari pendokong- 
pendokong jahiliyah dari mana-mana tempat 
sekalipun. 

Segala nas Al-Qur'an dan hadith Nabawi yang 
menyebut al-Amru bil-ma'ruf dan anNahyu 'anil- 
munkar adalah memperkatakan tentang kewajipan 
seseorang Mus-Iim di dalam masyarakat Islam, iaitu 
masyarakat yang dari awal-awal lagi mengiktirafkan 
kuasa Allah dan berhakim kepada syari'at Allah 
walaupun di dalam masyarakat ini kadang-kadang 
berlaku kezaliman pemerintah dan kadang-kadang 
perlakuan dosa berkembang luas. Demikianlah 
gambaran yang kita dapati dalam hadith Rasulullah 
s.a.w. (yang berikut): 

y U- ^U| -U-P lois' 

"Jihad yang paling utama ialah (kesanggupan) mengeluarkan 
perkataan yang benar di hadapan pemerintah yang zalim. " 


Orang yang disebut di dalam hadith ini ialah 
seorang "Imam" (pemerintah) dan dia tentu tidak 
boleh menjadi pemerintah Islam melainkan dari awal- 
awal lagi dia mengiktirafkan kuasa Allah dan 
berhakimkan syari'at Allah, kerana pemerintah yang 
tidak berhakimkan syari’at Allah tidak dipanggil imam, 
malah ia dipanggil oleh Allah S.W.T. dengan 
panggilan: 



"Dan barang siapa yang tidak menghukum dengan 
peraturan-peraturan yang telah diturunkan Allah , maka 
mereka adalah orang-orang yang kafir."(44) 


membuang tenaga dalam usaha menentang 
kemungkaran-kemungkaran kecil yang merupakan 
kehendak-kehendak yang lazim atau merupakan 
hasil-hasil tabi'i yang buruk dari kemungkaran yang 
pertama itu. 

Tetapi kepada siapa kita harus berhakim dan 
menghukumkan kemungkaran-kemungkaran yang 
dilakukan oleh manusia itu? Dan apakah neraca yang 
harus digunakan untuk menimbang perbuatan- 
perbuatan mereka dan memutuskan bahawa ini 
perbuatan mungkar dan hendaklah kamu jauhinya? 
Kini andainya anda berkata: ini perbuatan mungkar, 
maka berpuluh-puluh orang di sana sini akan datang 
kepada anda dan menyangkal pendapat anda: Tidak, 
ini bukannya perbuatan mungkar. Memang benar di 
zaman silam ia dianggap mungkar, tetapi kini dunia 
telah berubah, masyarakat telah maju, pandangan- 
pandangan dan pendekatan-pendekatan manusia 
telah berbeza. 

Kini jelaslah bahawa kita memerlukan satu neraca 
yang tetap untuk dijadikan rujukan apabila hendak 
mempertimbangkan perbuatan-perbuatan manusia 
dan kita memerlukan nilai-nilai yang teraku untuk 
dijadikan kayu ukur ketika menilaikan perbuatan- 
perbuatan ma'ruf dan perbuatan-perbuatan mungkar. 
Tetapi dari mana kita hendak mengambil nilai-nilai 
ini? Dari mana kita hendak membawa neraca ini? 

Apakah kita harus mengambilnya dari 
penilaian-penilaian orang ramai, dari tradisi-tradisi dan 
kehendak-kehendak hawa nafsu mereka yang 
berubah-ubah dan tidak pernah tetap di atas satu 
keadaan? Andainya kita mengambil nilai-nilai itu dari 
sini kita akan berakhir dengan mengharungi padang 
belantara dan tersesat di sana tanpa pemandu dan 
kita akan hanyut di dalam arus dan gelombang tanpa 
berpedoman. 


Adapun masyarakat-masyarakat jahiliyah yang tidak 
berhakimkan syari'at Allah, maka kemungkaran yang 
paling besar dan paling penting di dalam masyarakat 
ini ialah kemungkaran yang mencetuskan segala 
kemungkaran yang lain. Kemungkaran itu ialah 
kemungkaran sikap masyarakat ini yang menolak 
Uluhiyah Allah dengan menolak syari'at Allah yang 
diatur untuk mengendalikan kehidupan manusia itu. 
Inilah kemungkaran besar, asasi dan pokok yang 
wajib disangkal dan ditolak sebelum bertindak 
menolak kemungkaran-kemungkaran kecil yang lain, 
iaitu kemungkaran-kemungkaran yang mengikut 
kemungkaran yang paling besar itu atau menjadi 
cawangannya dan gejalanya. 

Tidak ada gunanya membuang tenaga orang ramai 
yang baik dan soleh dalam usaha menentang 
kemungkaran-kemungkaran kecil yang lahir dari 
kemungkaran yang pertama, iaitu kemungkaran 
menunjukkan keangkuhan dan kebiadaban terhadap 
Allah dan penolakan terhadap Uluhiyah Allah dengan 
menolak syari'at Allah yang diatur untuk 
mengendalikan kehidupan manusia itu. Ya, memang 
tidak dapat dipertikaikan lagi tidak ada gunanya 


Oleh sebab itu dari awal-awal lagi kita pasti 
tegakkan satu neraca tetap yang tidak terumbang- 
ambing mengikut kehendak-kehendak hawa nafsu. 

Neraca yang tetap teguh itu ialah neraca Allah. 

Apakah yang akan terjadi andainya masyarakat dari 
awal-awal lagi tidak mengiktirafkan kuasa Allah? 
Apakah yang akan berlaku andainya masyarakat tidak 
berhakimkan syari'at Allah? Malah apakah yang akan 
berlaku andainya masyarakat mengejek, 
mempermain-main, menolak dan menyangkal seruan 
penda'wah-penda'wah yang mengajaknya kepada 
sistem Allah? 

Bukankah membuang tenaga percuma dan 
bukankah perbuatan sia-sia andainya anda bangkit 
dalam masyarakat yang seperti ini untuk mengajak 
orang ramai melakukan perbuatan ma'ruf dan 
melarang mereka dari perbuatan mungkar dalam 
urusan-urusan kehidupan yang kecil dan sampingan 
sahaja, di mana neraca-neraca, nilai-nilai, fikiran dan 
kehendak-kehendak hawa nafsu mempunyai 
pandangan yang berlain-lainan? 

Secara dasar satu persetujuan pastilah diwujudkan 
untuk memperakui sesuatu peraturan, neraca 
pertimbangan, kuasa dan pihak yang menjadi rujukan 
apabila berlaku perbezaan fikiran, pendapat dan 
kehendak-kehendak hawa nafsu. 

Tindakan menyuruh melakukan perbuatan ma’ruf 
yang paling besar pasti dilancarkan, iaitu perbuatan 
ma'ruf yang mengiktirafkan kuasa Allah dan sistem 
hidup Allah dan tindakan melarang perbuatan 
mungkar yang paling besar juga pastilah dilancarkan, 
iaitu perbuatan mungkar yang menolak Uluhiyah 
Allah dengan menolak syari'at Allah yang diatur untuk 
mengendalikan kehidupan manusia. Apabila tapak 
asas selesai dibina, barulah bangunan boleh 
ditegakkan. Kini selamatkan tenaga-tenaga dan 
usaha-usaha yang berselerak itu dari terbuang sia-sia, 
malah seluruh tenaga harus digemblengkan di satu 
front sahaja untuk menyediakan tapak asas untuk 
ditegakkan bangunan. 

Kadang-kadang seseorang merasa kasihan dan 
takjub terhadap golongan orang-orang yang baik 
yang mengorbankan tenaga mereka dalam 
melancarkan gerakan al-Amru bil-ma'ruf dan an- 
Nahyu 'anil-munkar dalam persoalan-persoalan 
kehidupan yang juz'i atau cabangan sahaja (furu'), 
sedangkan persoalan akar umbi yang menjadi asas 
kehidupan masyarakat Islam dan asas al-Amru bil- 
ma'ruf dan an-Nahyu 'anil-munkar itu sendiri adalah 
terputusl 

Oleh itu apakah cukup anda melarang orang ramai 
dari memakan harta haram dalam sebuah masyarakat 
yang seluruh sistem ekonominya ditegakkan di atas 
sistem riba dan menyebabkan seluruh hartanya 
menjadi haram di samping menyebabkan seseorang 
tidak dapat makan dari harta yang halal kerana 
seluruh sistem sosial dan ekonominya tidak 
ditegakkan di atas syari'at Allah, kerana masyarakat 
ini dari awal-awal lagi menolak Uluhiyah Allah dengan 
menolak syari'at Allah yang diatur untuk 
mengendalikan kehidupan manusia itu? 

Apakah cukup anda melarang orang ramai dari 
melakukan perbuatan yang fasiq - misalnya - dalam 
sebuah masyarakat, di mana undang-undangnya tidak 
menganggap zina sebagai perbuatan jenayah kecuali 
dalam kes paksaan dan sehingga dalam kes paksaan 
ini juga ia tidak menghukumkannya dengan syari'at 
Allah, kerana masyarakat ini dari awal-awal lagi 
menolak Uluhiyah Allah apabila ia menolak syari'at 
Allah yang diatur untuk mengendalikan kehidupan 
manusia ini? 

Apakah cukup anda melarang orang ramai dari 
mabuk dalam sebuah masyarakat yang undang- 
undangnya menghalalkan minum arak dan ia tidak 
mengenakan hukuman kecuali dalam kes mabuk yang 
terang di tengah jalan raya dan dalam kes ini juga ia 
tidak menghukumkan dengan hukum hudud Allah, 


kerana dari awal lagi ia tidak mengiktirafkan kuasa 
Hakimiyah Allah. 

Apakah cukup anda melarang orang ramai dari 
memaki agama dalam sebuah masyarakat yang tidak 
mengiktirafkan kuasa Allah dan tidak menyembah 
Allah, malah menyembah tuhan-tuhan yang lain dari 
Allah, iaitu tuhan-tuhan yang memberi dan 
menetapkan undang-undang, peraturan-peraturan, 
nilai-nilai dan neraca-neraca pertimbangan 
kepadanya, sedangkan orang yang memaki dan orang 
yang dimaki kedua-duanya tidak mengikut agama 
Allah belaka, malah kedua-duanya dan seluruh 
anggota masyarakat kedua-duanya adalah mengikut 
agama tuhan-tuhan (palsu) yang lain yang memberi 
dan menetapkan undang-undang, peraturan- 
peraturan, nilai-nilai dan neraca-neraca pertimbangan 
kepada mereka? 

Apakah cukup (dilancar gerakan) al-Amru bil-ma'ruf 
dan an-Nahyu 'anil-munkar dalam keadaan-keadaan 
yang seperti ini? Apakah cukup melarang orang ramai 
dari melakukan dosa-dosa yang besar apatah lagi 
dosa-dosa yang kecil, sedangkan dosa yang paling 
besar tidak dilarang, iaitu dosa kekafiran terhadap 
Allah dengan sebab menolak sistem hidup Ilahi? 

Persoalan ini adalah lebih besar, lebih luas dan lebih 
mendalam dari usaha-usaha, tenaga-tenaga dan 
perhatian yang dicurahkan oleh golongan (pengislah- 
pengislah) yang baik, kerana yang menjadi persoalan 
di peringkat ini bukannya mengesan dan mengambil 
berat tentang persoalan-persoalan cabangan, biarpun 
bagaimana besarnya sekalipun persoalan yang 
bersangkut dengan usaha menegakkan hukum- 
hukum hudud Allah, kerana hukum-hukum hudud 
Allah ini dari segi dasarnya adalah ditegakkan di atas 
pengiktirafan terhadap kuasa hakimiyah (kehakiman) 
Allah sahaja dan andainya pengiktirafan itu belum 
menjadi kenyataan dalam bentuk menganggapkan 
syari'at Allah sebagai satu-satunya sumber 
perundangan dan menganggapkan Rububiyah Allah, 
pengurusan dan p.entadbiran-Nya sebagai satu- 
satunya sumber kuasa, maka segala usaha dalam 
persoalan-persoalan cabangan itu adalah sia-sia dan 
percuma sahaja, sedangkan kemungkaran yang paling 
besar itulah kemungkaran yang lebih wajar 
diutamakan dari kemungkaran-kemungkaran yang 
lain dan lebih wajar dicurahkan segala daya dan 
usaha. 


Rasulullah s.a.wytelah bersabda: 


M dJJSj aJ j L » pU 


" Barang siapa yang melihat kemungkaran , maka hendakiah 
ia ubahkannya dengan tangannya , jika ia tidak berdaya , 
maka hendaklah ia ubahkannya dengan lidahnya dan jika ia 
tidak berdaya juga , maka hendaklah ia ubahkannya dengan 
hatinya dan itulah iman yang paling lemah. " 

Mungkin orang-orang Islam akan dilalui satu 
zaman, di mana mereka bukan sahaja tidak berdaya 
mengubahkan kemungkaran dengan tangan mereka, 
tetapi juga tidak berdaya mengubahkannya dengan 
lidah mereka, dan yang tinggal pada mereka hanya 
iman yang paling lemah sahaja, iaitu kesanggupan 
mengubahkan kemungkaran dengan hati mereka 
sahaja dan di tahap ini tiada siapa yang boleh 
menghalangi hati mereka jika mereka benar-benar 
beriman kepada Islam. 

Ini bukannya satu sikap negatif dalam menentang 
kemungkaran sebagaimana yang mungkin dilihat 
pada seimbas pandang, kerana pengungkapan 
Rasulullah s.a.w. yang menggunakan kata-kata 
"pengubahan" itu menunjukkan bahawa ianya 
adalah satu tindakan yang bersifat positif. Sebenarnya 
tindakan menentang dan membantah dengan hati itu 
adalah bererti bahawa hati itu tetap memelihara sifat 
tentangannya yang positif terhadap kemungkaran, 
iaitu ia tetap membantah dan membencikan 
kemungkaran, ia tidak akan menyerah kalah kepada 
kemungkaran dan ia tidak akan memandang 
kemungkaran itu mempunyai sebarang kedudukan 
yang legal yang dihormati dan diakui. Oleh itu 
tentangan hati terhadap sesuatu kedudukan yang 
mungkar adalah satu kekuatan positif untuk 
meruntuhkan kedudukan itu dan untuk menegakkan 
kedudukan yang ma‘ruf sebaik sahaja mendapat 
peluang atau untuk menunggu kesempatan 
menghancurkan kemungkaran itu. Semuanya ini 
merupakan satu tindakan positif untuk mewujudkan 
perubahan walaupun ia merupakan satu tahap iman 
yang paling lemah dan tidak ada lagi tahap yang lebih 
rendah dari kesanggupan seseorang Muslim 
memelihara tahap iman yang paling lemah! Tetapi 
sikap menyerah kalah kepada kemungkaran dengan 
alasan kerana ia telah menjadi realiti atau kerana ia 
mempunyai daya tekanan yang boleh membawa 
kepada kebinasaan, maka ia mengertikan seseorang 
itu keluar dari mata rantai iman yang terakhir dan 
seterusnya meninggalkan kedudukan iaitu iman yang 
paling lemah. 


Inilah (tahap tentangan terakhir) dan jika tidak 
dipertahankannya nescaya masyarakat wajar 
menerima laknat Allah yang telah menimpa Bani 
Israel: 


Air* Cp) OUA 


"Orang-orang kafir dari Bani israei teiah dilaknatkan Ailah di 
atas iidah Daud dan ' Isa putera Maryam. Laknat yang 


sedemikian disebabkan kerana mereka menderhaka dan 
kerana mereka menceroboh (78). Dan kerana mereka tidak 
saling melarang satu sama lain terhadap kemungkaran yang 
teiah dilakukan mereka. Sesungguhnya amat buruk segala 
perbuatan yang dilakukan mereka."(79) 

****** 


Kaum Ahlil-Kitab Sentiasa Bekerjasama Dengan 
Semua Pihak Yang Menentang Islam Dan 
Kaum Muslimin 


Kemudian rangkaian ayat yang berikut terus 
memperkatakan tentang Bani Israel hingga akhir 
bahagian ini dan inilah penghabisan juzu‘ ini. Di sini 
AI-Qur'an menceritakan keadaan mereka di zaman 
Rasulullah s.a.w., iaitu keadaan yang sama dengan 
keadaan mereka di setiap zaman dan tempat, di mana 
mereka mengadakan hubungan setiakawan dengan 
orang-orang kafir dan saling bantu membantu 
dengan mereka untuk menentang kelompok 
Muslimin. Sebab mereka bertindak begitu - walaupun 
mereka kaum Ahlil-Kitab - ialah kerana mereka tidak 
beriman kepada Allah dan kepada Nabi dan tidak 
masuk ke dalam agama yang terakhir. Mereka 
sebenarnya tidak beriman. Andainya mereka beriman 
tentulah mereka tidak mengadakan hubungan 
setiakawan dengan orang-orang kafir: 



© jjt A Ajj aaA A\ 

"Engkau dapat melihat kebanyakan mereka bersahabat setia 
dengan orang-orang kafir (kaum Musyrikin Arab). 
Sesungguhnya amatlah buruk akibat yang mereka sediakan 
untuk diri mereka , iaitu mereka dimurkai Ailah dan mereka 
akan kekal di dalam 'azab.(80) Dan jika mereka benar-benar 
beriman kepada Ailah dan kepada Nabi dan wahyu yang 
diturunkan kepadanya tentulah mereka tidak mengambil 
orang-orang kafir sebagai sahabat setia , tetapi kebanyakan 
mereka adalah fasig. "(81 ) 


Di samping laporan ini merupakan satu laporan 
yang tepat dengan keadaan kaum Yahudi di zaman 
Rasulullah s.a.w., maka ia juga tepat dengan keadaan 
mereka pada hari ini, pada hari esok dan seterusnya 
pada setiap zaman. Begitu juga laporan ini tepat 
dengan keadaan segolongan kaum Ahlil-Kitab yang 
satu lagi (iaitu kaum Nasara) di kebanyakan negeri 
pada hari ini. inilah di antara perkara-perkara yang 
mengajak kita supaya berfikir dengan mendalam 
untuk memahami rahsia-rahsia Al-Qur'an dan hakikat- 

hakikatnya yang menakjubkan yang disimpankan 
untuk kelompok Muslimin di setiap zaman. 

Kaum Yahudilah yang mengadakan hubungan 
setiakawan dengan kaum Musyirikin. Merekalah yang 
menghasut kaum Musyrikin menentang kaum 
Muslimin: 



"Dan mereka berkata kepada orang-orang kafir (Musyrikin 
Makkah) bahawa mereka (Musyrikin) adaiah iebih betui 
jalannya dari orang-orang yang beriman " 


(Surah an-Nisa': 51) 


sebagaimana telah diceritakan oleh Al-Qur'anul- 
Karim. Semuanya ini dapat dilihat dengan jelas dalam 
masa Peperangan al-Ahzab, juga sebelum dan selepas 
peperangan ini dan seterusnya hingga sampai kepada 
sa'at ini; di mana negeri Israel tidak akan tegak di 
bumi Palestin di masa kebelakangan ini melainkan 
dengan hubungan setiakawan dan saling membantu 
di antara mereka dengan orang-orang kafir yang 
terdiri dari kaum materialis yang tidak percaya kepada 
Tuhan. 


Adapun golongan Ahlil-Kitab yang satu lagi (kaum 
Nasara) mereka pula sentiasa bekerjasama dengan 
kaum-kaum yang berpegang dengan aliran 
materialisme yang menolak Tuhan dalam mana-mana 
perkara yang melibatkan kaum Muslimin. Begitu juga 
mereka selalu bekerjasama dengan kaum-kaum yang 
berpegang dengan kepercayaan paganisme yang 
mempersekutukan Allah dalam mana-mana 
pertarungan yang menentang kaum Muslimin 
walaupun kaum Muslimin ini tidak melambangkan 
islam dalam suatu apa pun kecuali kerana mereka dari 
keturunan kaum yang dahulunya dikenali sebagai 
orang-orang Islam! Tetapi itulah dendam kesumat 
(kaum Nasara) yang tidak pernah reda terhadap 
agama Islam dan pemeluk-pemeluknya walaupun 
pemeluk-pemeluk ini hanya mengaku sahaja 
beragama islam. 


Amatlah benar dan tepat apa yang telah dijelaskan 
oleh Allah Yang Maha Besar: 



"Engkau dapat melihat kebanyakan mereka bersahabat setia 
dengan orang-orang kafir (kaum Musyirikin Arab). 
Sesungguhnya amatlah buruk akibat yang mereka sediakan 
untuk diri mereka , iaitu mereka dimurkai Allah dan mereka 
akan kekal di dalam 'azab."(80) 


Itulah hasil yang mereka telah sediakan untuk diri 
mereka, iaitu kemurkaan Allah dan keseksaan yang 
kekal abadi di dalam Neraka. Oleh itu alangkah 
malangnya hasil persediaan yang mereka siapkan 
untuk diri mereka. Alangkah pahitnya hasil yang 
diperolehi mereka dari perbuatan bersetiakawan 
dengan orang-orang kafir. 

Siapakah dari kalangan kita (kaum Muslimin) yang 
mendengar penjelasan Allah S.W.T. mengenai kaum 
Ahlil-Kitab ini? Maka tentulah tidak wajar ia membuat 
keputusan-keputusan sendiri yang tidak diizinkan 
Allah dalam persoalan mengadakan hubungan 
setiakawan dan saling membantu di antara penganut- 
penganut Islam dengan musuh-musuh mereka (Ahlil- 
Kitab) yang bersetiakawan dengan orang-orang kafir. 

Apakah sebenarnya motif yang mendorong kaum 
Ahlil-Kitab bersetiakawan dengan orang-orang kafir? 
Motifnya ialah kerana mereka tidak beriman kepada 
Allah dan Nabi: 



"Dan jika mereka benar-benar beriman kepada Allah dan 
kepada Nabi dan wahyu yang diturunkan kepadanya 
tentulah mereka tidak mengambil orang-orang kafir sebagai 
sahabat setia, tetapi kebanyakan mereka adalah fasiq."(81) 

Inilah sebabnya yang sebenar, iaitu kerana mereka 
tidak percaya kepada Allah dan Nabi, kerana 
kebanyakan mereka fasiq dan menyeleweng dan 
kerana mereka sama sebulu dengan orang-orang kafir 
dari segi perasaan dan haluan. Oleh sebab itu sudah 
tentu mereka akan memilih bersetiakawan dengan 
orang-orang kafir dari bersetiakawan dengan orang- 
orang yang beriman. 

Ulasan Al-Qur'an ini melahirkan dari ulasan tiga 
hakikat yang terang: 


Hakikat yang pertama : Seluruh kaum Ahlil-Kitab - 
kecuali sebilangan kecil yang beriman kepada Nabi 
Muhammad s.a.w.- adalah tidak beriman kepada 
Allah belaka kerana mereka tidak beriman kepada 
Rasui-Nya yang terakhir. Al~Qur'an tidak menafikan 
keimanan mereka kepada nabi sahaja, malah 
menafikan juga keimanan mereka kepada Allah. 





"Dan jika mereka benar-benar beriman kepada Allah dan 
kepada nabi dan wahyu yang diturunkan kepadanya 
tentulah mereka tidak mengambil orang-orang kafir sebagai 
sahabat setia. "(81) 

Inilah keterangan yang jelas dari Allah yang tidak 
boleh dita'wilkan lagi biar bagaimanapun mereka 
mendakwa beriman kepada Allah apatah lagi apabila 
kita mengambil kira pegangan dan kefahaman 
mereka yang sesat dan menyeleweng tentang hakikat 
Uluhiyah sebagaimana telah dibicarakan oleh ayat- 
ayat pelajaran ini, dan ayat-ayat lainnya di dalam Al- 
Qur’anul-Karim. 

Hakikat yang kedua : Seluruh kaum Ahlil-Kitab 
adalah diseru di atas lidah Nabi Muhammad s.a.w. 
supaya masuk ke dalam agama Allah. Dan andainya 
mereka menyambut seruan ini, maka bererti mereka 
telah beriman dan memeluk agama Allah dan 
andainya mereka menolak maka bererti mereka tidak 
beriman sebagaimana yang telah disifatkan Allah. 

Hakikat yang ketiga: Tiada hubungan setiakawan 
dan saling membantu di antara kaum Ahlil-Kitab 
dengan kaum Muslimin dalam apa-apa urusan 
sekalipun kerana setiap urusan kehidupan mengikut 
pandangan Islam adalah tunduk kepada pengawasan 
agama. 

Cuma Islam tetap menyuruh para pemeluknya 
supaya menunjukkan hubungan dan perilaku yang 
baik kepada kaum Ahlil-Kitab dan supaya melindungi 
jiwa, harta benda dan maruah mereka dalam negara 
Islam, juga supaya membiarkan mereka mengamalkan 
dengan bebas apa sahaja kepercayaan yang dipegang 
oleh mereka dan supaya berda'wah kepada mereka 
dengan baik agar mereka memeluk agama Islam dan 
seterusnya melakukan perdebatan yang baik dengan 
mereka. Di samping itu Islam menyuruh kaum 
Muslimin supaya menghormati perjanjian dengan 
mereka selama mereka menghormatinya dan 
menghormati sikap damai mereka terhadap kaum 
Muslimin. Dan di dalam keadaan apa sekalipun 
mereka tidak boleh dipaksa mengenai sesuatu yang 
ada hubungan dengan agama. 

Inilah agama Islam dengan sikapnya yang terang 
dan jelas dan dengan pendiriannya yang baik dan 
toleran. 

Allah berfirman benar dan menunjuk ke jalan yang 
lurus. 


(Tamat Juzu' Yang Keenam] 

JUZU' YANG KETUJUH 



Dengan nama Allah 

Yang Maha Penyayang dan Maha Pengasih 


(Kata Pengantar) 


Juzu' ini terdiri dari bahagian akhir Surah al-Ma'idah 
setelah dibicarakan bahagian awalnya di dalam juzu' 
yang keenam - dan dari bahagian awal Surah al- 
An'am hingga kepada firman Allah Taala: " tuj 
AiSusi ^A\ uijj". Pembicaraan mengenai bahagian 
yang kedua ini akan kami tundakan sehingga tiba 
pada tempatnya di dalam juzu' ini, di mana kami akan 
huraikan tentang Surah ai-An'am dan di sini kami 
akan terus membicarakan bahagian yang pertama 
yang tersusun dari ayat-ayat baki Surah al-Ma'idah. 

Ketika memperkenalkan Surah al-Ma'idah di dalam 
juzu' yang keenam telah dikemukakan kata-kata 
huraian yang berikut: 

"Al-Qur'anul-Karim ini diturunkan ke dalam hati 
Rasulullah s.a.w. untuk melahirkan satu umat, 
membangunkan sebuah negara, menyusun sebuah 
masyarakat, mengasuh dan mendidik hati nurani, 
budi pekerti dan akal fikiran, seterusnya untuk 
mengaturkan hubungan-hubungan daiaman 
masyarakat itu r mengatur hubungan negara itu 
dengan negara-negara yang lain seluruhnya, 
mengatur hubungan umat itu dengan berbagai-bagai 
umat yang lain dan mengikatkan semua hubungan- 
hubungan itu dengan satu ikatan yang kuat, di mana 
semua bahagiannya yang berselerak dikumpul dan 
dipadu, disusun dan diaturkan dengan rapi, dan 
semuanya diikat pada satu sumber, satu kuasa dan 
satu arah, itulah 'agama' mengikut hakikatnya di sisi 
Allah dan mengikut sebagaimana ia dikenali oleh 
kaum Muslimin semasa mereka muncul sebagai 
'kaum Muslimin'. 

"Oleh sebab itulah kita dapati dalarrrsurah ini - 
sebagaimana kita dapati dalam tiga surah yang 
panjang sebelumnya - berbagai-bagai maudhu' 
pembicaraan dan yang menjadi tali pengikatnya ialah 
matlamat asasi yang seluruh Al-Qur'an 
digemblengkan untuk merealisasikannya, iaitu 
matlamat melahirkan satu umat, membangunkan satu 
negara, menyusun sebuah masyarakat di atas 
landasan 'aqidah yang khusus, kefahaman dan 
pandangan yang tertentu dan di atas satu struktur 
yang baru. Dan yang menjadi pokok dalam struktur 
ini ialah 'aqidah tauhid yang mengkhususkan Aliah 
5.W.T. Yang Maha Esa dengan ciri-ciri Uluhiyah, 
Rububiyah, pengurusan, pentadbiran dan kekuasaan 
dan di samping menerima sistem hidup, undang- 
undang dan peraturan, neraca-neraca ukuran dan 


nilai-nilainya dari Allah Yang Maha Esa sahaja tanpa 
sebarang sekutu. 

"Begitu juga kita dapati di dalam surah ini 
pembicaraan-pembicaraan untuk menegakkan 
kefahaman iktiqad yang dijeias dan dibersihkan dari 
dongeng-dongeng wathaniyah/paganisme dan 
penyelewengan-penyelewengan kaum Ahlil-Kitab dan 
ubah pinda mereka di samping membuka mata dan 
menyedarkan kelompok Muslimin terhadap hakikat 
diri mereka, hakikat peranan mereka dan tabi'at jalan 
perjuangan mereka yang penuh dengan lubang- 
lubang gelincir, duri-duri dan jerat-jerat yang 
dipasangkan oleh musuh-musuh mereka dan musuh- 
musuh agama Islam ini... di samping mengemukakan 
hukum-hukum syi'ar-syi'ar ibadat yang membersihkan 
jiwa individu Muslim dan jiwa kelompok Muslimin dan 
mengikatkan mereka dengan Allah... di samping 
menghuraikan peraturan-peraturan kemasyarakatan 
yang mengatur perhubungan-perhubungan 
masyarakat mereka dan undang-undang 
antarabangsa yang menyusun hubungan negara 
mereka dengan lain-lain negara dan di samping 
mengemukakan undang-undang yang menghalalkan 
dan mengharamkan beberapa jenis makanan, 
minuman dan pernikahan atau beberapa ragam 
perbuatan dan kelakuan. Semuanya ini merupakan 
seberkas persoalan yang dimuat di dalam satu surah 
yang menggambarkan konsep "agama" sebagaimana 
yang dikehendaki Allah dan sebagaimana yang 
difahamkan oleh kaum Muslimin semasa mereka 
muncul sebagai kaum Muslimin. 

****** 

Berdasarkan gambaran umum ini yang telah 
menjelaskan tabi'at Surah al-Ma'idah dan isi 
kandungannya dapatlah kita teruskan pembicaraan 
kita mengenai ayat-ayat bakinya dalam juzu' ini. Di 
sini kita dapati ia memperkatakan maudhu'-maudhu' 
baki surah ini yang telah kami singgungkan sebelum 
ini, iaitu maudhu'-maudhu' yang sebahagiannya telah 
dibicarakan di dalam juzu' yang keenam. 

Kita dapati baki pembicaraan tentang beberapa 
khemah yang menentang umat Muslimin di Madinah. 
Yang anehnya khemah-khemah ini sentiasa 
menentang gerakan-gerakan kebangkitan Islam dan 
menaruh dendam kesumat di dalam hati mereka. 
Tetapi setengah-setengah khemah ini memperlihatkan 
pendirian yang berbeza-beza, yang mana setengah- 
setengah puak dari mereka menunjukkan 
kecenderungan ke arah hidayat seperti beberapa puak 
dari kaum Nasara yang telah menyahut da'wah 
Rasulullah s.a.w. dan melunakkan hati mereka apabila 
mendengar hidayat. Inilah puak-puak yang telah 
berjaya mendapat ganjaran dari Allah dan 
memperolehi Syurga-syurga yang mengalir di 
bawahnya sungai-sungai. 

Kita juga dapati baki pembicaraan tentang hak dan 
kuasa mengadakan undang-undang haram dan halal, 

iaitu pembicaraan yang melarang pencabulan 
membuat undang-undang haram dan halal tanpa 
mendapat kuasa dari Allah di samping mengingatkan 
orang-orang yang beriman supaya bertaqwa kepada 
Allah dalam persoalan ini, di mana tergantungnya 
keimanan dan kekafiran mereka setelah mereka 
mengumumkan keimanan mereka. 

Selepas itu diiringi pula dengan saki-baki 
pembicaraan tentang hukum-hukum syara' mengenai 
sumpah, minum arak, bermain judi, menyembah 
berhala, meramal nasib dengan azlam, berburu dalam 
masa ihram, menghormati Ka'bah, bulan-bulan 
haram, binatang-binatang korban dan binatang- 
binatang yang dikalungkan untuk dikorbankan di 
samping memberi peringatan yang berulang-ulang 
kali agar mereka sentiasa patuh dan ta'at kepada 
peraturan-peraturan yang telah disyari'atkan Allah 
dan disuruhkan oleh Nabi-Nya s.a.w., juga melarang 
dan memberi amaran dari bertindak melanggar 
undang-undang dan peraturan-peraturan Allah dan 
seterusnya mengingatkan mereka supaya sentiasa 
mengingati Allah, yang mana kelak seluruh mereka 
akan dikumpulkan di hadapan-Nya. 

Kemudian terdapat saki-baki pembicaraan 
mengenai cara mendidik kelompok Muslimin dengan 
menjelaskan nilai-nilai dalam bermu'amalah dengan 
orang lain, di mana mereka tidak seharusnya 
terpesona kepada jumlah yang banyak tetapi tidak 
baik, malah yang seharusnya menarik mereka ialah 
sesuatu yang baik dan bersih, di samping 
mengemukakan adab-adab sopan yang wajib 
terhadap Allah dan Rasul-Nya, iaitu mereka jangan 
mengajukan pertanyaan mengenai sesuatu yang 
belum lagi dijelaskan oleh Allah dan jangan menuntut 
penjelasan yang terperinci mengenai sesuatu yang 
telah diterangkan Allah secara umum. 

Kemudian pengumuman menghapuskan saki-baki 
tradisi-tradisi jahiliyah dan peraturan-peraturannya 
yang ditinggalkan oleh 'aqidah syirik dan 
paganismenya mengenai setengah-setengah binatang 
ternakan dan sembelihan seperti Bahirah, Sa'ibah, 
Wasilah dan Hami 1 di samping menjelaskan satu- 
satunya sumber perundangan yang betul yang 
berfungsi mengaturkan undang-undang dan 
peraturan bagi semua urusan kehidupan dan 
memulangkan urusan perundangan ini kepada Allah 
sahaja bukannya kepada adat-adat, tradisi-tradisi dan 
istilah-istilah mereka sendiri. 


1 Bahirah ialah unta yang dilepas bebas tanpa ditunggangi dan 
dimuatkan barang setelah melahirkan anak sepuluh kali. Sa'ibah 
ialah unta yang dibebaskan meragut rumput dan meminum air 
di mana sahaja setelah beranak lima kali. Wasilah ialah kambing 
yang melahirkan anak jantan dan anak betina , kemudian anak 
jantan itu tidak boleh disembelih kerana menghormati anak 
betina. Hami ialah unta yang telah membuntingkan sepuluh kali 
unta betina. 


Di samping itu ia mengingatkan umat Muslimin 
bahawa mereka mempunyai keperibadian yang 
tersendiri yang membezakan mereka dari umat-umat 
yang lain dan mempunyai kewajipan bersatupadu di 
antara sesama mereka, dan mereka adalah terpisah 
dari umat-umat yang lain, juga mengingatkan 
bahawa mereka mempunyai tanggungjawab yang 
khusus di samping terlepas dari tanggungjawab- 
tanggungjawab terhadap golongan-golongan 
manusia yang sesat. Kemudian ia memulangkan 
urusan balasan terhadap mereka dan orang lain 
kepada pengadilan Allah sahaja di negeri Akhirat 
kelak selaku negeri balasan. 

Kemudian pembicaraan mengenai persoalan 
perundangan itu diakhiri dengan penjelasan 
mengenai hukum mengadakan saksi wasiat dalam kes 
persafiran dan berada jauh dari kawasan bandar. 
Islam mengatur undang-undang bagi kes-kes yang 
seperti ini dalam masyarakat Islam yang sentiasa 
keluar berjihad kerana Sabilullah dan keluar 
berdagang di merata pelosok bumi untuk mencari 
limpah kurnia Allah, dan pada akhirnya ia 
mengikatkan perundangan itu dengan perasaan takut 
kepada Allah di dunia dan di Akhirat 

Adapun baki ayat-ayat Surah al-Ma'idah ini, maka ia 
memuat lanjutan pembicaraan mengenai pembetulan 
atau pentashihan 'aqidah kaum Nasara dari golongan 
Ahlil-Kitab. Oleh sebab itu di sini diulangkan pula 
pembentangan sebahagian dari kisah Maryam dan 
'Isa, dan kisah mu'jizat-mu'jizat yang telah 
diperlakukan Allah di atas tangan beliau, juga 
masalah hidangan makanan yang dipinta oleh para 
Hawari (sahabat-sahabat 'Isa), kemudian 
dibentangkan pula persoalan Uluhiyah 'Isa a.s. dan 
bondanya, juga dakwaan-dakwaan kaum Nasara 
dalam persoalan ini, sedangkan Nabi 'Isa a.s. sendiri 
telah mendustakan anggapan yang mengatakan 
bahawa beliau mendakwa sebagai Tuhan dan 
membersihkan dirinya dari pembohongan itu di 
hadapan Allah dalam satu pemandangan Qiamat 
yang ngeri, kemudian beliau menyerahkan perkara 
kaumnya kepada Allah selaku Tuhannya dan Tuhan 
mereka yang disaksikan oleh seluruh umat manusia 
dan sekalian para anbiya' Salawatullahi wa salamuhu 
alayhim. 

Kemudian surah ini diakhiri dengan menjelaskan 
hakikat pemilikan Allah yang memiliki langit dan bumi 
dan sekalian penghuni-penghuninya, juga hakikat 
gudratnya yang tidak mengenal batas dan ikatan: 



"Allah memiliki langit dan bumi dan sekalian penghuninya 
dan Dia Maha Berkuasa di atas segala sesuatu."(1 20) 


****** 

Dari tinjauan sepintas lalu terhadap baki kandungan 
Surah al-Ma'idah ini dapatlah kita melihat panduan 

susunannya mengikut methodologinya yang kami 
telah singgungkan di bahagian awai surah ini dan 
kami nukilkan beberapa ceraian darinya di awal 
tinjauan yang ringkas ini. 

Sekarang marilah kita bersama surah ini dengan 
huraiannya yang terperinci mengikut susunan ayat- 
ayatnya: 


(Kumpulan ayat-ayat 82-86) 




"Demi sesungguhnya engkau (Muhammad) akan dapati 
bahawa manusia yang paling ketat permusuhannya terhadap 
orang-orang yang beriman ialah orang-orang Yahudi dan 
orang-orang Musyrikin dan demi sesungguhnya engkau 
akan dapati bahawa manusia yang paling dekat 
kemesraannya terhadap orang-orang yang beriman ialah 
orang-orang yang berkata: "Sesungguhnya kami adalah 
orang-orang Nasara " hal yang sedemikian kerana adanya di 
kalangan mereka paderi-paderi, dan rahib-rahib dan kerana 
mereka tidak berlagak angkuh (82). Dan apabila mereka 
mendengar wahyu yang telah diturunkan kepada Rasul 
engkau dapat melihat mata mereka mencucurkan airmata 
kerana mereka telah mengetahui kebenarannya (dari kitab 
suci mereka) seraya berkata: Wahai Tuhan kami ! Kami telah 
beriman oleh itu catatkan kami bersama-sama para saksi 
(yang menyaksikan kebenaran Al-Qur'an) (83). Dan tidak ada 


sebab bagi kami tidak beriman kepada Allah dan kepada 
kebenaran (Al-Qur f an) yang datang kepada kami, sedangkan 
kami sangat ingin agar Tuhan kami memasukkan kami (ke 
dalam Syurga) bersama-sama dengan orang-orang yang 
soleh (84). Lalu Allah memberi mereka pahala terhadap 
perkataan yang telah diucapkan mereka , iaitu (balasan) 
Syurga yang mengalir di bawahnya sungai-sungai dan 
mereka (hidup) di dalamnya kekal abadi. Itulah balasan para 
Muhsinin (85). Adapun orang-orang kafir dan mendustakan 
ayat-ayat Kami, maka mereka adalah penghuni-penghuni 
Neraka. "(86) 

(Latar belakang dan pokok pembicaraan) 

Baki pembicaraan mengenai kaum Yahudi, kaum 
Nasara dan kaum Musyrikin serta sikap mereka 
terhadap Rasulullah s.a.w, dan kaum Muslimin ini 
adalah sebahagian dari pembicaraan yang panjang 
lebar yang telah dihuraikan oleh surah ini sebelum ini 
dan mengambil ruangan lebih dari dua perempat, la 
telah memperkatakan tentang kerosakan 'aqidah 
kaum Yahudi dan kaum Nasara kedua-dua sekali, juga 
tentang kebusukan hati kaum Yahudi dan tindak- 
tanduk mereka yang jahat sama ada terhadap para 
anbiya' mereka sendiri atau terhadap Rasulullah s.a.w. 
dengan dibantu oleh kaum Musyrikin, di samping 
memutuskan bahawa 'aqidah yang dipegang oleh 
kaum Yahudi dan kaum Nasara itu adalah 'aqidah 
"yang kafir" kerana mereka telah meninggalkan 
ajaran kitab-kitab suci mereka dan kerana mereka 
mendustakan ajaran yang telah dibawa oleh 
Rasulullah s.a.w., dan seterusnya menegaskan 
bahawa mereka tidak mempunyai apa-apa pegangan 
agama yang betul sehingga mereka tegakkan ajaran 
Taurat dan Injil serta ajaran kitab suci yang diturunkan 
Allah kepada mereka. Kemudian Allah hadapkan^ 
firmannya kepada Rasulullah s.a.w. agar beliau 
menyampaikan ajaran-ajaran yang telah diturunkan 
Allah kepadanya kepada sekalian kaum Musyrikin, 
kaum Yahudi dan kaum Nasara kerana seluruh 
mereka tidak berpegang dengan ajaran agama Allah 
sedikit pun dan kerana seluruh mereka adalah diseru 
supaya menganut agama Islam. Di samping itu Allah 
hadapkan pula firman-Nya kepada umat Muslimin 
supaya mereka berikat setia dengan Allah, dengan 
Rasul-Nya dan dengan orang-orang yang beriman dan 
supaya mereka tidak mengadakan hubungan 
setiakawan dengan kaum Yahudi dan kaum Nasara 
kerana kedua-dua golongan ini berikat setia satu 
sama lain. Sementara kaum Yahudi pula suka berikat 
setia dengan orang-orang kafir dan kerana itu mereka 
telah dilaknatkan di atas lidah Daud dan 'Isa putera 
Maryam.... 

Kini dikemukakan pula baki pembicaran ini untuk 
menjelaskan sikap semua golongan ini terhadap Nabi 
s.a.w. dan umat Muslimin, juga untuk menjelaskan 
balasan yang menunggu mereka di negeri Akhirat. 

Dahulu umat Muslimin menerima Al-Qur'an ini 
dengan tujuan untuk menetapkan garisan-garisan 
panduan dan mengaturkan gerak langkah mereka 
berlandaskan arahan-arahan dan bimbingan- 

bimbingannya, juga untuk menetapkan sikap mereka 
terhadap seluruh golongan manusia yang lain dengan 
berpandukan bimbingan-bimbingan dan keterangan- 
keterangan. Dahulu kitab suci Al-Qur'an inilah yang 
menjadi daya penggerak, pemandu dan pemimpin 
mereka. Oleh sebab itulah mereka sentiasa mendapat 
kemenangan dan tidak dapat dikalahkan kerana 
mereka berjuang menentang musuh-musuh mereka 
di bawah arahan dan pimpinan Rabbani secara 
langsung, iaitu sejak nabi mereka memimpin mereka 
dengan bimbingan dan arahan Rabbani Yang Maha 
Tinggi. 


Bimbingan-bimbingan dan penjelasan-penjelasan 
Rabbani ini yang terkandung di dalam Al-Qur'an 
masih tetap wujud, justeru itu para penda'wah pada 
hari ini dan esok sewajarnya menerima penjelasan dan 
bimbingan-bimbingan ini seolah-olah ianya baru 
sahaja disampaikan kepada mereka di sa'at ini untuk 
memandu mereka menetapkan sikap mereka 
terhadap berbagai-bagai golongan manusia, 
berbagai-bagai aliran pemikiran dan kepercayaan 
yang lain, berbagai-bagai undang-undang dan 
peraturan dan berbagai-bagai nilai dan neraca 
pertimbangan sama ada pada hari ini atau pada hari 
esok sehingga akhir zaman. 








" Demi sesungguhnya engkau (Muhammad) akan dapati 
bahawa manusia yang pating ketat permusuhannya 
terhadap orang-orang yang beriman ialah orang-orang 
Yahudi dan orang-orang Musyirikin."(82) 


Bentuk ungkapan ayat ini memberi kemungkinan 
sama ada ditujukan kepada Rasulullah s.a.w. atau 
ditujukan kepada umum, kerana ia memperkatakan 
sesuatu perkara yang zahir dan terbuka yang boleh 
difaham oleh semua orang. Bentuk ungkapan yang 
seumpama ini adalah lumrah dalam uslub 
pengungkapan bahasa Arab yang menjadi uslub 
pengungkapan Al-Qur'anul-Karim, dan di dalam dua 
kemungkinan ini ayat ini membawa maknanya yang 
zahir yang diungkapkannya. 

Apabila ini diterima, maka perkara yang menarik di 
dalam pengungkapan ini ialah kaum Yahudi 
didahulukan sebutannya di atas kaum Musyrikin 
selaku golongan manusia yang paling ketat berseteru 
dengan orang-orang Islam dan perseteruan mereka 
yang sengit itu merupakan satu gejala yang terbuka 
dan satu perkara yang diakui umum dan dapat 
difahami oleh setiap pemerhati. 

Memang benar bahawa sambungan kata dengan 
menggunakan sendikata "dan" itu mengertikan 
bahawa ia menggabung atau mencantumkan di 
antara dua perkara (yang disambungkan itu) dan 
bukannya mengertikan iringan dan tertib susunan, 
tetapi sebutan kaum Yahudi yang didahulukan di sini 
- sedangkan umum menyangka bahawa permusuhan 
mereka terhadap orang-orang yang beriman adalah 


lebih lembut dari permusuhan kaum Musyrikin, ini 
berdasarkan pertamanya kerana mereka kaum Ahiil- 
Kitab - menjadikan sebutan itu memberi makna yang 
khusus di luar kebiasaan kaedah menyambung 
dengan sendikata "dan" di dalam pengungkapan 
bahasa Arab, iaitu sebutannya yang didahulukan itu 
sekurang-kurangnya menarik perhatian bahawa 
walaupun mereka kaum Ahlil-Kitab, namun ia tidak 
mengubahkan realiti yang berlaku, iaitu mereka 
adalah sama seperti kaum Musyrikin menaruh 
perseteruan yang sengit terhadap orang-orang yang 
beriman. Kami katakan "sekurang-kurangnya", dan 
ini tidaklah menafikan kemungkinan ayat ini 
bermaksud mendahulukan orang-orang yahudi ke 
atas kaum Musyrikin dalam perseteruan mereka yang 
sengit terhadap orang-orang yang beriman. 

Apabila seseorang ini membuat pertimbangan 
ketika mentafsirkan penjelasan Rabbani ini dengan 
berdasarkan realiti sejarah yang dapat dilihat sejak 
lahirnya Islam sehingga ke sa'at ini, maka ia tidak 
akan teragak-agak menegaskan bahawa perseteruan 
kaum Yahudi terhadap orang-orang yang beriman 
adalah selama-selamanya lebih keras, lebih kejam, 
lebih gigih dan lebih lama masanya dari perseteruan 
kaum Musyrikin. 

Sebenarnya kaum Yahudi telah memusuhi Islam 
sejak detik pertama tertubuhnya kerajaan Islam di 
Madinah. Mereka telah merancangkan tipudaya- 
tipudaya yang jahat terhadap umat Muslimin sejak 
hari pertama kaum Muslimin berubah menjadi satu 
umat (yang berdaulat). Al-Qur'anul-Karim membuat 
berbagai-bagai penjelasan dan singgungan tentang 
perseteruan dan tipudaya-tipudaya jahat kaum Yahudi 
yang cukup untuk menggambarkan betapa pahitnya 
tentangan dan permusuhan yang dilancarkan mereka 
ke atas Islam, ke atas Rasul Islam s.a.w. dan ke atas 
umat Muslimin di sepanjang sejarah mereka yang 
panjang, iaitu permusuhan yang tidak pernah padam 
walau sesa'at pun selama hampir (kini lebih) empat 
belas abad dan hingga ke sa'at ini permusuhan itu 
terus bernyala dengan maraknya di merata negeri di 
dunia. 

Rasulullah s.a.w. telah mengadakan satu perjanjian 
hidup bersama dengan kaum Yahudi pada masa awal 
kedatangan beliau ke Madinah dan telah menyeru 
mereka kepada agama Islam yang membenarkan 
kitab suci Taurat yang ada di tangan mereka, tetapi 
mereka tidak memenuhi perjanjian ini. Sikap mereka 
terhadap perjanjian ini sama dengan sikap mereka 
terhadap semua perjanjian yang mereka ikatkan 
dengan Allah atau dengan para anbiya' mereka 
sebelum ini. Sehingga Allah menjelaskan keadaan 
mereka dalam firman-Nya: 

M Dan sesungguhnya Kami telah menurunkan kepada kamu 
ayat-ayat yang jelas dan hanya orang-orang yang fasig 
sahaja yang mengingkarnya (99). Atau apakah setiap kaii 
mereka mengikat perjanjian , maka ada sahaja segolongan 
dari mereka yang mencampakkannya i, malah kebanyakan 
mereka tidak beriman (100). Dan setelah datang kepada 
mereka seorang rasul dari sisi Allah yang membenarkan kitab 
suci yang ada pada mereka , maka segolongan dari orang- 
orang yang dikurniakan kitab itu mencampakkan kitab Allah 
di belakang mereka seolah-olah mereka tidak 
mengetahui."(101) 


(Surah aI-Baqarah) 

Kaum Yahudi telah memeram dendam kesumat 
terhadap Islam dan kaum Muslimin sejak hari pertama 
Allah menyatukan suku kaum Khazraj dan suku kaum 
Aus dalam agama Islam. Ini menyebabkan mereka 
tidak dapat lagi keluar masuk di dalam barisan-barisan 
kaum Muslimin, juga sejak hari munculnya 
kepimpinan umat Muslimin yang diterajui oleh Nabi 
Muhammad s.a.w. yang menyebabkan kaum Yahudi 
tidak berpeluarfg lagi untuk menunjukkan kuasa dan 
pengaruh mereka. 

Mereka telah menggunakan segaia senjata dan 
sarana yang dapat dikeluarkan oleh kebijaksanaan 
tipudaya mereka, iaitu kebijaksanaan yang diperolehi 
mereka dari pengalaman menjadi tawanan berabad- 
abad lamanya di negeri Babylon (Babil) dan hidup 
dalam perhambaan di negeri Mesir dan dalam 
penindasan yang hina di dalam kerajaan Roman. 
Walaupun Islam telah memberi keluasan dan 
keselesaan yang cukup kepada mereka setelah 
mereka dihimpit dan ditindas oleh berbagai-bagai 
agama di sepanjang sejarah, tetapi mereka telah 
membalas budi baik Islam itu dengan tipudaya dan 
putar belit yang paling keji dan jahat sejak hari 
pertama lagi. 

Mereka telah mengemblengkan segala kekuatan 
kaum Musyrikin di Semenanjung Tanah Arab untuk 
menentang Islam dan kaum Muslimin. Mereka telah 
berusaha mengumpul suku-suku kaum Arab yang 
berselerak di sana sini untuk memerangi kelompok 
Muslimin dan: 





" Dan mereka (kaum Yahudi) berkata kepada orang-orang 
(Musyrikin Makkah) bahawa mereka (kaum Musyrikin) lebih 
betul jalannya dari orang-orang yang beriman. " 

(Surah an-Nisa':51) 

Apabila kaum Yahudi telah dikalahkan oleh Islam 
dengan kekuatan kebenarannya ketika orang ramai 
menjadi Muslimin yang tulen - mereka kembali 
bergerak merancangkan tipudaya yang jahat terhadap 
Islam dengan memasukkan pembohongan- 
pembohongan ke dalam kitab-kitab Islam hingga 
tiada kitab yang terselamat dari pembohongan- 
pembohongan mereka melainkan kitab Allah (Al- 
Qur'an) yang tetap terpelihara dan selamat dengan 
jaminan Allah S.W.T. sendiri. Mereka juga 
merancangkan tipudaya yang jahat dengan menyusup 
ke dalam barisan-barisan kaum Muslimin dan 
menimbulkan rusuhan dan huru-hara dengan 
menggunakan orang-orang yang baru menganut 
Islam dan orang-orang Islam yang tidak mempunyai 
kefahaman Islam yang betul di negeri-negeri itu. 
Mereka seterusnya mengatur tipudaya yang jahat 
dengan bertindak menghasut musuh-musuh Islam di 
segenap tempat di dunia supaya bangkit 
menentangnya sehingga akhirnya di zaman 
kebelakangan ini merekalah yang menjadi dalang- 
dalang yang memimpin gerakan perjuangan 
menentang Islam di segenap ceruk di dunia ini. 
Mereka menggunakan aliran gerakan salib dan aliran 
paganisme di dalam perjuangan yang total ini. 
Merekalah yang mengadakan keadaan-keadaan dan 
menciptakan wira-wira yang memakai nama-nama 
orang-orang Islam dan melancarkan Perang Salib dan 
Zionisme ke atas setiap dasar agama ini. 


Amatlah benar firman Allah Yang Maha Besar: 




" Demi sesungguhnya engkau (Muhammad) akan dapati 
bahawa manusia yang paling ketat permusuhannya terhadap 
orang-orang yang beriman ialah orang-orang Yahudi dan 
orang-orang Musyrikin. "( '82 ) 


Dalang yang mengemblengkan puak dan suku-suku 
kaum (di dalam Peperangan Ahzab) untuk 
menumbangkan negara Islam yang masih muda itu di 
Madinah, di mana mereka menyatukan kaum Yahudi 
Bani Qurayzah dan lainnya dengan kaum Quraisy di 
Makkah dan suku-suku kaum Arab yang lain di 
Semenanjung Tanah Arab ialah kaum Yahudi. 


Dalang yang mengemblengkan orang ramai dan 
mengumpulkan gerombolan-gerombolan, geng-geng 
dan menyebarkan khabar-khabar angin yang jahat 
dalam peristiwa rusuhan pembunuhan 'Uthman r.a. 
dan segala malapetaka yang menjadi ekorannya ialah 
kaum Yahudi. 

Dalang yang memimpin gerakan membuat hadith- 
hadith palsu dan dusta dalam hadith-hadith Rasulullah 
s.a.w., riwayat-riwayat dan sejarah ialah kaum 
Yahudi. 

Dalang yang mengapi-ngapikan semangat 
nasionalisme di dalam kerajaan khilafah 'Uthmaniyah 
yang terakhir dan dalang di sebalik pemberontakan- 
pemberontakan yang bermula dengan menyingkirkan 
syari'at Islam dari pemerintahan dan menukarkan 
"perlembagaan" (dari ciptaan manusia) dengan 
syari'at Allah di zaman baginda Sultan Abdul Hamid 
kemudian berakhir dengan penghapusan seluruh 
sistem khilafah di tangan "pahlawan" Turki Ataturk 
ialah kaum Yahudi. 

Selepas itu dalang di sebalik segala penentangan 
yang dilancarkan ke atas angkatan-angkatan pelopor 
kebangkitan Islam di setiap tempat di dunia ini ialah 
kaum Yahudi. 

Kemudian dalang di sebalik aliran pemikiran 
materialisme yang tidak percayakan Tuhan ialah kaum 
Yahudi dan dalang di sebalik aliran pemikiran seksual 
ala kebinatangan ialah kaum Yahudi dan dalang di 
sebalik kebanyakan teori-teori yang meruntuhkan 
segala perkara yang suci dan segala pagar kawalan 
akhlak ialah kaum Yahudi. 2 

Peperangan dan penentangan yang telah 
dilancarkan oleh kaum Yahudi terhadap Islam adalah 
lebih lama masanya dan lebih luas bidangnya dari 
peperangan dan penentangan sengit yang telah 
dilancarkan oleh kaum Musyrikin dan penganut- 
penganut paganisme baik dahulu mahupun sekarang, 
peperangan dengan kaum Musyrikin Arab pada 
keseluruhannya tidak berlanjutan dari dua puluh 
tahun. Begitu juga peperangan dengan kerajaan Parsi 
di zaman pertama. Adapun di zaman moden 
walaupun kesengitan peperangan di antara 
paganisme India dengan Islam itu begitu ketara sekali, 
namun kesengitannya tidak sampai ke tahap 
kesengitan peperangan yang dilancarkan oleh 
Zionisme antarabangsa, di mana Marxisme dikira 
sebagai cabang-cabang dari Zionisme. Di sana tidak 
ada peperangan yang dapat menandingi peperangan 
kaum Yahudi terhadap Islam dari segi kelamaan masa 
dan keluasan bidang melainkan Peperangan Salib 
yang kita akan bicarakan dalam bahagian ayat-ayat 
selepas ini. 

Apabila mendengar Allah S.W.T. berfirman: 









2 Lihat bab: AuAs dan buku 

jjkulY' Tiga Yahudi Marx, Freud Dan Durkheim oleh 
Muhammad Qutb . 


" Demi sesungguhnya (Muhammad) akan dapati bahawa 
manusia yang ketat permusuhannya terhadap orang-orang 
yang beriman iaiah orang-orang Yahudi dan orang-orang 
Musyrikin." (82) 


Kaum Yahudi adalah lambang tabi'at yang jahat ini. 
Mereka menaruh dendam kesumat yang jahat di 
dalam hati mereka terhadap Islam dan Nabi Islam 
(Muhammad s.a.w.) justeru itu Allah mengingatkan 
nabi-Nya dan para penganut agama-Nya dari tabi'at 
mereka yang jahat itu. Dan tabi'at yang jahat itu 
hanya boleh dikalahkan oleh Islam dan penganut- 
penganutnya sahaja pada masa mereka menjadi 
penganut-penganutnya yang tulen dan tidak ada 
penyelamat yang dapat melepaskan dunia dari tabi'at 
Yahudi yang jahat ini melainkan Islam apabila 
penganut-penganutnya kembali berpegang teguh 
dengannya. 



"Sesungguhnya engkau akan dapati bahawa manusia yang 
paling dekat kemesraannya terhadap orang-orang yang 
beriman ialah orang-orang yang berkata: " Sesungguhnya 
kami adalah orang-orang Nasara" hal yang sedemikian 
kerana adanya di kalangan mereka paderi-paderl dan rahib - 
rahib dan kerana mereka tidak berlagak angkuh (82). Dan 
apabila mereka mendengar wahyu yang telah diturunkan 

kepada Rasul engkau dapat melihat mata mereka 
mencucurkan airmata kerana mereka telah mengetahui 
kebenarannya (dari kitab suci mereka) seraya berkata: Wahai 
Tuhan kami ! Kami telah beriman oleh itu catatkan kami 
bersama-sama para saksi (yang menyaksikan kebenaran Al- 
Qur'an) (83). Dan tidak ada sebab bagi kami tidak beriman 
kepada Allah dan kepada kebenaran (Al-Qudan) yang 
datang kepada kami, sedangkan kami sangat ingin agar 
Tuhan kami memasukkan kami (ke dalam Syurga) bersama- 
sama dengan orang-orang yang soleh (84). Lalu Allah 
memberi mereka pahala terhadap perkataan yang telah 
diucapkan mereka , iaitu (balasan) Syurga yang mengalir di 
bawahnya sungai-sungai dan mereka (hidup) di dalamnya 
kekal abadi. Itulah balasan para Muhsinin (85). Adapun 
orang-orang kafir dan mendustakan ayat-ayat kami [ maka 
mereka adalah penghuni-penghuni Neraka."(86) 


Ayat-ayat ini menggambarkan satu keadaan dan 
memberi satu penjelasan tentang keadaan ini, iaitu ia 
menggambarkan keadaan segolongan pengikut- 
pengikut 'Isa a.s. yang: 


" Yang berkata: Sesungguhnya kami adalah orang-orang 
Nasara "(82) 


dan menjelaskan bahawa mereka mempunyai sikap 
yang paling dekat dan mesra kepada orang-orang 
yang beriman. 

Walaupun hasil dari mengikuti kumpulan-kumpulan 
ayat-ayat tidak memberi ruang kepada sebarang 
keraguan bahawa ayat-ayat ini adalah bertujuan 
menggambarkan satu keadaan yang tertentu yang 
sesuai dengan penjelasan yang diberi olehnya, namun 
ramai orang-orang yang tersalah memahami maksud 
ayat-ayat ini hingga mereka jadikannya sebagai bahan 
untuk mengambil sikap lembut dan lembik yang 
merosakkan penilaian kaum Muslimin dalam 
menentukan pendirian mereka terhadap bermacam- 
macam khemah manusia yang lain dan pendirian 
khemah-khemah ini terhadap mereka. Oleh sebab itu 
kami rasa perlu - di dalam tafsir Fi Zilal ini - mengikuti 
dengan halus dan teliti bagaimana ayat-ayat ini 
menggambarkan keadaan yang khusus yang sesuai 
dengan penjelasannya yang khusus ini. 

Keadaan yang digambarkan oleh ayat-ayat ini ialah 
keadaan segolongan manusia yang mengaku sebagai 
orang-orang Nasara yang menunjukkan sikap yang 
paling dekat dan mesra kepada orang-orang yang 
beriman kerana: 



"Hal yang sedemikian kerana adanya di kalangan mereka 
paderi-paderi dan rahib-rahib dan kerana mereka tidak 
berlagak angkuh". (82) 


terhadap kebenaran apabila kebenaran itu terserlah 
kepada mereka. 

Tetapi penerangan Al-Qur'an tidak hanya berhenti 
setakat ini sahaja dan ia tidak meninggalkan perkara 
ini dalam keadaan kabur dan umum yang mencakup 
setiap orang yang mengaku dirinya sebagai orang- 
orang Nasara, malah AI-Qur'an terus menggambarkan 
keadaan (atau sifat) golongan Nasara yang 
dikehendakinya itu: 



"Dan apabila mereka mendengar wahyu yang telah 
diturunkan kepada Rasul engkau dapat melihat mata mereka 
mencucurkan airmata kerana mereka telah mengetahui 
kebenarannya (dari kitab suci mereka) seraya berkata: Wahai 
Tuhan kamii Kami telah beriman oleh itu catatkan kami 
bersama-sama para saksi (yang menyaksikan kebenaran Ai- 
Qudan) (83). Dan tidak ada sebab bagi kami tidak beriman 
kepada Allah dan kepada kebenaran (Al-pudan) yang 
datang kepada kami ; sedangkan kami sangat ingin agar 
Tuhan kami memasukkan kami (ke dalam Syurga) bersama- 
sama dengan orang-orang yang soleh". (84) 

Inilah satu pemandangan yang hidup yang terlukis 
dari gambaran Al-Qur'an yang menjelaskan sifat 
golongan Nasara yang tertentu, yang amat dekat dan 
mesra dengan orang-orang yang beriman itu, iaitu 
apabila mereka mendengar ayat-ayat AI-Qur'an yang 
diturunkan Allah kepada Rasul-Nya, maka seluruh 
perasaan mereka menjadi terharu dan gementar, hati 
mereka terus lembut dan mata mereka mencucuri 
airmata sebagai pernyataan dari perasaan terharu 
mereka yang amat mendalam dan kencang terhadap 
kebenaran yang didengar oleh mereka, iaitu 
kebenaran yang pada mulanya mereka tidak 
memperolehi daya pengucapan yang cukup untuk 
mengungkapkannya kecuali dengan bahasa airmata. 
Keadaan yang seperti ini adalah lumrah berlaku 
kepada jiwa manusia apabila rasa keterharuan 
melonjak ke tahap yang lebih tinggi dari tahap 
kemampuannya untuk mengungkapkan perasaan itu 
dengan perantaraan kalimat dan kata-kata dan di 
waktu inilah airmatanya mengalir untuk 
mengungkapkan perasaan yang tidak dapat 
diungkapkan dengan kata-kata itu di samping untuk 
melepaskan arus perasaan yang terpendam kerana 
keterharuan yang kencang dan mendalam itu. 


dan di antara mereka ada orang-orang yang benar- 
benar mengetahui hakikat agama Kristian dan kerana 
itu mereka tidak menunjukkan sikap yang angkuh 


Kemudian mereka tidak berpada sekadar menitiskan 
airmata sahaja, tetapi mengambil sikap yang negatif 
terhadap kebenaran yang telah menimbulkan rasa 

keterharuan itu ketika mendengar ayat-ayat Al-Qur'an 
dan rasa kesedaran terhadap kebenaran yang telah di 
bawa oleh ayat-ayat itu, juga terhadap pengaruh dan 
kekuatan kebenaran itu. Pendirian mereka bukannya 
pendirian seseorang yang hanya merasa terharu 
sahaja lalu mencucurkan airmatanya kemudian 
berakhirlah urusannya dengan kebenaran itu, malah 
mereka tampil ke muka dan mengambil sikap yang 
positif dan tegas terhadap kebenaran itu, iaitu mereka 
mengambil sikap menjunjung, beriman dan mengaku 
tunduk kepada kebenaran itu serta mengumumkan 
keimanan dan pengakuan itu dengan pernyataan 
yang lantang, mendalam dan terus terang: 



"Seraya berkata: Wahai Tuhan kami! Kami telah beriman 
oleh itu catatkan kami bersama-sama para saksi (yang 
menyaksikan kebenaran Ai-Qur'an). "(83) 



"Dan tidak ada sebab bagi kami tidak beriman kepada Allah 
dan kepada kebenaran (Al-Qudan) yang datang kepada 
kami, sedangkan kami sangat ingin agar Tuhan kami 
memasukkan kami (ke dalam Syurga) bersama-sama dengan 
orang-orang yang soleh. "(84) 


Mula-mula mereka menyatakan kepada Allah 
keimanan mereka kepada kebenaran yang telah 
diketahui mereka, kemudian mereka berdo'a kepada 
Allah agar memasukkan mereka di dalam senarai 
saksi-saksi kebenaran itu, juga memasukkan mereka 
ke dalam barisan umat yang berdiri tegak di atas 
kebenaran itu di muka bumi ini, iaitu umat Islam yang 
mengakui agama ini sebagai agama yang benar dan 
mengungkapkan pengakuan itu dengan lidah, 
dengan perbuatan dan dengan pergerakan mereka 
untuk menegakkan agama yang benar ini di dalam 
kehidupan manusia. 


Mereka adalah para saksi baru yang bergabung 
dengan umat Muslimin. Mereka mengaku di hadapan 
Allah bahawa mereka telah beriman kepada agama 
yang benar yang diikuti oleh umat ini dan berdo'a 
kepada Allah S.W.T. supaya mencatatkan nama-nama 
mereka dalam daftar umat Muslimin. 


Kemudian mereka menyangkal diri sendiri, iaitu 
tidak sepatut adanya sesuatu penghalang yang 
menghalangkan mereka dari beriman kepada Allah 
atau membuat mereka mendengar agama yang benar 
ini tetapi tidak beriman kepadanya atau membuat 
mereka tidak mengharapkan dengan keimanan ini 
agar mereka di terima Allah dan agar Allah 
mengangkatkan darjat mereka di sisi-Nya dan 
meletakkan mereka di dalam golongan para salihin: 



"Dan tidak ada sebab bagi kami tidak beriman kepada Allah 
dan kepada kebenaran (Al-Qudan) yang datang kepada 
kami t sedangkan kami sangat ingin agar Tuhan kami 
memasukkan kami (ke dalam Syurga) bersama-sama dengan 
orang-orang yang soleh. "(84) 

Itulah pendirian tegas terhadap kebenaran yang 
telah diturunkan Allah kepada Rasul-Nya. Itulah 
pendirian orang yang mendengar dan mengenal 
kemudian disusuli rasa terharu dan pengumuman 
beriman dengan terus terang, kemudian menganut 
Islam dan menggabungkan diri di dalam barisan umat 
Muslimin serta berdo'a kepada Allah S.W.T. agar 
mereka dimasukkan ke dalam golongan para saksi 
agama yang benar ini dan membuktikan penyaksian 
dan pengakuan mereka dengan perilaku, dengan 
perbuatan dan amalan dan dengan perjuangan 
menegakkan agama ini di bumi dan meneguhkan 
kedudukannya di dalam kehidupan manusia, 
kemudian diikuti oleh kejelasan jalan (agama yang 
benar) dan ketunggalannya dalam pandangan 
mereka, yang mana mereka tidak lagi terfikir untuk 
mengikuti jalan-jalan yang lain kecuali jalan yang 
tunggal ini sahaja, iaitu jalan beriman kepada Allah 
dan kepada kebenaran yang telah diturunkan Allah 
kepada Rasul-Nya kemudian meletakkan harapan 
semoga mereka diterima di sisi Allah dan mendapat 
keredhaan-Nya. 

Di sini penerangan Al-Qur'an tidak terhenti setakat 
menerangkan siapakah golongan Nasara yang 
dikehendaki olehnya sebagai golongan yang paling 
dekat dan mesra dengan orang-orang yang beriman 
dan setakat menjelaskan tindak-tanduk mereka dalam 
menghadapi kebenaran yang telah diturunkan Allah 
kepada Rasul-Nya, yang mana mereka telah 
mengambil sikap yang positif dan tegas dengan 
mengumumkan keimanan mereka dan 
menggabungkan diri di dalam barisan Muslimin serta 
bersedia membuktikan pengakuan mereka dengan 
jiwa, tenaga dan harta di samping berdo'a ke hadhrat 
Allah agar mereka diterima dalam barisan umat yang 
mengakui kebenaran agama ini dalam bentuk yang 
seperti ini dengan harapan agar mereka pada 
akhirnya akan dimasukkan ke dalam angkatan para 
salihin. 

Ya, pandangan Al-Qur'an tidak terhenti setakat ini 
ketika menjelaskan sifat golongan Nasara yang 
ditegaskannya sebagai golongan yang mempunyai 
hubungan yang paling dekat dan mesra dengan 
orang-orang yang beriman, malah Al-Qur'an terus 
menghayunkan langkah-langkahnya untuk 
menyempurnakan gambaran mereka dan melukiskan 
nasib kesudahan mereka pada akhirnya: 



"Lalu Allah memberi mereka pahala terhadap perkataan 
yang telah diucapkan mereka i, iaitu (balasan) Syurga yang 
mengalir di bawahnya sungai-sungai dan mereka (hidup) di 
dalamnya kekal abadi. Itulah balasan para Muhsinin."(85) 

Allah telah mengetahui kebenaran hati dan lisan 
mereka, iaitu kebenaran tekad mereka untuk terus 
berjalan di atas jalan yang benar dan kebenaran azam 
mereka untuk membuktikan pengakuan mereka 
terhadap agama yang dianuti mereka dan terhadap 
barisan Muslimin yang dipilih mereka dan 
menganggapkan pembuktian pengakuan dengan jiwa 
raga dan harta benda itu sebagai limpah kurnia Allah 
kepada hamba-hamba yang dikehendaki olehnya, 
juga menganggapkan bahawa di sana tidak ada 
sesuatu jalan yang lain yang wajar di tempuhinya 
kecuali jalan ini sahaja, iaitu jalan yang telah pun 
diumumkan mereka bahawa mereka akan terus 
menyusurinya dengan harapan semoga Allah 
masukkan mereka dalam golongan para salihin. 


Allah telah mengetahui semuanya ini dari mereka 
dan Allah telah menerima perkataan mereka dan 
menetapkan Syurga sebagai balasan untuk mereka 
dan mengi'tirafkan mereka sebagai para Muhsinin 
yang akan dibalaskan dengan ganjaran para 
Muhsinin. 




"Lalu Allah memberi mereka pahala terhadap perkataan 
yang telah diucapkan mereka , iaitu (balasan) Syurga yang 
mengalir di bawahnya sungai-sungai dan mereka (hidup) di 
dalamnya kekal abadi. Itulah balasan para Muhsinin. "(85) 


Darjah ihsan' merupakan setinggi-setinggi darjah 
keimanan dan keislaman dan Allah S.W.T. telah 
mengi'tirafkan golongan manusia yang seperti ini 
sebagai golongan para Muhsinin. 


Golongan ini adalah satu golongan manusia 
istimewa yang mempunyai sifat-sifat yang jelas yang 
diterangkan oleh Al-Qur'anul-Karim: 


** o 


ct&wpz 





"Sesungguhnya engkau akan dapati bahawa manusia yang 
paling dekat kemesraannya terhadap orang-orang yang 
beriman ialah orang-orang yang berkata: Sesungguhnya 
kami adalah orang-orang Nasara. "(82) 


Mereka adalah segolongan manusia yang tidak 
angkuh terhadap kebenaran apabila mereka 
mendengarnya, malah mereka menyambut kebenaran 
itu dengan keimanan yang mendalam dan terus 
terang. Mereka adalah segolongan manusia yang 
tidak teragak-teragak mengumumkan sambutan 
mereka terhadap agama Islam dan kemasukan 
mereka di dalam barisan kaum Muslimin, iaitu mereka 
masuk dengan kesanggupan khusus untuk 
menjunjung tugas-tugas 'aqidah ini, iaitu 
kesanggupan membuktikan pengakuan mereka 
dengan berpegang teguh dan jujur kepadanya dan 


berjuang untuk menegak dan mengukuhkan 
kedudukannya. Mereka adalah segolongan manusia 
yang diketahui Allah bercakap benar lalu Allah 
menerima mereka di dalam barisan Para Muhsinin. 

Tetapi penerangan AI~Qur'an tidak terhenti setakat 
menjelaskan sifat-sifat golongan Nasara yang 
dimaksudkan Allah sebagai golongan manusia yang 
paling dekat kemesraan mereka kepada orang-orang 
yang beriman, malah AI-Qur'an menjelaskan lebih 
lanjut lagi, iaitu ia membezakan mereka dari golongan 
yang satu lagi yang mengaku dirinya sebagai orang- 
orang Nasara, tetapi apabila mereka mendengar 
kebenaran, mereka ingkar dan dustakannya, mereka 
tidak menyambutnya dan tidak menggabungkan diri 
mereka dalam barisan Para saksi (yang mengakui 
kebenaran): 



"Adapun orang-orang kafir dan mendustakan ayat-ayat 
Kami. [ maka mereka adalah penghuni-penghuni Neraka. "(86) 


yang dimaksudkan dengan, orang-orang kafir yang 
mendustakan itu di sini secara pasti ialah golongan 
Nasara yang mendengar tetapi mereka tidak memberi 
sambutan yang baik. Al-Qur'an menamakan orang- 
orang ini sebagai orang-orang kafir apabila mereka 
menunjukan sikap yang seperti ini sama ada mereka 
dari golongan kaum Yahudi atau dari golongan kaum 
Nasara, dan Al-Qur'an menggabungkan mereka 
dengan angkatan orang-orang kafir dan kaum 
Musyrikin selama mereka bersikap mendustakan 
kebenaran yang telah diturunkan Allah kepada Rasul- 
Nya dan enggan masuk ke dalam agama Islam yang 
menjadi satu-satunya agama yang diterima Allah dari 
manusia. Kita boleh dapati hakikat ini dijelaskan 
dalam firman Allah yang berikut: 



"Orang-orang yang kafir dari golongan Ahlil-Kitab dan kaum 
Musyrikin tidak akan teriepas (dari kepercayaan-kepercayaan 
agama mereka yang menyeleweng itu) sehingga datang 
kepada mereka bukti yang jelas. " 


(Surah al-Bayyinah: 1) 


(J) 

"Sesungguhnya orang yang kafir (terhadap Allah dan Rasul) 
dari golongan Ahlil-Kitab dan kaum Musyrikin akan 
ditempatkan di dalam Neraka Jahanam. Mereka akan 

tinggal kekal di dalamnya. Merekalah sejahat-jahat 
makhluk. " 

(Surah AI-Bayyinah: 6) 




"Sesungguhnya telah kafirlah orang-orang yang berkata: 
Bahawa Allah itu tiga dari tiga. "(73) 



"Sesungguhnya telah kafirlah orang-orang yang berkata: 
Bahawa Allah itu ialah al-Masih putera Maryam. "(72) 



/,\S ol4 


Al? 


"Orang-orang kafir dari Bani Israel telah dilaknatkan Allah di 
atas lidah Daud dan ' Isa putera Maryam. "(78) 


Ungkapan yang seperti ini adalah suatu ungkapan 
dan suatu hukum yang lumrah di dalam Al~Qur'an. la 
dikemukakan di sini untuk membezakan di antara dua 
golongan orang-orang Nasara, iaitu membezakan di 
antara sikap yang diambil oleh kedua-dua golongan 
itu terhadap orang-orang yang beriman, juga untuk 
membezakan di antara nasib kesudahan kedua-dua 
golongan itu di sisi Allah, di mana satu golongan 
mendapat ganjaran Syurga yang mengalir di 
bawahnya sungai-sungai dan hidup kekal abadi di 
sana. Itulah ganjaran yang diterima oleh para 
Muhsinin dan satu golongan lagi menjadi penghuni 
Neraka. 


Bukan semua mereka yang mengaku diri mereka 
sebagai orang-orang Nasara ini termasuk dalam 
hukum yang dinyatakan oleh AI-Qur'an sebagai 
"golongan yang paling dekat kemesraan mereka 
kepada orang-orang yang beriman" sebagaimana 
pernah dikemukakan oleh mereka yang mencaing- 
caingkan ayat-ayat Al-Qur'an atau menjadikannya 
putus-putus dan tidak lengkap. Sebenarnya hukum 
yang dinyatakan oleh Al-Qur'an itu adalah 
dikhususkan kepada golongan Nasara yang 
mempunyai sifat yang tertentu sahaja dan golongan 
ini tentulah tidak ditinggalkan oleh Al-Qur'an dalam 
keadaan yang kabur dan tidak diketahui sifatnya, 
begitu juga pendirian mereka tidak ditinggalkan 
bercampuraduk sedikit sebanyak dengan pendirian 
golongan Nasara yang lain. 

Di sana terdapat riwayat-riwayat yang penting 
untuk menentukan golongan Nasara yang 
dimaksudkan oleh ayat ini. 

AI-Qurtubi telah menyebut dalam tafsirnya: "Ayat 
ini diturunkan mengenai ( Maharaja Habsyah) an- 
Najjasyi dan sahabat-sahabatnya ketika orang-orang 
Islam datang menemui mereka dalam hijrah yang 
pertama - sebagaimana yang masyhur dalam sejarah 
(yang ditulis) oleh ibn lshaq dan lainnya - kerana takut 


kepada kaum Musyrikin dan penindasan mereka 
kerana mereka mempunyai bilangan yang ramai. 
Kemudian selepas itu Rasulullah s.a.w. telah berhijrah 
ke Madinah menyebabkan mereka tidak dapat sampai 
kepada beliau kerana peperangan telah menghalang 
di antara mereka dengan Rasulullah s.a.w. Apabila 
Peperangan Badar tercetus dan ramai pemuka- 
pemuka kafir telah terbunuh, maka orang-orang kafir 
Quraisy pun berkata sesama mereka: "Kamu boleh 
menuntut bela di negeri Habsyah. Oleh itu hantarlah 
hadiah-hadiah kepada an-Najjasyi dan kirimkan dua 
orang tokoh yang bijak dari kamu nescaya baginda 
akan menyerahkan mereka (orang-orang Islam) yang 
ada dalam jagaan baginda kepada kamu dan dengan 
ini dapatlah kamu membunuh mereka sebagai 
balasan kepada orang-orang kamu yang terbunuh di 
dalam Peperangan Badar". Lalu orang-orang kafir 
Quraisy menghantar 'Amru ibn al-'As dan Abdullah 
bin Abi Rabi'ah membawa bermacam-macam hadiah. 
Kemudian apabila berita ini didengar oleh Rasulullah 
s.a.w., maka Rasulullah s.a.w. pun terus mengutus 
'Amru ibn Umayah 'Adhamri membawa sepucuk surat 
dari beliau kepada an-Najjasyi kemudian 'Amru 
mengadap an-Najjasyi dan baginda membaca surat 
Rasulullah s.a.w., kemudian baginda memanggil 
Ja'afar ibn Abi Talib dan para Muhajirin yang lain. Di 
samping itu baginda juga menjemput dan 
mengumpulkan para rahib dan para paderi kemudian 
baginda meminta Ja'afar membaca kepada mereka 
AI-Qur'an, lalu ia membaca Surah Maryam dan para 
rahib dan paderi itu pun lantas berdiri dengan 
menitiskan airmata mereka. Merekalah golongan 
Nasara yang diturunkan Allah ayat (82): 



beliau telah membacanya hingga: 



"(Diriwayatkan oleh Abu Daud katanya: "Kami telah 
diceritakan oleh Muhammad ibn Maslamah al-Muradi 
katanya: Kami telah diceritakan oleh Ibn Wahb 
katanya: Saya telah dikhabarkan oleh Yunus dari Ibn 
Syihab dari Abu Bakar ibn Abdul Rahman ibn al-Harith 
ibn Hasyim dan dari Sa'id ibn al-Musayib dan dari 
'Urwah ibn az-Zubayr: Hijrah yang pertama ialah 
hijrah kaum Muslimin ke negeri Habsyah. Kemudian ia 
menyebut hadith itu dengan ceritanya yang panjang). 

"Al-Bayhaqi menyebut dari Ibn lshaq katanya: Ada 
dua puluh orang lelaki dari orang-orang Nasara 
Habsyah telah datang untuk menemui Nabi s.a.w. 
ketika beliau berada di Makkah atau berhampiran 
dengannya setelah berita beliau sampai ke negeri 
Habsyah, lalu mereka dapati beliau berada di Masjid. 
Mereka bercakap-cakap dengan beliau dan bertanya 
kepadanya, sedangkan ketua-ketua Quraisy di waktu 
itu berada di tempat-tempat perhimpunan mereka di 
sekitar Ka'bah. Setelah selesai mereka bertanya 

Rasulullah s.a.w. mengenai perkara-perkara yang 
hendak diketahui mereka, Rasulullah s.a.w. menyeru 
mereka kepada Allah 'Azzawajalla dan membaca Al- 
Qur'an kepada mereka dan sebaik sahaja mereka 
mendengar ayat-ayat Al-Qur'an, mereka pun 
menitiskan airmata dan terus menyambutnya, 
beriman kepadanya dan membenarkannya, dan 
darinya mereka mengetahui sifat-sifat Rasulullah 
s.a.w. yang diterangkan kepada mereka di dalam 
kitab suci mereka. 


"Apabila mereka bersurai dari majlis beliau mereka 
ditahan oleh Abu JahI bersama beberapa orang-orang 
Quraisy yang lain lalu berkata: 'Allah kecewakan 
rombongan kamu! Orang-orang yang seagama 
dengan kamu yang ada di negeri kamu telah 
menghantar kamu sebagai wakil mereka supaya kamu 
dapat membawa balik berita orang ini (Muhammad) 
kepada mereka, tetapi baru sebentar kamu berada di 
majlisnya kamu terus meninggal agama kamu dan 
mempercayai segala apa yang dikatakan olehnya. 
Setahu kami tidak ada rombongan yang lebih tolol 
dari kamu/ Lalu dijawab oleh mereka: 'Selamat 
tinggal! Kami tidak mahu bertengkar dengan kamu. 
Kami bebas dengan urusan-urusan kami dan kamu 
bebas dengan urusan-urusan kamu. Kami hanya 
mencari kebaikan untuk diri kami!' Ada cerita 
mengatakan bahawa rombongan orang-orang Nasara 
itu adalah dari penduduk Najran dan dikatakan juga 
bahawa kerana peristiwa merekalah diturunkan ayat: 





" Orang-orang yang telah Kami kurnlakan kitab sebelum Al- 
Qur'an mereka juga telah beriman dengannya (52). Dan 
apabila dibacakan Al-Qur'an kepada mereka , mereka terus 
berkata: Kami beriman dengannya. Sesungguhnya Al-pudan 
itu kitab yang benar dari Tuhan kami. Sesungguhnya kami 
adalah golongan yang menyerah diri kepada Allah 
sebelumnya (53). Mereka dikurniakan pahala dua kali ganda 
kerana kesabaran mereka dan mereka menolak kejahatan 
dengan kebaikan dan mereka membelanjakan (untuk 
kebajikan) sebahagian dari rezeki yang Kami kurniakan 
kepada mereka (54). Dan apabila mereka mendengar 
perkataan yang sia-sia (dan keji) mereka terus berpaling 
darinya dan mereka berkata: Untuk kami amalan-amalan 
kami dan untuk kamu amalan-amalan kamu. Selamat 


tinggal. Kami tidak mahu berdamping dengan orang-orang 
yang jahil. "(55) 

(Surah al-Qasas) 


Ada riwayat mengatakan bahawa Ja'afar dan 
sahabat-sahabatnya telah datang menemui Rasulullah 
s.a.w. Mereka terdiri dari tujuh puluh orang lelaki dan 
mereka memakai baju bulu. Di antara mereka 
terdapat enam puluh dua orang dari negeri Habsyah 
dan lapan orang dari penduduk negeri Syam. Mereka 
ialah paderi Bahira', Idris, Asyraf, Abrahah, 
Thumamah, Qutham, Durayd dan Aiman. Rasulullah 
s.a.w. telah membaca kepada mereka Surah Yasin 
hingga akhirnya. Mereka terus menangis sebaik 
sahaja mereka mendengar ayat-ayat Al-Qur'an dan 
terus beriman dengannya sambil berkata: "Ayat-ayat 
ini sangat serupa dengan ayat-ayat yang diturunkan 
kepada 'Isa a.s." Lalu turun ayat: 


ojc.3 






Mereka ialah rombongan an-Najjasyi dan mereka 
adalah terdiri dari paderi-paderi yang menjadi 
penghuni pondok-pondok paderi atau biara-biara. 


Ujar Said ibn Jubayr: Allah juga telah menurunkan 
kerana peristiwa mereka ayat-ayat: " c> ^^1 C&& 

^ f* ^"hingga kepada firman-Nya " 

sampai akhir ayat. Ujar Muqatil dan al- 
Kalbi, rombongan ini terdiri dari empat puluh orang 
penduduk Najran dari suku al-Harith ibn Ka'ab, tiga 
puluh dua orang dari Habsyah dan enam puluh lapan 
orang dari Syam. Ujar Qatadah pula ayat ini turun 
kerana sekumpulan Ahlil-Kitab yang menjunjung 
syari'at Allah yang benar yang dibawa oleh 'Isa a.s. 
dan sebaik sahaja Muhammad s.a.w. diangkat 
menjadi Rasul, mereka terus beriman dengannya dan 
kerana ini mereka disanjung tinggi oleh Allah". 


Apa yang kami tegaskan tentang makna yang 
dikehendaki oleh ayat ini, iaitu makna yang 
ditunjukkan oleh penerangan ayat itu sendiri dan 
disokong pula oleh riwayat-riwayat yang telah kami 
bentangkan tadi adalah makna yang sesuai dengan 
penjelasan-penjelasan Al-Qur'an yang lain yang 
dimuat di dalam surah ini atau surah-surah yang lain 
mengenai sikap kaum Ahlil-Kitab umumnya sama ada 
kaum Yahudi atau kaum Nasara terhadap agama 
Islam dan para penganutnya di samping sesuai pula 

dengan realiti sejarah yang berlaku yang telah 
diketahui umat Muslimin dalam masa empat belas 
abad lamanya. 

Surah ini merupakan satu unit yang padu dari segi 
arah tujuannya, bayangan-bayangannya, suasana- 
suasananya dan matlamat-matlamatnya. Dan 
memanglah menjadi ciri qalam Allah bahawa ia tidak 
pernah bercanggah satu sama lainnya. 


"Dan andainya Al-Qur'an itu bukan dari sisi Allah nescaya 
mereka akan dapati di dalamnya percanggahan- 
percanggahan yang banyak." 



S s _ -f 


'-.t s 




(Surah an-Nisa 7 : 82 ) 

Di dalam surah ini sendiri terdapat nas-nas dan 
penjelasan-penjelasan yang membataskan makna ayat 
yang kita sedang bicara dan olahkannya di sini. Di 
antaranya: 



"Wahai orang-orang yang beriman! Janganiah kamu 
mengambil orang-orang Yahudi dan Nasara selaku sahabat- 
sahabat setia kerana mereka adalah sahabat-sahabat setia 
terhadap satu sama iain. Dan sesiapa dari kaiangan kamu 
yang bersahabat setia dengan mereka , maka dia adaiah dari 
golongan mereka. Sesungguhnya Allah tidak memberi 
hidayat kepada orang-orang yang zalim. "(5 1 ) 



" Katakanlah : Wahai Ahlil-Kitabi Kamu tidak berpegang 
dengan agama sedikit pun sehingga kamu tegakkan ajaran 
Taurat dan Injil dan segala peraturan yang diturunkan 
kepada kamu dari Tuhan kamu. Sesungguhnya kebanyakan 
dari mereka bertambah menceroboh dan kafir dengan sebab 
wahyu yang diturunkan kepadamu dari Tuhanmu. Oleh itu 
janganlah engkau bersedih hati terhadap kaum yang 
kafir." (S8) 


Begitu juga dijelaskan di dalam Surah al-Baqarah: 






"Dan orang-orang Yahudi dan orang-orang Nasara tidak 
akan berpuas hati sehingga engkau mengikut agama 
mereka. Katakanlah: Sesungguhnya hidayat Allah itulah 
hidayat yang sebenar. Dan jika engkau mengikut kehendak 
nafsu mereka setelah datang kepadamu ilmu yang sebenar, 
maka tiada lagi pelindung dan penolong yang dapat 
menyelamatkan engkau dari 'azab Allah. “(1 20) 


Begitu juga realiti sejarah telah membenarkan 
amaran Allah yang telah disampaikan kepada umat 
Muslimin supaya sentiasa berwaspada terhadap kaum 
Yahudi dan kaum Nasara. Dan apabila realiti sejarah 
telah mencatatkan pendirian kaum Yahudi yang jahat 
terhadap Islam sejak hari pertama islam masuk ke 
Madinah, iaitu dalam bentuk mengaturkan tipudaya 
dan komplot-komplot jahat yang tidak pernah 
berhenti hingga ke sa'at ini, dan apabila kaum Yahudi 
masih terus memimpin kempen-kempen anti Islam di 
segenap pelosok di dunia dan menaruh hasad dengki 
dan dendam kesumat yang jahat, maka realiti sejarah 
ini juga telah mencatatkan sikap perseteruan yang 
sama kaum Nasara yang memperjuangkan Salib. 
Mereka berseteru terhadap Islam sejak Peperangan al- 
Yarmuk yang telah tercetus di antara tentera kaum 
Muslimin dengan tentera-tentera Rom kecuali di 
dalam beberapa peristiwa yang diterangkan oleh ayat- 
ayat yang sedang kita ulaskan di sini, di mana hati 
segolongan kaum Nasara telah menerima da'wah 
Islam dan terus menganutinya. Dan kecuali di dalam 
beberapa peristiwa yang lain, di mana setengah- 
setengah puak Nasara telah memilih untuk bernaung 
di bawah keadilan pemerintahan Islam dari kezaliman 
puak-puak Nasara yang lain yang bertindak ganas 
terhadap mereka. Adapun arus perseteruan umum 
yang melambangkan pendirian kaum Nasara 
seluruhnya ialah peperangan-peperangan Salib yang 
tidak pernah padam apinya kecuali pada lahirnya 
sahaja sejak Isiam dan Roman bertembung di tebing 
sungai Yarmuk! 


Dendam kesumat pergerakan Salib terhadap Islam 
dan para pengikutnya dapat dilihat begitu jelas di 
dalam peperangan-peperangan Salib yang masyhur 
selama dua abad, juga dapat di lihat begitu jelas di 
dalam peperangan-peperangan bumi hangus yang 
telah dilancarkan oleh pergerakan Salib ke atas Islam 
dan kaum Muslimin di Andalus, kemudian di dalam 
serangan-serangan penjajahan Barat dan penyebaran 
agama Kristian ke atas kerajaan-kerajaan islam 
terutamanya di Afrika kemudian di seluruh negeri 
Islam di dunia. 

Gerakan Zionis antarabangsa dan gerakan Salib 
antarabangsa merupakan dua sekutu yang setia 
dalam memerangi Islam walaupun di antara keduanya 
terdapat dendam-dendam perseteruan, tetapi kedua- 
keduanya tetap bersatu di dalam memerangi Islam 
sebagaimana diterangkan oleh Allah Yang Maha 
Mengetahui dan Maha Mendalam ilmu-Nya: 

"Mereka adalah sahabat-sahabat setia terhadap satu sama 
lain", (51) 


sehingga mereka berjaya mencaingkan kerajaan 
khalifah (Uthmaniyah) yang akhir. Kemudian mereka 
terus bertindak merombakkan tali perpaduan Islam 
satu demi satu. Dan setelah mereka berjaya 
memusnahkan tali perpaduan pemerintahan Islam, 
maka kini mereka sedang berusaha untuk 
memusnahkan tali ikatan "solat" pula. 

Kemudian kini mereka mengulangi pendirian 
Yahudi yang lama terhadap kaum Muslimin dan kaum 
paganisme. Mereka menyokong paganisme 
menentang Islam di mana-mana sahaja, kadang- 
kadang melalui bantuan-bantuan secara langsung dan 
kadang-kadang melalui perbadanan-perbadanan 
antarabangsa yang dikendalikan mereka. Perbalahan 
di antara India dan Pakistan mengenai negeri Kashmir 
dan sikap negara-negara Salib dalam perbalahan ini 
bukanlah sesuatu perkara yang ganjil. 

Selain dari itu mereka mewujud, mendokong dan 
memelihara organisasi-organisasi yang berusaha 
menghancurkan gerakan-gerakan pemulihan dan 
kebangkitan Islam di setiap tempat di dunia ini. Dan 
mereka memakaikan tokoh-tokoh yang 
mengendalikan organisasi-organisasi ini dengan 
pakaian-pakaian wira-wira yang palsu dan memalu 
gendang-gendang di sekeliling mereka agar mereka 
dapat memusnahkan Islam di tengah-tengah 
kegemparan dunia yang melihat, tokgh-tokoh kerdil 
yang memakai pakaian-pakaian wira-wira itu. 

Inilah catatan ringkas dan sepintas lalu yang telah 
dicatatkan oleh realiti sejarah di sepanjang empat 
belas abad mengenai pendirian-pendirian kaum 
Yahudi dan kaum Salib terhadap Islam. Kedua-dua 
kaum dan khemah ini tidak mempunyai apa-apa 
perbezaan dalam rangka usaha mereka mengaturkan 
langkah-langkah tipu daya terhadap Islam, meluahkan 
dendam kesumat mereka kepadanya dan 
melancarkan perang berterusan yang tidak pernah 
reda di sepanjang zaman. 

Inilah yang harus disedari oleh kaum Muslimin pada 
masa ini dan masa akan datang. Mereka tidak 
seharusnya hanyut di belakang gerakan-gerakan 
bersikap lembut yang menipu dan tertipu, iaitu 
gerakan yang hanya melihat keterangan-keterangan 
awal dari sesuatu ayat Al-Qur'an seperti ayat yang kita 
bicarakan ini tanpa mengikuti keterangan-keterangan 
ayat selanjutnya dan tanpa mengikuti konteks surah 
seluruhnya dan seterusnya tanpa mengikuti 
penjelasan-penjelasan AI-Qur'an yang lain umumnya 
dan tanpa mengikuti realiti sejarah yang 
membenarkan semuanya ini, kemudian (keterangan 
awal yang dangkal itu) digunakan untuk melalaikan 
perasaan kaum Muslimin terhadap khemah-khemah 


(musuh) yang menaruh dendam kesumat dan 
merancangkan tipudaya terhadap mereka. Inilah 
perkara yang diusahakan oleh khemah-khemah 
musuh dengan sepenuh tenaga mereka dalam rangka 
usaha mereka untuk mengenakan pukulan maut yang 
ditujukan kepada asas-asas 'aqidah. 

Khemah-khemah musuh ini tidak takut sesuatu apa 
kecuali yang paling ditakuti mereka ialah kesedaran 
kelompok Muslimin walaupun bagaimana kecil 
bilangan mereka dan sedikit peralatan mereka. Oleh 
itu orang-orang yang berusaha mematikan kesedaran 
ini merupakan sebesar-besar musuh Islam. 
Sebahagian dari orang-orang ini merupakan korban- 
korban yang tertipu tetapi bahaya mereka di waktu 
itu lebih besar dari bahaya musuh Islam yang paling 
besar, malah bahaya mereka merupakan sebesar- 
besar bahaya dan kemudharatan. 

Sesungguhnya Al-Qur'an ini menunjukkan ke jalan 
yang amat lurus dan ayat-ayatnya sama sekali tidak 
bercanggah satu sama lain. Oleh itu marilah kita 
membacanya dengan penuh hemat. 


(Kumpulan ayat-ayat 87 - 108) 

"Wahai orang-orang yang beriman! Janganlah kamu 
haramkan benda-benda yang baik yang dihalalkan Allah 
untuk kamu dan janganlah kamu melampaui batas . 
Sesungguhnya Allah tidak menyukai orang-orang yang 
melampaui batas (87). Dan makanlah makanan yang halal 
dan baik dari rezeki yang dikurniakan Allah kepada kamu 
dan bertaqwalah kepada Allah yang kamu beriman kepada- 
Nya (88). Allah tidak mengira kamu bersalah dengan sebab 
sumpah-sumpah kamu yang tidak disengajakan , tetapi Allah 
mengira kamu bersalah dengan sumpah-sumpah yang 
disengajakan kamu; maka bayaran dendanya ialah memberi 
makan kepada sepuluh orang miskin dari jenis makanan 
yang biasa kamu berikan kepada keluarga kamu atau 
memberi pakaian kepada mereka atau memerdekakan 
seseorang hamba. Dan sesiapa yang tidak dapat (membayar 
denda-denda itu), maka hendaklah ia berpuasa tiga hari. 
Itulah denda sumpah-sumpah kamu jika kamu bersumpah 
(dan melanggarnya) dan jagalah sumpah kamu. Demikianlah 
Allah menerangkan ayat-ayat-Nya kepada . kamu supaya 
kamu bersyukur (89). Wahai orang-orang yang beriman I 
(Ketahuilah) bahawa minum arak, judi, memuja berhala- 
berhala dan meramal nasib dengan azlam adalah (amalan- 
amalan) kotor dari perbuatan syaitan. Kerana itu hendaklah 
kamu jauhinya supaya kamu mendapat keberuntungan (90). 
Sesungguhnya syaitan itu bertujuan untuk mencetuskan 
permusuhan dan perasaan benci membenci di antara kamu 
dalam (minuman) arak dan (permainan) judi dan 
menghalangkan kamu dari mengingati Allah dan 
mengerjakan solat Oleh kerana itu apakah kamu tidak ingin 
berhenti? (91) Dan ta'atiah kamu kepada Allah serta ta'atlah 
kepada Rasul dan hendaklah kamu berwaspada. Justeru itu 
jika kamu berpaling maka ketahuilah bahawa kewajipan 
Rasul Kami hanyalah menyampaikan (perintah-perintah) 
dengan jelas sahaja (92). Tidak ada apa-apa dosa di atas 
orang-orang yang beriman dan mengerjakan amalan yang 
soleh, disebabkan arak yang telah diminumkan mereka 
(sebelum diturunkan hukum haram) apabila mereka 
bertagwa, beriman dan mengerjakan amalan-amalan yang 


soleh kemudian mereka terus bertaqwa dan beriman 
kemudian terus bertaqwa dan membuat amalan yang baik 
dan sesungguhnya Allah kasihkan para Muhsinin (93). Wahai 
orang yang beriman I Sesungguhnya Allah akan menguji 
kamu dengan sebahagian dari binatang buruan yang mudah 
ditangkap oleh tangan dan lembing kamu supaya Allah 
mengetahui orang yang takut kepada-Nya dengan keadaan 
ghaib (tanpa melihat-Nya) dan sesiapa yang menceroboh 
selepas itu maka ia akan memperolehi J azab yang amat 
pedih (94). Wahai orang-orang yang beriman! Janganlah 
kamu membunuh binatang buruan semasa kamu berihram. 
Barang siapa di antara kamu yang membunuhnya dengan 
sengaja, maka dendanya ialah menggantikannya dengan 
binatang ternakan seimbang dengan buruan yang telah 
dibunuhnya, yang akan ditetapkannya oleh dua orang yang 
adil di antara kamu sebagai hadiah yang disampaikan ke 
Ka'bah (untuk disembelih dan dibahagikan dagingnya 
kepada fakir miskin di tanah suci). Atau membayar kffarat, 
iaitu memberi makan kepada orang-orang miskin atau 
berpuasa sebanyak bilangan cupak yang diberikan kepada 
orang-orang miskin supaya dia merasakan akibat buruk dari 
perbuatannya. Allah telah memaafkan perbuatan 
(membunuh buruan) yang telah lalu dan barang siapa yang 
kembali melakukannya nescaya Allah akan membalasnya 
dan Allah itu Maha Perkasa dan berkuasa mengenakan 
hukuman balasan (95). Dihalalkan bagi kamu binatang 
buruan laut dan makanan dari laut sebagai ni'matyang iazat 
bagi kamu dan bagi orang-orang yang belayar, dan 
diharamkan ke atas kamu memburu binatang buruan darat 
selama kamu dalam ihram. Bertaqwalah kamu kepada Allah 
yang kamu kelak akan dikumpulkan mengadap-Nya (96). 
Allah telah menjadikan Ka'bah rumah yang suci itu sebagai 
pusat perhimpunan manusia , juga menjadikan bulan haram, 
binatang-binatang hadiah, binatang-binatang kalungan, 
yang demikian supaya kamu mengetahui bahawa Aliah 
mengetahui segala isi langit dan segala isi bumi dan bahawa 
Allah Maha Mengetahui segala sesuatu (97). Ketahuilah 
bahawa sesungguhnya Aliah itu amat berat hukuman-Nya 
dan Allah itu Maha Pengampun dan Maha Pengasih (98). 
Tiada kewajipan yang ditugaskan kepada Rasul melainkan 
hanya menyampaikan (perintah-perintah Allah) dan Allah 
mengetahui segala apa yang kamu lahirkan dan segala apa 
yang kamu sembunyikan (99). Katakanlah (wahai 
Muhammad): Tidak sama yang buruk dengan yang baik 
walaupun banyaknya yang buruk itu menarik hati engkau . 
Oleh kerana itu bertaqwalah kepada Allah wahai orang- 
orang yang berakal supaya kamu mendapat keberuntungan 
(100). Wahai orang-orang yang beriman I Janganlah kamu 
bertanya (kepada nabi) mengenai perkara-perkara yang jika 
diterangkan kepada kamu akan menyusahkan kamu dan jika 
kamu bertanya mengenainya ketika diturunkan Al-Qur'an 
tentulah akan diterangkan kepada kamu. Allah telah 
memaafkan perkara-perkara itu dan Allah Maha Pengampun 
dan Maha Sabar (101). Sesungguhnya perkara-perkara 
seperti itu pernah ditanyakan oleh suatu kaum sebelum 
kamu (kepada nabi mereka) kemudian mereka menjadi kafir 
dengan sebabnya (102). Aliah tidak pernah mensyari'atkan 
Bahirah, tidak pula Sa'ibah, tidak pula Wasilah dan tidak 
juga Hami, tetapi orang-orang kafirlah yang mengadakan 
pembohongan itu terhadap Allah dan kebanyakan mereka 
tidak berfikir (103). Dan apabila dikatakan kepada mereka: 
"Marilah ikut apa yang telah diturunkan Allah dan (marilah) 
ikut Rasul-Nya ," nescaya mereka menjawab : "Kami sudah 
cukup dengan apa yang kami dapati diikuti oleh datuk 
nenek kami. "Apakah mereka akan terus mengikut sekalipun 
datuk nenek mereka tidak mengetahui sesuatu apa dan 
tidak pula menerima hidayat? (104) Wahai orang-orang yang 
beriman I Jagalah diri kamu masing-masing. (Ingatlah) 

mereka yang telah sesat itu tidak akan dapat 
memudharatkan kamu jika kamu telah mendapat hidayat 
Kepada Allah kamu sekalian akan kembali dan (ketika itu) 
Dia akan menerangkan kepada kamu segala apa yang 
dilakukan kamu (105). Wahai orang-orang yang beriman i 
Adakan saksi-saksi di antara kamu ketika seseorang dari 
kamu menghadapi kematian apabila ia hendak berwasiat 
iaitu dua orang saksi yang adil dari kalangan kamu atau dua 
orang yang berlainan agama dengan kamu jika kamu 
bermusafir di muka bumi ini lalu kamu di timpa bahaya 
kematian dan (hendaklah) kamu tahan kedua-dua saksi itu 
selepas solat dan hendaklah kedua-duanya bersumpah 
dengan nama Allah - jika kamu ragu-ragu - (demi Allah) 
kami tidak akan menjual sumpah kami untuk mendapatkan 
sesuatu harta benda (bagi kepentingan seseorang) walaupun 
ia dari kaum kerabat dan kami tidak akan menyembunyi 
keterangan Allah. Sesungguhnya (jika kami 
menyembunyikannya) nescaya kami termasuk dalam 
golongan orang-orang yang berdosa (106). Kemudian jika di 
dapati kedua saksi itu telah melakukan dosa (mengkhianati 
keterangan Allah) maka hendaklah dua orang yang lain 
menggantikan tempat keduanya dari waris-waris si mati 
yang berhak dan yang lebih dekat dan (hendaklah) keduanya 
bersumpah dengan nama Allah: " Sesungguhnya keterangan 
kami lebih berhak diterima dari keterangan dua orang saksi 
itu dan kami tidak melampaui batas. Sesungguhnya (Jika 
kami berbuat demikian) nescaya kami termasuk dalam 
golongan orang-orang yang zalim (107). Itulah jalan yang 
lebih dekat untuk mereka memberi keterangan dengan cara 
yang benar atau untuk mereka merasa takut akan ditolak 
sumpah mereka (oleh waris si mati) sesudah mereka 
bersumpah. Bertaqwalah kepada Allah dan dengarlah 
(perintah-Nya) dan Allah tidak memberi hidayat kepada 
ka u m yang fasiq. "( 108) 

Walaupun banyak maudhu'-maudhu' yang disentuh 
oleh bahagian ayat-ayat ini, namun pada 
keseluruhannya ia hanya membicarakan satu 
persoalan dan berlegar di sekitar satu paksi sahaja, 
iaitu ia membicarakan persoalan tasyri' atau 
perundangan dan menjadikannya sebagai persoalan 
Uluhiyah, iaitu hanya Allah sahaja yang berkuasa 
mengharamkan dan menghalalkan sesuatu, Allah 
sahaja yang berhak menyekat dan mengharus dan 
Allah sahaja yang berhak dan berkuasa melarang dan 
menyuruh. Kemudian berlandaskan dasar inilah 
seluruh masalah menjadi sama belaka sama ada besar 
atau kecil, oleh sebab itu seluruh urusan kehidupan 
manusia wajiblah di kembali dan dirujukkan kepada 
dasar ini sahaja. 

Orang yang mendakwa mempunyai kuasa atau hak 
membuat undang-undang atau mengendalikannya 
bererti ia mendakwa mempunyai kuasa atau hak 
Uluhiyah atau mengendalikan hak Uluhiyah, 
sedangkan kuasa dan hak ini hanya dimiliki Allah 
sahaja dan jika tidak maka itulah satu pencabulan 
terhadap hak Allah, terhadap kuasa-Nya dan 
UIuhiyah-Nya dan Allah tidak menyukai pencabul- 
pencabul. Dan orang yang mengambil sesuatu dari 
undang-undang ini dari adat tradisi manusia, dari 
pendapat-pendapat dan istilah-istilah mereka bererti 
ia telah menyimpang dari undang-undang dan 
peraturan-peraturan yang diturunkan Allah kepada 
Rasul-Nya dan dengan penyimpangan ini ia terkeluar 
dari keimanan, kepada Allah dan dari agama ini. 


Setiap ceraian dari ceraian-ceraian ayat bahagian ini 
dimulakan dengan satu seruan yang berulang-ulang 
"Wahai orang-orang yang beriman!": 

"Wahai orang-orang yang beriman! Janganlah kamu 
haramkan benda-benda yang baik yang dihalalkan Allah 
untuk kamu dan janganlah kamu melampaui batas."(87) 



"Wahai orang-orang yang beriman I "(Ketahuilah) bahawa 
minum arak , berjudi, memuja berhala-berhala dan meramal 
nasib dengan azlam adalah (amalan-amalan) kotor dari 
perbuatan syaitan i, kerana itu hendaklah kamu 

menjauhinya. "(90) 






"Wahai orang-orang yang beriman I Sesungguhnya Allah 
akan menguji kamu dengan sebahagian dari binatang 
buruan yang mudah ditangkap ) oleh tangan dan lembing 
kamu supaya Allah mengetahui orang yang takut kepada - 
Nya dengan keadaan ghaib (tanpa meiihat-Nya). "(94) 

"Wahai orang-orang yang beriman i Janganlah kamu 
bertanya (kepada nabi) mengenai perkara-perkara yang jika 
diterangkan kepada kamu akan menyusahkan kamu. "(101) 

"Wahai orang-orang yang beriman ! Jagalah diri kamu 
masing-masing (ingatlah) mereka yang telah sesat itu tidak 
akan dapat memudharatkan kamu jika kamu telah 
mendapat hidayat. "(1 05) 





"Wahai orang-orang yang beriman i Adakan saksi-saksi di 
antara kamu ketika seseorang dari kamu menghadapi 

kematian apabila ia hendak berwasiat Isitu dua orang saksi 
yang adil dari kalangan kamu atau dua orang yang berlainan 
agama dengan kamu."(106) 

Seruan ini yang dibuat dengan bentuk ini 
mempunyai kedudukan dan membawa makna 
istimewa dalam konteks bahagian ayat-ayat ini yang 
memperkatakan persoalan tasyri' dan menjadikannya 
sebagai persoalan Uluhiyah, persoalan keimanan dan 
persoalan agama. Seruan ini dibuat dengan sifat 
keimanan yang membawa erti dan maksud 
mengi'tirafkan Uluhiyah Allah semata-mata dan 
mengi'tirafkan kuasa Hakimiyah Allah S.W.T. la 
adalah seruan yang bertujuan memberi peringatan 
dan penjelasan mengenai dasar dan asas keimanan 
dengan latar belakang yang wujud dalam rangkaian 
ayat-ayat itu di samping menyuruh supaya mematuhi 
perintah Allah dan Rasul-Nya, memberi amaran agar 
jangan bertindak berpaling dan mengundurkan diri, 
mengancam dengan 'azab keseksaan Allah yang amat 
berat dan seterusnya memberangsangkan mereka 
supaya berusaha mendapatkan keampunan Allah dan 
rahmat-Nya yang disediakan kepada mereka yang 
bertaubat 

Kemudian selepas itu ialah mewujudkan pemisahan 
diri di antara orang-orang yang beriman dan orang- 
orang yang sesat dan tidak mengikut sistem hidup 
para Mu'minin yang menyerahkan teraju urusan 
tasyri' kepada Allah sahaja sama ada dalam perkara 
yang besar atau perkara yang kecil dan menjauhkan 
diri dari perbuatan mencabul hak, kuasa dan Uluhiyah 
Allah: 










"Wahai orang-orang yang beriman ! Jagalah diri kamu 
masing-masing. (Ingatlah) mereka yang telah sesat itu tidak 
akan dapat memudharatkan kamu jika kamu 'telah 
mendapat hidayat Kepada Allah kamu sekalian akan 
kembali dan (ketika itu) Dia akan menerangkan kepada 
kamu segala apa yang dilakukan kamu. "(105) 


Persoalan Haram Dan Halal Tidak Boleh Ditentukan 
Oleh Pendapat Sendiri 


Oleh itu umat Muslimin adalah satu umat yang 
padu, yang mempunyai agama dan cara hidup yang 
tersendiri, mempunyai undang-undang dan sumber 
perundangan yang tersendiri yang tidak mengambil 
dari sumber-sumber yang lain dan tiada apa-apa 
kesalahan dan dosa di atas umat Muslimin kerana 
kesesatan manusia yang lain yang terus hidup dalam 
jahiliyah mereka apabila sistem hidup mereka terang 
jelas kepada semua orang dan cara hidup mereka 
terpisah dari orang lain kemudian seluruh mereka 
akan dikembalikan kepada Allah belaka. 


Inilah paksi umum, di mana seluruh pembicaraan 
bahagian ini berlegar di sekitarnya. Adapun maudhu'- 
maudhu' yang termasuk dalam lingkungan skop 
pembicaraannya, maka kami telah menyentuhnya 
secara ringkas dalam kata-kata pendahuluan juzu' ini. 
Sekarang marilah kita hadapi maudhu'-maudhu' ini 
dengan terperinci dalam lingkungan skop umumnya. 

****** 


(Pentafsiran ayat-ayat 87 - 89) 

"Wahai orang-orang yang beriman ! Janganlah kamu 
haramkan benda-benda yang baik yang dihalalkan Allah 
untuk kamu dan janganlah kamu melampaui batas. 
Sesungguhnya Aliah tidak menyukai orang-orang yang 
melampaui batas (87). Dan makanlah makanan yang halal 
dan baik dari rezeki yang dikurniakan Allah kepada kamu 
dan bertaqwalah kepada Allah yang kamu beriman kepada- 
Nya (88). Allah tidak mengira kamu bersalah dengan sebab 
sumpah-sumpah kamu yang tidak disengajakan, tetapi Allah 
mengira kamu bersalah dengan sumpah-sumpah yang 
disengajakan kamu ; maka bayaran dendanya ialah memberi 
makan kepada sepuluh orang miskin dari jenis makanan 
yang biasa kamu berikan kepada keluarga kamu atau 
memberi pakaian kepada mereka atau memerdekakan 
seorang hamba. Dan sesiapa yang tidak dapat (membayar 
denda-denda itu), maka hendaklah ia berpuasa tiga hari. 
Itulah denda sumpah-sumpah kamu jika kamu bersumpah 
(dan melanggarnya) dan jagalah sumpah kamu. Demikianlah 
Aliah menerangkan ayat-ayat-Nya kepada kamu supaya 
kamu bersyukur." (89) 

Maksudnya wahai orang-orang yang beriman 
sesungguhnya kehendak dan kewajipan dari 
keimanan kamu ialah kamu - selaku manusia yang 
menjadi hamba-hamba Allah - tidak seharusnya 
mengendalikan ciri-ciri Uluhiyah yang hanya dimiliki 
oleh Allah Yang Maha Esa sahaja. Oleh itu kamu tidak 
berhak mengharamkan sesuatu dari benda-benda 
yang baik yang telah dihalalkan Allah. Begitu juga 
kamu tidak berhak menahankan diri - seolah-olah 
mengharamkan - dari memakan benda yang baik dari 
rezeki yang telah dikurniakan Allah kepada kamu. 
Aliahlah yang telah memberi rezeki yang halal dan 
baik ini dan Dialah sahaja yang berkuasa memutuskan 
bahawa ini haram dan ini halal: 




"Wahai orang-orang yang beriman! Janganlah kamu 
haramkan benda-benda yang baik yang dihalalkan Allah 
untuk kamu dan janganlah kamu melampaui batas. 
Sesungguhnya Allah tidak menyukai orang-orang yang 
melampaui batas (87). Dan makanlah makanan yang halal 
dan baik dari rezeki yang dikurniakan Allah kepada kamu 
dan bertaawalah kepada Allah yang kamu beriman kepada- 
Nya. "(88) 


yang berhubung dengan hak Uluhiyah terhadap para 
hamba-Nya, juga berhubung dengan kehendak dan 
kewajipan dari keimanan kepada Allah dalam perilaku 
para Mu'minin di dalam persoalan ini. Setengah- 
setengah riwayat menyebut bahawa kedua-dua ayat 
ini dan ayat selepasnya - yang berhubung dengan 
hukum bersumpah - telah diturunkan dalam satu 
peristiwa yang tertentu yang berlaku di dalam 
kehidupan orang-orang Islam di zaman Rasulullah 
s.a.w., tetapi yang menjadi pokok pertimbangan ialah 
keumuman nas bukannya pengkhususan sebab 3 
walaupun sebab itu dapat menjelaskan maknanya 
menjadi lebih terang dan lebih halus. 


[bn Jarir telah meriwayatkan bahawa pada suatu 
hari Rasulullah s.a.w. duduk dan memberi ceramah 
mengingatkan orang ramai, kemudian beliau bangun 
tanpa menambahkan apa-apa selain dari memberi 
amaran yang menakutkan. Kemudian beberapa 
orang dari para sahabatnya berbincang sesama 
mereka; Apakah hak kita jika kita tidak melakukan 
sesuatu amalan, (Lihatlah) orang-orang Nasara telah 
mengharamkan sesuatu ke atas diri mereka dan 
patutlah kita juga mengharamkan sesuatu ke atas diri 
kita! Kemudian setengah sahabat-sahabat itu 
mengharamkan ke atas diri mereka makan daging 
dan lemak dan makan siang hari. Setengahnya pula 
mengharamkan perempuan ke atas diri mereka. 
Kemudian perkara ini sampai kepada pengetahuan 
Rasulullah s.a.w. lalu beliau pun bersabda: 


j 




Persoalan tasyri' pada keseluruhannya adalah 
mempunyai pertalian dengan persoalan Uluhiyah. Dan 
yang menjadi alasan yang sebenar yang dipegang 
oleh Uluhiyah dalam mengendalikan tanggungjawab 
mengaturkan kehidupan manusia ialah: Oleh sebab 
Allah Tuhan yang menciptakan manusia dan memberi 
rezeki kepada mereka, maka Dialah sahaja yang 
berhak menghalalkan dan mengharamkan kepada 
mereka mana-mana rezeki yang dikehendaki olehnya. 
Ini adalah suatu logik yang dii'tirafkan oleh manusia 
sendiri, kerana tuanpunya sesuatu itulah yang berhak 
mengurus dan mengendalikannya. Dan sesiapa yang 
melanggar dasar ini, maka tidak syak lagi ia boleh 
dianggap sebagai pencabul yang melampaui batas! 
Dan orang-orang yang beriman tentulah tidak 
sanggup melakukan pencabulan terhadap Allah yang 
diimani mereka, kerana perbuatan mencabul terhadap 
hak Allah dan sekaligus beriman kepada-Nya adalah 
tidak mungkin berkumpul sama sekali di dalam satu 
hati. 

Inilah persoalan yang dibentangkan oleh kedua-dua 
ayat ini dengan alasan yang logik dan terang dan 
tiada siapa yang sanggup mempertikaikannya kecuali 
pencabul dan pelampau dan Allah tidak menyukai 
para pencabul dan pelampau. la adalah satu 
persoalan umum yang menetapkan satu dasar umum 


"Mengapa ada orang-orang yang mengharamkan 
perempuan , makanan dan tidur? (Ingatlah) sesungguhnya 
aku sendiri tidur dan bangun , berbuka dan berpuasa , juga 
bernikah dengan perempuan. Oleh kerana itu sesiapa yang 
tidak suka kepada sunnahku, maka dia bukan dari 
golonganku. " 


Kemudian turun ayat: 



"Wahai orang-orang yang beriman i Janganlah kamu 
haramkan benda-benda yang baik yang dihalalkan Allah 
untuk kamu dan janganlah kamu melampaui batas. 
Sesungguhnya Allah tidak menyukai orang-orang yang 
melampaui batas. "(87) 

Di dalam Sahih al-Bukhari dan Sahih Muslim dari 
riwayat Anas r.a. terdapat hadith yang menguatkan 
hadith yang diriwayatkan oleh Ibn Jarir ini, katanya: 
"Ada tiga kumpulan (sahabat) berkunjung ke rumah- 
rumah isteri-isteri Rasulullah s.a.w. untuk bertanya 
tentang amal ibadat beliau dan apabila mereka 



JUZU' KE-7 


SO SURAH AL-MA'IDAH C& 


167 


diberitahu tentang amal ibadat beliau, mereka seolah- 
olah memandang ibadat beliau itu sedikit Mereka 
berkata: Bagaimana kita mahu bandingkan diri kita 
dengan Rasulullah s.a.w. kerana Allah telah 
ampunkan segala dosanya yang lepas dan yang 
kemudian? Salah seorang dari mereka berkata: "Saya 
mengerjakan sembahyang malam setiap malam". 
Seorang lagi berkata: "Saya berpuasa setiap hari dan 
tidak pernah berbuka". Kemudian seorang yang lain 
berkata pula: "Saya mengasingkan diri dari 

perempuan dan tak pernah berkahwin". Lalu 
Rasulullah s.a.w. datang menemui mereka dan 
bersabda: 

"Kamu telah berkata begini dan begini ; tetapi demi Allah , 
akulah yang paling takut dan paling bertaqwa kepada Allah 
dari kalangan kamu, namun begitu aku berpuasa dan 
berbuka , aku sembahyang aku tidur dan aku bernikah 
dengan perempuan oleh kerana itu sesiapa yang tidak suka 
kepada sunnahku, maka ia bukan dari golonganku." 


At-Tirmizi telah mengeluarkan satu riwayat dengan 
isnadnya dari ibn Abbas r.a., ada seorang lelaki 
datang menemui Rasulullah s.a.w. dan berkata 
kepada beliau: "Biasanya apabila saya makan daging 
maka nafsu syahwat saya terus terbungkas terhadap 
perempuan dan saya terus dikongkong oleh keinginan 
seks. Oleh sebab itu saya haramkan daging ke atas 
diri saya." Lalu Allah turunkan ayat: 



"Wahai orang-orang yang beriman i Janganlah kamu 
haramkan benda-benda yang baik yang dihalalkan Allah 
untuk kamu. "(87) 


Adapun ayat khusus yang datang selepasnya yang 
membicarakan, tentang masalah sumpah iaitu: 


Hukum Bersumpah Mengharamkan Diri Dari Sesuatu 
Yang Baik 




"Allah tidak mengira kamu bersaiah dengan sebab sumpah- 
sumpah kamu yang tidak disengajakan, tetapi Allah mengira 
kamu bersalah dengan sumpah-sumpah yang disengajakan 
kamu. Maka bayaran dendanya ialah memberi makan 
kepada sepuluh orang miskin dari jenis makanan yang biasa 
kamu berikan kepada keluarga kamu atau memberi pakaian 
kepada mereka atau memerdekakan seseorang hamba. Dan 
sesiapa yang, tidak dapat (membayar denda-denda itu), maka 
hendaklah ia berpuasa tiga hari. Itulah denda sumpah- 
sumpah kamu jika kamu bersumpah (dan melanggarnya) 
dan jagalah sumpah kamu. Demikianlah Allah menerangkan 
ayat-ayat-Nya kepada kamu supaya kamu bersyukur/' (89) 

maka yang ketara ialah ayat ini diturunkan untuk 
menghadapi kes ini atau kes yang serupa dengannya, 
iaitu kes bersumpah mengharamkan diri dari perkara- 
perkara yang diharuskan syara' (Mubah) seperti yang 
telah dilakukan oleh beberapa orang sahabat yang 
telah bersumpah mengharamkan diri mereka dari 
perkara yang mubah itu. Oleh sebab itu Rasulullah 
s.a.w. melarang mereka dari perbuatan itu dan Al- 
Qur'anul-Karim melarang mereka dari perbuatan 
mengharamkan dan menghalalkan sesuatu dengan 
menggunakan pertimbangan diri sendiri, kerana 
mereka tidak mempunyai hak dan kuasa dalam 
urusan ini, malah hak dan kuasa ini hanya dimiliki 
oleh Allah sahaja Tuhan yang diimani mereka. Begitu 
juga ayat ini diturun untuk menghadapi setiap 
sumpah yang bermaksud menahan diri dari sesuatu 
yang baik atau sumpah untuk melakukan sesuatu 
yang tidak baik. Oleh sebab itu setiap sumpah yang 
dilihat oleh pesumpahnya bahawa di sana ada sesuatu 
yang lebih baik dari sumpah itu, maka wajiblah ia 
melakukan sesuatu yang lebih baik itu dan membayar 
denda sumpahnya dengan kifarat-kifarat yang telah 
diterangkan di dalam ayat ini. 


Ujar Ibn Abbas sebab nuzul ayat ini ialah adanya 
kumpulan orang-orang yang mengharamkan 
makanan-makanan, pakaian-pakaian yang baik dan 
perkahwinan ke atas diri mereka dengan bersumpah 
dan apabila turun ayat: 





"Wahai orang-orang yang beriman i Janganlah kamu 
haramkan benda-benda yang baik yang dihalalkan Allah 
untuk kamu"(87) 


mereka pula bertanya: "Bagaimana kita hendak buat 
dengan sumpah-sumpah kita?" Lalu turunlah ayat ini. 

Ayat ini mengandungi hukum bahawa Allah s.a.w. 
tidak mengambil salah terhadap orang-orang Islam 
yang melafazkan sumpah yang tidak disengajakan, 
iaitu sumpah yang diucapkan oleh lisan tetapi tidak 
disimpul oleh hati dengan niat dan kehendak yang 
sungguh di samping menggalakkan mereka supaya 
jangan memandang ringan atau menjatuhkan 

martabat sumpah dengan membanyakkan perbuatan 
bersumpah kosong, kerana sumpah dengan nama 
Allah seharusnya mempunyai kehormatan dan 
kehebatannya oleh itu ia tidak sewajarnya diucapkan 
dengan kosong begini sahaja. 

Adapun sumpah yang disengajakan, iaitu sumpah 
yang disimpulkan dengan niat dan kehendak yang 
sungguh, maka perbuatan membatalkannya 
mewajibkan pembayaran denda yang diterangkan 
oleh ayat ini: 


Denda Kerana Bersumpah 



"Maka bayaran dendanya ialah memberi makan kepada 
sepuluh orang miskin dari jenis makanan sederhana yang 
biasa kamu berikan kepada keluarga kamu atau memberi 
pakaian kepada mereka atau memerdekakan seorang 
hamba. Dan sesiapa yang tidak dapat (membayar denda- 
denda itu), maka hendaklah ia berpuasa tiga hari. Itulah 
denda sumpah-sumpah kamu jika kamu bersumpah. “(89) 


itu ialah selama tiga hari berturut-turut atau sebanyak 
tiga hari tanpa berturut-turut? Di sini juga terdapat 
khilaf Fiqhiyah kerana di dalam ayat ini tidak dinaskan 
berturut-turut Perbincangan mengenai khilaf Fiqhiyah 
dalam masalah-masalah cabangan atau kecil ini 
tidaklah termasuk dalam methodologi pengajian kami 
dalam tafsir Fi Zilal ini. Oleh kerana itu sesiapa yang 
ingin mengetahuinya silalah rujuk kepada kitab-kitab 
fiqah dalam bab ini, kerana semua khilafiyah itu 
adalah sesuai dengan dasar yang kita sedang 
bicarakan, iaitu bayaran denda atau kifarat itu adalah 
bertujuan untuk mengembalikan kehormatan sumpah 
yang dibatalkan itu dan untuk menjaga dan 
mengawal sumpah itu dari dipermain-main dan 
dipermudah-mudahkan, kerana sumpah-sumpah itu 
merupakan 'aqad-'aqad atau perjanjian-perjanjian 
yang diperintah oleh Allah S.W.T. supaya dikota dan 
ditunaikannya. Oleh sebab itu apabila seseorang itu 
bersumpah (untuk melakukan sesuatu) dan di sana 
terdapat sesuatu yang lebih baik dan lebih memberi 
kebaktian dari apa yang disumpahkannya, maka 
hendaklah ia laksanakan sesuatu yang lebih baik dan 
lebih memberi kebaktian itu dan hendaklah ia 
membayar kifarat sumpah itu. Dan apabila ia 
bersumpah untuk melakukan sesuatu yang bukan 
dalam bidang hak dan kuasanya seperti 
mengharamkan dan menghalalkan sesuatu, maka 
hendaklah ia batalkan sumpah itu dan wajiblah ia 
membayar kifaratnya. 


Maksudnya makanan sepuluh orang miskin ' itu 
hendaklah dari jenis makanan sederhana yang biasa 
diberikan oleh pesumpah kepada keluarganya. Kata- 
kata "ausat" boleh diertikan 'dengan "terbaik" atau 
dengan "sederhana" kedua-duanya termasuk di 
dalam ertikata-ertikata itu sekali pun jika kedua-dua 
erti ini di kumpul dan diselaraskan, maka ia tidak juga 
terkeluar dari tujuan kerana yang sederhana itulah 
yang terbaik dalam neraca pandangan islam. 

"Atau memberi pakaian kepada mereka. "(89) 


Maksud yang lebih hampir pakaian itu hendaklah 
juga dari jenis pakaian yang sederhana/terbaik. 

"Atau memerdekakan seorang hamba. "(89) 


Di sini tidak dinaskan bahawa hamba yang 
dimaksudkan itu ialah hamba yang Mu'min.Oleh 
sebab itu dalam persoalan ini berlaku khilaf Fiqhiyah 
yang tidak dapat dihuraikan di tempat ini. 

" Dan sesiapa yang tidak dapat (membayar denda-denda itu), 
maka hendaklah ia berpuasa tiga hari. "(89) 



Puasa tiga hari ini merupakan kifarat atau denda 
yang dikembalikan kepadanya dalam kes sumpah 
sengaja apabila tidak mampu membayar denda-denda 
yang lain. Apakah yang dimaksudkan dengan tiga hari 


Selepas itu marilah kita kembali semula kepada 
maudhu' pokok (iaitu maudhu' hak menghalal dan 
mengharam) yang menjadi sebab turunnya ayat-ayat 
ini. Adapun dari segi "kekhususan sebab", maka 
Allah S.W.T. menyatakan bahawa segala apa yang 
dihalalkan Allah itulah "sesuatu yang baik" dan 
segala sesuatu yang diharamkannya itulah "sesuatu 
yang tidak baik atau keji" dan seseorang itu tidak 
berhak memilih untuk dirinya sesuatu hukum yang 
lain dari apa yang telah dipilih oleh Allah untuknya 
kerana dua sebab: Pertama, hak mengharamkan dan 
menghalalkan sesuatu itu adalah dari hak ciri-ciri Allah 
yang mengurniakan rezeki-rezeki yang di halal dan 
yang diharamkan. Jika hak ini dicabuli, maka itulah 
pencabulan yang tidak disukai Allah dan 
mengakibatkan keimanan seseorang itu tidak betul. 
Yang kedua, Allah telah menghalalkan benda-benda 
dan perkara-perkara yang baik, oleh itu tidaklah wajar 
bagi seseorang mengharamkan ke atas dirinya benda- 
benda dan perkara-perkara yang baik yang 
mendatangkan kebaikan kepada dirinya dan kepada 
kehidupannya itu, kerana skop penglihatannya 
terhadap dirinya sendiri dan terhadap kehidupannya 
tidak seluas skop penglihatan Allah Yang Maha 
Bijaksana dan Maha Mengetahui yang telah 
menghalalkan benda-benda dan perkara-perkara yang 
baik ini. Andainya Allah mengetahui benda-benda 
dan perkara-perkara yang baik itu mengandungi 
bencana dan bahaya tentulah ia memelihara ' para 
hamba-Nya dari bencana dan bahaya itu. Dan 
andainya Allah mengetahui pengharaman diri dari 
benda-benda yang baik itu mendatangkan kebaikan 

tentulah Allah tidak akan menghalalkan benda-benda 
yang baik itu, kerana tujuan kedatangan agama Islam 
ialah untuk mewujudkan kebajikan, kebaikan, 
keseimbangan yang mutlak dan keselarasan yang 
sempurna di antara tenaga-tenaga hidup manusia 
seluruhnya. Islam tidak mengabaikan sesuatu apa pun 
dari kehendak-kehendak keperluan fitrah manusia 
dan Islam juga tidak menindas sesuatu apa pun dari 
tenaga-tenaga manusia yang membina yang bekerja 
secara normal dan tidak menyimpang dari jalan yang 
lurus. Oleh sebab itulah Islam memerangi konsep 
hidup kerahiban (yang menolak perkahwinan), kerana 
ia menindaskan keinginan fitrah manusia, 
melumpuhkan tenaga dan menghalangkan kesuburan 
hayat yang hendak disuburkan Allah. Begitu juga 
Allah melarang manusia dari mengharamkan benda- 
benda dan perkara-perkara yang baik seluruhnya 
kerana benda-benda dan perkara-perkara yang baik 
merupakan faktor-faktor pembinaan hayat, kesuburan 
dan pembaharuannya. Tujuan Allah menjadikan hayat 
ini supaya ia terus berkembang subur dan 
membaharu dan supaya meningkat tinggi dengan 
perantaraan kesuburan dan pembaharuan yang 
dikendalikan dengan sistem hidup Ilahi. Konsep 
hidup kerahiban dan perbuatan mengharamkan 
benda-benda dan perkara-perkara yang baik yang lain 
adalah bercanggah dengan sistem hidup Ilahi, kerana 
ia memberhentikan roda kehidupan pada titik yang 
tertentu dengan alasan meluhurkan dan 
meningkatkan diri, sedangkan peluhuran dan 
peningkatan diri itu termasuk di dalam pro-gram 
sistem hidup Ilahi mengikut susun cara yang mudah 
yang sesuai dengan fitrah manusia sebagaimana yang 
diketahui Allah. 

Selain dari kekhususan sebab tidak membataskan 
keumuman nas 4 , kerana keumuman ini berhubung 
kait dengan persoalan Uluhiyah dan tasyri' - 
sebagaimana telah diterangkan sebelum ini - iaitu 
satu persoalan yang tidak terbatas pada masalah halal 
dan haram di bidang makanan, minuman dan 
perkahwinan sahaja, malah ia merangkumi segala 
urusan kuasa mengadakan undang-undang • dan 
peraturan di dalam mana-mana bidang kehidupan: 

Kami ulangi dan menekankan pengertian ini kerana 
ketersisihan Islam yang sebegitu lama dari bidang 
mengendalikan kehidupan manusia - yang menjadi 
bidang dan hakikat Islam - telah mengakibatkan 
bayangan pengertian-pengertian ungkapan ayat ini 
terkuncup atau terundur dari garisan hakikat yang 
dikehendaki di dalam Al-Qur'anul-Karim dan di dalam 
agama ini. la mengakibatkan bayangan pengertian 
istilah "halal" dan "haram" terkuncup di dalam 
tanggapan manusia hingga tanggapan itu tidak 
melangkaui lebih dari masalah-masalah binatang 
sembelihan yang disembelih atau makanan yang 

dimakan atau minuman yang diminum atau pakaian 
yang dipakai atau perkahwinan yang di 'aqadkan. 
Inilah sahaja bidang-bidang masalah yang ditanya 
oleh manusia kepada Islam untuk mendapat fatwa 
sama ada ia halal atau haram, sedangkan di dalam 
urusan-urusan umum dan bidang-bidang kegiatan 
hidup yang besar mereka bertanya dan mencari fatwa 
dari teori-teori, perlembagaan-perlembagaan dan 
undang-undang (ciptaan manusia) yang telah 
mengganti syari'at Allah. Kini keseluruhan peraturan 
kemasyarakatan, keseluruhan peraturan politik, 
keseluruhan peraturan dan undang-undang 
antarabangsa, keseluruhan ikhtisas Allah di bumi dan 
di dalam kehidupan manusia tidak lagi merupakan 
masalah-masalah yang dicari fatwa dan ditanya 
kepada Islam. 

Sedangkan Islam adalah satu sistem yang 
merangkumi seluruh bidang hidup. Sesiapa yang 
mengikut seluruh sistem hidup Islam, maka Dialah 
orang yang sebenar Mu'min dan berpegang dengan 
agama Allah dan sesiapa yang mengikut sistem hidup 
yang lain walaupun dalam satu bidang hukum bererti 
ia telah menolak keimanan dan mencabul Uluhiyah 
Allah dan keluar dari agama Allah walau 
bagaimanapun ia mengisytiharkan dirinya sebagai 
seorang Muslim yang menghormati 'aqidah Islam, 
kerana perbuatannya yang mengikut syari'at yang lain 
dari syari'at Allah itu sendiri mendustakan 
dakwaannya dan mengecapkannya sebagai seorang 
yang keluar dari agama Allah. 

Inilah persoalan semesta yang dikehendaki oleh 
nas-nas Al-Qur'an dan dijadikannya sebagai persoalan 
keimanan kepada Allah atau pencabulan terhadap 
Allah. Inilah skop nas-nas Al-Qur'an yang sebenar, 
iaitu satu skop yang sesuai dengan keseriusan agama 
Islam, keseriusan Ai-Qur'an dan keseriusan konsep 
Uluhiyah dan konsep keimanan. 

****** 

Selaras dengan persoalan tasyri' yang berfungsi 
mengharam dan menghalal dan selaras dengan usaha 
mengaturkan garisan tarbiyah bagi umat Muslimin di 
Madinah dan usaha membersihkan mereka dari 
suasana-suasana jahiliyah, dari keladak-keladaknya 
dan dari tradisi-tradisinya sama ada tradisi-tradisi 
keperibadian atau tradisi-tradisi kemasyarakatan, 
maka ayat yang berikut mengemukakan keputusan 
yang tegas dan terakhir mengharamkan arak dan judi 
di samping mengharamkan berhala-berhala dan 
azlam iaitu mengharamkan perbuatan-perbuatan 
syirik: 


(Pentafsiran ayat-ayat 90 - 93) 

"Wahai orang-orang yang beriman ! "(Ketahuilah) bahawa 
sesungguhnya arak, judi, memuja berhala-berhala dan 
meramal nasib dengan azlam itu adalah (amalan-amalan) 
kotor dari perbuatan syaitan. Kerana itu hendaklah kamu 
menjauhinya supaya kamu mendapat keberuntungan (90). 
Sesungguhnya syaitan itu bertujuan untuk mencetuskan 
permusuhan dan perasaan benci membenci di antara kamu 
dalam (minuman) arak dan (permainan) judi dan 
menghalangkan kamu dari mengingati Allah dan 
mengerjakan solat. Oleh kerana itu apakah kamu tidak ingin 
berhenti? (91) Dan ta'atiah kamu kepada Allah serta ta'atlah 
kepada rasul dan hendaklah kamu berwaspada. Justeru itu 
jika kamu berpaling maka ketahuilah bahawa kewajipan 
rasul Kami hanyalah menyampaikan (perintah-perintah) 
dengan jelas sahaja (92). Tidak ada apa-apa dosa di atas 
orang-orang yang beriman dan mengerjakan amalan yang 
soleh, disebabkan arak yang telah diminum mereka (sebelum 
diturunkan hukum haram) apabila mereka bertaqwa, 
beriman dan mengerjakan amalan-amalan yang soleh 
kemudian mereka terus bertaqwa dan beriman kemudian 
terus bertaqwa dan membuat amalan yang baik dan 
sesungguhnya Allah kasihkan para Muhsinin."(93) 

Arak, judi, berhala dan azlam merupakan ciri-ciri 
dari kehidupan jahiliyah dan merupakan tradisi-tradisi 
yang bertunjang begitu mendalam di dalam 
masyarakat jahiliyah. Semuanya merupakan seberkas 
(kejahatan) yang mempunyai pertalian yang 
mendalam dari segi amalannya dan dari segi 
kedudukannya sebagai ciri-ciri dan tradisi-tradisi 


masyarakat itu. Mereka minum arak secara 
keterlaluan dan mereka jadikannya dari aktiviti-aktiviti 
yang dimegah-megahkan mereka di dalam majlis- 
majlis minuman, di mana mereka bertanding dan 
berlumba-berlumba minum banyak. Mereka jadikan 
minum arak itu sebagai bahan kebanggaan dan 
sanjungan di dalam sajak-sajak mereka. Dan biasanya 
majlis-majlis minuman itu disertakan dengan 
pengorbanan binatang-binatang sembelihan dan 
memanggang daging untuk menjamu para peminum, 
para pelayan dan para peminat majlis-majlis itu yang 
datang berkumpul di sekelilingnya. Binatang-binatang 
itu disembelih di atas batu-batu berhala, iaitu berhala 
yang mereka sembelih binatang-binatang korban 
untuknya dan melumurkannya dengan darah-darah 
korban itu (sebagaimana mereka sembelih binatang- 
binatang korban untuk tuhan-tuhan, iaitu untuk sami- 
sami berhala-berhala itu). Bagi korban-korban yang 
disembelih di majlis-majlis minuman arak dan 
sebagainya dari majlis-majlis sosial yang serupa 
dengannya diadakan permainan judi dengan 
menggunakan azlam, iaitu anak-anak panah yang 
digunakan untuk menentukan habuan pembahagian 
daging-daging korban itu dan setiap orang akan 
memperolehi habuannya mengikut kadar yang 
ditentukan oleh anak panahnya. Orang yang 
mendapat anak panah al-Ma'alla umpamanya akan 
memperolehi habuan yang " terbanyak sekali 
demikianlah sehingga sampai kepada orang yang 
memegang anak panah yang tidak mendapat apa-apa 
habuan walaupun orang ini tuan korban itu sendiri 
dan ini bererti ia kerugian segala-galanya. 
Demikianlah dapat di lihat dengan jeias pertalian yang 
wujud di antara adat-adat dan tradisi-tradisi sosial itu, 
juga dapat di lihat dengan jelas bagaimana tradisi- 
tradisi itu berlangsung mengikut situasi jahiliyah, dan 
kefahaman-kefahaman kepercayaannya. 

Titik Gerakan Islam Dimula Pada 'aqidah 

Sistem Islam tidak memulakan langkahnya dengan 
lebih dahulu berusaha mengubati tradisi-tradisi (yang 
buruk) ini kerana tradisi-tradisi ini ditegakkan di atas 
asas-asas i'tiqad yang rosak. Berdasarkan hakikat ini 
sebarang usaha untuk mengubati tradisi-tradisi ini dari 
atas permukaannya sahaja sebelum diubati asas-asas 
atau akar umbinya yang mendalam adalah sesuatu 
usaha yang sia-sia. Ini adalah satu usaha yang tidak 
akan dibuat oleh sistem Rabbani! Malah Islam 
memulakan langkah dari simpulan jiwa manusia yang 
pertama, iaitu dari simpulan 'aqidah. Islam 
memulakan langkahnya dengan mencabut segala 
kefahaman dan kepercayaan jahiliyah dari-akar 
umbinya dan menanam di tempatnya kefahaman dan 
kepercayaan Islam yang betul, la tegakkan kefahaman 
dan kepercayaan yang betul ini di tapak asas yang 
bertunjang pada fitrah manusia, la menjelaskan 
kepada manusia kerosakan kefahaman dan 
kepercayaan mereka terhadap Uluhiyah dan 
memimpin mereka kepada Tuhan yang sebenar. Dan 
apabila mereka telah mengenali Tuhan yang sebenar, 
maka barulah hati mereka mulai mendengar segala 
apa yang disukai dan tidak disukai oleh Tuhan Yang 

Maha Hidup ini dari mereka. Sebelum sampai ke 
tahap (pengenalan atau ma'rifat) ini mereka belum 
bersedia untuk mendengar atau mematuhi sebarang 
suruhan atau larangan dan mereka tidak akan 
berhenti dari tradisi-tradisi jahiliyah mereka biarpun 
sebanyak mana diulangi larangan itu dan diberi 
nasihat Tali ikatan fitrah manusia ialah tali ikatan 
'aqidah. Selama tali ikatan ini tidak tersimpul kukuh 
dari awal-awal lagi, maka selama itulah program 
akhlak, tarbiyah dan reformasi tidak dapat ditegakkan 
di dalam fitrah manusia. Di sinilah terletaknya anak 
kunci fitrah manusia dan selama fitrah ini tidak dibuka 
dengan anak kuncinya, maka selama itulah jalan-jalan 
dan lorong-lorongnya tertutup rapat dan liku-likunya 
menjadi tersimpang-siur, di mana terbuka satu jalan 
tertutup pula jalan-jalan yang lain, cerah satu sudut, 
menggelap pula sudut-sudut yang lain, terhurai satu 
ikatan terkusut pula ikatan-ikatan yang lain, terseriah 
satu lorong terkatup pula lorong-lorong yang lain. 
Begitulah seterusnya tanpa sut. 

Oleh sebab itulah sistem Islam tidak memulakan 
langkah untuk mengubati kejahatan-kejahatan dan 
penyelewengan-penyelewengan jahiliyah dari 
kejahatan-kejahatan dan penyelewengan 
penyelewengan itu sendiri, malah ia memulakan 
langkah pengubatan itu dari 'aqidah, iaitu ia 
membuka langkah dengan syahadat La liaha Hallah 
dan untuk membina konsep La liaha Hallah ia 
mengambil satu jangka waktu yang panjang hingga 
sampai kira-kira tiga belas tahun lamanya dan tiada 
matlamat lain di sepanjang masa itu kecuali matlamat 
ini sahaja, iaitu memperkenalkan Tuhan yang sebenar 
kepada manusia dan mengajak mereka mengabdikan 
diri kepada Allah dan ta'at kepada kuasa-Nya. 
Sehingga apabila mereka membulatkan hati kepada 
Allah dan merasa bahawa mereka tidak lagi 
mempunyai pilihan yang lain dari apa yang telah di 
pilihkan Allah untuk mereka, di waktu ini barulah 
dimulakan dengan taklif-taklif termasuk syi'ar-syi'ar 
ibadat, di waktu ini barulah dimulakan proses 
membersihkan keladak-keladak jahiliyah, iaitu 
keladak-keiadak sosial, ekonomi, psikologi, budi 
pekerti dan perilaku, la dimulakan sewaktu, manusia 
telah bersedia untuk menta'ati perintah Aliah tanpa 
sebarang bantahan, kerana mereka mengetahui 
bahawa mereka tidak mempunyai pilihan yang lain 
dari menta'ati dan mematuhi segala apa sahaja 
suruhan dan larangan Allah. 

Atau dengan ungkapan yang lain: Perintah-perintah 
dan larangan-larangan adalah dimulakan selepas 
Islam, iaitu selepas menyerah diri kepada Allah dan 
selepas seseorang Muslim itu merasa tidak 
mempunyai suatu apa pun di dalam hatinya dan 
selepas ia tidak lagi memikirkan bahawa ia 
mempunyai pendapat dan pilihan yang lain dari 
perintah Allah atau seperti kata Al-Ustaz Abui Hasan 
an-Nadawi dalam bukunya: " JbUaaJU ^xl\ teu 
0_iA L nA. t r di bawah judul "Terhurainya Kompleks 
Agung": 


"Kompleks agung telah terhurai, iaitu kompleks 
syirik dan kufur dan dengan terhurainya kompleks 
agung ini terhurailah segala kompleks yang lain. 
Rasulullah s.a.w. telah melancarkan perjuangannya 
yang pertama terhadap mereka dan oleh kerana itu 
beliau tidak perlu lagi melancarkan perjuangan yang 
baru bagi setiap perintah dan larangan. Islam telah 
berjaya mengalahkan jahiliyah di dalam perjuangan 
yang pertama dan sejak itu Islam terus mendapat 
kemenangan dalam setiap perjuangannya. Mereka 
telah masuk ke dalam kedamaian (Islam) dengan 
seluruh jiwa raga mereka. Mereka tidak lagi 
menentang Rasulullah s.a.w. setelah mereka 
memahami hidayat dengan jelas. Mereka tidak 
merasa sesuatu perasaan terkilan di dalam hati 
mereka terhadap apa sahaja keputusan yang dibuat 
oleh beliau dan mereka tidak memikirkan sesuatu 
pilihan yang lain selepas menerima perintah atau 
larangan dari beliau. Mereka terus menceritakan 
kepada Rasulullah s.a.w. jika mereka melakukan 
kesalahan atau mengkhianati diri sendiri dan mereka 
mendedahkan jasad mereka untuk dihukum dengan 
hukuman yang berat jika mereka melakukan 
kesalahan yang mewajarkan hukum hudud. Semasa 
diturunkan ayat yang mengharamkan arak, gelas- 
gelas yang penuh dengan arak sedang berada di 
tangan mereka, tetapi perintah Allah itu telah 
menghalangkan bibir yang rakus dan perut yang lapar 
itu dari meneguk arak yang berada di tangan mereka. 
Mereka telah bertindak memecahkan tempayan- 
tempayan arak hingga mengalir di lorong-lorong 
Madinah" 5 


Dan walaupun begitu, namun pengharaman arak 
dan judi yang mempunyai hubungan yang rapat 
dengannya itu bukanlah sesuatu perintah yang 
mendadak, malah pengharaman itu telah didahului 
oleh peringkat-peringkat dan langkah-langkah awal 
untuk mengubati tradisi-tradisi sosial yang 
mempunyai akar umbi yang mendalam itu, iaitu 
tradisi-tradisi yang berhubung rapat dengan 
kebiasaan-kebiasaan manusia, juga berhubung rapat 
dengan setengah-setengah aspek ekonomi dan latar 
belakangnya. 

Pengharaman ini merupakan peringkat yang ke tiga 
atau yang ke empat dari usaha-usaha untuk 
menangani masalah arak di dalam sistem Islam. 


Peringkat pertama ialah peringkat melepaskan 
panah ke hala sasaran apabila Allah S.W.T. berfirman 
di dalam Surah an-Nahl: 




"Dan dari buah kurma dan anggur kamu jadikan minuman 
arak dan rezeki yang baik."(67) 


5 Muka surat 87-88 cetakan keempat. 

Peringkat-peringkat Pengharaman Arak 

Perkara pertama yang mengetuk hati seseorang 
Mus-lim ialah mengapa Allah jadikan minuman arak 
(di dalam ayat ini) sebagai tandingan kepada rezeki 
yang baik seolah'-olah minuman arak satu perkara dan 
rezeki yang baik satu perkara yang lain pula. 


Kemudian peringkat yang kedua, iaitu peringkat 
merangsangkan di dalam hati kaum Muslimin 
kesedaran keagamaan melalui iogik perundangan 
apabila turun ayat yang berikut di dalam Surah AI- 
Bagarah: 




r' 9* S' * T 



"Mereka bertanya kepadamu tentang arak dan judi 
katakanlah! Kedua-duanya mengandungi dosa yang besar 
dan manfa'at-manfa’at kepada manusia , tetapi dosa 
keduanya lebih besar dari mania 'at kedua-duanya. "(219) 


Pernyataan ini menyarankan bahawa meninggalkan 
arak dan judi itu adalah lebih utama kerana dosanya 
lebih besar dari manfa’atnya. Memanglah jarang 
terdapat sesuatu yang tidak memberi apa-apa 
manfaat, tetapi halal atau haramnya sesuatu itu 
adalah bergantung kepada kelebihan kemudaratan 
atau manfa'atnya. 


Kemudian disusuli dengan langkah yang ketiga, 
iaitu langkah memecahkan adat kebiasaan minum 
arak dan mewujudkan percanggahan di antara adat 
kebiasaan minum arak dengan fardhu-fardhu solat 
apabila turun ayat di dalam Surah an-Nisa' yang 
berikut: 


jis ;j$f l&s'S \pz <s3 


" Wahai orang-orang yang beriman I Janganlah kamu hampiri 
solat sedangkan kamu mabuk sehingga kamu mengetahui 
apa yang diucapkan oleh kamu. "(43) 


Masa solat lima waktu itu adalah berdekatan, dan 
masa lapang di antara waktu-waktu solat itu tidak 
cukup untuk mabuk dan pulih siuman. Perintah ini 
menyempitkan peluang untuk melakukan amalan 
adat kebiasaan minum arak terutama adat minum 
pagi dan minum petang selepas Asar atau Maghrib 
yang menjadi adat jahiliyah. Perintah ini juga 
membawa akibat memecahkan adat penagihan arak 
yang berkaitan dengan waktu-waktu minumnya. Dan 
seterusnya perintah ini - suatu perintah yang 
dipandang berat di dalam hati seseorang Muslim - 
mewujudkan percangahan di antara kesetiaan 
menunaikan fardhu-fardhu solat pada 
waktu-waktunya yang biasa dengan kesetiaan 
mengamalkan adat minum arak pada waktu- 
waktunya yang biasa. 


Kemudian disusuli pula dengan langkah yang empat 
ini, iaitu satu langkah tegas dan terakhir setelah hati 


kaum Muslimin mempunyai kesediaan yang sempurna 
untuk mematuhi perintah, iaitu sebaik sahaja diberi 
perintah mereka akan terus menta'atinya dengan 
penuh kepatuhan. 

Dari Umar ibn al-Khattab r.a. katanya: Dia telah 
berdo'a kepada Allah: 

p-li-Jj ULj ja iM (J bJ 

"Ya Allah ya Tuhanku! Terangkanlah kepada kami tentang 
hukum arak ini dengan penerangan yang jelas dan 
memuaskan. " 6 

Lalu turunlah ayat yang berikut di dalam Surah Al- 



"Mereka bertanya kepadamu tentang arak dan judi 
katakanlah: Kedua-duanya mengandungi dosa dan 

manfa'at-manfa'at kepada manusia , tetapi dosa keduanya 
lebih besar dari mania ’a t kedua-duanya. "(219) 

Kemudian dipanggil Umar r.a. dan dibacakan ayat 
ini kepadanya lalu dia berdo'a lagi "Ya Allah ya 
Tuhanku! Terangkanlah kepada kami tentang hukum 
arak ini dengan penerangan , yang jelas dan 
memuaskan hati!" lalu turunlah ayat yang berikut di 
dalam Surah an-Nisa': 



"Wahai orang-orang yang beriman I Janganlah kamu hampiri 
solat sedangkan kamu mabuk sehingga kamu mengetahui 
apa yang diucapkan oleh kamu. "(43) 


Kemudian dipanggil' Umar r.a. dan dibacakan ayat 
ini kepadanya, lalu dia berdo'a lagi: Ya Allah ya 
Tuhanku! Terangkanlah kepada kami tentang hukum 
arak ini dengan penerangan yang jelas dan 
memuaskan hati!" Lalu turunlah ayat yang berikut di 
dalam Surah al-Ma'idah: 



6 Mungkin penjelasan ayat di dalam surah an-Nahl itu 
menimbul rasa gelisah di dalam hati 'Umar r.a. dan 
merangsangkan keinginannya untuk mendapatkan satu 
penjelasan yang memuaskan hati. 'Umar - sebagaimana yang 
diceritakannya sendiri - adalah seorang lelaki minum di zaman 
jahiliyah dan ini membuktikan bagaimana adat minum arak itu 
untuk bertunjang kuat di dalam masyarakat jahiliyah. 

"Sesungguhnya syaitan itu bertujuan untuk mencetuskan 
permusuhan dan perasaan benci membenci di antara kamu 
dalam (minuman) arak dan (permainan) judi dan 
menghalangkan kamu dari mengingati Allah dan 
mengerjakan solat Oleh kerana itu apakah kamu tidak ingin 
berhenti? "(91) 

Kemudian dipanggil Umar r.a. dan dibacakan ayat 
ini kepadanya lalu dia berkata: "Kami telah berhenti! 
Kami telah berhenti!" (dikeluarkan oleh Ashabus- 
Sunan) 

Apabila turun ayat-ayat yang mengharamkan arak 
di dalam tahun yang ketiga hijrah selepas Peperangan 
Uhud, maka perkara ini tidak memerlukan lebih dari 
seorang pengisytihar sahaja keluar mengumumkan di 
tempat-tempat perhimpunan ramai di Madinah: 
"Wahai kaum Muslimin! Arak telah diharamkan!" 
Maka lantas yang sedang memegang gelas arak di 
tangannya memecahkan gelas dan lantas yang 
sedang mengulum seteguk arak di dalam mulutnya 
meluahkannya keluar. Kemudian gariba-gariba 
(bekas-bekas dari kulit) yang berisi arak dibelahkan 
dan balang-balang arak dipecahkan dan segala- 
galanya berakhir seolah-olah mabuk dan minuman 
arak tidak pernah wujud. 


Sekarang marilah kita mempelajari susunan kata 
ayat ini dan cara penjelasannya yang memperlihatkan 
satu methodologi tarbiyah dan bimbingan. 



jika kamu berpaling maka ketahuilah bahawa kewajipan 
rasul Kami hanyalah menyampaikan (perintah-perintah) 
dengan jelas sahaja. "(92) 

la mulakan dengan bentuk seruan biasa di dalam 
bahagian ini. 



"Wahai orangorang yang beriman! "(90) 

untuk merangsangkan hati para Mu'minin dari satu 
segi dan dari satu segi yang lain untuk mengingatkan 
mereka terhadap kehendak-kehendak keimanan, iaitu 
menunjukkan kepatuhan dan keta'atan. 

Kemudian seruan itu disusuli dengan penjelasan 
yang tegas dalam bentuk ungkapan penguat kata 
yang memberi penekanan yang sempurna iaitu 
"Hanyasanya": 



"(Ketahuilah) bahawa sesungguhnya arak , judi, ; (memuja) 
berhala-berhala dan meramal nasib dengan azlam itu adalah 
amalan-amalan kotor dari perbuatan syaitan . "(90) 


Yakni semuanya adalah kotor tidak tercakup di 
dalam istilah "benda-benda yang baik" yang telah 
dihalalkan Allah. Semuanya itu adalah dari perbuatan 
syaitan dan syaitan adalah musuh lama manusia. 
Dengan semata-mata mengetahui bahawa sesuatu itu 
adalah dari perbuatan syaitan cukuplah kepada hati 
seseorang Mu'min untuk merasa jijik dan benci 
terhadapnya dan untuk menjadikannya takut dan 
menjauhkan diri darinya. 

Dalam detik yang sama juga ayat yang berikut 
mengeluarkan perintah yang disertakan dengan 
galakan supaya mencapai keberuntungan. Ini 
merupakan satu lagi sentuhan dari sentuhan- 
sentuhan saranan kejiwaan yang amat mendalam: 

"Kerana itu hendaklah kamu jauhinya supaya kamu 
mendapat keberuntungan. "(90) 

Kemudian ayat yang berikut mendedahkan 
perencanaan syaitan di sebalik perbuatan-perbuatan 
yang kotor itu. 



"Wahai orang-orang yang beriman I (Ketahuilah) bahawa 
sesungguhnya arak, judi l (memuja) berhala-berhala dan 
meramal nasib dengan azlam itu adalah (amalan-amalan) 
kotor dari perbuatan syaitan. Kerana itu hendaklah kamu 
jauhinya supaya kamu mendapat keberuntungan (90). 
Sesungguhnya syaitan itu bertujuan untuk mencetuskan 
permusuhan dan perasaan benci membenci di antara kamu 
dalam (minuman) arak dan (permainan) judi dan 
menghalangkan kamu dari mengingati Allah dan 
mengerjakan solat. Oleh kerana itu apakah kamu tidak ingin 
berhenti?(91). Dan ta'atlah kamu kepada Allah serta ta'atiah 
kepada rasul dan hendaklah kamu berwaspada. Justeru itu 

"Sesungguhnya syaitan itu bertujuan untuk mencetuskan 
permusuhan dan perasaan benci membenci di antara kamu 
dalam (minuman) arak dan (permainan) judi dan 

menghalangkan kamu dari mengingati Allah dan 
mengerjakan solat. "(9 1) 

Dengan penjelasan ini terdedahlah matlamat syaitan 
kepada hati seseorang Muslim dan terbukalah tujuan 
tipudayanya dan akibat kekotorannya, iaitu matlamat 
menimbulkan perseteruan dan perasaan benci 
membenci di dalam barisan Muslimin melalui 
penagihan arak dan permainan judi, juga 
menghalangkan "orang-orang yang beriman" dari 
mengingati Allah dan mengerjakan solat Alangkah 
licinnya tipudaya syaitan! 

Perancangan Dan Matlamat Syaitan Dalam Arak Dan 
Judi Sangat Mudah Dikesan 

Matlamat-matlamat yang dirancangkan oleh syaitan 
itu merupakan perkara-perkara yang benar-benar 
berlaku dan dapat di lihat oleh kaum Muslimin di 
alam kenyataan setelah disahkannya dari penjelasan 
Ilahi yang benar itu sendiri. Oleh itu tidaklah perlu 
bagi seseorang membuat kajian yang lama untuk 
mengetahui bahawa syaitan menimbulkan 
perseteruan dan perasaan benci membenci di antara 
orang ramai melalui arak dan judi. Arak dengan 
akibat-akibatnya yang menghilangkan siuman- 
siuman, merangsangkan kegalakan daging dan darah 
dan membangkitkan keinginan-keinginan nafsu dan 
dorongan-dorongan yang mendadak, begitu juga judi 
yang menjadi teman setia arak dengan 
akibat-akibatnya yang menimbulkan perasaan- 
perasaan kecewa dan dendam kesumat terhadap 
yang menang yang telah mengaut hartanya di 
hadapan matanya dan melesapkannya sebagai 
pemenang, sedangkan dia kalah dan tidak dapat 
berbuat apa-apa, tentulah akibat-akibat yang seperti 
ini menimbulkan perseteruan dan perasaan benci 
membenci walaupun arak dan judi itu dapat 
mengumpulkan teman-teman dalam majlis-majlis 
yang riang, gembira, riuh, becok dan bebas lepas 
yang membuat pandangan yang dangkal terperasan 
bahawa arak dan judi itu mendatangkan kemesraan 
dan kebahagiaan. 

Adapun akibat yang menghalangkan seseorang dari 
mengingati Allah dan mengerjakan solat, maka ia 
tidak memerlukan kepada kajian, kerana arak 
menjadikan seseorang itu lupa dan judi 
menjadikannya lalai dan keadaan ketidaksedaran di 
dalam permainan judi tidak kurang dari keadaan 
ketidaksedaran dalam penagihan arak di sisi para 
penjudi. Dan dunia penjudi sama dengan dunia 
pemabuk iaitu tidak melewati meja-meja, gelas-gelas 
dan alat-alat judi. 

Demikianlah apabila maksud dari isyarat ayat ini 
yang menudingkan kepada matlamat syaitan di dalam 
perbuatan-perbuatan yang kotor itu sampai kepada 
tujuannya, iaitu dapat menyedarkan hati para Mu'min 
dan mempertajamkan kewaspadaan mereka, maka 
ayat yang berikut mengemukakan pertanyaan yang 
tidak ada jawapannya di waktu itu 'melainkan 
jawapan Umar r.a. ketika ia mendengar pertanyaan 
ini: 



"Oleh kerana itu apakah kamu tidak ingin berhenti? "(91) 

di mana ia terus menjawab: "Kami telah berhenti, 
kami telah berhenti". 

Tetapi selepas itu ayat yang berikut memetikkan 



"Dan ta'atlah kamu kepada Allah serta ta'atlah kepada rasul 
dan hendaklah kamu terwaspada. Justeru itu jika kamu 
berpaling maka ketahuilah bahawa kewajipan rasul Kami 
hanyalah menyampaikan (perintah-perintah) dengan jelas 
sahaja. "(92) 

Itulah dasar yang dirujukkan kepadanya segala 
urusan, iaitu dasar ta'at kepada Allah dan ta'at 
kepada rasul. Itulah (gambaran) Islam yang tiada lagi 
intisarinya melainkan keta'atan yang mutlak kepada 
Allah dan rasul, di samping memberi amaran dari 
perbuatan ‘melanggar perintah dan menyampaikan 
ancaman secara halus: 



"Justeru itu jika kamu berpaling maka ketahuilah bahawa 
kewajipan rasul Kami hanyalah menyampaikan (perintah- 
perintah) dengan jelas sahaja. "(92) 


Rasulullah s.a.w. telah menyampai dan menjelas 
dan dengan penyampaian itu, maka tanggungjawab 
adalah terletak di atas mereka yang melanggar 
perintah sesudah mendapat penjelasan. 

Itulah satu ancaman yang tegas dalam gaya cara 
pengungkapan yang halus yang membuat bulu roma 
para Mu'minin meremang tegak. Perbuatan mereka 
yang menderhaka dan tidak ta'at itu tidak 
memudharatkan sesiapa pun kecuali diri mereka 
sendiri. Rasulullah s.a.w. telah menyampai dan 
menunaikan kewajipannya dan beliau telah terlepas 
tangan dari mereka. Oleh itu jelaslah bahawa beliau 
tidak bertanggungjawab terhadap mereka dan tidak 
dapat menolak mana-mana 'azab keseksaan dari 
mereka, kerana mereka menderhaka dan tidak 
menta'atinya dan seluruh nasib mereka terserah 
kepada Allah S.W.T. yang berkuasa menghukum para 
penderhaka yang berpaling dari ajaran-Nya. 

Itulah methodologi Rabbani mengetuk pintu hati 
manusia dan menyebabkan segala pintu, jalan dan 
liku-liku hati mereka yang tertutup itu terbuka 
kepadanya. 

Barang kali di sini eloklah kami terangkan apakah 
yang dimaksudkan dengan istilah -arak yang, 
kerananya diturunkan larangan ini: 

Definisi Arak 

Abu Daud telah mengeluarkan (sebuah hadith) 
dengan sanadnya dari Ibn Abbas r.a.: 

JSj .J'yJZ'jZ 

"Setiap yang memabuk itu arak dan setiap yang memabuk 
itu haram. " 

'Umar r.a. telah berucap di atas mimbar Nabi s.a.w. 
di hadapan sekumpulan sahabat katanya: "Wahai 
manusia! Pengharaman arak telah diturunkan pada 
harinya yang tepat dan arak itu adalah diperbuat dari 
lima bahan, iaitu buah anggur, buah tamar, madu, 
gandum dan beras belanda. Dan arak itu ialah setiap 
yang mengacaukan akal" (disebut oleh al-Qurtubi di 
dalam tafsirnya). 

Keterangan-keterangan ini menunjukkan bahawa 
arak itu merangkumi setiap yang mengacaukan akal 
dan menyebabkan seseorang itu mabuk dan ia tidak 
terhenti di atas sejenis arak yang tertentu sahaja dan 
setiap yang memabuk itu haram. 

Setiap Muslim Disaran Hidup Dengan Positif Dan Berani 
Menghadapi Realiti 

Keadaan ketidaksedaran kerana mabuk - yang 
disebabkan oleh apa sahaja yang memabukkan - itu 
adalah bertentangan dengan keadaan sedar yang 
diwajibkan oleh Islam ke atas hati seseorang Muslim 
supaya berhubung dengan Allah pada setiap masa 
dan bermuraqabah dengan Allah pada setiap langkah 
dan seterusnya* supaya dengan kesedaran ini ia dapat 
menjadi seorang yang positif di dalam mengendalikan 
perkembangan dan pembaharuan kehidupan, juga 
dalam rangka usaha memelihara kehidupan dari 
kelemahan dan kerosakan, memelihara diri sendiri, 
harta dan maruah dan memelihara keamanan 
kelompok Muslimin, undang-undang dan 
peraturannya dari segala pencerobohan. Seseorang 
Muslim tidaklah sekali-kali ditinggalkan bebas kepada 
dirinya dan kepada keni'matan-keni'matannya, kerana 
pada setiap waktu ia harus memikul tugas-tugas yang 
memerlukan kesedaran yang berterusan, iaitu tugas- 
tugas terhadap Allah, tugas-tugas terhadap dirinya, 
tugas-tugas terhadap keluarganya, tugas-tugas 
terhadap kelompok manusia, di mana ia hidup 
bersama mereka dan tugas-tugas terhadap manusia 
seluruhnya, yang mana ia harus berda'wah kepada 
mereka dan membimbing mereka ke arah hidayat. 
Pendeknya ia dikehendaki berada di dalam kesedaran 
yang berterusan untuk melaksanakan tugas-tugas ini 
dan hingga sekalipun di sa’at-sa’at ia sedang 
meni'mati ni'mat-ni'mat yang baik. Islam mewajibkan 
ke atasnya supaya berwaspada terhadap keni'matan- 
keni'matan itu agar ia tidak menjadi hamba nafsu 
syahwat dan hamba kelazatan dan keni'matan. la 
harus sentiasa mengawal keinginan-keinginan dan 
kehendak-kehendak nafsunya. Dan apabila ia hendak 
melayani kehendak-kehendak keinginannya, maka ia 
harus melayaninya selaku seorang yang tahu 
mengawal dirinya. Keadaan ketidaksedaran kerana 


mabuk itu sama sekali tidak sesuai dengan arah 
tujuan ini. 

Kemudian keadaan ketidaksedaran itu sendiri pada 
hakikatnya merupakan satu bentuk pelarian dari realiti 
hidup di dalam mana-mana masa yang tertentu, juga 
merupakan suatu kecenderungan ke arah pemikiran 
khayal yang dirangsangkan oleh kemabukan, 
sedangkan Islam melarang manusia menggunakan 
cara pelarian ini, malah Islam mahu manusia berani 
melihat dan berdepan dengan realiti, juga supaya 
hidup dalam realiti dan mengendalikan kehidupan 
mereka mengikut realiti. Islam tidak mahu manusia 
membangunkan kehidupan ini di atas pemikiran 
khayal dan waham-waham yang karut kerana 
kesanggupan menghadapi realiti-realiti itu merupakan 
batu ujian keazaman dan kemahuan yang kukuh. 
Tindakkan melarikan diri dari realiti-realiti kepada 
pemikiran-pemikiran khayal dari waham-waham yang 
karut adalah jalan menuju kepada kehancuran, 
kelemahan azam dan kelarutan kjemahuan, 
sedangkan Is-Iam selama-lamanya memberi perhatian 
yang berat terhadap tarbiyah kemahuan dan terhadap 
usaha membebaskannya dari belenggu adat 
kebiasaan penagihan arak yang kuat itu. 
Pertimbangan ini sahaja sudah cukup dari sudut 
pandangan Islam untuk mengharamkan arak dan 
segala jenis dadah, kerana arak itu adalah suatu 
kekotoran dari perbuatan syaitan yang merosakkan 
kehidupan manusia. 

Apakah Yang Najis, Zat Arak Atau Minumnya? 

Para fuqaha' telah berselisih pendapat dalam 
menentukan hukum sama ada arak itu sendiri najis 
seperti najis-najis fizikal yang lain atau minum arak itu 
sahaja yang dihukumkan haram. Pendapat yang 
pertama ialah pendapat Jumhur ulama’ dan pendapat 
yang kedua ialah pendapat Rabi'ah, Al-Layth bin Sa'd 
dan Al-Muzani sahabat As-Syafi'i dan setengah- 
setengah ulama’ mutaakhirin dari ulama’ Baghdad. 
Cukuplah sekadar ini (huraian khilaf fuqaha') untuk 
tafsir Fi Zila!il-Qur'an. 

Satu perkara telah berlaku iaitu apabila turunnya 
ayat-ayat ini yang telah menyebut pengharaman arak 
dan menyifatkan arak sebagai suatu kekotoran dari 
perbuatan syaitan, maka tercetuslah dua suara 
kemusykilan yang lantang dan mencabar - dari segi 
bentuk ungkapan - tetapi kedua-duanya masing- 
masing mempunyai motif dan matlamat yang 
berlainan. 

Amalan Minum Arak Sebelum Diturunkan Nas 

Setengah-setengah sahabat yang terkilan dan 
menyegani dosa telah merungut: Bagaimana dengan 
sahabat-sahabat kita yang telah meninggal dunia, 
sedangkan mereka telah minum arak? Atau berkata: 
Bagaimana pula dengan orang-orang yang telah 
gugur di dalam Peperangan Uhud dan mengisi arak di 
dalam perut mereka (sebelum pengharaman arak)? 

Sementara setengah-setengah (Munafiqin) yang 
ingin menabur keraguan dan bertujuan menimbulkan 
keadaan gelisah dan serba salah telah mengeluarkan 
kata-kata atau rungutan yang sama, tetapi 
mempunyai matlamat untuk menimbulkan di dalam 
hati orang ramai perasaan betapa sia-sianya keimanan 
orang-orang yang telah mati sebelum pengharaman 
arak itu. Kerana arak adalah suatu kekotoran dari 
perbuatan syaitan sedangkan mereka mati membawa 
arak di dalam perut mereka! 


Di waktu inilah turunnya ayat yang berikut: 



“Tidak ada apa-apa dosa di atas orang-orang yang beriman 
dan mengerjakan amalan yang soleh, disebabkan arak yang 
telah diminum mereka (sebelum diturunkan hukum haram) 
apabila mereka bertaqwa, beriman dan mengerjakan 
amalan-amalan yang soleh kemudian mereka terus bertagwa 
dan beriman kemudian terus bertaqwa dan membuat 
amalan yang baik dan sesungguhnya Allah kasihkan para 
Muhslnin."(93) 

Ayat ini diturunkan untuk menjelaskan pertama, 
bahawa sesuatu yang belum diharamkan itu adalah 
tidak haram dan bahawa pengharaman itu adalah 
bermula dari turunnya nas (pengharaman)- bukan 
sebelumnya dan sesuatu yang diharamkan itu tidak 
diharamkan dengan kesan kuatkuasa kebeiakangan. 
Oleh sebab itu tidak ada hukuman melainkan dengan 
nas sama ada di dunia atau di Akhirat, kerana nas 
sahaja yang berkuat kuasa mewujudkan hukuman 
dan orang-orang yang mati yang membawa arak di 
dalam perut mereka - sebelum ia diharamkan - 
tidaklah menanggung apa-apa dosa kerana mereka 
tidak meminum sesuatu yang telah diharamkan dan 
tidak melakukan apa-apa maksiat. Mereka takut 
kepada Allah dan mengerjakan amalan-amalan yang 
soleh, mereka bermuraqabah dengan Allah dan 
mereka yakin bahawa Allah melihat segala niat dan 
perbuatan mereka. Dan sesiapa yang berada di dalam 
keadaan ini maka bererti ia tidak meminum sesuatu 
yang haram dan melakukan sesuatu maksiat. 

Dalam konteks ini, kami tidak mahu masuk ke 
dalam perdebatan yang ditimbulkan oleh kumpulan 
Mu'tazilah di sekitar hukum bahawa arak itu kotor, 
iaitu adakah hukum haram.ini terbit dari perintah 
Allah S.W.T. yang mengharamkannya atau terbit dari 
sifat kotor yang melazimi arak itu sendiri. Dan adakah 
benda-benda yang diharamkan itu adalah diharamkan 
kerana sifat-sifat yang melaziminya atau apakah sifat 
ini melazimi benda-benda yang diharamkan itu 
dengan sebab nas yang mengharamkannya, kerana 
perdebatan ini menurut pandangan kami adalah satu 
perdebatan yang tidak berfaedah dan asing dari 


tanggapan Islami Apabila Allah S.W.T. 
mengharamkan sesuatu, maka sudah tentu Dia 
mengetahui sebabnya mengapa Dia 
mengharamkannya sama ada Dia menyebut sebab 
pengharaman itu atau tidak dan sama ada 
pengharaman itu kerana sifat (keji) yang melazimi 
sesuatu yang diharamkan itu atau kerana sesuatu 
sebab yang berhubung kait dengan orang yang 
meminumnya dari segi tubuhnya atau dari segi 
maslahat dan kebaikan kelompok Muslimin. Tegas 
kata, Allah S.W.T. mengetahui segala urusan ini. Oleh 
sebab itu segala perintah-Nya wajib dita'ati dan 
sebarang perdebatan selepas itu bukanlah merupakan 
satu keperluan yang bersifat realistik, sedangkan sifat 
realistik itu adalah menjadi ciri sistem Rabbani. 
Janganlah sekali-kali ada orang yang sanggup 
mendebati begini: Jika pengharaman itu kerana sifat 
(keji) yang melazimi sesuatu yang diharamkan itu, 
maka mengapa pula ia diharuskan/dimubahkan 
sebelum ia diharamkan? Kerana Allah S.W.T. tentulah 
mempunyai sesuatu hikmat apabila dia meninggalkan 
perkara itu seketika tanpa diharamkan. Sebenarnya 
teraju perkara ini adalah terpulang kepada Allah 
belaka dan inilah kehendak dari Uluhiyah Allah S.W.T. 
Pandangan . elok atau pandangan buruk manusia 
bukanlah menjadi asas hukum dalam perkara ini 
kerana apa yang dilihat oleh manusia sebagai illat 
hukum boleh jadi bukan 'illat hukum yang sebenar, 
sedangkan adab sopan terhadap Allah mewajibkan 
manusia menerima hukum-hukum Allah dan 
melaksanakannya sama ada hikmat atau illat hukum- 
hukum itu diketahui olehnya atau masih belum 
diketahui olehnya. 




"Dan Aliahlah yang amat mengetahui, sedangkan kamu 
tidak mengetahui. " 


(Surah an-Nur: 19) 

Langkah mengamalkan syari'at Allah pastilah dari 
awal-awal lagi ditegakkan di atas 'Ubudiyah atau 
ditegakkan di atas keta'atan untuk menzahirkan 
'Ubudiyah kepada Allah S.W.T. Inilah Islam dengan 
ertikata penyerahan diri yang bulat kepada Allah. Dan 
selepas keta'atan itu diharuskan kepada akal manusia 
mencari hikmat Allah - sekadar yang terdaya olehnya - 
di sebalik suruhan-suruhan dan larangan-iarangan- 
Nya sama ada Allah telah menerangkan hikmatnya 
atau tidak dan sama ada hikmat itu dapat difaham 
oleh akal manusia atau tidak. Oleh sebab itu pengadil 
yang dapat memutuskan pandangan baik syari'at 
Allah terhadap sesuatu perkara itu bukanlah manusia, 
tetapi ialah Allah S.W.T. sendiri. Oleh kerana itu 
apabila Allah telah mengeluarkan sesuatu perintah 
atau larangan-Nya, maka tamatlah segala perdebatan 
dan berkuatkuasalah perintah dan larangan itu, tetapi 
jika kuasa pengadilan itu ditinggalkan kepada 
pertimbangan akal manusia, maka ini bererti bahawa 
manusia itulah yang menjadi rujukan yang terakhir 
tentang undang-undang dan peraturan Allah. Jika 

demikian di manakah maqam Uluhiyah dan di 
manakah maqam 'Ubudiyah? 


Setakat ini kami tamatkan pembicaraan ini untuk 
beralih kepada pembicaraan mengenai susunan 
ungkapan ayat ini dan maksud dari susunan itu: 



'Tidak ada apa-apa dosa di atas orang-orang yang beriman 
dan mengerjakan amalan yang soleh , disebabkan arak yang 
telah diminum mereka (sebelum diturunkan hukum haram) 
apabila mereka bertaqwa, beriman dan mengerjakan 
amalan-amalan yang soleh kemudian mereka terus bertaqwa 
dan beriman kemudian terus bertaqwa dan membuat 
amalan ihsan dan sesungguhnya Allah kasihkan para 
Muhsinin. "(93) 


Saya belum menemui pentafsiran-pentafsiran para 
mufassirin yang memuaskan hati saya tentang 
susunan ungkapan yang disusun sedemikian rupa, di 
mana diulang-ulangkan kata-kata taqwa, iaitu sekali 
disebut bersama iman dan amal soleh, sekali pula 
disebut bersama iman sahaja dan sekali lagi disebut 
bersama ihsan, begitu juga saya belum menemui 
pentafsiran yang memuaskan hati sehingga sekarang 
dalam tafsir saya sendiri (Fi Zilalil-Qur'an) cetakan 
pertama tentang maksud ungkapan taqwa yang 
berulang-ulang itu. Penjelasan yang paling elok yang 
saya pernah baca - walaupun tidak sampai ke tahap 
yang memuaskan hati saya - ialah penjelasan yang 
diberikan oleh Ibn Jarir at-Tabari katanya: "Maksud 
kata-kata taqwa yang pertama ialah bertaqwa 
menerima perintah Allah dengan menjunjung, 
mempercayai, menta'ati dan mengamalkannya, dan 
maksud dari kata-kata taqwa yang kedua ialah 
bertaqwa dengan mempercayai perintah Allah 
dengan penuh keteguhan hati, dan yang -ketiga ialah 
bertaqwa dengan mengelakkan amalan dan 
mendampingkan diri kepada -Allah melalui ibadat- 
ibadat sunat 


Penjelasan yang saya sebutkan di dalam cetakan 
yang pertama di tempat ini ialah ulangan ini adalah 
bertujuan memberi, penekanan melalui perincian 
selepas disebutkannya secara umum, kerana di dalam 
keterangan yang pertama Allah telah menyebut 
.taqwa, iman dan amal soleh secara umum kemudian 
ia menyebut taqwa bersama iman dalam keterangan 
yang kedua dan menyebut taqwa sekali lagi bersama 
ihsan - iaitu amalan yang soleh - dalam keterangan 
yang ketiga. Penekanan ini memang dimaksudkan di 
sini untuk menguatkan pengertian ini dan untuk 
menonjolkan satu peraturan yang tetap dalam 
menilaikan amalan-amalan dengan kriteria perasaan 


batin yang menemani amalan itu. Oleh itu perasaan 
taqwa iaitu perasaan yang peka terhadap 
riqabah/pengawasan Allah, hubungan yang kukuh 
dengan Allah pada setiap waktu, keimanan (yang 
teguh) kepada Allah, kepercayaan terhadap perintah 
dan larangan-Nya, amalan soleh yang merupakan 
terjemahan dari 'aqidah batin dan hubungan yang 
bertimbal balik di antara 'aqidah batin dengan amalan 
zahir yang mengungkapkannya itulah yang menjadi 
asas penilaian bukannya gejala-gejala dan rupa 
bentuk yang lahir. Peraturan penilaian ini perlu 
ditekan, diulang dan diterangkan dengan jelas. 

Dan sehingga masa kini saya merasa penjelasan ini 
belum lagi memuaskan hati saya, tetapi penjelasan 
yang lain belum lagi dibukakan Allah kepada saya. 
Kepada Allah dipohonkan pertolongan. 

****** 

(Pentafsiran ayat-ayat 94 - 10 0) 

Kemudian rangkaian ayat-ayat yang berikut terus 
memasuki bidang pengharaman dan penghalalan, di 
mana ia membicarakan hukum binatang buruan 
dalam masa ihram dan denda kerana kesalahan 
membunuh buruan itu, juga menerangkan tentang 
hikmat Allah yang mengharamkan Baitul-Haram, 
bulan-bulan haram, binatang-binatang korban dan 
binatang-binatang kalungan yang dilarang 
mengganggunya di bahagian awal surah ini, 
kemudian rangkaian ini ditamatkan dengan 
meletakkan neraca nilai, untuk digunakan oleh 
seseorang Muslim dan kelompok Muslimin, iaitu 
neraca yang memberi timbangan yang berat kepada 
amalan yang baik - walaupun sedikit -yang mengatasi 

"Wahai orang yang beriman i Sesungguhnya Allah akan 
menguji kamu dengan sebahagian dari binatang buruan 
yang mudah ditangkap oleh tangan dan lembing kamu 
* supaya Allah mengetahui orang yang takut kepada~Nya 
dengan keadaan 'ghaib (tanpa melihat-Nya) dan sesiapa yang 
menceroboh selepas itu , maka ia akan memperolehi J azab 
yang amat pedih (94). Wahai orang-orang yang beriman ! 
Janganlah kamu membunuh binatang buruan semasa kamu 
berihram. Barang siapa di antara kamu yang membunuhnya 
dengan sengaja , maka dendanya ialah menggantikannya 
dengan binatang ternakan seimbang dengan buruan yang 
telah dibunuhnya , yang akan ditetapkannya oleh dua orang 
yang adil di antara kamu sebagai hadiah yang disampaikan 
ke Ka'bah (untuk disembelih dan dibahagikan dagingnya 
kepada fakir miskin di tanah suci). Atau membayar kifarat, 
iaitu memberi makan kepada orang-orang miskin atau 
berpuasa sebanyak bilangan cupak yang diberikan kepada 
orang-orang miskin supaya dia merasakan akibat buruk dari 
perbuatannya. Allah telah memaafkan perbuatan 
(membunuh buruan) yang telah lalu dan barang siapa yang 
kembali melakukannya nescaya Allah akan membalasnya 
dan Allah Maha Perkasa dan Berkuasa mengenakan 
hukuman balasan (95). Dihalalkan bagi kamu binatang 
buruan laut dan makanan dari laut sebagai ni'mat yang lazat 
bagi kamu dan bagi orang-orang yang beiayar, dan 
diharamkan ke atas kamu memburu binatang buruan darat 
selama kamu dalam ihram. Bertaqwalah kamu kepada Allah 
yang kamu kelak akan dikumpulkan mengadap-Nya (96). 
Aliah telah menjadikan Ka'bah rumah yang suci itu sebagai 


pusat perhimpunan manusia i, juga menjadikan bulan haram , 
binatang-binatang hadiah , binatang-binatang kalungan 
supaya kamu mengetahui bahawa Allah mengetahui segala 
isi langit dan segala isi bumi dan bahawa Allah Maha 
Mengetahui terhadap segala sesuatu (97). Ketahuilah 
bahawa sesungguhnya Allah itu amat berat hukuman-Nya 
dan Allah itu Maha Pengampun dan Maha Pengasih (98). 
Tiada kewajipan yang ditugaskan kepada rasul melainkan 
hanya menyampaikan (perintah-perintah Allah) dan Allah 
mengetahui segala apa yang kamu lahirkan dan segala apa 
yang kamu sembunyikan (99). Katakanlah (wahai 

Muhammad): "Tidak sama yang buruk dengan yang baik 
walaupun banyaknya yang buruk itu menarik hati engkau. 
Oleh kerana itu bertaqwalah kepada Allah wahai orang- 
orang yang berakal supaya kamu mendapat 

keberuntungan. "(1 00) 


Di awal' surah ini Allah S.W.T. telah berfirman 
kepada orang-orang yang beriman: 



"Wahai orang-orang yang beriman ! Tunaikanlah perjanjian- 
perjanjian. Dihalalkan kepada kamu binatang-binatang 
ternakan kecuali binatang yang akan dibacakan (hukum 
haramnya selepas ini) kepada kamu dan (kecuali) kamu tidak 
boleh menghalalkan perburuan ketika kamu sedang 
berihram. Sesungguhnya Allah menetapkan hukum 
mengikut sebagaimana yang dikehendaki-Nya."(1) 



"Wahai orang-orang yang beriman ! Janganlah kamu 
menghalalkan syi'ar-syi'ar Allah , juga jangan kamu 
menghalalkan bulan haram i, jangan kamu (mengganggu) 
binatang-binatang hadiah dan binatang-binatang yang 
dikalong dan janganlah kamu mengganggu para 
pengunjung Baitullah dan mencari limpah kurnia dan 
keredhaan dari Tuhan mereka dan apabila kamu berada 
dalam ihlal, maka bolehlah kamu berburu."(2) 


Hukum Berburu Dalam Masa Ihram 


Ayat ini melarang menghalalkan buruan semasa 
mereka di dalam ihram, menghalalkan syi'ar-syi'ar 
Allah, menghalalkan bulan-bulan haram atau 
binatang-binatang korban dan binatang kalungan 
(untuk dikorbankan) atau mengganggu pengunjung- 
pengunjung Baitullah tanpa mengenakan apa 
hukuman di dunia ke atas orang yang melanggar 
larangan itu, malah hanya menanggung dosa sahaja, 
tetapi sekarang Allah menerangkan hukuman denda 
atau kifarat dengan tujuan supaya: 

"Supaya ia merasakan akibat buruk dari perbuatannya" (95) 


dan mengumumkan kemaafan terhadap 
kesalahan-kesalahan yang telah lepas, iaitu kesalahan 
menghalalkan perkara-perkara yang haram itu dan 
mengacam dengan kemurkaan Allah terhadap 
mereka yang mengulangi kesalahan itu setelah diberi 
penjelasan yang terang. 


Seperti perenggan-perenggan yang lain dari surah 
ini, perenggan ini juga memulakan dengan seruan 
biasa "Wahai orang-orang yang beriman!" kemudian 
memberitahu mereka bahawa mereka sekarang 
sedang menghadapi ujian dan dugaan dari Allah, iaitu 
ujian dengan buruan semasa mereka berada di dalam 
keadaan ihram. 






"Wahai orang yang beriman l Sesungguhnya AHah akan 
menguji kamu dengan sebahagian dari binatang buruan 
yang mudah ditangkap oleh tangan dan lembing kamu 
supaya Allah mengetahui orang yang takut kepada-Nya 
dengan keadaan ghaib (tanpa melihat-Nya) dan sesiapa yang 
menceroboh selepas itu maka ia akan memperolehi ' azab 
yang amat pedih. "(94) 


Ia merupakan suatu buruan yang mudah yang 
dibawa Allah kepada mereka, buruan yang mudah 
ditangkap dengan tangan mereka dari dekat dan 
dapat ditikam dengan mudah dengan lembing- 
Iembing mereka. Ada cerita yang mengisahkan 
bahawa buruan ini dibawa Allah kepada mereka 
hingga ia datang merayau-rayau berhampiran dengan 
khemah-khemah dan rumah-rumah mereka. Itulah 
godaan yang mengandungi ujian. Itulah godaan yang 
tidak dapat ditahan oleh Bani Israel di zaman dahulu, 
iaitu semasa mereka mendesak nabi mereka Musa a.s. 
supaya Allah memperuntukkan kepada mereka satu 
hari cuti untuk mereka beristirehat, mengerjakan solat 
tanpa melakukan sebarang kerja lain yang berkaitan 
dengan urusan kehidupan. Lalu Allah jadikan hari 
"Sabtu" sebagai hari cuti mereka. Kemudian Allah 
membawa buruan laut (ikan) berhampiran dengan 
pantai mereka. Dan ikan-ikan itu kelihatan menimbul 
di hadapan mata mereka pada setiap hari Sabtu, dan 
pada hari bukan Sabtu ikan-ikan itu menghilangkan 
diri sebagaimana pergerakan ikan di dalam air. 
(Godaan ini) membuat mereka tidak lagi sanggup 
untuk terus mematuhi janji mereka dengan Allah lalu 
mereka - mengikut tabi'at pengilat kaum Yahudi yang 
diketahui umum - membuat helah menipu Allah, iaitu 


mereka berusaha mengepung ikan-ikan yang 
menimbul pada hari Sabtu itu tanpa menangkapnya 
dan apabila tiba pagi (Ahad) keesokan hari barulah 
mereka datang menangkapnya di tempat kepungan 
itu. Penipuan inilah yang diperintah Allah S.W.T. 
kepada Rasulullah s.a.w. supaya beliau hadapkannya 
kepada kaum Yahudi dan malukan mereka dengan 
tembelang ini yang diterangkan, di dalam firman-Nya 
yang berikut: 





"Dan tanyakanlah kepada mereka (Bani Israel) tentang 
sebuah negeri yang terletak di tepi laut ketika mereka 
melanggar peraturan pada hari Sabtu , iaitu ketika datang 
ikan-ikan tangkapan mereka pada hari Sabtu (hari cuti 
mereka) dan kelihatan jelas menimbul (di permukaan air % 
sedangkan pada hari yang bukan Sabtu ikan-ikan itu tidak 
pula datang kepada mereka. Demikianlah Kami menguji 
mereka dengan sebab kefasigan yang dilakukan mereka." 


(Surah al-A'raf: 163) 


Dengan ujian yang seperti ini juga Allah menguji 
umat muslimin, tetapi mereka telah berjaya 
menghadapi ujian yang gagal dihadapi kaum Yahudi 
itu. Hal ini amat tepat dengan sanjungan Allah 
terhadap umat ini di dalam firman-Nya: 






Ojr&J 

"Kamu adalah sebaik-baik umat yang telah dilahirkan untuk 
(memimpin) umat manusia. Kamu menyuruh melakukan 
segala yang baik dan melarang melakukan segala yang 
mungkar dan kamu beriman kepada Allah. Dan jika kaum 
Ahlil-Kitab turut beriman tentulah lebih baik kepada mereka. 
Di antara mereka ada yang beriman dan kebanyakan mereka 
adalah fasig." 


(Surah Aali Mmran: 1 1 0) 


Umat Muslimin telah berjaya menghadapi 
berbagai-bagai ujian yang gagal dihadapi Bani Israel. 
Oleh kerana itu Allah telah mencabut kuasa khilafah 
dari Bani Israel dan mengamanahkan pula kuasa itu 

kepada umat Muslimin serta memberi kedudukan 
yang kuat dan kukuh kepada mereka di bumi, iaitu 
kedudukan yang tidak pernah diberikan kepada 
mana-mana umat sebelum mereka, kerana sistem 
Allah tidak pernah dijelmakan dengan sempurna 
dalam satu sistem hidup yang realistik yang 
mengendalikan seluruh bidang kehidupan manusia 
sebagaimana yang telah dijelmakan Allah di dalam 
sistem khilafah umat Muslimin, iaitu pada masa 
mereka benar-benar melambangkan sebagai orang- 
orang Islam yang sebenar, yang mengetahui bahawa 
keislaman itu ialah menjelmakan agama Allah dan 
syari'at-Nya di dalam kehidupan manusia di samping 
menyedari bahawa merekalah umat yang memikul 
amanat Allah yang amat besar ini dan merekalah 
pengawas umat manusia yang berkewajipan 
menegakkan sistem hidup Ilahi dalam 
masyarakat-masyarakat mereka dan berdiri teguh 
mengawal sistem ini dengan amanat dari Allah. 

Ujian dengan buruan yang mudah ditangkap dalam 
masa ihram itu merupakan salah satu dari ujian-ujian 
yang telah dilalui umat Muslimin dengan jayanya. Dan 
perhatian Allah S.W.T. yang berat mendidik umat 
Muslimin dengan ujian-ujian yang seperti ini 
merupakan bukti-bukti pengamatan dan pilihan Allah 
terhadap mereka. 

Allah telah mendedahkan (dalam ayat yang berikut) 
hikmat ujian itu kepada orang-orana yang beriman: 

cJ^\j (Y 

" Supaya Allah mengetahui orang yang takut kepada-Nya 
dengan keadaan ghaib (tanpa melihat-Nya). "(94) 

Takut Kepada Allah Tanpa Melihat-Nya 

Takut kepada Allah tanpa melihat-Nya merupakan 
satu dasar 'aqidah ini di dalam hati nurani seseorang 
Muslim. Itulah satu dasar yang kukuh yang menjadi 
tapak binaan 'aqidah dan binaan perilaku Muslimin 
dan ^ dengan dasar inilah dihubungkan amanat 
khalifah di bumi ini- dengan sistem hidup Ilahi yang 
lurus. 

Manusia tidak dapat melihat Allah, tetapi mereka 
boleh menemui Allah di dalam hati mereka apabila 
mereka beriman. Allah S.W.T. dalam hubungan-Nya 
dengan manusia adalah tidak dapat di lihat, tetapi 
hati mereka dapat mengenali Allah dan merasa takut 
kepada-Nya walaupun tanpa dilihatnya. Kemantapan 
hakikat keimanan dan ketakutan kepada Allah dalam 
keadaan ghaib tanpa melihat-Nya atau dalam 
keadaan yang tidak memerlukan kepada penglihatan 
mata kasar atau dalam keadaan yang sedar terhadap 
kewujudan Allah tanpa dilihatnya, iaitu kesedaran 
yang sama - malah lebih kuat lagi dengan penglihatan 
mata kasar sehingga seseorang Mu'min sanggup 
membuat pengakuan La ilaha lllallah tanpa melihat- 
Nya adalah menggambarkan satu langkah kemajuan 
manusia yang amat besar, satu letusan kekuatan 
tenaga-tenaga fitrahnya, satu penggunaan yang 
sebaik-baiknya terhadap alat-alat yang wujud dalam 
struktur fitrahnya di samping menggambarkan jarak 


kejauhan manusia mengikut kadar kemajuannya dari 
dunia haiwan yang tidak mengenal sesuatu yang tidak 
dilihat setahap dengan kebolehan manusia, 
sementara ketertutupan jiwanya dari melihat sesuatu 
yang berada di luar alam pancarinderanya dan 
keter-kongkongannya dalam daerah alam kebendaan 
menggambarkan kelumpuhan alat-alat penerima dan 
penghubung yang tinggi di dalam jiwanya di samping 
menggambarkan kejatuhan jiwanya ke tahap 
haiwaniyah di alam kebendaan. 

Oleh sebab itu Allah jadikan takut kepada Allah 
dalam keadaan ghaib tanpa melihat-Nya sebagai 
hikmat dari ujian ini dan Allah dedahkan hikmat ini 
kepada orang-orang yang beriman supaya mereka 
mengemblengkan tenaga jiwa mereka untuk 
merealisasikan hikmat itu. 

Allah S.W.T. mengetahui dengan ilmu laduni 
mereka yang takut kepada-Nya dalam keadaan ghaib 
tanpa melihat-Nya, tetapi Allah S.W.T. tidak 
mengambil salah terhadap manusia mengikut apa 
yang diketahui-Nya tentang mereka dengan ilmu 
laduni, malah Dia mengambil salah terhadap sesuatu 
yang telah berlaku dari mereka dan Dia 
mengetahuinya dengan ilmu wuqu' iaitu setelah 
sesuatu itu berlaku di alam realiti. 



" Dan sesiapa yang menceroboh selepas itu, maka ia akan 
memperolehi 'azab yang amat pedih. "(94) 

Allah telah menceritakan tentang ujian itu dan 
mendedahkan hikmatnya dan di samping itu Allah 
mengingatkan mereka dari terperangkap dalam ujian 
itu dan menyediakan untuk mereka segala faktor 
kejayaan. Oleh sebab itu apabila mereka menceroboh 
selepas itu, maka 'azab yang amat pedih yang 
dikenakan ke atas mereka nanti merupakan satu 
balasan yang tepat dan adil kerana mereka sendiri 
yang telah, memilih balasan itu dan mereka adalah 
benar-benar wajar menerimanya. 

Selepas ini ayat yang berikut mengemukakan 
huraian tentang bayaran kifarat kerana melanggar 
perintah (membunuh buruan), la dimulakan dengan 
larangan dan diakhiri sekali lagi dengan ancaman: 

Wahai orang-orang yang beriman! Janganlah kamu 
membunuh binatang buruan semasa kamu berihram. Barang 
siapa di antara kamu yang membunuhnya dengan sengaja, 
maka dendanya ialah menggantikannya dengan binatang 
ternakan seimbang dengan buruan yang telah dibunuhnya, 
yang akan ditetapkannya oleh dua orang yang adil di antara 
kamu sebagai hadiah yang disampaikan ke Ka'bah (untuk 
disembelih dan dibahagikan dagingnya kepada fakir miskin 
di tanah suci). Atau membayar kifarat, iaitu memberi makan 
kepada orang-orang miskin atau berpuasa sebanyak 
bilangan cupak yang diberikan kepada orang-orang miskin 
supaya dia merasakan akibat buruk dari perbuatannya. Allah 
telah memaafkan perbuatan (membunuh buruan) yang telah 
lalu dan barang siapa yang kembali melakukannya nescaya 
Allah akan membalasnya dan Allah itu Maha Perkasa dan 
berkuasa mengenakan hukuman balasan."(95) 

Larangan ini dituju kepada orang yang berihram 
yang membunuh buruan dengan sengaja. Adapun 
jika ia tersalah membunuh buruan itu maka 
hukumnya tidak ada apa-apa dosa dan denda ke 
atasnya. Oieh itu apabila ia membunuh dengan 
sengaja maka dendanya ia wajib menyembelih seekor 
binatang ternakan yang sama dengan buruan yang 
telah dibunuhnya. Misalnya kijang, maka dendanya 
memadai dengan menyembelih anak lembu atau 
kambing. Unta memadai dengan menyembelih 
lembu. Burung kaswari, zirafah dan sebagainya 
memadai dengan menyembelih unta. Arnab, kucing 
dan sebagainya memadai dengan menyembelih 
arnab, dan binatang-binatang yang tidak ada 
tandingannya memadai dengan bayaran yang senilai 
dengan harganya. 

Penilaian kifarat atau denda-denda ini hendaklah 
dikendalikan oleh dua orang penilai yang adil dari 
orang-orang Islam. Oleh itu apabila -kedua-duanya 
memutuskan supaya disembelihkan seekor ternakan, 
maka hendaklah ternakan ini dijadikan hadiah 
sehingga sampai ke Ka'bah dan di sanalah ia 
disembelih dan diberi makan kepada orang-orang 
miskin, tetapi jika ternakan tidak boleh didapati, maka 
kedua penilai itu boleh memutuskan denda dalam 
bentuk memberi makan kepada orang-orang miskin 
dengan nilai belanja yang sama dengan harga 
ternakan itu atau dengan harga buruan itu (dalam 
masalah ini berlaku khilaf fiqhi). Apabila orang yang 
didenda itu tidak dapat memberi makanan, maka 
hendaklah ia berpuasa sebanyak hari yang seimbang 
dengan denda ini setelah dinilai harga buruan atau 
harga ternakan itu dan dibahagikan kepada bilangan 
orang-orang miskin yang hendak diberi makan 
dengan harga itu, iaitu sehari berpuasa sama dengan 
nilai harga memberi makan kepada setiap orang 
miskin. Adapun tentang berapakah nilai belanja 
memberi makan kepada setiap orang miskin itu, maka 
di sini telah berlaku khilaf ulama 1 , tetapi walau 
bagaimanapun persoalan ini adalah berbeza mengikut 
perbezaan tempat, masa dan keadaan. 

Ayat yang berikut menentukan hikmat denda ini: 



" Supaya ia merasakan akibat buruk dari perbuatannya. "(95) 

Di dalam kifarat atau denda itu terkandung erti 
hukuman atau balasan, kerana dosa yang dilakukan di 
sini menjejaskan kehormatan yang amat ditekan berat 
oleh Is-lam. Oleh sebab itu ayat ini iringkan dengan 
kenyataan yang berikut yang memberi kemaafan 
terhadap kesalahan yang telah lalu dan mengancam 
dengan kemurkaan Allah terhadap mereka yang tidak 
berhenti melakukannya: 


"Allah telah memaafkan perbuatan (membunuh buruan) 
yang telah lalu dan barang siapa yang kembali 
melakukannya nescaya Allah akan membalasnya dan Allah 
itu Maha Perkasa dan Berkuasa mengenakan hukuman 
balasan. "(95) 

Oleh itu apabila pembunuh buruan itu masih terus 
berbangga dengan kekuatan dan kepandaiannya 
menangkap buruan-buruan sedangkan Allah mahu 
memberi keamanan kepada binatang-binatang di 
tempat perhimpunan manusia yang aman damai itu, 
maka (ketahuilah) bahawa Allah Maha Perkasa, Maha 
Gagah dan Maha Berkuasa mengenakan hukuman 
balas. 



Itulah hukum binatang buruan darat. Adapun 
binatang buruan laut, maka hukumnya adalah halal 
sama ada dalam masa ihlal atau masa ihram: 


AX&. j 4 p & 



"Dihalalkan bagi kamu binatang buruan laut dan makanan 
dari laut sebagai ni l mat yang lazat bagi kamu dan bagi 
orang-orang yang belayar. "(96) 


Hukum Menangkap Binatang-binatang Laut 


Oleh itu binatang-binatang laut halal ditangkap dan 
dimakan sama ada bagi orang yang berihram atau 
orang yang tidak berihram. Apabila dalam ayat ini ia 
menyebut tentang kehalalan binatang buruan laut 
dan makanan dari laut, maka dalam ayat yang berikut 
ia kembali pula menyebut keharaman binatang 
buruan darat bagi orang yang berihram: 





"Dan diharamkan ke atas kamu memburu binatang buruan 
darat selama kamu dalam ihram."(96) 


Menurut ijma' ulama 1 binatang buruan darat itu 
adalah diharamkan kepada orang yang berihram, 
tetapi di sana terdapat khilaf ulama’ tentang apakah 
khilaf buruan darat itu haram dimakan oleh orang 
yang berihram apabila ia diburu oleh orang yang tidak 
berihram? Begitu juga di sana berlaku khilaf ulama 


182 


£0 SURAH AL-MA'IDAH C& 


JUZU' KE-7 


tentang makna binatang buruan (di dalam ayat ini) 
apakah ia dikhususkan kepada binatang-binatang, 
yang biasa diburu atau tegahan ini meliputi semua 
jenis binatang walaupun binatang-binatang yang 
tidak diburu dan tidak termasuk dalam istilah 
binatang buruan. 

Penghalalan dan pengharaman ini diakhiri dengan 
perintah yang merangsangkan perasaan taqwa di 
dalam hati nurani dan mengingatkan hari Mahsyar, di 
mana manusia akan dikumpul dan dihisab di hadapan 
Allah: 



"Bertaqwalah kamu kepada Allah yang kamu kelak akan 
dikumpul mengadap-Nya. "(96) 


Kemudian, mengapa semua dijadikan perkara- 
perkara suci yang diharamkan? 


Kerana ia merupakan kawasan aman yang diadakan 
Allah untuk manusia di tengah-tengah kancah 
pertarungan. Itulah Kaabatul-Haram dan Bulan-bulan 
Haram di tengah-tengah medan pertarungan yang 
bersemarak di antara mereka yang bergaduh, 
berperang, berlawan dan berjuang untuk 
mempertahankan nyawa yang berlaku di antara 
semua jenis makhluk-makhluk yang bernyawa dan 
pertarungan yang berlangsung di antara berbagai- 
bagai kegemaran, berbagai-bagai ketamakan, 
berbagai-bagai nafsu keinginan dan berbagai-bagai 
keperluan, di mana keamanan mengambil tempat 
ketakutan dan kedamaian mengambil tempat 
perseteruan dan permusuhan. Ia membuat sayap- 
sayap kasih mesra, persaudaraan, keamanan dan 
kedamaian dapat berkembang dan berkepak. Ia 
mendidik jiwa manusia dalam realiti amali - bukan di 
alam impian dan teori-teori - supaya ia menghayati 
perasaan-perasaan dan konsep-konsep ini agar 
perasaan-perasaan dan konsep-konsep ini tidak hanya 
tinggal .menjadi kata-kata yang melayang-layang 
tinggi dan menjadi impian yang sukar direalisasikan di 
dalam realiti kehidupan: 



S 0 ^ t- 




& * 

"Allah telah menjadikan Ka'bah rumah yang suci itu sebagai 
pusat perhimpunan manusia , juga menjadikan Bulan Haram i, 
binatang-binatang hadiah , binatang-binatang kalungan 
supaya kamu mengetahui bahawa Allah mengetahui segala 
isi langit dan segala isi bumi dan bahawa Allah Maha 
Mengetahui terhadap segala sesuatu (97). Ketahuilah 
bahawa sesungguhnya Allah itu amat berat hukuman-Nya 
dan sesungguhnya Allah itu Maha Pengampun dan Maha 
Pengasih (98). Tiada kewajipan yang ditugaskan kepada rasul 
melainkan hanya menyampaikan (perintah-perintah Allah) 
dan Allah mengetahui segala apa yang kamu lahirkan dan 
segala apa yang kamu sembunyikan. "(99) 

Kawasan Dan Bulan-bulan Amal 

Allah S.W.T. telah menjadikan kesucian-kesucian ini 
merangkum! manusia, burung, haiwan dan serangga 
dengan suasana aman damai di kawasan rumah suci 
Ka'bah dan dalam masa berihram bagi orang yang 
berihram walaupun ia belum lagi sampai di tanah 
haram. Begitu juga Allah telah menjadikan Bulan- 
Bulan Suci yang empat, di mana tidak dibenarkan 
seseorang melakukan pembunuhan dan mencetuskan 
peperangan, iaitu bulan Zulkaedah, Zulhijjah, 
Muharram dan Rejab. Allah S.W.T. telah 
mencampakkan ke dalam hati orang-orang Arab - 
walaupun dalam masa jahiliyah mereka kesedaran 
menghormati kesucian bulan-bulan ini, di mana 
mereka berpantang dari melakukan tindakan 
menakut dan menggerunkan seseorang yang lain dan 
berpantang dari menuntut bela terhadap sesiapa dan 
di dalam bulan ini juga mereka tidak menduga akan 
dituntut bela oleh sesiapa hingga ada orang yang 
bertemu di dalam bulan-bulan ini dengan pembunuh 
bapanya, anaknya dan saudaranya, tetapi ia tidak 
mengganggunya. Bulan-bulan yang suci ini 
merupakan masa-masa lapang yang aman untuk 
melancung, bermusafir dan mencari rezeki. Allah 
jadikannya sedemikian kerana Allah mahu jadikan 
Ka'bah Rumah Allah yang suci itu sebagai pusat 
perhimpunan manusia yang aman damai, yang 
memberi kemudahan bermukim kepada mereka serta 
menyelamatkan mereka dari ketakutan dan 
kebimbangan. Kemudian Allah luaskan serambi 
keamanan itu keluar kawasan zaman dan tempat, 
iaitu Allah jadikan keamanan itu juga terhak dini'mati 
oleh binatang-binatang hadiah, iaitu unta-unta yang 
dilepas supaya sampai ke Ka'bah di dalam ibadat haji 
dan umrah. Dan di dalam perjalanannya ke sana tiada 
siapa yang boleh mengganggunya. Begitu juga Allah 
jadikan keamanan itu juga terhak kepada mereka 
yang memakai kalung yang diperbuat dari pokok- 
pokok tanah haram sebagai tanda perisytiharan 
bahawa dia berlindung pada rumah Ka'bah. 

Allah telah jadikan kesucian-kesucian ini sejak 
rumah Ka'bah itu dibina oleh Ibrahim dan Ismail dan 
Allah jadikannya sebagai pusat perhimpunan manusia 
yang aman damai sehingga Allah telah 
membangkitkan ni’mat Baitullah itu kepada kaum 
Musyrikin itu sendirian kerana ia telah berfungsi 
sebagai pusat perhimpunan mereka yang aman 
damai, sedangkan kelompok yang lain yang berada di 
sekeliling kawasan mereka dirompak dan dibunuh, 

tetapi mereka hidup aman damai di kawasan 
Baitullah, namun demikian mereka tidak juga 
bersyukur kepada Allah, malah mereka sanggup 
berkata kepada Rasulullah s.a.w. apabila beliau 
menyeru mereka kepada agama tauhid: "Jika kami 
mengikut hidayat (agama Islam) bersama engkau 
nescaya kami akan diusir keluar dari negeri kami." 
Oleh itu Allah telah menceritakan perkataan mereka 
ini dan mengemukakan hakikat keamanan dan 
ketakutan yang sebenar kepada mereka (di dalam 
ayat yang berikut): 



"Dan mereka berkata: 'Jika kami mengikut hidayat (agama 
Islam) bersama engkau nescaya kami akan diusir keluar dari 
negeri kami bukankah Kami memberikan mereka kedudukan 
yang teguh di tanah suci yang aman i, di mana segaia macam 
buah-buahan dibawa kepadanya sebagai rezeki dari 
kurniaan kami/' 


(Surah al-Qassas: 57) 

Tersebut di dalam Sahih al-Bukhari dan Sahih 
Muslim sebuah hadith dari Ibn Abbas r.a. katanya: 
Sabda Rasulullah s.a.w. pada hari penaklukkan 
Makkah: 

Vj V j ® ^ UI* 

O 'ja 1 JaatlT V j oJL^ 

"Negeri ini adalah negeri suci, tidak boleh ditebang pokok- 
pokoknya dan tidak boleh dipotong tumbuh-tumbuhannya 
yang basah , tidak boleh diburu buruanya dan tidak boleh 
dipungut barang-barang hilangnya melainkan bagi orang 
yang hendak mengisytiharkannya. " 

Tidak ada yang dikecualikan dari makhluk-makhluk 
hidup yang boleh dibunuh di tanah haram dan boleh 
dibunuh oleh orang yang berihram melainkan burung 
gagak, helang, jengking, kala, tikus dan anjing gila. Ini 
berdasarkan hadith Aisyah r.a. di dalam Sahih al- 
Bukhari dan Sahih Muslim yang berbunyi: "Rasulullah 
s.a.w. telah memerintah supaya membunuh lima jenis 
binatang yang jahat sama ada di tanah halal atau di 
tanah haram, iaitu burung gagak, helang, jengking, 
kala, tikus dan anjing gila." 

Di dalam Sahih Muslim terdapat sebuah hadith dari 
ibn Umar r.a. menambahkan kata-kata "ular." 

Begitu juga Madinah telah dijadikan tanah suci 
berdasarkan hadith Ali r.a. katanya: Sabda Rasulullah 
s.a.w.: 

Jj . jf- uh ^ 


"Madinah itu tanah suci iaitu di antara Bukit 'Ayr hingga 
Thur." 

Dan tersebut di dalam Sahih al-Bukhari dan Sahih 
Muslim dari hadith 'Ubad ibn Tamim bahawa 
Rasulullah s.a.w. telah bersabda: 


£jJli cua j>~ {jjj lilcoj aSUj ^ j>- jj| <^1 


"Sesungguhnya Ibrahim telah menjadikan Makkah sebagai 
tanah suci dan dia berdo'a untuknya dan aku juga 
menjadikan Madinah sebagai tanah suci sebagaimana 
Ibrahim menjadikan Makkah tanah suci. " 


Selain dari itu, tempat dan masa suci itu bukan 
sahaja merupakan kawasan keamanan dari segi ruang 
dan zaman dan bukan sahaja merupakan serambi 
keamanan yang hanya melindungi haiwan dan insan 
sahaja, malah ia juga merupakan kawasan aman di 
dalam hati nurani manusia yang menjadi medan 
pertarungan yang amat luas di dalam lubuk jiwa 
mereka. Inilah medan pertarungan yang bernyala 
begitu dahsyat melontarkan bunga-bunga api dan 
asapnya menyelubungi ruang dan zaman, 
menyelubungi insan dan haiwan. la merupakan 
kawasan kedamaian dan toleransi di dalam medan 
pertarungan itu sehingga orang yang berihram 
merasa segan dan berdosa untuk menangkap burung 
dan binatang, sedangkan kedua-duanya halal 
ditangkap manusia di kawasan yang lain dari kawasan 
ini, kerana kedua-duanya di sini berada di pusat 
perhimpunan manusia yang aman damai, berada 
dalam masa yang aman dan berada di dalam hati 
yang aman, la merupakan kawasan latihan bagi jiwa 
manusia supaya menjadi jernih, bersih, meningkat 
maju dan terbang meninggi berhubung dengan alam 
al-Mala'ul-A'Ia dan mempunyai kesediaan untuk 
berinteraksi dengannya. 


Alangkah perlunya umat manusia yang sedang 
cemas, takut dan bimbang, yang sedang berperang 
dan bertarung itu kepada kawasan aman yang telah 
dijadikan Allah untuk mereka di dalam agama Islam 
dan diterangkan kepada mereka di dalam Al-Qur ; an: 



"Yang demikian itu supaya kamu mengetahui bahawa Allah 
mengetahui segala isi langit dan segala isi bumi dan bahawa 
Allah mengetahui terhadap segala sesuatu. "(97) 


Ini adalah satu ulasan yang menakjubkan di tempat 
ini tetapi dapat dimengerti, iaitu tujuan Allah S.W.T. 
mensyari'atkah peraturan ini dan mengadakan pusat 
perhimpunan manusia ini ialah supaya manusia tahu 
bahawa Allah mengetahui segala isi langit dan segala 
isi bumi dan mengetahui segala sesuatu, juga supaya 
mereka tahu bahawa Allah mengetahui tabi'at 
manusia dan keperluan-keperluan mereka, 
mengetahui isi hati mereka dan kehendak-kehendak 

jiwa mereka dan seterusnya mengetahui bahawa 
tujuan Aliah menetapkan undang-undang dan 
peraturannya ialah untuk memenuhi kehendak- 
kehendak tabi'at dan keperluan mereka dan melayani 
hasrat dan idaman yang terpendam di dalam hati 
mereka. Oleh kerana itu apabila hati manusia dapat 
mencapai rahmat Allah di dalam undang-undang dan 
peraturan-Nya dan dapat mencapai keindahan 
keselarasan yang wujud di antara syari'at Allah dan 
fitrah manusia, maka tahulah mereka bahawa Allah 
mengetahui segala isi langit dan bumi dan 
mengetahui segala sesuatu. 




"Katakanlah (wahai Muhammad): ' Tidak sama yang buruk 
dengan yang baik walaupun banyaknya yang buruk itu 
menarik hati engkau. Oleh kerana itu bertacjwalah kepada 
Allah wahai orang-orang yang berakal supaya kamu 
mendapat keberuntungan. "( 1 00) 


Neraca Pertimbangan Di Antara Yang Baik 
Dan Yang Buruk 


Agama ini amat mengkagumkan dari segi 
kesanggupannya yang sempurna untuk memenuhi 
keperluan-keperluan fitrah manusia dan hasrat hati 
mereka seluruhnya, juga untuk memenuhi kehendak- 
kehendak kehidupan mereka seluruhnya. Oleh itu 
apabila hati seseorang terbuka kepada agama ini, 
maka ia akan menemui di dalamnya ciri-ciri 
keindahan, keserasian, kemesraan dan kerehatan 
yang tidak dapat dirasa melainkan oleh orang yang 
telah mencapainya sendiri. 

Pembicaraan mengenai halal dan haram dalam 
masa ihlal dan ihram itu berakhir dengan satu amaran 
yang terus terang terhadap hukuman Allah dan satu 
galakan supaya mencari keampunan Aliah dan 
rahmat-Nya: 



"Ketahuilah bahawa sesungguhnya Allah itu amat benar 
hukuman-Nya dan Allah itu Maha Pengampun dan Maha 
Pengasih."(98) 





Di samping amaran, maka ayat yang berikut 
memberi saranan dan meletakkan tanggungjawab di 
atas bahu orang yang melanggar perintah Allah yang 
tidak mahu sedar: 


'Tiada kewajipan yang ditugaskan kepada rasul melainkan 
hanya menyampaikan (perintah-perintah Allah) dan Allah 
mengetahui segala apa yang kamu lahirkan dan segala apa 
yang kamu sembunyikan. "(99) 



Kemudian perenggan ini ditamatkan dengan 
menjelaskan neraca pertimbangan yang diwujudkan' 
Allah untuk mempertimbangkan nilai-nilai agar 
seseorang Muslim dapat menimbang dan menilai 
dengannya, iaitu neraca pertimbangan yang membuat 
yang baik tetap berat dan yang buruk tetap ringan 
supaya, seseorang .Muslim tidak. tertipu dengan yang 
buruk dengan sebab jumlahnya yang banyak pada 
bila-bila masa dan dalam apa keadaan sekalipun. 




Yang menjadi titik kesesuaian menyebut yang buruk 
dan yang baik di dalam ayat ini ialah wujudnya 
penjelasan tentang yang haram dan yang halal 
mengenai binatang buruan dan makanan-makanan 
kerana yang haram merupakan sesuatu yang buruk 
dan yang halal merupakan sesuatu yang baik dan 
kedua-duanya tidak sama walaupun banyaknya 
jumlah yang buruk itu dapat mempesona dan 
mengkagumkan manusia. Yang baik merupakan 
sesuatu keni’matan tanpa ekoran menyesal atau rosak 
dan tanpa ditimpa akibat mendapat kesakitan atau 
penyakit. Kelazatan yang terdapat di dalam sesuatu 
yang buruk- sama dengan kelazatan yang terdapat di 
dalam sesuatu yang baik secara sederhana dan 
terselamat dari akibat-akibat yang malang di dunia 
dan Akhirat. Apabila akal manusia terlepas dari 
kongkongan hawa nafsu kerana campur tangan 
taqwa dan pengawasan hati nurani, maka ia akan 
memilih yang baik dari yang buruk dan akan berakhir 
dengan kejayaan mendapat keberuntungan di dunia 
dan di Akhirat: 



"Oleh kerana itu bertagwalah kepada Allah wahai orang- 
orang yang berakal supaya kamu mendapat 
keberuntungan. "( 1 00) 


inilah kesesuaian yang wujud di sini, tetapi skop nas 
ini lebih luas dan lebih jauh lagi, la meliputi kehidupan 
seluruhnya dan sesuai dengan berbagai-bagai tempat 
yang lain. 

Allah S.W.T. yang telah melahirkan umat Muslimin 
dan menjadikan mereka sebagai sebaik-baik umat 
yang dilahirkan untuk memimpin umat manusia 
adalah menyediakan mereka untuk sesuatu tugas 
yang amat besar, iaitu Allah menyediakan mereka 
untuk memikul amanat sistem Allah supaya mereka 
berdiri teguh dan jujur di atas sistem ini di mana tiada 
satu umat pun yang pernah berdiri seteguh itu dan 
supaya mereka tegakkan sistem itu di dalam 
kehidupan manusia, di mana tiada satu umat pun 
yang pernah menegakkannya seteguh itu. Oleh sebab 
itu umat Muslimin terpaksa menjalani latihan yang 
panjang, iaitu latihan .yang bertujuan pertama- 
tamanya untuk mencabut mereka dari jahiliyah dan 
mengangkatkan mereka dari kaki bukit jahiliyah yang 
rendah dan memimpin mereka mendaki anak-anak 
tangga menuju ke puncak Islam yang tinggi kemudian 
latihan diteruskan lagi selepas itu dengan tujuan 

untuk membersihkan kefahaman-kefahaman, 
pandangan-pandangan, adat-adat kebiasaan, tradisi- 
tradisi dan perasaan-perasaan mereka dari sisa-sisa 
keladak jahiliyah dan seterusnya mentarbiyahkan 
iradat atau kemahuan mereka untuk memikul 
kebenaran dan tanggungjawab-tanggungjawab, 
kemudian siri tarbiyah itu diakhiri dengan tatacara 
menilai kehidupan secara umum dan secara terperinci 
mengikut nilai-nilai Islam di dalam neraca Allah 
supaya mereka benar-benar menjadi umat Rabbani 
dan supaya kemanusiaan mereka meningkat ke tahap 
makhluk yang paling elok dan di waktu inilah sahaja 
yang buruk dan yang baik tidak sama dalam neraca 
pertimbangan mereka walaupun banyaknya jumlah 
yang buruk itu menarik pandangan mereka. 
Memanglah sesuatu yang banyak itu menarik 
pandangan dan mengkagumkan hati, tetapi sifat keji 
yang membezakan yang buruk dari yang baik dan 
ketinggian jiwa yang mendorong seseorang 
menimbangkannya dengan neraca Allah telah 
membuat daun neraca yang buruk menjadi ringan 
walaupun kandungannya banyak dan daun neraca 
yang baik menjadi berat walaupun kandungannya 
sedikit. Dan di waktu inilah sahaja umat Muslimin 
menjadi satu umat yang amanah dan boleh 
diamanahkan teraju kepimpinan umat manusia; satu 
umat yang mengukur dengan neraca Allah, menilai 
dengan ketetapan-ketetapan Allah dan sentiasa 
memilih yang baik. Mata dan hati mereka tidak 
terpesona kepada yang buruk walaupun banyak. 

Ada lagi satu situasi yang lain, di mana neraca itu 
membawa faedah, iaitu situasi ketika kebatilan 
berkembang subur hingga kelihatan begitu besar 
pada pandangan orang ramai, yang mana rupa 
bentuknya yang lahir, jumlah yang banyaknya dan 
keadaannya yang kuat telah mempersona dan 
memikat mata mereka, tetapi apabila orang yang 
beriman yang mengukur dengan neraca Allah melihat 
kepada kebatilan yang berkembang subur itu, maka 
tangannya tidak terketar-ketar, matanya tidak 
membelalak kaget, pertimbangan dan penilaiannya 
tidak meleset dan ia tetap memilih kebenaran 'yang 
bersih tidak berbuih, yang tidak dikawal dengan 
alat-alat senjata dan tidak dijaga oleh tentera-tentera 
yang ramai di sekelilingnya. Itulah kebenaran yang 
bersih dari segala-galanya kecuali dari sifatnya dan 
dirinya, kecuali dari timbangan beratnya di dalam 
neraca Allah dan keteguhannya dan kecuali dari 
keindahan zat dan kekuasaan-Nya. 

Allah S.W.T. telah mentarbiyahkan umat Muslimin 
dengan peraturan AI-Qur'an dan kepimpinan 
Rasulullah s.a.w. hingga Allah mengetahui dalam 
realiti bahawa mereka telah sampai ke tahap yang 
boleh diamanahkan agama Allah kepada mereka 
bukan sahaja di dalam jiwa dan hati nurani mereka, 
tetapi juga di dalam hidup dan kehidupan mereka di 
muka bumi ini yang penuh dengan pergolakan di 
antara berbagai-bagai kegemaran dan ketamakan, 
berbagai-bagai keinginan dan kecenderungan dan 


penuh dengan pertarungan di antara berbagai-bagai 
kepentingan dan pertarungan di antara 
individu-individu dan kelompok-kelompok. Kemudian 
selepas itu diserahkan pula amanat kepimpinan umat 
manusia yang mengandungi segala tanggungjawab 
yang besar di dalam lautan hidup yang umum. 

Allah S.W.T. mentarbiyahkan umat Muslimin 
dengan berbagai-bagai bimbingan, berbagai-bagai 
pengajaran yang berkesan, berbagai-bagai ujian dan 
dugaan, berbagai-bagai undang-undang dan 
peraturan-peraturan dan seluruhnya telah 
dijadikannya satu gabungan. Program tarbiyah yang 
akhirnya memainkan satu peranan sahaja, iaitu 
peranan memperlengkap dan menyediakan umat 
Muslimin yang merangkumi 'aqidah kefahaman- 
kefahaman, perasaan-perasaan, reaksi-reaksi, 
perilaku, akhlak, dengan undang-undang dan 
peraturan-peraturan hidup mereka supaya berdiri 
teguh dan jujur di atas agama Allah di muka bumi ini 
dan memegang teraju kepimpinan umat manusia. 
Dan Allah telah merealisasikan segala apa yang 
kehendaki-Nya terhadap umat Muslimin dan Allah 
menguasai segala urusan-Nya dan akhirnya muncullah 
di dalam realiti hidup di muka bumi ini satu gambaran 
agama Allah yang cemerlang sebagai sebuah impian 
yang menjelma di alam kenyataan di mana umat 
manusia mampu menegakkan impian ini pada bila- 
bila masa sahaja apabila mereka berjuang dengan 
sungguh-sungguh untuk mencampaikannya dan 
mereka akan mendapat pertolongan dari Allah. 

****** 

(Pentafsiran ayat-ayat 101 - 102) 

Kemudian ayat yang berikut menjurus ke arah 
memberi suatu tarbiyah kepada kelompok Muslimin 
dan suatu pimpinan ke arah peradaban yang wajib 
dilaksanakan terhadap Rasulullah s.a.w., iaitu 
peradaban jangan menyoal beliau mengenai perkara- 
perkara yang tidak diterangkan, iaitu perkara-perkara 
yang boleh membawa keburukan dan kesusahan 
kepada penyoalnya jika perkara itu diterangkan beliau 
atau mengakibatkan dikenakan taklif-taklif yang berat 
yang tidak mampu dikerjakannya atau disempitkan 
kepadanya perkara-perkara yang selama ini 
ditinggalkan Allah tanpa memberi apa-apa penentuan 
supaya menjadi rahmat (kemudahan) kepada para 
hamba-Nya: 

"Wahai orang-orang yang beriman! Janganlah kamu 
bertanya (kepada nabi) mengenai perkara-perkara yang jika 
diterangkan kepada kamu akan menyusahkan kamu dan jika 
kamu bertanya ■ mengenainya ketika diturunkan Al-Qur'an 
tentulah akan diterangkan kepada kamu. Allah telah 
memaafkan perkara-perkara itu dan Allah Maha Pengampun 
dan Maha Sabar (101). Sesungguhnya perkara-perkara 
seperti itu pernah ditanyakan oleh suatu kaum sebelum 
kamu (kepada nabi mereka) kemudian mereka menjadi kafir 
dengan sebabnya. "( 1 02) 

Dahulu ada setengah-setengah sahabat banyak 
mengemukakan penyataan kepada Rasulullah s.a.w. 
tentang perkara-perkara yang belum lagi diturunkan 
sebarang perintah atau larangan mengenainya atau 
mereka mendesak beliau menghuraikan perkara- 
perkara yang telah diterangkan oleh Al-Qur'an secara 
umum, sedangkan dengan penerangan secara umum 
itu mengertikan Allah memberi keluasan dan 
kemudahan kepada manusia atau mereka 
mengajukan pertanyaan mengenai perkara-perkara 
yang tidak perlu dedahkan, kerana pendedahannya 
mungkin membawa keburukan kepada yang bertanya 
atau kepada orang lain dari kaum Muslimin. 


Menurut satu riwayat apabila turun ayat yang 
memfardhukan ibadat haji seorang sahabat bertanya: 
Apakah ia difardhukan setiap tahun? Rasulullah s.a.w. 
tidak senang dengan pernyataan ini, kerana nas 
fardhu itu diturunkan dalam bentuk umum: 





"Dan berkunjung ke Baitullah itu merupakan kewajipan 
manusia kepada Allah , iaitu bagi orang yang berkuasa 
melakukan perjalanan kepadanya. " 

(Surh Aaii 'Imran: 97) 


Dan ibadat haji hanya memadai dengan sekali 
sahaja, tetapi pernyataan mengenai ibadat ini dalam 
bentuk: Apakah ia difardhukan setiap tahun? Maka ia 
merupakan satu pentafsiran yang menggambarkan 
kepayahan dan kesukaran yang tidak difardhukan 
Allah. 


Mengikut pernyataan sebuah hadith mursal yang 
diriwayatkan oleh at-Tirmizi dan ad-Darqutni daripada 


Ali r.a. katanya: Apabila turun ayat: 






Sahabat-sahabat bertanya: "Wahai Rasulullah 

apakah ia difardhukan setiap tahun?" Beliau tidak 
menjawab. Kemudian mereka bertanya lagi, "Adakah 
ia difardhukan pada setiap tahun?" Jawab beliau: 
Tidak. Jika aku jawab ’ya' tentulah ia menjadi wajib 
(setiap tahun). Lalu Allah menurunkan ayat yang 
berikut: 


4 b\±S\ Zakati 




Hadith ini telah dikeluarkan oleh ad-Darqutni juga 
daripada Abu 'lyadh daripada Abu Hurayrah katanya: 
Sabda. Rasulullah s.a.w.; 

IfclU 

"Wahai sekalian manusia I Ibadat haji telah difardhukan ke 
atas kamu. " 

Lalu bangun seorang lelaki bertanya: "Apakah ia 
diwajibkan setiap tahun, wahai Rasulullah?" Beliau 
tidak menghiraukan pertanyaan orang itu, lalu dia 
ulangi bertanya: "Apakah ia diwajibkan setiap tahun, 
wahai Rasulullah?" Lalu beliau berkata: "Siapakah 
yang bertanya." Jawab sahabat-sahabat: Si polan. 
Beliau pun bersabda: 


j) J ji cjlft j) aJyJ 

jjiSO L& jJLLj i La> 


"Demi Allah yang nyawaku berada dalam gengaman-Nya, 
jika aku jawab: Ya i, tentulah ia menjadi wajib dan jika ia 
menjadi wajib tentulah kamu tidak mampu 
melaksanakan-nya dan jika kamu tidak mampu 
melaksanakan nescaya kamu menjadi kafir." 


Lalu Allah S.W.T. menurunkan ayat: 

.r' ? A . ' < 9 o 

"Wahai orang-orang yang beriman! Janganlah kamu 
bertanya (kepada nabi) mengenai perkara-perkara yang jika 
diterangkan kepada kamu akan menyusahkan kamu "(101) 


Dalam sebuah hadith yang lain yang dikeluarkan 
oleh Muslim di dalam Sahihnya daripada Anas r.a. 
daripada Nabi s.a.w. sabdanya: 


IJLa 

"Demi Aliah , tiada pertanyaan yang kamu kemukakan 
kepadaku mengenai sesuatu melainkan aku telah 
terangkannya kepada kamu selama aku berada di tempat 
ini." 7 


Lalu bangun seorang lelaki menuju kepada beliau 
dan bertanya: "Di manakah tempat yang aku akan 
masuk kelak?" Jawab beliau "Neraka". Kemudian 
Abdullah ibn Huzafah bangun dan bertanya: 
"Siapakah bapa saya, wahai Rasulullah?" Jawab 
beliau, "Bapa engkau ialah Huzafah." Ujar Ibn Abdul- 
Birri: Ibn Huzafah ini adalah seorang yang telah lama 
memeluk Islam. Dia turut berhijrah ke negeri Habsyah 
di dalam hijrah yang kedua dan turut serta di dalam 
Peperangan Badar. Dia seorang yang suka berjenaka. 


7 Dalam satu riwayat yang lain bagi Ibn Jarir daripada Anas 
bahawa mereka telah bertanya Rasulullah s.a.w. hingga mereka 
mengulang-ngulangkan pertanyaan itu lalu beliau bersabda 
seperti apa yang telah disabdanya itu. Di sana terdapat satu 
riwayat yang lain lagi bagi Ibn Jarir daripada Abu Hurayrah yang 
kami akan sebutkannya di tengah pembicaraan ini. 

Rasulullah s.a.w. pernah menghantarkannya sebagai 
utusan untuk membawa surat Rasulullah s.a.w. 
kepada Seri Maha-raja Kisra. Sewaktu ia bertanya, 
"Siapakah bapa saya, wahai Rasulullah?" Dan jawab 
beliau: "Bapa engkau ialah Huzafah," maka ibunya 
lantas berkata: "Aku tidak pernah dengar seorang 
anak yang lebih derhaka (kepada orang tuanya) dari 
engkau. Apakah engkau tergamak berfikir bahawa 
ibumu telah melakukan perbuatan jahat yang telah 
dilakukan oleh perempuan-perempuan jahiliyah dan 
engkau dedahkannya kepada mata orang ramai?" 
Jawab Abdullah: "Demi Allah jika beliau binkan aku 
kepada seorang hamba hitam sekalipun nescaya aku 
binkan diriku kepadanya." 


Dalam satu riwayat bagi ibn Jarir dengan sanadnya 
daripada Abu Hurayrah katanya: Rasulullah s.a.w. 
telah keluar dengan keadaan marah dan merah 
wajahnya hingga beliau duduk di atas mimbar. Lalu 
seorang lelaki bangkit menuju kepadanya seraya 
berkata: "Di manakah saya kelak? "Jawab beliau: 
"Dalam Neraka." Kemudian bangkit pula seorang 
yang lain lalu bertanya: "Siapakah bapa saya?" Jawab 
beliau: "Bapamu ialah Huzafah." Lalu 'Umar ibn al- 
Khattab pun berdiri kemudian berkata: "Kami telah 
redha dengan Allah sebagai Tuhan, dengan Islam 
sebagai agama, dengan Muhammad s.a.w. sebagai 
Nabi dan dengan Al-Qur'an sebagai pemimpin. Kami 
sekalian, wahai Rasulullah, masih baru sahaja 
meninggalkan jahiliyah dan kepercayaan syirik dan 
Aliahlah yang lebih mengetahui siapakah bapa-bapa 
kami yang sebenar". Ujar Abu Hurayrah: Lalu 
kemurkaan beliau pun hilang dan kembali tenang dan 
kemudian turun ayat: 


4 d&J PiM'l 



Mujahid telah meriwayatkan daripada Ibn Abbas 
bahawa ayat ini telah diturunkan dengan sebab 
sekumpulan orang telah bertanya kepada Rasulullah 
s.a.w. mengenai binatang Bahirah, Sa'ibah, Wasilah 
dan Hami. Ini ialah pendapat Sa'id ibn.Jubayr dan ia 
berkata: Tidakkah engkau lihat bahawa selepas ayat 
ini disebut ayat: 



Kumpulan riwayat-riwayat ini dan lain-lainnya 
memberi gambaran tentang jenis pertanyaan yang 
dilarangkan Allah kepada orang-orang Mu'min 
menyoalnya. 


Kedatangan Al-Qur'an bukan sahaja untuk 
menjelaskan 'aqidah dan menggariskan undang- 
undang dan peraturan, tetapi juga untuk 
mentarbiyahkan satu umat dan mewujudkan satu 
masyarakat dan seterusnya untuk membentuk 


individu-individu Muslim dan mendidik mereka di atas 
sistem pemikiran dan akhlak yang diciptakannya. Di 
sini Al-Qur'an mengajar mereka adabicara bertanya, 
batas-batas kajian dan sistem ilmu pengetahuan. Dan 
selama Allah S.W.T. sahaja yang menurunkan syari’at 
ini dan memberitakan perkara-perkara yang ghaib, 
maka amatlah sesuai dari segi adab sopan apabila 
para hamba menyerahkan sahaja kepada hikmat 
kebijaksanaan Allah urusan untuk menghuraikan 
syari'at itu atau untuk menerangkannya secara umum 
sahaja, juga menyerahkan kepada kebijaksanaan-Nya 
urusan untuk mendedahkan perkara-perkara yang 
ghaib atau untuk menyembunyikannya. Di dalam 
urusan-urusan yang seperti ini mereka harus berhenti 
di perbatasan-perbatasan yang dikehendaki oleh Allah 
Yang Maha Mengetahui dan Maha Mendalam ilmu- 
Nya. Mereka tidak seharusnya memberat-beratkan diri 
mereka dengan kerja mengulaskan nas-nas dengan 
panjang lebar dan berkejar di belakang kemungkinan- 
kemungkinan dan andaian-andaian. Begitu juga 
mereka tidak seharusnya berkejar di belakang 
perkara-perkara ghaib dengan tujuan mendedahkan 
perkara-perkara yang tidak didedahkan Allah kerana 
mereka tidak mampu sampai kepadanya. Allah lebih 
mengetahui tentang daya kemampuan dan daya 
ketahanan manusia. Oleh kerana itu Allah 
mengaturkan undang-undang dan peraturan dalam 
batas daya kemampuan mereka dan mendedahkan 
kepada mereka perkara-perkara ghaib yang dapat 
difahami oleh tabi'at mereka. Dan di sana terdapat 
perkara-perkara yang ditinggalkan Allah dalam 
keadaan umum dan majhul dan tidak ada apa-apa 
kemudaratan kepada mereka andainya mereka 
tinggalkan sahaja perkara-perkara itu dalam keadaan 
yang umum dan majhul seperti ini sebagaimana yang 
dikehendaki Allah. Akan tetapi perbuatan 
mengungkit-ngungkit dengan pertanyaan di zaman 
nubuwwah dan masa diturunkan Al-Qur'an kadang- 
kadang menerima jawapan yang tertentu yang 
menyusahkan setengah-tengah mereka dan ini 
mengakibatkan kesulitan kepada seluruh mereka dan 
kepada orang-orang Islam yang datang selepas 
mereka. 


Oleh sebab itu Allah S.W.T. melarang orang-orang 
yang beriman dari mengemukakan pertanyaan- 
pertanyaan mengenai perkara-perkara yang akan 
menyulitkan diri mereka sendiri apabila diberi jawapan 
dan Allah telah memberi amaran kepada mereka 
bahawa pertanyaan-pertanyaan mereka akan dijawab 
jika pernyataan itu dikemukakan di zaman turunnya 
wahyu semasa hidup Rasulullah S.W.T. dan akan 
mengakibatkan mereka dibebankan dengan taklif- 
taklif yang telah dimaafkan oleh Allah, iaitu taklif- 
taklif yang telah ditinggal dan tidak difardhukannya 
oleh Allah: 


6Vt (J/0 

Tersebut di dalam as-Sahih juga: 

«s' , 

tU y JUl 4)1 


"Wahai orang-orang yang beriman janganlah kamu bertanya 
(kepada nabi) mengenai perkara-perkara yang jika 
diterangkan kepada kamu akan menyusahkan kamu dan jika 
kamu bertanya mengenainya ketika diturunkan Al-Qur'an 
tentulah akan diterangkan kepada kamu . Allah telah 
memaafkan perkara-perkara itu. "(101) 

Maksudnya janganlah kamu bertanya mengenai 
perkara-perkara yang telah dimaaf dan tidak 
difardhukannya oleh Allah atau tidak dihurai dan 
diperincikannya agar dengan keterangan secara 
umum itu dapat memberi keluasan dan kemudahan 
seperti cara ia menyebut fardhu haji atau sesuatu 
yang tidak disebutkannya sama sekali. 

Kemudian Allah memberi contoh perbandingan 
kepada mereka dengan kaum Ahlil-Kitab di zaman 
sebelum mereka, iaitu kaum Ahlil-Kitab yang 
memberat-beratkan diri mereka dengan menyoal 
berbagai-bagai perintah dan hukum-hukum dan 
apabila perintah-perintah dan hukum-hukum itu 
diwajibkan ke atas mereka, mereka terus 
ingkarkannya dan tidak melaksanakannya. Dan 
andainya mereka diam dan menerima perkara-perkara 
itu secara mudah sebagaimana yang dikehendaki 
Allah terhadap para hamba-hamba tentulah Allah 
tidak mengenakan taklif-taklif yang berat ke atas 
mereka dan tentulah mereka tidak akan memikul 
tanggungjawab kecuaian dan keingkaran. 


\ jLwj p-Lmai! 


"Sesungguhnya Allah Taaia telah memfardhukan berbagai- 
bagai fardhu maka janganlah kamu sia-sia kannya dan 
menetapkan berbagai-bagai batasan , maka janganlah kamu 
langkauinya dan mengharamkan berbagai-bagai perkara , 
maka janganlah kamu cabulinya dan diam terhadap 
berbagai-bagai perkara demi rahmat (kemudahan) kepada 
kamu - bukannya kerana lupa - oleh itu janganlah kamu 
bertanya mengenainya. " 


Tersebut di dalam Sahih Muslim daripada Amir ibn 
Sa'd daripada bapanya katanya: Sabda Rasulullah 
s.a.w.: 

JLu cL js^ J jtJapI ^1 

"Sesungguhnya orang Islam yang paling besar dosanya 
terhadap orang-orang Islam yang lain ialah orang yang 
bertanya mengenai sesuatu perkara yang tidak diharamkan 
kepada orang-orang Islam kemudian ia diharamkan kepada 
mereka dengan sebab pertanyaannya. " 

Kumpulan hadith-hadith ini di samping nas-nas Al- 
Qur'an mungkin dapat menggariskan cara sistem 
Islam mengenai ilmu pengetahuan. 


Kita telah melihat di dalam Surah al-Baqarah 
bagaimana Bani Israel sewaktu diperintah Allah 
supaya menyembelih seekor lembu tanpa syarat dan 
ikatan, dan memadai bagi mereka menyembelih 
mana-mana lembu sahaja telah berlarut-larut 
bertanya tentang sifat-sifat lembu itu. Mereka begitu 
halus memperincikan sifat-sifat itu dan setiap kali 
mereka bertanya setiap kali pula mereka menerima 
perintah yang -memberatkan diri mereka. Andainya 
mereka tidak mengemukakan pertanyaan-pertanyaan 
itu tentulah mereka dapat menyenangkan diri 
mereka. 

Begitulah juga keadaan Bani Israel dalam perkara 
hari Sabtu yang telah dipinta oleh mereka kemudian 
mereka tidak mampu menghormatinya. 

Demikianlah keadaan mereka selama-lamanya 
sehingga Allah telah mengharamkan berbagai bagai 
perkara kepada mereka sebagai didikan dan hukuman 
terhadap mereka. 

Tersebut dalam Sahih daripada Rasulullah s.a.w. 
sabdanya: 

"Tinggalkan aku (jangan gangguku dengan pertanyaan- 
pertanyaan) sesungguhnya orang-orang yang terdahulu dari 
kamu telah binasa kerana mereka banyak bertanya dan 
kerana pertikaian mereka dengan nabi-nabi mereka. " 


Di dalam Islam ilmu pengetahuan itu hanya dituntut 
untuk menghadapi sesuatu keperluan yang wujud di 
dalam realiti dan sekadar batas-batas keperluan itu 
sahaja. Oleh itu perkara-perkara yang ghaib dan 
rahsia-rahsia di sebaliknya (tidak perlu dituntut), 
malah daya tenaga manusia seharusnya dipelihara 
dari dicurahkan untuk maksud mengetahui rahsia dan 
hakikatnya, bahkan cukuplah hati manusia dengan 
beriman kepada perkara yang ghaib itu sekadar 
seperti yang disifatkan oleh Allah Yang Maha Besar 
sahaja. Adapun keimanan yang menjangkau kepada 
usaha mengkaji untuk mengetahui hakikatnya, maka 
ia tidak akan sampai kepada sesuatu hasil buat 
selama-lamanya kerana manusia memang tidak 
dilengkap dan dibekalkan dengan daya qudrat yang 
membolehkannya mengetahui rahsianya kecuali 
sekadar batas-batas maklumat yang telah didedahkan 
Allah. Usaha itu adalah suatu usaha yang sia-sia di 
samping merupakan satu usaha merantau di padang 
gurun tanpa pemandu yang akan membawa kepada 
kesesatan yang amat jauh. 

Adapun hukum-hukum syara' , maka ia hendaklah 
dituntut dan ditanya mengenainya ketika berlaku kes- 
kes yang memerlukan hukum-hukum itu. Inilah cara 
sistem Islam. 

Di sepanjang zaman Makkiyah tidak ada hukum 
syara' yang dikuatkuasa telah diturunkan (di zaman 
itu) walaupun berbagai perintah dan larangan telah 
diturunkan (di zaman itu) mengenai berbagai-bagai 
perkara dan amalan, tetapi hukum-hukum yang 

dikuatkuasa seperti hukum hudud, ta'zir dan denda- 
denda atau kifarat-kifarat tidak diturunkan melainkan 
setelah tegaknya kerajaan Islam yang dapat 
mengendalikan pelaksanaan hukum-hukum ini. 

Angkatan kaum Muslimin yang pertama telah 
mengingati dan mematuhi sistem ini dan arah 
tujuannya. Oleh itu mereka tidak pernah 
memfatwakan di dalam mana-mana masalah 
melainkan apabila masalah-masalah itu benar-benar 
telah berlaku di dalam alam kenyataan dan fatwa itu 
pula hanya sekadar batas-batas masalah yang 
dikemukakan itu sahaja tanpa mengulaskan nas-nas 
itu dengan panjang lebar agar pertanyaan dan fatwa 
itu mempunyai ciri kebaharuannya dan agar ia sejajar 
dengan sistem tarbiyah Rabbani itu. 

'Umar ibn al-Khattab pernah mengutuk orang yang 
bertanya mengenai sesuatu masalah yang belum 
pernah berlaku. Hal ini telah disebut oleh ad-Darimi di 
dalam musnadnya. Dan dia menyebut dari az-Zuhri 
katanya: Telah sampai kepada kami bahawa Zaid ibn 
Thabit al-Ansari berkata apabila ditanya mengenai 
sesuatu perkara: Apakah perkara ini telah berlaku? 
Jika mereka menjawab "Ya", maka ia akan 
menerangkan perkara itu mengikut ilmu yang telah 
diketahuinya. Sebaliknya jika mereka menjawab: Tidak 
pernah berlaku,, maka ia akan berkata: "Tinggalkan 
perkara ini sehingga ia berlaku." Dan telah 
disanadkan dari 'Ammar ibn Yasir ketika ia ditanya 
mengenai sesuatu masalah ia berkata: Apakah 
perkara ini telah berlaku? Jawab mereka: Tidak. Lalu 
ia pun berkata: Tinggalkan kami jangan ganggu kami 
dengan pertanyaan ini) sehingga ia benar-benar telah 
berlaku dan apabila ia benar-benar berlaku, maka 
kami akan berusaha menjawab masalah itu untuk 
kamu." 


Ujar ad-Darimi: Kami telah diceritakan oleh 

Abdullah ibn Muhammad ibn Abi Syaybah katanya: 
Kami telah disampaikan oleh Ibn Fudhayl daripada 
'Ata' daripada Ibn Abbas katanya: "Aku tidak pernah 
melihat sekumpulan manusia yang lebih baik dari para 
sahabat Rasulullah s.a.w. Mereka tidak bertanya 
kepada beliau kecuali tiga belas masalah sahaja 
sehingga beliau wafat semua pertanyaan ini disebut 
di dalam AI-Qur'an di antaranya: 


" Mereka bertanya kepadamu tentang bu!an haram' 


(Surah aI-Baqarah: 217) 



"Mereka bertanya kepadamu tentang haid" 


(Surah aI-Baqarah: 222) 


dan sebagainya. Mereka tidak bertanya melainkan 
mengenai perkara-perkara yang berguna kepada 
mereka." 


Ujar Malik: Aku dapati negeri ini (Madinah), di mana 
para penduduknya tidak mempunyai ilmu 
pengetahuan yang lain dari kitab Allah dan Sunnah 
Rasul. Apabila berlaku sesuatu peristiwa, maka 
pemerintahnya akan menghimpunkan para ulama’ 
yang ada dan mana-mana keputusan yang telah 
dipersetujui mereka akan terus dilaksanakannya tetapi 
kamu banyak mengemukakan pertanyaan- 
pertanyaan, sedangkan perbuatan ini tidak disukai 
Rasulullah s.a.w. 


Ujar al-Qurtubi sehubungan dengan pentafsiran 
ayat ini: Muslim telah meriwayatkan daripada al- 
Mughirah ibn Syu'bah daripada Rasulullah s.a.w. 
sabdanya: 


t cjUJI ^!jj tolfaVl ^ j>- 4)1 oi 

o j t JtSj JJs : \j^j t o Ia j 1*1* j 

"Sesungguhnya Allah telah mengharamkan ke atas kamu 
perbuatan menderhaka kepada para ibu, menanam anak- 
anak perempuan dan menahan sesuatu yang wajib diberikan 
oleh seseorang dan mengambil sesuatu yang tidak wajar 
diambil olehnya dan Allah melarang kamu dari tiga perkara: 
omong kosong, banyak bertanya dan membazlrkan harta." 


Ujar segolongan ulama’: Yang dimaksudkan dengan 
"banyak bertanya" itu ialah banyak bertanya tentang 
masalah-masalah fiqah kerana degil dan keras kepala 
dan memberat-beratkan diri dengan masalah-masalah 
yang tidak diturunkan nas mengenainya, dan 
masalah-masalah sulit yang mengelirukan dan 
mengeluarkan hujah-hujah yang dibuat-buat 
Angkatan salaf tidak menyukai perbuatan-perbuatan 
ini dan memandangnya sebagai perbuatan-perbuatan 
yang tidak tabii. Mereka berkata: jika berlaku sesuatu 
peristiwa maka hendaklah diberi jawapan yang sesuai 
dengan masalah yang ditanyakan itu. 


Itulah satu sistem realitsik yang serius, la 

menghadapi realiti-realiti hidup dengan hukum- 
hukum yang diambil dari dasar-dasar atau usul-usul 
syari’at Allah, iaitu ia menghadapinya dalam bentuk 
yang amali dan realistik, di mana sesuatu masalah itu 
dinilai mengikut saiznya dan rupa bentuknya di 
samping dinilaikan suasana-suasananya dengan 
lengkap bersama-sama dengan latar belakangnya 
kemudian barulah dibuat keputusan hukum yang 
benar-benar tepat, merangkumi dan mencakupi 

masalah itu dengan sempurna dan halus. 

Adapun perbuatan meminta fatwa mengenai 

masalah yang belum pernah berlaku, maka ia 

merupakan satu permintaan fatwa mengenai satu 
andaian yang tidak terbatas dan di waktu itu segala 
soal jawab mengenainya membawa erti mempermain- 
mainkan keseriusan syari’at Allah, di samping 
membawa erti menyalahi sistem Islam yang lurus. 

Ia serupa dengan perbuatan meminta fatwa 
mengenai hukum-hukum syari’at Allah, di negeri yang 
tidak ditegakkan syari’at Allah, di mana di atas asas 

inilah dikeluarkan fatwa. Sebenarnya syari'at Allah 
tidak seharusnya diminta fatwa mengenainya 
melainkan dengan tujuan untuk ditatbig dan 
dilaksanakan hukum-hukumnya. Dan andainya si 
peminta fatwa dan mufti yang memberi fatwa itu 
mengetahui bahawa mereka hidup di sebuah negeri 
yang tidak menegakkan syari'at Allah dan tidak 
mengiktirafkan kekuasaan Allah di bumi dan di dalam 
peraturan masyarakat dan kehidupan manusia, iaitu 
tidak mengiktirafkan Uluhiyah Allah di bumi ini dan 
tidak tunduk kepada undang-undang dan 
peraturan-peraturan-Nya, juga tidak tunduk kepada 
kekuasaan-Nya, maka apakah ertinya meminta fatwa? 
Dan apakah erti fatwa itu? Kedua-duanya hanya 
bererti meringan-ringan dan mempermain-mainkan 
syari'at Allah sama ada kedua-duanya sedar atau tidak 
sedar. 

la juga serupa dengan kajian-kajian dalam bentuk 
teori yang tulen tentang cabang-cabang atau furu' 
fiqah dan hukum-hukumnya di dalam aspek-aspek 
yang tidak dipraktikkan. la merupakan kajian untuk 
melalaikan, iaitu bertujuan untuk mengelirukan 
bahawa fiqah ini mempunyai tempatnya yang wajar di 
negeri ini, kerana ia diajar di sekolah-sekolah, tetapi 
tidak dipraktikkan di dalam 

mahkamah-mahkamahnya. Ini adalah satu 
pengeliruan yang membawa dosa kepada mereka 
yang terlibat di dalamnya dan bertujuan melalaikan 
perasaan orang ramai dengan pengeliruan itu. 

* Sesungguhnya agama Islam ini adalah agama yang 
serius. Ia datang untuk memerintah dan 
mengendalikan kehidupan manusia. Ia datang untuk 
menjadikan seluruh manusia mengabdikan diri 
mereka kepada Allah Yang Maha Esa sahaja dan 
mencabut kuasa memerintah ini dari manusia yang 
telah merampas kuasa Allah itu dan mengembalikan 
seluruh urusan kepada syari'at Allah bukannya kepada 
undang-undang dan peraturan seseorang yang lain 
dari-Nya. Kedatangan syari'at Islam ialah untuk 
memerintah dan mengendalikan seluruh kehidupan, 
iaitu ia datang membawa hukum-hukum Allah untuk 
menghadapi keperluan-keperluan hidup manusia 
dengan segala permasalahannya yang wujud di dalam 
realiti. la datang untuk menghulurkan hukum-hukum 
Allah dalam sesuatu kejadian yang telah berlaku 
mengikut saiz, rupa bentuk dan latar belakang 
kejadian itu. 

Agama ini bukannya datang untuk tujuan dijadikan 
semata-mata lambang dan bukan bertujuan supaya 
syarikatnya dijadikan maudhu' kajian secara teori yang 
tidak ada hubungan dengan realiti kehidupan 
manusia dan bukan bertujuan supaya syarikatnya 
hidup dengan andaian yang tidak pernah berlaku 
kemudian meletakkan bagi andaian-andaian yang 
terbang melayang-layang ini hukum-hukum fekah 
yang tergantung-gantung di udara. 

Inilah keseriusan Islam dan inilah sistem Islam. Oleh 
itu mana-mana ulama agama ini yang ingin mengikut 
sistem Islam, maka hendaklah ia menuntut agar 


syarikat Allah itu dijadikan hakim di dalam realiti 
kehidupan atau sekurang-kurangnya hendaklah dia 
diam dari mengeluarkan fatwa dan dari melontarkan 
hukum-hukum fekah ke udara. 

****** 


(Pentafsiran ayat-ayat 103 - 104) 

Punca Perkembangan Upacara-upacara Adat Jahiliyah 


Nampaknya - berlandaskan kepada riwayat Mujahid 
daripada ibn Abbas r.a. juga berlandaskan kepada 
pendapat Sa'id ibn Jubayr tentang sebab-sebab nuzul 
ayat ini: 


4 



"Wahai orang-orang yang beriman! Janganiah kamu 
bertanya (kepada nabi) mengenai perkara-perkara yang jika 
diterangkan kepada kamu akan menyusahkan kamu. "(10!) 


- bahawa di antara perkara-perkara yang ditanyakan 
mereka ialah perkara-perkara yang berlaku di zaman 
jahiliyah, tetapi kami tidak menemui sesuatu 
pertanyaan yang tertentu apakah dia?. Tetapi 
datangnya di dalam rangkaian ayat-ayat ini 
pembicaraan mengenai Bahirah, Sai'bah, Wasilah dan 
Hami selepas ayat yang melarang orang-orang 
Mu'min dari bertanya menyarankan bahawa di sana 
ada sesuatu pertalian. Kami berpada setakat ini sahaja 
untuk mentafsirkan nas Al-Qur'an mengenai adat- 
adat jahiliyah ini: 






"Allah tidak pernah mensyari'atkan Bahira, tidak pula 
Sa'ibah, tidak pula Wasilah dan tidak juga Hami, tetapi 
orang-orang kafirlah yang mengadakan pembohongan itu 
terhadap Allah dan kebanyakan mereka tidak berfikir (103). 
Dan apabila dikatakan kepada mereka: ' Marilah ikut apa 
yang telah diturunkan Allah dan (marilah) ikut Rasui-Nya, 
nescaya mereka menjawab: ' Kami sudah cukup dengan apa 
yang kami dapati diikuti oleh datuk nenek kami. Apakah 
mereka akan terus mengikut sekalipun datuk nenek mereka 
tidak mengetahui sesuatu apa dan tidak pula menerima 
hidayat? "(1 04) 


Hati manusia itu sama ada ia tetap teguh mengikut 
fitrahnya yang telah diciptakan! Allah di atasnya lalu 
ia dapat mengenal Allah Yang Maha Esa, bertuhan 

kepada-Nya, mengi'tirafkan 'Ubudiyahnya kepada 
Allah sahaja, menyerah dirinya kepada undang** 
undang dan peraturan Allah sahaja dan menolak 
Rububiyah yang lain dari Rububiyah Allah dan ini 
bermakna bahawa dia menolak untuk menerima 
sebarang undang-undang dan peraturan dari yang 

lain dari Allah sama ada ia tetap teguh mengikut 

fitrahnya, di mana ia mendapat kemudahan untuk 
berhubung dengan Allah dan beribadat kepada-Nya, 
juga mendapat kejelasan di dalam hubungan** 
hubunganya dengan Allah atau sama ada ia meraba- 
meraba sesat di liku-liku jalan jahiliyah dan 
paganisme, di mana ia disambut oleh kegelapan di 
setiap lorong dan ditemui kekarutan di setiap selekoh, 
di mana Taghut-taghut jahiliyah dan paganisme 
menuntut kepadanya mengadakan berbagai-bagai 
upacara untuk menyembahkannya dan berbagai- 
bagai pergorbanan untuk mendapat keredhaannya. 
Kemudian muncullah berbagai-bagai upacara ibadat 
dan pengorbanan sehingga penganut paganisme itu 
lupakan asal-usulnya dan melaksanakan upacara- 
upacara dan pengorbanan-pengorbanan itu tanpa 
mengetahui hikmatnya dan melakukan 'Ubudiyahnya 
kepada berbagai-bagai tuhan hingga ke tahap yang 
menghapuskan kehormatan dan kemuliaan insan 
yang dikurniakan Allah kepada manusia. 

Islam datang membawa konsep tauhid untuk 
mentauhid kuasa yang dita'ati manusia agar dengan 
konsep ini ia dapat membebaskan manusia dari 
'Ubudiyah kepada sesama manusia dan dari 
'Ubudiyah kepada berbagai-bagai tuhan. Islam datang 
untuk membebaskan hati nurani manusia dari 
kepercayaan paganisme yang karut-marut dengan 
segala belenggu-belenggunya dan memulangkan 
semula kepada akal manusia kehormatan dan 
kemuliaannya serta membebaskannya dari belenggu 
tuhan-tuhan dan upacara-upacaranya. Oleh sebab 
rtulah Islam memerangi paganisme dalam segala rupa 
bentuknya dan memburunya di segala jalan dan liku- 
likunya sama ada di pendalaman hati nurani atau di 
dalam syi'ar-syi'ar ibadat' atau di dalam peraturan- 
peraturan hidup atau di dalam undang-undang 
pemerintahan dan sistem kehidupan. 

Ini satu lagi amalan yang menyeleweng dan sesat 
dan amalan-amalan paganisme di dalam jahiliyah 
Arab yang hendak dibetulkan oleh Islam dan 
disorotkan nur hidayat kepadanya untuk 
menghapuskan dongeng-dongeng yang karut di 
sekitarnya serta menjelaskan dasar-dasar pemikiran 
dan penelitian dan dalam waktu yang sama 
menjelaskan dasar-dasar syari'at dan peraturan Allah: 





"Allah tidak pernah mensyari'atkan Bahira, tidak pula Saibah f 
tidak pula Wasilah dan tidak juga Hami, tetapi orang-orang 
kafirlah yang mengadakan pembohongan itu terhadap Allah 
dan kebanyakan mereka tidak berfikir. "(103) 

Inilah jenis-jenis binatang ternakan yang dilepaskan 
mereka untuk tuhan-tuhan mereka dengan syarat- 
syarat yang tertentu yang diambil dari kepercayaan 
yang karut yang bertimbun-timbun di dalam akal dan 
hati manusia yang gelap gelita, iaitu binatang- 
binatang Bahirah, Sa'ibah, Wasilah dan Hami. 

Apakah hakikat jenis-jenis binatang ini? Dan 
siapakah yang memperkanunkan peraturan-peraturan 
ini? 

Berbagai-bagai riwayat telah memberi definisi 
kepada binatang-binatang ini. Oleh itu kami 
bentangkan sebahagian dari definisi-definisi itu: 

Mengikut riwayat az-Zuhri dari Sa'id ibn al-Musayab 
katanya: Bahirah itu ialah unta yang diwaqafkan 
susunya kepada Taghut-taghut (yakni susunya 
diwaqaf dan diperuntukkan kepada tuhan-tuhan 
sahaja tidak boleh diminum oleh manusia dan yang 
berhak mengambil susunya tentulah sami-sami tuhan- 
tuhan itu sahaja) Sa'ibah ialah unta yang dilepaskan 
untuk Taghut-taghut mereka. Wasilah ialah unta yang 
bagi kali yang pertama melahirkan unta betina dan 
pada kali yang kedua juga melahirkan anak betina. 
Mereka namakan anak yang kedua ini sebagai 
Wasilah dari perkataan mereka "Wasiltu Unthayaini" 
(ia berturut-turut melahirkan anak betina tanpa 
diselingi anak jantan) dan mereka sembelihkan 
Wasilah ini untuk Taghut-taghut mereka. Hami ialah 
unta jantan yang telah membuntingkan unta-unta 
betina sekian ekor yang tertentu dan apabila 
pembuntingan itu sampai kepada bilangan itu, maka 
ia diumumkan bahawa belakangnya diberi 
perlindungan (tidak boleh ditunggang) lalu ia dilepas 
dan dinamakan mereka sebagai Hami. 

"Berkata ahli-ahli bahasa pula: Bahirah itu ialah 
unta yang dibelahkan telinganya, dari kata-kata 

(aku belah telinga unta) 
dan unta yang telah dibelahkan telinganya itu diberi 
nama Bahirah dan Mabhurah (unta yang telah 
dibelahkan telinga) apabila telinganya dibelah luas. 
Dan dari akar kata ini juga lahirnya kata-kata "Bahr" 
(laut) kerana laut itu luas. Orang-orang di zaman 
jahiliyah mengharamkan unta Bahirah iaitu unta yang- 
telah melahirkan anak sebanyak lima ekor dan anak 
yang akhir ialah anak jantan lalu mereka membelah 
telinganya dan mengharamkannya, iaitu mereka tidak 
menunggang dan menyembelihkannya. Ia tidak boleh 
diusir dari mana-mana air dan tidak boleh dihalang 
dari mana-mana padang ragut dan apabila ia ditemui 
seseorang ia tidak boleh ditunggang. Mereka berkata 
lagi Sa'ibah ialah unta yang dilepas. Di zaman jahiliyah 
apabila seseorang dari mereka bernazar kerana 
selamat balik dari persafiran atau sembuh dari 
penyakit atau sebagainya dia akan berkata: Unta ini 
aku lepaskan!, la sama dengan unta Bahirah dari segi 

pantang larang dan kebebasan. Adapun Wasilah, 
maka mengikut setengah-tengah ahli bahasa ialah 
kambing betina yang dilahirkan kembar dengan anak 
jantan lalu mereka berkata: "Anak betina telah 
berkembar dengan saudaranya anak jantan." Kerana 
itu mereka tidak menyembelihkannya. Kata setengah 
pula: Apabila kambing itu melahirkan anak betina, 
maka anak itu untuk mereka dan sebaliknya jika ia 
melahirkan anak jantan, mereka akan sembelihkannya 
untuk tuhan-tuhan mereka mengikut kepercayaan 
mereka. Dan apabila ia melahirkan anak kembar 
jantan dan betina, mereka berkata: "Anak betina ini 
telah berkembar dengan saudaranya anak jantan" 
kerana itu mereka tidak menyembelihkannya untuk 
tuhan-tuhan mereka. Ahli-ahli bahasa itu berkata lagi: 
Hami ialah unta yang telah melahirkan sepuluh ekor 
anak dan ketika itu mereka berkata: "Belakangnya 
telah diberi perlindungan," oleh itu unta ini tidak 
boleh ditunggang dan tidak boleh dihalang dari 
mana-mana air dan padang ragut." 8 

Di sana terdapat riwayat-riwayat yang lain tentang 
definisi jenis-jenis adat dan upacara keagamaan ini, 
tetapi riwayat-riwayat itu tidak melebihi dari tahap 
kefahaman ini dan pengertian sebab-sebabnya juga 
tidak melebihi pengertian sebab-sebab ini, iaitu semua 
sebab-sebab itu - sebagaimana yang dapat dilihat 
oleh anda - adalah kepercayaan-kepercayaan yang 
karut yang lahir dari kefahaman dan pemikiran 
paganisme yang gelap gelita. Dan apabila 
kepercayaan-kepercayaan yang karut dan hawa nafsu 
manusia menjadi hakim, maka di sana tidak ada lagi 
batas dan garis pemisah, tidak ada lagi neraca dan 
logik. Oleh kerana itu adat dan upacara keagamaan 
itu telah berkembang kepada anekaragam adat dan 
terus ditokok-tambah dan dikurangkan dengan bebas 
tanpa kawalan. Inilah yang telah berlaku di dalam 
jahiliyah Arab dan ia boleh berlaku di mana-mana 
tempat dan pada bila-bila masa sahaja, apabila hati 
nurani manusia telah menyeleweng dari konsep 
tauhid yang mutlak, tidak mempunyai liku-liku yang 
berbelit-belit dan tidak' ada kegelapan. Rupa bentuk 
luarannya mungkin berubah dan berlain-lainan, tetapi 
inti jahiliyah tetap wujud, iaitu ia mengambil undang- 
undang dan peraturan dari yang lain dari Allah di 
dalam mana-mana urusan kehidupan. 

Jahiliyah bukannya suatu tempoh waktu tertentu di 
dalam sesuatu zaman, tetapi ia adalah suatu keadaan 
dan kedudukan yang berulang-ulang di dalam 
berbagai-bagai bentuk di sepanjang zaman, iaitu 
sama ada Uluhiyah yang tunggal atau 'Ubudiyah yang 
syumul, di mana berpusatnya segala jenis kuasa dan 
kepadanya menjurus segala perasaan dan fikiran, 
segala niat dan amalan, segala penyusunan dan 
kedudukannya dan darinya juga diambil segala nilai 
dan neraca pertimbangan, segala undang-undang 
dan peraturan, segala kefahaman dan bimbingan. 


8 Dari kitab oleh al-Jasas juzu' 2 muka surat 

591 cetakan 


atau sama ada jahiliyah - dalam mana-mana bentuk - 
yang menggambarkan 'Ubudiyah manusia kepada 
manusia atau kepada makhluk-makhluk Allah yang 
lain. Itulah jahiliyah yang tidak mempunyai kawalan 
dan batasan, kerana akal manusia sahaja tidak layak 
untuk menjadi pengawal yang imbang dan adil 
selama ia tidak didisiplinkan dengan neraca 'aqidah 
yang betul. Akal itu memang terpengaruh kepada 
hawa nafsu sebagaimana yang kita dapat lihat setiap 
masa dan daya qudratnya untuk menentang dan 
melawan akan hilang apabila ia menghadapi 
berbagai-bagai tekanan dan desakan jika tidak ada di 
sampingnya pengawal yang imbang dan adil. 

Pada hari ini - iaitu selepas empat belas abad 
turunnya* Al-Qur'an membawa penjelasan ini - kita 
dapat menyaksi bahawa apabila putusnya pertalian 
hati manusia dengan Allah Yang Maha Esa, maka ia 
akan tersesat di liku-liku jalan dan lorong-lorong yang 
tidak terhitung banyaknya, ia akan tunduk kepada 
berbagai-bagai ketuhanan dan dia akan kehilangan 
kemerdekaan, kehormatan dan daya pertahanannya. 
Dan saya telah melihat - dalam aspek kepercayaan 
khurafat ini sahaja - di bahagian ulu negeri Mesir dan 
kampung-kampungnya puluhan kepercayaan yang 
karut, di maha binatang-binatang ternakan dilepaskan 
untuk wali-wali dan tokoh-tokoh suci persisnya seperti 
binatang-binatang itu dilepaskan untuk tuhan-tuhan 
di zaman purbakala. 

Tetapi pokok pangkal masalah dalam adat-adat 
upacara jahiliyah - dan di dalam setiap jahiliyah - 
adalah ditentukan oleh dasar semesta (kulli), sebagai 
titik tolak sama ada ia menuju ke jalan Islam atau 
menuju ke jalan jahiliyah. Dan siapakah yang 
memegang kuasa yang mengendalikan kehidupan 
manusia? Apakah ia hanya dipegang oleh Allah Yang 
Maha Esa sebagaimana yang telah ditetapkan di 
dalam syari'at-Nya? Atau apakah ia dipegang ol^h 
kuasa yang lain dari Allah yang menentukan kepada 
manusia hukum-hukum, peraturan-peraturan, 
undang-undang, adat-adat upacara keagamaan, nilai- 
nilai dan neraca-neraca pertimbangan? Atau dengan 
ungkapan yang lain: Siapakah yang berhak 

menyandang sifat Uluhiyah ke atas manusia? Apakah 
sifat Uluhiyah itu hanya untuk Allah sahaja? Atau 
untuk mana-mana makhluk-makhluk-Nya? Biar pun 
makhluk yang bagaimana yang memegang kuasa- 
kuasa Uluhiyah ke atas manusia itul 


Oleh sebab itu nas Al-Qur'an yang berikut 
dimulakan dengan menjelaskan bahawa Allah tidak 
mensyari'atkan adat-adat itu. Dia tidak 
mensyari'atkan Bahirah dan Saibah dan tidak pula 
mensyari'atkan Wasilah dan Hami. Jadi siapakah yang 
mensyari'atkan adat-adat ini kepada orang-orang 
kafir itu?: 

15 j bt & S^r U 


pb 

"Allah tidak pernah mensyari'atkan Bahirah i, tidak pula 
Saibah , tidak pula Wasilah dan tidak juga Hami. "(103) 

Orang-orang yang mengikut peraturan-peraturan 
yang digariskan oleh yang lain dari Allah adalah 
orang-orang yang kafir. Mereka telah membuat 
kedustaan terhadap Allah. Mereka kadang-kadang 
merekakan peraturan dari diri mereka sendiri 
kemudian mereka mendakwa inilah undang-undang 
dan peraturan Allah dan kadang-kadang mereka 
mendakwa: Kami mengadakan undang-undang dan 
peraturan untuk diri kami dan kami tidak masukkan 
syari'at Allah di dalam undang-undang dan peraturan 
kami dan walaupun begitu kami tidak menderhaka 
kepada Allah. Semuanya itu adalah pembohongan 
terhadap Aliah: 



'Tetapi orang-orang kafirlah yang mengadakan 
pembohongan itu terhadap Allah dan kebanyakan mereka 
tidak berfikir. "( 1 03) 


Kaum Musyrikin Arab telah beranggapan bahawa 
mereka berpegang dengan agama Ibrahim yang 
datang dari Allah. Mereka sebenarnya tidak 
mengingkarkan Allah, malah mereka mengi'tirafkan 
kewujudan Allah, qudrat kuasa-Nya, juga 
mengi'tirafkan pengendalian Allah terhadap alam 
buana seluruhnya. Namun demikian mereka membuat 
undang-undang dan peraturan sendiri kemudian 
mereka dakwakannya sebagai undang-undang dan 
peraturan Allah.. Dan dengan sebab perbuatan inilah 
mereka menjadi kafir. Pendirian yang serupa dengan 
mereka ialah pendirian setiap kaum jahiliyah yang 
wujud di mana-mana zaman dan tempat yang 
mengadakan undang-undang dan peraturan sendiri 
kemudian .mendakwakannya - atau tanpa 
mendakwakannya - sebagai undang-undang dan 
peraturan Allah. 

Undang-undang dan peraturan Allah ialah undang- 
undang dan peraturan yang dijelaskan di dalam kitab- 
Nya Al-Qur'an dan diterangkan oleh Rasul-Nya s.a.w. 
Ia bukanlah undang-undang dan peraturan yang 
sukar dimengertikan dan bukan pula suatu undang- 
undang dan peraturan yang boleh menerima 
pembohongan dari seseorang yang lain yang 
mendakwakan pembohongan itu sebagai sebahagian 
dari undang-undang dan peraturan Allah 
sebagaimana yang difahamkan oleh kaum jahiliyah di 
mana-mana zaman dan tempat. 

Oleh sebab itu Allah mengecapkan orang-orang 
yang membuat dakwaan yang seperti ini sebagai 
orang-orang kafir dan kemudian mengecapkan 
mereka pula sebagai orang yang tidak berfikir. 
Andainya mereka berfikir tentulah mereka tidak 
tergamak membuat pembohongan terhadap Allah 
dan andainya mereka berfikir tentulah mereka tidak 
sanggup memberi laluan kepada pembohongan itu. 


Kemudian ayat yang berikut menambahkan lagi 
penjelasan tentang perbezaan ini di dalam 
percakapan dan perbuatan mereka: 



"Dan apabila dikatakan kepada mereka: 'Marilah ikut apa 
yang telah diturunkan Allah dan (marilah) ikut Rasul-Nya', 
nescaya mereka menjawab: 'Kami sudah cukup dengan apa 
yang kami dapati diikuti oleh datuk nenek kami' apakah 
mereka akan terus mengikut sekalipun datuk nenek mereka 
tidak mengetahui sesuatu apa dan tidak pula menerima 
hidayat? ”(] i 04) 


Segala peraturan dan undang-undang yang 
disyari'atkan Allah itu adalah jelas dan nyata, la 
diterangkan dengan tepat di dalam wahyu yang 
diturunkan dan dijelaskan dengan Sunnah Rasul-Nya. 
Inilah batu uji. Inilah titik persimpangan yang 
membezakan di antara jalan jahiliyah dan jalan Islam, 
di antara jalan kekufuran dan jalan keimanan. Oleh itu 
manusia sama ada mereka diserukan kepada undang- 
undang dan peraturan yang diturunkan Allah dengan 
nas-nasnya (yang tepat) dan kepada Sunnah Rasul- 
Nya yang mentafsirkan nas-nas itu lalu mereka 
menyambut seruan itu, maka ini membuktikan 
bahawa mereka adalah orang-orang Muslimin, atau 
mereka diserukan kepada Allah dan Rasui-Nya lalu 
mereka enggan menyambutnya, maka ini 
membuktikan bahawa mereka adalah orang-orang 
kafir. Tidak ada pilihan yang lain. 

Sikap mereka ialah apabila diseru: Marilah kamu 
sekalian kepada undang-undang dan peraturan yang 
telah, diturunkan Allah dan kepada Sunnah Rasul-Nya 
nescaya mereka menjawab: "Cukuplah kami dengan 
undang-undang dan peraturan yang kami dapati telah 
diamalkan oleh datuk nenek kami." Oleh itu mereka 
mengikut . undang-undang dan peraturan ciptaan 
manusia dan meninggal undang-undang dan 
peraturan yang disyari'atkan oleh Tuhan manusia 
alam. Mereka menolak seruan membebaskan diri dari 
'Ubudiyah kepada sesama manusia dan memilih 
'Ubudiyah akal dan hati nurani kepada datuk nenek. 


Kemudian ayat yang berikut mengulaskan pendirian 
mereka dengan ulasan yang menyatakan kehairanan 
dan kecaman: 




-r 


"Apakah (mereka akan terus mengikut) sekalipun datuk 
nenek mereka tidak mengetahui sesuatu apa dan tidak pula 
menerima hidayat? "(1 04) 

Kecaman ayat ini bukanlah kerana mereka 
mengikut datuk nenek mereka walaupun datuk nenek 
mereka tidak mengetahui sesuatu apa dan tidak pula 
menerima hidayat. Sebaliknya jika datuk nenek 
mereka mengetahui sesuatu, maka bolehlah mereka 
mengikut datuk nenek mereka dan meninggalkan 
undang-undang dan peraturan yang telah diturunkan 
Allah dan diterangkan oleh Rasulullah, malah 
kecaman ini bertujuan menjelaskan keadaan realiti 
mereka dan keadaan realiti datuk nenek mereka 
sebelum mereka, iaitu datuk nenek mereka juga 
mengikut undang-undang dan peraturan yang dibuat 
oleh datuk nenek mereka yang lalu atau mengikut 
undang-undang dan peraturan yang diadakan oleh 
mereka untuk mereka sendiri. Tiada siapa yang 
memilih undang-undang dan peraturan yang 
diciptakannya sendiri atau diciptakan oleh datuk 
neneknya, sedangkan ada di hadapannya undang- 
undang dan peraturan Allah dan Sunnah Rasul-Nya 
melainkan seorang yang tidak mengetahui sesuatu 
apa dan tidak menerima hidayat. Biarlah dia atau 
orang lain berkata apa sahaja yang dia suka tentang 
dirinya bahawa dia adalah seorang yang mengetahui 
dan menerima hidayat kerana keterangan Aliah lebih 
benar dan kebenarannya disaksikan oleh kenyataan. 
Tiada sesiapa yang berpaling dari undang-undang dan 
peraturan Allah kepada undang-undang dan 
peraturan manusia kecuali orang yang sesat, jahil, 
pendusta dan kafir! 

****** 

(P en tafsir an ayat 105) 

Menjaga Kedudukan Umat Dan Perpaduannya 

Setelah selesai menerangkan keadaan dan 
perkataan orang-orang kafir, maka ayat yang berikut 
berpaling pula kepada orang-orang yang beriman 
untuk menjelaskan kepada mereka tentang 
kedudukan mereka yang terpisah dan berbeza dari 
orang-orang, yang lain, juga tentang tugas-tugas dan 
kewajipan mereka di samping menggariskan 
pendirian mereka "terhadap orang-orang lain dari 
mereka dan menyerahkan mereka kepada hisab Allah 
dan balasannya bukannya kepada keuntungan dan 
keperluan mereka di bumi ini: 



" Wahai orang-orang yang beriman! Jagalah diri kamu 
masing-masing. (Ingatlah) mereka yang telah sesat itu tidak 
akan dapat memudharatkan kamu jika kamu telah 
mendapat hidayat Kepada Aliah kamu sekalian akan 
kembali dan (ketika itu) Dia akan menerangkan kepada 
kamu segala apa yang dilakukan kamu."(105) 

Itulah kedudukan istimewa yang memisahkan 
* mereka dari orang-orang yang lain dan itulah 


kedudukan perpaduan dan sikap saling berpesan di 
antara sesama mereka sebagai satu umat: 



" Wahai orang-orang yang beriman l Jagalah diri kamu 
masing-masing, (ingatlah) mereka yang telah sesat itu tidak 
akan dapat memudharatkan kamu jika kamu telah 
mendapat hidayat "(105) 

Maksudnya kamu adalah satu kesatuan umat yang 
terpisah dari umat-umat yang lain. Kamu harus hidup 
bersatu padu dan bertakaful di antara sesama kamu. 
Oleh 'itu hendaklah kamu jaga diri kamu dan 
■membersihkannya. Hendaklah kamu menjaga 
kelompok kamu, iaitu bersikap setia kepadanya dan 
menjaga keselamatannya. Kamu tidak menanggung 
apa-apa kemudharatan kerana kesesatan orang lain 
jika kamu mendapat hidayat, kerana kamu adalah 
satu kesatuan umat yang terpisah dari umat-umat 
yang lain. Kamu adalah satu umat yang wajib 
bersatupadu dan bertakaful di antara sesama sendiri 
dan bersetiakawan di antara satu sama lain. Kamu 
tidak harus mengadakan sebarang hubungan 
setiakawan dan perhubungan yang erat dengan 
orang-orang yang lain dari kamu. 

Inilah sepotong ayat yang menjelaskan dasar-dasar 
asasi kedudukan umat Muslimin dan kedudukan 
hubungan mereka dengan umat-umat yang lain. 

Umat Muslimin adalah umat Hizbullah, sedangkan 
umat-umat yang lain adalah umat hizbusy-syaitan. 
Oleh sebab itu pakatan setiakawan dan pakatan 
takaful tidak dapat diwujudkan di antara umat 
Muslimin dengan umat-umat yang lain kerana di 
antara keduanya tidak terdapat persamaan 'aqidah 
dan kerana itu tidak mungkin wujud persamaan 
matlamat dan sarana, persamaan tanggungjawab dan 
balasan. 

Umat Muslimin wajib bekerjasama dan bertakaful di 
antara sesama sendiri, wajib mengamalkan dasar 
saling berpesan dan bernasihat di antara satu sama 
lain dan wajib berpandu dengan hidayat Allah yang 
telah menjadikan mereka satu umat yang berdiri 
sendiri dan terpisah dari umat-umat yang lain. Dan 
andainya selepas itu manusia yang lain di sekeliling 
mereka terus sesat, maka itu tidaklah mendatangkan 
apa-apa kemudharatan kepada mereka selama 
mereka berdiri teguh di atas hidayat Allah. 

Kewajipan Penda'wah Kepada Umat Manusia 

Tetapi ini tidaklah bererti bahawa umat Muslimin 
boleh melepaskan diri mereka dari tugas mengajak 
seluruh manusia kepada hidayat Allah, kerana hidayat 
Allah ialah agama, undang-undang dan sistem hidup 
mereka. Oleh itu apabila mereka telah menegakkan 
sistem hidup mereka di bumi ini, maka kewajipan 
mereka yang masih tinggal ialah berda'wah kepada 
seluruh manusia, berusaha menyampaikan hidayat 

Allah kepada mereka dan melaksanakan tugas 
kepimpinan ke atas seluruh mereka untuk 
menegakkan keadilan di antara mereka dan untuk 
menghalangkan mereka dari kesesatan dan jahiliyah 
yang mereka telah selamatkan mereka darinya. 

Kedudukan umat Muslimin yang bertanggungjayvab 
terhadap diri mereka di hadapan Allah dan tidak 
mendapat apa-apa kemudharatan kerana kesesatan 
orang lain selama mereka berpegang dengan hidayat 
Allah. Ini tidaklah bererti bahawa mereka tidak 
bertanggungjawab di atas kecuaian mereka dalam 
tugas al-'Amru bil-Ma'ruf dan an-Nahyu 'anil-Munkar 
pertama-tama di kalangan sesama mereka sendiri 
kemudian di kalangan umat manusia di seluruh dunia. 
Perbuatan ma'ruf yang pertama ialah penyerahan diri 
yang menyeluruh kepada Allah, dan perbuatan 
mungkar yang pertama ialah mengikut jahiliyah dan 
mencabul kuasa Allah dan syari'at-Nya. Undang- 
undang dan peraturan jahiliyah ialah undang-undang 
dan peraturan Taghut. Dan yang dimaksudkan 
dengan Taghut ialah setiap kuasa yang lain dari kuasa 
Allah, undang-undang dan peraturan-Nya. Umat 
Muslimin berkewajipan menjaga dan mengendalikan 
diri mereka sendiri pada permulaannya, kemudian 
pada akhirnya mereka berkewajipan pula menjaga 
dan mengendalikan seluruh umat manusia. 

Kewajipan Meneruskan Dasar AI-Amru Bil-Ma'ruf Dan 
An-Nahyu ' Anil-Munkar 

Bukanlah tujuan dari menjelaskan batas-batas 
tangungjawab di dalam ayat ini seperti yang telah 
difahamkan oleh setengah-tengah orang di zaman 
dahulu dan mungkin pula difahamkan oleh setengah- 
tengah orang di zaman moden ialah untuk 
menyarankan bahawa seseorang Mu'min itu tidak lagi 
ditaklifkan dengan al-'Amru bil-Ma'ruf dan an-Nahyu 
'anil-Munkar apabila dia sendiri telah berpegang 
dengan hidayat Allah dan tidak pula menyarankan 
bahawa umat Muslimin tidak lagi ditaklifkan dengan 
tugas menegakkan syari'at Allah di muka bumi ini 
apabila mereka telah berpegang dengan hidayat Allah 
walaupun manusia di sekeliling mereka berada di 
dalam kesesatan. 

Sebenarnya ayat ini tidak bermaksud 
menggugurkan dari seseorang Islam dan dari umat 
Muslimin tanggungjawab menentang kejahatan, 
melawan kesesatan dan memerangi kezaliman. Dan 
kezaliman yang paling mencabul ialah perbuatan 
zalim yang mencabul Uluhiyah Allah, merampas 
kuasa-Nya dan menundukkan manusia kepada 
undang-undang dan peraturan yang bukan dari 
undang-undang dan peraturan Allah. Itulah 
perbuatan mungkar yang tidak memberi manfa'at 
kepada seseorang Muslim, juga tidak memberi 
manfa'at kepada umat Muslimin untuk mendapat 
hidayat Allah jika perbuatan yang mungkar ini masih 
dilakukan. 

Mengikut riwayat Ashabus-Sunan bahawa Abu Bakr 
r.a. telah bangun berucap lalu ia memuji dan 


menyanjungi Allah kemudian berkata: Wahai sekalian 
orang ramai! Kamu telah membaca ayat: 



"Wdhdi orang-orang yang beriman I Jagalah diri kamu 
masing-masing, (ingatlah) mereka yang telah sesat itu tidak 
akan dapat memudharatkan kamu jika kamu telah 
mendapat hidayat"(1 05) 

tetapi kamu telah meletakkan ayat ini bukan pada 
tempatnya, sedangkan aku mendengar Rasulullah 
s.a.w. bersabda: 

c Ijlj tel 

<jl 

"Sesungguhnya jika manusia melihat kemungkaran i, tetapi 
mereka tidak bertindak mengybahkannya, maka lambat laun 
Allah 'Azzawajalla akan menimpakan 'azab keseksaannya ke 
atas seluruh mereka. " 

Demikianlah Khalifah yang pertama Ridhwanullahi 
'alayhi telah membetulkan kefahaman . setengah- 
setengah orang yang sampai kepadanya di zamannya 
tentang maksud ayat yang mulia ini. Dan kita umat 
Islam pada hari ini lebih memerlukan kepada 
pembetulan ini kerana pelaksanaan tugas-tugas 
mengubahkan kemungkaran itu telah menjadi lebih 
sulit dan sukar oleh kerana itu orang-orang Islam yang 
lemah begitu mudah terdorong kepada menta'wilkan 
ayat ini dengan pentafsiran yang membebas dan 
merehatkan mereka dari kepenatan, kesulitan dan 
ujian jihad. 

Tidak sekali-kali begitu demi Aliah, sesungguhnya 
agama ini tidak mungkin berdiri tegak melainkan 
dengan usaha yang bersungguh-sungguh dan dengan 
perjuangan jihad, la tidak boleh menjadi betul 
melainkan dengan amalan dan perjuangan. Oleh 
sebab itu agama ini memerlukan para pejuang yang 
sanggup mencurahkan usaha mereka untuk 
mengembalikan manusia kepadanya dan untuk 
mengeluarkan mereka dari perhambaan kepada 
sesama manusia kepada perhambaan kepada Allah 
Yang Maha Esa sahaja, juga untuk menegakkan 
Uluhiyah Allah di bumi ini, mengembalikan orang- 
orang yang merampas kuasa Allah supaya menyerah 
semula kuasa yang telah dirampaskan mereka 
itu, menegakkan syari'at Allah dalam kehidupan 
manusia dan menegakkan manusia di atas syari'at 
Allah, la memerlukan usaha perjuangan dengan 
menggunakan cara yang baik jika orang-orang yang 
sesat itu terdiri dari orang-orang yang berkehendak 
kepada pimpinan dan penerangan dan menggunakan 
cara kekerasan dan kekuatan jika kekuatan yang zalim 
itu menjadi batu penghalang yang menyekat orang 
ramai dari hidayat Allah dan melumpuhkan agama 
Allah dari menonjolkan kewujudannya dan 
menghalangkan syari'at Allah dari ditegakkan. 

Selepas itu - bukan sebelumnya - barulah gugur 
tanggungjawab dari orang-orang yang beriman dan 
orang-orang yang sesat akan menerima balasan 
mereka dari Allah apabila mereka kelak kembali 
kepada Allah. 



& 4 
< »- 


" Kepada Allah kamu sekalian-akan kembali dan (ketika Itu) 
Dia akan menerangkan kepada kamu segala apa yang 
dilakukan kamu . "( 1 05) 


****** 


(Pentafsiran ayat-ayat 106 - 108] 
Kewajipan Mengadakan Saksi-saksi Wasiat 


Kini tiba pula hukum yang akhir dari hukum-hukum 
syara' yang dibicarakan oleh surah ini, iaitu beberapa 
hukum mu'amalah di dalam masyarakat Islam yang 
berkaitan dengan peraturan mengadakan saksi wasiat 
dalam masa bermusafir atau merantau di negeri lain, 
iaitu kes berada di tempat yang jauh dari masyarakat, 
juga berkaitan dengan jaminan-jaminan yang 
diwujudkan oleh syari'at supaya hak itu benar-benar 
sampai kepada tuannya. 






" Wahai orang-orang yang beriman ! Adakan saksi-saksi di 
antara kamu ketika seseorang dari kamu menghadapi 
kematian apabila ia hendak berwasiat iaitu dua orang saksi 
yang adil dari kalangan kamu atau dua orang yang berlainan 
agama dengan kamu jika kamu bermusafir di muka bumi ini 
lalu kamu ditimpa bahaya kematian dan (hendaklah) kamu 
tahan kedua-dua saksi Itu selepas solat dan hendaklah 
kedua-duanya bersumpah dengan nama Allah - jika kamu 
ragu-ragu - (demi Aliah) kami tidak akan menjual sumpah 
kami untuk mendapatkan sesuatu harta benda (bagi 
kepentingan seseorang) walaupun ia dari kaum kerabat dan 
kami tidak akan meyembunyi keterangan Allah. 
Sesungguhnya (jika kami menyembunyikannya) nescaya kami 
termasuk dalam golongan orang-orang yang berdosa (106). 
Kemudian jika didapati kedua saksi itu telah melakukan dosa 
(mengkhianati keterangan Allah) maka hendaklah dua orang 
yang lain menggantikan tempat keduanya dari waris-waris si 
mati yang berhak dan yang lebih dekat dan (hendaklah) 
keduanya bersumpah dengan nama Allah: Sesungguhnya 
keterangan kami lebih berhak diterima dari keterangan dua 
orang saksi itu dan kami tidak melampaui batas. 
Sesungguhnya (jika kami berbuat demikian) nescaya kami 
termasuk dalam golongan orang-orang yang zalim (107). 
itulah jaian yang lebih dekat untuk mereka memberi 
keterangan 'dengan cara yang benar atau untuk mereka 
merasa takut akan ditolak sumpah mereka (oleh waris si 
mati) sesudah mereka bersumpah. Bertaqwalah kepada Allah 
dan dengarlah (perintah-Nya) dan Allah tidak memberi 
hidayat kepada kaum yang fasiq. "( 1 08) 

Penjelasan hukum ini yang terkandung di dalam tiga 
ayat ini ialah: Hendaklah orang yang merasa dirinya 
telah dihampiri ajalnya dan dia ingin mewasiatkan 
harta yang ada padanya kepada keluarganya itu 
mengadakan dua orang saksi yang adil dari kaum 
Muslimin jika ia berada di dalam negeri dan 
menyerahkan kepada keduanya harta yang hendak 
diberikan kepada keluarganya yang tidak ada di situ. 
Tetapi jika ia bermusafir di negeri yang lain di bumi ini 
dan di sana dia tidak boleh mendapat dua orang Islam 
untuk menjadi saksi dan untuk diserahkan kepada 
keduanya harta wasiat yang ada padanya, maka 
bolehlah dua orang saksi itu diambil dari orang bukan 
Islam. 

Tetapi jika orang-orang Islam atau keluarga si mati 
itu ragu-ragu terhadap wasiat yang telah disampaikan 
oleh kedua orang saksi (bukan Islam) itu atau ragu- 
ragu terhadap kejujuran keduanya menunaikan 
amanah yang dipertanggungjawabkannya kepada 
keduanya, maka hendaklah mereka menyuruh kedua 
orang saksi itu selepas kedua-duanya menunaikan 
solat - mengikut agama keduanya - supaya 
mengangkat sumpah bahawa kedua-duanya tidak 
bermaksud dengan sumpah ini untuk kepentingan 
kedua-duanya dan tidak pula untuk kepentingan 
seseorang yang lain walaupun kerabatnya sendiri dan 
bahawa kedua-duanya tidak menyembunyikan 
sesuatu apa pun dari amanah yang 
dipertanggungjawabkan kepada keduanya dan jika 
tidak berdosalah kedua-duanya. Dengan demikian, 
kesaksian atau keterangan kedua orang saksi itu 
diluluskan. 

Dan andainya selepas itu terbongkar bahawa 
kedua-dua orang saksi itu telah melakukan kesalahan 
memberi keterangan yang dusta, mengangkat 
sumpah yang bohong dan mengkhianati amanah, 
maka hendaklah dua orang dari keluarga si mati yang 
paling dekat mewarisinya tampil menentang orang- 
orang yang melakukan kesalahan ini dengan 
bersumpah di atas nama Allah bahawa keterangan 
keduanya adalah lebih benar. Dari keterangan dua 
orang saksi yang pertama tadi dan bahawa mereka 
berdua tidak menceroboh dengan tindakan 
menjelaskan hakikat ini. Dengan demikian terbatallah 
keterangan dua orang saksi yang pertama dan 
diluluskan keterangan dua orang saksi yang kedua. 

Kemudian ayat yang berikut menerangkan pula 
bahawa prosedur-prosedur ini lebih menjaminkan 
kebenaran saksi dan menimbulkan rasa takut ditolak 
sumpah dua orang saksi yang pertama yang boleh 
mendorong kedua-duanya mempertahankan 
kebenaran. 



7 tulah jalan yang lebih dekat untuk mereka memberi 
keterangan dengan cara yang benar atau untuk mereka 
merasa takut akan ditolak sumpah mereka (oleh waris si 
mati) sesudah mereka bersumpah."(1 08) 

Kemudian ayat yang berikut mengakhiri dengan 
seruan mengajak mereka sekalian supaya bertaqwa 
kepada Allah, bermuraqabah dengan Allah, takut 
kepada Allah dan ta'at kepada segala perintah Allah 
kerana Allah tidak memberi pertunjuk kepada mereka 
yang menyeleweng dari jalan-Nya ke arah kebaikan 
dan hidayat: 

. < S f 0 ^ 'f 

(\|) 

M Bertaqwalah kepada Allah dan dengarlah (perintah~Nya) 
dan Allah tidak memberi hidayat kepada kaum yang 
fasiq. "(1 08) 

Ujar Al-Qurtubi di dalam tafsirnya mengenai sebab 
turunnya tiga ayat-ayat ini: 

"Setahu saya tidak ada khilaf bahawa ayat ini turun 
dengan sebab Tamim ad-Dari dan 'Adi ibn Badda'. 
Mengikut riwayat al-Bukhari, ad-Darqutni dan lainnya 
dari ibn Abbas katanya: Tamim ad-Dari dan 'Adi ibn 
Badda' selalu berulang alik ke Makkah (pada suatu 
hari) seorang pemuda dari Bani Sahm keluar bersama 
keduanya, tiba-tiba ia meninggal dunia di suatu 
tempat yang tidak ada seorang Islam pun. Dia telah 
mewasiatkan hartanya kepada keduanya lalu 
keduanya menyerahkan harta peninggalan itu kepada 
keluarganya kecuali sebuah piala perak yang disaiut 
dengan emas yang dipegang oleh keduanya. 
Kemudian Rasulullah s.a.w. meminta kedua-duanya 
bersumpah bahawa kedua-duanya tidak 
menyembunyi dan mengetahui sesuatu apa pun (dari 


peninggalan si mati). Kemudian piala itu ditemui di 
Makkah dan kata orang yang memilikinya: Kami telah 
membelinya dari 'Adi dan Tamim. Lalu datang dua 
orang lelaki dari waris-waris pemuda Bani Sahm dan 
bersumpah mengaku bahawa piala ini milik pemuda 
Bani Sahm dan katanya: Keterangan kami adalah 
lebih benar dari keterangan mereka berdua (Adi dan 
Tamim) dan kami tidak sekali bermaksud 
menceroboh. Kata Ibn Abbas: Lalu - kedua-duanya 
mengambil balik piala itu dan dengan sebab 
merekalah turun ayat ini (Versi ad-Darqutni)." 

Jelaslah bahawa keadaan atau tabi'at masyarakat, di 
mana diturunkan hukum-hukum ini yang bertujuan 
untuk menyusunkan masyarakat itu mempunyai 
pengaruh dalam menentukan bentuk tatacara ini dan 
mungkin menentukan tabi'at tatacara itu sendiri. 
Peraturan mengadakan saksi dan menyerahkan 
amanat dalam bentuk yang seperti ini kemudian 
bersumpah dengan nama Allah di sebuah masyarakat 
selepas menunaikan soiat yang bertujuan 
merangsangkan kesedaran keagamaan dan 
menimbulkan kebimbangan tercetusnya skandal di 
dalam masyarakat apabila terbongkarnya pendustaan 
dan pengkhianatan. Semuanya itu membayangkan 
bahawa ciri-ciri itu adalah ciri-ciri satu masyarakat 
yang tertentu, di mana tatacara itu cukup untuk 
melayani keperluan-keperluan dan keadaan- 
keadaannya. 

Masyarakat-masyarakat manusia pada hari ini telah 
memiliki berbagai-bagai alat dan sarana untuk 
merekodkan bukti-bukti dan berbagai-bagai bentuk 
tata cara seperti tulisan, rakaman, simpanan di dalam 
bank dan sebagainya. 

Tetapi apakah ayat ini telah kehilangan daya 
kemampuannya untuk berfungsi di dalam 
masyarakat-masyarakat manusia? 

Kita- sering kali tertipu dengan sesuatu masyarakat 
yang tertentu, yang mana kita menyangka bahawa 
setengah-setengah peraturan dan tata caranya telah 
kehilangan pengaruhnya dan tidak lagi perlu atau 
menyangka bahawa peraturan-peraturan dan 
tatacara-tatacara itu sebagai peninggalan masyarakat 
purba kerana umat manusia pada hari ini telah 
mengadakan alat-alat dan sarana-sarana yang baru. 

Ya, kita sering kali tertipu lalu kita lupa bahawa 
agama Islam ini adalah diturunkan untuk seluruh 
manusia yang berada di seluruh negeri mereka dan 
seluruh zaman mereka. Sebenarnya sebahagian besar 
dari umat manusia pada hari ini masih berada dalam 
keadaan primitif atau masih merangkak-rangkak dari 
kejakunan. Mereka memulaukan peraturan-peraturan 
dan tatacara yang sesuai dengan keperluan-keperluan 
mereka dalam segala bentuk dan tahap-tahap 
perkembangannya. Mereka boleh mendapat di dalam 
agama ini peraturan-peraturan yang boleh memenuhi 
keperluan-keperluan itu dalam segala keadaannya. 
Dan apabila mereka meningkat dari satu tahap 

perkembangan kepada satu tahap yang lain, mereka 
boleh mendapatkan peraturan-peraturan yang sama 
yang boleh memenuhkan keperluan-keperluan itu dan 
undang-undang yang boleh melayani kehendak- 
kehendak yang wujud ketika itu. Kemudian agama ini 
akan membawa mereka meningkat ke tahap yang 
lebih tinggi untuk memenuhi keperluan-keperluan 
mereka yang terus berkembang itu. Inilah mu ; jizat 
agama itu dan inilah mu'jizat syariatnya dan inilah 
pertanda bahawa agama ini adalah dari Allah dan dari 
pilihan Allah. 

Kita juga tertipu sekali lagi apabila kita melupakan 
keadaan-keadaan dharurat yang dihadapi oleh 
individu-individu dari masyarakat-masyarakat yang 
telah melewati tahap-tahap perkembangan ini, iaitu 
keadaan-keadaan dharurat yang hanya dapat ditolong 
dan diatasikan oleh kemudahan dan kesyumulan 
peraturan-peraturan agama ini dan oleh sarana- 
sarana agama ini yang memang disediakan untuk 
beroperasi di dalam setiap masyarakat dan dalam 
setiap keadaan sama ada di luar bandar atau di dalam 
bandar, di padang Sahara atau di hutan rimba, kerana 
ia adalah agama untuk seluruh manusia yang berada 
di seluruh zaman dan seluruh negeri dan ini juga salah 
satu dari mu'jizat-mu'jizatyang besar. 

Kita tertipu apabila kita berfikir bahawa kita 
manusia lebih jauh' pandangannya terhadap makhluk 
dari pandangan Tuhan makhluk sendiri, kerana 
peristiwa-peristiwa yang telah berlaku telah 
mengembalikan kita kepada sikap rendah dirii 
Alangkah baiknya kepada kita mengambil pengajaran 
sebelum kita dilandakan oleh peristiwa-peristiwa! 
Alangkah baiknya kepada kita mengenal adab sopan 
manusia terhadap Allah Pencipta manusia, iaitu adab 
sopan hamba sahaya terhadap Allah Tuhan hamba 
sahaya! Alangkah baiknya jika kita mengambil 
pengajaran, mengenal dan kembali ke pangkal jalan! 

(Kumpulan ayat-ayat 109 - 120) 

"( 'Ingatlah ) hari Allah mengumpulkan para rasul lalu Dia 
berfirman kepada mereka: Apakah jawapan yang telah 
diberikan kepada kamu? Para rasul menjawab: Kami tidak 
mempunyai ilmu pengetahuan (yang meliputi). 
Sesungguhnya Engkau sahajalah Yang Maha mengetahui 
perkara-perkara yang ghaib (109). (Kenangilah) ketika Allah 
berfirman: Wahai ' Isa a.s. putera Maryam, ingatlah ni'mat- 
Ku kepadamu dan kepada ibumu sewaktu Aku 
menguatkanmu dengan roh Al-Qudus (Jibril), yang mana 
kamu dapat bercakap dengan manusia semasa masih dalam 
buaian dan semasa dewasa. Dan (ingatlah) ketika Aku 
mengajarmu kepandaian menulis , pengetahuan hikmat 
Taurat dan Injil dan (ingatlah) ketika Engkau membentuk dari 
tanah liat rupa seekor burung dengan keizinan-Ku kemudian 
engkau hembuskan padanya lantas ia . menjadi seekor 
burung dengan keizinan-Ku. Dan (ingatlah) ketika engkau 
menyembuhkan orang buta dan orang yang berpenyakit 
sopak dengan keizinan-Ku dan (ingatlah) ketika engkau 
mengeluarkan orang mati (dari kubur dan kembali hidup) 
dengan keizinan-Ku dan (ingatlah) ketika Aku 
menghalangkan Bani Israel dari membunuhmu sewaktu 
engkau membawa kepada mereka bukti yang jelas. Lalu 
orang-orang yang kafir dari golongan mereka berkata: 
Sesungguhnya ini tiada lain melainkan satu sihir yang nyata 

(110) . Dan (kenangilah) ketika Aku ilhamkan kepada para 
Hawari (sahabat-sahabat besar 'Isa): Berimanlah kepada-Ku 
dan kepada Rasul-Ku. Jawab mereka: " Kami telah beriman 
dan saksikanlah bahawa kami adalah orang-orang Muslimin 

(111) . (Kenangilah) ketika para Hawari berkata: Wahai 'Isa 
putera Maryam Apakah Tuhanmu berkuasa menurunkan 
kepada kami satu hidangan dari langit? Jawab 'Isa: 
Bertaqwalah kepada Aliah jika kamu benar-benar beriman 

(112) . Ujar mereka: Kami hendak- makan dari hidangan itu 
dan supaya hati kami tenteram dan supaya kami yakin 
bahawa engkau telah bercakap benar kepada kami dan 
supaya kami menjadi orang-orang yang menyaksikan 
hidangan itu (1 13). 'Isa putera Maryam pun berdo'a: Wahai 
Tuhan kami ! Turunkanlah ke atas kami satu hidangan dari 
langit supaya menjadi hari raya bagi angkatan kami yang 
pertama dan bagi angkatan kami yang akhir dan menjadi 
suatu bukti dari Engkau dan kurniakanlah rezeki kepada 
kami kerana Engkaulah sebaik-baik pemberi rezeki (114). 
Allah berfirman: Sesungguhnya Aku akan menurunkan 
hidangan itu kepada kamu. Oleh itu sesiapa yang kafir dari 
kamu selepas itu ; maka sesungguhnya Aku akan 


'azabkannya dengan 'azab yang tidak pernah Aku 'azabkan 
seseorang yang lain dari umat manusia (115). Dan 
kenangilah ketika Allah berfirman: Wahai 'Isa putera 
Maryam I Apakah benar engkau telah berkata kepada orang 
ramai: Jadikanlah aku dan ibuku dua Tuhan selain dari Allah? 
Jawab 'Isa: Maha Sucilah Engkau ; tidaklah patut bagiku 
mengatakan sesuatu yang tidak ada hak bagiku. Andainya 
aku telah berkata begitu tentulah Engkau mengetahuinya 
kerana Engkau mengetahui segala apa yang ada pada diriku 
sedangkan aku tidak mengetahui apa yang ada pada diri- 
Mu. Sesungguhnya Engkaulah Yang Maha Mengetahui 
segala perkara yang ghaib (116). Aku tidak mengatakan 
kepada mereka melainkan apa yang Engkau perintahkan 
kepadaku supaya mengatakannya iaitu hendaklah kamu 
sembah Allah Tuhanku dan Tuhan kamu dan Engkaulah 
yang telah menjadi saksi terhadap mereka selama aku 
berada di kalangan mereka. Kemudian setelah Engkau 
mewafatkan daku , maka Engkaulah yang menjadi pengawas 
mereka dan Engkaulah yang menyaksi segala sesuatu (117). 
Jika Engkau meng'azabkan mereka , maka sesungguhnya 
mereka adalah para hamba-Mu belaka dan jika Engkau 
mengampuni mereka sesungguhnya Engkau Maha Perkasa 
dan Maha Bijaksana (118). Allah berfirman: Inilah hari orang- 
orang yang benar mendapat manfa'at dari kebenaran 
mereka. Mereka memperolehi Syurga yang mengalir di 
bawahnya sungai-sungai dan mereka hidup kekal abadi di 
dalamnya. Allah redha terhadap mereka dan mereka redha 
terhadap Allah. Itulah kekayaan yang amat besar (119). Allah 
memiliki kerajaan langit dan bumi dan segala isi 
kandungannya dan Dia berkuasa di atas segala 
sesuatu n .(120) 

(Latar belakang dan pokok pembicaraan) 

Pelajaran ini dengan penjelasannya yang panjang 
merupakan baki huraian untuk mentashihkan y aqidah 
dan membetulkan penyelewengan-penyelewengan 
yang menodainya pada orang-orang Nasara, iaitu 
penyelewengan-penyelewengan yang telah 
mengeluarkan 'aqidah dari bentuk keasliannya yang 
samawi pada dasarnya yang asasi, kerana 
penyelewengan-penyelewengan itu telah 
mengeluarkannya dari konsep tauhid yang mutlak 
seperti yang dibawa oleh 'Isa a.s. dan sekalian rasul 
sebelumnya kepada berbagai-bagai bentuk 
kepercayaan syirik yang tidak ada hubungan sama 
sekali dengan agama Aliah. 

Oleh sebab itu pelajaran ini juga bertujuan 
menjelaskan hakikat Uluhiyah dan hakikat 'Ubudiyah 
yang difahamkan mengikut kefahaman Islam. Hakikat 
ini dijelaskan melalui satu pemandangan yang hebat 
yang ditayangkan oleh Al-Qur'an, di mana 'Isa a.s. 
mengumumkan di hadapan para rasul di khalayak 
manusia seluruhnya bahawa beliau tidak pernah 
mengatakan kepada kaumnya apa-apa kenyataan 
mengenai ketuhanan dirinya dan kenyataan 
mempertuhankan ibunya seperti yang didakwa 
mereka, malah beliau tidak sepatutnya 
memperkatakan sesuatu dari kenyataan syirik itu 
semuanya. 

AI-Qur'an membentangkan hakikat ini dalam satu 
pemandangan taswiri/ ilustrasi dari "pemandangan- 
pemandangan Qiamat" dengan gaya yang benar- 

benar hidup, bertutur dan memberi saranan-saranan 
yang amat mendalam kesannya dan membuat, 
manusia yang menerimanya merasa gementar. Dia 
seolah-olah melihat pemandangan itu berada di alam 
realiti yang dapat dilihat oleh matanya dan didengar 
oleh telinganya dan di dalam pemandangan itu 
kelihatan jelas tanda perasaan-perasaan yang terharu 
dan ciri-ciri yang berdenyut hidup. 9 

Sekarang kita sedang berada di hadapan 
pemandangan yang hebat itu. 


Para rasul Dikumpul Dan DisoalPada Hari Qiamat 



"( 'Ingatlah ) hari Allah mengumpulkan para rasul lalu Dia 
berfirman kepada mereka: Apakah jawapan yang telah 
diberikan kepada kamu? Para rasul menjawab: Kami tidak 
mempunyai ilmu pengetahuan (yang meliputi). 
Sesungguhnya Engkau sahajalah Yang Maha mencfttahui 
perkara-perkara yang ghaib. "( 1 09) 

Maksudnya pada hari Allah mengumpul para rasul 
lalu Allah bertanya: "Apakah jawapan yang telah 
diberi kepada kamu?" Jawab mereka: "Kami tidak 
mengetahui. Sesungguhnya Engkau sahaja Yang 
Maha Mengetahui segala perkara yang ghaib." Pada 
hari itu Allah kumpulkan para rasul yang diutus 
kepada berbagai-bagai zaman dan tempat, di mana 
setiap rasul datang bersilih ganti mengikut masanya 
masing-masing. Mereka diutus ke berbagai tempat, di 
mana setiap rasul pergi ke setiap negerinya masing- 
masing. Mereka telah diutus kepada berbagai-bagai 
bangsa lalu masing-masing menuju kepada 
bangsanya. Seluruh mereka berda'wah dengan 
da'wah yang sama walaupun berlainan zaman, 
tempat dan bangsa sehingga datang Rasul penamat 
Muhammad s.a.w. membawa da'wah yang sama 
untuk seluruh -zaman dan tempat dan untuk seluruh 
umat manusia dari berbagai-bagai bangsa dan warna 
kulit. 

Para rasul itu diutuskan kepada berbagai-bagai 
kaum di berbagai-bagai tempat dan zaman. Kini Allah 
yang telah mengutuskan mereka seorang demi 
seorang itu telah mengumpulkan seluruh mereka 
bersama-sama dengan berbagai-bagai reaksi dan 
kecenderungan manusia yang diterima mereka. 
Mereka adalah pemimpin-pemimpin manusia semasa 
hidup di dunia. Mereka membawa risalah-risalah Allah 
kepada umat manusia di merata pelosok dunia dan 
meninggal di belakang mereka berbagai-bagai corak 
reaksi dan sambutan manusia dari berbagai-bagai 
zaman. Mereka kini berada di hadapan Allah S.W.T. 
Tuhan manusia dalam satu pemandangan pada hati 
yang agung. 

Inilah pemandangan yang hidup berdenyut itu: 

"(Ingatlah) hari Allah mengumpulkan para rasul lalu Dia 
berfirman: Apakah jawapan yang telah diberikan kepada 
kamu?. "(109) 



"Apakah jawapan yang telah diberikan kepada kamu? "(109) 


Pada hari inilah dikumpulkan segala hasil usaha 
da'wah dan dihimpunkan segala yang berselerak. 
Pada hari ini para rasul membentangkan kira-kira 
risalah (yang dibawa mereka) dan mengumumkan 
hasil perjuangan mereka di hadapan khalayak yang 
ramai. * 



"Apakah jawapan yang telah diberikan kepada kamu? "(109) 

Para rasul adalah manusia-manusia dari manusia 
biasa. Mereka hanya mengetahui apa yang wujud di 
hadapan mereka dan tidak mengetahui apa yang 
terlindung dari mereka. Mereka telah menyeru kaum 
mereka kepada hidayat, ada yang menyambut seruan 
mereka dan ada pula yang menolak. Seorang rasul itu 
tidak mengetahui hakikat orang yang menyambut 
da'wahnya walaupun ia mengetahui hakikat orang 
yang menolak da'wahnya, kerana dia hanya 
mengetahui yang zahir dan tidak mengetahui yang 
batin. Kini mereka berada di hadapan Allah yang 
mengenal mereka dengan sebaik-baiknya, dan 
ditakuti mereka setakut-takutnya dan seterusnya, 
merasa begitu malu untuk melaporkan kepada-Nya 
sesuatu dari ilmu mereka, kerana mereka sedar 
bahawa Allah itu Maha Mengetahui dan Maha 
Mendalam ilmu-Nya. 

Itulah pertanyaan yang amat ditakuti pada hari 
perhimpunan yang amat besar itu. Ia dikemukakan di 
hadapan pandangan al-Mala'uI-A'la dan di hadapan 
khalayak seluruh manusia. Itulah pertanyaan yang 
bertujuan mempersemukakan umat-umat manusia 
dengan para rasul mereka masing-masing terutama 
mempersemukakan kumpulan-kumpulan pendusta 
dari umat manusia dengan para rasul yang telah 
didustakan oleh mereka, kerana Allah mahu 
mengisytiharkan di tempat itu bahawa para rasul yang 
mulia itu adalah sebenarnya datang dari Allah dan 
membawa agama Allah dan kini lihatlah mereka 
sekalian sedang disoal di hadapan Allah S.W.T. 
tentang risalah-risalah yang telah dibawa oleh mereka 
dan tentang kaum-kaum mereka yang telah 
mendustakan mereka sebelum ini. 


(Di sini) para rasul itu membuat pengumuman 
bahawa ilmu yang sebenar hanya dimiliki oleh Allah 
sahaja dan segala apa yang diketahui mereka tidak 
sepatutnya dikemukakan di hadapan Allah Yang 
Maha Mengetahui kerana mereka menghormati adab 
sopan dan malu kepada Allah dan kerana mereka 
mengetahui taraf dan kedudukan mereka di hadapan 
Allah: 

" Para rasul menjawab: Kami tidak mempunyai ilmu 
pengetahuan (yang meliputi ). Sesungguhnya Engkau 
sahajalah Yang Maha Megetahui perkara-perkara yang 
ghaib."(109) 


****** 


(Pentafsiran ayat-ayat 110 - 111) 

Adapun para rasul yang lain dari Isa a.s. (maka 
mereka seperti biasa) iaitu ada golongan manusia 
yang mempercayai da'wah mereka dan ada pula yang 
menolaknya. Urusan mereka selesai dengan satu 
jawapan yang lengkap dan syumul, iaitu jawapan 
yang menyerahkan seluruh ilmu pengetahuan itu 
kepada Allah dan meletakkan urusan itu di hadapan 
Allah S.W.T. Oleh itu ayat yang berikut tidak 
menambah apa-apa keterangan mengenai mereka, 
malah terus berpaling menghalakan percakapan 
kepada Isa putera Maryam sahaja, kerana beliau satu- 
satunya Rasul yang menyebabkan kaumnya terpesona 
kepadanya dan menyebabkan suasana di sekelilingnya 
diselubungi kekeliruan-kekeliruan dan seterusnya 
menyebabkan ramai manusia tercebur di dalam 
kepercayaan-kepercayaan yang karut-marut dan 
dongeng-dongeng di sekitar dirinya, di sekitar sifat- 
sifatnya dan di sekitar kelahiran dan kesudahannya. 

Ayat yang berikut berpaling kepada 'Isa putera 
Maryam di hadapan khalayak manusia yang telah 
mempertuhan. dan menyembah beliau serta 
menggubah di sekitar beliau dan ibunya Maryam 
berbagai-bagai gambaran yang indah, ia berpaling 
mengingatkan beliau terhadap ni'rhat-ni'mat Allah 
yang telah dikurniakan kepadanya dan kepada ibunya 
dan membentangkan mu'jizat-mu'jizat yang telah 
dianugerahi kepada beliau supaya orang ramai 
percaya kepada kerasulannya dan di antara mereka 
terdapat golongan yang telah mendustakan kerasulan 
beliau dengan cara yang sekeras-keras dan seburuk- 
buruknya dan ada pula golongan yang kaget dan 
terpesona dengan mu'jizat-mu'jizat yang telah dibawa 
oleh beliau lalu mereka mempertuhankan beliau 
bersama Allah kerana mu'jizat-mu'jizat itu, sedangkan 
semua mu'jizat itu adalah dari ciptaan Allah yang 
telah menjadikan beliau dan mengutuskannya sebagai 
Rasul serta menguatkannya dengan mu'jizat-mu'jizat; 

Nabi ' Isa a.s. Dan Mu'jizat-mu'jizatnya 

"(Kenangilah) ketika Allah berfirman: Wahai 'Isa a.s . putera 
Maryam , ingatlah ni'mat-Ku kepadamu dan kepada ibumu 
sewaktu Aku menguatkanmu dengan roh Al-Qudus (Jibril), 
yang mana kamu dapat bercakap dengan manusia semasa 
masih dalam buaian dan semasa dewasa. 
Dan(ingatlah)ketika Aku mengajarmu kepandaian menulis, 
pengetahuan hikmat Taurat dan Injil dan (ingatlah) ketika 
Engkau membentuk dari tanah liat rupa seekor burung 
dengan keizinan-Ku kemudian engkau hembuskan padanya 
lantas ia menjadi seekor burung dengan keizinan-Ku. 
Dan(ingatlah) ketika engkau menyembuhkan orang buta dan 
orang yang berpenyakit sopak dengan keizinan-Ku dan 
(ingatlah) ketika engkau mengeluarkan orang mati (dari 
kubur dan kembali hidup) dengan keizinan-Ku dan (ingatlah) 
ketika Aku menghalangkan Bani Israel dari membunuhmu 
sewaktu engkau membawa kepada mereka bukti yang jelas. 
Lalu orang-orang yang kafir dari golongan mereka berkata: 
Sesungguhnya ini tiada lain melainkan satu sihir yang nyata 
(110). Dan (kenangilah) ketika Aku ilhamkan kepada para 
Hawari (sahabat-sahabat besar Isa): Berimanlah kepada-Ku 
dan kepada Rasu!-Ku. Jawab mereka: " Kami telah beriman 
dan saksikanlah bahawa kami adalah orang-orang 
Muslimin. "(1 1 1) 


Inilah persemukaan untuk mengingatkan ni'mat- 
ni'mat Allah kepada 'Isa dan ibunya, iaitu ni'mat 
beliau dikuat dan dibantukan dengan roh al-Qudus 
semasa beliau masih dalam buaiannya, di mana beliau 
dapat bercakap kepada orang ramai dalam usia bayi 
yang belum boleh bercakap. Beliau bercakap 
membersihkan ibunya dari tohmahan kerana beliau 
dilahirkan secara luar biasa, kemudian beliau bercakap 
kepada mereka semasa ia dewasa pula untuk 
menyeru mereka kepada Allah dan seterusnya roh al- 
Qudus (Jibril a.s.) menguat dan membantu beliau di 
sana sini, juga ni'mat beliau diajar kepandaian menulis 
dan pengetahuan hikmat. Beliau datang ke dunia ini 
tanpa mengetahui sesuatu lalu Allah mengajar beliau 
pengetahuan menulis dan pengetahuan 
mengendalikan segala urusannya dengan baik dan 
bijak, di samping mengajarkan kepadanya kitab 
Taurat yang telah sedia ada di kalangan Bani Israel 
semasa kedatangannya. Kemudian mengajar kitab, 

Injil yang dikurniakan kepada beliau untuk 
mengesahkan kitab Taurat yang diturun sebelumnya. 
Kemudian ni'mat beliau dikurniakan mu'jizat-mu'jizat 
yang tidak dapat dilakukan, oleh manusia melainkan 
dengan izin Allah, iaitu beliau membentuk dari tanah 
liat rupa seekor burung dengan izin Allah lalu beliau 
hembuskan padanya lantas ia " berubah menjadi 
burung yang hidup dengan izin Allah. Kita tidak 
mengetahui bagaimana? Kerana sehingga hari ini kita 
tidak mengetahui bagaimana Allah menciptakan 
hayat? Dan bagaimana Dia tiupkan hayat pada 
makhluk-makhluk yang hidup? Dan beliau dapat 
menyembuhkan orang yang dilahirkan buta dengan 
izin Allah, sedangkan ilmu perubatan belum 
mengetahui bagaimana hendak mengembalikan daya 
penglihatan kepada orang yang dilahirkan buta itu, 
tetapi Allah yang berkuasa dari mulanya 
mengurniakan daya penglihatan adalah berkuasa pula 
membuka matanya kepada cahaya. Beliau juga dapat 
menyembuh orang yang berpenyakit sopak dengan 
izin Allah bukannya dengan ubat kerana ubat hanya 
merupakan wasilah atau sarana untuk merealisasikan 
izin Allah yang memberi kesembuhan dan Allah yang 
memiliki izin ini berkuasa pula mengubahkan wasilah 
itu dan merealisasikan matlamat kesembuhan itu 
tanpa wasilah. Kemudian beliau dapat 
menghidupkan orang yang mati dengan izin Allah. 
Tuhan yang berkuasa dari mulanya mengurniakan 
hayat adalah berkuasa' pula mengembalikannya jika 
Dia kehendaki. Setelah itu Al-Qur'an mengingatkan 
beliau tentang ni'mat Aliah' yang telah melindunginya 
dari angkara mungkar Bani Israel yang telah 
mendustakan semua mu'jizat yang telah dibawa oleh 
beliau kepada mereka dan menganggapkan mu'jizat- 
mu'jizat yang luar biasa itu sebagai perbuatan sihir 
yang terang. Ini disebabkan kerana mereka tidak 
dapat mengingkarkan kejadian mu'jizat-mu'jizat itu, 
kerana ia disaksikan oleh ribuan manusia. Mereka 
tidak mahu menerima mu'jizat-mu'jizat itu semata- 
mata kerana degij dan angkuh, juga ni'mat Allah yang 
telah melindungi beliau dari rancangan mereka yang 
hendak membunuhnya. Mereka tidak dapat 
membunuh beliau seperti yang dirancangkan, dan 
tidak pula dapat mensalibkannya, malah Allah 
mewafatkan beliau dan mengangkatkan beliau 
kepadanya, juga ni'mat Aliah yang telah 
mengilhamkan para Hawari supaya beriman kepada 
Allah dan Rasul-Nya dan mereka telah menyambut 
seruan itu dan menjadi orang-orang Muslimin serta 
mengangkatkan Aliah sebagai saksi di atas keimanan 
dan keislaman mereka yang sempurna kerana Allah: 


i o, S- cA&^ i 




" Dan (kenangilah) ketika Aku ilhamkan kepada para Hawari 
(sahabat-sahabat besar 'Isa): Berimanlah kepada-Ku dan 
kepada Rasul-Ku. Jawab mereka:"Kami telah beriman dan 
saksikanlah bahawa kami adalah orang-orang 
Muslimin."(111) 


Itulah ni'mat-ni'mat yang telah dikurniakan Allah 
kepada 'Isa putera Maryam untuk menjadi saksi dan 
bukti baginya, tetapi malangnya ramai dari pengikut- 
pengikutnya telah menggunakan bukti-bukti ini 
sebagai bahan kesesatan, iaitu mereka gubahkan 
darinya dan di sekitarnya berbagai-bagai kepercayaan 
yang sesat. Oleh itu kini 'Isa sedang disemukakan 
Aliah dengan ni'mat-ni'mat itu di hadapan al-Mala'- 
ul-'Ala dan seluruh manusia termasuk kaum beliau 
yang peiampau itu. Ya, beliau sedang disemukakan 
dengan ni'mat-ni'mat itu agar didengar dan dilihat 
sendiri oleh kaumnya dan supaya kehampaan dirasa 
mereka lebih pedih dan lebih memalukan di hadapan 
sekalian manusia. 


**■•*■*•** 


(Pentafsiran ayat-ayat 112 - 115) 


Sehubungan dengan pembentangan ni'mat-ni'mat 
Allah kepada 'Isa putera Maryam dan ibunya, maka 
ayat yang berikut menyebut sebahagian ni'mat Allah 
yang telah dikurniakan kepada kaumnya dan 
sebahagian dari mu'jizat-mu'jizatnya yang Allah 
jadikannya bukti kebenarannya yang telah disaksikan 
olehnya bersama para Hawari: 



AAj o\ m} \J 


m 



■Xx> ’i 







"(Kenangilah) ketika para Hawari berkata: Wahai 'Isa putera 
Maryam! Apakah Tuhanmu berkuasa menurunkan kepada 
kami satu hidangan dari langit? Jawab 'Isa: Bertaqwaiah 
kepada Allah jika kamu benar-benar beriman (112). Ujar 
mereka: Kami hendak makan dari hidangan itu dan supaya 
hati kami tenteram dan supaya kami yakin bahawa engkau 
telah bercakap benar kepada kami dan supaya kami menjadi 
orang-orang yang menyaksikan hidangan itu (113). 'Isa 
putera Maryam pun berdo'a: Wahai Tuhan kami i 
Turunkanlah ke atas kami satu hidangan dari langit supaya 
menjadi hari raya bagi angkatan kami yang pertama dan 
bagi angkatan kami yang akhir dan menjadi suatu bukti dari 

Engkau dan kurniakanlah rezeki kepada kami kerana- 
Engkaulah sebaik-baik pemberi rezeki (1 14). Aliah berfirman: 
Sesungguhnya Aku akan menurunkan hidangan itu kepada 
kamu. Oleh itu sesiapa yang kafir dari kamu selepas itu , 
maka sesungguhnya Aku akan 'azabkannya dengan 'azab 
yang tidak pernah Aku 'azabkan seseorang yang lain dari 
umat manusia."(1 1 5) 

Mu'jizat Hidangan Dari Langit 

Dialog ini mendedahkan kepada kita tabi'at 
segolongan orang-orang yang jujur dan ikhlas dari 
kaum Isa, iaitu para Hawari dan (di sini) nampaknya 
terdapat perbezaan yang jauh di antara mereka dan 
para sahabat Rasul kita Muhammad s.a.w. 

Mereka ialah para Hawari yang telah diilhamkan 
Allah supaya beriman kepada-Nya dan Rasul-Nya lalu 
mereka beriman dan mengangkat 'Isa a.s.- sebagai 
saksi di atas keislaman mereka, tetapi walaupun 
demikian, namun selepas mereka melihat mu'jizat- 
mu'jizat 'Isa dengan sepenuh mata, mereka masih 
menuntut satu mu'jizat yang baru untuk meyakinkan 
hati mereka dan supaya mereka dapat mengetahui 
dari mu'jizat itu bahawa beliau telah berkata benar 
kepada mereka dan supaya mereka dapat jadikan 
mu'jizat itu sebagai bukti kepada orang-orang yang 
kemudian dari mereka. 

Adapun sahabat-sahabat Muhammad s.a.w. mereka 
tidak pernah menuntut satu mu'jizat pun selepas 
keislaman mereka. Hati mereka telah beriman dan 
benar-benar yakin sejak kemanisan iman itu menyerap 
ke dalam hati mereka. Mereka telah mempunyai Rasul 
mereka. Oleh itu mereka tidak lagi kembali menuntut 
bukti kebenarannya selepas itu. Mereka telah 
menyaksi kebenaran Rasul mereka tanpa mu'jizat- 
mu'jizat yang lain kecuali Al-Qur'an ini sahaja. 

Inilah perbezaan yang besar di antara para Hawari 
'Isa a.s. dan para Hawari Muhammad s.a.w. Yang 
pertama berada di satu taraf dan yang kedua berada 
di satu taraf yang lain. Mereka yang pertama adalah 
orang-orang Muslim dan mereka yang kedua adalah 
orang-orang Muslim juga. Mereka yang pertama 
diterima di sisi Allah dan mereka yang kedua ini pula 
diterima di sisi Allah juga, tetapi taraf kedua-dua 
Hawari itu adalah jauh berbeza seperti yang 
dikehendaki Allah. 

Kisah maidah atau hidangan seperti yang 
diceritakan oleh A!-Qur'anul-Karim ini tidak 
diceritakan di dalam kitab-kitab suci Nasara. la tidak 
disebut di dalam kitab-kitab Injil yang ditulis selepas 
'Isa a.s., iaitu setelah dilalui satu masa yang amat 
lama. Oleh kerana itu kitab-kitab itu tidak dapat 
dipercayai sepenuhnya terhadap hakikat yang 
diturunkannya dari Allah. Kitab-kitab Injil itu tidak lain 
melainkan hanya merupakan catatan-catatan 
setengah-tengah (tokoh yang dipanggil) qiddis atau 
saints mengenai kisah 'Isa a.s. dan catatan-catatan itu 
bukannya serupa dengan apa yang telah diturunkan 
Allah yang dinamakannya sebagai Injil yang 
dikurniakan kepada 'Isa a.s. itu. 


Tetapi di dalam Injil ini terdapat cerita hidangan 
dalam satu bentuk yang lain. Ia disebut di dalam Injil 
Matti di penghabisan bab - yang kelima belas: 

"Yaso' ('Isa) memanggil murid-muridnya dan 
bersabda: 'Aku kasihan dan bimbang terhadap 
mereka sekalian, kerana mereka sekarang telah 
berjalan bersamaku selama tiga hari, sedangkan 
mereka tidak mempunyai apa-apa makanan untuk 
dimakan dan aku tidak suka menyuruh mereka 
berpuasa supaya mereka tidak lemah di dalam 
perjalanan mereka. Lalu murid-muridnya bertanya: 
'Dari mana kita hendak mendapat rezeki sebanyak ini 
di padang Sahara sehingga kumpulan yang seramai 
ini kenyang semuanya?' Yaso' bertanya mereka: 
'Berapa banyak rezeki yang ada pada kamu? 'Jawab 
mereka: 'Ada tujuh biji roti dan beberapa ekor ikan 
yang kecil.' Lalu Yaso' menyuruh mereka sekalian 
duduk di atas tanah, kemudian beliau mengambil 
tujuh biji roti dan ikan lalu beliau mengucap 
kesyukuran kepada Allah dan mencubit-cubit roti itu 
dan memberikannya kepada murid-muridnya, 
kemudian murid-muridnya memberikan cubitan- 
cubitan roti itu kepada sekalian yang hadir lalu 
mereka makan hingga kenyang semuanya. Kemudian 
mereka mengangkat sisa-sisa cubitan itu sebanyak 
tujuh raga penuh, sedangkan orang-orang yang 
memakannya ialah sebanyak empat ribu orang tidak 
termasuk kaum wanita dan kanak-kanak". Riwayat 
yang seperti ini disebut dalam semua kitab Injil. 

Sesetengah at-Tabi'in Ridhwanullahi 'alayhim seperti 
Mujahid dan al-Hasan berpendapat bahawa hidangan 
itu tidak diturunkan, kerana apabila para Hawari 
mendengar firman Allah S.W.T.: 



"Sesungguhnya Aku akan menurunkan hidangan itu kepada 
kamu. Oleh itu sesiapa yang kafir dari kamu selepas itu ; 
maka sesungguhnya Aku akan 'azabkannya dengan 'azab 
yang tidak pernah Aku 'azabkan seseorang yang lain dari 
umat manusia "(1 1 5) 

maka mereka pun merasa takut dan terus berhenti 
dari memohon hidangan itu. 

Ujar Ibn Kathir di dalam tafsirnya: Al-Layth ibn Abi 
Sulaym dari Mujahid katanya: Itu hanya suatu 
perbandingan yang dikemukakan Allah tetapi Dia 
tidak menurunkan sesuatu apa" (Diriwayatkan oleh 
ibn Abi Hatim dan Ibn Jarir). Kemudian ujar Ibn Jarir: 
Kami telah diceritakan oleh al-Harith, kami telah 
diceritakan oleh aI-Qasim iaitu Ibn Salam, kami telah 
diceritakan oleh Hujjaj daripada Ibn Jurayj dari 
Mujahid katanya: Itulah talam (hidangan), yang berisi 
makanan yang ditolak kembali oleh mereka apabila 
Allah mengancam mereka dengan 'azab seksa jika 
mereka tidak beriman. Oleh itu mereka tidak mahu 
lagi talam (hidangan) itu diturunkan kepada mereka. 

Mujahid berkata lagi: Kami telah diceritakan oleh 
Abul-Muthana ; kami telah diceritakan oleh 
Muhammad bin Ja'afar, kami telah diceritakan oleh 
Syu'bah dari Mansur ibn Zazan daripada al~Hasan 
bahawa mengikut pendapatnya hidangan itu tidak 
diturunkan. Dan kami telah diceritakan pula oleh 
Bisyr, kami telah diceritakan oleh Sa'id daripada 
Qatadah katanya: Al-Hasan berkata: Apabila Allah 
berfirman kepada mereka: 



"Oleh Itu seslapa yang kafir dari kamu selepas Itu , maka 
sesungguhnya Aku akan meng'azabkannya dengan J azab 
yang tidak pernah Aku ' azabkan seseorang yang lain dari 
umat manusia "( 1 1 5) 


tidak memintanya secara langsung kepada beliau, 
kerana mereka memang sedar bahawa beliau tidak 
berkuasa menciptakan mu'jizat-mu'jizat yang seperti 
ini, malah mereka memohon kepada beliau dengan 
kata mereka: 



"Wahai ' Isa putera Maryam ! Apakah Tuhanmu berkuasa 
menurunkan kepada kami satu hidangan dari langit?"(1 12) 


Ulama'-ulama' telah memberi ta'wilan-ta'wilan yang 
berbeza mengenai maksud perkataan mereka: 



maka mereka pun berkata: (Jika begitu) kami tidak 
berkehendak lagi kepada hidangan itu. Oleh sebab 
inilah hidangan itu tidak diturunkan. 


Tetapi kebanyakan pendapat ulama' hidangan itu 
telah diturunkan Allah kerana Allah telah berfirman: 



"Sesungguhnya Aku akan menurunkan hidangan itu."(1 15) 


Dan janji Allah tetap benar ditepati. Apa yang 
diceritakan oleh Al-Qur'an mengenai hidangan ini, 
maka itulah satu-satunya pegangan kami dan kami 
tidak berpegang dengan pendapat yang lain dari-Nya. 


Allah S.W.T. mengingatkan ni'mat-ni'mat 
pengurniaannya kepada 'Isa putera Maryam dalam 
persemukaan beliau dengan kaumnya pada hari 
Qiamat di hadapan sekalian umat manusia. 




"(Kenangilah) ketika para Hawari berkata: Wahai ' Isa putera 
Maryam Apakah Tuhanmu berkuasa menurunkan kepada 
kami satu hidangan dari langit?"(1 12) 


Kumpulan para Hawari ialah kumpulan murid-murid 
'Isa al-Masih dan sahabat-sahabat beliau yang paling 
rapat dan paling mengenali beliau. Mereka memang 
tahu beliau hanya seorang manusia biasa anak 
kepada Maryam dan mereka berbicara dengan beliau 
berdasarkan apa yang mereka betul-betul mengetahui 
tentang beliau. Mereka tahu bahawa beliau 
bukannya Tuhan, malah beliau tidak lebih dari anak 
Maryam dan hamba Allah yang kerdil. Mereka juga 
mengetahui bahawa Tuhan beliaulah yang 
menciptakan mu'jizat-mu'jizat yang telah ditunjukkan 
oleh beliau dan bukannya beliau sendiri yang 
menciptakan mu'jizat-mu'jizat itu dengan daya 
qudratnya yang istimewa. Oleh sebab itulah apabila 
mereka meminta kepada beliau supaya diturunkan 
kepada mereka satu hidangan dari langit, mereka 


"Apakah Tuhanmu berkuasa. "(1 12) 


Bagaimana mereka tergamak bertanya dengan 
ungkapan yang seperti ini, sedangkan mereka telah 
beriman kepada Allah dan mengangkat 'Isa a.s. 
sendiri sebagai saksi di atas keislaman mereka? 
Mengikut satu pendapat erti kata-kata disini 
bukannya "berkuasa" malah yang dimaksudkan 
dengannya ialah bolehkah atau dapatkah Tuhanmu 
menurunkan hidangan itu kepada- mereka? Satu 
pendapat lagi mengatakan bahawa maksud dari 
ungkapan ini ialah: Apakah Tuhanmu dapat 

memperkenankan permintaanmu jika engkau 
meminta (supaya dia turunkan hidangan dari langit). 
Mengikut satu qira'ah ayat ini dibaca " <> 

(dengan Att b) dengan erti "Apakah 

engkau boleh berdo'a kepada Tuhamnu agar Dia 
menurunkan kepada kami satu hidangan dari langit?" 


Walau bagaimana pun 'Isa a.s. telah memberi 
amaran kepada mereka supaya jangan meminta 
mu'jizat itu, kerana sifat Mu'minin tidak menuntut 
mu'jizat dan tidak pula membuat cadangan kepada 
Allah. . 



"Jawab Isa: Bertaqwalah kepada Allah jika kamu benar- 
benar beriman. "(1 12) 


Tetapi para Hawari terus mengulangkan permintaan 
mereka dengan menjelaskan sebab dan harapan 
mereka di sebalik permintaan itu: 




"Ujar mereka: "Kami hendak makan dari hidangan itu dan 
supaya hati kami tenteram dan supaya kami yakin bahawa 
engkau telah bercakap benar kepada kami dan supaya kami 
menjadi orang-orang yang menyaksikan hidangan itu".(1 13) 


Maksudnya mereka ingin mengecapi satu makanan 
unik yang tiada tolok bandingnya di sisi penduduk 
dunia ini dan (berharap) hati mereka akan bertambah 

yakin apabila dapat melihat mu'jizat itu terjelma di 
hadapan mata mereka, juga yakin bahawa 'Isa a.s. 
telah berkata benar kepada mereka. Kemudian 
mereka akan menjadi saksi atas kebenaran berlakunya 
mu'jizat ini kepada kaum mereka yang lain (yang 
tidak ada bersama mereka). 


Semua sebab-sebab itu - sebagaimana telah kami 
tegaskan - menggambarkan satu taraf keperibadian 
yang tertentu (yang berlainan) dari taraf keperibadian 
para sahabat Nabi Muhammad s.a.w. Mereka adalah 
satu kelas manusia yang berlainan apabila 
dibandingkan dengan kelas para Hawari ini. 


Di waktu inilah 'Isa a.s. bertawajjuh kepada Allah 
dan berdo'a kepadanya: 


oJo 


^ ? <7 




"'Isa putera Maryam pun berdo'a: Wahai Tuhan kami: 
Turunkanlah ke atas kami satu hidangan dari langit supaya 
menjadi hari raya bagi angkatan kami yang pertama dan 
bagi angkatan kami yang akhir dan menjadi suatu bukti dari 
Engkau dan kurniakanlah rezeki kepada kami kerana 
Engkaulah sebaik-baik pemberi rezeki. "(1 14) 

Di dalam do'a 'Isa putera Maryam - sebagaimana 
disebut berulang-ulang kali oleh Al-Qur'an 
sehubungan dengan ini - terdapat tatasusila seorang 
rasul yang terpilih terhadap Tuhannya dan betapa 
arifnya dia mengenali Tuhannya apabila ia berdo'a 
kepadanya: Ya Allah, ya Tuhan kamil Sesungguhnya 
hamba berdo'a kepada-Mu agar kiranya Engkau 
turunkan kepada kami satu hidangan dari langit yang 
dapat menyebarkan kebaikan dan kegembiraan 
kepada seluruh kami seperti di hari raya dan agar 
hidangan itu menjadi hari raya kepada angkatan kami 
sekarang dan hari raya kepada angkatan kami yang 
kemudian. Dan semuanya ini adalah dari rezeki 
pengurniaan-Mu. Oleh itu kurniakanlah, rezeki kepada 
kami dan Engkaulah sebaik-baik pemberi rezeki. Di 
sini jelaslah bahawa beliau kenal dirinya sebagai 
seorang hamba Allah dan Allah adalah Tuhannya. 
Pengakuan ini dibentangkan di hadapan pandangan 
seluruh manusia ketika beliau disemukakan Allah 
dengan kaumnya pada hari yang amat besar itu. 


Lalu Allah memperkenankan permohonan 
hambanya yang soleh 'Isa putera Maryam itu tetapi 
dalam bentuk yang serius dan tegas yang layak 
dengan kebesaran Allah. Mereka telah menuntut 
mu'jizat lalu Allah sanggup menciptakannya tetapi 
dengan syarat bahawa Dia akan meng'azabkan mana- 
mana orang yang engkar selepas itu dengan 'azab 
seksa yang amat keras dan dahsyat, iaitu 'azab seksa 
yang tidak pernah ditimpakan ke atas seorang yang 
lain dari umat manusia: 



"Allah b erfirman:5esungguhnya aku akan menurunkan 
hidangan itu kepada kamu. Oleh itu sesiapa yang kafir dari 
kamu selepas itu , maka sesungguhnya Aku akan 
meng'azabkannya dengan 'azab yang tidak pernah Aku 
'azabkan seorang yang lain dari umat manusia. "(1 15) 

Inilah ketegasan dan keseriusan yang layak dengan 
kebesaran Allah supaya permintaan menunjukkan 
mu'jizat itu tidak dijadikan suatu hiburan dan 
permainan dan supaya orang-orang yang kafir selepas 
melihat bukti yang meyakinkan itu tidak dapat berlalu 
begitu sahaja tanpa menerima sesuatu balasan yang 
memeritkan. 

Sebelum ini Sunnatullah _ telah bertindak 
membinasakan kaum yang mendustakan rasul-rasul 
mereka setelah dibuktikan dengan mu'jizat-mu'jizat, 
tetapi di sini 'azab yang dimaksudkan oleh ayat ini 
mungkin 'azab di dunia dan mungkin pula 'azab di 
Akhirat. 


****** 


(Pentafsiran ayat-ayat 116 - 119) 


Kemudian penerangan ayat diam (setakat ini) 
selepas meyampaikan janji Allah dan amarannya 
untuk terus membicarakan persoalan yang asasi, iaitu 
persoalan Uluhiyah dan Rububiyah yang merupakan 
satu persoalan yang terang di dalam seluruh pelajaran 
ini. Oleh itu marilah kita kembali kepada 
pemandangan yang amat besar itu yang masih 
dibentangkan di hadapan seluruh manusia. Marilah 
kita kembali kepadanya untuk mendengar pada kali 
ini soal jawab secara langsung mengenai masalah 
Uluhiyah yang didakwakan kepada 'Isa putera 
Maryam dan ibunya, iaitu soal jawab yang ditujukan 
kepada 'Isa a.s. dalam persemukaan beliau dengan 
orang-orang yang menyembah beliau supaya mereka 
dapat mendengar sendiri bagaimana beliau dengan 
penuh hairan dan terperanjat membersihkan dirinya 
kepada Allah dari dakwaan dusta besar yang telah 
diada-adakan mereka ke atas diri beliau, sedangkan 
beliau tidak tahu menahu dengan dakwaan yang 
amat dusta itu: 

"Dan kenangilah ketika Allah berfirman: Wahai ' 'Isa putera 
Maryam! Apakah benar engkau telah berkata kepada orang 
ramai: Jadikanlah aku dan ibuku dua Tuhan selain dari Allah? 
Jawab 'Isa: Maha Sucilah Engkau , tidaklah patut bagiku 
mengatakan sesuatu yang tidak ada hak bagiku. Andainya 
aku telah berkata begitu tentulah Engkau mengetahuinya 
kerana Engkau mengetahui segala apa yang ada pada diriku 
sedangkan aku tidak mengetahui apa yang ada pada diri ~ 
Mu. Sesungguhnya Engkaulah Yang Maha Mengetahui 
segala perkara yang ghaib (116). Aku tidak mengatakan 
kepada mereka melainkan apa yang Engkau perintahkan 
kepadaku supaya mengatakannya iaitu hendaklah kamu 
sembah Allah Tuhanku dan Tuhan kamu dan Engkaulah 
yang telah menjadi saksi terhadap mereka selama aku 
berada di kalangan mereka. Kemudian setelah Engkau 
mewafatkan daku, maka Engkaulah yang menjadi pengawas 
mereka dan Engkaulah yang menyaksi segala sesuatu (117). 
Jika Engkau meng'azabkan mereka , maka sesungguhnya 
mereka adalah para hamba-Mu belaka dan jika Engkau 
mengampuni mereka sesungguhnya Engkau Maha Perkasa 
dan Maha Bijaksana. "( 118) 


Pada Hari Qiamat Tsa a.s. Membersihkan Diri Di 
Hadapan Allah Dari Kepercayaan Pengikut-pengikutnya 
Yang Sesat 


Allah S.W.T. memang mengetahui apa yang telah 
dikatakan Musa kepada khalayak ramai itu, tetapi 
pertanyaan yang amat besar dan menggerunkan ini 
yang dikemukakan pada ‘hari yang amat besar dan 
menggerunkan ini adalah sebenarnya ditujukan 
kepada orang ramai yang tidak ditanya, tetapi bentuk 
pertanyaan yang seperti ini dan jawapannya 
menambahkan keburukkan pendirian orang-orang 
yang mempertuhankan 'Isa seorang hamba Allah 
yang soleh dan mulia itu. 


Adalah satu dakwaan yang amat besar yang tidak 
mampu dilemparkan kepada seorang manusia biasa 
bahawa ia mendakwa Uluhiyah, sedangkan ia sedar 
bahawa dirinya hanya seorang hamba. Bagaimana 
pula hendak dilemparkan kepada seorang rasul yang 
tergolong di dalam para rasul 'Ulul-'Azmi? Dan 
bagaimana pula hendak dilemparkan kepada 'Isa 
putera Maryam yang dikurniakan semua ni'mat ini 
setelah beliau dipilih menjadi Rasul dan sebelumnya? 
Bagaimana beliau hendak menjawab pertanyaan 
dakwaan menjadi Tuhan, sedangkan beliau seorang 
yang soleh dan jujur? 


Oleh sebab itulah beliau menjawab dengan jawapan 
seorang yang penuh takut, gementar, khusyu', 
rendah diri dan patuh kepada Allah. Beliau mulakan 
jawapannya dengan tasbih dan tanzih: 



Jawab 'Isa: "Maha Sucilah Engkau."(1 1 6) 


Kemudian dengan segera membuat pengumuman 
membersihkan dirinya secara mutlak bahawa beliau 
tidak akan tergamak sama sekali mengucapkan kata- 
kata seperti ini: 


"Tidaklah patut bagiku mengatakan sesuatu yang tidak ada 
hak bagiku."(116) 


Kemudian beliau mempersaksikan zat Allah S.W.T. 
di atas kebersihan dirinya dari dakwaan itu dan 
menyatakan rasa kekerdilan dirinya di hadapan Allah, 
juga menyatakan ciri 'Ubudiyahnya dan ciri Uluhiyah 
Allah Tuhannya: 







"Andainya aku telah berkata begitu tentulah Engkau 
mengetahuinya , kerana Engkau mengetahui segala apa yang 
ada pada diriku , sedangkan aku tidak mengetahui apa yang 
ada pada diri~Mu. Sesungguhnya Engkaulah Yang Maha 
Mengetahui segala perkara yang ghaib. "(1 1 6) 


Di waktu ini sahaja dan selepas mengucap tasbih 
yang panjang barulah beliau berani mengemukakan 
apa yang telah dikatakan olehnya dan apa yang tidak 
dikatakannya. Beliau menegaskan bahawa beliau 
tidak pernah berkata apa-apa kepada mereka selain 
dari mengisytiharkan sifat 'Ubudiyahnya dan sifat 
'Ubudiyah mereka kepada Allah serta menyeru 
mereka supaya mengabdikan diri mereka kepada 
Allah: 


Jp <ui\ \j!&\ d: 



“Aku tidak mengatakan kepada mereka melainkan apa yang 
Engkau perintahkan kepadaku supaya mengatakannya, iaitu 
hendaklah kamu sembah Allah Tuhanku dan Tuhan 
kamu. "(11 7) 


Adakah 'Isa a.s. Telah Diwafatkan Allah? 

Kemudian beliau berlepas tangan dari mereka 
selepas kewafatannya. Pengertian yang zahir dari nas- 
nas A!-Qur'an menyarankan bahawa Aliah S.W.T. 
telah mewafatkan 'Isa putera Maryam kemudian 
mengangkatnya kepadanya, sementara setengah- 
setengah athar pula menyarankan bahawa beliau 
masih hidup di sisi Allah. Oleh itu menurut hemat saya 
di sana tidak ada sesuatu pertentangan yang boleh 
menimbulkan apa-apa kemusykilan di antara hakikat 

bahawa beliau telah diwafatkan Allah dari hidup di 
bumi dengan hakikat bahawa beliau yang masih 
hidup di sisi Allah, kerana para Syuhada' juga mati di 
bumi, tetapi mereka masih hidup di sisi Allah, tetapi 
bagaimana gambaran hidup mereka di sisi Allah? Kita 
tentulah tidak mengetahui kaifiat atau cara hidup di 
sana. Begitu juga gambaran hidup 'Isa a.s. di sana. 
Kemudian di sini beliau menyatakan kepada Allah: 
Sesungguhnya aku tidak mengetahui apakah yang 
telah belaku kepada mereka sesudah kewafatanku: 



selama aku berada di kalangan mereka , kemudian setelah 
Engkau mewafatkan daku, maka Engkaulah yang menjadi 
pengawas mereka dan Engkaulah yang menyaksi segala 
sesuatu."(11 7) 

Kemudian beliau akhiri dengan menyerah bulat 
urusan mereka kepada Allah di samping menjelaskan 
sifat 'Ubudiyah mereka kepada Allah Yang Maha Esa, 
juga menjelaskan kuasa Allah yang dapat memberi 
keampunan atau mengenakan keseksaan terhadap 
mereka dan seterusnya menjelaskan hikmat 
kebijaksanaan Allah dalam menentukan balasan 
kepada mereka sama ada mengurniakan keampunan 
atau mengenakan 'azab seksa. 



"Jika Engkau meng'azabkan mereka , maka sesungguhnya 
mereka adalah para hamba-Mu belaka dan jika Engkau 
mengampuni mereka sesungguhnya Engkau Maha Perkasa 
dan Maha Bijaksana. "(1 1 8) 

Alangkah gemilangnya pernyataan seorang hamba 
yang soleh dalam menghadapi situasi yang amat 
digeruni inil 



"Allah berfirman: Inilah hari orang-orang yang benar 
mendapat manfa'at dari kebenaran mereka. Mereka 
memperolehi Syurga yang mengalir di bawahnya sungai- 
sungai dan mereka hidup kekal abadi di dalamnya. Allah 
redha terhadap mereka dan mereka redha terhadap Allah . 
Itulah kejayaan yang amat besar. "(1 19) 

Maksudnya hari ini adalah hari orang-orang yang 
benar mendapat manfa'at dari kebenaran mereka. 
Itulah satu ulasan yang sesuai dengan pembohongan. 
Para pembohong yang telah menggembar- 
gemburkan satu pembohongan yang amat besar 
terhadap seorang-nabi yang mulia dalam persoalan 
yang paling penting; iaitu persoalan Uluhiyah dan 
'Ubudiyah, yang mana di atas asas kebenarannya 
ditegakkan alam buana ini dengan segala isi dan 
penghuninya. 



"Inilah hari orang-orang yang benar mendapat manfa'at dari 
kebenaran mereka. "(1 19) 

Inilah sepatah kata Tuhan semesta alam pada 
penghabisan soal jawab yang amat besar di hadapan 
khalayak manusia seluruhnya. Itulah sepatah kata 
terakhir di dalam perhimpunan ini, sepatah kata yang 
tegas dalam persoalan ini bersama-sama dengan 
balasan yang sesuai dengan percakapan yang benar 
dan orang-orang yang bercakap benar. 



"Mereka memperolehi Syurga yang mengalir di bawahnya 
sungai-sungai. "( 1 1 9) 


Di manakah orang-orang yang telah menggembar- 
gemburkan pembohongan yang besar ini, iaitu satu 
pembohongan yang telah menyebabkan seorang 
hamba Allah yang suci tampil membersihkan diri 
darinya dengan penuh ketakutan dan kegementaran 
dan mengemukakan pemohonan yang patuh dan 
insaf ini kepada Allah? 

Di manakah mereka di dalam situasi dan 
perhimpunan Qiamat ini? Al-Qur'an tidak menoleh 
sedikitpun kepada mereka. Mungkin mereka sedang 
hancur luluh kerana kecewa dan menyesal. Marilah 
kita tinggalkan sahaja mereka di tempat Al-Qur'an 
meninggalkan mereka untuk menyaksi babak akhir 
dari pemandangan Qiamat yang amat menarik ini: 


"Mereka hidup kekal abadi di dalamnya. "(1 19) 


"Allah redha terhadap mereka. "(1 19) 


I ^ t K " 

"Dan mereka redha terhadap Allah. "(1 19) 

(Mereka dikurniakan balasan-balasan) darjat demi 
darjat, Syurga, hidup kekal abadi di dalam Syurga, 
keredhaan Allah dan keredhaan mereka terhadap 
balasan dan penghormatan-penghormatan yang 
diterima mereka dari Allah: 

Itulah kejayaan yang amat besan "(1 1 9) 

Kita telah menyaksi pemandangan perhimpunan 
dihari Qiamat itu melalui tayangan Al-Qur"an 
mengikut cara Al-Qur"an yang unik dan kita telah 
mendengar sepatah kata Allah yang terakhir. Kita 
telah menyaksi dan mendengar kerana cara 
penggambaran Al-Qur"an tidak hanya meninggalkan 
pemandangan Qiamat itu sebagai sebuah janji yang 
dijanji dan tidak pula sebagai masa depan yang 
dinanti-nanti dan tidak hanya sebagaimana kata-kata 
yang didengari telinga atau dilihat mata sahaja, malah 
ia merangsangkan perasaan-perasaan manusia 
dengan pemandangan Qiamat itu dan 
menjelmakannya dalam bentuk pemandangan fizikal 
di alam realiti ketika didengari telinga dan dilihat 
mata. 

Tetapi bagi kita selaku manusia yang terhijab kita 
melihat pemandangan Qiamat itu sebagai satu masa 
depan yang kita tungguinya pada hari Qiamat nanti, 
namun bagi ilmu Allah yang mutlak, pemandangan 
itu telah wujud di dalam realiti, kerana zaman dan 
hijabnya hanya merupakan tanggapan-tanggapan kita 
sahaja selaku manusia yang fana. 

****** 


(Pentafsiran ayat 120) 

Di akhir pelajaran ini, iaitu ketika menghadapi 
pembohongan amat besar yang tidak pernah 
dilakukan oleh mana-mana pengikut seorang rasul 
yang lain, pembohongan amat besar yang digembar- 
gemburkan oleh pengikut-pengikut ai-Masih "Isa 
putera Maryam a.s., iaitu pembohongan yang 
mengatakan beliau itu Tuhan. Pembohongan itulah 
yang menyebabkan beliau membersihkan diri darinya 
dengan pembersihan-yang sesuci ini dan 
menyerahkan kepada Allah urusan pembohongan 
kaumnya itu dengan penyerahan yang bulat. 

Ketika menghadapi pembohongan ini di akhir 
pelajaran yang membentangkan soal jawab 
mengenainya yang begitu menakutkan di dalam 
pemandangan Qiamat yang amat besar inilah 
datangnya nada ayat yang terakhir surah ini, di mana 
diisytiharkan bahawa hanya Allah 5.W.T. sahaja yang 
memiliki dan menguasai -langit bumi, segala isi dan 
penghuninya dan hanya Allah sahaja yang berkuasa 
mutlak tanpa batas di atas segala sesuatu. 



"Allah memiliki kerajaan langit dan bumi dan segala isi 
kandungannya dan Dia berkuasa di atas segala 
sesuatu . "(120) 


Inilah pengakhiran kata yang sesuai dengan 
persoalan Uluhiyah yang agung yang telah digembar- 


gemburkan di sekitarnya dengan pembohongan yang 
amat besar. Ia juga sesuai dengan pemandangan 
Qiamat besar yang mana di sana hanya ilmu Allah 
sahaja yang mengetahui, di sana hanya Uluhiyah dan 
qudrat Allah sahaja yang wujud, di sana para rasul 
kembali kepada Allah dan menyerahkan seluruh 
urusan mereka kepada-Nya dan di sanalah "Isa putera 
Maryam menyerahkan urusannya dan urusan 
kaumnya kepada Allah Yang Maha Perkasa dan Maha 
Bijaksana yang memiliki dan menguasai kerajaan 
langit dan bumi, segala isi dan penghuninya lagi 
Maha Berkuasa di atas segala sesuatu. 


inilah pengakhiran kata yang selaras dengan surah 
ini yang telah memperkatakan tentang agama (Ad- 
din) dan membentangkannya dalam bentuk 
mematuhi syari"at Allah sahaja, mengadili dan 
menghukum dengan undang-undang yang 
diturunkan Allah sahaja kerana Allah adalah pemilik 
dan penguasa langit bumi dan segala isi dan 
penghuninya dan oleh itu Dialah sahaja yang berhak 
mengadili dan menghukum (mengikut syari"at-Nya); 


" Dan barang siapa yang tidak menjalankan pengadilan 
dengan peraturan-peraturan yang telah diturunkan Allah i, 
maka mereka adalah orang-orang yang kafir."(44) 


Semuanya ini merupakan satu persoalan yang sama, 
iaitu persoalan Uluhiyah, persoalan tauhid, persoalan 
mengadili dan menghukum dengan undang-undang 
yang diturunkan Allah. Semuanya bertujuan 
mentauhidkan Uluhiyah dan merealisasikan konsep 
tauhid. 


****** 



